
KALEVALAN RUNOT 
PÄHKINÄNKUORESSA 


1. RUNO 

Laulun aloitus. Maailma syntyy, kun Ilmatar ajelehtii 
raskaana meressä ja sotka laatii pesänsä hänen polvelleen. 
Väinämöinen syntyy Ilmattaresta. 


2. RUNO 

Sampsa Pellervoinen kylvää maan metsiksi. Iso tammi 
kasvaa auringon eteen ja pieni mies kaataa sen. 
Väinämöinen kaataa kasken ja kylvää ohran. 


3. RUNO 

Väinämöisen ja Joukahaisen kilpalaulanta: suohon laulettu 
Joukahainen nöyrtyy ja lupaa sisarensa vaimoksi 
Väinämöiselle. 

4. RUNO 

Väinämöinen kosii vastentahtoista Ainoa, mutta äiti käskee 
Ainoa suostumaan. Aino hukuttautuu, ja äidin kyynelistä 
syntyy keväinen maisema kukkuvine käkineen. 


5. RUNO 

Vellamon neidon onginta: Väinämöinen lähtee onkimaan 
hukkunutta neitoa mutta luulee tätä xx:ksi ja suunnittelee 
syövänsä sen. Väinämöisen äitivainaja kehottaa 
kosiomatkalle Pohjolaan. 


6. RUNO 

Matkalla Joukahainen ampuu Väinämöistä kostoksi Ainon 
kohtalosta, nuoli osuu hevoseen ja Väinämöinen suistuu 
veteen. 


7. RUNO 
Kotka noukkii Väinämöisen ylös vedestä ja vie hänet 


Pohjolaan. Pohjolan emäntä Louhi kestitsee Väinämöistä, 
ehdottaa Sammon takomista ja lupaa takojalle tyttärensä. 


8. RUNO 

Kotimatkalla Väinämöinen näkee Pohjan neidon ja ihastuu. 
Neito asettaa kosiskelevalle Väinämöiselle tehtäviä. Venettä 
veistäessään Väinämöinen saa haavan polveensa. 


9. RUNO 
Väinämöisen polvenhaava parannetaan raudan syntyloitsun, 
verenseisotusloitsun ja voiteen sanojen avulla. 


10. RUNO 

Väinämöinen houkuttelee seppä Ilmarista Sammon 
taontaan ja laulaa tämän Pohjolaan. Ilmarinen takoo 
Sammon ja kosii Pohjan neitoa, joka kieltäytyy. 


11. RUNO 

Lemminkäinen lähtee Saareen Kyllikkiä kosimaan, karkeloi 
Saaren neitojen kanssa, ryöstää Kyllikin ja lupaa luopua 
sotaretkistä. Lemminkäisen äiti ihastuu miniään. 


12. RUNO 

Valat rikotaan: Kyllikki lähtee kylille ja Lemminkäinen 
sotaan äidin varoituksista huolimatta. Lemminkäinen loitsii 
Pohjolan tuvassa. 


13. RUNO 

Lemminkäinen pyytää Pohjolan emännältä tytärtä ja hänet 
määrätään ansiotöihin. Hän koettaa hiihtää kiinni Hiiden 
hirven. 


14. RUNO 

Metsästysloitsujen avulla Lemminkäinen saa Hiiden hirven 
kiinni, mistä seuraa uusia ansiotöitä. Tuonelan joutsenta 
väijyvä Lemminkäinen surmataan noitakeinoin. 


15. RUNO 
Lemminkäisen äiti ja Kyllikki saavat merkin kuolemasta. Äiti 


lähtee Pohjolaan etsimään poikaansa, haravoi tämän joesta 
ja parsii kokoon parannusloitsujen avulla. 


16. RUNO 

Väinämöinen veistää veneen Sampsa Pellervoisen tuomasta 
puusta, käy Tuonelassa etsimässä puuttuvia sanoja ja 
pääsee vaivoin pois muuttamalla muotoaan. 

17. RUNO 

Väinämöinen etsii puuttuvia sanoja Antero Vipusen luota ja 
joutuu tietäjän vatsaan. Vipunen manaa Väinämöistä pois 
mutta laulaa lopulta tälle tietonsa. 

18. RUNO 

Kilpakosinta: Väinämöinen ja Ilmarinen tavoittelevat Pohjan 
neitoa. Neito torjuu Väinämöisen. 

19. RUNO 

Ilmarinen kosii ja hänet määrätään ansiotöihin: kyisen 
pellon kyntöön, Tuonen karhun kahlehdintaan ja hauen 
pyyntiin. Pohjan neiti kihlataan. 

20. RUNO 

Pohjolassa valmistellaan häitä: iso härkä tapetaan, olut 
pannaan ja vieraiksi kutsutaan koko Pohjolan ja Kalevalan 
kansa Lemminkäistä lukuun ottamatta. 

21. RUNO 

Pohjolassa vietetään häitä. 


22. RUNO 
Morsian hunnutetaan, valmistellaan lähtöön ja itketetään. 


23. RUNO 

Morsianta neuvotaan naidun naisen elämään ja miehelän 
töihin. 

24. RUNO 

Sulhasta neuvotaan kohtelemaan morsianta hyvin, 


opettamaan talon tavoille ja kurittamaan varovasti. Morsian 
laulaa lähtövirren ja hääpari lähtee. 


25. RUNO 

Hääpari ja saattoväki otetaan vastaan sulhasen kotona, 
missä juhlat jatkuvat. Väinämöinen käy uudestaan 
Tuonelassa korjatakseen rikkoutuneen rekensä. 


26. RUNO 

Kutsumaton Lemminkäinen lähtee äidin varoituksista 
piittaamatta Pohjolan pitoihin ja selviää noidankykyjensä 
ansiosta matkan haasteista. 


27. RUNO 

Lemminkäinen vaatii kestitystä Pohjolassa, saa 
käärmetuopin ja suututtaa isännän. Kilpaloitsinnan 
päätteeksi Lemminkäinen lyö isännältä pään poikki. 


28. RUNO 
Lemminkäinen pakenee Pohjolasta äitinsä luo. Äiti neuvoo 
piilopaikan. 


29. RUNO 

Lemminkäinen pakenee Saareen ja laulaa neidot 
ihastuksiin. Saaren miehet ja koti-ikävä ajavat 
Lemminkäisen pois. Koti löytyy tuhottuna, äiti elää 
piilopirtissä. 

30. RUNO 

Lemminkäinen lähtee sotaretkelle Pohjolaan Tieran kanssa. 
Noiduttu pakkanen haittaa matkantekoa, ja eksyneet soturit 
palaavat kotiin. 


31. RUNO 

Veljekset Untamo ja Kalervo pitävät vihaa, ja Untamo 
surmaa veljensä. Kalervon poika Kullervo hautoo kostoa, 
mutta Untamo yrittää saada hänet hengiltä ja laittaa orjan 
töihin. 


32. RUNO 

Ilmariselle orjaksi myyty Kullervo pannaan paimeneksi. 
Ilmarisen emäntä lähettää karjan laitumelle lukemalla 
suojaloitsut. 


33. RUNO 

Kullervo katkaisee perintöveitsensä leikatessaan Ilmarisen 
emännän leipomaa kivistä leipää. Hän ajaa karjan suohon ja 
noituu karhut ja sudet Ilmarisen emännän kimppuun. 


34. RUNO 

Kullervo pakenee Ilmarisen luota, harhailee kodittomana ja 
löytää äitinsä elossa. Äiti kertoo Kullervon sisaren 
kadonneen marjametsään. 


35. RUNO 

Kullervo epäonnistuu kotitöissä. Veromatkalla hän tapaa 
sisarensa, jota ei tunnista, ja viettelee tämän. Sisar 
hukuttautuu, Kullervo palaa kotiin ja suunnittelee kostoa 
Untamolle. 


36. RUNO 

Kullervo hyvästelee omaisensa, tuhoaa koko Untamolan ja 
palaa kotiin, jossa elossa on enää koira. Osuttuaan sisarensa 
viettelypaikalle Kullervo tekee itsemurhan. 


37. RUNO 
Ilmarinen itkee kuollutta vaimoaan. Hän takoo kultaneidon 
mutta pettyy sen kylmyyteen. 


38. RUNO 

Ilmarisen toinen kosioretki Pohjolaan johtaa 
morsiamenryöstöön. Ilmarinen laulaa vastahakoisen 
morsiamen lokiksi kivelle. 


39. RUNO 
Väinämöinen ja Ilmarinen lähtevät ryöstämään Sampoa 
Pohjolasta. Väinämöinen puhuttelee itkevää purtta ja soutu 


alkaa. Lemminkäinen liittyy mukaan. 


40. RUNO 
Vene karahtaa hauen hartioille. Hauki paloitellaan ja 
Väinämöinen valmistaa siitä kanteleen. 


41. RUNO 

Väinämöinen soittaa kannelta. Eläimet, luonnonhenget, 
haltiat, nuoret ja vanhat saapuvat kuulolle. Väinämöisen 
kyyneleistä syntyy helmiä. 


42. RUNO 

Sammon ryöstö: Väinämöinen loitsii soitollaan Pohjolan väen 
uneen, Sampo revitään juuriltaan ja soudetaan pois. 
Raivostunut Louhi nostattaa sumun, Iku-Turson ja myrskyn. 


43. RUNO 

Taistelu Sammosta: Pohjolan sotajoukko ajaa ryöstäjiä 
takaa, syntyy taistelu, Sampo hajoaa ja palaset putoavat 
mereen. 


44. RUNO 

Mereen kadonnutta kanteletta etsitään ja uusi rakennetaan 
surujaan valittavasta puusta, käen kukkumista 
kultanauloista ja laulavan neidon hiuksista. Luonto iloitsee 
soitosta. 


45. RUNO 
Louhi lähettää tauteja Kalevalaan, Väinämöinen parantaa 
ne loitsimalla. 


46. RUNO 

Louhi nostaa karhun Kalevalan karjan päälle, Väinämöinen 
käy karhunkaatoon. Pidetään karhunpeijaiset ja saalis 
palautetaan Väinämöiselle. 


47. RUNO 
Väinämöisen soitto houkuttelee taivaanvalot alas, Louhi 
kätkee ne ja tulen. Ukko iskee uuden tulen, kipinä 


singahtaa veteen ja päätyy kalojen sisuksiin. 


48. RUNO 

Pellava kylvetään ja kipinän nielleen kalan pyytämiseksi 
valmistetaan nuotta. Tuli pääsee irti ja polttaa metsää, 
kunnes se vangitaan Kalevalan tupiin. Ilmarinen parantaa 
palovammojaan loitsuin. 


49. RUNO 

Ilmarinen takoo kuun ja auringon, mutta ne eivät valaise. 
Taivaanvalot uhataan vapauttaa Pohjolasta väkisin, mutta 
Louhi päästää ne irti ja Väinämöinen tervehtii kuuta ja 
aurinkoa. 


50. RUNO 

Marjatta tulee raskaaksi puolukasta ja synnyttää pojan. 
Väinämöinen tuomitsee lapsen kuolemaan, mutta poika 
ristitään Karjalan kuninkaaksi ja Väinämöinen lähtee. 
Laulun lopetus. 


Kalevala 


1. RUNO 


Laulun aloitus. Maailma syntyy, kun Ilmatar ajelehtii 
raskaana meressä ja sotka laatii pesänsä hänen polvelleen. 
Väinämöinen syntyy Ilmattaresta. 

Mieleni minun tekevi, 

aivoni ajattelevi 

lähteäni laulamahan, 

saa'ani sanelemahan, 
5 — sukuvirttä suoltamahan, 

lajivirttä laulamahan. 

Sanat suussani sulavat, 

puhe'et putoelevat, 

kielelleni kerkiävät, 
10 hampahilleni hajoovat. 

Veli kulta, veikkoseni, 
kaunis kasvinkumppalini! 
Lähe nyt kanssa laulamahan, 
saa kera sanelemahan 

15 yhtehen yhyttyämme, 
kahta'alta käytyämme! 
Harvoin yhtehen yhymme, 
saamme toinen toisihimme 
näillä raukoilla rajoilla, 

20 poloisilla Pohjan mailla. 

L yökämme käsi kätehen, 
sormet sormien lomahan, 


25 


30 


JD 


40 


45 


lauloaksemme hyviä, 
parahia pannaksemme, 
kuulla noien kultaisien, 
tietä mielitehtoisien, 
nuorisossa nousevassa, 
kansassa kasuavassa: 

noita saamia sanoja, 

virsiä virittämiä 

vyöltä vanhan Väinämöisen, 
alta ahjon Ilmarisen, 
päästä kalvan Kaukomielen, 
Joukahaisen jousen tiestä, 
Pohjan peltojen periltä, 
Kalevalan kankahilta. 

Niit' ennen isoni lauloi 
kirvesvartta vuollessansa; 
niitä äitini opetti 
väätessänsä värttinätä, 
minun lasna lattialla 
eessä polven pyöriessä, 
maitopartana pahaisna, 
piimäsuuna pikkaraisna. 
Sampo ei puuttunut sanoja 
eikä Louhi luottehia: 
vanheni sanoihin sampo, 
katoi Louhi luottehisin, 
virsihin Vipunen kuoli, 

Lemminkäinen leikkilöihin. 

Viel' on muitaki sanoja, 
ongelmoita oppimia: 
tieohesta tempomia, 
kanervoista katkomia, 
risukoista riipomia, 
vesoista vetelemiä, 
päästä heinän hieromia, 
raitiolta ratkomia, 
paimenessa käyessäni, 
lasna karjanlaitumilla, 
metisillä mättähillä, 
kultaisilla kunnahilla, 
mustan Muurikin jälessä, 
Kimmon kirjavan keralla. 

Vilu mulle virttä virkkoi, 
sae saatteli runoja. 
Virttä toista tuulet toivat, 
meren aaltoset ajoivat. 
Linnut liitteli sanoja, 
puien latvat lausehia. 

Ne minä kerälle käärin, 
sovittelin sommelolle. 
Kerän pistin kelkkahani, 
sommelon rekoseheni; 
ve'in kelkalla kotihin, 
rekosella riihen luoksi; 


80 


85 


90 


95 


100 


panin aitan parven päähän 
vaskisehen vakkasehen. 
Viikon on virteni vilussa, 
kauan kaihossa sijaisnut. 
Veänkö vilusta virret, 
lapan laulut pakkasesta, 
tuon tupahan vakkaseni, 
rasian rahin nenähän, 
alle kuulun kurkihirren, 
alle kaunihin katoksen, 
aukaisen sanaisen arkun, 
virsilippahan viritän, 
kerittelen pään kerältä, 
suorin solmun sommelolta? 
Niin laulan hyvänki virren, 
kaunihinki kalkuttelen 
ruoalta rukihiselta, 
oluelta ohraiselta. 
Kun ei tuotane olutta, 
tarittane taarivettä, 
laulan suulta laihemmalta, 
vetoselta vierettelen 
tämän iltamme iloksi, 
päivän kuulun kunniaksi, 
vaiko huomenen huviksi, 
uuen aamun alkeheksi. 

Noin kuulin saneltavaksi, 
tiesin virttä tehtäväksi: 
yksin meillä yöt tulevat, 
yksin päivät valkeavat; 
yksin syntyi Väinämöinen, 
ilmestyi ikirunoja 
kapehesta kantajasta, 
Ilmattaresta emosta. 
Olipa impi, ilman tyttö, 
kave luonnotar korea. 
Piti viikoista pyhyyttä, 
iän kaiken impeyttä 
ilman pitkillä pihoilla, 
tasaisilla tanterilla. 
Ikävystyi aikojansa, 
ouostui elämätänsä, 
aina yksin ollessansa, 
impenä eläessänsä 
ilman pitkillä pihoilla, 
avaroilla autioilla. 
Jop' on astuiksen alemma, 
laskeusi lainehille, 
meren selvälle selälle, 
ulapalle aukealle. 
Tuli suuri tuulen puuska, 

140 


145 


iästä vihainen ilma; 
meren kuohuille kohotti, 
lainehille laikahutti. 
Tuuli neittä tuuitteli, 
aalto impeä ajeli 
ympäri selän sinisen, 
lakkipäien lainehien: 
tuuli tuuli kohtuiseksi, 
meri paksuksi panevi. 
Kantoi kohtua kovoa, 
vatsantäyttä vaikeata 
vuotta seitsemän satoa, 
yheksän yrön ikeä; 
eikä synny syntyminen, 
luovu luomatoin sikiö. 
Vieri impi veen emona. 
Uipi iät, uipi lännet, 
uipi luotehet, etelät, 
uipi kaikki ilman rannat 
tuskissa tulisen synnyn, 
vatsanvaivoissa kovissa; 
eikä synny syntyminen, 
luovu luomatoin sikiö. 
Itkeä hyryttelevi; 
sanan virkkoi, noin nimesi: 
”Voi poloinen, päiviäni, 
lapsi kurja, kulkuani! 


155 Jo olen joutunut johonki: 


160 


170 


175 


iäkseni ilman alle, 
tuulen tuuiteltavaksi, 
aaltojen ajeltavaksi 
näillä väljillä vesillä, 
lake'illa lainehilla! 

”Parempi olisi ollut 
ilman impenä eleä, 
kuin on nyt tätä nykyä 
vierähellä veen emona: 
vilu tääll' on ollakseni, 
vaiva värjätelläkseni, 
aalloissa asuakseni, 
veessä vierielläkseni. 

”Oi Ukko, ylijumala, 
ilman kaiken kannattaja! 
Tule tänne tarvittaissa, 
käy tänne kutsuttaessa! 
Päästä piika pintehestä, 
vaimo vatsanvääntehestä! 
Käy pian, välehen jou'u, 
välehemmin tarvitahan!” 

Kului aikoa vähäisen, 
pirahteli pikkaraisen. 
Tuli sotka, suora lintu; 
lenteä lekuttelevi 
etsien pesän sijoa, 


185 


190 


200 


205 


asuinmaata arvaellen. 
Lenti iät, lenti lännet, 
lenti luotehet, etelät. 
Ei löyä tiloa tuota, 
paikkoa pahintakana, 
kuhun laatisi pesänsä, 
ottaisi olosijansa. 
Liitelevi, laatelevi; 
arvelee, ajattelevi: 
”Teenkö tuulehen tupani, 
aalloillen asuinsijani? 
Tuuli kaatavi tupasen, 
aalto vie asuinsijani.” 
Niin silloin ve'en emonen, 
veen emonen, ilman impi, 
nosti polvea merestä, 
lapaluuta lainehesta 
sotkalle pesän sijaksi, 
asuinmaaksi armahaksi. 
Tuo sotka, sorea lintu, 
liiteleikse, laateleikse. 
Keksi polven veen emosen 
sinerväisellä selällä; 
luuli heinämättähäksi, 
tuoreheksi turpeheksi. 
Lentelevi, liitelevi, 
päähän polven laskeuvi. 


Siihen laativi pesänsä, 

210 muni kultaiset munansa: 
kuusi kultaista munoa, 
rautamunan seitsemännen. 

Alkoi hautoa munia, 
päätä polven lämmitellä. 

215 Hautoi päivän, hautoi toisen, 
hautoi kohta kolmannenki. 
Jopa tuosta veen emonen, 
veen emonen, ilman impi, 


tuntevi tulistuvaksi, 
25 


O 


hipiänsä hiiltyväksi; 

luuli polvensa palavan, 

kaikki suonensa sulavan. 
Vavahutti polveansa, 

järkytti jäseniänsä: 

225 munat vierähti vetehen, 

meren aaltohon ajaikse; 

karskahti munat muruiksi, 

katkieli kappaleiksi. 


Fi munat mutahan joua, 

siepalehet veen sekahan. 
Muuttuivat murut hyviksi, 
kappalehet kaunoisiksi: 
munasen alainen puoli 
alaiseksi maaemäksi, 

235 munasen yläinen puoli 


240 

yläiseksi taivahaksi; 
yläpuoli ruskeaista 
päivöseksi paistamahan, 
yläpuoli valkeaista, 
se kuuksi kumottamahan; 
mi munassa kirjavaista, 
ne tähiksi taivahalle, 
mi munassa mustukaista, 
nepä ilman pilvilöiksi. 
Ajat eellehen menevät, 
vuoet tuota tuonnemmaksi 
uuen päivän paistaessa, 
uuen kuun kumottaessa. 
Aina uipi veen emonen, 
veen emonen, ilman impi, 
noilla vienoilla vesillä, 
utuisilla lainehilla, 
eessänsä vesi vetelä, 
takanansa taivas selvä. 
Jo vuonna yheksäntenä, 
kymmenentenä kesänä 
nosti päätänsä merestä, 
kohottavi kokkoansa. 
Alkoi luoa luomiansa, 
saautella saamiansa 
selvällä meren selällä, 
ulapalla aukealla. 

Kussa kättä käännähytti, 
siihen niemet siivoeli; 
kussa pohjasi jalalla, 
kalahauat kaivaeli; 
kussa ilman kuplistihe, 
siihen syöverit syventi. 

Kylin maahan kääntelihe: 
siihen sai sileät rannat; 
jaloin maahan kääntelihe: 
siihen loi lohiapajat; 
pä'in päätyi maata vasten: 
siihen laitteli lahelmat. 

Ui siitä ulomma maasta, 
seisattelihe selälle: 

luopi luotoja merehen, 
kasvatti salakaria 

laivan laskemasijaksi, 
merimiesten pään menoksi. 

Jo oli saaret siivottuna, 
luotu luotoset merehen, 
ilman pielet pistettynä, 
maat ja manteret sanottu, 
kirjattu kivihin kirjat, 
veetty viivat kallioihin. 
Viel' ei synny Väinämöinen, 
ilmau ikirunoja. 

Vaka vanha Väinämöinen 


290 

300 

315 


kulki äitinsä kohussa 
kolmekymmentä keseä, 
yhen verran talviaki, 
noilla vienoilla vesillä, 
utuisilla lainehilla. 
Arvelee, ajattelevi, 
miten olla, kuin eleä 
pimeässä piilossansa, 
asunnossa ahtahassa, 
kuss' ei konsa kuuta nähnyt 
eikä päiveä havainnut. 
Sanovi sanalla tuolla, 
lausui tuolla lausehella: 
”Kuu, keritä, päivyt, päästä, 
otava, yhä opeta 
miestä ouoilta ovilta, 
veräjiltä vierahilta, 
näiltä pieniltä pesiltä, 
asunnoilta ahtahilta! 
Saata maalle matkamiestä, 
ilmoillen inehmon lasta, 
kuuta taivon katsomahan, 
päiveä ihoamahan, 
otavaista oppimahan, 
tähtiä tähyämähän!” 
Kun ei kuu kerittänynnä 
eikä päivyt päästänynnä, 

ouosteli aikojansa, 
tuskastui elämätänsä: 
liikahutti linnan portin 
sormella nimettömällä, 
lukon luisen luikahutti 
vasemmalla varpahalla; 
tuli kynsin kynnykseltä, 
polvin porstuan ovelta. 
Siitä suistui suin merehen, 
käsin kääntyi lainehesen; 
jääpi mies meren varahan, 
uros aaltojen sekahan. 
Virui siellä viisi vuotta, 
sekä viisi jotta kuusi, 
vuotta seitsemän, kaheksan. 
Seisottui selälle viimein, 
niemelle nimettömälle, 
manterelle puuttomalle. 
Polvin maasta ponnistihe, 
käsivarsin käännältihe. 
Nousi kuuta katsomahan, 
päiveä ihoamahan, 
otavaista oppimahan, 
tähtiä tähyämähän. 
Se oli synty Väinämöisen, 
rotu rohkean runojan 
kapehesta kantajasta, 


Ilmattaresta emosta. 


2. RUNO 


Sampsa Pellervoinen kylvää maan metsiksi. Iso tammi 
kasvaa auringon eteen ja pieni mies kaataa sen. 
Väinämöinen kaataa kasken ja kylvää ohran. 
Nousi siitä Väinämöinen 
jalan kahen kankahalle 
saarehen selällisehen, 
manterehen puuttomahan. 
5 Viipyi siitä vuotta monta, 
aina eellehen eleli 
saaressa sanattomassa, 
manteressa puuttomassa. 
Arvelee, ajattelevi, 
10 pitkin päätänsä pitävi: 
kenpä maita kylvämähän, 
toukoja tihittämähän? 
Pellervoinen, pellon poika, 
Sampsa poika pikkarainen, 
15 sep' on maita kylvämähän, 
toukoja tihittämähän! 
Kylvi maita kyyhätteli, 
kylvi maita, kylvi soita, 
kylvi auhtoja ahoja, 
20 panettavi paasikoita. 
Mäet kylvi männiköiksi, 
kummut kylvi kuusikoiksi, 

kankahat kanervikoiksi, 
notkot nuoriksi vesoiksi. 
Noromaille koivut kylvi, 
lepät maille leyhke'ille, 
tuomet kylvi tuorehille, 
raiat maille raikkahille, 
pihlajat pyhille maille, 
pajut maille paisuville, 
katajat karuille maille, 
tammet virran vieremille. 
Läksi puut ylenemähän, 
vesat nuoret nousemahan. 
Kasvoi kuuset kukkalatvat, 
lautui lakkapäät petäjät. 
Nousi koivupuut noroilla, 
lepät mailla leyhke'illä, 
tuomet mailla tuorehilla, 
katajat karuilla mailla, 
katajahan kaunis marja, 
tuomehen hyvä he'elmä. 
Vaka vanha Väinämöinen 
kävi tuota katsomahan 
Sampsan siemenen aloa, 
Pellervoisen kylvämiä. 
Näki puut ylenneheksi, 
vesat nuoret nousneheksi; 
yks' on tammi taimimatta, 

juurtumatta puu Jumalan. 
Heitti herjan valloillensa, 
olevillen onnillensa; 
vuotti vielä yötä kolme, 
saman verran päiviäki. 
Kävi siitä katsomahan 
viikon päästä viimeistäki: 
ei ole tammi kasvanunna, 
juurtununna puu Jumalan. 
Niin näkevi neljä neittä, 
viisi veen on morsianta. 
Ne oli nurmen niitännässä, 
kastekorren katkonnassa 
nenässä utuisen niemen, 
päässä saaren terhenisen; 
mink' on niitti, sen haravoi, 
kaikki karhille veteli. 
Tulipa merestä Tursas, 
uros aalloista yleni. 
Tunki heinäset tulehen, 
ilmivalkean väkehen; 
ne kaikki poroksi poltti, 
kypeniksi kyyetteli. 
Tuli tuhkia läjänen, 
koko kuivia poroja. 
Saip' on siihen lemmen lehti, 
lemmen lehti, tammen terho, 

josta kasvoi kaunis taimi, 
yleni vihanta virpi; 
nousi maasta mansikkaisna, 
kasvoi kaksihaarukkaisna. 
Ojenteli oksiansa, 
levitteli lehviänsä. 
Latva täytti taivahalle, 
lehvät ilmoille levisi: 
piätti pilvet juoksemasta, 
hattarat hasertamasta, 
päivän peitti paistamasta, 
kuuhuen kumottamasta. 
Silloin vanha Väinämöinen 
arvelee, ajattelevi: 
oisko tammen taittajata, 
puun sorean sortajata? 
Ikävä inehmon olla, 
kamala kalojen uia 
ilman päivän paistamatta, 
kuuhuen kumottamatta. 
Ei ole sitä urosta 
eikä miestä urheata, 
joka taisi tammen kaata, 
satalatvan langettoa. 
Siitä vanha Väinämöinen 
itse tuon sanoiksi virkki: 
”Kave äiti, kantajani, 

luonnotar, ylentäjäni! 
Laitapa ve'en väkeä 
- veessä on väkeä paljo - 
tämä tammi taittamahan, 
puu paha hävittämähän 
eestä päivän paistavaisen, 
tieltä kuun kumottavaisen!” 
Nousipa merestä miesi, 
uros aallosta yleni. 
Ei tuo ollut suuren suuri 
eikä aivan pienen pieni: 
miehen peukalon pituinen, 
vaimon vaaksan korkeuinen. 
Vaski- oli hattu hartioilla, 
vaskisaappahat jalassa, 
vaskikintahat käessä, 
vaskikirjat kintahissa, 
vaskivyöhyt vyölle vyötty, 
vaskikirves vyön takana: 
varsi peukalon pituinen, 
terä kynnen korkeuinen. 
Vaka vanha Väinämöinen 
arvelee, ajattelevi: 
on miesi näkemiänsä, 
uros silmänluontiansa, 
pystyn peukalon pituinen, 
härän kynnen korkunainen! 


Siitä tuon sanoiksi virkki, 
itse lausui, noin nimesi: 
”Mi sinä olet miehiäsi, 
ku, kurja, urohiasi? 

135 Vähän kuollutta parempi, 
katonutta kaunihimpi!” 

Sanoi pikku mies merestä, 
uros aallon vastaeli: 

”Olen mie mokoma miesi, 

140 uros pieni, veen väkeä. 
Tulin tammen taittamahan, 
puun murskan murentamahan.” 

Vaka vanha Väinämöinen 
itse tuon sanoiksi virkki: 

145 ”EFi liene sinua luotu, 
eipä luotu eikä suotu 
ison tammen taittajaksi, 
puun kamalan kaatajaksi.” 

Sai toki sanoneheksi; 

150 katsahtavi vielä kerran: 
näki miehen muuttunehen, 
uuistunehen urohon! 

Jalka maassa teutaroivi, 
päähyt pilviä pitävi; 

155 parta on eessä polven päällä, 
hivus kannoilla takana; 
syltä oli silmien välitse, 

syltä housut lahkehesta, 
puoltatoista polven päästä, 
kahta kaation rajasta. 
Hivelevi kirvestänsä, 
tahkaisi tasatereä 
kuutehen kovasimehen, 
seitsemähän sieran päähän. 
Astua lykyttelevi, 
käyä kulleroittelevi 
lave'illa lahkehilla, 
leve'illä liehuimilla. 
Astui kerran keikahutti 
hienoiselle hietikolle, 
astui toisen torkahutti 
maalle maksankarvaiselle, 
kolmannenki koikahutti 
juurelle tulisen tammen. 
Iski puuta kirvehellä, 
tarpaisi tasaterällä. 
Iski kerran, iski toisen, 
kohta kolmannen yritti; 
tuli tuiski kirvehestä, 
panu tammesta pakeni: 
tahtoi tammi kallistua, 
lysmyä rutimoraita. 
Niin kerralla kolmannella 
jopa taisi tammen kaata, 

ruhtoa rutimoraian, 
satalatvan lasketella. 
Tyven työnnytti itähän, 
latvan laski luotehesen, 
lehvät suurehen suvehen, 
oksat puolin pohjosehen. 
Kenpä siitä oksan otti, 
se otti ikuisen onnen; 
kenpä siitä latvan taittoi, 
se taittoi ikuisen taian; 
kenpä lehvän leikkaeli, 
se leikkoi ikuisen lemmen. 
Mi oli lastuja pirannut, 
pälähellyt pälkäreitä 
selvälle meren selälle, 
lake'ille lainehille, 
noita tuuli tuuitteli, 
meren läikkä läikytteli 
venosina veen selällä, 
laivasina lainehilla. 
Kantoi tuuli Pohjolahan. 
Pohjan piika pikkarainen 
huntujahan huuhtelevi, 
virutteli vaattehia 
rannalla vesikivellä 
pitkän niemyen nenässä. 
Näki lastun lainehilla; 

tuon kokosi konttihinsa, 
kantoi kontilla kotihin, 
pitkäkielellä piha'an, 
tehä noian nuoliansa, 
ampujan asehiansa. 
Kun oli tammi taittununna, 
kaatununna puu katala, 
pääsi päivät paistamahan, 
pääsi kuut kumottamahan, 
pilvet pitkin juoksemahan, 
taivon kaaret kaartamahan 
nenähän utuisen niemen, 
päähän saaren terhenisen. 
Siit' alkoi salot silota, 
metsät mielin kasvaella, 
lehti puuhun, ruoho maahan, 
linnut puuhun laulamahan, 
rastahat iloitsemahan, 
käki päällä kukkumahan. 
Kasvoi maahan marjanvarret, 
kukat kultaiset keolle; 
ruohot kasvoi kaikenlaiset, 
monenmuotoiset sikesi. 
Ohra on yksin nousematta, 
touko kallis kasvamatta. 
Siitä vanha Väinämöinen 
astuvi, ajattelevi 

rannalla selän sinisen, 
ve'en vankan vieremillä. 
Löyti kuusia jyviä, 
seitsemiä siemeniä 
rannalta merelliseltä, 
hienoiselta hietiköltä; 
kätki nää'än nahkasehen, 
koipehen kesäoravan. 
Läksi maata kylvämähän, 
siementä sirottamahan 
vierehen Kalevan kaivon, 
Osmon pellon penkerehen. 
Tirskuipa tiainen puusta: 
”Eipä nouse Osmon ohra, 
ei kasva Kalevan kaura 
ilman maan alistamatta, 
ilman kasken kaatamatta, 
tuon tulella polttamatta.” 
Vaka vanha Väinämöinen 
teetti kirvehen terävän. 
Siitä kaatoi kasken suuren, 
mahottoman maan alisti. 
Kaikki sorti puut soreat; 
yhen jätti koivahaisen 
lintujen leposijaksi, 
käkösen kukuntapuuksi. 
Lenti kokko halki taivon, 


lintunen ylitse ilman. 
Tuli tuota katsomahan: 
”Miksipä on tuo jätetty 
koivahainen kaatamatta, 
270 puu sorea sortamatta?” 

Sanoi vanha Väinämöinen: 
”Siksipä on tuo jätetty: 
lintujen lepeämiksi, 
kokon ilman istumiksi.” 

275 Sanoi kokko, ilman lintu: 
”Hyvinpä sinäki laait: 
heitit koivun kasvamahan, 
puun sorean seisomahan 
linnuille lepeämiksi, 

280 itselleni istumiksi.” 

Tulta iski ilman lintu, 
valahutti valkeaista. 
Pohjaistuuli kasken poltti, 
koillinen kovin porotti: 

285 poltti kaikki puut poroksi, 
kypeniksi kyyetteli. 

Siitä vanha Väinämöinen 
otti kuusia jyviä, 
seitsemiä siemeniä 

290 yhen nää'än nahkasesta, 
koivesta kesäoravan, 
kesäkärpän kämmenestä. 

Läksi maata kylvämähän, 
siementä sirottamahan. 

Itse tuon sanoiksi virkki: 
”Minä kylvän kyyhättelen 
Luojan sormien lomitse, 
käen kautta kaikkivallan 
tälle maalle kasvavalle, 
ahollen ylenevälle. 

”Akka manteren-alainen, 
mannun eukko, maan emäntä! 
Pane nyt turve tunkemahan, 
maa väkevä vääntämähän! 
Eip’ on maa väkeä puutu 
sinä ilmoisna ikänä, 
kun lie armo antajista, 
lupa luonnon tyttäristä. 

”Nouse, maa, makoamasta, 
Luojan nurmi, nukkumasta! 
Pane korret korttumahan 
sekä varret varttumahan! 
Tuhansin neniä nosta, 
saoin haaroja hajota 
kynnöstäni, kylvöstäni, 
varsin vaivani näöstä! 

”Oi Ukko, ylijumala 
tahi taatto taivahinen, 
vallan pilvissä pitäjä, 

hattarojen hallitsija! 
Piä pilvissä keräjät, 
sekehissä neuvot selvät! 
Iätä iästä pilvi, 
nosta lonka luotehesta, 
toiset lännestä lähetä, 
etelästä ennättele! 
Vihmo vettä taivosesta, 
mettä pilvistä pirota 
orahille nouseville, 
touoille tohiseville!” 
Tuo Ukko, ylijumala, 
taatto taivon valtiainen, 
piti pilvissä keräjät, 
sekehissä neuvot selvät. 
Iätti iästä pilven, 
nosti longan luotehesta, 
toisen lännestä lähetti, 
etelästä ennätteli; 
syrjin yhtehen sysäsi, 
lomituksin loukahutti. 
Vihmoi vettä taivosesta, 
mettä pilvistä pirotti 
orahille kasvaville, 
touoille tohiseville. 
Nousipa oras okinen, 
kannonkarvainen yleni 

maasta pellon pehmeästä, 
Väinämöisen raatamasta. 
Jopa tuosta toisna päänä, 
kahen, kolmen yön perästä, 
viikon päästä viimeistäki 
vaka vanha Väinämöinen 
kävi tuota katsomahan 
kyntöänsä, kylvöänsä, 
varsin vaivansa näköä: 
kasvoi ohra mieltä myöten, 
tähkät kuuella taholla, 
korret kolmisolmuisena. 
Siinä vanha Väinämöinen 
katseleikse, käänteleikse. 
Niin tuli kevätkäkönen, 
näki koivun kasvavaksi: 
”Miksipä on tuo jätetty 
koivahainen kaatamatta?” 
Sanoi vanha Väinämöinen: 
”Siksipä on tuo jätetty 
koivahainen kasvamahan: 
sinulle kukuntapuuksi. 
Siinä kukkuos, käkönen, 
helkyttele, hietarinta, 
hoiloa, hopearinta, 
tinarinta, riukuttele! 
Kuku illoin, kuku aamuin, 


kerran keskipäivälläki, 
375 ihanoiksi ilmojani, 
mieluisiksi metsiäni, 
rahaisiksi rantojani, 
viljaisiksi vieriäni!” 


3. RUNO 


Väinämöisen ja Joukahaisen kilpalaulanta: suohon laulettu 
Joukahainen nöyrtyy ja lupaa sisarensa vaimoksi 
Väinämöiselle. 

Vaka vanha Väinämöinen 
elelevi aikojansa 

noilla Väinölän ahoilla, 
Kalevalan kankahilla. 
Laulelevi virsiänsä, 
laulelevi, taitelevi. 

Lauloi päivät pääksytysten, 
yhytysten yöt saneli 
muinaisia muisteloita, 
noita syntyjä syviä, 
joit' ei laula kaikki lapset, 
ymmärrä yhet urohot 
tällä inhalla iällä, 
katovalla kannikalla. 

Kauas kuuluvi sanoma, 
ulos viestit vierähtävät 
Väinämöisen laulannasta, 
urohon osoannasta. 
Viestit vierähti suvehen, 
sai sanomat Pohjolahan. 

Olipa nuori Joukahainen, 
laiha poika lappalainen. 

Se kävi kylässä kerran; 
kuuli kummia sanoja, 
lauluja laeltavaksi, 
parempia pantavaksi 
noilla Väinölän ahoilla, 
Kalevalan kankahilla, 
kuin mitä itseki tiesi, 
oli oppinut isolta. 

Tuo tuosta kovin pahastui, 
kaiken aikansa kaehti 
Väinämöistä laulajaksi 
paremmaksi itseänsä. 

Jo tuli emonsa luoksi, 
luoksi valtavanhempansa. 
Lähteäksensä käkesi, 
tullaksensa toivotteli 
noille Väinölän tuville 
kera Väinön voitteloille. 

Iso kielti poikoansa, 
iso kielti, emo epäsi 
lähtemästä Väinölähän 
kera Väinön voitteloille: 
”Siellä silma lauletahan, 
lauletahan, lausitahan 
suin lumehen, päin vitihin, 
kourin ilmahan kovahan, 
käsin kääntymättömäksi, 

jaloin liikkumattomaksi.” 
Sanoi nuori Joukahainen: 

”Hyväpä isoni tieto, 

emoni sitäi parempi, 

oma tietoni ylinnä. 

Jos tahon tasalle panna, 

miesten verroille vetäitä, 

itse laulan laulajani, 

sanelen sanelijani: 

laulan laulajan parahan 

pahimmaksi laulajaksi, 

jalkahan kiviset kengät, 

puksut puiset lantehille, 

kiviriipan rinnan päälle, 

kiviharkon hartioille, 

kivihintahat kätehen, 

päähän paatisen kypärän.' 
Siitä läksi, ei totellut. 


Otti ruunansa omansa, 

jonka turpa tulta iski, 
säkeniä säärivarret; 
valjasti tulisen ruunan 
korjan kultaisen etehen. 
Itse istuvi rekehen, 
kohennaikse korjahansa, 
iski virkkua vitsalla, 
heitti helmiruoskasella. 

Läksi virkku vieremähän, 
hevonen helettämähän. 

Ajoa suhuttelevi. 

Ajoi päivän, ajoi toisen, 
ajoi kohta kolmannenki. 
Jo päivänä kolmantena 
päätyi Väinölän ahoille, 
Kalevalan kankahille. 

Vaka vanha Väinämöinen, 
tietäjä iän-ikuinen, 
oli teittensä ajaja, 
matkojensa mittelijä 
noilla Väinölän ahoilla, 
Kalevalan kankahilla. 

Tuli nuori Joukahainen, 
ajoi tiellä vastatusten: 
tarttui aisa aisan päähän, 
rahe rahkehen takistui, 
länget puuttui länkilöihin, 
vemmel vempelen nenähän. 

Siitä siinä seisotahan, 
seisotahan, mietitähän... 
vesi vuoti vempelestä, 
usva aisoista usisi. 

Kysyi vanha Väinämöinen: 
”Kuit' olet sinä sukua, 
kun tulit tuhmasti etehen, 

vastahan varattomasti? 
Säret länget länkäpuiset, 
vesapuiset vempelehet, 
korjani pilastehiksi, 
rämäksire'en retukan!” 
Silloin nuori Joukahainen 
sanan virkkoi, noin nimesi: 
”Mie olen nuori Joukahainen. 
Vaan sano oma sukusi: 
kuit’ olet sinä sukua, 
kuta, kurja, joukkioa?” 
Vaka vanha Väinämöinen 
jo tuossa nimittelihe. 
Sai siitä sanoneheksi: 
”Kun liet nuori Joukahainen, 
veäite syrjähän vähäisen! 
Sie olet nuorempi minua.” 
Silloin nuori Joukahainen 
sanan virkkoi, noin nimesi: 
”Vähä on miehen nuoruuesta, 
nuoruuesta, vanhuuesta! 
Kumpi on tieolta parempi, 
muistannalta mahtavampi, 
sep' on tiellä seisokahan, 
toinen tieltä siirtykähän. 
Lienet vanha Väinämöinen, 
laulaja iän-ikuinen, 

ruvetkamme laulamahan, 
saakamme sanelemahan, 
mies on miestä oppimahan, 
toinen toista voittamahan!” 

Vaka vanha Väinämöinen 
sanan virkkoi, noin nimesi: 
”Mitäpä minusta onpi 
laulajaksi, taitajaksi! 

Ain' olen aikani elellyt 
näillä yksillä ahoilla, 
kotipellon pientarilla 
kuunnellut kotikäkeä. 
Vaan kuitenki kaikitenki 
sano korvin kuullakseni: 
mitä sie enintä tieät, 

yli muien ymmärtelet?” 

Sanoi nuori Joukahainen: 
”Tieänpä minä jotaki! 

Sen on tieän selvällehen, 
tajuelen tarkoillehen: 
reppänä on liki lakea, 
liki lieska kiukoata. 

”Hyvä on hylkehen eleä, 
ve'en koiran viehkuroia: 
luotansa lohia syöpi, 
sivultansa siikasia. 

”Siiall' on sileät pellot, 

lohella laki tasainen. 
Hauki hallalla kutevi, 
kuolasuu kovalla säällä. 
Ahven arka, kyrmyniska 
sykysyt syvillä uipi, 
kesät kuivilla kutevi, 
rantasilla rapsehtivi. 

”Kun ei tuosta kyllin liene, 
vielä tieän muunki tieon, 
arvoan yhen asian: 
pohjola porolla kynti, 
etelä emähevolla, 
takalappi tarvahalla. 

Tieän puut Pisan mäellä, 
hongat Hornan kalliolla: 
pitkät on puut Pisan mäellä, 
hongat Hornan kalliolla. 

”Kolme on koskea kovoa, 
kolme järveä jaloa, 
kolme vuorta korkeata 
tämän ilman kannen alla: 
Hämehess' on Hälläpyörä, 
Kaatrakoski Karjalassa; 
ei ole Vuoksen voittanutta, 
yli käynyttä Imatran.” 

Sanoi vanha Väinämöinen: 
”Lapsen tieto, naisen muisti, 

ei ole partasuun urohon 
eikä miehen naisekkahan! 
Sano syntyjä syviä, 

asioita ainoisia!” 

Se on nuori Joukahainen 
sanan virkkoi, noin nimesi: 
”Tieän mä tiaisen synnyn, 
tieän linnuksi tiaisen, 
kyyn viherän käärmeheksi, 
kiiskisen ve'en kalaksi. 
Rauan tieän raukeaksi, 
mustan mullan muikeaksi, 
varin veen on vaikeaksi, 
tulen polttaman pahaksi. 
”Vesi on vanhin voitehista, 
kosken kuohu katsehista, 
itse Luoja loitsijoista, 
Jumala parantajista. 

”Vuoresta on vetosen synty, 
tulen synty taivosesta, 
alku rauan ruostehesta, 
vasken kanta kalliosta. 

”Mätäs on märkä maita vanhin, 
paju puita ensimäinen, 
hongan juuri huonehia, 
paatonen patarania.” 

Vaka vanha Väinämöinen 

itse tuon sanoiksi virkki: 
”Muistatko mitä enemmin, 
vain jo loppuivat lorusi?” 
Sanoi nuori Joukahainen: 
”Muistan vieläki vähäisen! 
Muistanpa ajan mokoman, 
kun olin merta kyntämässä, 
meren kolkot kuokkimassa, 
kalahauat kaivamassa, 
syänveet syventämässä, 
lampiveet on laskemassa, 
mäet mylleröittämässä, 
louhet luomassa kokohon. 
”Viel' olin miesnä kuuentena, 
seitsemäntenä urosna 
tätä maata saataessa, 
ilmoa suettaessa, 
ilman pieltä pistämässä, 
taivon kaarta kantamassa, 
kuuhutta kulettamassa, 
aurinkoa auttamassa, 
otavaa ojentamassa, 
taivoa tähittämässä.” 
Sanoi vanha Väinämöinen: 
”Sen varsin valehtelitki! 
Ei sinua silloin nähty, 
kun on merta kynnettihin, 

meren kolkot kucokittihin, 
kalahauat kaivettihin, 
syänveet syvennettihin, 
lampiveet on laskettihin, 
mäet mylleröitettihin, 
louhet luotihin kokohon. 

”Eikä lie sinua nähty, 
ei lie nähty eikä kuultu 
tätä maata saataessa, 
ilmoa suettaessa, 
ilman pieltä pistettäissä, 
taivon kaarta kannettaissa, 
kuuhutta kuletettaissa, 
aurinkoa autettaissa, 
otavaa ojennettaissa, 
taivoa tähitettäissä.” 

Se on nuori Joukahainen 
tuosta tuon sanoiksi virkki: 
”Kun ei lie minulla mieltä, 
kysyn mieltä miekaltani. 

Oi on vanha Väinämöinen, 
laulaja laveasuinen! 
Lähe miekan mittelöhön, 
käypä kalvan katselohon!” 

Sanoi vanha Väinämöinen: 
”En noita pahoin pelänne 
miekkojasi, mieliäsi, 

tuuriasi, tuumiasi. 

Vaan kuitenki kaikitenki 

lähe en miekan mittelöhön 

sinun kanssasi, katala, 

kerallasi, kehno raukka.” 
Siinä nuori Joukahainen 

murti suuta, väänti päätä, 

murti mustoa haventa. 

Itse tuon sanoiksi virkki: 

”Ken ei käy miekan mittelöhön, 

lähe ei kalvan katselohon, 

sen minä siaksi laulan, 

alakärsäksi asetan. 

Panen semmoiset urohot 

sen sikäli, tuon täkäli, 

sorran sontatunkiohon, 

läävän nurkkahan nutistan.” 
Siitä suuttui Väinämöinen, 

siitä suuttui ja häpesi. 

Itse loihe laulamahan, 

sai itse sanelemahan: 

ei ole laulut lasten laulut, 

lasten laulut, naisten naurut, 

ne on partasuun urohon, 


290 joit' ei laula kaikki lapset 


eikä pojat puoletkana, 
kolmannetkana kosijat 

tällä inhalla iällä, 
katovalla kannikalla. 

Lauloi vanha Väinämöinen: 
järvet läikkyi, maa järisi, 
vuoret vaskiset vapisi, 
paaet vahvat paukahteli, 
kalliot kaheksi lenti, 
kivet rannoilla rakoili. 

Lauloi nuoren Joukahaisen: 
vesat lauloi vempelehen, 
pajupehkon länkilöihin, 
raiat rahkehen nenähän. 
Lauloi korjan kultalaian: 
lauloi lampihin haoiksi; 
lauloi ruoskan helmiletkun 
meren rantaruokosiksi; 
lauloi laukkipään hevosen 
kosken rannalle kiviksi. 

Lauloi miekan kultakahvan 
salamoiksi taivahalle, 
siitä jousen kirjavarren 
kaariksi vesien päälle, 
siitä nuolensa sulitut 
havukoiksi kiitäviksi, 
siitä koiran koukkuleuan, 
sen on maahan maakiviksi. 

Lakin lauloi miehen päästä 


320 pilven pystypää kokaksi; 
lauloi kintahat käestä 
umpilammin lumpehiksi, 
siitä haljakan sinisen 
hattaroiksi taivahalle, 

325 vyöltä ussakan utuisen 
halki taivahan tähiksi. 

Itsen lauloi Joukahaisen: 
lauloi suohon suonivöistä, 
niittyhyn nivuslihoista, 

330 kankahasen kainaloista. 

Jo nyt nuori Joukahainen 
jopa tiesi jotta tunsi: 
tiesi tielle tullehensa, 
matkallen osannehensa 

335 voittelohon, laulelohon 
kera vanhan Väinämöisen. 

Jaksoitteli jalkoansa: 
eipä jaksa jalka nousta; 
toki toistakin yritti: 

340 siin' oli kivinen kenkä. 

Siitä nuoren Joukahaisen 
jopa tuskaksi tulevi, 
läylemmäksi lankeavi. 
Sanan virkkoi, noin nimesi: 

345 ”Oj on viisas Väinämöinen, 
tietäjä iän-ikuinen! 


Pyörrytä pyhät sanasi, 
peräytä lausehesi! 
Päästä tästä pälkähästä, 

350 tästä seikasta selitä! 
Panenpa parahan makson, 
annan lunnahat lujimmat.” 

Sanoi vanha Väinämöinen: 
”Niin mitä minullen annat, 

355 jos pyörrän pyhät sanani, 
peräytän lauseheni, 
päästän siitä pälkähästä, 
siitä seikasta selitän?” 

Sanoi nuori Joukahainen: 

360 ”Onp' on mulla kaarta kaksi, 
jousta kaksi kaunokaista; 
yks' on lyömähän riveä, 
toinen tarkka ammunnalle. 
Ota niistä jompikumpi!” 

365 Sanoi vanha Väinämöinen: 
”Huoli en, hurja, jousistasi, 
en, katala, kaaristasi! 

On noita itselläniki 
joka seinä seisoteltu, 

370 joka vaarnanen varottu: 
miehittä metsässä käyvät, 
urohitta ulkotöillä.” 

Lauloi nuoren Joukahaisen, 


(= 


ON 


O 


ON 


lauloi siitäki syvemmä. 
Sanoi nuori Joukahainen: 

”Onp' on mulla purtta kaksi, 

kaksi kaunoista venoa; 

yks' on kiistassa kepeä, 

toinen paljo kannattava. 

Ota niistä jompikumpi!” 
Sanoi vanha Väinämöinen: 

”Enp' on huoli pursistasi, 

venehistäsi valita! 

On noita itselläniki 

joka tela tempaeltu, 

joka lahtema laottu, 

mikä tuulella tukeva, 

mikä vastasään menijä.” 

Lauloi nuoren Joukahaisen, 

lauloi siitäki syvemmä. 
Sanoi nuori Joukahainen: 

”On mulla oritta kaksi, 

kaksi kaunoista hepoa; 

yks' on juoksulle jalompi, 

toinen raisu rahkehille. 

Ota niistä jompikumpi!” 
Sanoi vanha Väinämöinen: 

”En huoli hevosiasi, 

sure en sukkajalkojasi! 


400 On noita itselläniki 


joka soimi solmieltu, 
joka tanhua taluttu: 
vesi selvä selkäluilla, 
rasvalampi lautasilla.” 

405 L auloi nuoren Joukahaisen, 
lauloi siitäki syvemmä. 

Sanoi nuori Joukahainen: 

”Oi on vanha Väinämöinen! 
Pyörrytä pyhät sanasi, 

410 peräytä lausehesi! 
Annan kultia kypärin, 
hope'ita huovan täyen, 
isoni soasta saamat, 
taluttamat tappelosta.” 

415 Sanoi vanha Väinämöinen: 
”En huoli hope'itasi, 
kysy en, kurja, kultiasi! 
On noita itselläniki 
joka aitta ahtaeltu, 

420 joka vakkanen varottu: 
ne on kullat kuun-ikuiset, 
päivän-polviset hopeat.” 
Lauloi nuoren Joukahaisen, 
lauloi siitäki syvemmä. 

425 Sanoi nuori Joukahainen: 
”Oi on vanha Väinämöinen! 
Päästä tästä pälkähästä, 

tästä seikasta selitä! 
Annan aumani kotoiset, 
heitän hietapeltoseni 
oman pääni päästimeksi, 
itseni lunastimeksi.” 
Sanoi vanha Väinämöinen: 
”En halaja aumojasi, 
herjä, hietapeltojasi! 
On noita itselläniki, 
peltoja joka perällä, 
aumoja joka aholla. 
Omat on paremmat pellot, 
omat aumat armahammat.” 
Lauloi nuoren Joukahaisen, 
lauloi ainakin alemma. 
Siitä nuori Joukahainen 
toki viimein tuskautui, 
kun oli leuan liettehessä, 
parran paikassa pahassa, 
suun on suossa, sammalissa, 
hampahin haon perässä. 
Sanoi nuori Joukahainen: 
”Oi on viisas Väinämöinen, 
tietäjä iän-ikuinen! 
Laula jo laulusi takaisin, 
heitä vielä heikko henki, 


laske täältä pois minua! 

Virta jo jalkoa vetävi, 
hiekka silmiä hiovi. 

”Kun pyörrät pyhät sanasi, 
luovuttelet luottehesi, 
annan Aino siskoseni, 
lainoan emoni lapsen 
sulle pirtin pyyhkijäksi, 
lattian lakaisijaksi, 
hulikkojen huuhtojaksi, 
vaippojen viruttajaksi, 
kutojaksi kultavaipan, 
mesileivän leipojaksi.” 

Siitä vanha Väinämöinen 
ihastui ikihyväksi, 
kun sai neion Joukahaisen 
vanhan päivänsä varaksi. 

Istuiksen ilokivelle, 
laulupaaelle paneikse. 
Lauloi kotvan, lauloi toisen, 
lauloi kotvan kolmannenki: 
pyörti pois pyhät sanansa, 
perin laski lausehensa. 

Pääsi nuori Joukahainen, 
pääsi leuan liettehestä, 
parran paikasta pahasta, 
hevonen kosken kivestä, 
reki rannalta haosta, 

ruoska rannan ruokosesta. 
Kohoeli korjahansa, 
reutoihe rekosehensa; 
läksi mielellä pahalla, 
syämellä synkeällä 
luoksi armahan emonsa, 
tykö valtavanhempansa. 
Ajoa karittelevi. 
Ajoi kummasti kotihin: 
rikki riihe'en rekensä, 
aisat poikki portahasen. 
Alkoi äiti arvaella, 
isonen sanan sanovi: 
”Suottapa rikoit rekesi, 
tahallasi aisan taitoit! 
Mitäpä kummasti kuletki, 
tulet tuhmasti kotihin?” 
Tuossa nuori Joukahainen 
itkeä vetistelevi 
alla päin, pahoilla mielin, 
kaiken kallella kypärin 
sekä huulin hyypynyisin, 
nenän suulle langennuisen. 
Emo ennätti kysyä, 
vaivan nähnyt vaaitella: 
”Mitä itket, poikueni, 
nuorna saamani, nureksit, 

olet huulin hyypynyisin, 

nenän suulle langennuisen?” 
Sanoi nuori Joukahainen: 

”Oi on maammo, kantajani! 


Jo on syytä syntynynnä, 


taikoja tapahtununna, 
syytä kyllin itkeäni, 
taikoja nureksiani! 
Tuot' itken tämän ikäni, 
puhki polveni murehin: 
annoin Aino siskoseni, 
lupasin emoni lapsen 
Väinämöiselle varaksi, 
laulajalle puolisoksi, 
turvaksi tutisevalle, 
suojaksi sopenkululle.” 
Emo kahta kämmentänsä 
hykersi molempiansa; 
sanan virkkoi, noin nimesi: 
”Elä itke, poikueni! 
Ei ole itkettäviä, 
suuresti surettavia: 
tuota toivoin tuon ikäni, 
puhki polveni halasin 
sukuhuni suurta miestä, 
rotuhuni rohkeata, 
vävykseni Väinämöistä, 

laulajata langokseni.” 
Sisar nuoren Joukahaisen 
itse itkullen apeutui. 
Itki päivän, itki toisen 
poikkipuolin portahalla; 
itki suuresta surusta, 
apeasta miel'alasta. 
Sai emo sanelemahan: 
”Mitä itket, Ainoseni, 
kun olet saava suuren sulhon, 
miehen korkean kotihin 
ikkunoillen istujaksi, 
lautsoille lavertajaksi?” 
Tuon tytär sanoiksi virkki: 
”Oi emoni, kantajani! 
Itkenpä minä jotaki: 
itken kassan kauneutta, 
tukan nuoren tuuheutta, 
hivuksien hienoutta, 
jos ne piennä peitetähän, 
katetahan kasvavana. 
”Tuotapa ikäni itken, 
tuota päivän armautta, 
suloutta kuun komean, 
ihanuutta ilman kaiken, 
jos oisi nuorna jättäminen, 
lapsena unohtaminen 

veikon veistotanterille, 
ison ikkunan aloille.” 
Sanovi emo tytölle, 
lausui vanhin lapsellensa: 
”Mene, huima, huolinesi, 
epäkelpo, itkuinesi! 
Ei ole syytä synkistyä, 
aihetta apeutua. 
Paistavi Jumalan päivä 
muuallaki maailmassa, 
ei isosi ikkunoilla, 
veikkosi veräjän suulla. 
Myös on marjoja mäellä, 
ahomailla mansikoita 
poimia sinun poloisen 
ilmassa etempänäki, 
ei aina ison ahoilla, 
veikon viertokankahilla.” 


4. RUNO 


Väinämöinen kosii vastentahtoista Ainoa, mutta äiti käskee 
Ainoa suostumaan. Aino hukuttautuu, ja äidin kyynelistä 
syntyy keväinen maisema kukkuvine käkineen. 

Tuopa Aino, neito nuori, 

sisar nuoren Joukahaisen, 

läksi luutoa lehosta, 

vastaksia varvikosta. 
5 Taittoi vastan taatollensa, 

toisen taittoi maammollensa, 

kokoeli kolmannenki 

verevälle veijollensa. 

Jo astui kohin kotia, 

10 lepikköä leuhautti. 

Tuli vanha Väinämöinen; 

näki neitosen lehossa, 

hienohelman heinikössä. 

Sanan virkkoi, noin nimesi: 
15 ”Eläpä muille, neiti nuori, 

kuin minulle, neiti nuori, 

kanna kaulanhelmilöitä, 

rinnanristiä rakenna, 

pane päätä palmikolle, 
20 sio silkillä hivusta!” 

Neiti tuon sanoiksi virkki: 
”En sinulle enkä muille 

kanna rinnarristilöitä, 
päätä silkillä sitaise. 

Huoli on haahen haljakoista, 
vehnän viploista valita; 

asun kaioissa sovissa, 
kasvan leivän kannikoissa 
tykönä hyvän isoni, 

kanssa armahan emoni.” 

Riisti ristin rinnaltansa, 
sormukset on sormestansa, 
helmet kaulasta karisti, 
punalangat päänsä päältä, 
jätti maalle maan hyviksi, 
lehtohon lehon hyviksi. 
Meni itkien kotihin, 
kallotellen kartanolle. 

Iso istui ikkunalla, 
kirvesvartta kirjoavi: 
”Mitä itket, tyttö raukka, 
tyttö raukka, neito nuori?” 

”Onpa syytä itkeäni, 
vaivoja valittoani! 

Sitä itken, taattoseni, 
sitä itken ja valitan: 
kirpoi risti rinnaltani, 
kaune vyöstäni karisi, 
rinnalta hopearisti, 

vaskilangat vyöni päästä.” 
Veljensä veräjän suulla 
vemmelpuuta veistelevi: 
”Mitä itket, sisko raukka, 
sisko raukka, neito nuori?” 
”Onpa syytä itkeäni, 
vaivoja valittoani! 
Sitä itken, veikko rukka, 
sitä itken ja valitan: 
kirpoi sormus sormestani, 
helmet kaulasta katosi, 
kullansormus sormestani, 
kaulasta hopeahelmet.” 
Sisko sillan korvasella 
vyötä kullaista kutovi: 
”Mitä itket, sisko raukka, 
sisko raukka, neito nuori?” 
”Onpa syytä itkijällä, 
vaivoja vetistäjällä! 
Sitä itken, sisko rukka, 
sitä itken ja valitan: 
kirpoi kullat kulmiltani, 
hopeat hivuksiltani, 
sinisilkit silmiltäni, 
punanauhat pääni päältä.” 
Emo aitan portahalla 
kuoretta kokoelevi: 

”Mitä itket, tytti raukka, 
tyttö raukka, neito nuori?” 
”Oi on maammo, kantajani, 
oi emo, imettäjäni! 
Onp' on syitä synke'itä, 
apeita ani pahoja! 
Sitä itken, äiti rukka, 
sitä, maammoni, valitan: 
läksin luutoa lehosta, 
vastanpäitä varvikosta. 
Taitoin vastan taatolleni, 
toisen taitoin maammolleni, 
kokoelin kolmannenki 
verevälle veijolleni. 
Aloin astua kotihin; 
astuinpa läpi ahosta: 
Osmoinen orosta virkkoi, 
Kalevainen kaskesmaalta: 
'Eläpä muille, neiti rukka, 
kuin minulle, neiti rukka, 
kanna kaulanhelmilöitä, 
rinnanristiä rakenna, 
pane päätä palmikolle, 
sio silkillä hivusta!' 
”Riistin ristin rinnaltani, 
helmet kaulasta karistin, 
sinilangat silmiltäni, 

punalangat pääni päältä, 
heitin maalle maan hyviksi, 
lehtohon lehon hyviksi. 
Itse tuon sanoiksi virkin: 
'En sinulle enkä muille 
kanna rinnarristiäni, 
päätä silkillä sitaise. 
Huoli en haahen haljakoista, 
vehnän viploista valita; 
asun kaioissa sovissa, 
kasvan leivän kannikoissa 
tykönä hyvän isoni, 
kanssa armahan emoni.”” 
Emo tuon sanoiksi virkki, 
lausui vanhin lapsellensa: 
”Elä itke, tyttäreni, 
nuorna saamani, nureksi! 
Syö vuosi suloa voita: 
tulet muita vuolahampi; 
toinen syö sianlihoa: 
tulet muita sirkeämpi; 
kolmas kuorekokkaroita: 
tulet muita kaunihimpi. 
Astu aittahan mäelle 
- aukaise parahin aitta - ! 
Siell' on arkku arkun päällä, 
lipas lippahan lomassa. 

Aukaise parahin arkku, 
kansi kirjo kimmahuta: 
siin' on kuusi kultavyötä, 
seitsemän sinihamoista. 
Ne on Kuuttaren kutomat, 
Päivättären päättelemät. 
”Ennen neinnä ollessani, 
impenä eläessäni 
läksin marjahan metsälle, 
alle vaaran vaapukkahan. 
Kuulin Kuuttaren kutovan, 
Päivättären kehreävän 
sinisen salon sivulla, 
lehon lemmen liepehellä. 
”Minä luoksi luontelime, 
likelle lähentelime. 
Aloinpa anella noita, 
itse virkin ja sanelin: 
'Anna, Kuutar, kultiasi, 
Päivätär, hope'itasi 
tälle tyhjälle tytölle, 
lapsellen anelijalle!” 
”Antoi Kuutar kultiansa, 
Päivätär hope'itansa. 


155 Minä kullat kulmilleni, 


päälleni hyvät hopeat! 
Tulin kukkana kotihin, 


ilona ison pihoille. 
”Kannoin päivän, kannoin toisen. 


160 Jo päivänä kolmantena 

riisuin kullat kulmiltani, 
päältäni hyvät hopeat, 
vein ne aittahan mäelle, 
panin arkun kannen alle: 
siit’ on asti siellä ollut 
ajan kaiken katsomatta. 
”Sio nyt silkit silmillesi, 
kullat kulmille kohota, 
kaulahan heleät helmet, 
kullanristit rinnoillesi! 
Pane paita palttinainen, 
liitä liinan-aivinainen, 
Hame verkainen vetäise, 
senp' on päälle silkkivyöhyt, 
sukat sulkkuiset koreat, 
kautokengät kaunokaiset! 
Pääsi kääri palmikolle, 
silkkinauhoilla sitaise, 
sormet kullansormuksihin, 
käet kullankäärylöihin! 
”Niin tulet tupahan tuolta, 
astut aitasta sisälle 
sukukuntasi suloksi, 
koko heimon hempeäksi: 

kulet kukkana kujilla, 
vaapukkaisena vaellat, 
ehompana entistäsi, 
parempana muinaistasi.” 
Sen emo sanoiksi virkki, 
senp' on lausui lapsellensa. 
Ei tytär totellut tuota, 
ei kuullut emon sanoja; 
meni itkien pihalle, 
kaihoellen kartanolle. 
Sanovi sanalla tuolla, 
lausui tuolla lausehella: 
”Miten on mieli miekkoisien, 
autuaallisten ajatus? 
Niinp' on mieli miekkoisien, 
autuaallisten ajatus, 
kuin on vellova vetonen 
eli aalto altahassa. 
Mitenpä poloisten mieli, 
kuten allien ajatus? 
Niinpä on poloisten mieli, 
niinpä allien ajatus, 
kuin on hanki harjun alla, 
vesi kaivossa syvässä. 
”Usein nyt minun utuisen, 
use'in, utuisen lapsen, 
mieli kulkevi kulossa, 

vesakoissa viehkuroivi, 
nurmessa nuhaelevi, 
pensahassa piehtaroivi; 
mieli ei tervoa parempi, 
syän ei syttä valkeampi. 
”Parempi minun olisi, 
parempi olisi ollut 
syntymättä, kasvamatta, 
suureksi sukeumatta 
näille päiville pahoille, 
ilmoille ilottomille. 
Oisin kuollut kuusiöisnä, 
kaonnut kaheksanöisnä, 
oisi en paljoa pitänyt: 
vaaksan palttinapaloa, 
pikkaraisen pientaretta, 
emon itkua vähäisen, 
ison vieläki vähemmän, 
veikon ei väheäkänä.” 
Itki päivän, itki toisen. 
Sai emo kyselemähän: 
”Mitä itket, impi rukka, 
kuta, vaivainen, valitat?” 
”Sitä itken, impi rukka, 
kaiken aikani valitan, 
kun annoit minun poloisen, 
oman lapsesi lupasit, 

käskit vanhalle varaksi, 
ikäpuolelle iloksi, 
turvaksi tutisevalle, 
suojaksi sopenkululle. 
Oisit ennen käskenynnä 
alle aaltojen syvien 
sisareksi siikasille, 
veikoksi ve'en kaloille! 
Parempi meressä olla, 
alla aaltojen asua 
sisarena siikasilla, 
veikkona ve'en kaloilla, 
kuin on vanhalla varana, 
turvana tutisijalla, 
sukkahansa suistujalla, 
karahkahan kaatujalla.” 
Siitä astui aittamäelle, 
astui aittahan sisälle. 
Aukaisi parahan arkun, 
kannen kirjo kimmahutti: 
löysi kuusi kultavyötä, 
seitsemän sinihametta; 
ne on päällensä pukevi, 
varrellensa valmistavi. 
Pani kullat kulmillensa, 
hopeat hivuksillensa, 
sinisilkit silmillensä, 

punalangat päänsä päälle. 

Läksi siitä astumahan 
ahon poikki, toisen pitkin; 
vieri soita, vieri maita, 
vieri synkkiä saloja. 

Itse lauloi mennessänsä, 
virkki vieriellessänsä: 
”Syäntäni tuimelevi, 
päätäni kivistelevi. 

Eikä tuima tuimemmasti, 
kipeämmästi kivistä, 
jotta, koito, kuolisinki, 
katkeaisinki, katala, 
näiltä suurilta suruilta, 
ape'ilta miel'aloilta. 

”Jo oisi minulla aika 
näiltä ilmoilta eritä, 
aikani Manalle mennä, 
ikä tulla Tuonelahan: 
ei mua isoni itke, 
ei emo pane pahaksi, 
ei kastu sisaren kasvot, 
veikon silmät vettä vuoa, 
vaikka vierisin vetehen, 
kaatuisin kalamerehen 
alle aaltojen syvien, 
päälle mustien murien.” 

Astui päivän, astui toisen, 
päivänäpä kolmantena 
ennätti meri etehen, 
ruokoranta vastahansa: 
tuohon yöhyt yllättävi, 
pimeä piättelevi. 

Siinä itki impi illan, 
kaikerteli kaiken yötä 
rannalla vesikivellä, 
laajalla lahen perällä. 
Aamulla ani varahin 
katsoi tuonne niemen päähän: 
kolme oli neittä niemen päässä... 
ne on merta kylpemässä! 
Aino neiti neljänneksi, 
vitsan varpa viienneksi! 

Heitti paitansa pajulle, 
hamehensa haapaselle, 
sukkansa sulalle maalle, 
kenkänsä vesikivelle, 
helmet hietarantaselle, 
sormukset somerikolle. 

Kivi oli kirjava selällä, 
paasi kullan paistavainen: 
kiistasi kivellen uia, 
tahtoi paaelle paeta. 

Sitte sinne saatuansa 

asetaiksen istumahan 
kirjavaiselle kivelle, 
paistavalle paaterelle: 
kilahti kivi vetehen, 
paasi pohjahan pakeni, 
neitonen kiven keralla, 
Aino paaen palleassa. 
Siihenpä kana katosi, 
siihen kuoli impi rukka. 
Sanoi kerran kuollessansa, 
virkki vielä vierressänsä: 
”Menin merta kylpemähän, 
sainp' on uimahan selälle; 
sinne mä, kana, katosin, 
lintu, kuolin liian surman: 
elköhön minun isoni 
sinä ilmoisna ikänä 
vetäkö ve'en kaloja 
tältä suurelta selältä! 
”Läksin rannalle pesohon, 
menin merta kylpemähän; 
sinne mä, kana, katosin, 
lintu, kuolin liian surman: 
elköhön minun emoni 
sinä ilmoisna ikänä 
panko vettä taikinahan 
laajalta kotilahelta! 

”Läksin rannalle pesohon, 
menin merta kylpemähän; 
sinne mä, kana, katosin, 
lintu, kuolin liian surman: 
elköhönp' on veikkoseni 
sinä ilmoisna ikänä 
juottako sotaoritta 
rannalta merelliseltä! 

”Läksin rannalle pesohon, 
menin merta kylpemähän; 
sinne mä, kana, katosin, 
lintu, kuolin liian surman: 
elköhönp' on siskoseni 
sinä ilmoisna ikänä 
peskö tästä silmiänsä 
kotilahen laiturilta! 

Mikäli meren vesiä, 
sikäli minun veriä; 
mikäli meren kaloja, 
sikäli minun lihoja; 
mikä rannalla risuja, 
se on kurjan kylkiluita; 
mikä rannan heinäsiä, 
se hivusta hierottua.” 

Se oli surma nuoren neien, 
loppu kaunihin kanasen... 

Kukas nyt sanan saatantahan, 

kielikerran kerrontahan 
neien kuuluhun kotihin, 
kaunihisen kartanohon? 
Karhu sanan saatantahan, 
kielikerran kerrontahan! 
Ei karhu sanoa saata: 
lehmikarjahan katosi. 
Kukas sanan saatantahan, 
kielikerran kerrontahan 
neien kuuluhun kotihin, 
kaunihisen kartanohon? 
Susi sanan saatantahan, 
kielikerran kerrontahan! 
Ei susi sanoa saata: 
lammaskarjahan katosi. 
Kukas sanan saatantahan, 
kielikerran kerrontahan 
neien kuuluhun kotihin, 
kaunihisen kartanohon? 
Repo sanan saatantahan, 
kielikerran kerrontahan! 
Ei repo sanoa saata: 
hanhikarjahan katosi. 
Kukas sanan saatantahan, 
kielikerran kerrontahan 
neien kuuluhun kotihin, 
kaunihisen kartanohon? 


Jänö sanan saatantahan, 
kielikerran kerrontahan! 
Jänis varman vastaeli: 
”Sana ei miehe'en katoa!” 

405 Läksijänis juoksemahan, 
pitkäkorva piippomahan, 
vääräsääri vääntämähän, 
ristisuu ripottamahan 
neien kuuluhun kotihin, 

410 kaunihisen kartanohon. 

Juoksi saunan kynnykselle; 
kyykistäikse kynnykselle: 
sauna täynnä neitosia, 
vasta käessä vastoavat: 

415 ”Saitko, kiero, keittimiksi, 
paltsasilmä, paistimiksi, 
isännällen iltaseksi, 
emännällen eineheksi, 
tyttären välipaloiksi, 

420 pojan puolipäiväseksi?” 
Jänis saattavi sanoa, 
kehräsilmä kerskaella: 

”Liepä lempo lähtenynnä 
kattiloihin kiehumahan! 

425 Läksin sanan saatantahan, 
kielikerran kerrontahan: 
jop' on kaunis kaatununna, 

tinarinta riutununna, 
sortunna hopeasolki, 

vyö vaski valahtanunna: 
mennyt lietohon merehen, 
alle aavojen syvien, 
sisareksi siikasille, 
veikoksi ve'en kaloille.” 

Emo tuosta itkemähän, 
kyynelvierus vieremähän. 
Sai siitä sanelemahan, 
vaivainen valittamahan: 
”Elkätte, emot poloiset, 
sinä ilmoisna ikänä 
tuuitelko tyttäriä, 
lapsianne liekutelko 
vastoin mieltä miehelähän, 
niinkuin mie, emo poloinen, 
tuuittelin tyttöjäni, 
kasvatin kanasiani!” 

Emo itki, kyynel vieri: 
vieri vetrehet vetensä 
sinisistä silmistänsä 
poloisille poskillensa. 

Vieri kyynel, vieri toinen: 
vieri vetrehet vetensä 
poloisilta poskipäiltä 
ripe'ille rinnoillensa. 


455 Vieri kyynel, vieri toinen: 
vieri vetrehet vetensä 
ripe'iltä rinnoiltansa 
hienoisille helmoillensa. 

Vieri kyynel, vieri toinen: 

vieri vetrehet vetensä 
hienoisilta helmoiltansa 
punasuille sukkasille. 
Vieri kyynel, vieri toinen: 
vieri vetrehet vetensä 
465 punasuilta sukkasilta 
kultakengän kautosille. 
Vieri kyynel, vieri toinen: 
vieri vetrehet vetensä 
kultakengän kautosilta 
470 maahan alle jalkojensa; 
vieri maahan maan hyväksi, 
vetehen ve'en hyväksi. 
Ve'et maahan tultuansa 
alkoivat jokena juosta: 
475 kasvoipa jokea kolme 
itkemistänsä vesistä, 
läpi päänsä lähtemistä, 
alta kulman kulkemista. 
Kasvoipa joka jokehen 
480 kolme koskea tulista, 
joka kosken kuohumalle 

kolme luotoa kohosi, 
joka luo'on partahalle 
kunnas kultainen yleni; 
kunki kunnahan kukulle 
kasvoi kolme koivahaista, 
kunki koivun latvasehen 
kolme kullaista käkeä. 

Sai käköset kukkumahan. 

Yksi kukkui: ”lemmen, lemmen!” 
Toinen kukkui: ”sulhon, sulhon!” 
Kolmas kukkui: ”auvon, auvon!” 

Kuka kukkui: ”lemmen, lemmen!” 
Sep' on kukkui kuuta kolme 
lemmettömälle tytölle, 
meressä makoavalle. 

Kuka kukkui: ”sulhon, sulhon!” 
Sep' on kukkui kuusi kuuta 
sulholle sulottomalle, 
ikävissä istuvalle. 

Kuka kukkui: ”auvon, auvon!” 

Se kukkui ikänsä kaiken 
auvottomalle emolle, 
iän päivät itkevälle. 

Niin emo sanoiksi virkki 
kuunnellessansa käkeä: 
”Elköhön emo poloinen 
kauan kuunnelko käkeä! 


Kun käki kukahtelevi, 

910 niin syän sykähtelevi, 
itku silmähän tulevi, 
ve'et poskille valuvi, 
hereämmät herne-aarta, 
paksummat pavun jyveä: 

915 kyynärän ikä kuluvi, 
vaaksan varsi vanhenevi, 
koko ruumis runnahtavi 
kuultua kevätkäkösen.” 


5. RUNO 


Vellamon neidon onginta: Väinämöinen lähtee onkimaan 
hukkunutta neitoa mutta luulee saalistaan kalaksi ja 
suunnittelee syövänsä sen. Väinämöisen äitivainaja kehottaa 
kosiomatkalle Pohjolaan. 

Jo oli sanoma saatu, 

viety viesti tuonnemmaksi 

neien nuoren nukkumasta, 

kaunihin katoamasta. 
5 Vaka vanha Väinämöinen, 

tuo tuosta pahoin pahastui: 

itki illat, itki aamut, 

yöhyet enemmin itki, 

kun oli kaunis kaatununna, 
10 neitonen nukahtanunna, 

mennyt lietohon merehen, 

alle aaltojen syvien. 

Astui huollen, huokaellen, 

syämellä synkeällä 
15 rannalle meren sinisen. 

Sanan virkkoi, noin nimesi: 

”Sano nyt, Untamo, unesi, 

maku'usi, maan venyjä: 

missä Ahtola asuvi, 
20 neiot Vellamon venyvi?” 

Sanoipa Untamo unensa, 

maku'unsa maan venyjä: 
”Tuolla Ahtola asuvi, 
neiot Vellamon venyvi. 
Nenässä utuisen niemen, 
päässä saaren terhenisen 
alla aaltojen syvien, 
päällä mustien mutien. 
”Siellä Ahtola asuvi, 
neiot Vellamon venyvi 
pikkuisessa pirttisessä, 
kamarissa kaitaisessa, 
kiven kirjavan kylessä, 
paaen paksun kainalossa.” 
Siitä vanha Väinämöinen 
vetihe venesijoille. 
Silmeävi siimojansa, 
katselevi onkiansa; 
otti ongen taskuhunsa, 
väkärauan väskyhynsä. 
Soutoa melastelevi, 
päähän saaren saauttavi, 
nenähän utuisen niemen, 
päähän saaren terhenisen. 
Siin' oli ongella olija, 
aina siimalla asuja, 
käeksellä kääntelijä. 
Laski launihin merelle, 

ongitteli, orhitteli: 
vapa vaskinen vapisi, 
hope'inen siima siukui, 
nuora kultainen kulisi. 

Jo päivänä muutamana, 
huomenna moniahana 
kala otti onkehensa, 
taimen takrarautahansa. 
Sen veti venosehensa, 
talui talkapohjahansa. 

Katselevi, kääntelevi. 
Sanan virkkoi, noin nimesi: 
”Onp' on tuo kala kalanen, 
kun en tuota tunnekana! 
Sileähk' on siikaseksi, 
kuleahka kuujaseksi, 
haleahka haukiseksi, 
evätöin emäkalaksi; 
ihala imehnoksiki, 
päärivatoin neitoseksi, 
vyötöin veen on tyttöseksi, 
korvitoin kotikanaksi: 
luopuisin meriloheksi, 
syvän aallon ahveneksi.” 

Vyöll' on veitsi Väinämöisen, 
pää hopea huotrasessa. 
Veti veitsen viereltänsä, 

huotrastansa pää hopean 
kalan palstoin pannaksensa, 
lohen leikkaellaksensa 
aamuisiksi atrioiksi, 
murkinaisiksi muruiksi, 
lohisiksi lounahiksi, 
iltaruoiksi isoiksi. 
Alkoi lohta leikkaella, 
veitsen viilteä kaloa: 
lohi loimahti merehen, 
kala kirjo kimmeltihe 
pohjasta punaisen purren, 
venehestä Väinämöisen. 
Äsken päätänsä ylenti, 
oikeata olkapäätä 
vihurilla viiennellä, 
kupahalla kuuennella; 
nosti kättä oikeata, 
näytti jalkoa vasenta 
seitsemännellä selällä, 
yheksännen aallon päällä. 
Sieltä tuon sanoiksi virkki, 
itse lausui ja pakisi: 
”Oi sie vanha Väinämöinen! 


100 En ollut minä tuleva 


lohi leikkaellaksesi, 


kala palstoin pannaksesi, 

aamuisiksi atrioiksi, 
murkinaisiksi muruiksi, 
lohisiksi lounahiksi, 
iltaruoiksi isoiksi.” 

Sanoi vanha Väinämöinen: 
”Miksi sie olit tuleva?” 
”Olinpa minä tuleva 
kainaloiseksi kanaksi, 
ikuiseksi istujaksi, 
polviseksi puolisoksi, 
sijasi levittäjäksi, 
päänalaisen laskijaksi, 
pirtin pienen pyyhkijäksi, 
lattian lakaisijaksi, 
tulen tuojaksi tupahan, 
valkean virittäjäksi, 
leivän paksun paistajaksi, 
mesileivän leipojaksi, 
olutkannun kantajaksi, 
atrian asettajaksi. 

”En ollut merilohia, 
syvän aallon ahvenia: 
olin kapo, neiti nuori, 
sisar nuoren Joukahaisen, 
kuta pyyit kuun ikäsi, 
puhki polvesi halasit. 

”Ohoh, sinua, ukko utra, 

vähämieli Väinämöinen, 
kun et tuntenut piteä 
Vellamon vetistä neittä, 
ahon lasta ainokaista!” 
Sanoi vanha Väinämöinen 
alla päin, pahoilla mielin: 
”Oi on sisar Joukahaisen! 
Toki tullos toinen kerta!” 
Eip’ on toiste tullutkana, 
ei toiste sinä ikänä: 
jo vetihe, vierähtihe, 
ve'en kalvosta katosi 
kiven kirjavan sisähän, 
maksankarvaisen malohon. 
Vaka vanha Väinämöinen 
tuo on tuossa arvelevi, 
miten olla, kuin eleä. 
Jo kutaisi sulkkunuotan, 
veti vettä ristin rastin, 
salmen pitkin, toisen poikki; 
veti vienoja vesiä, 
lohiluotojen lomia, 
noita Väinölän vesiä, 
Kalevalan kannaksia, 
synkkiä syväntehiä, 
suuria selän napoja, 
Joukolan jokivesiä, 

Lapin lahtirantasia. 

Sai kyllin kaloja muita, 
kaikkia ve'en kaloja, 
ei saanut sitä kalaista, 
mitä mielensä pitävi: 
Vellamon vetistä neittä, 
ahon lasta ainokaista. 

Siitä vanha Väinämöinen 
alla päin, pahoilla mielin, 
kaiken kallella kypärin 
itse tuon sanoiksi virkki: 
”Ohoh, hullu, hulluuttani, 
vähämieli, miehuuttani! 
Olipa minulla mieltä, 
ajatusta annettuna, 
syäntä suurta survottuna, 
oli ennen aikoinansa. 
Vaanpa nyt tätä nykyä, 
tällä inhalla iällä, 
puuttuvalla polveksella 
kaikki on mieli melkeässä, 
ajatukset arvoisessa, 
kaikki toimi toisialla. 

”Kuta vuotin kuun ikäni, 
kuta puolen polveani, 
Vellamon vetistä neittä, 
veen on viimeistä tytärtä 

ikuiseksi ystäväksi, 
polviseksi puolisoksi, 

se osasi onkeheni, 
vierähti venoseheni: 
minä en tuntenut piteä, 
en kotihin korjaella, 
laskin jälle lainehisin, 
alle aaltojen syvien!” 

Meni matkoa vähäisen, 
astui huollen, huokaellen; 
kulkevi kotia kohti. 

Sanan virkkoi, noin nimesi: 
”Kukkui muinaiset käkeni, 
entiset ilokäkeni, 

kukkui ennen illoin, aamuin, 
kerran keskipäivälläki: 

mikä nyt sorti suuren äänen, 
äänen kaunihin kaotti? 
Suru sorti suuren äänen, 
huoli armahan alenti; 

sill' ei kuulu kukkuvaksi, 
päivän laskun laulavaksi 
minun iltani iloksi, 
huomeneni huopeheksi. 

”Enkä nyt tuota tieäkänä 
miten olla, kuin eleä, 
tällä ilmalla asua, 

näillä mailla matkaella. 
Oisiko emo elossa, 
vanhempani valvehella, 
sepä saattaisi sanoa, 
miten pystössä pysyä, 
murehisin murtumatta, 
huolihin katoamatta 
näissä päivissä pahoissa, 
ape'issa miel'aloissa!” 
Emo hauasta havasi, 
alta aallon vastaeli: 
”Viel' onpi emo elossa, 
vanhempasi valvehella, 
joka saattavi sanoa, 
miten olla oikeana, 
murehisin murtumatta, 
huolihin katoamatta 
niissä päivissä pahoissa, 
ape'issa miel'aloissa: 
mene Pohjan tyttärihin! 
Siell’ on tyttäret somemmat, 
neiet kahta kaunihimmat, 
viittä, kuutta virkeämmät, 
ei Joukon jorottaria, 
Lapin lapsilönttäreitä. 
”Sieltä naios, poikaseni, 
paras Pohjan tyttäristä, 


jok' on sievä silmiltänsä, 
kaunis katsannoisiltansa, 
240 aina joutuisa jalalta 

sekä liukas liikunnolta 


6. RUNO 


Väinämöinen lähtee Pohjolaa kohti. Kaunaa kantava 
Joukahainen ampuu häntä, nuoli osuu hevoseen ja 
Väinämöinen suistuu veteen. 

Vaka vanha Väinämöinen 

lähteäksensä käkesi 

tuonne kylmähän kylähän, 

pimeähän Pohjolahan. 

5 Otti olkisen orihin, 
hernevartisen hevosen, 
pisti suitset kullan suuhun, 
päitsensä hopean päähän: 
itse istuvi selälle, 

10 löihe reisin ratsahille. 

Ajoa hyryttelevi, 
matkoansa mittelevi 
orihilla olkisella, 
hernevarrella hevolla. 

15 — Ajoi Väinölän ahoja, 
Kalevalan kankahia: 
hepo juoksi, matka joutui, 
koti jääpi, tie lyheni. 

Jo ajoi meren selälle, 

20 ulapalle aukealle 
kapioisen kastumatta, 
vuohisen vajoumatta. 

Olipa nuori Joukahainen, 
laiha poika lappalainen. 
Piti viikoista vihoa, 
ylen kauaista kaetta 
kera vanhan Väinämöisen, 
päälle laulajan ikuisen. 

Laativi tulisen jousen, 
jalon kaaren kaunistavi: 
kaaren rauasta rakenti, 
vaskesta selän valavi; 
noita on kullalla kuvaili, 
hopealla huolitteli. 

Mistä siihen nauhan saapi, 
kusta jäntehen tapasi? 
Hiien hirven suoniloista, 
Lemmon liinanuorasista! 

Sai kaaren kanineheksi, 
jousen varsin valmihiksi. 
Kaari on kaunihin näköinen, 
jousi jonki maksavainen: 
hevonen selällä seisoi, 
varsa juoksi vartta myöten, 
kapo kaarella makasi, 
jänö jäntimen sijassa. 

Vuoli piiliä pinosen, 
kolmisulkia kokosen: 
varret tammesta vanuvi, 

päät tekevi tervaksesta. 
Minkä saapi valmihiksi, 
sen sitte sulittelevi 
pääskyn pienillä sulilla, 
varpusen vivustimilla. 
Karkaeli nuoliansa, 
puretteli piiliänsä 
maon mustissa mujuissa, 
käärmehen kähyverissä. 
Sai vasamat valmihiksi, 
jousen jänniteltäväksi. 
Siitä vuotti Väinämöistä, 
saavaksi suvantolaista; 
vuotti illan, vuotti aamun, 
vuotti kerran keskipäivän. 
Viikon vuotti Väinämöistä, 
viikon vuotti, ei väsynyt, 
istuellen ikkunoissa, 
valvoen vajojen päissä, 
kuunnellen kujan perällä, 
vahtaellen vainiolla, 
viini nuolia selässä, 
hyvä kaari kainalossa. 
Vuotteli ulompanaki, 
talon toisen tuolla puolla: 
nenässä tulisen niemen, 
tulikaiskun kainalossa, 

korvalla tulisen kosken, 
pyhän virran viertimellä. 
Niin päivänä muutamana, 
huomenna moniahana 
loi silmänsä luotehelle, 
käänti päätä päivän alle; 
keksi mustasen merellä, 
sinerväisen lainehilla: 
”Onko se iässä pilvi, 
päivän koite koillisessa?” 
Ei ollut iässä pilvi, 
päivän koite koillisessa: 
oli vanha Väinämöinen, 
laulaja iän-ikuinen, 
matkoava Pohjolahan, 
kulkeva Pimentolahan 
orihilla olkisella, 
hernevarrella hevolla. 
Tuop' on nuori Joukahainen, 
laiha poika lappalainen, 
jou'utti tulisen jousen, 
koppoi kaaren kaunihimman 
pään varalle Väinämöisen, 
surmaksi suvantolaisen. 
Ennätti emo kysyä, 
vanhempansa tutkaella: 
”Kellen jousta jouahutat, 

kaarta rauta rauahutat?” 
Tuop' on nuori Joukahainen 
sanan virkkoi, noin nimesi: 
”Tuohon jousta jouahutan, 
kaarta rauta rauahutan: 
pään varalle Väinämöisen, 
surmaksi suvantolaisen. 
Ammun vanhan Väinämöisen, 
lasken laulajan ikuisen 
läpi syämen, maksan kautta, 
halki hartiolihojen.” 
Emo kielti ampumasta, 
emo kielti ja epäsi: 
”Elä ammu Väinämöistä, 
kaota kalevalaista! 
Väinö on sukua suurta: 
lankoni sisaren poika. 
”Ampuisitko Väinämöisen, 
kaataisit kalevalaisen, 
ilo ilmalta katoisi, 
laulu maalta lankeaisi. 
Ilo on ilmalla parempi, 
laulu maalla laatuisampi, 
kuin onpi Manalan mailla, 
noilla Tuonelan tuvilla.” 
Tuossa nuori Joukahainen 

pikkuisen piättelevi: 
käsi käski ampumahan, 
käsi käski, toinen kielti, 
sormet suoniset pakotti. 
Virkki viimeinki sanoiksi, 
itse lausui, noin nimesi: 
”Kaotkohot jos kahesti 
kaikki ilmaiset ilomme, 
kaikki laulut langetkohot! 
Varsin ammun, en varanne.” 
Jännitti tulisen jousen, 
veti vaskisen vekaran 
vasten polvea vasenta, 
jalan alta oikeansa. 
Veti viinestä vasaman, 
sulan kolmikoipisesta, 
otti nuolen orhe'imman, 
valitsi parahan varren; 
tuon on juonelle asetti, 
liitti liinajäntehelle. 
Oikaisi tulisen jousen 
olallehen oikealle, 
asetaiksen ampumahan, 
ampumahan Väinämöistä. 
Itse tuon sanoiksi virkki: 
”Iske nyt, koivuinen sakara, 
petäjäinen selkä, lyö'ös, 

janne liina, lippaellos! 
Min käsi alentanehe, 
sen nuoli ylentäköhön; 
min käsi ylentänehe, 
sen nuoli alentakohon!” 

Lekahutti liipaisinta, 
ampui nuolen ensimäisen: 
se meni kovan ylätse, 
päältä pään on taivahalle, 
pilvihin pirajavihin, 
hattaroihin pyörivihin. 

Toki ampui, ei totellut. 
Ampui toisen nuoliansa: 
se meni kovan alatse, 
alaisehen maa-emähän; 
tahtoi maa manalle mennä, 
hietaharju halkiella. 

Ampui kohta kolmannenki: 
kävi kohti kolmannesti, 
sapsohon sinisen hirven 
alta vanhan Väinämöisen; 
ampui olkisen orihin, 
hernevartisen hevosen 
läpi länkiluun lihoista, 
kautta kainalon vasemman. 

Siitä vanha Väinämöinen 
sormin suistuvi sulahan, 


185 käsin kääntyi lainehesen, 
kourin kuohu'un kohahti 
selästä sinisen hirven, 
hernevartisen hevosen. 

Nousi siitä suuri tuuli, 

190 aalto ankara merellä; 
kantoi vanhan Väinämöisen, 
uitteli ulomma maasta 
noille väljille vesille, 
ulapoille auke'ille. 

195 Siinä nuori Joukahainen 
itse kielin kerskaeli: 

”Et sinä, vanha Väinämöinen, 
enämpi elävin silmin 
sinä ilmoisna ikänä, 

200 kuuna kullan valkeana 
astu Väinölän ahoja, 
Kalevalan kankahia! 

”Kupli nyt siellä kuusi vuotta, 
seuro seitsemän kesyttä, 

205 karehi kaheksan vuotta 
noilla väljillä vesillä, 
lake'illa lainehilla: 
vuotta kuusi kuusipuuna, 
seitsemän petäjäpuuna, 

210 kannon pölkkynä kaheksan!” 

Siitä pistihe sisälle. 

Sai emo kysyneheksi: 
”Joko ammuit Väinämöisen, 
kaotit Kalevan poian?” 
Tuop' on nuori Joukahainen 
sanan vastahan sanovi: 
”Jo nyt ammuin Väinämöisen 
ja kaaoin kalevalaisen, 
loin on merta luutimahan, 
lainetta lakaisemahan. 
Tuohon lietohon merehen, 
aivan aaltojen sekahan 
sortui ukko sormillehen, 
kääntyi kämmenyisillehen; 
siitä kyykertyi kylelle, 
selällehen seisottihe 
meren aaltojen ajella, 
meren tyrskyn tyyräellä.” 
Tuon emo sanoiksi virkki: 
”Pahoin teit sinä poloinen, 
kun on ammuit Väinämöisen, 
kaotit kalevalaisen, 
Suvantolan suuren miehen, 
Kalevalan kaunihimman!” 


7. RUNO 


Kotka noukkii Väinämöisen ylös vedestä ja vie hänet 
Pohjolaan. Pohjolan emäntä Louhi kestitsee Väinämöistä, 
ehdottaa Sammon takomista ja lupaa takojalle tyttärensä. 

Vaka vanha Väinämöinen 
uipi aavoja syviä; 
kulki kuusisna hakona, 
petäjäisnä pehkiönä 
kuusi päiveä kesäistä, 
kuusi yötä järkiähän, 
eessänsä vesi vetelä, 
takanansa taivas selvä. 
Uip' on vielä yötä kaksi, 
kaksi päiveä pisintä. 
Niin yönä yheksäntenä, 
kaheksannen päivän päästä 
toki tuskaksi tulevi, 
painuvi pakolliseksi. 
Kun ei ole kynttä varpahissa 
eikä sormissa niveltä. 
Siinä vanha Väinämöinen 
itse tuon sanoiksi virkki: 
”Voi minä poloinen poika, 
voi poika polon-alainen, 
kun läksin omilta mailta, 
elomailta entisiltä 

iäkseni ilman alle, 
kuuksi päiväksi kululle, 
tuulten tuuiteltavaksi, 
aaltojen ajeltavaksi 
näillä väljillä vesillä, 
ulapoilla auke'illa! 
Vilu on täällä ollakseni, 
vaiva värjätelläkseni, 
aina aalloissa asua, 
veen selällä seurustella. 
”Enkä tuota tieäkänä, 
miten olla, kuin eleä 
tällä inhalla iällä, 
katovalla kannikalla: 
tuulehenko teen tupani, 
vetehenkö pirtin veistän? 
”Teen mä tuulehen tupani: 
ei ole tuulessa tukea; 
veistän pirttini vetehen: 
vesi viepi veistokseni.” 
Lenti lintunen Lapista, 
kokkolintu koillisesta. 
Ei ole kokko suuren suuri 
eikä kokko pienen pieni: 
yksi siipi vettä viisti, 
toinen taivasta lakaisi, 
pursto merta pyyhätteli, 

nokka luotoja lotaisi. 

Lenteleikse, liiteleikse, 
katseleikse, käänteleikse. 
Näki vanhan Väinämöisen 
selällä meren sinisen: 
”Mit' olet meressä, miesi, 
uros, aaltojen seassa?” 

Vaka vanha Väinämöinen 
sanan virkkoi, noin nimesi: 
”Sit' olen meressä miesi, 
uros aaltojen varassa: 
läksin neittä Pohjolasta, 
impeä Pimentolasta. 

”Ajoa karautime 
suloa meryttä myöten. 
Niin päivänä muutamana, 
huomenna moniahana 
tulin Luotolan lahelle, 
Joukolan jokivesille: 
hepo alta ammuttihin, 
itseäni mielittihin. 

”Siitä vierähin vetehen, 
sorruin sormin lainehesen 
tuulen tuuiteltavaksi, 
aaltojen ajeltavaksi. 

”Tulipa tuuli luotehesta, 
iästä iso vihuri; 

se mun kauas kannatteli, 
uitteli ulomma maasta. 
Mont' olen päiveä pälynnyt, 
monta yötä uiksennellut 
näitä väljiä vesiä, 
ulapoita auke'ita; 
enk' on tuota tunnekana, 
arvoa, älyäkänä, 
kumpi kuoloksi tulevi, 
kumpi ennen ennättävi: 
nälkähänkö nääntyminen, 
vai vetehen vaipuminen.” 
Sanoi kokko, ilman lintu: 
”Ellös olko milläskänä! 
Seisotaite selkähäni, 
nouse kynkkäluun nenille! 
Mie sinun merestä kannan, 
minne mielesi tekevi. 
Vielä muistan muunki päivän, 
arvoan ajan paremman, 
kun ajoit Kalevan kasken, 
Osmolan salon sivallit: 
heitit koivun kasvamahan, 
puun sorean seisomahan 
linnuille lepeämiksi, 
itselleni istumiksi.” 
Siitä vanha Väinämöinen 

kohottavi kokkoansa; 
mies on nousevi merestä, 
uros aallosta ajaikse, 
siiville sijoitteleikse, 
kokon kynkkäluun nenille. 

Tuop' on kokko, ilman lintu, 
kantoi vanhan Väinämöisen, 
viepi tuulen tietä myöten, 
ahavan ratoa myöten 
Pohjan pitkähän perähän, 
summahan Sariolahan. 
Siihen heitti Väinämöisen, 
itse ilmahan kohosi. 

Siinä itki Väinämöinen, 
siinä itki ja urisi 
rannalla merellisellä, 
nimen tietämättömällä, 
sata haavoa sivulla, 
tuhat tuulen pieksemätä, 
partaki pahoin kulunut, 
tukka mennyt tuuhakaksi. 

Itki yötä kaksi, kolme, 
saman verran päiviäki; 
eikä tiennyt tietä käyä, 
outo, matkoa osannut 
palataksensa kotihin, 
mennä maille tuttaville, 

noille syntymäsijoille, 
elomaillen entisille. 

Pohjan piika pikkarainen, 
vaimo valkeanverinen, 
teki liiton päivän kanssa, 
päivän kanssa, kuun keralla 
yhen ajan noustaksensa 
ja yhen havataksensa: 
itse ennen ennätteli, 
ennen kuuta, aurinkoa, 
kukonki kurahtamatta, 
kanan lapsen laulamatta. 

Viisi villoa keritsi, 
kuusi lammasta savitsi, 
villat saatteli saraksi, 
kaikki vatvoi vaattehiksi 
ennen päivän nousemista, 
auringon ylenemistä. 

Pesi siitä pitkät pöyät, 
laajat lattiat lakaisi 
vastasella varpaisella, 
luutasella lehtisellä. 
Ammpueli rikkasensa 
vaskisehen vakkasehen; 


155 vei ne ulos usta myöten, 


pellolle pihoa myöten, 
perimäisen pellon päähän, 

alimaisen aian suuhun. 
Seisattelihe rikoille, 
kuuntelihe, kääntelihe: 
kuulevi mereltä itkun, 
poikki joen juorotuksen. 
Juosten joutuvi takaisin, 
pian pirttihin menevi; 
sanoi tuonne saatuansa, 
toimitteli tultuansa: 
”Kuulin mie mereltä itkun, 
poikki joen juorotuksen.” 
Louhi, Pohjolan emäntä, 
Pohjan akka harvahammas, 
pian pistihe pihalle, 
vierähti veräjän suuhun; 
siinä korvin kuunteleikse. 
Sanan virkkoi, noin nimesi: 
”Ei ole itku lapsen itku 
eikä vaimojen valitus; 
itku on partasuun urohon, 
jouhileuan juorottama.” 
Työnnälti venon vesille, 
kolmilaian lainehille; 
itse loihe soutamahan. 
Sekä souti jotta joutui: 
souti luoksi Väinämöisen, 
luoksi itkevän urohon. 

Siinä itki Väinämöinen, 
urisi Uvannon sulho 
pahalla pajupurolla, 
tiheällä tuomikolla: 
suu liikkui, järisi parta, 
vaan ei leuka lonkaellut. 

Sanoi Pohjolan emäntä, 
puhutteli, lausutteli: 
”Ohoh sinua, ukko utra! 
Jo olet maalla vierahalla.” 

Vaka vanha Väinämöinen 
päätänsä kohottelevi. 
Sanan virkkoi, noin nimesi: 
”Jo ma tuon itseki tieän: 
olen maalla vierahalla, 
tuiki tuntemattomalla. 
Maallani olin parempi, 
kotonani korkeampi.” 

Louhi, Pohjolan emäntä, 
sanan virkkoi, noin nimesi: 
”Saisiko sanoakseni, 
oisiko lupa kysyä, 

mi sinä olet miehiäsi 
ja kuka urohiasi?” 

Vaka vanha Väinämöinen 
sanan virkkoi, noin nimesi: 
”Mainittihinpa minua, 

arveltihin aikoinansa 
illoilla iloitsijaksi, 
joka laakson laulajaksi 
noilla Väinölän ahoilla, 
Kalevalan kankahilla. 
Mi jo lienenki katala, 
tuskin tunnen itsekänä.” 
Louhi, Pohjolan emäntä, 
sanan virkkoi, noin nimesi: 
”Nouse jo norosta, miesi, 
uros, uuelle uralle, 
haikeasi haastamahan, 
satuja sanelemahan!” 
Otti miehen itkemästä, 
urohon urisemasta; 
saattoi siitä purtehensa, 
istutti venon perähän. 
Itse airoille asettui, 
soutimille suorittihe; 
souti poikki Pohjolahan, 
viepi vierahan tupahan. 
Syötteli nälästynehen, 
kastunehen kuivaeli; 
siitä viikon hierelevi, 
hierelevi, hautelevi: 
teki miehen terveheksi, 
urohon paranneheksi. 

Kysytteli, lausutteli, 

itse virkki, noin nimesi: 
”Mitä itkit, Väinämöinen, 
uikutit, uvantolainen, 
tuolla paikalla pahalla, 
rannalla meryttä vasten?” 

Vaka vanha Väinämöinen 
sanan virkkoi, noin nimesi: 
”Onpa syytä itkeäni, 
vaivoja valittoani! 

Kauan oon meriä uinut, 
lapioinnut lainehia 
noilla väljillä vesillä, 
ulapoilla auke'illa. 

”Tuota itken tuon ikäni, 
puhki polveni murehin, 
kun ma uin omilta mailta, 
tulin mailta tuttavilta 
näille ovoille oville, 
veräjille vierahille. 

Kaikki täällä puut purevi, 
kaikki havut hakkoavi, 
joka koivu koikkoavi, 
joka leppä leikkoavi: 

yks' on tuuli tuttuani, 
päivä ennen nähtyäni 
näillä mailla vierahilla, 

äkkiouoilla ovilla.” 

Louhi, Pohjolan emäntä, 
siitä tuon sanoiksi saatti: 
”Elä itke, Väinämöinen, 
uikuta, uvantolainen! 
Hyvä tääll' on ollaksesi, 
armas aikaellaksesi, 
syöä lohta luotaselta, 
sivulta sianlihoa.” 

Silloin vanha Väinämöinen 
itse tuon sanoiksi virkki: 
”Kylkehen kyläinen syönti 
hyvissäki vierahissa; 
mies on maallansa parempi, 
kotonansa korkeampi. 
Soisipa sula Jumala, 
antaisipa armoluoja: 
pääsisin omille maille, 
elomaillen entisille! 
Parempi omalla maalla 
vetonenki virsun alta, 
kuin on maalla vierahalla 
kultamaljasta metonen.” 

Louhi, Pohjolan emäntä, 
sanan virkkoi, noin nimesi: 
”Niin mitä minullen annat, 
kun saatan omille maille, 

oman peltosi perille, 
kotisaunan saapuville?” 
Sanoi vanha Väinämöinen: 
”Mitäpä kysyt minulta, 
jos saatat omille maille, 
oman peltoni perille, 
oman käen kukkumille, 
oman linnun laulamille! 
Otatko kultia kypärin, 
hope'ita huovallisen?” 
Louhi, Pohjolan emäntä, 
sanan virkkoi, noin nimesi: 
”Ohoh viisas Väinämöinen, 
tietäjä iän-ikuinen! 
En kysele kultiasi, 
halaja hope'itasi: 
kullat on lasten kukkasia, 
hopeat hevon helyjä. 
Taiatko takoa Sammon, 
kirjokannen kalkutella 
joutsenen kynän nenästä, 
maholehmän maitosesta, 
yhen ohrasen jyvästä, 
yhen uuhen villasesta, 
niin annan tytön sinulle, 
panen neien palkastasi, 
saatan sun omille maille, 

oman linnun laulamille, 
oman kukon kuulumille, 
oman peltosi perille.” 

Vaka vanha Väinämöinen 
sanan virkkoi, noin nimesi: 
”Taia en Sampoa takoa, 
kirjokantta kirjoitella. 
Saata mie omille maille: 
työnnän seppo Ilmarisen, 
joka Samposi takovi, 
kirjokannet kalkuttavi, 
neitosi lepyttelevi, 
tyttäresi tyy'yttävi. 

”Se on seppo sen mokoma, 
ylen taitava takoja, 
jok' on taivoa takonut, 
ilman kantta kalkutellut: 
ei tunnu vasaran jälki 
eikä pihtien pitämät.” 

Louhi, Pohjolan emäntä, 
sanan virkkoi, noin nimesi: 
”Sille työnnän tyttäreni, 
sille lapseni lupoan, 
joka Sampuen takovi, 
kannen kirjo kirjoittavi 
joutsenen kynän nenästä, 
maholehmän maitosesta, 


yhen ohrasen jyvästä, 
yhen uuhen untuvasta.” 
Pani varsan valjahisin, 

350 ruskean re'en etehen; 

saattoi vanhan Väinämöisen, 

istutti oron rekehen. 

Siitä tuon sanoiksi virkki, 

itse lausui, noin nimesi: 
355 ”Elä päätäsi ylennä, 

kohottele kokkoasi, 

kun ei uupune oronen, 

tahi ei ilta ennättäne: 

josp' on päätäsi ylennät, 
360 kohottelet kokkoasi, 

jo toki tuho tulevi, 

paha päivä päälle saapi.” 

Siitä vanha Väinämöinen 

löi orosen juoksemahan, 
365 harjan liina liikkumahan. 

Ajoa karittelevi 

pimeästä Pohjolasta, 

summasta Sariolasta. 


8. RUNO 


Kotimatkalla Väinämöinen näkee Pohjan neidin ja ihastuu. 
Neiti asettaa kosiskelevalle Väinämöiselle tehtäviä. Venettä 
veistäessään Väinämöinen saa haavan polveensa. 

Tuo oli kaunis Pohjan neiti, 

maan kuulu, ve'en valio. 

Istui ilman vempelellä, 

taivon kaarella kajotti 
5 — pukehissa puhta'issa, 

valke'issa vaattehissa; 

kultakangasta kutovi, 

hope'ista huolittavi 

kultaisesta sukkulasta, 
10 pirralla hope'isella. 

Suihki sukkula piossa, 

käämi käessä kääperöitsi, 

niiet vaskiset vatisi, 

hope'inen pirta piukki 
15 neien kangasta kutoissa, 

hope'ista huolittaissa. 

Vaka vanha Väinämöinen 

ajoa karittelevi 

pimeästä Pohjolasta, 
20 summasta Sariolasta. 

Ajoi matkoa palasen, 

pikkaraisen piirrätteli: 

kuuli sukkulan surinan 
ylähältä päänsä päältä. 

Tuossa päätänsä kohotti, 
katsahtavi taivahalle: 
kaari on kaunis taivahalla, 
neiti kaaren kannikalla, 
kultakangasta kutovi, 
hope'ista helkyttävi. 

Vaka vanha Väinämöinen 
heti seisatti hevosen. 
Tuossa tuon sanoiksi virkki, 
itse lausui, noin nimesi: 
”Tule, neiti, korjahani, 
laskeite rekoseheni!” 

Neiti tuon sanoiksi virkki, 
itse lausui ja kysyvi: 
”Miksi neittä korjahasi, 
tyttöä rekosehesi?” 

Vaka vanha Väinämöinen 
tuop' on tuohon vastaeli: 
”Siksi neittä korjahani, 
tyttöä rekoseheni: 
mesileivän leipojaksi, 
oluen osoajaksi, 
joka lautsan laulajaksi, 
ikkunan iloitsijaksi 
noilla Väinölän tiloilla, 

Kalevalan kartanoilla.” 
Neiti tuon sanoiksi virkki, 

itse lausui ja pakisi: 

”Kun kävin mataramaalla, 

keikuin keltakankahalla 

eilen iltamyöhäsellä, 

aletessa aurinkoisen, 

lintu lauleli lehossa, 

kyntörastas raksutteli: 

lauleli tytärten mielen 

ja lauloi miniän mielen. 
”Mie tuota sanelemahan, 

linnulta kyselemähän: 

'Oi sie kyntörastahainen! 

Laula korvin kuullakseni: 

kumman on parempi olla, 

kumman olla kuuluisampi, 

tyttärenkö taattolassa 

vai miniän miehelässä?!' 
”Tjainenpa tieon antoi, 

kyntörastas raksahutti: 

"Valkea kesäinen päivä, 

neitivalta valkeampi; 

vilu on rauta pakkasessa, 

vilumpi miniävalta. 

Niin on neiti taattolassa, 

kuin marja hyvällä maalla, 

niin miniä miehelässä, 
kuin on koira kahlehissa. 
Harvoin saapi orja lemmen, 
ei miniä milloinkana.”” 
Vaka vanha Väinämöinen 
itse tuon sanoiksi virkki: 
”Tyhjiä tiaisen virret, 
rastahaisen raksutukset! 
Lapsi on tytär kotona, 
vasta on neiti naituansa. 
Tule, neiti, korjahani, 
laskeite rekoseheni! 
En ole mitätön miesi, 
uros muita untelompi.” 
Neiti taiten vastaeli, 
sanan virkkoi, noin nimesi: 
”Sitte sun mieheksi sanoisin, 
urohoksi arveleisin, 
jospa jouhen halkaiseisit 
veitsellä kärettömällä, 
munan solmuhun vetäisit 
solmun tuntumattomaksi.” 
Vaka vanha Väinämöinen 
jouhen halki halkaisevi 
veitsellä kärettömällä, 
aivan tutkaimettomalla; 
munan solmuhun vetävi 

solmun tuntumattomaksi. 
Käski neittä korjahansa, 
tyttöä rekosehensa. 

Neiti taiten vastaeli: 
”Ehkäpä tulen sinulle, 
kun kiskot kivestä tuohta, 
säret jäästä aiaksia 
ilman palan pakkumatta, 
pilkkehen pirahtamatta.” 

Vaka vanha Väinämöinen 
ei tuosta kovin hätäile: 
kiskoipa kivestä tuohta, 
särki jäästä aiaksia 
ilman palan pakkumatta, 
pilkkehen pirahtamatta. 
Kutsui neittä korjahansa, 
tyttöä rekosehensa. 

Neiti taiten vastoavi, 
sanovi sanalla tuolla: 
”Sillenpä minä menisin, 
kenp' on veistäisi venosen 
kehrävarteni muruista, 
kalpimeni kappaleista, 
työntäisi venon vesille, 
uuen laivan lainehille 
ilman polven polkematta, 
ilman kouran koskematta, 

käsivarren kääntämättä, 
olkapään ojentamatta.” 

Siitä vanha Väinämöinen 
itse tuon sanoiksi virkki: 
”Liene ei maassa, maailmassa, 
koko ilman kannen alla 
mointa laivan laatijata, 
vertoani veistäjätä.” 

Otti värttinän muruja, 
kehrävarren kiertimiä; 
läksi veistohon venosen, 
satalauan laittelohon 
vuorelle teräksiselle, 
rautaiselle kalliolle. 

Veikaten venettä veisti, 
purtta puista uhkaellen. 
Veisti päivän, veisti toisen, 
veisti kohta kolmannenki: 
ei kirves kivehen koske, 
kasa ei kalka kalliohon. 

Niin päivällä kolmannella 
Hiisi pontta pyörähytti, 
Lempo tempasi tereä, 
Paha vartta vaapahutti. 


155 Kävipä kivehen kirves, 


kasa kalkkoi kalliohon; 
kirves kilpistyi kivestä, 


terä liuskahti liha'an, 
polvehen pojan pätöisen, 
160 varpahasen Väinämöisen. 
Sen Lempo lihoille liitti, 
Hiisi suonille sovitti: 
veri pääsi vuotamahan, 
hurme huppelehtamahan. 
165 Vaka vanha Väinämöinen, 
tietäjä iän-ikuinen, 
tuossa tuon sanoiksi virkki, 
noin on lausui ja pakisi: 
”Oi sie kirves kikkanokka, 


170 tasaterä tapparainen! 


O 


Luulitko puuta purrehesi, 
honkoa hotaisnehesi, 
petäjätä pannehesi, 
koivua kohannehesi, 

175 kun sa lipsahit liha'an, 
solahutit suonilleni?” 

Loihe siitä loitsimahan, 

sai itse sanelemahan. 
Luki synnyt syitä myöten, 

180 Juottehet lomia myöten, 
mutt' ei muista muutamia 
rauan suuria sanoja, 
joista salpa saataisihin, 
luja lukko tuotaisihin 

noille rauan ratkomille, 
suu sinervän silpomille. 
Jo veri jokena juoksi, 
hurme koskena kohisi: 
peitti maassa marjan varret, 
kanervaiset kankahalla. 
Eik' ollut sitä mätästä, 
jok' ei tullut tulvillehen 
noita liikoja veriä, 
hurmehia huurovia 
polvesta pojan totisen, 
varpahasta Väinämöisen. 
Vaka vanha Väinämöinen 
ketti villoja kiveltä, 
otti suolta sammalia, 
maasta mättähän repäisi 
tukkeheksi tuiman reiän, 
paikaksi pahan veräjän; 
ei vääjä vähäistäkänä, 
pikkuistakana piätä. 
Jopa tuskaksi tulevi, 
läylemmäksi lankeavi. 
Vaka vanha Väinämöinen 
itse itkuhun hyräytyi; 
pani varsan valjahisin, 
ruskean re'en etehen, 
siitä reuoikse rekehen, 

kohennaikse korjahansa. 
Laski virkkua vitsalla, 
helähytti helmisvyöllä; 
virkku juoksi, matka joutui, 
reki vieri, tie lyheni. 
Jo kohta kylä tulevi: 
kolme tietä kohtoavi. 
Vaka vanha Väinämöinen 
ajavi alinta tietä 
alimaisehen talohon. 
Yli kynnyksen kysyvi: 
”Oisiko talossa tässä 
rauan raannan katsojata, 
uron tuskan tuntijata, 
vammojen vakittajata?” 
Olipa lapsi lattialla, 
poika pieni pankon päässä. 
Tuop' on tuohon vastoavi: 
”Ei ole talossa tässä 
rauan raannan katsojata, 
uron tuskan tuntijata, 
kivun kiinniottajata, 
vammojen vakittajata; 
onpi toisessa talossa: 
aja toisehen talohon!” 
Vaka vanha Väinämöinen 
laski virkkua vitsalla, 


(O 

ajoa suhuttelevi. 
Ajoi matkoa palasen, 
keskimäistä tietä myöten 
keskimäisehen talohon. 
Kysyi kynnyksen takoa, 
anoi alta ikkunaisen: 
”Oisiko talossa tässä 
rauan raannan katsojata, 
salpoa verisatehen, 
suonikosken sortajata?” 
Akka oli vanha vaipan alla, 
kielipalku pankon päässä. 
Akka varsin vastaeli, 
hammas kolmi kolkkaeli: 
”Ei ole talossa tässä 
rauan raannan katsojata, 
verisynnyn tietäjätä, 
kivun kiinniottajata; 
onpi toisessa talossa: 
aja toisehen talohon!” 
Vaka vanha Väinämöinen 
laski virkkua vitsalla, 
ajoa suhuttelevi. 
Ajoi matkoa palasen, 
ylimäistä tietä myöten 
ylimäisehen talohon. 


265 Yli kynnyksen kysyvi, 


lausui lakkapuun takoa: 
”Oisiko talossa tässä 
rauan raannan katsojata, 
tämän tulvan tukkijata, 

270 veren summan sulkijata?” 

Ukko oli uunilla asuva, 
halliparta harjun alla. 
Ukko uunilta urahti, 
halliparta paukutteli: 

275 ”On sulettu suuremmatki, 
jalommatki jaksettuna 
Luojan kolmella sanalla, 
syvän synnyn säätämällä: 
joet suista, järvet päistä, 

280 virrat niskalta vihaiset, 
lahet niemien nenistä, 
kannakset kape'immilta.” 


9. RUNO 


Väinämöisen polvenhaava parannetaan raudan syntyloitsun, 

verenseisotusloitsun ja voiteen sanojen avulla. 
Siitä vanha Väinämöinen 
itse korjasta kohosi, 
nousi reestä nostamatta, 
yleni ylentämättä; 

5 — tuosta pirttihin tulevi, 
alle kattojen ajaikse. 

Tuoahan hopeatuoppi, 

kultakannu kannetahan: 
ei veä vähäistäkänä, 

10 pikkuistakana piätä 
verta vanhan Väinämöisen, 
hurmetta jalon urohon. 

Ukko uunilta urahti, 

halliparta paukutteli: 

15 ”Mi sinä lienet miehiäsi 
ja kuka urohiasi? 
Verta on seitsemän venettä, 
kantokorvoa kaheksan 
sun, poloinen, polvestasi 

20 lattialle laskettuna! 
Muut on muistaisin sanaset, 
vaan en arvoa alusta, 
mist' on rauta syntynynnä, 

kasvanunna koito kuona.” 
Silloin vanha Väinämöinen 

sanan virkkoi, noin nimesi: 

”Itse tieän rauan synnyn, 

arvoan alun teräksen: 

ilma on emoja ensin, 

vesi vanhin veljeksiä, 

rauta nuorin veljeksiä, 

tuli kerran keskimäinen. 
”Tuo Ukko, ylinen luoja, 

itse ilmojen jumala, 

ilmasta ve'en eroitti, 

veestä maati manterehen. 

Rauta on raukka syntymättä, 

syntymättä, kasvamatta. 
”Ukko, ilmoinen jumala, 

hieroi kahta kämmentänsä, 

mykelti molempiansa 

vasemmassa polven päässä. 

Siitä syntyi kolme neittä, 

koko kolme luonnotarta 

rauan ruostehen emoiksi, 

suu sinervän siittäjiksi. 

”Neiet käyä notkutteli, 

astui immet pilven äärtä 

utarilla uhkuvilla, 

nännillä pakottavilla. 

I ypsit maalle maitojansa, 
uhkutit utariansa; 
lypsit maille, lypsit soille, 
lypsit vienoille vesille. 
”Yksi lypsi mustan maion: 
vanhimpainen neitosia; 
toinen valkean valutti: 
keskimäinen neitosia; 
kolmas puikutti punaisen: 
nuorimpainen neitosia. 
”Ku on lypsi mustan maion, 
siitä syntyi meltorauta; 
ku on valkean valutti, 
siit’ on tehtynä teräkset; 
ku on puikutti punaisen, 
siit’ on saatu rääkyrauta. 
”Olipa aikoa vähäinen. 
Rauta tahteli tavata 
vanhempata veikkoansa, 
käyä tulta tuntemahan. 
”Tuli tuhmaksi rupesi, 
kasvoi aivan kauheaksi: 
oli polttoa poloisen, 
rauta raukan, veikkosensa. 
”Rauta pääsi piilemähän, 
piilemähän, säilymähän 
tuon tuiman tulen käsistä, 

suusta valkean vihaisen. 

”Siitä sitte rauta piili, 
sekä piili jotta säilyi 
heiluvassa hettehessä, 
läikkyvässä lähtehessä, 
suurimmalla suon selällä, 
tuiman tunturin laella, 
jossa joutsenet munivat, 
hanhi poiat hautelevi. 

”Rauta suossa soikottavi, 
veteläisessä venyvi; 
piili vuoen, piili toisen, 
piili kohta kolmannenki 
kahen kantosen välissä, 
koivun kolmen juuren alla. 
Ei toki pakohon pääsnyt 
tulen tuimista käsistä; 
piti tulla toisen kerran, 
lähteä tulen tuville 
astalaksi tehtäessä, 
miekaksi taottaessa. 

”Susi juoksi suota myöten, 
karhu kangasta samosi; 
suo liikkui suen jälessä, 
kangas karhun kämmenissä: 
siihen nousi rautaruoste 
ja kasvoi teräskaranko 

suen sorkkien sijoille, 
karhun kannan kaivamille. 

”Syntyi seppo Ilmarinen, 
sekä syntyi jotta kasvoi. 
Se syntyi sysimäellä, 
kasvoi hiilikankahalla 
vaskinen vasara käessä, 
pihet pikkuiset piossa. 

”Yöllä syntyi Ilmarinen, 
päivällä pajasen laati. 

Etsi paikkoa pajalle, 
levitystä lietsimille. 

Näki suota salmekkehen, 
maata märkeä vähäisen, 
läksi tuota katsomahan, 
likeltä tähyämähän: 
tuohon painoi palkehensa, 
tuohon ahjonsa asetti. 

”Jo joutui suen jälille, 
karhun kantapään sijoille; 
näki rautaiset orahat, 
teräksiset tierottimet 
suen suurilla jälillä, 
karhun kämmenen tiloilla. 

”Sanovi sanalla tuolla: 
"Voi sinua, rauta raukka, 
kun olet kurjassa tilassa, 

alahaisessa asussa, 

suolla sorkissa sutosen, 

aina karhun askelissa!' 
”Arvelee, ajattelevi: 

'Mitä tuostaki tulisi, 

josp' on tunkisin tulehen, 

ahjohon asettelisin?!' 
”Rauta raukka säpsähtihe, 

säpsähtihe, säikähtihe, 

kun kuuli tulen sanomat, 

tulen tuimat maininnaiset. 
”Sanoi seppo Ilmarinen: 

'Ellös olko milläskänä! 

Tuli ei polta tuttuansa, 

herjaele heimoansa. 

Kun tulet tulen tuville, 

valkean varustimille, 

siellä kasvat kaunihiksi, 

ylenet ylen ehoksi: 

miesten miekoiksi hyviksi, 

naisten nauhan päättimiksi.' 
”Senp' on päivyen perästä 

rauta suosta sotkettihin, 

vetelästä vellottihin, 

tuotihin sepon pajahan. 
”Tuon seppo tulehen tunki, 

alle ahjonsa ajeli. 

Lietsoi kerran, lietsoi toisen, 
lietsoi kerran kolmannenki: 
rauta vellinä viruvi, 
kuonana kohaelevi, 

venyi vehnäisnä tahasna, 
rukihisna taikinana 

sepon suurissa tulissa, 
ilmivalkean väessä. 

”Siinä huuti rauta raukka: 
'Ohoh seppo Ilmarinen! 
Ota pois minua täältä 
tuskista tulen punaisen!' 

”Sanoi seppo Ilmarinen: 
"Jos otan sinun tulesta, 
ehkä kasvat kauheaksi, 
kovin raivoksi rupeat, 
vielä veistät veljeäsi, 
lastuat emosi lasta.' 

”Siinä vannoi rauta raukka, 
vannoi vaikean valansa 
ahjolla, alasimella, 
vasaroilla, valkkamilla; 
sanovi sanalla tuolla, 
lausui tuolla lausehella: 
'Onpa puuta purrakseni, 
kiven syäntä syöäkseni, 
etten veistä veikkoani, 

lastua emoni lasta. 
Parempi on ollakseni, 
eleäkseni ehompi 
kulkijalla kumppalina, 
käyvällä käsiasenna, 
kuin syöä omaa sukua, 
heimoani herjaella.? 
”Silloin seppo Ilmarinen, 
takoja iän-ikuinen, 
rauan tempasi tulesta, 
asetti alasimelle; 
rakentavi raukeaksi, 
tekevi teräkaluiksi, 
keihä'iksi, kirvehiksi, 
kaikenlaisiksi kaluiksi. 
”Viel' oli pikkuista vajalla, 
rauta raukka tarpehessa: 
eipä kiehu rauan kieli, 
ei sukeu suu teräksen, 
rauta ei kasva karkeaksi 
ilman veessä kastumatta. 
”Siitä seppo Ilmarinen 
itse tuota arvelevi. 
Laati pikkuisen poroa, 
lipeäistä liuotteli 
teräksenteko-muyujuiksi, 
rauankarkaisu-vesiksi. 

”Koitti seppo kielellänsä, 
hyvin maistoi mielellänsä; 
itse tuon sanoiksi virkki: 

'Ei nämät hyvät minulle 
teräksenteko-vesiksi, 
rautojen rakentomaiksi.' 

”Mehiläinen maasta nousi, 
sinisiipi mättähästä. 
Lentelevi, liitelevi 
ympäri sepon pajoa. 

”Niin seppo sanoiksi virkki: 
'Mehiläinen, mies kepeä! 
Tuo simoa siivessäsi, 
kanna mettä kielessäsi 
kuuen kukkasen nenästä, 
seitsemän on heinän päästä 
teräksille tehtäville, 
ravoille rakettaville!' 

”Herhiläinen, Hiien lintu, 
katselevi, kuuntelevi, 
katseli katon rajasta, 
alta tuohen tuijotteli 
rautoja rakettavia, 
teräksiä tehtäviä. 

”Lenteä hyrähtelevi; 
viskoi Hiien hirmuloita, 
kantoi käärmehen kähyjä, 


240 maon mustia mujuja, 
kusiaisen kutkelmoita, 
sammakon salavihoja 
teräksenteko-mujuihin, 
rauankarkaisu-vetehen. 

245 ”Itse seppo Ilmarinen, 
takoja alinomainen, 
luulevi, ajattelevi 
mehiläisen tulleheksi, 
tuon on mettä tuoneheksi, 

290 kantaneheksi simoa. 
Sanan virkkoi, noin nimesi: 
'Kas nämät hyvät minulle 
teräksenteko-vesiksi, 
rautojen rakentamiksi!' 

295 ”Sjihen tempasi teräksen, 
siihen kasti rauta raukan 
pois tulesta tuotaessa, 
ahjosta otettaessa. 

”Sai siitä teräs pahaksi, 

260 rauta raivoksi rupesi, 
petti, vaivainen, valansa, 
söi kuin koira kunniansa: 
veisti, raukka, veljeänsä, 
sukuansa suin piteli, 

265 veren päästi vuotamahan, 
hurmehen hurahtamahan.” 

Ukko uunilta urahti, 
parta lauloi, pää järähti: 
”Jo nyt tieän rauan synnyn, 
tajuan tavat teräksen. 
”Ohoh sinua, rauta raukka, 
rauta raukka, koito kuona, 
teräs tenhon-päivällinen! 
Siitäkö sinä sikesit, 
siitä kasvoit kauheaksi, 
ylen suureksi sukesit? 
”Et sä silloin suuri ollut 
etkä suuri etkä pieni, 
et kovin koreakana 
etkä äijältä äkäinen, 
kun sa maitona makasit, 
rieskasena riuottelit 
nuoren neitosen nisissä, 
kasvoit immen kainalossa 
pitkän pilven rannan päällä, 
alla taivahan tasaisen. 
”Etkä silloin suuri ollut, 
et ollut suuri etkä pieni, 
kun sa liejuna lepäsit, 
seisoit selvänä vetenä 
suurimmalla suon selällä, 
tuiman tunturin laella, 
muutuit tuolla maan muraksi, 

ruostemullaksi rupesit. 

”Etkä silloin suuri ollut, 
et ollut suuri etkä pieni, 
kun sua hirvet suolla hieroi, 
peurat pieksi kankahalla, 
susi sotki sorkillansa, 
karhu kämmenyisillänsä. 

”Etkä silloin suuri ollut, 
et ollut suuri etkä pieni, 
kun sa suosta sotkettihin, 
maan muasta muokattihin, 
vietihin sepon pajahan, 
alle ahjon Ilmarisen. 

”Etkä silloin suuri ollut, 
et ollut suuri etkä pieni, 
kun sa kuonana kohisit, 
läikyit lämminnä vetenä 
tuimissa tulisijoissa, 
vannoit vaikean valasi 
ahjolla, alasimella, 
vasaroilla, valkkamilla, 
sepon seisontasijoilla, 
takehinta-tanterilla. 

”Joko nyt suureksi sukenit, 
äreäksi ärtelihit, 
rikoit, vaivainen, valasi, 
söit kuin koira kunniasi, 

kun sa syrjit syntyäsi, 
sukuasi suin pitelit? 

”Ku käski pahalle työlle, 
kenp’ on kehnolle kehoitti? 
Isosiko vai emosi 
vaiko vanhin veljiäsi 
vai nuorin sisariasi 
vaiko muu sukusi suuri? 

”Eiisosi, ei emosi 
eikä vanhin veljiäsi, 
ei nuorin sisariasi 
eikä muu sukusi suuri: 
itse teit tihua työtä, 
katkoit kalmankarvallista. 

”Tule nyt työsi tuntemahan, 
pahasi parantamahan, 
ennenkuin sanon emolle, 
vanhemmallesi valitan! 
Enemp' on emolla työtä, 
vaiva suuri vanhemmalla, 
kun poika pahoin tekevi, 
lapsi tuhmin turmelevi. 

”Piäty, veri, vuotamasta, 
hurme, huppelehtamasta, 
päälleni päräjämästä, 
riuskumasta rinnoilleni! 
Veri, seiso kuni seinä, 

asu, hurme, kuni aita, 

kuin miekka meressä seiso, 
saraheinä sammalessa, 
paasi pellon pientaressa, 
kivi koskessa kovassa! 

”Vaan jos mieli laatinevi 
liikkua lipeämmästi, 
niin sä liikkuos lihassa 
sekä luissa luistaellos! 
Sisässä sinun parempi, 
alla kalvon kaunihimpi, 
suonissa sorottamassa 
sekä luissa luistamassa, 
kuin on maahan vuotamassa, 
rikoille ripajamassa. 

”Et sä, maito, maahan joua, 
nurmehen, veri viatoin, 
miesten hempu, heinikkohon, 
kumpuhun, urosten kulta. 
Syämessä sinun sijasi, 
alla keuhkon kellarisi; 
sinne siirräite välehen, 
sinne juoskos joutuisasti! 

Et ole joki juoksemahan 
etkä lampi laskemahan, 
suohete solottamahan, 
venelotti vuotamahan. 


375 ”Tyy'y nyt, tyyris, tippumasta, 
punainen, putoamasta! 

Kun et tyy'y, niin tyrehy! 
Tyytyi ennen Tyrjän koski, 
joki Tuonelan tyrehtyi, 

380 meri kuivi, taivas kuivi 
sinä suurna poutavuonna, 
tulivuonna voimatoinna. 

”Jos et tuostana totelle, 
viel' on muita muistetahan, 

385 uuet keinot keksitähän: 
huuan Hiiestä patoa, 
jolla verta keitetähän, 
hurmetta varistetahan, 
ilman tilkan tippumatta, 

390 punaisen putoamatta, 
veren maahan vuotamatta, 
hurmehen hurajamatta. 

”Kun ei lie minussa miestä, 
urosta Ukon pojassa 

395 tämän tulvan tukkijaksi, 
suonikosken sortajaksi, 
onp' on taatto taivahinen, 
pilven-päällinen jumala, 
joka miehistä pätevi, 

urohista kelpoavi 
veren suuta sulkemahan, 

tulevata tukkimahan. 
”Oi Ukko, ylinen luoja, 
taivahallinen jumala! 
Tule tänne tarvittaissa, 
käy tänne kutsuttaessa! 
Tunge turpea kätesi, 
paina paksu peukalosi 
tukkeheksi tuiman reiän, 
paikaksi pahan veräjän! 
Veä päälle lemmen lehti, 
kultalumme luikahuta 
veren tielle telkkimeksi, 
tulevalle tukkeheksi, 


415 jottei parsku parralleni, 

valu vaaterievuilleni!” 
Sillä sulki suun vereltä, 
tien on telkki hurmehelta. 
Pani poikansa pajahan 
tekemähän voitehia 
noista heinän helpehistä, 
tuhatlatvan tutkaimista, 
me'en maahan vuotajista, 
simatilkan tippujista. 
Poikanen meni pajahan, 
läksi voitehen tekohon; 
tuli tammi vastahansa. 
Kysytteli tammeltansa: 

”Onko mettä oksillasi, 
alla kuoresi simoa?” 

Tammi taiten vastoavi: 
”Päivänäpä eilisenä 
sima tippui oksilleni, 
mesi latvalle rapatti 
pilvistä pirisevistä, 
hattaroista haihtuvista.” 
Otti tammen lastuloita, 
puun murskan murenemia; 
otti heiniä hyviä, 
ruohoja monennäköjä, 
joit' ei nähä näillä mailla 
kaikin paikoin kasvaviksi. 

Panevi pa'an tulelle, 
laitti keiton kiehumahan 
täynnä tammen kuoriloita, 
heiniä hyvännäköjä. 

Pata kiehui paukutteli 
kokonaista kolme yötä, 
kolme päiveä keväistä. 
Siitä katsoi voitehia, 
onko voitehet vakaiset, 
katsehet alinomaiset. 

Ei ole voitehet vakaiset, 
katsehet alinomaiset. 


455 Pani heiniä lisäksi, 

ruohoa monennäöistä, 
kut oli tuotu toisialta, 
sa'an taipalen takoa 
yheksältä loitsijalta, 
kaheksalta katsojalta. 

Keitti vielä yötä kolme, 
ynnähän yheksän yötä. 
Nostavi pa'an tulelta, 
katselevi voitehia, 
onko voitehet vakaiset, 
katsehet alinomaiset. 

Olipa haapa haaraniekka, 
kasvoi pellon pientarella. 
Tuon murha murenti poikki, 
kaikki kahtia hajotti; 
voiti niillä voitehilla, 
katsoi niillä katsehilla. 

Itse tuon sanoiksi virkki: 
”Kun lie näissä voitehissa 
vian päälle vietävätä, 
vammoille valettavata, 
haapa, yhtehen paratkos 
ehommaksi entistäsi!” 

Haapa yhtehen parani 
ehommaksi entistänsä, 
kasvoi päältä kaunihiksi, 
alta aivan terveheksi. 

Siitä koitti voitehia, 
katselevi katsehia, 
koitteli kiven koloihin, 
paasien pakahtumihin: 
jo kivet kivihin tarttui, 
paaet paatehen rupesi. 

Tuli poikanen pajasta 
tekemästä voitehia, 
rasvoja rakentamasta; 
ne työnti ukon kätehen: 
”Siin' on voitehet vakaiset, 
katsehet alinomaiset, 
vaikka vuoret voitelisit, 
kaikki kalliot yheksi.” 

Koki ukko kielellänsä, 
maistoi suullansa sulalla, 
tunsi katsehet hyviksi, 
voitehet vaka'isiksi. 

Siitä voiti Väinämöistä, 
pahoin-tullutta paranti, 
voiti alta, voiti päältä, 
kerta keskeä sivalti. 
Sanovi sanalla tuolla, 
lausui tuolla lausehella: 
”En liiku omin lihoini, 
liikun Luojani lihoilla, 
en väiky omin väkini, 

väikyn väellä kaikkivallan, 
en puhu omalla suulla, 
puhelen Jumalan suulla. 
Josp’ on mulla suu suloinen, 
suloisempi suu Jumalan, 
jospa on kaunoinen käteni, 
käsi Luojan kaunihimpi.” 
Kun oli voie päälle pantu, 
nuot on katsehet vakaiset, 
murti se puolipyörryksihin, 
Väinämöisen väännyksihin: 
lyökse sinne, lyökse tänne, 
vaan ei löytänyt lepoa. 
Niin ukko kipuja kiisti, 
työnti tuosta tuskapäitä 
keskelle Kipumäkeä, 
Kipuvuoren kukkulalle 
kiviä kivistämähän, 
paasia pakottamahan. 
Tukun silkkiä sivalti, 
senpä leikkeli levyiksi, 
senp' on katkoi kappaleiksi, 
sitehiksi suoritteli. 
Sitoi niillä silkillänsä, 
kapaloivi kaunoisilla 
polvea pojan pätöisen, 
varpahia Väinämöisen. 

Sanovi sanalla tuolla, 
lausui tuolla lausehella: 
”Siteheksi Luojan silkki, 
Luojan kaapu katteheksi 
tälle polvelle hyvälle, 
vakaisille varpahille! 
Katso nyt, kaunoinen Jumala, 
varjele, vakainen Luoja, 
jottei vietäisi vioille, 
vammoille veällettäisi!” 

Siitä vanha Väinämöinen 
jo tunsi avun totisen. 

Pian pääsi terveheksi; 

liha kasvoi kaunihiksi, 

alta aivan terveheksi, 
keskeä kivuttomaksi, 
vieriltä viattomaksi, 
päältä päärmehettömäksi, 
ehommaksi entistänsä, 
paremmaksi tuonoistansa. 

Jo nyt jaksoi jalka käyä, 
polvi polkea kykeni; 
ei nuuru nimeksikänä 
vaikerra vähäistäkänä. 

Siitä vanha Väinämöinen 
siirti silmänsä ylemmä, 
katsahtavi kaunihisti 

päälle pään on taivosehen; 
sanovi sanalla tuolla, 
lausui tuolla lausehella: 
”Tuoltapa aina armot käyvät, 
turvat tuttavat tulevat 
ylähältä taivahasta, 
luota Luojan kaikkivallan. 
”Ole nyt kiitetty, Jumala, 
ylistetty, Luoja, yksin, 
kun annoit avun minulle, 
tuotit turvan tuttavasti 
noissa tuskissa kovissa, 
terän rauan raatamissa!” 
Siitä vanha Väinämöinen 
vielä tuon sanoiksi virkki: 
”Elkätte, etinen kansa, 
kansa vasta kasvavainen, 
veikaten venettä tehkö, 
uhkaellen kaartakana! 
Jumalass' on juoksun määrä, 
Luojassa lopun asetus, 
ei uron osoannassa, 
vallassa väkevänkänä.” 


10. RUNO 


Väinämöinen houkuttelee seppä Ilmarista Sammon 
taontaan ja laulaa tämän Pohjolaan. Ilmarinen takoo 
Sammon ja kosii Pohjan neitiä, joka kieltäytyy. 
Vaka vanha Väinämöinen 
otti ruskean orihin, 
pani varsan valjahisin, 
ruskean re'en etehen; 
5 itse reuoikse rekehen, 
kohennaikse korjahansa. 
Laski virkkua vitsalla, 
helähytti helmisvyöllä; 
virkku juoksi, matka joutui, 
10 reki vieri, tie lyheni, 
jalas koivuinen kolasi, 
vemmel! piukki pihlajainen. 
Ajavi karettelevi. 
Ajoi soita, ajoi maita, 
15 ajoi aavoja ahoja. 
Kulki päivän, kulki toisen, 
niin päivällä kolmannella 
tuli pitkän sillan päähän, 
Kalevalan kankahalle, 
20 Osmon pellon pientarelle. 
Siinä tuon sanoiksi virkki, 
itse lausui ja pakisi: 


25 


30 


JD 


40 


45 


”Syö, susi, unennäkijä, 
tapa, tauti, lappalainen! 
Sanoi ei saavani kotihin 
enämpi elävin silmin 
sinä ilmoisna ikänä, 
kuuna kullan valkeana 
näille Väinölän ahoille, 
Kalevalan kankahille.” 
Siitä vanha Väinämöinen 
laulelevi, taitelevi: 
lauloi kuusen kukkalatvan, 
kukkalatvan, kultalehvän; 
latvan työnti taivahalle, 
puhki pilvien kohotti, 
lehvät ilmoille levitti, 
halki taivahan hajotti. 
Laulelevi, taitelevi: 
lauloi kuun kumottamahan 
kultalatva-kuusosehen, 
lauloi oksillen otavan. 
Ajavi karettelevi 
kohti kullaista kotia, 
alla päin, pahoilla mielin, 
kaiken kallella kypärin, 
kun oli seppo Ilmarisen, 
takojan iän-ikuisen, 
luvannut lunastimeksi, 

oman päänsä päästimeksi 
pimeähän Pohjolahan, 
summahan Sariolahan. 

Jop' on seisottui oronen 
Osmon uuen pellon päähän. 
Siitä vanha Väinämöinen 
päätä korjasta kohotti: 
kuuluvi pajasta pauke, 
hilke hiilihuonehesta. 

Vaka vanha Väinämöinen 
itse pistihe pajahan. 

Siell' on seppo Ilmarinen: 
takoa taputtelevi. 

Sanoi seppo Ilmarinen: 

”Oi sie vanha Väinämöinen! 
Miss' olet viikon viipynynnä, 
kaiken aikasi asunut?” 

Vaka vanha Väinämöinen 
itse tuon sanoiksi virkki: 
”Tuoll' olen viikon viipynynnä, 
kaiken aikani elellyt 
pimeässä Pohjolassa, 
summassa Sariolassa, 
liukunut Lapin lauilla, 
tietomiesten tienohilla.” 

Siitä seppo Ilmarinen 
sanan virkkoi, noin nimesi: 

”Oi sie vanha Väinämöinen, 
tietäjä iän-ikuinen! 

Mitä lausut matkoiltasi 
tultua kotituville?” 

Virkki vanha Väinämöinen: 
”Äijä on mulla lausumista: 
onp' on neiti Pohjolassa, 
impi kylmässä kylässä, 
jok' ei suostu sulhosihin, 
mielly miehi'in hyvihin. 
Kiitti puoli Pohjan maata, 
kun onpi kovin korea: 
kuuhut paistoi kulmaluilta, 
päivä rinnoilta risotti, 
otavainen olkapäiltä, 
seitsentähtinen selältä. 

”Sinä, seppo Ilmarinen, 
takoja iän-ikuinen, 
lähe neittä noutamahan, 
päätä kassa katsomahan! 
Kun saatat takoa Sammon, 
kirjokannen kirjaella, 
niin saat neion palkastasi, 
työstäsi tytön ihanan.” 

Sanoi seppo Ilmarinen: 
”Ohoh vanha Väinämöinen! 
Joko sie minun lupasit 

pimeähän Pohjolahan 
oman pääsi päästimeksi, 
itsesi lunastimeksi? 

En sinä pitkänä ikänä, 
kuuna kullan valkeana 
lähe Pohjolan tuville, 
Sariolan salvoksille, 
miesten syöjille sijoille, 
urosten upottajille.” 

Siitä vanha Väinämöinen 
itse tuon sanoiksi virkki: 
”Viel' on kumma toinen kumma: 
onp' on kuusi kukkalatva, 
kukkalatva, kultalehvä 
Osmon pellon pientarella; 
kuuhut latvassa kumotti, 
oksilla otava seisoi.” 

Sanoi seppo Ilmarinen: 
”En usko toeksi tuota, 
kun en käyne katsomahan, 
nähne näillä silmilläni.” 
Sanoi vanha Väinämöinen: 
”Kun et usko kuitenkana, 
lähtekämme katsomahan, 
onko totta vai valetta!” 

Lähettihin katsomahan 
tuota kuusta kukkapäätä, 

yksi vanha Väinämöinen, 
toinen seppo Ilmarinen. 
Sitte tuonne tultuansa 
Osmon pellon pientarelle 
seppo seisovi likellä, 
uutta kuusta kummeksivi, 
kun oli oksilla otava, 
kuuhut kuusen latvasessa. 
Siinä vanha Väinämöinen 
itse tuon sanoiksi virkki: 
”Nyt sinä, seppo veikkoseni, 
nouse kuuta noutamahan, 
otavaista ottamahan 
kultalatva-kuusosesta!” 
Siitä seppo Ilmarinen 
nousi puuhun korkealle, 
ylähäksi taivahalle, 
nousi kuuta noutamahan, 
otavaista ottamahan 
kultalatva-kuusosesta. 
Virkki kuusi kukkalatva, 
lausui lakkapää petäjä: 
”Voipa miestä mieletöintä, 
äkkioutoa urosta! 
Nousit, outo, oksilleni, 
lapsen-mieli, latvahani 
kuvakuun on nouantahan, 

valetähtyen varahan 
Silloin vanha Väinämöinen 
lauloa hyrähtelevi: 
lauloi tuulen tuppurihin, 
ilman raivohon rakenti; 
sanovi sanalla tuolla, 
lausui tuolla lausehella: 
”Ota, tuuli, purtehesi, 
ahava, venosehesi 
vieä vieretelläksesi 
pimeähän Pohjolahan!” 
Nousi tuuli tuppurihin, 
ilma raivohon rakentui, 
otti seppo Ilmarisen 
vieä viiletelläksensä 
pimeähän Pohjolahan, 
summahan Sariolahan. 
Siinä seppo Ilmarinen 
jopa kulki jotta joutui! 
Kulki tuulen tietä myöten, 
ahavan ratoa myöten, 
yli kuun, alatse päivän, 
otavaisten olkapäitse; 
päätyi Pohjolan pihalle, 
Sariolan saunatielle, 
eikä häntä koirat kuullut 
eikä haukkujat havainnut. 


185 Louhi Pohjolan emäntä, 
Pohjan akka harvahammas 
tuop' on päätyvi pihalle. 
Itse ennätti sanoa: 

”Mi sinä lienet miehiäsi 

190 ja kuka urohiasi? 

Tulit tänne tuulen tietä, 
ahavan rekiratoa, 

eikä koirat kohti hauku, 
villahännät virkkaele!” 

195 Sanoi seppo Ilmarinen: 
”En mä tänne tullutkana 
kylän koirien kuluiksi, 
villahäntien vihoiksi, 
näillen ovoillen oville, 

200 veräjille vierahille.” 

Siitä Pohjolan emäntä 
tutkaeli tullehelta: 
”Oletko tullut tuntemahan, 
kuulemahan, tietämähän 

205 tuota seppo Ilmarista, 
takojata taitavinta? 

Jo on viikon vuotettuna 
sekä kauan kaivattuna 
näille Pohjolan perille 

210 uuen Sammon laaintahan.” 

Se on seppo Ilmarinen 

sanan virkkoi, noin nimesi: 
”Lienen tullut tuntemahan 
tuon on seppo Ilmarisen, 
kun olen itse Ilmarinen, 
itse taitava takoja.” 

Louhi, Pohjolan emäntä, 
Pohjan akka harvahammas, 
pian pistihe tupahan, 
sanovi sanalla tuolla: 
”Neityeni nuorempani, 
lapseni vakavimpani! 

Pane nyt päällesi parasta, 
varrellesi valke'inta, 
hempe'intä helmoillesi, 
ripe'intä rinnoillesi, 
kaulallesi kaunihinta, 
kukke'inta kulmillesi, 
poskesi punottamahan, 
näköpääsi näyttämähän! 
Jo on seppo Ilmarinen, 
takoja iän-ikuinen, 
saanut Sammon laaintahan, 
kirjokannen kirjantahan.” 

Tuop' on kaunis Pohjan tytti, 
maan kuulu, ve'en valio, 
otti vaattehet valitut, 
pukehensa puhtahimmat; 


viitiseikse, vaatiseikse, 

240 pääsomihin suoritseikse, 
vaskipantoihin paneikse, 
kultavöihin kummitseikse. 

Tuli aitasta tupahan, 
kaapsahellen kartanolta 

245 silmistänsä sirkeänä, 
korvistansa korkeana, 
kaunihina kasvoiltansa, 
poskilta punehtivana; 
kullat riippui rinnan päällä, 

250 pään päällä hopeat huohti. 

Itse Pohjolan emäntä 
käytti seppo Ilmarisen 
noissa Pohjolan tuvissa, 
Sariolan salvoksissa; 

255 siellä syötti syöneheksi, 
juotti miehen juoneheksi, 
apatti ani hyväksi. 

Sai tuosta sanelemahan: 
”Ohoh seppo Ilmarinen, 

260 takoja iän-ikuinen! 
Saatatko takoa Sammon, 
kirjokannen kirjaella 
joutsenen kynän nenästä, 
maholehmän maitosesta, 

265 ohran pienestä jyvästä, 

kesäuuhen untuvasta, 
niin saat neion palkastasi, 
työstäsi tytön ihanan.” 
Silloin seppo Ilmarinen 
itse tuon sanoiksi virkki: 
”Saattanen takoa Sammon, 
kirjokannen kalkutella 
joutsenen kynän nenästä, 
maholehmän maitosesta, 
ohran pienestä jyvästä, 
kesäuuhen untuvasta, 
kun olen taivoa takonut, 
ilman kantta kalkuttanut 
ilman alkusen alutta, 
riporihman tehtyisettä.” 
Läksi Sammon laaintahan, 
kirjokannen kirjontahan. 
Kysyi paikalta pajoa, 
kaipasi sepinkaluja: 
ei ole paikalla pajoa, 
ei pajoa, ei paletta, 
ahjoa, alasintana, 
vasarata, varttakana! 
Silloin seppo Ilmarinen 
sanan virkkoi, noin nimesi: 
”Akatp' on epäelköhöt, 
herjat kesken heittäköhöt, 

eip' on mies pahempikana, 
uros untelompikana!” 
Etsi ahjollen alusta, 
leveyttä lietsehelle 
noilla mailla, mantereilla, 
Pohjan peltojen perillä. 
Etsi päivän, etsi toisen. 
Jo päivänä kolmantena 
tuli kirjava kivonen, 
vahatukko vastahansa. 
Tuohon seppo seisottihe, 
takoja tulen rakenti; 
päivän laati palkehia, 
toisen ahjoa asetti. 
Siitä seppo Ilmarinen, 
takoja iän-ikuinen, 
tunki ainehet tulehen, 
takehensa alle ahjon; 
otti orjat lietsomahan, 
väkipuolet vääntämähän. 
Orjat lietsoi löyhytteli, 
väkipuolet väännätteli 
kolme päiveä kesäistä 
ja kolme kesäistä yötä: 
kivet kasvoi kantapäihin, 
vahat varvasten sijoille. 
Niin päivänä ensimäisnä 

itse seppo Ilmarinen 
kallistihe katsomahan 
ahjonsa alaista puolta, 
mitä tullehe tulesta, 
selvinnehe valkeasta. 
Jousi tungeikse tulesta, 
kaari kulta kuumoksesta, 
kaari kulta, pää hopea, 
varsi vasken-kirjavainen. 
On jousi hyvän näköinen, 
vaan onpi pahan tapainen: 
joka päivä pään kysyvi, 
parahana kaksi päätä. 
Itse seppo Ilmarinen 
ei tuota kovin ihastu: 
kaaren katkaisi kaheksi, 
siitä tunkevi tulehen; 
laitti orjat lietsomahan, 
väkipuolet vääntämähän. 
Jop' on päivänä jälestä 
itse seppo Ilmarinen 
kallistihe katsomahan 
ahjonsa alaista puolta: 
veno tungeikse tulesta, 
punapursi kuumoksesta, 
kokat kullan kirjaeltu, 
hangat vaskesta valettu. 

On veno hyvän näköinen, 
ei ole hyvän tapainen: 
suotta lähtisi sotahan, 
tarpehetta tappelohon. 

Se on seppo Ilmarinen 
ei ihastu tuotakana: 
venon murskaksi murenti, 
tunkevi tulisijahan; 
laitti orjat lietsomahan, 
väkipuolet vääntämähän. 

Jo päivänä kolmantena 
itse seppo Ilmarinen 
kallistihe katsomahan 
ahjonsa alaista puolta: 
hieho tungeikse tulesta, 
sarvi kulta kuumoksesta, 
otsassa otavan tähti, 
päässä päivän pyöryläinen. 

On hieho hyvän näköinen, 
ei ole hyvän tapainen: 
metsässä makaelevi, 
maion maahan kaatelevi. 

Se on seppo Ilmarinen 
ei ihastu tuotakana: 
lehmän leikkeli paloiksi, 
siitä tunkevi tulehen; 
laitti orjat lietsomahan, 

väkipuolet vääntämähän. 

Jo päivänä neljäntenä 
itse seppo Ilmarinen 
kallistihe katsomahan 
ahjonsa alaista puolta: 
aura tungeikse tulesta, 
terä kulta kuumoksesta, 
terä kulta, vaski varsi, 
hopeata ponnen päässä. 

On aura hyvän näköinen, 
ei ole hyvän tapainen: 
kylän pellot kyntelevi, 
vainiot vakoelevi. 

Se on seppo Ilmarinen 
ei ihastu tuotakana: 
auran katkaisi kaheksi, 
alle ahjonsa ajavi. 

Laittoi tuulet lietsomahan, 
väkipuuskat vääntämähän. 
Lietsoi tuulet löyhytteli: 

itä lietsoi, lietsoi länsi, 

etelä enemmän lietsoi, 
pohjanen kovin porotti. 
Lietsoi päivän, lietsoi toisen, 
lietsoi kohta kolmannenki: 
tuli tuiski ikkunasta, 
säkehet ovesta säykkyi, 

tomu nousi taivahalle, 
savu pilvihin sakeni. 

Se on seppo Ilmarinen 
päivän kolmannen perästä 
kallistihe katsomahan 
ahjonsa alaista puolta: 
näki Sammon syntyväksi, 
kirjokannen kasvavaksi. 

Siitä seppo Ilmarinen, 
takoja iän-ikuinen, 
takoa taputtelevi, 
lyöä lynnähyttelevi. 

Takoi Sammon taitavasti: 
laitahan on jauhomyllyn, 
toisehen on suolamyllyn, 
rahamyllyn kolmantehen. 

Siitä jauhoi uusi sampo, 
kirjokansi kiikutteli, 
jauhoi purnun puhtehessa: 
yhen purnun syötäviä, 
toisen jauhoi myötäviä, 
kolmannen kotipitoja. 

Niin ihastui Pohjan akka; 
saattoi sitte Sammon suuren 
Pohjolan kivimäkehen, 
vaaran vaskisen sisähän 
yheksän lukon ta'aksi. 


Siihen juuret juurrutteli 
yheksän sylen syvähän: 


430 juuren juurti maaemähän, 

toisen vesiviertehesen, 
kolmannen kotimäkehen. 

Siitä seppo Ilmarinen 
tyttöä anelemahan. 

Sanan virkkoi, noin nimesi: 
”Joko nyt minulle neiti, 
kun sai sampo valmihiksi, 
kirjokansi kaunihiksi?” 

Tuop' on kaunis Pohjan tyttö 
itse noin sanoiksi virkki: 
”Kukapa tässä toisna vuonna, 
kenpä kolmanna kesänä 
käkiä kukutteleisi, 


lintusia laulattaisi, 


445 jos minä menisin muunne, 

saisin, marja, muille maille! 
”Jos tämä kana katoisi, 
tämä hanhi hairahtaisi, 
eksyisi emosen tuoma, 
punapuola pois menisi, 
kaikkipa käet katoisi, 
ilolinnut liikahtaisi 
tämän kunnahan kukuilta, 
tämän harjun hartehilta. 


455 ”Enkä joua ilmankana, 
pääse en neitipäiviltäni, 
noilta töiltä tehtäviltä, 
kesäisiltä kiirehiltä: 
marjat on maalla poimimatta, 

460 lahen rannat laulamatta, 
astumattani ahoset, 
lehot leikin lyömättäni.” 

Siitä seppo Ilmarinen, 
takoja iän-ikuinen, 

alla päin, pahoilla mielin, 
kaiken kallella kypärin 
jo tuossa ajattelevi, 
pitkin päätänsä pitävi, 
miten kulkea kotihin, 

tulla maille tuttaville 

pimeästä Pohjolasta, 

summasta Sariolasta. 
Sanoi Pohjolan emäntä: 


”Ohoh seppo Ilmarinen! 
47 

Mit' olet pahoilla mielin, 
kaiken kallella kypärin? 
Laatisiko mieli mennä 
elomaillen entisille?” 
Sanoi seppo Ilmarinen: 
180 ”Sinne mieleni tekisi 
kotihini kuolemahan, 


ON 


maalleni masenemahan.” 
Siitä Pohjolan emäntä 
syötti miehen, juotti miehen, 
istutti perähän purren 
melan vaskisen varahan; 
virkki tuulen tuulemahan, 
pohjasen puhaltamahan. 
Siitä seppo Ilmarinen, 
takoja iän-ikuinen, 
matkasi omille maille 
ylitse meren sinisen. 
Kulki päivän, kulki toisen; 
päivälläpä kolmannella 


495 jo tuli kotihin seppo, 

noille syntymäsijoille. 
Kysyi vanha Väinämöinen 

Ilmariselta sepolta: 

”Veli, seppo Ilmarinen, 

takoja iän-ikuinen! 

Joko laait uuen Sammon, 

kirjokannen kirjaelit?” 
Sanoi seppo Ilmarinen, 

itse laatija pakisi: 

”Jopa jauhoi uusi sampo, 

kirjokansi kiikutteli, 

jauhoi purnun puhtehessa: 

yhen purnun syötäviä, 


toisen jauhoi myötäviä, 
510 kolmannen pi'eltäviä.” 


11. RUNO 


Lemminkäinen lähtee Saareen Kyllikkiä kosimaan, karkeloi 
Saaren neitojen kanssa, ryöstää Kyllikin ja lupaa luopua 
sotaretkistä. Lemminkäisen äiti ihastuu miniään. 
Aika on Ahtia sanoa, 
veitikkätä vieretellä. 
Ahti poika Saarelainen, 
tuo on lieto Lemmin poika, 
5 kasvoi koissa korkeassa 
luona armahan emonsa 
laajimman lahen perällä, 
Kaukoniemen kainalossa. 
Kaloin siinä Kauko kasvoi, 
10 Ahti ahvenin yleni. 
Tuli mies mitä parahin, 
puhkesi punaverinen, 
joka päästänsä pätevi, 
kohastansa kelpoavi; 
15 vaan tuli vähän vialle, 
tavoiltansa turmiolle: 
ain' oli naisissa eläjä, 
yli öitä Öitsilöissä, 
noien impien iloissa, 
20 kassapäien karkeloissa. 
Kylli oli Saaren neiti, 
Saaren neiti, Saaren kukka. 

Kasvoi koissa korkeassa, 
yleni ylen ehossa, 

istuen ison majoilla, 
peräpenkin notkunilla. 

Kauan kasvoi, kauas kuului: 
kaukoa tuli kosijat 
neien kuuluhun kotihin, 
kaunoisehen kartanohon. 

Kosi Päivä poiallehen: 
eip' on mennyt Päivälähän 
Päivän luona paistamahan 
kesäisillä kiirehillä. 

Kosi Kuuhut poiallehen: 
eip' on mennyt Kuutolahan 
Kuun luona kumottamahan, 
kehät ilman kiertämähän. 

Kosi Tähti poiallehen: 
eip' on mennyt Tähtelähän 
pitkin öitä pilkkimähän 
talvisilla taivahilla. 

Tulevi Virosta sulhot, 
toiset tuolta Inkereltä: 
eip' on neiti mennytkänä; 
itse vasten vastaeli: 
”Suotta kultanne kuluvi, 
hopeanne hoikkenevi! 

En lähe minä Virohon, 


50 


35 


60 


65 


70 


75 


en lähe, lupoakana, 
Viron vettä soutamahan, 
saarellista sauvomahan, 
syömähän Viron kaloja, 
Viron lientä lippomahan. 
”Enkä lähe Inkerelle, 
penkerelle, pänkerelle; 
siell' on nälkä, kaiken nälkä: 
puun nälkä, pärehen nälkä, 
ve'en nälkä, vehnän nälkä, 
rukihisen leivän nälkä.” 
Tuop' on lieto Lemminkäinen, 
itse kaunis Kaukomieli, 
lähteäksensä lupasi 
Saaren kukkoa kosihin, 
tuota mointa morsianta, 
kaunokaista kassapäätä. 
Emo kielteä käkesi, 
varoitteli vaimo vanha: 
”Ellös menkö, poikaseni, 
parempihin itseäsi! 
Ei suattane sinua 
Saaren suurehen sukuhun.” 
Sanoi lieto Lemminkäinen, 
virkki kaunis Kaukomieli: 
”Jos en ole koiltani korea, 
su'ultani aivan suuri, 


mie valitsen varrellani, 
otan muilla muo'oillani.” 
Aina kieltävi emonsa 

80 lähtemästä Lemminkäistä 
Saaren suurehen sukuhun, 
laajahan lajiperähän: 
”Siellä piiat pilkkoavat, 
naiset nauravat sinua.” 

85 Mitä huoli Lemminkäinen! 
Itse tuon sanoiksi virkki: 


”Kyllä hää'än naisten naurun, 


soppityrskyt tyttärien: 
potkaisen pojan povehen, 
90 käsikannon kainalohon; 
siin' on pää hyvänki pilkan, 
parahanki parjauksen.” 
Emo tuon sanoiksi virkki: 
”Voi poloinen, päiviäni! 
95 Nauraisitko Saaren naiset, 
pitäisit pyhäiset piiat, 
niin siitä tora tulisi, 
sota suuri lankeaisi! 
Saisi kaikki Saaren sulhot, 
100 sata miestä miekkoinensa 
päällesi sinun, poloisen, 
yksinäisen ympärille.” 
Mitä huoli Lemminkäinen 

varoituksista emonsa! 
Ottavi hyvän orosen, 
valjasti valion varsan; 
ajavi karittelevi 

Saaren kuuluhun kylähän 
Saaren kukkoa kosihin, 
Saaren mointa morsianta. 

Nauroi naiset Lemminkäistä, 
piiat pisti pilkkojansa, 
kun ajoi kummasti kujalle, 
kamalasti kartanolle: 
ajoi korjansa kumohon, 
veräjähän vierähytti. 

Siinä lieto Lemminkäinen 
murti suuta, väänti päätä, 
murti mustoa haventa. 

Itse tuon sanoiksi virkki: 
”En ole tuota ennen nähnyt, 
en ole nähnyt enkä kuullut 
naisen nauravan minulle, 
piian pilkkoja suannut.” 

Mitä huoli Lemminkäinen! 
Sanan virkkoi, noin nimesi: 
”Onko saarella sijoa, 
maata Saaren manterella, 
minun leikki lyöäkseni, 
tanner tanhuellakseni 

Saaren impien iloissa, 
kassapäien karkeloissa?” 
Saaren impyet sanovat, 
niemen neiet vastoavat: 
”Onp' on Saarella sijoa, 
maata Saaren manterella, 
sinun leikki lyöäksesi, 
tanner tanhuellaksesi 
karjalaisna kaskimailla, 
paimenpoikana palolla: 
lapset on laihat Saaren mailla, 
lihavat hevosen varsat.” 
Mitä huoli Lemminkäinen! 
Palkkasihe paimeneksi: 
kävi päivät paimenessa, 
yöt on impien iloissa, 
noien neitojen kisoissa, 
kassapäien karkeloissa. 
Sillä lieto Lemminkäinen, 
itse kaunis Kaukomieli, 
jopa hääti naisen naurun, 
piätteli piian pilkan. 
Ei ollut sitä tytärtä, 
piikoa pyhintäkänä, 
kuta hän ei kosketellut, 
jonk' ei vieressä venynyt. 
Yksi on impi kaikkinensa 

Saaren suuressa su'ussa, 
jok' ei suostu sulhasihin, 
mielly miehi'in hyvihin: 
se oli Kyllikki korea, 
Saaren kukka kaunokainen. 
Tuop' on lieto Lemminkäinen, 
itse kaunis Kaukomieli, 
sa'at saappahat kulutti, 
sa'at airot poikki souti 
tuota neittä saaessansa, 
Kyllikkiä pyytessänsä. 
Kyllikki, korea neiti, 
hänpä tuon sanoiksi virkki: 
”Mitä, kehno, kierteletki, 
rannan raukuja, ajelet, 
täältä tyttöjä kyselet, 
tinavöitä tieustelet? 
En mä tästä ennen joua, 
kuin kiven kuluksi jauhan, 
pieksän petkelen periksi, 
huhmaren sukuksi survon. 
”Enkä huoli huitukoille, 
huitukoille, haitukoille; 
mie tahon tasaisen varren 
tasaiselle varrelleni, 
tahon muo'on muhkeamman 
muhke'ille muo'oilleni 

sekä kasvon kaunihimman 
kaunihille kasvoilleni.” 

Oli aikoa vähäisen, 
kului tuskin puoli kuuta. 
Jo päivänä muutamana, 
iltana moniahana 
neitoset kisaelevi, 
kaunokaiset karkelevi 
mannerpuolella saloa 
kaunihilla kankahalla; 
Kyllikki ylinnä muita, 
Saaren kukka kuuluisinna. 

Tuli veitikkä verevä, 
ajoi lieto Lemminkäinen 
orihillansa omalla, 
valitulla varsallansa 
keskelle kisaketoa, 
kaunokaisten karkeloa; 
reutoi Kyllikin rekehen, 
koppoi neien korjahansa, 
tuon asetti taljallensa, 
liitti liistehyisillensä. 

Laski ruoskalla hevoista, 
nauskahutti nauhasella, 
siitä läksi llukumahan. 
Lähtiessänsä sanovi: 
”Elkätte minua, immet, 

ilmi antako ikänä, 

minun täällä käyneheni, 
täältä neien vieneheni! 
”Jos ette totelle tuosta, 
niin teille paha paneikse: 
laulan sulhonne sotahan, 
nuoret miehet miekan alle, 
ettei kuulla kuuna päänä, 
nähä ilmoisna ikänä 
kujasilla kulkemassa, 
ahoilla ajelemassa.” 

Kyllä Kyllikki valitti, 
Saaren kukka kuikutteli: 
”Päästä jo minua poies, 
laske lasta vallallensa, 
kotihinsa kulkemahan 
luoksi itkevän emonsa! 

”Jos et laskea luvanne 
kotihini kulkemahan, 
viel' on viisi veljeäni, 
seitsemän setäni lasta 
jänön jälen polkijaksi, 
neien pään perilliseksi.” 

Kun ei pääsnyt kuitenkana, 
itse itkulle hyräytyi. 

Sanan virkkoi, noin nimesi: 
”Joutenpa, poloinen, synnyin, 


jouten synnyin, jouten kasvoin, 


240 jouten aikani elelin; 

jo nyt sainki joutavalle 
miehelle mitättömälle, 
suojihin soankävijän, 
aina tuiman tappelijan!” 
Virkki lieto Lemminkäinen, 
sanoi kaunis Kaukomieli: 
”Kyllikki, syänkäpyni, 
minun maire marjueni! 
Ellös olko milläkänä! 
En sua pahoin pitäne: 
sylissäni syöessäni, 
käsissäni käyessäni, 
sivullani seistessäni, 
vieressä venyessäni. 
”Mitäpä sinä sureksit, 
mitä huollen huokaelet? 
Tuotako sinä sureksit, 
tuota huollen huokaelet, 
lehmityyttä, leivätyyttä 


260 ja kaiken elon vähyyttä? 

”Ellös olko milläkänä! 
Mont' on lehmeä minulla, 
monta maion antajata: 
yks' on suolla Muurikkinen, 
toinen mäellä Mansikkinen, 

kolmas Puolukka palolla. 
Ne on syömättä soreat, 
katsomatta kaunokaiset; 
ei ole illoin kytkemistä 
eikä aamuin laskemista, 
heinävihkon heittämistä, 
suolan, suuruksen surua. 

”Vaiko tuotaki surisit, 
tuota huollen huokoaisit, 
ettei oo sukuni suuri, 
kovin korkea kotini? 

”Jos en oo su'ulta suuri 
enkä korkea ko'ilta, 
on mulla tulinen miekka, 
säkenevä säilärauta. 
Se onpi sukua suurta, 
laajoa lajipereä: 
onp' on Hiiessä hiottu, 
jumaloissa kirkastettu. 
Sillä suurennan sukuni, 
laajennan lajini kaiken, 
miekalla tuliterällä, 
säilällä säkenevällä.” 

Neiti parka huokoaikse, 
itse tuon sanoiksi virkki: 
”Oi on Ahti, Lemmin poika! 
Jos tahot minuista neittä 

ikuiseksi puolisoksi, 
kainaloiseksi kanaksi, 
sie vanno valat ikuiset 
et sotia käyäksesi 
kullankana tarpehella, 
hopeankana halulla!” 
Siinä lieto Lemminkäinen 
itse tuon sanoiksi virkki: 
”Vannon mie valat ikuiset 
en sotia käyäkseni 
kullankana tarpehella, 
hopeankana halulla. 
Sie itse valasi vanno 
et kyliä käyäksesi 
hyvänki hypyn halulla, 
tanhujuoksun tarpehella!” 
Siitä vannoivat valansa, 
laativat ikilupansa 
eessä julkisen Jumalan, 
alla kasvon kaikkivallan, 
ei Ahin sotia käyä 
eikä Kyllikin kyleä. 
Siitä lieto Lemminkäinen 
veti virkkua vitsalla, 
löi oritta ohjaksella. 
Itse tuon sanoiksi virkki: 
”Jää hyvästi, Saaren nurmet, 


320 kuusen juuret, tervaskannot, 
joit' olen kesän kävellyt, 
talvet kaiket tallaellut, 
piileskellen pilviöillä, 
paeten pahalla säällä, 

325 tätä pyytä pyytessäni, 
allia ajellessani!” 

Ajoa hypittelevi: 
jo kohta koti näkyvi. 
Neiti tuon sanoiksi virkki 

330 itse lausui, noin nimesi: 
”Tupa tuolla tuulottavi, 
nälkäraunio näkyvi. 

Kenen onpi tuo tupanen, 
kenen koti kunnottoman?” 

335 Se on lieto Lemminkäinen 
sanan virkkoi, noin nimesi: 
”Elä sie sure tuvista, 
huokaele huonehista! 
Tuvat toiset tehtänehe, 

340 paremmaiset pantanehe 
hirve'istä hirsiköistä, 
parahista parsikoista.” 

Siitä lieto Lemminkäinen 
jo kohta kotihin saapi 

345 luoksi armahan emonsa, 
tykö valtavanhempansa. 

Emo tuon sanoiksi virkki, 
itse lausui, noin nimesi: 
”Viikon viivyit, poikaseni, 
viikon mailla vierahilla.” 

Lausui lieto Lemminkäinen, 
sanan virkkoi, noin nimesi: 
”Piti naiset naurellani, 
kostoa pyhäiset piiat 
piännästä pitkän pilkan, 
naurannoistansa minulle. 
Sain parahan korjahani, 
tuon asetin taljalleni, 
liitin liistehyisilleni, 
alle viltin vierähytin. 

Sillä maksoin naisten naurun, 
piikojen ilopiännän. 

”Oi emoni, kantajani, 
äitini, ylentäjäni! 

Mitä läksin, senpä sainki, 
kuta pyysin, sen tapasin. 
Pane nyt patjasi parahat, 
pehme'immät päänalaiset, 
maatani omalla maalla 
nuoren neiteni keralla!” 

Emo tuon sanoiksi virkkoi, 
itse lausui ja pakisi: 

”Ole nyt kiitetty, Jumala, 

ylistetty, Luoja, yksin, 
kun annoit miniän mulle, 
toit hyvän tulen puhujan, 
oivan kankahan kutojan, 
aivan kenstin kehreäjän, 
pulskin poukkujen pesijän, 
vaattehien valkaisijan! 
”Itse kiitä onneasi! 
Hyvän sait, hyvän tapasit, 
hyvän Lugjasi lupasi, 
hyvän antoi armollinen: 
puhas on pulmonen lumella, 
puhtahampi puolellasi; 
valkea merellä vaahti, 
valkeampi vallassasi; 
sorea merellä sorsa, 
soreampi suojassasi; 
kirkas tähti taivahalla, 
kirkkahampi kihloissasi. 
”Laai nyt lattiat laveat, 
hanki ikkunat isommat, 
seisottele seinät uuet, 
tee koko tupa parempi, 
kynnykset tuvan etehen, 
uuet ukset kynnykselle, 
nuoren neien saatuasi, 
kaunihin katsottuasi, 


paremmaisen itseäsi, 
sukuasi suuremmaisen!” 


12. RUNO 


Lupaukset rikotaan: Kyllikki lähtee kylille ja Lemminkäinen 
sotaan, vaikka äitikin yrittää estellä. Lemminkäinen loitsii 
Pohjolan tuvassa. 

Siitä Ahti Lemminkäinen, 
tuo on kaunis kaukolainen, 
aina aikoja eleli 

nuoren neitosen keralla; 
ei itse sotia käynyt 

eikä Kyllikki kyleä. 

Niin päivänä muutamana, 
huomenna moniahana 
itse Ahti Lemminkäinen 
lähtevi kalankutuhun; 
tullut ei illaksi kotihin, 
ensi yöksi ennättänyt. 

Jo meni Kyllikki kylähän, 
noien neitojen kisahan. 

Kenpä saattavi sanoman, 
kenpä kielen kantelevi? 
Ainikki sisar Ahilla; 
sep’ on saattavi sanoman, 
sepä kielen kantelevi: 
”Armas Ahti veikkoseni! 
Jo kävi Kyllikki kylässä, 
veräjillä vierahilla, 


25 


30 


JD 


40 


45 


kylän neitojen kisassa, 
kassapäien karkelossa.” 
Ahti poika, aino poika, 
itse lieto Lemminkäinen 
tuosta suuttui, tuosta syäntyi, 
tuosta viikoksi vihastui. 
Itse tuon sanoiksi virkki: 
”Oi emoni, vaimo vanha! 
Jospa paitani pesisit 
mustan käärmehen mujuissa, 
kiirehesti kuivoaisit, 
mun sotahan mennäkseni 
Pohjan poikien tulille, 
Lapin lasten tanterille: 
jo kävi Kyllikki kylässä, 
veräjillä vierahilla, 
noien neitojen kisassa, 
kassapäien karkelossa.” 
Kyllä Kyllikki sanovi, 
nainen ensin ennättävi: 
”Ohoh armas Ahtiseni! 
Ellös lähtekö sotahan! 
Näin mä unta maatessani, 
sike'in levätessäni: 
tuli ahjona ajeli, 
valkea välähtelihe 
aivan ikkunan alatse, 


50 


35 


60 


65 


70 


75 


periseinän penkeretse; 
siitä tuiskahti tupahan, 
koskena kohahtelihe 
siltalauoista lakehen, 
ikkunasta akkunahan.” 
Siitä lieto Lemminkäinen 
itse tuon sanoiksi virkki: 
”En usko unia naisten 
enkä vaimojen valoja. 
Oi emoni, kantajani! 
Tuo tänne sotisopani, 
kanna vainovaatteheni! 
Mieleni minun tekevi 
juomahan soan olutta, 
soan mettä maistamahan.” 
Tuon emo sanoiksi virkki: 
”Oi on Ahti poikaseni! 
Ellös lähtekö sotahan! 
On meillä oloista koissa 
leppäisessä lekkerissä 
tapin tammisen takana; 
tuon sinulle juoaksesi, 
josp' on joisit kaiken päivän.' 
Sanoi lieto Lemminkäinen: 
”En huoli koto-oloista! 
Ennen juon joesta vettä 
melan tervaisen terältä: 

makeamp' on juoakseni, 
kuin kaikki kotoiset kaljat. 
Tuo tänne sotisopani, 

80 kanna vainovaatteheni! 
Lähen Pohjolan tuville, 
Lapin lasten tanterille 
kultia kyselemähän, 
hope'ita haastamahan.” 

85 Sanoi äiti Lemminkäisen: 
”Ohoh Ahti poikaseni! 
Onp' on kultia ko'issa, 
hope'ita aitassamme. 
Vasta päänä eilisenä, 

90 aamulla ani varahin 
kynti orja kyisen pellon, 
käärmehisen käännätteli; 
nosti aura arkun kannen, 
perä penningin ylenti: 

95 siihen on salvattu satoja, 
tuhansia tukkueltu. 

Arkun aittahan ehätin, 
panin aitan parven päähän.” 
Sanoi lieto Lemminkäinen: 

100 ”En huoli kotieloista! 

Jos markan soasta saanen, 
parempana tuon pitelen, 
kuin kaikki kotoiset kullat, 


auran nostamat hopeat. 
105 Tuo tänne sotisopani, 
kanna vainovaatteheni! 
Lähen Pohjolan sotahan, 
Lapin lasten tappelohon. 
”Mieleni minun tekevi, 
110 aivoni ajattelevi 
itse korvin kuullakseni, 
nähä näillä silmilläni, 
onko neittä Pohjolassa, 
piikoa Pimentolassa, 
115 jok' ei suostu sulhosihin, 
mielly miehi'in hyvihin.” 
Sanoi äiti Lemminkäisen: 
”Ohoh Ahti poikaseni! 
Sull' on Kyllikki ko'issa, 
120 kotinainen korkeampi! 
Kamala on kaksi naista 
yhen miehen vuotehella.” 
Sanoi lieto Lemminkäinen: 
”Kyllikki on kylänkävijä: 
125 juoskohon joka kisassa, 
maatkohon joka majassa, 
kylän impien iloissa, 
kassapäien karkeloissa!” 
Emo kielteä käkesi, 
130 varoitteli vaimo vanha: 

”Ellös vainen, poikueni, 
menkö Pohjolan tuville 
ilman tieon tietämättä, 
ilman taion taitamatta, 
Pohjan poikien tulille, 
Lapin lasten tanterille! 
Siellä lappi laulanevi, 
tunkenevi turjalainen 
suin sytehen, päin savehen, 
kypenihin kyynäsvarsin, 
kourin kuumihin poroihin, 
palavihin paateroihin.” 
Niin sanovi Lemminkäinen: 
”Jo minua noiat noitui, 
noiat noitui, kyyt kiroili; 
koki kolme lappalaista 
yhtenä kesäisnä yönä, 
alasti alakivellä, 
ilman vyöttä, vaattehitta, 
rikorihman kiertämättä: 
senpä hyötyivät minusta, 
sen verran, katalat, saivat, 
min kirves kivestä saapi, 
napakaira kalliosta, 


155 järky jäästä iljanesta, 


Tuoni tyhjästä tuvasta. 
”Toisinpa oli uhattu, 

toisinpa kävi kätehen. 
Mielivät minua panna, 
uhkasivat uuvutella 

soille sotkuportahiksi, 
silloiksi likasijoille, 

panna leuan liettehesen, 
parran paikkahan paha'an. 
Vaan minäpä, mies mokoma, 
en tuossa kovin hätäillyt; 
itse loime loitsijaksi, 

sain itse sanelijaksi: 
lauloin noiat nuolinensa, 
ampujat asehinensa, 
velhot veitsirautoinensa, 
tietäjät teräksinensä 
Tuonen koskehen kovahan, 
kinahmehen kauheahan, 
alle koprun korke'imman, 
alle pyörtehen pahimman. 
Siellä noiat nukkukohot, 
siellä maatkohot katehet, 
kunnes heinä kasvanevi 
läpi pään, läpi kypärin, 
läpi noian olkapäien, 

halki hartialihojen 

noialta makoavalta, 
katehelta nukkuvalta!” 

Ainapa emo epäsi 
lähtemästä Lemminkäistä; 
emo kielti poikoansa, 
nainen miestänsä epäsi: 
”Ellös vainen menkökänä 
tuonne kylmähän kylähän, 
pimeähän Pohjolahan! 
Tuho ainaki tulevi, 
tuho poikoa pätöistä, 
hukka lieto Lemminkäistä. 


195 Jos sanot sa'alla suulla, 

enp' on tuota uskokana: 

ei sinussa laulajata 

Pohjan poikien sekahan, 

etkä tunne kieltä Turjan, 

maha et lausua lapiksi.” 
Silloin lieto Lemminkäinen, 

itse kaunis Kaukomieli, 

oli päätänsä sukiva, 

hapsiansa harjoava. 

Suan seinähän sivalti, 

harjan paiskoi patsahasen, 

sanan virkkoi, noin nimesi, 

itse lausui ja pakisi: 

”Silloin on hukka Lemminkäistä, 

tuho poikoa pätöistä, 

kun suka verin valuvi, 

harja hurmehin loruvi.” 

Läksi lieto Lemminkäinen 
pimeähän Pohjolahan 
vastoin kieltoa emonsa, 
varoitusta vanhempansa. 

Hyöteleikse, vyöteleikse, 
rautapaitoihin paneikse, 
teräsvöihin telkitäikse. 
Itse tuon sanoiksi virkki: 
”Mies on luustossa lujempi, 
rautapaiassa parempi, 
teräsvyössä tenhoisampi 
noien noitien sekahan, 
jottei huoli huonommista, 
hätäile hyviäkänä.” 

Otti miekkansa omansa, 
tempasi tuliteränsä, 
jok' oli Hiiessä hiottu, 
jumaloissa kuuraeltu; 
tuon sivullehen sitovi, 
tunki tuppihuotrasehen. 
Missä mies varaeleikse, 
uros tuima turveleikse? 
Jo vähin varaeleikse, 
tuossa tuima turveleikse: 
oven suussa orren alla, 
pirtin pihtipuolisessa, 

pihalla kujasen suussa, 
veräjissä viimeisissä. 

Siinä mies varaelihe 
vaimollisesta väestä; 
ei ole ne varat väkevät 
eikä turvat luotettavat, 
niin vielä varoitteleikse 
urohoisesta väestä 
tien kahen jaka'imessa, 
sinisen kiven selässä, 
hettehillä heiluvilla, 
läikkyvillä lähtehillä, 
kosken kopruilla kovilla, 
ve'en vankan vääntehessä. 

Tuossa lieto Lemminkäinen 
itse lausui ja saneli: 
”Ylös maasta, miekkamiehet, 
mannun-aikaiset urohot, 
kaivoloista, kalpamiehet, 
jokiloista, jousimiehet! 
Nouse, metsä, miehinesi, 
korpi kaikki, kansoinesi, 
vuoren ukko, voiminesi, 
vesihiisi, hirmuinesi, 
väkinesi, veen emäntä, 
ve'en vanhin, valtoinesi, 
neitoset, joka norosta, 


hienohelmat, hettehistä 
miehen ainoan avuksi, 
pojan kuulun kumppaliksi, 


jottei pysty noian nuolet 

eikä tietäjän teräkset 
eikä velhon veitsirauat, 
ei asehet ampumiehen! 

”Kun ei tuosta kyllä liene, 
vielä muistan muunki keinon: 
275 ylemmäksi huokoaime 
tuolle taivahan Ukolle, 
joka pilviä pitävi, 
hattaroita hallitsevi. 


”Oi Ukko, ylijumala, 

taatto vanha taivahinen, 

puhki pilvien puhuja, 

halki ilman haastelija! 

Tuo mulle tulinen miekka 

tulisen tupen sisässä, 

285 jolla haittoja hajotan, 
jolla riitsin rikkehiä, 
kaa'an maalliset katehet, 
ve'elliset velhot voitan 
etiseltä ilmaltani, 

290 takaiselta puoleltani, 

päältä pääni, viereltäni, 

kupehelta kummaltani, 

- kaa'an noiat nuolihinsa, 
velhot veitsirautoihinsa, 
tietäjät teräksihinsä, 
pahat miehet miekkoihinsa!” 

Siitä lieto Lemminkäinen, 
tuo on kaunis Kaukomieli, 
varsan viiasta vihelti, 
kulokosta kultaharjan; 
pisti varsan valjahisin, 
puikkoihin tulipunaisen. 
Itse istuikse rekehen, 
kohautti korjahansa, 
laski virkkua vitsalla, 
karkutti kariperällä. 
Virkku juoksi, matka joutui, 
reki vieri, tie lyheni, 
hope'inen hiekka helkki, 
kangas kultainen kumisi. 

Kulki päivän, kulki toisen, 
kulki kohta kolmannenki. 
Päivänäpä kolmantena 
kylä vastahan tulevi. 

Siitä lieto Lemminkäinen 
ajavi karittelevi 
vierimäistä tietä myöten 
vierimäisehen talohon. 

Yli kynnyksen kysyvi, 

lausui lakkapuun takoa: 
”Oisiko talossa tässä 
rinnukseni riisujata, 
aisani alentajata, 
luokin lonkahuttajata?” 
Lausui lapsi lattialta, 
poika portahan nenältä: 
”Ei ole talossa tässä 
rinnuksesi riisujata, 
aisasi alentajata, 
luokin lonkahuttajata.” 
Mitä huoli Lemminkäinen! 
Laski virkkua vitsalla, 
helähytti helmisvyöllä; 
ajavi karittelevi 
keskimäistä tietä myöten 
keskimäisehen talohon. 
Yli kynnyksen kysyvi, 
lausuvi lakan takoa: 
”Oisiko talossa tässä 
ottajata ohjaksien, 
rinnuksien riistojata, 
rahkehien raastajata?” 
Kiisti akka kiukahalta, 
kielipalko pankon päästä: 
”Kyllä saat talosta tästä 
ottajia ohjaksesi, 

rinnuksesi riisujia, 
aisasi alentajia: 
onp' on kyllä kymmeniä, 
saat jos tahtonet satoja, 
jotka sulle kyyin saavat, 
antavat ajohevosen, 
kotihisi, konnan, mennä, 
maahasi, pahan, paeta, 
isäntäsi istumille, 
emäntäsi astumille, 
veljesi veräjän suulle, 
sisaresi sillan päähän 
ennen päivän päätymistä, 
auringon alenemista.” 

Mitä huoli Lemminkäinen! 
Sanan virkkoi, noin nimesi: 
”Oisi akka ammuttava, 
koukkuleuka kolkattava.” 
Laski virkun vieremähän; 
ajavi suhuttelevi 
ylimäistä tietä myöten 
ylimäisehen talohon. 

Siinä lieto Lemminkäinen 
lähetessänsä taloa 
sanovi sanalla tuolla, 
lausui tuolla lausehella: 
”Sule, Hiisi, haukun suuta, 

Lempo, koiran leukaluuta, 
laita sulku suun etehen, 
haitta hammasten välihin, 
ettei ennen ääntä päästä 
miehen mentyä sivutse!” 

Niin pihalle tultuansa 
lyöpi maata ruoskallansa: 
utu nousi ruoskan tiestä, 
mies pieni u'un seassa; 
sepä riisui rinnuksia, 
sepä aisoja alenti. 

Siitä lieto Lemminkäinen 
itse korvin kuuntelevi 
kenenkänä keksimättä, 
kunkana havaitsematta: 
kuuli ulkoa runoja, 
läpi sammalen sanoja, 
läpi seinän soittajoita, 
läpi lauan laulajoita. 

Katsahti tupahan tuosta, 
pilkisteli piilokkali: 
tupa oli täynnä tuntijoita, 
autsat täynnä laulajoita, 
sivuseinät soittajoita, 
ovensuu osoavia, 
peripenkki tietäjiä, 


400 karsina karehtijoita; 


lauloivat Lapin runoja, 
Hiien virttä vinguttivat. 
Siitä lieto Lemminkäinen 
tohti toisiksi ruveta, 
405 ruohti muuksi muutellaita; 
meni nurkasta tupahan, 
sai sisähän salvoimesta. 
Itse tuon sanoiksi virkki: 
”Hyvä on laulu loppuvasta, 
410 lyhyestä virsi kaunis; 
miel' on jäämähän parempi 
kuin on kesken katkemahan.” 
Itse Pohjolan emäntä 
liikkui sillan liitoksella, 
415 Jaahoi keskilattialla. 
Sanan virkkoi, noin nimesi: 
”Olipa tässä ennen koira, 
rakki rauankarvallinen, 
lihan syöjä, luun purija, 
420 veren uuelta vetäjä. 
Mi lienetki miehiäsi, 
ku ollet urohiasi, 
kun tulit tähän tupahan, 
sait sisähän salvoksehen 
425 ilman koiran kuulematta, 
haukkujan havaitsematta?” 
Sanoi lieto Lemminkäinen: 


430 


43 


44 


44 


45 


5 


GC 


5 


(= 


”En mä tänne tullutkana 
taioittani, tieoittani, 
mahittani, maltittani, 
ilman innotta isoni, 
varuksitta vanhempani, 
koiriesi syötäväksi, 
haukkujen hakattavaksi. 

”Pesipä emo minua, 
pesi piennä hutjukkana, 
kolmasti kesäisnä yönä, 
yheksästi syksy-yönä, 
joka tielle tietäjäksi, 
joka maalle malttajaksi, 
kotonani laulajaksi, 
ulkona osoajaksi.” 

Siitä lieto Lemminkäinen, 
itse kaunis Kaukomieli, 
jop' on loihe loitsijaksi, 
laikahtihe laulajaksi: 
tulta iski turkin helmat, 
valoi silmät valkeata 
Lemminkäisen laulaessa, 
laulaessa, lausiessa. 

Lauloi laulajat parahat 
pahimmiksi laulajiksi; 
kivet suuhun syrjin syösti, 
paaet lappehin lateli 

parahille laulajille, 
taitavimmille runoille. 

Niin lauloi mokomat miehet 
minkä minne, kunka kunne: 
ahoille vesattomille, 
maille kyntämättömille, 
lampihin kalattomihin, 
aivan ahvenettomihin, 
Rutjan koskehen kovahan, 
palavahan pyörtehesen, 
virran alle vaahtipäiksi, 
kosken keskelle kiviksi, 
tulena palelemahan, 
säkehinä säykkymähän. 

Sinne lieto Lemminkäinen 
lauloi miehet miekkoinensa, 
urohot asehinensa; 
lauloi nuoret, lauloi vanhat, 
lauloi kerran keskilaaun; 
yhen heitti laulamatta: 
karjapaimenen pahaisen, 
ukko vanhan umpisilmän. 

Märkähattu karjanpaimen, 
hänpä tuon sanoiksi virkki: 
”Oi sie lieto Lemmin poika! 
Lauloit nuoret, lauloit vanhat, 
lauloit kerran keskilaaun: 

niin miks' et minua laula?” 
Sanoi lieto Lemminkäinen: 
”Siksi en sinuhun koske, 
kun olet katsoa katala, 
kurja koskemaisittani. 
Vielä miesnä nuorempana, 
karjanpaimenna pahaisna 
turmelit emosi tuoman, 
sisaresi siuvahutit; 
kaikki herjasit hevoset, 
tamman varsat vaivuttelit 
suon selillä, maan navoilla, 
ve'en liivan liikkumilla.” 
Märkähattu karjanpaimen 
tuosta suuttui ja vihastui. 
Meni ulos usta myöten, 
pellolle pihoa myöten; 
juoksi Tuonelan joelle, 
pyhän virran pyörtehelle. 
Siellä katsoi Kaukomieltä, 
vuottelevi Lemminkäistä 
Pohjasta paloavaksi, 
kotihinsa kulkevaksi. 


13. RUNO 


Lemminkäinen pyytää Pohjolan emännältä tytärtä ja hänet 
määrätään ansiotöihin. Hän koettaa hiihtää kiinni Hiiden 
hirven. 

Siitä lieto Lemminkäinen 
sanoi Pohjolan akalle: 
”Anna nyt, akka, piikojasi, 
tuopa tänne tyttöjäsi, 
paras parvesta minulle, 
pisin piikajoukostasi!” 
Tuop' on Pohjolan emäntä 
sanan virkkoi, noin nimesi: 
”Anna en sulle piikojani 
enkä työnnä tyttöjäni, 
en parasta, en pahinta, 
en pisintä, en lyhintä: 
sull' on ennen naitu nainen, 
ennen juohettu emäntä.” 
Sanoi lieto Lemminkäinen: 
”Kytken Kyllikin kylähän, 
kylän kynnysportahille, 
veräjille vierahille; 
täältä saan paremman naisen. 
Tuo nyt tänne tyttäresi, 
impiparvesta ihanin, 
kassapäistä kaunokaisin!” 

Sanoi Pohjolan emäntä: 
”Enpä anna tyttöäni 
miehille mitättömille, 
urohille joutaville. 

Äsken tyttöjä anele, 
kuulustele kukkapäitä, 
kun sa hiihät Hiien hirven 
Hiien peltojen periltä!” 

Siitä lieto Lemminkäinen 
kengitteli keihojansa, 
jännitteli jousiansa, 
vasamoitansa varusti. 

Itse tuon sanoiksi virkki: 
”Jo oisi keihäs kengitetty, 
kaikki valmihit vasamat, 
jousi jäntehen varassa, 

ei lyly lykittävänä, 

kalhu kannan lyötävänä.” 

Siinä lieto Lemminkäinen 
arvelee, ajattelevi, 
mistäpä sivakat saisi, 
kusta suksia sukusen. 

Kävi Kaupin kartanohon, 
päätyi Lyylikin pajahan: 
”Oi on viisas vuojelainen, 
kaunis Kauppi lappalainen! 
Tee mulle sukeat sukset, 

kalhut kaunoiset kaverra, 
joilla hiihän Hiien hirven 
Hiien peltojen periltä!” 
Lyylikki sanan sanovi, 
Kauppi kielin kerkiävi: 
”Suotta lähet, Lemminkäinen, 
Hiien hirveä ajohon: 
saat palan lahoa puuta, 
senki suurella surulla.” 
Mitä huoli Lemminkäinen! 
Itse tuon sanoiksi virkki: 
”Tee lyly lykittäväksi, 
kalhu kalpoeltavaksi! 
Lähen hirven hiihäntähän 
Hiien peltojen periltä.” 
Lyylikki, lylyjen seppä, 
Kauppi, kalhujen tekijä, 
sykysyn lylyä laati, 
talven kalhua kaverti, 
päivän vuoli sauvan vartta, 
toisen sompoa sovitti. 
Sai lyly lykittäväksi, 
kalhu kannan lyötäväksi, 
sauvan varret valmihiksi, 
sompaset sovitetuksi. 
Saukon maksoi sauvan varsi, 
sompa ruskean reposen. 

Voiti voilla suksiansa, 
talmasi poron talilla; 
itse tuossa arvelevi, 
sanovi sanalla tuolla: 
”Liekö tässä nuorisossa, 
kansassa kasuavassa 
tuon lylyni lykkijäistä, 
kalhun kannan potkijaista?” 
Sanoi lieto Lemminkäinen, 
virkki veitikkä verevä: 
”Kyll' on tässä nuorisossa, 
kansassa kasuavassa 
tuon lylysi lykkijäistä, 
kalhun kannan potkijaista.” 
Viinen selkähän sitaisi, 
olallensa uuen jousen, 
sauvan survaisi kätehen; 
läksi lylyn lykkimähän, 
kalhun kannan potkimahan. 
Itse tuon sanoiksi virkki: 
”Eip' on ilmalla Jumalan, 
tämän taivon kannen alla 
löytyne sitä metsässä 


100 jalan neljän juoksevata, 


kut' ei näillä yllätetä, 
kaunihisti kannateta 
kalhuilla Kalevan poian, 


liukoimilla Lemminkäisen.” 

105 Päätyi hiiet kuulemassa, 
juuttahat tähyämässä. 
Hiiet hirveä rakenti, 
juuttahat poroa laati: 
pään panevi pökkelöstä, 

110 sarvet raian haarukasta, 
jalat rannan raippasista, 
sääret suolta seipähistä, 
selän aian aiaksesta, 
suonet kuivista kuloista, 

115 silmät lammin pulpukoista, 
korvat lammin lumpehista, 
ketun kuusen koskuesta, 
muun lihan lahosta puusta. 

Hiisi neuvoi hirveänsä, 

120 porollensa suin puheli: 
”Nyt sie juokse, hiitten hirvi, 
jalkoa, jalo tevana, 
poron poikimasijoille, 
Lapin lasten tanterille! 

Hiihätä hikehen miestä, 
Lemminkäistä liiatenki!” 
Siitä juoksi hiitten hirvi, 
poropeura poimetteli 
Pohjan aittojen alatse, 


130 Lapin lasten tanteritse: 


140 


145 


155 


potkaisi koasta korvon, 
kaatoi kattilat tulelta, 
lihat tuhkahan tuherti, 
liemet lietehen levitti. 
Nousi melkoinen meteli 
Lapin lasten tanterilla: 
Lapin koirat haukkumahan, 
Lapin lapset itkemähän, 
Lapin naiset nauramahan, 
muu väki murajamahan! 
Itse lieto Lemminkäinen 
ain' oli hirven hiihännässä. 
Hiihti soita, hiihti maita, 
hiihti aukkoja ahoja: 
tuli suihki suksiloista, 
savu sauvojen nenistä; 
eikä nähnyt hirveänsä, 
eip' on nähnyt eikä kuullut. 
Liukui linnat, liukui lannat, 
liukui maat meren-takaiset; 
hiihti kaikki Hiien korvet, 
kaikki Kalman kankahatki, 
hiihti Surman suun e'etse, 
Kalman kartanon perätse. 
Surma jo suutansa avavi, 
Kalma päätä kallistavi 
ottoaksensa urosta, 

nielläksensä Lemminkäistä: 
ei tarkoin tavannutkana, 
ennättänyt ensinkänä. 
Viel' oli liuska liukumatta, 
korven kolkka koskematta 
Pohjan pitkässä perässä, 
Lapin maassa laukeassa. 
Läksi senki liukumahan, 
korven kolkan koskemahan. 
Niin perille päästessänsä 
kuuli melkoisen metelin 
Pohjan pitkästä perästä, 
Lapin lasten tanterilta: 
kuuli koirat haukkuvaksi, 
Lapin lapset itkeväksi, 
Lapin naiset nauravaksi, 
muun Lapin murajavaksi. 
Siitä lieto Lemminkäinen 
heti tuonne hiihtämähän 
koiran haukuntasijoille, 
Lapin lasten tanterille. 
Sanoi sinne saatuansa, 
tutkaeli tultuansa: 
”Mitä täällä naiset nauroi, 
naiset nauroi, lapset itki, 
väki vanha vaikeroitsi, 
kuta haukkui hallikoirat?” 

”Sitä täällä naiset nauroi, 
naiset nauroi, lapset itki, 
väki vanha vaikerteli, 
sitä haukkui hallikoirat: 
juoksi tästä hiitten hirvi, 
silosorkka sorkutteli; 
potkaisi koasta korvon, 
kaatoi kattilat tulelta, 
selin keitot keikahutti, 
vellit lietehen levitti.” 

Siitä veitikkä verevä, 
tuo on lieto Lemminkäinen, 
lykkäsi lylyn lumelle, 
kuni kyyn kulon-alaisen, 
solahutti suopetäjän, 
kuni käärmehen elävän; 
itse virkki vierressänsä, 
sanoi sauvakätteheltä: 

”Mi lienee Lapissa miestä, 

kaikki hirven kannantahan; 

mi lienee Lapissa naista, 

kaikki kattilan pesohon; 

mi lienee Lapissa lasta, 

kaikki lastun poimintahan; 

mi Lapilla kattiloa, 

kaikki hirven keitäntähän!” 
Kiinnistihe, jännistihe, 

potkaisihe, ponnistihe. 
Ensi kerran potkaisihe 
silmän siintämättömähän, 
kerran toisen kuopaisihe 
korvan kuulemattomahan, 
kolmannen kohenteleikse 
lautasille hiitten hirven. 
Otti vaajan vaahterisen, 
raksin koivuisen rapasi, 
jolla kytki hiitten hirven 
tarhan tammisen sisähän: 
”Siinä seiso, hiitten hirvi, 
poropeura, poimettele!” 
Selkeä silittelevi, 
taljoa taputtelevi: 
”Oisi tuossa ollakseni, 
sopisipa maatakseni 
nuoren neitosen keralla, 
kanssa kasvavan kanasen!” 
Siitä kiihtyi Hiien hirvi, 
poropeura potkimahan, 
itse virkki, noin sanovi: 
”Lempo saakohon sinulle 
nuorin nei'in maataksesi, 
tyttärin elelläksesi!” 
Ponnistihe, jännistihe: 
raksin koivuisen revitti, 


rikkoi vaajan vaahterisen, 
240 tarhan tammisen hajotti. 
Siitä sai samoamahan, 
läksi hirvi hippomahan, 
vasten soita, vasten maita, 
vasten varvikkomäkeä 
245 silmän siintämättömihin, 
korvan kuulemattomihin. 
Siinä veitikkä verevä 
jopa suuttui jotta syäntyi, 
kovin suuttui ja vihastui. 
250 Hiihti hirveä jälestä; 
niin kun kerran potkaisevi, 
lysmätti lyly lävestä, 
sortui suksi pälkähästä, 
kalhu taittui kannan tiestä, 
255 keihäs kenkimäsijoilta, 
sauva somman suoverosta. 
Itse juoksi Hiien hirvi, 
jottei päätänä näkynnä. 
Siinä lieto Lemminkäinen 
260 alla päin, pahoilla mielin 
kalujansa katselevi. 
Itse tuon sanoiksi virkki: 
”Elköhön sinä ikänä 
menkö toinen miehiämme 
265 uhalla metsän ajohon, 


Hiien hirven hiihäntähän, 
kuin menin minä, poloinen! 
Hävitin hyvät sivakat, 
sauvan kaunihin kaotin, 
270 kiihke'immän keihojani!” 


14. RUNO 


Metsästysloitsujen avulla Lemminkäinen saa Hiiden hirven 
kiinni, mistä seuraa uusia ansiotöitä. Tuonelan joutsenta 
väijyvä Lemminkäinen surmataan noitakeinoin. 
Siitä lieto Lemminkäinen 
arveli, ajattelihe, 
kulle syylle sylveäisi, 
kulle laskisi laulle: 
5 — heittäisikö Hiien hirvet, 
itse kulkisi kotihin, 
vai vielä yritteleisi, 
hiihteleisi hiljallehen 
mieliksi metsän emännän, 
10 salon impien iloksi. 
Sanovi sanalla tuolla, 
lausui tuolla lausehella: 
”Oi Ukko, ylijumala 
tahi taatto taivahinen! 
15 Tee nyt mulle suorat sukset, 
kepeäiset kalhuttimet, 
joilla hiihteä hivitän 
poikki soien, poikki maien, 
hiihän kohti Hiien maita, 
20 poikki Pohjan kankahista 
Hiien hirven käytäville, 
poropeuran polkemille! 

”Lähen nyt miehistä metsälle, 
urohista ulkotöille 
Tapiolan tietä myöten, 
Tapion talojen kautta. 
Terve, vuoret, terve, vaarat, 
terve, kuusikot kumeat, 
terve, haavikot haleat, 
terve, tervehyttäjänne! 

”Miesty, metsä, kostu, korpi, 
taivu, ainoinen Tapio! 

Saata miestä saarekselle, 
sille kummulle kuleta, 
jost' on saalis saatavana, 
erän toimi tuotavana! 

”Nyyrikki, Tapion poika, 
mies puhas, punakypärä! 
Veistä pilkut pitkin maita, 
rastit vaaroihin rakenna, 
jotta tunnen, tuhma, käyä, 
äkkiouto, tien osoan 
etsiessäni ereä, 
antia anellessani! 

”Mielikki, metsän emäntä, 
puhas muori, muoto kaunis! 
Pane kulta kulkemahan, 
hopea vaeltamahan 
miehen etsivän etehen, 

anelijan askelille! 

”Ota kultaiset avaimet 
renkahalta reieltäsi, 
aukaise Tapion aitta, 
metsän linna liikahuta 
minun pyytöpäivinäni, 
eränetso-aikoinani! 

”Kunp' on et kehanne itse, 
niin on pistä piikojasi, 
pane palkkalaisiasi, 
käske käskyn kuulijoita! 

Et emäntä lienekänä, 
jos et piikoa pitäne, 
sata piikoa pitäne, 
tuhat käskyn kuulijata, 
karjan kaiken kaitsijata, 
viitsijätä viljan kaiken. 

”Metsän piika pikkarainen, 
simasuu Tapion neiti! 
Soitellos metinen pilli, 
simapilli piiperoita 
korvallen ehon emännän, 
mieluisan metsän emännän, 
jotta kuulisi välehen, 
nousisi makoamasta, 
kun ei kuule kumminkana, 
ei hava'a harvoinkana, 

vaikka ainoisin anelen, 
kielen kullan kuikuttelen!” 

Siinä lieto Lemminkäinen 
ajan kaiken annitoinna 
hiihti soita, hiihti maita, 
hiihti korpia kovia, 
Jumalan sysimäkiä, 

Hiien hiilikankahia. 

Hiihti päivän, hiihti toisen. 
Jo päivänä kolmantena 
meni suurelle mäelle, 
nousi suurelle kivelle, 
loi silmänsä luotehesen, 
poikki soien pohjosehen: 
Tapion talot näkyivät, 
ukset kulta kuumottivat 
poikki suosta, pohjosesta, 
alta vaaran, varvikosta. 

Tuop' on lieto Lemminkäinen 
heti luoksi luontelihe, 
lähelle lähentelihe, 
alle ikkunan Tapion. 
Kuuristihe katsomahan 
kuuennesta ikkunasta: 
siellä antajat asuivat 
ja viruivat viljan eukot 
aivan arkivaattehissa, 

ryysyissä ryvennehissä. 
Sanoi lieto Lemminkäinen: 
”Mintähen, metsän emäntä, 
asut arkivaattehissa, 
riihiryysyissä rypeät, 
kovin musta muo’oltasi, 
katsannaltasi kamala, 
ilkeä imertimiltä, 
rungolta ruman näköinen? 
”Kun ennen kävin metsässä, 
kolm’ oli linnoa metsässä: 
yksi puinen, toinen luinen, 
kolmansi kivinen linna; 
kuus’ oli kultaikkunoa 
kunki linnan kulmanteella. 
Katsahin sisähän noista 
seinän alla seistessäni: 
Tapion talon isäntä, 
Tapion talon emäntä, 
Tellervo, Tapion neiti, 
kanssa muu Tapion kansa, 
kaikki kullassa kuhisi, 
hopeassa horjeksihe. 
Itsensä metsän emännän, 
ehtoisan metsän emännän, 
käet oli kullankäärehissä, 
sormet kullansormuksissa, 

pää kullanpätinehissä, 

tukat kullansuortuvissa, 

korvat kullankoltuskoissa, 

kaula helmissä hyvissä. 
”Oi mielu metsän emäntä, 

Metsolan metinen muori! 

Heitä poies heinäkengät, 

kaskivirsusi karista, 

riisu riihiryökälehet, 

arkipaitasi alenna! 

I yöte lykkyvaattehisin, 

antipaitoihin paneite 

minun metsipäivinäni, 

eränetso-aikoinani! 

Ikävä minun tulevi, 

ikävä tulettelevi 

tätä tyhjänä-oloa, 

ajan kaiken annituutta, 

kun et anna aioinkana, 

harvoinkana hoivauta. 

Ikävä ilotoin ilta, 

pitkä päivä saalihitoin. 
”Metsän ukko halliparta, 

havuhattu, naavaturkki! 

Pane nyt metsät palttinoihin, 

salot verkahan vetäise, 

haavat kaikki haljakkoihin, 

lepät lempivaattehisin! 
Hope'ihin hongat laita, 
kuuset kultihin rakenna, 
vanhat hongat vaskivöille, 
petäjät hopeavöille, 
koivut kultakukkasihin, 
kannot kultakalkkaroihin! 
Pane, kuinp' on muinaiselta, 
parempina päivinäsi: 
kuuna paistoi kuusen oksat, 
päivänä petäjän latvat, 
metsä haiskahti me'elle, 
simalle salo sininen, 
ahovieret viertehelle, 
suovieret sulalle voille. 
”Metsän tyttö, mielineiti, 
Tuulikki, tytär Tapion! 
Aja vilja vieremille, 
auke'immille ahoille! 
Kun lie jäykkä juoksullehen 
eli laiska laukallehen, 
ota vitsa viiakosta, 
koivu korven notkelmosta, 
jolla kutkutat kuvetta 
sekä kaivat kainaloita! 
Anna juosta joutuisasti, 
vikevästi viiletellä, 

miehen etsivän etehen, 
aina käyvän askelille! 
”Kun vilja uralle saapi, 
tupita uroa myöten! 
Pane kaksi kämmentäsi 
kahen puolen kaiteheksi, 
jottei vilja vieprahtaisi, 
tiepuolehen poikeltaisi! 
Josp' on vilja vieprahtavi, 
tiepuolehen poikeltavi, 
tielle korvista kohenna, 
saata sarvista uralle! 
”Hako on tiellä poikkipuolin: 
sepä syrjähän syseä; 
puita maalla matkallansa: 
ne on katkaise kaheksi! 
”Aita vastahan tulevi: 
kaa'a aita kallellehen 
viieltä vitsasväliltä, 
seitsemältä seipähältä! 
”Joki joutuvi etehen, 
puro tielle poikkipuolin: 
silkki sillaksi sivalla, 
punaverka portahaksi! 
Saata poikki salmistaki, 
vetele vesien poikki, 
poikki Pohjolan joesta, 

yli kosken kuohuloista! 

”Tapion talon isäntä, 
Tapion talon emäntä, 
metsän ukko halliparta, 
metsän kultainen kuningas! 
Mimerkki, metsän emäntä, 
metsän armas antimuori, 
siniviitta viian eukko, 
punasukka suon emäntä! 
Tule jo kullan muuttelohon, 
hopean vajehtelohon! 
Minun on kullat kuun-ikuiset, 
päivän-polviset hopeat, 
käeten soasta käymät, 
uhotellen tappelosta; 
ne kuluvat kukkarossa, 
tummentuvat tuhniossa, 
kun ei oo kullan muuttajata, 
hopean vajehtajata.” 

Niinp' on lieto Lemminkäinen 
viikon hiihteä hivutti, 
lauloi virret viian päässä, 
kolmet korven kainalossa: 
miellytti metsän emännän, 
itsenki metsän isännän, 
ihastutti immet kaikki, 
taivutti Tapion neiet. 


Juoksuttivat, jou'uttivat 
240 Hiien hirven kätköstänsä, 
takoa Tapion vaaran, 
Hiien linnan liepehiltä 
miehen etsijän etehen, 


sanelijan saataville. 

Itse lieto Lemminkäinen 
jopa lämsänsä lähetti 
Hiien hirven hartioille, 
kaulalle kamelivarsan, 


jottei potkinut pahasti 
25 

selkeä silittäessä. 

Siitä lieto Lemminkäinen 
itse tuon sanoiksi virkki: 
”Salon herra, maan isäntä, 
kaunis kankahan eläjä! 

255 Mielikki, metsän emäntä, 
metsän armas antimuori! 
Tule nyt kullat ottamahan, 
hopeat valitsemahan! 

Pane maalle palttinasi, 

260 lempiliinasi levitä 
alle kullan kuumottavan, 
alle huohtavan hopean, 
tuon on maahan tippumatta, 
rikkoihin rivestymättä!” 

265 Läksi siitä Pohjolahan; 

sanoi tuonne tultuansa: 
”Jo nyt hiihin Hiien hirven 
Hiien peltojen periltä. 
Anna, akka, tyttöäsi, 
mulle nuorta morsianta!” 
Louhi, Pohjolan emäntä, 
tuop' on tuohon vastaeli: 
” Äsken annan tyttäreni 
sekä nuoren morsiamen, 
kun sa suistat suuren ruunan, 
Hiien ruskean hevosen, 
Hiien varsan vaahtileuan 
Hiien nurmien periltä.” 
Silloin lieto Lemminkäinen 
otti kultaohjaksensa, 
hope'isen marhaminnan; 
lähtevi hevon hakuhun, 
kuloharjan kuuntelohon 
Hiien nurmien periltä. 
Astua taputtelevi, 
käyä kulleroittelevi 
vihannalle vainiolle, 
pyhän pellon pientarelle. 
Siellä etsivi hevosta, 
kulokasta kuuntelevi 
suvikunnan suitset vyöllä, 
varsan valjahat olalla. 

Etsi päivän, etsi toisen, 
niin päivänä kolmantena 
nousi suurelle mäelle, 
kiipesi kiven selälle; 
iski silmänsä itähän, 
käänti päätä päivän alle: 
näki hiekalla hevosen, 
kuloharkan kuusikolla; 
senpä tukka tulta tuiski, 
harja suihkivi savua. 

Niin sanovi Lemminkäinen: 
”Oi Ukko ylijumala, 
Ukko, pilvien pitäjä, 
hattarojen hallitsija! 
Taivas auoksi avaos, 
ilma kaikki ikkunoiksi! 
Sa'a rautaiset rakehet, 
laske jäiset jäähyttimet 
harjalle hyvän hevosen, 
Hiien laukin lautasille!” 

Tuo Ukko, ylinen luoja, 
pilven-päällinen jumala, 
ilman riehoiksi revitti, 
taivon kannen kahtaloksi; 
satoi hyytä, satoi jäätä, 
satoi rauaista raetta, 
pienemmät hevosen päätä, 


320 päätä ihmisen isommat, 
harjalle hyvän hevosen, 
Hiien laukin lautasille. 

Siitä lieto Lemminkäinen 


kävi luota katsomahan, 
33 

likeltä tähyämähän. 
Itse tuon sanoiksi virkki: 
”Hiitolan hyvä hevonen, 
vuoren varsa vaahtileuka! 
Tuo nyt kultaturpoasi, 
330 pistä päätäsi hopea 
kultaisihin koltuskoihin, 
hope'isihin helyihin! 
En sua pahoin pitäne, 
aivan anke'in ajane: 
335 ajan tietä pikkuruisen, 
matkoa ani vähäisen, 
tuonne Pohjolan tuville, 
ankaran anopin luoksi. 


Minkä siimalla sivallan 

eli vitsalla vetelen, 
senpä silkillä sivallan, 
veran äärellä vetelen.” 
Hiien ruskea hevonen, 
Hiien varsa vaahtileuka 
345 tunki kultaturpoansa, 
pisti päätänsä hopea 


kultaisihin koltuskoihin, 
hope'isihin helyihin. 
Niinpä lieto Lemminkäinen 

350 jopa suisti suuren ruunan, 
pisti suitset kullan suuhun, 
päitsensä hopean päähän; 
hyppäsi hyvän selälle, 

Hiien laukin lautasille. 

355 Veti virkkua vitsalla, 
paiskasi pajun vesalla. 

Ajoi matkoa vähäisen, 
tuuritteli tunturia 
pohjoispuolelle mäkeä, 

360 lumivaaran kukkuroa: 
tuli Pohjolan tuville. 

Meni pirttihin pihalta, 
sanoi tuonne tultuansa, 
Pohjolahan päästyänsä: 

365 ”Jopa suistin suuren ruunan, 
Hiien varsan valjastelin 
vihannalta vainiolta, 
pyhän pellon pientarelta, 
sekä hiihin Hiien hirven 

Hiien peltojen periltä. 

Anna jo, akka, tyttöäsi, 

mulle nuorta morsianta!” 
Louhi, Pohjolan emäntä, 

hänpä tuon sanoiksi virkki: 
” Äsken annan tyttäreni 
sekä nuoren morsiamen, 
kun ammut joutsenen joesta, 
virrasta vihannan linnun, 
Tuonen mustasta joesta, 
pyhän virran pyörtehestä 
yhellä yrittämällä, 
yhen nuolen nostamalta.” 
Siitä lieto Lemminkäinen, 
tuo on kaunis Kaukomieli, 
läksi joutsenen joruhun, 
pitkäkaulan katselohon 
Tuonen mustasta joesta, 
Manalan alantehesta. 
Astua lykyttelevi, 
käyä kälkähyttelevi 
tuonne Tuonelan joelle, 
pyhän virran pyörtehelle, 
jalo jousi olkapäällä, 
viini nuolia selässä. 
Märkähattu karjanpaimen, 
ukko Pohjolan sokea, 
tuop' on Tuonelan joella, 
pyhän virran pyörtehellä; 
katselevi, kääntelevi 
tulevaksi Lemminkäistä. 

Jo päivänä muutamana 
näki lieto Lemminkäisen 
saavaksi, läheneväksi 
tuonne Tuonelan joelle, 
vierehen vihaisen kosken, 
pyhän virran pyörtehelle. 

Vesikyyn ve'estä nosti, 
umpiputken lainehista, 
syöksi miehen syämen kautta, 
läpi maksan Lemminkäisen, 
kautta kainalon vasemman 
oikeahan olkapäähän. 

Jopa lieto Lemminkäinen 
tunsi koskevan kovasti. 
Sanan virkkoi, noin nimesi: 
”Sen mä tein pahinta työtä, 
kun en muistanut kysyä 
emoltani, kantajalta, 
kaiketi sanaista kaksi, 
kovin äijä, kun on kolme, 
miten olla, kuin eleä 
näinä päivinä pahoina: 
en tieä vesun vikoja, 
umpiputken ailuhia. 

”Oi emoni, kantajani, 
vaivan nähnyt vaalijani! 
Tietäisitkö, tuntisitko, 

miss' on poikasi poloinen, 
tokipa rientäen tulisit, 
avukseni ennättäisit; 
päästäisit pojan poloisen 
tältä tieltä kuolemasta, 
nuorena nukahtamasta, 
verevänä vieremästä.” 
Siitä Pohjolan sokea 
märkähattu karjanpaimen 
syöksi lieto Lemminkäisen, 
kaotti Kalevan poian 
Tuonen mustahan jokehen, 
pahimpahan pyörtehesen. 
Meni lieto Lemminkäinen, 
meni koskessa kolisten, 
myötävirrassa vilisten 
tuonne Tuonelan tuville. 
Tuo verinen Tuonen poika 
iski miestä miekallansa, 
kavahutti kalvallansa. 
Löi on kerran leimahutti 
miehen viieksi muruksi, 
kaheksaksi kappaleksi; 
heitti Tuonelan jokehen, 
Manalan alusvesille: 
”Viru siinä se ikäsi 
jousinesi, nuolinesi! 


455 Ammu joutsenet joelta, 
vesilinnut viertehiltä!” 
Se oli loppu Lemminkäisen, 
kuolo ankaran kosijan 
Tuonen mustassa joessa, 


460 Manalan alantehessa. 


15. RUNO 


Lemminkäisen äiti ja Kyllikki saavat merkin kuolemasta. Äiti 
lähtee etsimään poikaansa, haravoi tämän Tuonelan joesta 
ja kursii kokoon parannusloitsujen avulla. 
Äiti lieto Lemminkäisen 
aina koissa arvelevi: 
”Minne on saanut Lemminkäinen, 
kunne Kaukoni kaonnut, 
5 kun ei kuulu jo tulevan 
matkoiltansa maailmassa?” 
Ei tieä emo poloinen 
eikä kantaja katala, 
missä liikkuvi lihansa, 
10 vierevi oma verensä, 
kävikö käpymäkeä, 
kanervaista kangasmaata, 
vai meni meren selällä, 
lakkipäillä lainehilla, 
15 vaiko suuressa soassa, 
kapinassa kauheassa, 
joss' on verta säärivarsi, 
polven korkeus punaista. 
Kyllikki, korea nainen, 
20 katseleikse, käänteleikse 
koissa lieto Lemminkäisen, 
Kaukomielen kartanossa. 

Katsoi illalla sukoa, 

huomenella harjoansa; 

niin päivänä muutamana, 

huomenna moniahana 

jo veri suasta vuoti, 

hurme harjasta norahti. 
Kyllikki, korea nainen, 

sanan virkkoi, noin nimesi: 

”Jo nyt on mennyt mies minulta, 

kaunis Kaukoni kaonnut 

matkoille majattomille, 

teille tietämättömille: 

veri jo vuotavi suasta, 

hurme harjasta noruvi!” 
Siitä äiti Lemminkäisen 

itse katsovi sukoa; 

itse itkulle apeutui: 

”Voi, poloisen, päiviäni, 

angervoisen, aikojani! 

Jo nyt on poikani, poloisen, 

jopa, laiton, lapsueni 

saanut päiville pahoille! 

Tuho on poikoa pätöistä, 

hukka lieto Lemminkäistä: 

jo suka verin valuvi, 

harja hurmehin noruvi!” 
Kourin helmansa kokosi, 

käsivarsin vaattehensa. 
Pian juoksi matkan pitkän, 
sekä juoksi jotta joutui: 
mäet mätkyi mennessänsä, 
norot nousi, vaarat vaipui, 
ylähäiset maat aleni, 
alahaiset maat yleni. 

Tuli Pohjolan tuville. 
Kysytteli poikoansa, 
kysytteli, lausutteli: 

”Oi sie Pohjolan emäntä! 
Kunne saatoit Lemminkäisen, 
minne poikani menetit?” 

Louhi, Pohjolan emäntä, 
tuop' on tuohon vastaeli: 
”Enpä tieä poikoasi, 
kunne kulki ja katosi. 
Istutin oron rekehen, 
korjahan kovan tulisen; 
oisko uhkuhun uponnut, 
meren jäälle jähmettynyt 
vai saanut sutosen suuhun, 
karhun kauhean kitahan?” 

Sanoi äiti Lemminkäisen: 
”Jo vainen valehtelitki! 
Susi ei syö minun sukua, 
karhu ei kaa'a Lemminkäistä: 

sormin sortavi sutoset, 
käsin karhut kaatelevi. 
Kunp' on et sanone tuota, 
kunne saatoit Lemminkäisen, 
rikon uksen uuen riihen, 
taitan sampuen sarahat.” 
Sanoi Pohjolan emäntä: 
”Syötin miehen syöneheksi, 
juotin miehen juoneheksi, 
apatin alanenäksi; 
istutin venon perähän, 
laitoin kosket laskemahan. 
Enkä tuota tunnekana, 
kunne sai katala raukka, 
koskihinko kuohuvihin, 
virtoihin vipajavihin.” 
Sanoi äiti Lemminkäisen: 
”Jo vainen valehtelitki! 
Sano tarkkoja tosia, 
valehia viimeisiä, 
kunne saatoit Lemminkäisen, 
kaotit kalevalaisen, 
taikka surmasi tulevi, 
kuolemasi kohtoavi!” 
Sanoi Pohjolan emäntä: 
”Jospa jo sanon toenki: 
panin hirvet hiihtämähän, 


jalopeurat jaksamahan, 

105 ruunat suuret suistamahan, 
varsat valjastuttamahan; 
laitoin joutsenen hakuhun, 
pyhän linnun pyyäntähän. 


Nyt en tuota tunnekana, 

mi on tullunna tuhoksi, 
esteheksi ennättännä, 
kun ei kuulu jo tulevan 
morsianta pyytämähän, 
tyttöä anelemahan.” 

115 Emo etsi eksynyttä, 
kaonnutta kaipoavi. 
Juoksi suuret suot sutena, 
kulki korvet kontiona, 
ve'et saukkona samosi, 

120 maat käveli mauriaisna, 
neuliaisna niemen reunat, 
jäniksenä järven rannat. 
Kivet syrjähän sytäsi, 
kannot käänti kallellehen, 

risut siirti tien sivuhun, 
haot potki portahiksi. 
Viikon etsi eksynyttä, 
viikon etsi, eipä löyä. 
Kysyi puilta poikoansa, 
130 kaipasi kaonnuttansa. 

Puu puheli, honka huokui, 
tammi taiten vastaeli: 
”On huolta itsestäniki 
huolimatta poiastasi, 
kun olen koville luotu, 
pantu päiville pahoille: 
pinopuiksi pilkkumahan, 
haloiksi hakattamahan, 
riutumahan riihipuiksi, 
kaskipuiksi kaatumahan.” 
Viikon etsi eksynyttä, 
viikon etsi eikä löyä. 
Tiehyt vastahan tulevi; 
niin tielle kumarteleikse: 
”Oi tiehyt, Jumalan luoma! 
Etkö nähnyt poikoani, 
kullaista omenatani, 
hope'ista sauvoani?” 
Tiehyt taiten vastaeli 
sekä lausui ja pakisi: 
”On huolta itsestäniki 
huolimatta poiastasi, 
kun olen koville luotu, 
pantu päiville pahoille: 


155 joka koiran juostavaksi, 


ratsahan ajeltavaksi, 
kovan kengän käytäväksi, 

kannan karskuteltavaksi.” 

Viikon etsi eksynyttä, 
viikon etsi, eipä löyä. 
Kuuhut vastahan tulevi; 
niin kuulle kumarteleikse: 
”Kuu kulta, Jumalan luoma! 
Etkö nähnyt poikoani, 
kullaista omenatani, 
hope'ista sauvoani?” 

Tuo kuuhut, Jumalan luoma, 
taiten kyllä vastaeli: 
”On huolta itsestäniki 
huolimatta poiastasi, 
kun olen koville luotu, 
pantu päiville pahoille: 
yksin öitä kulkemahan, 
pakkasella paistamahan, 
talvet tarkoin valvomahan, 
kesäksi katoamahan.” 

Viikon etsi eksynyttä, 
viikon etsi eikä löyä. 
Päivyt vastahan tulevi; 
päivälle kumarteleikse: 
”Oi päivyt, Jumalan luoma! 
Etkö nähnyt poikoani, 
kullaista omenatani, 
hope'ista sauvoani?” 

Jopa päivyt jonki tiesi, 
arvaeli aurinkoinen: 
”Jo on poikasi, poloisen, 
kaotettu, kuoletettu 
Tuonen mustahan jokehen, 
Manalan ikivetehen: 
mennyt koskia kolisten, 
myötävirtoja vilisten 
tuonne Tuonelan perille, 
Manalan alantehille.” 
Siitä äiti Lemminkäisen 
itse itkulle hyräytyi. 
Meni seppojen pajahan: 
”Oi sie seppo Ilmarinen! 
Taoit ennen, taoit eilen, 
taopa tänäki päänä! 
Varta vaskinen harava, 
piitä piihin rautaisihin; 
piit tao satoa syltä, 
varsi viittä valmistellos!” 
Se on seppo Ilmarinen, 
takoja iän-ikuinen, 
vartti vaskisen haravan, 
piitti piillä rautaisilla; 
piit takoi satoa syltä, 
varren viittä valmisteli. 
Itse äiti Lemminkäisen 

saapi rautaisen haravan, 
lenti Tuonelan joelle. 
Päiveä rukoelevi: 
”Oi päivyt, Jumalan luoma, 
luoma Luojan valkeamme! 
Paista hetki heltehesti, 
toinen himmesti hiosta, 
kolmansi koko terältä: 
nukuttele nuiva kansa, 
väsytä väki Manalan, 
Tuonen valta vaivuttele!” 
Tuo päivyt, Jumalan luoma, 
luoma Luojan aurinkoinen, 
lenti koivun konkelolle, 
lepän lengolle lehahti. 
Paistoi hetken heltehesti, 
toisen himmesti hiosti, 
kolmannen koko terältä: 
nukutteli nuivan joukon, 
väsytti väen Manalan, 
nuoret miehet miekoillehen, 
vanhat vasten sauvojansa, 
keski-iän keihä'ille. 
Siitä lenti lepsahutti 
päälle taivahan tasaisen 
entisellensä sijalle, 
majallensa muinaiselle. 

Siitä äiti Lemminkäisen 
otti rautaisen haravan; 
haravoipi poikoansa 
koskesta kohisevasta, 
virrasta vilisevästä. 
Haravoipi eikä löyä. 

Siitä siirtihen alemma: 
meni myötänsä merehen, 
sukkarihmasta sulahan, 
vyötäröistä veen sisähän. 

Haravoipi poikoansa 
pitkin Tuonelan jokea, 
vetelevi vastavirran. 

Veti kerran, tuosta toisen: 
saapi paian poikoansa, 
paian mieliksi pahoiksi; 
veti vielä kerran toisen: 
sai sukat, hatun tapasi, 
sukat suureksi suruksi, 
hatun mieliharmiksensa. 

Astui siitäkin alemma, 
Manalan alantehelle. 
Veti kerran pitkin vettä, 
kerran toisen poikki vettä, 
kolmannen vitahan vettä. 
Kerrallapa kolmannella 
elotukku sai etehen 

haravahan rautaisehen. 

FElotukku ei se ollut: 
olipa lieto Lemminkäinen, 
itse kaunis Kaukomieli, 
puuttunut haravan piihin 
sormesta nimettömästä, 
vasemmasta varpahasta. 

Nousi lieto Lemminkäinen, 
kohosi Kalevan poika 
haravassa vaskisessa 
päälle selvien vesien; 
vaan oli pikkuista vajalla: 
yhtä kättä, puolta päätä, 
paljo muita muskuloita, 
siihen henkeä lisäksi. 

Emo tuossa arvelevi, 
itse itkien sanovi: 

”Vieläkö tästä mies tulisi, 
uros uusi toimeaisi?” 

Päätyi korppi kuulemahan. 
Tuop' on tuohon vastoavi: 
”Ei ole miestä mennehessä 
eikä tuiki tullehessa: 
jo silt' on siika silmät syönyt, 
hauki hartiat halaisnut. 

Sie päästä merehen miestä, 
työnnä Tuonelan jokehen! 

Ehkä turskaksi tulisi, 
valahaksi vahvistuisi.” 
Tuop' on äiti Lemminkäisen 
eipä työnnä poikoansa. 
Vetelevi vielä kerran 
haravalla vaskisella 
pitkin Tuonelan jokea, 
sekä pitkin jotta poikki: 
saapi kättä, saapi päätä, 
saapi puolen selkäluuta, 
toisen puolen kylkiluuta, 
monta muuta muskulata. 
Niistä poikoa rakenti, 
laati lieto Lemminkäistä. 
Liitteli lihat lihoihin, 
luut on luihin luikahutti, 
jäsenet jäsenihinsä, 
suonet suonten sortumihin. 
Itse suonia siteli, 
päitä suonten solmieli, 
suonilankoa lukevi 
sanoen sanalla tuolla: 
”Sorea on suonten vaimo 
Suonetar, sorea vaimo, 
soma suonten kehreäjä 
sorealla kehrinpuulla, 
vaskisella värttinällä, 

rautaisella rattahalla! 
Tule tänne tarvittaissa, 
käy tänne kutsuttaessa, 
suonisykkyrä sylissä, 
kalvokääri kainalossa 
suonia sitelemähän, 
päitä suonten solmimahan 
haavoissa halennehissa, 
rei'issä revennehissä! 
”Kun ei tuosta kyllin liene, 
onp' on impi ilman päällä 
venehellä vaskisella, 
purrella punaperällä. 
Tule, impi, ilman päältä, 
neiti, taivahan navalta! 
Soua suonista venettä, 
jäsenistä järkyttele, 
soua luun lomia myöten, 
jäsenten rakoja myöten! 
”Sijallensa suonet laita, 
asemellensa aseta: 
suutatusten suuret suonet, 
valtasuonet vastatusten, 
limitysten liutasuonet, 
pienet suonet pääksytysten! 
”Siit' ota utuinen neula, 
sulkkuniitti neulan päässä! 

Ompele utuisin neuloin, 
tinaneuloin tikkaele, 
päitä suonten solmiele, 
silkkinauhoilla sitele! 
”Kun ei tuosta kyllä liene 
itse ilmoinen jumala, 
valjastele varsojasi, 
rakentele ratsujasi! 
Aja kirjakorjinesi 
läpi luun, läpi jäsenen, 
läpi liikkumalihojen, 
läpi suonten soljuvaisten! 
Liitä luu lihoa myöten, 
suoni suonen päätä myöten, 
luo hopea luun lomahan, 
kulta suonen sortumahan! 
”Mist' on kalvo katkennunna, 
siihen kalvo kasvattele, 
mistä suonta sortununna, 
siihen suonta solmiele, 
kusta verta veihlähtännä, 
siihen verta vierettele; 
kusta luu luhoksi mennyt, 
siihen luuta luikahuta, 
kusta liikkunna lihoa, 
siihen liittele lihoa, 
sijallensa siunaele, 

asemellensa aseta: 
luu luuhun, liha liha’an, 
jäsenet jäsenihinsä!” 

Sillä äiti Lemminkäisen 
loi miehen, uron sukesi 
entisillehen eloille, 
muinaisille muo’oillensa. 

Sai suonet lukeneheksi, 
päät suonten si'elleheksi, 
ei miestä sanalliseksi, 
lasta lausehelliseksi. 

Siitä tuon sanoiksi virkki, 
itse lausui, noin nimesi: 
”Mistä nyt voie saatanehe, 
simatilkka tuotanehe, 
jolla voian voipunutta, 
pahoin-tullutta parannan, 
jotta mies sanoille saisi, 
vierähtäisi virsillehen? 

”Mehiläinen, meiän lintu, 
metsän kukkien kuningas! 
Lähe nyt mettä noutamahan, 
simoa tavottamahan 
mieluisasta Metsolasta, 
tarkasta Tapiolasta, 
monen kukkasen kuvusta, 
monen heinän helpehestä 

kipehille voitehiksi, 
pahoille parantehiksi!” 
Mehiläinen, liukas lintu, 
jopa lenti löyhäytti 
mieluisahan Metsolahan, 
tarkkahan Tapiolahan. 
Nokki kukkia keolta, 
keitti mettä kielellänsä 
kuuen kukkasen nenästä, 
sa'an heinän helpehestä. 
Niin tulla tuhuttelevi, 
käyä käärämöittelevi, 
kaikki siipensä simassa, 
sulkansa sulassa meessä. 
Itse äiti Lemminkäisen 
otti noita voitehia, 
niillä voiti voipunutta, 
pahoin-tullutta paranti: 
ei tullut apua noista, 
saanut miehelle sanoja. 
Siitä tuon sanoiksi virkki: 
”Mehiläinen, lintuseni! 
Lennä tuonne toisialle, 
ylitse meren yheksän 
saarehen selällisehen, 
metisehen manterehen, 
Tuurin uutehen tupahan, 


Palvoisen laettomahan! 
Siell' on mettä mieluhista, 


430 siellä voietta hyveä, 

joka suonihin sopivi, 
jaäsenihin kelpoavi. 
Tuop' on niitä voitehia, 
kanna niitä katsehia 
vian päälle pannakseni, 
vammoille valellakseni!” 
Mehiläinen, mies kepeä, 
taasen lenti liihytteli 
ylitse meren yheksän, 
meri-puolen kymmenettä. 
Lenti päivän, lenti toisen, 
lenti kohta kolmannenki, 
ruokosella istumatta, 
lehellä levähtämättä, 
saarehen selällisehen, 
metisehen manterehen, 
korvalle tulisen kosken, 
pyhän virran pyörtehelle. 
Siellä mettä keitettihin, 
rasvoja rakennettihin, 
pikkuisissa pottiloissa, 
kaunoisissa kattiloissa, 
peukalon mahuttavissa, 
sormenpään sovittavissa. 


455 Mehiläinen, mies kepeä, 
saip' on niitä voitehia. 
Vähän aikoa kuluvi, 
pikkuisen pirahtelevi: 
jo tulla turahtelevi, 

460 saa'a saaveroittelevi, 
kuusi kuppia sylissä, 
seitsemän selän takana, 
ne on täynnä voitehia, 
täynnä rasvoja hyviä. 

Itse äiti Lemminkäisen 
voiti noilla voitehilla, 
yheksillä voitehilla, 
kaheksilla katsehilla: 
ei vielä apua saanut, 

470 tok’ ei tuostana tavannut. 

Niin sanoi sanalla tuolla, 
lausui tuolla lausehella: 
”Mehiläinen, ilman lintu! 


Lennä tuonne kolmas kerta 

ylähäksi taivosehen, 
päälle taivosen yheksän! 
Siell' on viljalta simoa, 
siellä mettä mielin määrin, 


joilla ennen Luoja loitsi, 

puheli puhas Jumala, 
voiti Luoja lapsiansa 


pahan vallan vammaksissa. 
Kasta siipesi simassa, 
sulkasi sulassa meessä, 
tuo simoa siivessäsi, 
kanna mettä kaapussasi 
kipehille voitehiksi, 
vammoille valantehiksi!” 
Mehiläinen, mielilintu, 
hänpä tuon sanoiksi saatti: 
”Mitenkä mä sinne pääsen, 
minä mies vähäväkinen!” 
”Hyvä on sinne päästäksesi, 
kaunis kaapsahellaksesi: 


495 yli kuun, alatse päivän, 

toivon tähtien välitse. 
Lennät päivän löyhyttelet 
kuutamoisen kulmaluille, 
siitä toisen siuottelet 
otavaisen olkapäille, 
kolmannen kohotteleihet 
seitsentähtisen selälle; 
siit’ on matkoa palanen, 
pikkarainen piiramata 
perille pyhän Jumalan, 
asunnoille autuahan.” 
Mehiläinen maasta nousi, 
simasiipi mättähältä; 

jopa lenti löyhytteli, 
pienin siivin sivotteli. 
Lenti kuun keheä myöten, 
päivän päärmettä samosi, 
otavaisten olkapäitse, 
seitsentähtyen selitse: 
lenti Luojan kellarihin, 
kamarihin kaikkivallan. 
Siellä voietta tehä'än, 
rasvoja rakennetahan 
hope'isissa paoissa, 
kultaisissa kattiloissa: 
mettä kiehui keskimaissa, 
laioilla suloa voita, 
simoa suvinenässä, 
päässä pohja rasvasia. 
Mehiläinen, ilman lintu, 
sai siitä simoja kyllin, 
metosia mielin määrin. 
Oli aikoa vähäinen: 
jo tulla tuhuttelevi, 
saa'a käärähyttelevi 
sata sarvea sylissä, 
tuhat muuta muhkurata; 
missä mettä, kussa vettä, 
kussa voietta parasta. 
Siitä äiti Lemminkäisen 

560 


otti suuhunsa omahan, 
noita koitti kielellänsä, 
hyvin maistoi mielellänsä: 
”Nämät on niitä voitehia, 
kaikkivallan katsehia, 
joillapa Jumala voiti, 
Luoja vammoja valeli.” 
Siitä voiti voipunutta, 
pahoin-tullutta paranti. 
Voiti luun lomia myöten, 
jäsenten rakoja myöten, 
voiti alta, voiti päältä, 
kerran keskeä sivalti. 
Siitä tuon sanoiksi virkki, 
itse lausui ja pakisi: 
”Nouse pois makoamasta, 
ylene uneksimasta 
näiltä paikoilta pahoilta, 
kovan onnen vuotehelta!” 
Nousi mies makoamasta, 
heräsi uneksimasta. 
Jop' on saattavi sanoa, 
itse kielin kertoella: 
”Viikon, utra, uinaelin, 
kauan, malkio, makasin! 
Makasin unen makean, 
sikeäisen siuvattelin.” 

Sanoi äiti Lemminkäisen, 
itse lausui ja pakisi: 

”Oisit maannut kauemminki, 
vielä viikomman venynyt 
ilman äitittä pahatta, 
katalatta kantajatta. 

”Sano nyt, poikani poloinen, 
kerro korvin kuullakseni: 
mi sinun Manalle saattoi, 
työnti Tuonelan jokehen?” 

Sanoi lieto Lemminkäinen, 
vastaeli äitillensä: 
”Märkähattu karjanpaimen, 
Untamolan umpisilmä, 
se minun Manalle saattoi, 
työnti Tuonelan jokehen. 
Vesikyyn ve'estä nosti, 
lapokyyn on lainehesta 
vasten vaivaista minua; 
enkä tuota tiennytkänä, 
en tiennyt vesun vihoa, 
umpiputken ailuhia.” 

Sanoi äiti Lemminkäisen: 
”Voipa miestä mieletöintä! 
Kehuit noiat noituvasi, 
lappalaiset laulavasi: 
et tieä vesun vihoa, 


590 umpiputken ailuhia! 
Veestä on vesusen synty, 
umpiputken lainehista, 
allin aivoista hyvistä, 
meripääskyn pään sisästä. 

995 Sylki Syöjätär vesille, 
laski laatan lainehille; 
vesi sen pitkäksi venytti, 
päivä paistoi pehmeäksi. 
Siitä tuuli tuuitteli, 

600 ve'en henki heilutteli, 
aallot rannalle ajeli, 
tyrsky maalle tyyräeli.” 

Siitä äiti Lemminkäisen 
tuuitteli tuttuansa 

entisillehen eville, 
muinaisille muo'oillensa, 
pikkuista paremmaksiki, 
ehommaksi entistänsä. 
Kysyi siitä poialtansa, 
610 jos oli mitä vajoa. 

Sanoi lieto Lemminkäinen: 
”Viel' olen äijeä vajoa: 
tuollapa syämykseni, 
tuolla tuntoni makaapi 

615 noissa Pohjan neitosissa, 
kaunoisissa kassapäissä. 

Homekorva Pohjan eukko 
eip' on anna tyttöänsä 
ilman allin ampumatta, 
joutsenen osoamatta 
tuosta Tuonelan joesta, 
pyhän virran pyörtehestä.” 
Sanoi äiti Lemminkäisen, 
itse lausui ja pakisi: 
”Heitä herjät joutsenesi, 
anna allien asua 
Tuonen mustassa joessa, 
palavissa pyörtehissä! 
Sie lähe kotiperille 
kanssa äitisi katalan! 
Vielä kiitä onneasi, 
julkista Jumalatasi, 
kun antoi avun totisen, 
vielä henkihin herätti 
Tuonen tieltä tiettävältä, 
Manalan majan periltä! 
En minä mitänä voisi, 
en mitänä itsestäni, 
ilman armotta Jumalan, 
toimetta totisen Luojan.” 
Siitä lieto Lemminkäinen 
jo kohta kotia läksi 
kanssa armahan emonsa, 


kera valtavanhempansa. 
645 Sinne nyt Kaukoni kaotan, 

heitän lieto Lemminkäisen 

virrestäni viikommaksi. 

Väännän virteni välehen, 

lasken laulun toisa'alle, 
650 työnnän uuelle uralle. 


16. RUNO 


Väinämöinen veistää veneen Sampsa Pellervoisen tuomasta 
puusta, käy Tuonelassa etsimässä puuttuvia sanoja ja 
pääsee vaivoin pois muuttamalla muotoaan. 
Vaka vanha Väinämöinen, 
tietäjä iän-ikuinen, 
oli veistävä venoista, 
uutta purtta puuhoava 
5 nenässä utuisen niemen, 
päässä saaren terhenisen. 
Puita puuttui purren seppä, 
lautoja venon tekijä. 
Kenpä puuta etsimähän, 
10 tammea tavoittamahan 
Väinämöiselle venoksi, 
laulajalle pohjapuuksi? 
Pellervoinen, pellon poika, 
Sampsa poika pikkarainen, 
15 sep'on puuta etsimähän, 
tammea tavoittamahan 
Väinämöiselle venoksi, 
laulajalle pohjapuuksi! 
Käypi tietä, astelevi 
20 koillisille maailmoille. 
Meni mäen, menevi toisen, 
kulki kohta kolmannenki, 

kirves kultainen olalla, 

vaskivarsi kirvehessä. 

Yhtyi haapa vastahansa, 

sylen kolmen korkeuinen. 
Tahtoi haapoa tavata, 

puia puuta kirvehellä. 

Haapa haastaen sanovi, 

itse kielin kerkiävi: 

”Mitä, mies, tahot minusta, 

kuta kuitenki hala'at?” 
Sampsa poika Pellervoinen, 

hänpä tuon sanoiksi virkki: 

”Tuotapa tahon sinusta, 

tuota etsin ja hala'an: 

Väinämöiselle venettä, 

laulajalle purren puuta.” 
Haapa haastoi kummemmasti, 

sataoksainen osasi: 

”Vuotava veno minusta 

ja pursi putoavainen! 

Minä olen ontelo tyveltä: 

kolmasti tänä kesänä 

toukka söi syämyeni, 

mato juureni makasi.” 
Sampsa poika Pellervoinen 

siitä eistyvi etemmä; 

astua ajattelevi 

maailmoille pohjaisille. 
Tuli honka vastahansa, 
sylen kuuen korkeuinen. 
Iski puuta kirvehellä, 
kolahutti kuokallansa, 
kysytteli, lausutteli: 
”Oisiko sinusta, honka, 
Väinämöiselle venoksi, 
laulajalle laivapuuksi?” 
Honka vastata hotaisi, 
itse äänehen ärähti: 
”Ei minusta purtta tulle, 
kuuen kaaren kantajata! 
Mie olen honka huolainniekka; 
kolmasti tänä kesänä 
korppi koikkui latvallani, 
varis vaakkui oksillani.” 
Sampsa poika Pellervoinen 
aina eistyvi etemmä; 
astua ajattelevi 
suvisille maailmoille. 
Tuli tammi vastahansa, 
ympäri yheksän syltä. 
Kysytteli, lausutteli: 
”Tulisko sinusta, tammi, 
emeä erävenehen, 
sotapurren pohjapuuta?” 

Tammi taiten vastaeli, 
osaeli puu omena: 
”On vainen minussa puuta 
emäksi yhen venosen, 
enk' ole hoikka huolainniekka 
enkä ontelo sisältä. 
Kolmasti tänä kesänä, 
tänä suurena suvena 
päivyt kierti keskipuuta, 
kuuhut latvalla kumotti, 
käet kukkui oksillani, 
linnut lehvillä lepäsi.” 
Sampsa poika Pellervoinen 
otti kirvehen olalta, 
iski puuta kirvehellä, 
tammea tasaterällä; 
pian taisi tammen kaata, 
puun sorean sorrutella. 
Ensin laski latvan poikki, 
tyven tyynni halkaisevi. 
Veisti siitä pohjapuita, 
lautoja epälukuisin 
laulajalle laivaksiksi, 
Väinämöiselle venoksi. 
Siitä vanha Väinämöinen, 
tietäjä iän-ikuinen, 
teki tieolla venettä, 

laati purtta laulamalla 

yhen tammen taittumista, 

puun murskan murenemista. 
Lauloi virren: pohjan puutti, 

lauloi toisen: liitti laian; 

lauloi kohta kolmannenki 

hankoja hakatessansa, 

päitä kaaren päätellessä, 

liitellessänsä limiä. 
Kaaritettua venosen, 

liitettyä laian liitot 

uupui kolmea sanoa 

panemilla parraspuien, 

kokkien kohentimilla, 

peräpään on päättimillä. 
Vaka vanha Väinämöinen, 

tietäjä iän-ikuinen, 

sanan virkkoi, noin nimesi: 

”Voi poloinen, päiviäni! 

Ei saanut veno vesille, 

uusi laiva lainehille!” 
Arvelee, ajattelevi, 

mistäpä sanoja saisi, 

loisi lempiluottehia; 

pääskyjenkö päälaelta, 

joutsenkarjan juonen päästä, 

hanhilauman hartioilta? 

Läksi saamahan sanoja. 
Tuhoi joukon joutsenia, 
harkun hanhia hävitti, 
päättömästi pääskysiä: 
ei saanut sanoakana, 
ei sanoa eikä puolta. 

Arvelee, ajattelevi: 
”Tuoll' oisi sata sanoa 
kesäpeuran kielen alla, 
suussa valkean oravan.” 

Läksi saamahan sanoja, 
ongelmoita ottamahan. 
Pellon peuroja levitti, 
oravia suuren orren: 
sai siitä sanoja paljo, 
ne kaikki avuttomia. 

Arvelee, ajattelevi: 
”Tuolta saan sa'an sanoja, 
tuolta Tuonelan ko'ista, 
Manalan ikimajasta.” 

Läksi Tuonelta sanoja, 
Manalalta mahtiloita. 
Astua taputtelevi; 
kävi viikon vitsikkoa, 
viikon toisen tuomikkoa, 
kolmannen katajikkoa: 
jo näkyi Manalan saari, 


Tuonen kumpu kuumottavi. 
Vaka vanha Väinämöinen 
160 jo huhuta huikahutti 
tuossa Tuonelan joessa, 
Manalan alantehessa: 
”Tuo venettä, Tuonen tytti, 
lauttoa, Manalan lapsi, 
165 yli salmen saa'akseni, 
joen poikki päästäkseni!” 
Lyhykäinen Tuonen tytti, 
matala Manalan neiti, 
tuo oli poukkujen pesijä, 
170 räpähien räimyttäjä 
Tuonen mustassa joessa, 
Manalan alusve'essä. 
Sanan virkkoi, noin nimesi, 
itse lausui ja pakisi: 
175 ”Vene täältä tuotanehe, 
kuni syy sanottanehe, 
mi sinun Manalle saattoi 
ilman tauin tappamatta, 
ottamatta oivan surman, 
180 muun surman musertamatta.” 
Vaka vanha Väinämöinen 
sanan virkkoi, noin nimesi: 
”Tuoni minun tänne tuotti, 
Mana mailtani veteli.” 

Lyhykäinen Tuonen tytti, 
matala Manalan neiti, 
tuonpa hän sanoiksi virkki: 
”Jopa keksin kielastajan! 
Kunp' on Tuoni tänne toisi, 
Mana mailta siirteleisi, 
Tuoni toisi tullessansa, 
Manalainen matkassansa 
Tuonen hattu hartioilla, 
Manan kintahat käessä. 
Sano totta, Väinämöinen: 
mi sinun Manalle saattoi?” 

Vaka vanha Väinämöinen 
jo tuossa sanoiksi virkki: 
”Rauta mun Manalle saattoi, 
teräs tempoi Tuonelahan.” 

Lyhykäinen Tuonen tytti, 
matala Manalan neiti, 
sanan virkkoi, noin nimesi: 
”Tuosta tunnen kielastajan! 
Kun rauta Manalle saisi, 
teräs toisi Tuonelahan, 
verin vaattehet valuisi, 
hurmehen hurahteleisi. 
Sano totta, Väinämöinen, 
sano totta toinen kerta!” 

Vaka vanha Väinämöinen 

sanan virkkoi, noin nimesi: 
”Vesi sai minun Manalle, 
aalto toi on Tuonelahan.” 
Lyhykäinen Tuonen tytti, 
matala Manalan neiti, 
sanan virkkoi, noin nimesi: 
”Ymmärrän valehtelijan! 
Jos vesi Manalle saisi, 
aalto toisi Tuonelahan, 
vesin vaattehet valuisi, 
helmasi herahteleisi. 
Sano tarkkoja tosia: 
mi sinun Manalle saattoi?” 
Tuossa vanha Väinämöinen 
vielä kerran kielastavi: 
”Tuli toi mun Tuonelahan, 
valkea Manalle saattoi.” 
Lyhykäinen Tuonen tytti, 
matala Manalan neiti, 
hänpä tuon sanoiksi virkki: 
”Arvoan valehtelijan! 
Jos tuli Manalle toisi, 
valkeainen Tuonelahan, 
oisi kutrit kärventynnä, 
partaki pahoin palanut. 
”Oi sie vanha Väinämöinen! 
Jos tahot venettä täältä, 

sano tarkkoja tosia, 

valehia viimeisiä, 

mitenkä tulit Manalle 

ilman tauin tappamatta, 

ottamatta oivan surman, 

muun surman murentamatta!” 
Sanoi vanha Väinämöinen: 

”Jos vähän valehtelinki, 

kerran toisen kielastelin, 

toki ma sanon toetki. 

Te'in tieolla venettä, 

laain purtta laulamalla. 

Lauloin päivän, lauloin toisen, 

niin päivällä kolmannella 

rikkoihe reki runoilta, 

jalas taittui lausehilta: 

läksin Tuonelta oroa, 

Manalalta vääntiätä 

rekosen rakentoani, 

laulukorjan laatiani. 

Tuopa nyt venoista tänne, 

laita mulle lauttoasi 

yli salmen saa'akseni, 

joen poikki päästäkseni!” 
Kyllä Tuonetar toruvi, 

Manan neiti riitelevi: 


265 ”Oi on, hullu, hulluuttasi, 

mies on, mielesi vähyyttä! 
Tulet syyttä Tuonelahan, 
tauitta Manan majoille! 
Parempi sinun olisi 
palata omille maille: 
äijä on tänne tullehia, 
ei paljo palannehia.” 
Sanoi vanha Väinämöinen: 
”Akka tieltä kääntyköhön, 
eip' on mies pahempikana, 
uros untelompikana! 
Tuo venettä, Tuonen tytti, 
lauttoa, Manalan lapsi!” 
Vei venehen Tuonen tytti; 
sillä vanhan Väinämöisen 
yli salmen saattelevi, 
joen poikki päästelevi. 
Itse tuon sanoiksi virkki: 
”Voi sinua, Väinämöinen! 
Läksit surmatta Manalle, 
kuolematta Tuonelahan!” 
Tuonetar, hyvä emäntä, 
Manalatar, vaimo vanha, 
toip' on tuopilla olutta, 
kantoi kaksikorvaisella; 
itse tuon sanoiksi virkki: 
”Juop' on, vanha Väinämöinen!” 


295 


Vaka vanha Väinämöinen 
katsoi pitkin tuoppiansa: 
sammakot kuti sisällä, 
maot laioilla lateli. 

Siitä tuon sanoiksi virkki: 
”En mä tänne tullutkana 
juomahan Manalan maljat, 


300 Tuonen tuopit lakkimahan: 

juopuvat oluen juojat, 
kannun appajat katoovat.” 
Sanoi Tuonelan emäntä: 
”Oi on vanha Väinämöinen! 
Mitä sie tulit Manalle, 
kuta Tuonelan tuville 
ennen Tuonen tahtomatta, 
Manan mailta kutsumatta?” 
Sanoi vanha Väinämöinen: 
”Veistäessäni venoista, 
uutta purtta puuhatessa 
uuvuin kolmea sanoa 
peripäätä päätellessä, 
kokkoa kohottaessa. 
Kun en noita saanutkana, 
mailta, ilmoilta tavannut, 
piti tulla Tuonelahan, 
lähteä Manan majoille 
saamahan sanoja noita, 

ongelmoita oppimahan.” 
Tuopa Tuonelan emäntä 
sanan virkkoi, noin nimesi: 
”Ei Tuoni sanoja anna, 
Mana mahtia jakele! 
Etkä täältä pääsnekänä 
sinä ilmoisna ikänä 
kotihisi kulkemahan, 
maillesi matelemahan.” 
Uuvutti unehen miehen, 
pani maata matkalaisen 
Tuonen taljavuotehelle. 
Siinä mies makaelevi, 
uros unta ottelevi: 
mies makasi, vaate valvoi. 
Oli akka Tuonelassa, 
akka vanha käykkäleuka, 
rautarihman kehreäjä, 
vaskilankojen valaja. 
Kehräsi sataisen nuotan, 
tuhantisen tuuritteli 
yönä yhtenä kesäisnä 
yhellä vesikivellä. 
Oli ukko Tuonelassa; 
se on ukko kolmisormi, 
rautaverkkojen kutoja, 
vaskinuotan valmistaja. 

Se kutoi sataisen nuotan, 
tuhantisen tuikutteli 
samana kesäisnä yönä 
samalla vesikivellä. 

Tuonen poika koukkusormi, 
koukkusormi, rautanäppi, 
se veti sataisen nuotan 
poikki Tuonelan joesta, 
sekä poikki jotta pitkin, 
jotta vieläkin vitahan, 
jottei päästä Väinämöisen, 
selvitä uvantolaisen 
sinä ilmoisna ikänä, 
kuuna kullan valkeana 
tuolta Tuonelan ko'ista, 
Manalan ikimajoista. 

Vaka vanha Väinämöinen 
sanan virkkoi, noin nimesi: 
”Joko lie tuhoni tullut, 
hätäpäivä päälle pääsnyt 
näillä Tuonelan tuvilla, 
Manalan majantehilla?” 

Pian muuksi muuttelihe, 
ruton toiseksi rupesi: 
meni mustana merehen, 
saarvana sara'ikkohon; 
matoi rautaisna matona, 

kulki kyisnä käärmehenä 
poikki Tuonelan joesta, 
läpi Tuonen verkkoloista. 

Tuonen poika koukkusormi, 
koukkusormi, rautanäppi, 
kävi aamulla varahin 
verkkojansa katsomahan: 
sa'an saapi taimenia, 
tuhat emon alvehia, 
eip' on saanut Väinämöistä, 
ukkoa uvantolaista. 

Siitä vanha Väinämöinen 
Tuonelasta tultuansa 
sanovi sanalla tuolla, 
lausui tuolla lausehella: 
”Elköhön hyvä Jumala, 
elköhön sitä suetko, 
itse-mennyttä Manalle, 
Tuonelahan tunkeinutta! 
Äijä on sinne saanehia, 
vähä tuolta tullehia, 
tuolta Tuonelan ko'ista, 
Manalan ikimajoista.” 

Vielä tuon sanoiksi virkki, 
itse lausui, noin lateli 
nuorisolle nousevalle, 
kansalle ylenevälle: 


”Elkätte, imeisen lapset, 
sinä ilmoisna ikänä 
tehkö syytä syyttömälle, 
vikoa viattomalle! 

405 Pahoin palkka maksetahan 
tuolla Tuonelan ko'issa: 
sija on siellä syyllisillä, 
vuotehet viallisilla, 
alus kuumista kivistä, 

410 palavoista paateroista, 
peitto kyistä, käärmehistä, 
Tuonen toukista ku'ottu.” 


17. RUNO 


Väinämöinen etsii puuttuvia sanoja Antero Vipusen luota ja 
joutuu tietäjän vatsaan. Vipunen manaa Väinämöistä pois 
mutta laulaa lopulta tälle tietonsa. 
Vaka vanha Väinämöinen, 
kun ei saanunna sanoja 
tuolta Tuonelan ko'ista, 
Manalan ikimajoista, 
5 ain’ yhä ajattelevi, 
pitkin päätänsä pitävi, 
mistäpä sanoja saisi, 
loisi lempiluottehia. 
Paimen vastahan tulevi; 
10 hänpä tuon sanoiksi virkki: 
”Saat tuolta sata sanoa, 
tuhat virren tutkelmusta 
suusta Antero Vipusen, 
vatsasta varaväkevän. 
15 Vaan se on sinne mentävätä, 
polku poimeteltavata, 
ei ole matkoa hyveä, 
ei aivan pahintakana: 
yks' on juoni juostaksesi 
20 naisten neulojen neniä, 
tuosta toinen käyäksesi 
miehen miekan tutkaimia, 

kolmas koikutellaksesi 
uron tapparan teriä.” 
Vaka vanha Väinämöinen 
toki mietti mennäksensä. 
Painuvi sepän pajahan, 
sanovi sanalla tuolla: 
”Ohoh seppo Ilmarinen! 
Taos rautaiset talukset, 
tao rautarukkahiset, 
paita rautainen rakenna! 
Laai rautainen korento, 
teräksinen tienaellos: 
pane syämehen teräkset, 
veä päälle melto rauta! 
Lähen saamahan sanoja, 
ongelmoita ottamahan 
vatsasta varaväkevän, 
suusta Antero Vipusen.” 
Se on seppo Ilmarinen 
sanan virkkoi, noin nimesi: 
”Viikon on Vipunen kuollut, 
kauan Antero kaonnut 
vipunsa virittämästä, 
ahtamasta ansatiensaä; 
et sieltä sanoa saane, 
et sanoa puoltakana.” 
Vaka vanha Väinämöinen 

toki läksi, ei totellut. 

Astui päivän helkytteli 
naisten neulojen neniä, 
astui toisen torkutteli 
miesten miekan tutkaimia, 
kolmannenki koikutteli 
uron tapparan teriä. 

Itse virsikäs Vipunen, 
mies vanha varaväkevä, 
tuo viruvi virsinensä, 
luottehinensa lojuvi; 
haapa kasvoi hartioilla, 
koivu kulmilla yleni, 
leppä leukaluun nenässä, 
pajupehko parran päällä, 
otsalla oravikuusi, 
havuhonka hampahilla. 

Jo tulevi Väinämöinen. 
Veti miekan, riitsi rauan 
huotrasta huveksisesta, 
vyöstä vennon-selkäisestä; 
kaatoi haavan hartioilta, 
koivut kulmilta kukisti, 
leuoilta lepät leveät, 
pajupehkot parran päältä, 
otsalta oravikuuset, 
havuhongat hampahilta. 

Syösti rautaisen korennon 
suuhun Antero Vipusen, 
ikenihin irjuvihin, 
leukoihin lotisevihin. 

Sanan virkkoi, noin nimesi: 
”Nouse pois, inehmon orja, 
maan alla makoamasta, 
viikon unta ottamasta!” 

Tuop' on virsikäs Vipunen 
heti herkesi unesta. 

Tunsi koskevan kovasti, 
kipeästi kiusaisevan: 

puri rautaisen korennon, 
puri päältä mellon rauan; 
ei tiennyt terästä purra, 
ei syöä syäntä rauan. 

Tuossa vanhan Väinämöisen, 
suun ohella seistessänsä, 
jalka toinen torkahtavi, 
vasen jalka vaapahtavi 
suuhun Antero Vipusen, 
leukaluulle luikahutti. 

Heti virsikäs Vipunen 
avoi suunsa suuremmaksi, 
leukapielensä levitti, 

- nieli miehen miekkoinensa, 
kulahutti kulkkuhunsa 


tuon on vanhan Väinämöisen. 
105 Siinä virsikäs Vipunen 
itse tuon sanoiksi virkki: 
”Jo olen jotaki syönyt, 
syönyt uuhta, syönyt vuohta, 
syönyt lehmeä mahoa, 
110 syönyt karjua sikoa: 
en ole vielä mointa syönyt, 
en tämän palan makuista!” 
Itse vanha Väinämöinen, 


hänpä tuon sanoiksi virkki: 

”Jo taisi tuhoni tulla, 
hätäpäivä hämmenteä 
tämän hiien hinkalossa, 
tämän kalman karsinassa.” 


Arvelee, ajattelevi, 

miten olla, kuin eleä. 

Veitsi on vyöllä Väinämöisen, 
pää visainen veitsessänsä; 
tuosta hän teki venosen, 


teki tieolla venosen. 

Soutelevi, luitelevi 
suolen päästä suolen päähän, 
souteli joka solukan, 
joka supun suikerteli. 
Vanha virsikäs Vipunen 
130 ei tuosta totella ollut. 


Silloin vanha Väinämöinen 
löihen itsensä sepoksi, 
rakentihe rautioksi; 
painoi paitansa pajaksi, 
hiat paian palkehiksi, 
turkkinsa tuhottimeksi, 
housut hormiksi rakenti, 
sukat hormin suulliseksi, 
polvensa alasimeksi, 
vasaraksi kyynäspäänsä. 
Takoa taputtelevi, 
lyöä lynnähyttelevi; 
takoi yön lepeämättä, 
päivän pouahuttamatta 
vatsassa varaväkevän, 
mahtipontisen povessa. 
Silloin virsikäs Vipunen 
itse tuon sanoiksi virkki: 
”Mi sinä lienet miehiäsi 


150 ja kuka urohiasi? 

Jo olen syönyt saan urosta, 
tuhonnut tuhannen miestä, 
enpä liene mointa syönyt: 
syet suuhuni tulevat, 
kekälehet kielelleni, 
rauan kuonat kulkkuhuni! 
”Lähe nyt, kumma, kulkemahan, 

maan paha, pakenemahan, 
ennenkuin emosi etsin, 
haen valtavanhempasi! 
Jos sanon minä emolle, 
virkan, vierin vanhemmalle, 
enemp’ on emolla työtä, 
vaiva suuri vanhemmalla, 
kun poika pahoin tekevi, 
lapsi anke'in asuvi. 
”En nyt tuota tunnekana 
enkä arvoa alusta, 
mist' olet, hiisi, hingannunna, 
kusta, turma, tänne tullut 
puremahan, jäytämähän, 
syömähän, kaluamahan. 
Oletko tauti Luojan luoma, 
surma säätämä Jumalan, 
vain olet teko tekemä, 
toisen tuoma, toisen luoma, 
pantu tänne palkan eestä, 
rakettu rahan nenästä? 
”Ollet tauti Luojan luoma, 
surma säätämä Jumalan, 
niinp' on luome Luojahani, 
heitäime Jumalahani: 
ei Herra hyveä heitä, 
Luoja ei kaunista kaota. 

”Kun lienet teko tekemä, 
pulma toisen pungastama, 
kyllä saan sukusi tietä, 
löyän synnyntäsijasi! 

”Tuolta ennen pulmat puuttui, 
tuolta taikeat tapahtui: 
tietomiesten tienohilta, 
laulumiesten laitumilta, 
konnien kotisijoilta, 
taikurien tanterilta; 
tuolta Kalman kankahilta, 
maasta manteren sisästä, 
miehen kuollehen ko'ista, 
kaonnehen kartanosta; 
mullista muhajavista, 
maista liikuteltavista, 
somerilta pyöriviltä, 
hiekoilta heliseviltä; 
notkoilta noroperiltä, 
soilta sammalettomilta, 
here'istä hettehistä, 
läikkyvistä lähtehistä; 
metsän hiien hinkalosta, 
viien vuoren vinkalosta, 
vaaran vaskisen laelta, 
kuparisen kukkulalta; 
kuusista kuhisevista, 

hongista hohisevista, 
latvasta lahon petäjän, 
mätäpäistä mäntylöistä; 
revon rääyntäsijoilta, 
hirven hiihtokankahilta, 
kontion kivikolosta, 
karhun louhikammiosta; 
Pohjan pitkästä perästä, 
Lapin maasta laukeasta, 
ahoilta vesattomilta, 
mailta kyntämättömiltä; 
suurilta sotakeoilta, 
miehentappo-tanterilta, 
ruohoista rohisevista, 
hurmehista huuruvista; 
suurilta meren seliltä, 
ulapoilta auke'ilta, 
meren mustista mu'ista, 
tuhannen sylen syvästä; 
virroista vihisevistä, 
palavoista pyörtehistä, 
Rutjan koskesta kovasta, 
ve'en vankan vääntehestä; 
takaisesta taivahasta, 
poutapilvien periltä, 
ahavan ajeloteiltä, 
tuulen tuutimasijoilta. 

”Sieltäkö sinäki puutuit, 
sieltä, taikea, tapahuit 
syämehen syyttömähän, 
vatsahan viattomahan, 
syömähän, kaluamahan, 
puremahan, louhtamahan? 

”Himmene nyt, Hiien hurtta, 
raukea, Manalan rakki, 
lähe pois kohusta, konna, 
maan kamala, maksoistani, 
syömästä syänkäpyä, 
pernoani pehkomasta, 
vatsoa vanuttamasta, 
keuhkoloita kiertämästä, 
napoa navertamasta, 
ohimoita ottamasta, 
selkäluita luistamasta, 
sivuja sivertämästä! 

”Jos ei minussa miestä liene, 
niin panen parempiani 
tämän pulman purkajaksi, 
kauhean kaottajaksi. 

”Nostan maasta mannun eukot, 
pellosta peri-isännät, 

kaikki maasta miekkamiehet, 
hiekasta hevoisurohot 
vaäekseni, voimakseni, 

tuekseni, turvakseni 
tässä työssä työlähässä, 
tässä tuskassa kovassa. 

”Kun ei tuostana totelle, 
vääjänne väheäkänä, 
nouse, metsä, miehinesi, 
katajikko, kansoinesi, 
petäikkö, perehinesi, 
umpilampi, lapsinesi, 
sata miestä miekallista, 
tuhat rauaista urosta 
tätä hiittä hieromahan, 
juutasta rutistamahan! 

”Kun ei tuostana totelle, 
vääjänne väheäkänä, 
nouse veestä, veen emäntä, 
sinilakki, lainehista, 
hienohelma, hettehestä, 
puhasmuotoinen, muasta 
väeksi vähän urohon, 
miehen pienen miehuueksi, 
jottei minua syyttä syöä 
eikä tauitta tapeta! 

”Kun ei tuostana totelle, 
vääjänne väheäkänä, 
kave eukko, luonnon tytti, 
kave kultainen korea, 

jok' olet vanhin vaimoloita, 
ensin emä itselöitä, 

käy nyt tuskat tuntemahan, 
hätäpäivät häätämähän, 
tämä jakso jaksamahan, 
puutunnainen purkamahan! 

”Ja kun ei sitä totelle, 
välttäne väheäkänä, 
ukko taivahan-napainen, 
remupilven-reunahinen, 
tule tänne tarvittaissa, 
ajaite anottaessa, 
työt kehnot kerittämähän, 
rikkonaiset riisumahan 
miekalla tuliterällä, 
säilällä säkehisellä! 

”Lähe nyt, kumma, kulkemahan, 
maan paha, pakenemahan! 
Ei täällä sinun sijoa 
sijankana tarpehella. 
Muunne muuttaos majasi, 
etemmä elosijasi, 
isäntäsi istumille, 
emäntäsi astumille! 

”Sitte sinne tultuasi, 
matkan päähän päästyäsi, 
tekijäsi tienohille, 

laittajasi laitumille, 
laai tunnus tultuasi, 
salamerkki saatuasi, 
jyskä kuin ukon jyrynen, 
välkä kuin tulen välähys! 
Potkaise pihalta portti, 
laske lauta ikkunasta, 
siitä siirräite sisähän, 
lennä tupruna tupahan! 
Ota kiinni kinterestä, 
kai'immasta kantapäästä, 
isännät perisopesta, 
emännät ovisopesta! 
Isännältä silmä kaiva, 
emännältä pää murota, 
sormet koukkuhun koverra, 
väännä päätä väärällehen! 
”Jos siitä vähän tulisi, 
lennä kukkona kujalle, 
kanan lasna kartanolle, 
rinnoin rikkatunkiolle! 
Sorra soimelta hevonen, 
navetasta sarvinauta, 
sarvet sontahan sovita, 
häntä laske lattialle, 
silmät käännä kellellehen, 
niskat ruttohon rutaise! 


”Oletko tauti tuulen tuoma, 
tuulen tuoma, vuon ajama, 
ahavaisen antelema, 


350 vilun ilman viehättämä, 


mene tuulen tietä myöten, 
ahavan rekiratoja, 

ilman puussa istumatta, 
lepässä lepeämättä 

kuparisen kukkulalle, 
siellä tuulen tuuitella, 
ahavaisen akkiloia! 
”Lienet tullut taivahalta, 
poutapilvien periltä, 
nouse taasen taivahalle, 
tuonne ilmoille ylene, 
pilvihin pirisevihin, 
tähtihin tärisevihin, 
tulena palelemahan, 
säkehinä säikkymähän 
auringon ajelemilla, 
kuun kehyen kiertämillä! 
”Lienet, vieno, veen vetämä, 
meren aaltojen ajama, 
niin, vieno, vetehen mennös, 
alle aaltojen ajaite, 
mutalinnan liepehille, 

vesiharjun hartehille, 
siellä aaltojen ajella, 
ve'en synkän sylkytellä! 

”Lienet Kalman kankahalta, 
ikimennehen majoilta, 
toki koitellos kotia, 
noille Kalman kartanoille, 
multihin muhajavihin, 
maihin liikuteltavihin, 
johon on kansa kaatununna, 
väki vahva vääntynynnä! 

”Kun liet, tuhma, tuolta tullut, 
metsän hiien hinkalosta, 
petäjäisistä pesistä, 
honkaisista huonehista, 
niin sinne sinun manoan 
metsän hiien hinkalohon, 
honkaisihin huonehisin, 
petäjäisihin pesihin, 
sini siellä ollaksesi, 
kunnes lattiat lahovat, 
seinähirret sienettyvät, 
laki päältä laukeavi. 

”Ja tuonne sinun manoan, 
tuonne kehnoa kehoitan 
ukkokontion kotihin, 
akkakarhun kartanohon, 

notkoille noroperille, 
soille räykymättömille, 
heiluvihin hettehisin, 
läilyvihin lähtehisin, 
lampihin kalattomihin, 
aivan ahvenettomihin. 

”Et siellä sijoa saane, 
niin tuonne sinun manoan 
Pohjan pitkähän perähän, 
Lapin maahan laukeahan, 
ahoille vesattomille, 
maille kyntämättömille, 
kuss' ei kuuta, aurinkoa 
eikä päiveä iässä. 

Siell' on onni ollaksesi, 
lempi liehaellaksesi: 

hirvet on puihin hirtettynä, 
jalot peurat jaksettuna 
syöä miehen nälkähisen, 
haukata halun-alaisen. 

”Ja tuonne sinun manoan, 
tuonne käsken ja kehoitan 
Rutjan koskehen kovahan, 
palavahan pyörtehesen, 
johon puut pä'in putoovat, 
perin vierivät petäjät, 
tyvin syösten suuret hongat, 

latvoin lakkapäät petäjät. 
Ui siellä, paha pakana, 
kosken kuohuja kovia, 
ve'et väljät väännättele, 
ve'et ahtahat asuile! 

”Et siellä sijoa saane, 
niin tuonne sinun manoan 
Tuonen mustahan jokehen, 
Manalan ikipurohon, 
jost' et pääse päivinäsi, 
selviä sinä ikänä, 
kun en pääsne päästämähän, 
kerinne kerittämähän 
yheksällä oinahalla, 
yhen uuhen kantamalla, 
yheksällä härkäsellä, 
yhen lehmäsen vasoilla, 
yheksän oron keralla, 
yhen tamman varsasilla. 

”Josp' on kyytiä kysynet, 
anonet ajohevoista, 
kyllä mä sulle kyyin laitan 
ja annan ajohevosen: 
Hiiess' on hyvä hevonen, 
punatukka tunturissa, 
jonka turpa tulta tuiski, 
nenä varsin valkeata, 

kaikki on rautaiset kapiot, 
teräksiset temmottimet; 

ne jaksaa mäkehen mennä, 
nousta notkon penkerehen 
hyvällä hypittäjällä, 

ajajalla ankaralla. 

”Kun ei siitä kyllin liene, 
saaos Hiien hiihtoneuvot, 
Lemmon leppäiset sivakat, 
pahalaisen paksu sauva, 


465 joilla hiihät Hiien maita, 

Lemmon lehtoja samoat, 
hilpotellen Hiien maita, 
pahan maita paipotellen! 
Kivi on tiellä poikkipuolin: 
se poikki porahtakohon, 
hako tiellä pitkin puolin: 
tuo kaheksi katketkohon, 
uros tiellä pystyn puolin: 
sep' on laitahan lähetä! 

”Lähe nyt, liika, liikkumahan, 
mies paha, pakenemahan 
ennen päivän nousemista, 
koi-jumalan koittamista, 
auringon ylenemistä, 
kukon äänen kuulumista! 
Nyt on liian liikeaika 

ja pahan pakenoaika, 
kuutamainen kulkeasi, 
valkea vaeltoasi. 

”Kun et vääjänne välehen, 
eronne, emotoin rakki, 
saan minä kokolta kourat, 
veren juojalta vekarat, 
linnulta lihan pitimet, 
havukalta haarottimet, 
joilla konnat kouristelen, 
ilkeät iki asetan 
pään pärisemättömäksi, 
hengen huokumattomaksi. 

”Luopui ennen luotu lempo, 
eksyipä emollinenki 
tullessa Jumalan tunnin, 
avun Luojan auetessa: 
etkö sie, emotoin, eksy, 
luovu, luonnotoin sikiä, 
haihu, koira haltiatoin, 
erkane, emotoin rakki, 
tämän tunnin tutkaimella, 
tämän kuuhuen kululla?” 

Vaka vanha Väinämöinen 
silloin tuon sanoiksi virkki: 
”Hyvä tääll' on ollakseni, 
armas aikaellakseni: 

maksat leiväksi pätevi, 
marut maksan särpimeksi, 
keuhkot käypi keitokseksi, 
rasvat ruoiksi hyviksi. 
”Asetan alasimeni 
syvemmin syänlihoille, 
painan paljani lujemmin 
paikoille pahemmillenki, 
ettet pääse päivinäsi, 
selviä sinä ikänä, 
kun en saa sanoja kuulla, 
luoa lempiluottehia, 
kuulla kyllältä sanoja, 
tuhansia tutkelmoita. 
Ei sanat salahan joua 
eikä luottehet lovehen; 
mahti ei joua maan rakohon, 
vaikka mahtajat menevät.” 
Silloin virsikäs Vipunen, 
tuo vanha varaväkevä, 
jonk' oli suussa suuri tieto, 
mahti ponnetoin povessa, 
aukaisi sanaisen arkun, 
virsilippahan levitti 
lauloaksensa hyviä, 
parahia pannaksensa, 
noita syntyjä syviä, 

ajan alkuluottehia, 
joit’ ei laula kaikki lapset, 
ymmärrä yhet urohot 
tällä inhalla iällä, 
katovalla kannikalla. 
Lauloi synnyt syitä myöten, 
luottehet lomia myöten, 
kuinka Luojansa luvalla, 
kaikkivallan vaatimalla 
itsestänsä ilma syntyi, 
ilmasta vesi erosi, 
veestä manner maatelihe, 
manterelle kasvut kaikki. 
Lauloi kuun kuvoannasta, 
auringon asetannasta, 
ilman pielten pistännästä, 
taivosen tähytännästä. 
Siinä virsikäs Vipunen 
kyllä lauloi ja osasi! 
Ei ole kuultu eikä nähty 
sinä ilmoisna ikänä 
parempata laulajata, 
tarkempata taitajata: 
suu se syyteli sanoja, 
kieli laski lausehia, 
kuin on sälkö sääriänsä, 
ratsu jalkoja jaloja. 

Lauloi päivät pääksytysten, 
yhytysten yöt saneli: 
päätyi päivä kuulemahan, 
kuu kulta tähyämähän; 
aallot seisottui selällä, 
lainehet lahen perällä; 
puuttui virrat vieremästä, 
Rutjan koski kuohumasta, 
vuotamasta Vuoksen koski, 
joki Juortanin pysähtyi. 
Siitä vanha Väinämöinen, 
kun oli sanoja kuullut, 
saanut kylliksi sanoja, 
luonut lempiluottehia, 
rupeavi lähtemähän 
suusta Antero Vipusen, 
vatsasta varaväkevän, 
mahtipontisen povesta. 
Sanoi vanha Väinämöinen: 
”Oi sie Antero Vipunen! 
Ava suusi suuremmaksi, 
leukapielesi levitä, 
pääsisin mahasta maalle, 
kotihini kulkemahan!” 
Siinä virsikäs Vipunen 
itse tuon sanoiksi virkki: 
”Mont' olen syönyt, monta juonut, 

tuhonnut tuhatlukuja; 
moint’ en vielä konsa syönyt, 
kuin söin vanhan Väinämöisen! 
Hyvin laait tultuasi, 
teet paremmin, kun paloat.” 
Siitä Antero Vipunen 
irvisti ikeniänsä, 
avoi suunsa suuremmaksi, 
leukapielensä levitti. 
Itse vanha Väinämöinen 
läksi suusta suuritieon, 
vatsasta varaväkevän, 
mahtipontisen povesta; 
luiskahtavi poies suusta, 
kaapsahtavi kankahalle, 
kuin on kultainen orava 
tahi näätä kultarinta. 
Läksi siitä astumahan,; 
tuli sepponsa pajahan. 
Sanoi seppo Ilmarinen: 
”Joko sait sanoja kuulla, 
luoa lempiluottehia, 
miten laita lasketahan, 
perilaita liitetähän, 
kokkapuut kohennetahan?” 
Vaka vanha Väinämöinen 
itse tuon sanoiksi virkki: 


”Jo nyt sain sa'an sanoja, 
tuhansia tutkelmoita, 
sain sanat salasta ilmi, 

620 julki luottehet lovesta.” 

Niin meni venonsa luoksi, 
tieokkaille tehtahille. 
Sai venonen valmihiksi, 
laian liitto liitetyksi, 

625 peripäähyt päätetyksi, 
kokkapuut kohotetuksi: 
veno syntyi veistämättä, 
laiva lastun ottamatta. 


18. RUNO 
Kilpakosinta: Väinämöinen ja Ilmarinen tavoittelevat Pohjan 
neitiä. Neiti torjuu Väinämöisen. 
Vaka vanha Väinämöinen 
arveli, ajattelihe 
mennä neittä kosjomahan, 
päätä kassa katsomahan 
5 pimeästä Pohjolasta, 
summasta Sariolasta, 
Pohjan kuulua tytärtä, 
Pohjan mointa morsianta. 
Pani haahen haljakkahan, 
10 punaisehen pursipuolen, 
kokat kullalla kuvasi, 
hopealla holvaeli. 
Niin huomenna muutamana, 
aamulla ani varahin 
15 lykkäsi venon vesille, 
satalauan lainehille 
kuorikiskoilta teloilta, 
mäntyisiltä järkälöiltä. 
Nosti päälle purjepuunsa, 
20 veti puuhun purjehia: 
veti purjehen punaisen, 
toisen purjehen sinisen; 
itse laivahan laseikse, 

aluksehen asteleikse. 
Läksi merta laskemahan, 
sinistä sirottamahan. 

Siinä tuon sanoiksi virkki, 
itse lausui ja pakisi: 
”Tule nyt purtehen, Jumala, 
aluksehen, armollinen, 
väeksi vähän urohon, 
miehen pienen miehuueksi 
noilla väljillä vesillä, 
lake'illa lainehilla! 

”Tuuittele, tuuli, purtta, 
aalto, laivoa ajele 
ilman sormin soutamatta, 
ve'en kieron rikkomatta, 
väljille meren selille, 
ulapalle aukealle!” 

Annikki hyväniminen, 
yön tytti, hämärän neiti, 
pitkän puhtehen pitäjä, 
aamun valvoja varainen, 
joutui sotkut sotkemassa, 
vaattehet viruttamassa 
päässä portahan punaisen, 
laajan laiturin laella, 
nenässä utuisen niemen, 
päässä saaren terhenisen. 

Katselevi, kääntelevi 
ympäri ihalat ilmat, 
päänsä päälle taivahalle, 
rannatse meriä myöten: 
ylähällä päivä paistoi, 
alahalla aallot välkkyi. 

Loip' on silmänsä selälle, 
käänti päätä päivän alle 
suitse Suomelan joesta, 
päitse Väinölän vesistä: 
keksi mustasen merellä, 
sinervöisen lainehilla. 

Sanan virkkoi, noin nimesi, 
itse lausui ja pakisi: 

”Mi olet merellä musta, 
ku sinervä lainehilla? 
Kun sa ollet hanhikarja 
tahi armas alliparvi, 
niin sä lentohon lemaha 
ylähäksi taivahalle! 

”Kun ollet lohinen luoto 
tahi muu kalainen karja, 
niin sä uimahan pulaha, 
veäite ve'en sisähän! 

”Olisit kivinen luoto 
tahikka vesihakonen, 
aalto päällesi ajaisi, 

vesi päälle vierähtäisi.” 
Vene vierivi lähemmä, 
uusi pursi purjehtivi 
nenätse utuisen niemen, 
päitse saaren terhenisen. 
Annikki hyväniminen 
jo tunsi venon tulevan, 
satalauan laiehtivan. 
Sanan virkkoi, noin nimesi: 
”Lienet veikkoni venonen 
elikkä isoni pursi, 
niin koe kohin kotia, 
käänny päin omille maille, 
nenin näihin valkamoihin, 
perin muille valkamoille! 
Lienet pursi ventovieras, 
ulommaksi uiksennellos, 
vastoin muita valkamoita, 
perin näihin valkamoihin!” 
Ei ollut veno kotoinen 
eikä pursi ventovieras: 
olipa pursi Väinämöisen, 
laiva laulajan ikuisen. 
Jo luoksi lähentelihe, 
pakinoille painatteli, 
sanan vieä, toisen tuoa, 
kolmannen kovin puhua. 

Annikki hyväniminen, 
yön tytti, hämärän neiti, 
purrelta kyselemähän: 
”Kunne läksit, Väinämöinen, 
suorihit, suvannon sulho, 
maan valio, valmistihit?” 
Tuop' on vanha Väinämöinen 
puhelevi purrestansa: 
”Läksin lohta pyytämähän, 
kuujoa kuettamahan 
Tuonen mustasta joesta, 
syvästä saraojasta.” 
Annikki hyväniminen, 
hänpä tuon sanoiksi virkki: 
”Elä tyhjiä valehi, 
tunnen mie kalanku'unki! 
Toisinpa isoni ennen, 
toisin valtavanhempani 
läksi lohta pyytämähän, 
taimenta tavottamahan: 
oli verkkoja venonen, 
laivan täysi laskimia, 
siinä nuotat, siinä nuorat, 
siinä tarpoimet sivulla, 
atra'imet alla teljon, 
pitkät sauvoimet perässä. 
Kunne läksit, Väinämöinen, 

ulkosit, uvantolainen?” 
Sanoi vanha Väinämöinen: 
”Läksin hanhien hakuhun, 
kirjasiipien kisahan, 
kuolasuien korjelohon 
Saksan salmilta syviltä, 
ulapoilta auke'ilta.” 
Annikki hyväniminen 
sanan virkkoi, noin nimesi: 
”Tunnen mie toen puhujan 
ekä keksin kielastajan! 
Toisinpa isoni ennen, 
toisin valtavanhempani 
läksi hanhien ajohon, 
punasuien puujelohon: 
jousi oli suuri jäntehessä, 
vetehessä kaari kaunis, 
koira musta kahlehissa, 
kahle kaarehen siottu; 
rakki juoksi rannan teitä, 
pennut kiiteli kiviä. 
Sano totta, Väinämöinen: 
kunne kuitenki käkesit?” 
Sanoi vanha Väinämöinen: 
”Entä jos minä menisin 
noihin suurihin sotihin, 
tasapäihin tappeloihin, 

joss’ on verta säärivarsi, 
polven korkeus punaista?” 
Aina Annikki sanovi, 
tinarinta riukuttavi: 
”Tunnen mie soanki käynnin! 
Kun ennen isoni läksi 
noihin suurihin sotihin, 
tasapäihin tappeloihin, 
sata miest' oli soutamassa, 
tuhat ilman istumassa, 
nenin jousia nenässä, 
terin miekat teljopuilla. 
Sano jo toet totiset, 
valehettomat, vakaiset: 
kunne läksit, Väinämöinen, 
suorihit, suvantolainen?” 
Silloin vanha Väinämöinen 
sanan virkkoi, noin nimesi: 
”Tule, tytti, purteheni, 
neitonen, venoseheni, 
niin sanon toet totiset, 
valehettomat, vakaiset!” 
Annikki sanan sanovi, 
tinarinta riuvahutti: 
”Tuuli sulle purtehesi, 
ahava venosehesi! 
Käännän purtesi kumohon, 

alas keulan keikahutan, 
jos en saa tosia kuulla, 
kunne lähteä käkesit, 
kuulla tarkkoja tosia, 
valehia viimeisiä.” 

Silloin vanha Väinämöinen 
sanan virkkoi, noin nimesi: 
”Toki ma sanon toetki, 
jos vähän valehtelinki: 
läksin neittä kosjomahan, 
impeä anelemahan 
pimeästä Pohjolasta, 
summasta Sariolasta, 
miehen syöjästä sijasta, 
urohon upottajasta.” 

Annikki hyväniminen, 
yön tytti, hämärän neito, 
kun tunsi toet totiset, 
valehettomat, vakaiset, 
heitti hunnut huuhtomatta, 
vaattehet viruttamatta 
laajan laiturin laelle, 
päähän portahan punaisen. 
Käsin vaali vaattehensa, 
kourin helmansa kokosi, 
siitä sai samoamahan, 
heti joutui juoksemahan; 

tulevi sepon kotihin, 
itse astuvi pajahan. 

Tuo oli seppo Ilmarinen, 
takoja iän-ikuinen, 
takoi rautaista rahia, 
hope'ista huolitteli, 
kyynärä kyventä päässä, 
syli syttä hartioilla. 

Astui Annikki ovelle, 
sanan virkkoi, noin nimesi: 
”Veli, seppo Ilmarinen, 
takoja iän-ikuinen! 

Taos mulle sukkulainen, 
tao sormukset soreat, 
kahet, kolmet korvakullat, 
viiet, kuuet vyöllisvitjat, 
niin sanon toet totiset, 
valehettomat, vakaiset!” 

Sanoi seppo Ilmarinen: 
”Kun sanot hyvät sanomat, 
taon sulle sukkulaisen, 
taon sormukset soreat, 
taon ristin rinnoillesi, 
päällispankasi parannan; 
sanonet pahat sanomat, 
rikki murran muinaisetki, 
tungen päältäsi tulehen, 


240 alle ahjoni ajelen.” 
Annikki hyvänimikkö, 
hänpä tuon sanoiksi virkki: 
”Ohoh seppo Ilmarinen! 
Muistat sa mokomin naia, 
245 jonka muinen kihlaelit, 
varoittelit vaimoksesi! 
”Takoa yhä taputat, 
ajan kaiken kalkuttelet; 
kesän kengität hevoista, 
250 talven rautoja rakennat, 
yön kohennat korjiasi, 
päivän laait laitioita 
kulkeaksesi kosihin, 
päästäksesi Pohjolahan: 
255 jo nyt vievät viekkahammat, 
etevämmät ennättävät, 
ottavat sinun omasi, 
anastavat armahasi, 
vuosin kaksin katsomasi, 
260 kolmin vuosin kosjomasi. 
Jo menevi Väinämöinen 
selässä meren sinisen 
kokan kultaisen kuvussa, 
melan vaskisen varassa 
265 pimeähän Pohjolahan, 
summahan Sariolahan.” 

Tunkihe sepolle tuska, 
rautiolle raskas tunti: 
kirposi pihet piosta, 
vasara käestä vaipui. 

Sanoi seppo Ilmarinen: 
”Annikki sisarueni! 

Taon sulle sukkulaisen, 
taon sormukset soreat, 
kahet, kolmet korvaskullat, 
viiet, kuuet vyöllisvitjat: 
lämmitä kyly metinen, 
saustuta simainen sauna 
hienoisilla halkosilla, 
pienillä pirastehilla! 
Laai pikkuisen poroa, 
lipeäistä liuvahuta, 

millä päätäni pesisin, 
varruttani valkoaisin 
sykysyisistä sysistä, 
taonnoista talvisista!” 

Annikki hyvänimikkö 
lämmitti saloa saunan 
puilla tuulen taittamilla, 
Ukon ilman iskemillä. 
Kivet koskesta kokosi, 
saattoi löylyn lyötäviksi, 
ve'et lemmen lähtehestä, 


295 


300 


305 


310 


S15 


320 


heraisesta hettehestä. 
Taittoi vastan varvikosta, 
lempivastasen lehosta, 
hauteli metisen vastan 
metisen kiven nenässä. 
Laati piimäistä poroa, 
ytelmäistä saipuata, 
saipuata säihkyväistä, 
säihkyväistä, suihkuvaista, 
sulhon pään pesettimeksi, 
vartalon valattimeksi. 

Itse seppo Ilmarinen, 
takoja iän-ikuinen, 
takoi neien tarpehia, 
päällispankoja paranti 
yhen kylyn joutuessa, 
yhen saunan saapuessa; 
ne työnti tytön kätehen. 
Tyttö tuon sanoiksi virkki: 
”Jo nyt saunan saustuttelin, 
lämmitin kylyn utuisen, 
hauoin vastat valmihiksi, 
lempivastat liehautin. 
Kylve, veikko, kyllältäsi, 
vala vettä vallaltasi, 
pese pääsi pellaviksi, 
silmäsi lumisiruiksi!” 

Siitä seppo Ilmarinen 
kävi itse kylpemähän 
sekä kylpi kylläksensä, 
valelihe valkeaksi; 
pesi silmät sirkeäksi, 
silmäkulmat kukkeaksi, 
kaulansa kananmuniksi, 
koko varren valkeaksi. 
Tuli saunasta tupahan, 
- tuli tuntemattomana, 
kasvot vallan kaunihina, 
poskipäät punertavina. 
Siitä tuon sanoiksi virkki: 
”Annikki sisarueni! 
Tuo nyt paita palttinainen, 
kanna vaattehet vakaiset, 
millä vartta valmistelen 
sulhoseksi suoritessa!” 
Annikki hyväniminen 
toip' on paian palttinaisen 
hipiälle hiettömälle, 
iholle alastomalle; 
siitä kaatiot kapoiset, 
nuo emosen ompelemat, 
sivuille syettömille, 
luien tuntumattomille. 
Toi siitä sukat sulavat, 

emon impenä kutomat, 
säärille säsyttömille, 
luuttomille pohke'ille; 

siitä kengät kelvolliset, 
Saksan saappahat parahat 
päälle sukkien sulien, 
emon neinnä neulomien. 
Haki haljakan sinisen, 

alta maksankarvallisen, 
päälle paian palttinaisen, 
tuon on aivan aivinaisen; 
siihen sarkakauhtanaisen, 
veroin neljin vieritetyn, 
päälle haljakan sinisen, 
tuon on uuen uutukaisen; 
tuhatnyplän uuen turkin, 
saoin kaunoin kaunistetun, 
päälle sarkakauhtanaisen, 
tuon veralla vierittämän; 
vielä vyön on vyöhyställe, 
kultakirjan kussakkaisen, 
emon impenä kutoman, 
kassapäänä kaikuttaman; 
siitä kirjakintahaiset, 
kultasuiset sormikkahat, 
Lapin lapsien latomat, 
kätösille kaunihille; 

siitä pystyisen kypärin 
kultaisille kutrisille, 
tuon isonsa ostamaisen, 
sulhaismiesnä suorittaman. 
Siitä seppo Ilmarinen 
vaatettihe, valmistihe, 
pukihe, somistelihe. 
Sanoi sitte orjallensa: 
”Valjasta nyt viljo varsa 
kirjokorjasen etehen 
lähteäkseni ajohon, 
mennäkseni Pohjolahan!” 
Orja tuon sanoiksi virkki: 
”On meillä oroista kuusi, 
kauran syöpeä hepoa. 
Minkä noista valjastaisin?” 
Sanoi seppo Ilmarinen: 
”Sie ota paras oronen: 
pistä varsa valjahisin, 
ruskea re'en etehen! 
Pane kuusi kukkulaista, 
seitsemän siniotusta 
vempelille viekumahan, 
rahkehille raukumahan, 
jotta kaunot katsahtaisi, 
impyet ihasteleisi! 
Kanna tuohon karhun talja 

päällä istuellakseni, 
tuopa toinen, turskan talja 
kirjokorjan katteheksi!” 

Tuo orja alinomainen, 
rahan pantu palkkalainen 
pisti varsan valjahisin, 
ruskean re'en etehen. 

Pani kuusi kukkulaista, 
seitsemän siniotusta 
vempelille viekumahan, 
rahkehille raukumahan. 
Kantoi tuohon karhun taljan 
istuaksensa isännän, 

toip' on toisen, turskan taljan 
kirjokorjan katteheksi. 

Itse seppo Ilmarinen, 
takoja iän-ikuinen, 

Ukkoa rukoelevi, 
Pauannetta palvoavi: 
”Laske, Ukko, uutta lunta, 
visko hienoa vitiä, 

lunta korjan luikutella, 
vitiä re'en vilata!” 

Laskip' Ukko uutta lunta, 
viskoi hienoista vitiä; 
se katti kanervan varret, 
peitti maalta marjan varret. 


Siitä seppo Ilmarinen 
430 jistuikse teräsrekehen; 
sanovi sanalla tuolla, 
lausui tuolla lausehella: 
”Lähe nyt, onni, ohjilleni, 
Jumala rekoseheni! 
435 Onni ei taita ohjaksia, 
Jumala ei riko rekeä.” 
Otti ohjakset kätehen, 
siiman toisehen sivalti, 
heitti siimalla hevoista, 
440 itse tuon sanoiksi virkki: 
”Lähe nyt, laukki, laskemahan, 
liinaharja, liikkumahan!” 
Ajavi hypittelevi 
meren hietaharjuloita, 
44 

simasalmien sivutse, 
leppäharjun hartioitse. 
Ajoi rannat raksutellen, 
rannan hiekat helskytellen: 


somer silmille sirisi, 
45 


O 


meri parskui parmahille. 
Ajoi päivän, ajoi toisen, 

kohta kolmannen ajavi; 

jo päivänä kolmantena 

yllättävi Väinämöisen. 

455 Sanan virkkoi, noin nimesi, 


itse lausui ja pakisi: 
”Oi on vanha Väinämöinen! 
Tehkämme sula sovinto, 
jos on kiistoin kihlonemme, 
460 kiistoin käynemme kosissa: 
ei neittä väellä vieä, 
vastoin mieltä miehelähän.” 
Sanoi vanha Väinämöinen: 
”Teen minä sulan sovinnon: 
465 ei neittä väellä vieä, 
vastoin mieltä miehelähän. 
Sille neiti antaminen, 
kelle mielensä tekevi, 
pitämättä pitkän kaihon, 
470 vihan viikon kantamatta.” 
Ajoivat e'elle siitä 
matkoansa kumpainenki: 
pursi juoksi, ranta roikki, 
oro juoksi, maa jämäsi. 
475 Kului aikoa vähäisen, 
pirahteli pikkaraisen. 
Jopa haukkui hallikoira, 
linnan lukki luskutteli 
pimeässä Pohjolassa, 
480 sangassa Sariolassa; 
hiisti ensin hiljemmältä, 
harviammalta murahti 

perän lyöen pientarehen, 
hännän maahan torkutellen. 
Sanoi Pohjolan isäntä: 
”Käyös, tyttö, katsomahan, 
mitä haukkui hallikoira, 
luppakorva luikutteli!” 
Tytti taiten vastaeli: 
”En joua, isäni kulta: 
suur' on läävä läänittävä, 
karja suuri katsottava, 
paasi paksu jauhettava, 
jauhot hienot seulottavat; 
paasi paksu, jauhot hienot, 
jauhaja vähäväkinen.” 
Hiljan haukkui linnan hiisi, 
harvoin harmio mureksi. 
Sanoi Pohjolan isäntä: 
”Käyös, akka, katsomahan, 
mitä haukkuvi halikka, 
linnan luppa luikuttavi!” 
Akka tuon sanoiksi virkki: 
”En joua, käkeäkänä: 
pere on suuri syötettävä, 
murkinainen suorittava, 
leipä paksu leivottava, 
taikina taputettava; 
leipä paksu, jauhot pienet, 


510 


leipoja vähäväkinen.” 
Sanoi Pohjolan isäntä: 
”Ainap' on akoilla kiire, 
aina työtä tyttärillä, 
pankollaki paistuessa, 


915 vuotehellaki venyissä. 

Mene, poika, katsomahan!” 
Poika tuon sanoiksi virkki: 
”Min' en joua katsomahan: 
kirves on tylsä tahkottava, 
pölkky paksu leikattava, 
pino suuri pilkottava, 
halko hieno latjattava; 
pino suuri, halko hieno, 
pilkkoja vähäväkinen.” 
Aina haukkui linnan hakki, 
linnan lukki luksutteli, 
peni julma juhmutteli, 
saaren vartio valitti 
perän peltohon sysäten, 
hännän kääten käppyrähän. 
Sanoi Pohjolan isäntä: 
”Ei halli valetta hauku, 
ikipuol' ei ilman virka, 
ei se honkihin horise.” 
Kävi itse katsomahan. 
Astuvi pihalta poikki 

pellolle perimäiselle, 
ta'immalle tanhualle. 
Katsoi koiran suuta myöten, 
nenävartta valvatteli 
tuulikunnahan kukutse, 
leppäharjun hartioitse. 
Jo näki toen totisen, 
mitä haukkui hallikoira, 
maan valio vaikutteli, 
villahäntä vieretteli: 
purjehti veno punainen 
selän puolen Lemmenlahta, 
kirjokorja kiitelevi 
maapuolen Simasaloa. 
Itse Pohjolan isäntä 
pian pirttihin menevi, 
alle kattojen ajaikse; 
sanan virkkoi, noin nimesi: 
”Jo tulevi vierahia 
selällä meren sinisen: 
ajetahan kirjokorjin 
tuon puolen Simasaloa, 
lasketahan laivoin suurin 
tämän puolen Lemmenlahta.” 
Sanoi Pohjolan emäntä: 
”Mistä arpa saatanehe 
tulevista vierahista? 

Oi on pieni piikaseni! 
Pane pihlajat tulehen, 
puu valio valkeahan! 
Kun on verta vuotanevi, 
niin silloin sota tulevi; 
kunp’ on vettä vuotanevi, 
aina rauhassa elämme.” 
Pohjan piika pikkarainen, 
neiti nöyrä, käskyläinen, 
pisti pihlajat tulehen, 
puun valion valkeahan; 
eip’ on verta vuoakana, 
eip’ on verta eikä vettä: 
läksi mettä vuotamahan, 
simoa sirettämähän. 
Virkkoi Suovakko sopesta, 
akka vanha vaipan alta: 
”Puu kun mettä vuotanevi, 
simoa sirettänevi, 
niin mi saapi vierahia, 
se on suuri sulhaiskansa.” 
Siitä Pohjolan emäntä, 
Pohjan akka, Pohjan tyttö 
pian pistihe pihalle, 
kaapsahtihe kartanolle 
luoen silmänsä selälle, 
kääten päätä päivän alle. 

Näki tuolta tuon tulevan, 
uuen purren purjehtivan, 
satalauan laiehtivan 
selän puolen Lemmenlahta; 
haaksi paistoi haljakalle, 
punaiselle pursipuoli; 
mies puhas perässä purren 
melan vaskisen varassa. 
Näki juoksevan orosen, 
vierevän reki punaisen, 
kirjokorjan kiiättävän 
maapuolen Simasaloa, 
kuusin kultaisin käkösin 
vempelellä kukkumassa, 
seitsemin siniotuksin 
rahkehella laulamassa; 
mies rehevä reen perässä, 
uros selvä ohjaksissa. 

Sanoi Pohjolan emäntä, 
itse lausui, noin nimesi: 
”Kummallenp' on mielit mennä, 
kun tulevat tahtomahan 
ikuiseksi ystäväksi, 
kainaloiseksi kanaksi? 

”Ken se haahella tulevi, 
laskevi veno punaisin 
selän puolen Lemmenlahta, 

se on vanha Väinämöinen: 
tuopi laivalla eloa, 
aluksella aartehia. 

”Ken se korjalla ajavi, 
kirjavalla kiiättävi 
maapuolen Simasaloa, 
se on seppo Ilmarinen: 
tuopi tyhjeä valetta, 
korjan täyen luottehia. 

”Kunpa tullahan tupahan, 
tuop' on tuopilla simoa, 
kanna kaksikorvaisella; 
työnnä tuoppi sen kätehen, 
kellen on mieli mennäksesi! 
Anna Väinölän ukolle, 
ku tuo haahella hyvyyttä, 
aluksella aartehia!” 

Tuop' on kaunis Pohjan tyttö, 
tuo osasi noin sanoa: 

”Oi on maammo, kantajani, 
oi emo, ylentäjäni! 

En mene osan hyvyylle 
enkä miehen mielevyylle, 
menenp' on otsan hyvyylle, 
varren kaiken kauneuulle. 
Eikä neittä ennenkänä 

ei ole myötynä eloihin; 

neiti on ilman antaminen 
Ilmariselle sepolle, 
ku on sampuen takonut, 
kirjokannen kalkutellut.” 
Sanoi Pohjolan emäntä: 
”Ohoh lasta lampahutta! 
Menet seppo Ilmarille, 
vaahtiotsalle varaksi, 
sepon hurstin huuhtojaksi, 
sepon pään pesettimeksi!” 
Tyttö tuohon vastoavi, 
sanan virkkoi, noin nimesi: 
”Mene en Väinölän ukolle, 
ikivanhalle varaksi: 
vaiva vanhasta tulisi, 
ikävä iällisestä.” 
Silloin vanha Väinämöinen 
oli eellä ennättäjä. 
Ajoi purtensa punaisen, 
laski haahen haljakkaisen 
teloille teräksisille, 
vaskisille valkamoille; 
itse tungeikse tupahan, 
alle kattojen ajaikse. 
Siinä lausui lattialta, 
oven suusta, alta orren, 
sanovi sanalla tuolla, 

lausui tuolla lausehella: 
”Tuletko minulle, neiti, 
ikuiseksi ystäväksi, 
polviseksi puolisoksi, 
kainaloiseksi kanaksi?” 
Tuopa kaunis Pohjan tytti 
itse ennätti sanoa: 
”Joko sie venosen veistit, 
joko laait laivan suuren 
kehrävarteni muruista, 
kalpimeni kappaleista?” 
Sanoi vanha Väinämöinen, 
itse lausui ja pakisi: 
”Jo laain hyvänki laivan, 
veistin ankaran venosen, 
jok' on tuulessa tukeva 
ja varava vastasäällä 
halki aaltojen ajella, 
selät vetten seurustella: 
kuplina kohotteleikse, 
lumpehina luikahaikse 
poikki Pohjolan vesien, 
lakkipäien lainehien.” 
Tuopa kaunis Pohjan tytti 
sanan virkkoi, noin nimesi: 
”En kiitä meristä miestä, 
aallonlaskija-urosta: 


tuuli vie merellä mielen, 
700 aivot särkevi ahava. 

Enkä taia tullakana, 

en tulla minä sinulle 

ikuiseksi ystäväksi, 

kainaloiseksi kanaksi, 
705 sun sijan levittäjäksi, 

päänalaisen laskijaksi.” 


19. RUNO 


Ilmarinen kosii ja hänet määrätään ansiotöihin: kyisen 
pellon kyntöön, Tuonen karhun kahlehdintaan ja hauen 
pyyntiin. Pohjan neiti kihlataan. 

Siitä seppo Ilmarinen, 

takoja iän-ikuinen, 

itse tungeikse tupahan, 

kaivaikse katoksen alle. 

5 Tuotihin simoa tuoppi, 
mettä kannu kannettihin 
seppo Ilmarin kätehen. 
Seppo tuon sanoiksi virkki: 
”En ennen sinä ikänä, 

10 kuuna kullan valkeana 
juone näitä juomisia, 
kuin ma saan nähä omani, 
onko valmis valvattini, 
valmis valvateltavani.” 

15 Tuop' on Pohjolan emäntä 
sanan virkkoi, noin nimesi: 
”Vaiv' on suuri valvatissa, 
vaiva valvateltavassa: 
jalk' on kesken kenkimistä, 

20 toinen vieläki kesempi. 
Äsken on valmis valvattisi, 
oike'in otettavasi, 

kun sa kynnät kyisen pellon, 
käärmehisen käännättelet 
ilman auran astumatta, 
vaarnojen värisemättä. 
Senpä Hiisi ennen kynti, 
Lempo varsinki vakoili 
vaarnasilla vaskisilla, 
auralla tuliterällä; 
oma poikani poloinen 
heitti kesken kyntämättä.” 
Silloin seppo Ilmarinen 
meni neitonsa tupahan. 
Itse tuon sanoiksi virkki: 
”Yön tyttö, hämärän neito! 
Muistatko ajan mokoman, 
kun kuvasin uuen sammon, 
kirjokannen kalkuttelin? 
Sie vannoit ikivalasi 
eessä julkisen Jumalan, 
alla kasvon kaikkivallan, 
tullaksesi toivottelit mulle, 
miehelle hyvälle, 
ikuiseksi ystäväksi, 
kainaloiseksi kanaksi: 
nyt ei äiti annakana, 
työnnä mulle tyttöänsä 
kyntämättä kyisen pellon, 

käärmehisen kääntämättä.' 
Antoi morsian apua, 
työnti neito neuvokkia: 
”Ohoh seppo Ilmarinen, 
takoja iän-ikuinen! 
Aura kultainen kuvoa, 
hope'inen huolittele! 
Sillä kynnät kyisen pellon, 
käärmehisen käännättelet.” 
Tuop' on seppo Ilmarinen 
kullan ahjohon asetti, 
hopeansa lietsimehen, 
tuosta aurasen takovi. 
Takoi rautaiset talukset, 
teräksiset säärystimet, 
ne on päällensä pukevi, 
säärillensä säätelevi; 
rautapaitahan paneikse, 
teräsvöihin vyöteleikse, 
otti rautarukkasensa, 
nouti kintahat kiviset. 
Sai siitä tulisen ruunan, 
valjasti hyvän hevosen, 
läksi pellon kynnäntähän, 
vainion vakoantahan. 

Näki päitä pyöriviä, 
raivoja ratisevia. 

Sanovi sanalla tuolla: 

”Hoi mato, Jumalan luoma! 
Kuka nosti nokkoasi, 
kenpä käski ja kehoitti 
päätä pystössä piteä, 
kaulan vartta kankeata? 
Pois nyt tieltä poikellaite, 
tungeite kulohon, kurja, 
alas kursohon kuoite, 
heilauta heinikkohon! 
Josp' on tuolta pääsi nostat, 
Ukko pääsi särkenevi 
nuolilla teräsnenillä, 
rakehilla rautaisilla.” 

Siitä kynti kyisen pellon, 
vakoeli maan matoisen, 
nosti kyitä kynnökselle, 
käärmehiä käännökselle. 
Sanoi tuolta tultuansa: 

”Jo nyt kynnin kyisen pellon, 
vakoelin maan matoisen, 
käärmehisen käännättelin. 
Joko tyttö työnnetähän, 
annetahan ainoiseni?” 

Tuop' on Pohjolan emäntä 
sanan virkkoi, noin nimesi: 
” Äsken neiti annetahan, 

tyttö täältä työnnetähän, 
kun sa tuonet Tuonen karhun, 
suistanet suen Manalan 
tuolta Tuonelan salosta, 
Manalan majan periltä; 
sata on saanut suistamahan, 
tullut ei yhtänä takaisin.” 
Siitä seppo Ilmarinen 
meni neitonsa tupahan. 
Sanan virkkoi, noin nimesi: 
”Työ minulle määrättihin: 
suistoa suet Manalan, 
Tuonen karhut tuoakseni 
tuolta Tuonelan salosta, 
Manalan majan periltä.” 
Antoi morsian apua, 
työnti neito neuvokkia: 
”Ohoh seppo Ilmarinen, 
takoja iän-ikuinen! 
Teräksestä tehkös suitset, 
päitset rauasta rakenna 
yhellä vesikivellä, 
kolmen kosken kuohunmilla! 
Niillä tuonet Tuonen karhut, 
suistanet suet Manalan.” 
Siitä seppo Ilmarinen, 
takoja iän-ikuinen, 

teräksestä suitti suitset, 

päitset rauasta rakenti 

yhellä vesikivellä, 

kolmen kosken kuohunmilla. 
Kävi siitä suistamahan; 

itse noin sanoiksi virkki: 

”Ututyttö Terhenetär! 

Seulo seulalla utua, 

terhenistä tepsuttele 

viljan vierimäsijoille, 

jottei kuule kulkevaksi 

eik' on eestäni pakene!” 
Sai sutosen suitsi-suuhun, 

karhun rautakahlehesen 

tuolta Tuonen kankahalta, 

sinisen salon sisästä. 

Sanoi tuolta tultuansa: 

”Anna, akka, tyttäresi! 

Jo olen tuonut Tuonen karhun, 

suistanut suen Manalan.” 
Tuop' on Pohjolan emäntä 

sanan virkkoi, noin nimesi: 

” Äsken alli annetahan, 

sinisotka suoritahan, 

kun saat suuren suomuhauin, 

liikkuvan kalan lihavan, 

tuolta Tuonelan joesta, 

Manalan alantehesta 
ilman nuotan nostamatta, 
käsiverkon kääntämättä. 
Sata on saanut pyytämähän, 
tullut ei yhtänä takaisin.” 
Jopa tuskiksi tulevi, 
läylemmäksi lankeavi. 
Meni neitonsa tupahan, 
itse tuon sanoiksi virkki: 
”Työ minulle määrättihin 
aina entistä parempi: 
saa'a suuri suomuhauki, 
liikkuva kala lihava, 
Tuonen mustasta joesta, 
Manalan ikipurosta 
verkotoinna, nuotatoinna, 
ilman muutta pyy'yksettä.” 
Antoi morsian apua, 
työnti neito neuvokkia: 
”Ohoh seppo Ilmarinen! 
Ellös olko milläskänä! 
Taop' on tulinen kokko, 
vaakalintu valke'inen! 
Sillä saanet suuren hauin, 
liikkuvan kalan lihavan, 
Tuonen mustasta joesta, 
Manalan alantehesta.” 

Se on seppo Ilmarinen, 
takoja iän-ikuinen, 
takovi kokon tulisen, 
vaakalinnun valke'isen; 
kourat rauasta kuvasi, 
teräksestä temmottimet, 
siiviksi venehen vieret. 
Itse siiville yleni, 
selkähän sijoittelihe, 
kokon kynkkäluun nenille. 

Siitä neuvoi kokkoansa, 
vaakalintua varoitti: 
”Kokkoseni, lintuseni! 
Menes lennä, kunne käsken: 
Tuonen mustalle joelle, 
Manalan alantehelle! 
Iske suuri suomuhauki, 
liikkuva kala lihava!” 

Tuo kokko, komea lintu, 
lenteä lekuttelevi; 
lenti hauin pyyäntähän, 
hirmuhampahan hakuhun, 
tuonne Tuonelan joelle, 
Manalan alantehelle. 
Yksi siipi vettä viisti, 
toinen taivasta tapasi, 
kourat merta kuopaeli, 

nokka luotoja lotaisi. 

Siitä seppo Ilmarinen 
lähtevi haroamahan 
tuota Tuonelan jokea, 
kokko luona vahtimahan. 

Vetehinen veestä nousi, 
koppoi kiinni Ilmarisen. 
Kokko niskahan kohahti, 
Vetehisen päätä väänti, 
polki päätä pohjemmaksi, 
kohti mustia mutia. 

Jo tulevi Tuonen hauki, 
ve'en koira vengottavi. 

Ei ole hauki pienen pieni 
eikä hauki suuren suuri: 
kieli kahta kirvesvartta, 
hampahat haravan varren, 
kita kolmen kosken verta, 
selkä seitsemän venehen. 
Tahtoi seppoa tavata, 

syöä seppo Ilmarisen. 

Tuli kokko kouotellen, 
isketellen ilman lintu. 
Eik' ole kokko pienen pieni 
eikä aivan suuren suuri: 
suu sen on satoa syltä, 
kita kuusi koskellista, 


kieli kuutta keihäsvartta, 
240 kynnet viittä viikatetta. 

Keksi suuren suomuhauin, 

liikkuvan kalan lihavan, 

iskevi kaloa tuota, 

vasten suomuja sukaisi. 
245 Silloin suuri suomuhauki, 

liikkuja kala lihava, 

painavi kokon kynimen 

alle selvien vesien. 

Niin kokko kohotteleikse, 


250 ilmahan ylenteleikse: 

nosti mustia muria 
päälle selvien vesien. 
Liiteleikse, laateleikse; 

toki toisesti kokevi. 

255 Yhen iski kynsiänsä 
hauin hirmun hartioihin, 
ve'en koiran koukkuluihin; 
toisen iski kynsiänsä 


vuorehen teräksisehen, 

rautaisehen kalliohon. 
Kilpestyi kivestä kynsi, 
kalpistihe kalliosta: 

jo hauki sukeltelihe, 
ve'en venkale vetihe 

265 kynsistä kokon kynimen, 

vaakalinnun varpahista, 
- jälet kynnen kylkiluilla, 
halennehet hartioilla. 

Siitä kokko rautakoura 
kivastihe vielā kerran; 
siivet välkkyi valkeana, 
silmät selvänä tulena: 
saip’ on hauin kynsihinsä, 
ve'en koiran kourihinsa. 
Nosti suuren suomuhauin, 
ve'en venkalan veälti 
alta aaltojen syvien 
päälle selvien vesien. 

Niinp' on kokko rautakoura 
kerrallansa kolmannella 
toki saapi Tuonen hauin, 
liikkuvan kalan lihavan, 
tuosta Tuonelan joesta, 
Manalan alantehesta: 
ei vesi ve'elle tullut 
hauin suuren suomuloista, 
ilma ei ilmalle hajaisnut 
kokon suuren höyhenistä. 

Siitä kokko rautakoura 
kantoi suuren suomuhauin 
oksalle omenatammen, 
päähän lakkapään petäjän. 

Siinä maisteli makua, 

viilti halki hauin vatsan, 

riipoeli rintapäätä, 

pään on varsin poikki pahkoi. 
Sanoi seppo Ilmarinen: 

”Oi sinua, kurja kokko! 

Mikä lienet lintyjasi, 

ku ollet otuksiasi, 

kun nyt maistelit makua, 

viillit halki hauin vatsan, 

kanssa riivoit rintapäätä, 

pään on varsin poikki pahkoit!” 
Tuop' on kokko rautakoura 

siitä syäntyi lentämähän. 

Ylös ilmahan kohosi 

pitkän pilven rannan päälle: 

pilvet liikkui, taivot naukui, 

ilman kannet kallistihe, 

katkesi Ukolta kaari, 

kuulta sarviset sakarat. 
Siitä seppo Ilmarinen 

itse kantoi pään kaloa 

anopille antehiksi. 

Sanan virkkoi, noin nimesi: 

”Tuoss' onpi ikuinen tuoli 

hyvän Pohjolan tupahan.” 
Siitä tuon sanoiksi virkki, 

itse lausui ja pakisi: 
”Jo nyt kynnin kyiset pellot, 
vakoelin maat matoiset, 
suistelin suet Manalan, 
Tuonen karhut kahlestutin; 
sain on suuren suomuhauin, 
liikkuvan kalan lihavan, 
tuosta Tuonelan joesta, 
Manalan alantehesta. 
Joko nyt neiti annetahan, 
tyttö täältä työnnetähän?” 
Sanoi Pohjolan emäntä: 
”Pahoinpa sinäki laait, 
kun sa päätä poikki pahkoit, 
laskit halki hauin vatsan, 
vielä riivoit rintapäätä, 
kanssa maistelit makua.” 
Silloin seppo Ilmarinen 
itse tuon sanoiksi virkki: 
”Ei saalis viatta saa'a 
paikoilta paremmiltana, 
saati Tuonelan joesta, 
Manalan alantehesta. 
Joko on valmis valvattini, 
valmis valvateltavani?” 
Sanoi Pohjolan emäntä, 
itse lausui ja nimesi: 

”Jo on valmis valvattisi, 
valmis valvateltavasi! 
Annettava on alliseni, 
sorsaseni suorittava 
Ilmariselle sepolle 
ikuiseksi istujaksi, 
polviseksi puolisoksi, 
kainaloiseksi kanaksi.” 
Olipa lapsi lattialla. 
Lauloi lapsi lattialta: 
”Jo tuli tuville näille 
liika lintu linnahamme. 
Lenti kokko koillisesta, 
halki taivahan havukka; 
siipi iski ilman äärtä, 
toinen lainetta lakaisi, 
pursto merta pyyhätteli, 
päähyt taivoa tapasi. 
Katseleikse, käänteleikse, 
liiteleikse, laateleikse; 
liiti miesten linnan päälle, 
nokalla kolistelevi; 
miesten linna rautakatto: 
ei siihen sisälle pääsnyt. 
”Katseleikse, käänteleikse, 
liiteleikse, laateleikse. 
Liiti naisten linnan päälle, 

nokalla kolistelevi; 

naisten linna vaskikatto: 

ei siihen sisälle pääsnyt. 
”Katseleikse, käänteleikse, 

liiteleikse, laateleikse. 

Liiti neitten linnan päälle, 

nokalla kolistelevi; 

neitten linna liinakatto: 


jo siihen sisälle pääsi! 


”Liiti linnan patsahalle, 
siitä laskihe laelle; 
liikahutti linnan lauan, 
istui linnan ikkunalle, 
seinälle selinäsulka, 
satasulka salvoimelle. 

”Katselevi kassapäitä, 
tukkapäitä tunnusteli, 
neitiparvesta parasta, 
kassapäistä kaunihinta, 
hele'intä helmipäistä, 
kukkapäistä kuuluisinta. 

”Siitä kokko kouraisevi, 
havulintu haivertavi: 
iski parvesta parahan, 
sorsajoukosta somimman, 
hele'immän, hempe'immän, 


400 verevimmän, valke'imman. 

Senpä iski ilman lintu, 
kynsi pitkä piirrällytti, 
ku oli pysty pään piolta 
sekä varrelta valittu, 
sulkasiltahan sulavin, 
hienukaisin höyheniltä.” 
Siitä Pohjolan emäntä 
sanan virkkoi, noin nimesi: 
”Mistä tiesit, teltamoinen, 
kuulit, kultainen omena, 
tämän neien kasvavaksi, 
tukan liina liikkuvaksi? 
Huohtiko hopeat neien, 
neien kullat sinne kuului, 
sinne paistoi meiän päivät, 
meiän kuuhuet kumotti?” 
Lausui lapsi lattialta, 
vasta kasvava karehti: 
”Siitä tiesi teltamoinen, 
onnen myyrä tien osasi 
neien kuuluhun kotihin, 
kaunihisen kartanohon: 
hyvä oli isosta huuto 
laivan suuren laskennalta, 
emosta sitäi parempi 
leivän paksun paistannalta, 
vehnäleivän leivonnalta, 

vierahan ravitsennalta. 

”Siitä tiesi teltamoinen, 
äkkioutoinen älysi 
neien nuoren nousneheksi, 
impyen ylenneheksi: 
kun kävi pihatse kerran, 
astui aittojen alatse 
varsin aamulla varahin, 
aivan aika-huomenessa, 
noki nousi nuoraisesti, 
savu paksusti pakeni 
neien kuulusta ko'ista, 
kasvavaisen kartanosta; 
neiti oli itse jauhamassa, 
kivenpuussa kiikkumassa: 
kivenpuu käkenä kukkui, 
laklana kiven lapatta, 
kiven siili sirkkusena, 
kivi helmenä heläsi. 

”Kävi siitä toisen kerran, 
astui pellon pientaretse: 
neiti oli mataramaalla, 
keikkui keltakankahilla, 
paineli punapatoja, 
keitti keltakattiloita. 

”Kävi kerran kolmannenki 
neien akkunan alatse, 


455 kuuli neitosen kutovan, 
pirta käessä piukkoavan: 
sukkulainen suikahteli 
kuin kärppä kiven kolossa, 
pirkaeli pirran pii'it 

460 kuin on tikka puun kylessä, 
käärilauta käännähteli 
kuin orava oksapuussa.” 

Siitä Pohjolan emäntä 
sanan virkkoi, noin nimesi: 

165 ”Kutti, kutti, neitoseni! 
Enkö jo sanonut aina: 
elä kuusissa kukahu, 
elä laula laksoloissa, 
näytä kaulan kaarevuutta, 

470 käsivarren valkeutta, 
ripeyttä rinnan nuoren, 
muun on muo'on muhkeutta! 

”Kaiken syystä syyättelin, 
keikutin tämän kesosen, 

475 jop' on kerkeän keväimen, 
jopa toisen toukoaian: 
laatiomme piilopirtti, 
pienet piiloikkunaiset, 
neien kangasta kutoa, 

48 


O 


neljin niisin niukutella, 
ettei kuule Suomen sulhot, 

Suomen sulhot, maan kosijat 
Lausui lapsi lattialta, 
kaksiviikkoinen kajahui: 
”Helppo on hepo salata, 
sorajouhi suojaella, 
paha on neitonen salata, 
hivus pitkä piilotella. 
Laatisit kivisen linnan 
keskelle meren seläistä 
siellä piikoja pi'ellä, 
kanojasi kasvatella, 
eip' on piile piiat siellä, 
eipä impyet ylene, 
ettei pääse suuret sulhot, 
suuret sulhot, maan kosijat, 
miehet pystyisin kypärin, 
heposet teräskape'in.” 
Itse vanha Väinämöinen 
alla päin, pahoilla mielin 
kotihinsa kulkiessa 
sanan virkkoi, noin nimesi: 
”Voi minua, mies kuluista, 
kun en tuota tuntenunna, 
naia nuorella iällä, 
etsiä elon ajalla! 
Kaikkiansa se katuvi, 
joka nuorta naimistansa, 


lasna lapsen saamistansa, 
510 pienenä perehtimistä.” 
Siinä kielti Väinämöinen, 
epäsi suvantolainen 
vanhan nuorta noutamasta, 
kaunista käkeämästä; 

915 kielti uimasta uhalla, 
veikan vettä soutamasta, 
kilvoin neittä kosjomasta 
toisen, nuoremman keralla. 

Pohjolassa valmistellaan häitä: iso härkä tapetaan, olut 
pannaan ja vieraiksi kutsutaan koko Pohjolan ja Kalevalan 
kansa Lemminkäistä lukuun ottamatta. 
Mitä nyt laulamme lajia, 
kuta virttä vieretämme? 
Tuota laulamme lajia, 
tuota virttä vieretämme: 
5 noita Pohjolan pitoja, 
jumalisten juominkia. 
Viikon häitä hankittihin, 
valmistettihin varoja 
noilla Pohjolan tuvilla, 
10 Sariolan salvoksilla. 
Mitä tuohon tuotettihin 
ja kuta veätettihin, 
Pohjan pitkihin pitoihin, 
suuren joukon juominkihin 
15 rahvahanravitsemiksi, 
joukon suuren syöttämiksi? 
Kasvoi härkä Karjalassa, 
sonni Suomessa lihosi; 
ei ollut suuri eikä pieni, 
20 olihan oikea vasikka! 
Hämehessä häntä häilyi, 
pää keikkui Kemijoella; 

sata syltä sarvet pitkät, 
puoltatoista turpa paksu. 
Viikon kärppä kääntelihe 
yhen kytkyen sijalla; 
päivän lenti pääskyläinen 
härän sarvien väliä, 
hätäisesti päähän pääsi 
keskenä levähtämättä. 
Kuun juoksi kesäorava 
häpähältä hännän päähän 
eikä päähän pääsnytkänä, 
ensi kuussa ennättänyt. 
Sepä vallatoin vasikka, 
sonni suuri suomalainen, 
Karjalasta kaimattihin 
Pohjan pellon pientarelle. 
Sata miestä sarviloista, 
tuhat turvasta piteli 
härkeä taluttaessa, 
Pohjolahan tuotaessa. 
Härkä käyä källeröitti 
Sariolan salmen suussa, 
syöpi heinät hettehestä, 
- selkä pilviä siveli. 
Eikä ollut iskijätä, 
maan kamalan kaatajata 
Pohjan poikien lu'ussa, 


50 


55 


60 


65 


70 


75 


koko suuressa su'ussa, 
nuorisossa nousevassa 
eikä varsin vanhastossa. 
Tulipa ukko ulkomainen, 
Virokannas karjalainen. 
Hänpä tuon sanoiksi virkki: 
”Malta, malta, härkä parka, 
kun tulen kurikan kanssa, 
kamahutan kangellani 
sun, katala, kallohosi: 
tok' et toisena kesänä 
kovin käännä kärseäsi, 
tölläytä turpoasi 
tämän pellon pientarella, 
Sariolan salmen suussa!” 
Läksi ukko iskemähän, 
Virokannas koskemahan, 
Palvoinen pitelemähän. 
Härkä päätä häiläytti, 
mustat silmänsä mulisti: 
ukko kuusehen kavahti, 
Virokannas vitsikkohon, 
Palvoinen pajun sekahan! 
Etsittihin iskijätä, 
sonnin suuren sortajata 
kaunihista Karjalasta, 
Suomen suurilta tiloilta, 

vienosta Venäjän maasta, 
Ruotsin maasta rohkeasta, 
Lapin laajoilta periltä, 
Turjan maasta mahtavasta; 
etsittihin Tuonelasta, 
Manalasta, maanki alta. 
Etsittihin, eipä löytty, 
haettihin, ei havaittu. 
Etsittihin iskijätä, 
katsottihin kaatajata 
selvältä meren selältä, 
lake'ilta lainehilta. 

Mies musta merestä nousi, 
uros umpilainehista, 
aivan selvältä selältä, 
ulapalta aukealta. 
Ei tuo ollut suurimpia 
eikä aivan pienimpiä: 
alle maljan maata mahtui, 
alle seulan seisomahan. 

Se oli ukko rautakoura, 
rauankarva katsannolta; 
päässä paatinen kypärä, 


100 jaloissa kiviset kengät, 


veitsi kultainen käessä, 
varsi vasken-kirjavainen. 
Saip' on siitä iskijänsä, 


105 


110 


115 


120 


125 


130 


tapasipa tappajansa, 
Suomen sonni sortajansa, 
maan kamala kaatajansa. 
Heti kun näki eränsä, 
ruhtoi niskahan rutosti: 
sorti sonnin polvillensa, 
kylen maahan kyykähytti. 
Saiko paljo saalihiksi? 
Saanut ei paljo saalihiksi: 
sata saavia lihoa, 
sata syltä makkarata, 
verta seitsemän venettä, 
kuuta kuusi tynnyriä 
noihin Pohjolan pitoihin, 
Sariolan syöminkihin. 
Tupa oli tehty Pohjolassa, 
tupa laitto, pirtti suuri, 
sivulta yheksän syltä, 
päästä seitsentä leveä. 
Kukko kun laessa lauloi, 
ei sen ääni maahan kuulu; 
penin haukunta perässä 
ei kuulu ovehen asti. 
Tuop' on Pohjolan emäntä 
liikkui sillan liitoksella, 
laahoi keskilattialla. 


Arvelee, ajattelevi: 

”Mistäpä olutta saamme, 
taarit taiten laittelemme 
näille häille hankkimille, 
pioille pi'ettäville? 

En tieä tekoa taarin 
enkä syntyä olosen.” 

Olipa ukko uunin päällä. 
Lausui ukko uunin päältä: 
”Ohrasta oluen synty, 
humalasta julkijuoman, 
vaikk' ei tuo ve'että synny 
eikä tuimatta tuletta. 

”Humala, Remusen poika, 
piennä maahan pistettihin, 
kyynä maahan kynnettihin, 
viholaisna viskottihin 
vierehen Kalevan kaivon, 
Osmon pellon penkerehen. 
Siitä nousi nuori taimi, 
yleni vihanta virpi; 
nousi puuhun pienoisehen, 
kohen latvoa kohosi. 

”Onnen ukko ohran kylvi 
Osmon uuen pellon päähän. 
Ohra kasvoi kaunihisti, 
yleni ylen hyvästi 
Osmon uuen pellon päässä, 


kaskessa pojan Kalevan. 
”Oli aikoa vähäisen, 


160 jo huuhui humala puusta, 

ohra lausui pellon päästä, 
vesi kaivosta Kalevan: 
'Milloin yhtehen yhymme, 
konsa toinen toisihimme? 
Yksin on elo ikävä, 
kahen, kolmen kaunoisampi.' 
”Osmotar, oluen seppä, 
Kapo, kaljojen tekijä, 
otti ohrasen jyviä, 
kuusi ohrasen jyveä, 
seitsemän humalan päätä, 
vettä kauhoa kaheksan; 
niin pani pa'an tulelle, 
laittoi keiton kiehumahan. 
Keitti ohraista olutta 
kerkeän kesäisen päivän 
nenässä utuisen niemen, 
päässä saaren terhenisen, 
puisen uuen uurtehesen, 
korvon koivuisen sisähän. 
”Sai oluen panneheksi, 
ei saanut hapanneheksi. 
Arvelee, ajattelevi, 
sanan virkkoi, noin nimesi: 

'Mitä tuohon tuotanehe 
ja kuta katsottanehe 
oluelle happaimeksi, 
kaljalle kohottimeksi?' 
”Kalevalatar, kaunis neiti, 
se on sormilta sorea, 
aina liukas liikunnolta, 
aina kengältä kepeä, 
liikkui sillan liitoksella, 
keikkui keskilattialla 
yhtä, toista toimitellen 
kahen kattilan kesellä. 
Näki puikon lattialla: 
poimi puikon lattialta. 
”Katselevi, kääntelevi: 
Mitä tuostaki tulisi 
Kavon kaunihin käsissä, 
hyvän immen hyppysissä, 
jos kannan Kavon kätehen, 
hyvän immen hyppysihin?' 
”Kantoipa Kavon kätehen, 
hyvän immen hyppysihin. 
Kapo kaksin kämmeninsä, 
hykerti käsin molemmin 
molempihin reisihinsä: 
syntyi valkea orava. 
”Noin se neuvoi poikoansa, 

oravaistansa opasti: 
'Oravainen, kummun kulta, 
kummun kukka, maan ihana! 
Juokse tuonne, kunne käsken, 
kunne käsken ja kehoitan: 
mieluisahan Metsolahan, 
tarkkahan Tapiolahan! 
Nouse puuhun pienoisehen, 
taiten tarhalatvaisehen, 
jottei kokko kouraiseisi 
eikä iskis' ilman lintu! 
Tuo'os kuusesta käpyjä, 
petäjästä helpehiä, 
ne kanna Kavon kätehen, 
oluehen Osmottaren!' 
”Osasi orava juosta, 
pöyhtöhäntä pyörähellä, 
pian juosta matkan pitkän, 
välehen välit samota, 
salon poikki, toisen pitkin, 
kolmannen vähän vitahan 
mieluisahan Metsolahan, 
tarkkahan Tapiolahan. 
”Näki kolme korpikuusta, 
neljä pienoista petäätä; 
nousi kuusehen norolla, 
petäjähän kankahalla. 

Eikä kokko kouraisnunna, 

iskenynnä ilman lintu. 
”Katkoi kuusesta käpyjä, 

petäjästä päitä lehvän. 

Kävyt kätki kynsihinsä, 

kääräisi käpälihinsä; 

ne kantoi Kavon kätehen, 

hyvän immen hyppysihin. 
”Kapo pisti kaljahansa, 

Osmotar oluehensa: 

eip' ota olut hapata, 


250 juoma nuori noustaksensa. 

”Osmotar, oluen seppä, 
Kapo, kaljojen tekijä, 
ainakin ajattelevi: 

'Mitä tuohon tuotanehe 
oluelle happaimeksi, 
kaljalle kohottimeksi?' 

”Kalevatar, kaunis neiti, 
se on sormilta sorea, 
aina liukas liikunnolta, 
aina kengältä kepeä, 
liikkui sillan liitoksella, 
keikkui keskilattialla 
yhtä, toista toimitellen 
kahen kattilan kesellä. 
Näki lastun lattialla: 

poimi lastun lattialta. 
”Katselevi, kääntelevi: 
Mitä tuostaki tulisi 
Kavon kaunihin käsissä, 
hyvän immen hyppysissä, 
jos kannan Kavon kätehen, 
hyvän immen hyppysihin?' 
”Kantoipa Kavon kätehen, 
hyvän immen hyppysihin. 
Kapo kaksin kämmeninsä, 
hykerti käsin molemmin 
molempihin reisihinsä: 
syntyi näätä kultarinta. 
”Niin se neuvoi nääteänsä, 
orpolastansa opasti: 
'Näätäseni, lintuseni, 
rahankarva kaunoiseni! 
Mene tuonne, kunne käsken, 
kunne käsken ja kehoitan: 
kontion kivikololle, 
metsän karhun kartanolle, 
jossa karhut tappelevat, 
kontiot kovin elävät! 
Kourin hiivoa kokoa, 
käsin vaahtea valuta, 
se kanna Kavon kätehen, 
tuo olallen Osmottaren!' 

”Jopa taisi näätä juosta, 
rinta kulta riehätellä. 
Pian juoksi matkan pitkän, 
välehen välit samosi, 
joen poikki, toisen pitkin, 
kolmannen vähän vitahan 
kontion kivikololle, 
karhun louhikammiolle. 
Siellä karhut tappelevat, 
kontiot kovin elävät 
rautaisella kalliolla, 
vuorella teräksisellä. 
”Valui vaahti karhun suusta, 
hiiva hirveän kiasta: 
käsin vaahtea valutti, 
kourin hiivoa kokosi; 
sen kantoi Kavon kätehen, 
hyvän immen hyppysihin. 
”Osmotar oluehensa, 
Kapo kaatoi kaljahansa: 
ei ota olut hapata, 
mehu miesten puurakoia. 
”Osmotar, oluen seppä, 
Kapo, kaljojen tekijä, 
ainakin ajattelevi: 
'Mitä tuohon tuotanehe 
oluelle happaimeksi, 

kaljalle kohottimeksi?' 
”Kalevatar, kaunis neiti, 
tyttö sormilta sorea, 
aina liukas liikunnolta, 
aina kengältä kepeä, 
liikkui sillan liitoksella, 
keikkui keskilattialla 
yhtä, toista toimitellen 
kahen kattilan välillä. 
Näki maassa palkoheinän: 
poimi maasta palkoheinän. 
”Katselevi, kääntelevi: 
Mitä tuostaki tulisi 
Kavon kaunihin käsissä, 
hyvän immen hyppysissä, 


335 jos kannan Kavon kätehen, 

hyvän immen hyppysihin?' 
”Kantoipa Kavon kätehen, 
hyvän immen hyppysihin. 
Kapo kaksin kämmeninsä, 
hykerti käsin molemmin 
molempihin reisihinsä: 
mehiläinen siitä syntyi. 
”Niin se neuvoi lintuansa, 
mehiläistänsä opasti: 
'Mehiläinen, lintu liukas, 
nurmen kukkien kuningas! 

Lennä tuonne, kunne käsken, 
kunne käsken ja kehoitan: 
saarelle selälliselle, 
luo'olle merelliselle! 
Siell' on neiti nukkununna, 
vyö vaski valahtanunna, 
sivulla simainen heinä, 
mesiheinä helmassansa. 
Tuo simoa siivessäsi, 
kanna mettä kaavussasi 
heleästä heinän päästä, 
kukan kultaisen kuvusta; 
se kanna Kavon kätehen, 
tuo olallen Osmottaren!' 
”Mehiläinen, lintu liukas, 
jopa lenti jotta joutui. 
Pian lenti matkan pitkän, 
välehen välit lyhenti, 
meren poikki, toisen pitkin, 
kolmannen vähän vitahan 
saarehen selällisehen, 
luotohon merellisehen. 
Näki neien nukkunehen, 
tinarinnan riutunehen 
nurmelle nimettömälle, 
mesipellon pientarelle, 
kupehella kultaheinä, 

vyöllänsä hopeaheinä. 

”Kasti siipensä simahan, 
sulkansa mesi sulahan 
helevässä heinän päässä, 
kukan kultaisen nenässä; 
sen kantoi Kavon kätehen, 
hyvän immen hyppysihin. 

”Osmotar oluehensa, 
Kapo pisti kaljahansa: 
siit’ otti olut hapata, 
siitä nousi nuori juoma 
puisen uuen uurtehessa, 
korvon koivuisen sisässä; 
kuohui korvien tasalle, 
ärjyi päällen äyrähien, 
tahtoi maahan tyyräellä, 
lattialle lasketella. 

”Oli aikoa vähäisen, 
pirahteli pikkaraisen. 
Joutui juomahan urohot, 
Lemminkäinen liiatenki: 
juopui Ahti, juopui Kauko, 
juopui veitikkä verevä 
oluelta Osmottaren, 
kaljalta Kalevattaren. 

”Osmotar, oluen seppä, 
Kapo, kaljojen tekijä, 

hän tuossa sanoiksi virkki: 
"Voi, poloinen, päiviäni, 
kun panin pahan oluen, 
tavattoman taarin laitoin: 
ulos korvosta kohosi, 
lattialle lainehtivi!' 
”Punalintu puusta lauloi, 
rastas räystähän rajalta: 
'Ei ole pahaoloinen, 
on juoma hyväoloinen, 
tynnyrihin tyhjettävä, 
kellarihin käytettävä 
tynnyrissä tammisessa, 
vaskivannetten sisässä.' 
”Se oli oluen synty, 
kalevaisten kaljan alku; 
siitä sai hyvän nimensä, 
siitä kuulun kunniansa, 
kun oli hyväoloinen, 
hyvä juoma hurskahille: 
pani naiset naurusuulle, 
miehet mielelle hyvälle, 
hurskahat iloitsemahan, 
hullut huppeloitsemahan.” 
Siitä Pohjolan emäntä, 
kun kuuli oluen synnyn, 
koki vettä suuren korvon, 


uuen puisen puolellensa, 
siihen ohria oloksi 

430 ja paljo humalan päitä. 
Alkoi keitteä olutta, 
väkivettä väännätellä 
uuen puisen uurtehessa, 
korvon koivuisen sisässä. 

435 Kuut kiviä kuumettihin, 
kesät vettä keitettihin, 
salot puita poltettihin, 
kaivot vettä kannettihin: 
jo salot saristui puista, 

440 veet väheni lähtehistä 
olosia pantaessa, 
kaljoja kyhättäessä 
Pohjan pitkiksi pioiksi, 
hyvän joukon juomingiksi. 

445 Savu saarella palavi, 
tuli niemen tutkaimella. 
Nousipa savu sakea, 
auer ilmahan ajoihe 
tuimilta tulisijoilta, 

450 varavilta valke'ilta: 


täytti puolen Pohjan maata, 


kaiken Karjalan sokisti. 
Kansa kaikki katsahtavi, 
katsahtavi, kaivahtavi: 

”Mistäpä savunen saapi, 
auer ilmahan ajaikse? 
Pienikö soan savuksi, 
suuri paimosen paloksi.” 
Tuop' on äiti Lemminkäisen 
aivan aamulla varahin 
läksi vettä lähteheltä; 
näkevi savun sakean 
pohjoisilla maailmoilla. 
Sanan virkkoi, noin nimesi: 
”Nuo onpi soan savuja, 
varsin vainovalke'ita!” 
Itse Ahti Saarelainen, 
tuo on kaunis Kaukomieli, 
katseleikse, käänteleikse. 
Arvelee, ajattelevi: 
”Josp' on kaalan katsomahan, 
likeltä tähystämähän, 
mistä tuo savunen saapi, 
auer ilman täyttelevi, 
oisiko soan savuja, 
noita vainovalke'ita.” 
Kaaloi Kauko katsomahan 
savun syntymäsijoa: 
ei ollut soan tulia 
eikä vainovalke'ita; 
olipa oluttulia, 

kaljankeitto-valke'ita 
Sariolan salmen suulla, 
niemen kaiskun kainalossa. 
Siinä Kauko katselevi ... 
Silmä karsas Kaukon päässä, 
silmä karsas, toinen kiero, 
suu vähiten väärällänsä. 
Virkki viimein katsellessa, 
poikki salmesta sanovi: 
”Oi armas anoppiseni, 
Pohjan ehtoisa emäntä! 
Laitapa oluet oivat, 
keitä kaljat kelvolliset 


495 juotavaksi joukon suuren, 


500 


505 


Lemminkäisen liiatenki 
noissa häissänsä omissa 
kera nuoren tyttäresi!” 
Sai olonen valmihiksi, 
mehu miesten juotavaksi. 
Pantihin olut punainen, 
kalja kaunis käytettihin 
maan alle makoamahan 
kivisessä kellarissa, 
tammisessa tynnyrissä, 
tapin vaskisen takana. 
Siitä Pohjolan emäntä 
laittoi keitot kiehumahan, 


kattilat kamuamahan, 
510 rjehtilät remuamahan. 
Leipoi siitä leivät suuret, 
suuret talkkunat taputti 
hyvän rahvahan varaksi, 


joukon suuren syötäviksi 
51 

Pohjan pitkissä pioissa, 

Sariolan juomingissa. 
Saipa leivät leivotuksi, 

talkkunat taputetuksi. 


Kului aikoa vähäisen, 
52 

pirahteli pikkaraisen: 
olut tykki tynnyrissä, 
kalja keikkui kellarissa: 
”Kun nyt juojani tulisi, 
lakkijani laittauisi, 
925 kunnollinen kukkujani, 
laaullinen laulajani!” 
Etsittihin laulajata, 
laaullista laulajata, 


kunnollista kukkujata, 
53 

kaunista karehtijata: 

lohi on tuotu laulajaksi, 
hauki kunnon kukkujaksi. 
Ei lohessa laulajata, 
hauissa karehtijata: 

935 lohen on leuat longallahan, 

hauin hampahat hajalla. 
Etsittihin laulajata, 
laaullista laulajata, 
kunnollista kukkujata, 
kaunista karehtijata: 
lapsi on tuotu laulajaksi, 
poika kunnon kukkujaksi. 
Ei lapsessa laulajata, 
kuolasuussa kukkujata: 
lapsen kiel' on kimmeltynnä, 
kielen kanta kammeltunna. 
Uhkasi olut punainen, 
noitueli nuori juoma 
nassakassa tammisessa, 
tapin vaskisen takana: 
”Kun et laita laulajata, 
laaullista laulajata, 
kunnollista kukkujata, 
kaunista karehtijata, 
potkin poikki vanteheni, 
ulos pohjani porotan!” 
Silloin Pohjolan emäntä 
pani kutsut kulkemahan, 
airuhut vaeltamahan. 
Itse tuon sanoiksi virkki: 
”Ohoh piika pikkarainen, 
orjani alinomainen! 

Kutsu rahvasta kokohon, 
miesten joukko juominkihin! 
Kutsu kurjat, kutsu köyhät, 
sokeatki, vaivaisetki, 
rammatki, rekirujotki! 
Sokeat venehin soua, 
rammat ratsahin ajele, 
rujot re'in remmätellös! 
”Kutsu kaikki Pohjan kansa 
ja kaikki Kalevan kansa, 
kutsu vanha Väinämöinen 
lailliseksi laulajaksi! 
Elä kutsu Kaukomieltä, 
tuota Ahti Saarelaista!” 
Tuop' on piika pikkarainen 
sanan virkkoi, noin nimesi: 
”Miks' en kutsu Kaukomieltä, 
yhtä Ahti Saarelaista?” 
Tuop' on Pohjolan emäntä 
sanan vastaten sanovi: 
”Siks' et kutsu Kaukomieltä, 
tuota lieto Lemminkäistä, 
kun on kaikitse toraisa, 
aivan tarkka tappelija; 
tehnyt on häissäki häpeät, 
pitoloissa pillat suuret, 
nauranut pyhäiset piiat 

pyhäisissä vaattehissa.” 
Tuop' on piika pikkarainen 
sanan virkkoi, noin nimesi: 
”Mistä tieän Kaukomielen, 
jotta heitän kutsumatta? 
En tunne Ahin kotia, 
Kaukomielen kartanoa.” 
Sanoi Pohjolan emäntä, 
itse lausui ja nimesi: 
”Hyvin tunnet Kaukomielen, 
tuon on Ahti Saarelaisen: 
Ahti saarella asuvi, 
veitikkä vesien luona, 
laajimman lahen sivulla, 
Kaukoniemen kainalossa.” 
Tuop' on piika pikkarainen, 
raataja rahan-alainen, 
kantoi kutsut kuusialle, 
keruhut kaheksialle. 
Kutsui kaiken Pohjan kansan 
ja kaiken Kalevan kansan, 
nuotki hoikat huonemiehet, 
kaitakauhtanat kasakat. 
Yks' on aino Ahti poika, 
- senp’ on heitti kutsumatta. 


21. RUNO 


Pohjolassa vietetään häitä. 

Tuop' on Pohjolan emäntä, 

Sariolan vaimo vanha, 

oli ulkona olija, 

askareillansa asuja. 

Kuului suolta ruoskan roiske, 

rannalta re'en ratina. 

Loi silmänsä luotehelle, 

käänti päätä päivän alle, 

arvelee, ajattelevi: 

”Mi tämä väki väjyvi 

minun, raukan, rannoilleni? 

Suurtako sotaväkeä?” 
Kaaloi tuota katsomahan, 

likeltä tähyämähän: 

ei ollut sotaväkeä; 

oli suuri sulhaiskansa, 

vävy keskellä väkeä, 

hyvän rahvahan raossa. 
Itse Pohjolan emäntä, 

Sariolan vaimo vanha, 

kun tunsi vävyn tulevan, 

sanan virkkoi, noin nimesi: 

”Luulin tuulen tuulevaksi, 

pinon pystyn viereväksi, 

meren rannan roikkivaksi, 
someren karehtivaksi. 
Kaaloin tuota katsomahan, 
likeltä tähyämähän,; 
eipä tuuli tuullutkana, 
pino pysty vierrytkänä, 
meren ranta rauennunna, 
someret karehtinunna: 
vävyni väki tulevi, 
saoin kaksin käänteleikse! 
”Mistä mä vävyni tunnen, 
vävyni väen seasta? 
Tuttu on vävy väestä, 
tuttu tuomi muista puista, 
tammi virpivarpasista, 
kuuhut taivahan tähistä. 
”Vävy on mustalla orolla, 
niinkuin syövällä suella, 
kantavalla kaarnehella, 
lentävällä lievehellä; 
kuusi kultasirkkulaista 
vempelellä kukkumassa, 
seitsemän siniotusta 
rahkehella laulamassa.” 
Kuuluvi kumu kujasta, 
aisan kalke kaivotieltä: 
jo vävy pihalle saapi, 

vävyn kansa kartanolle. 
Vävy on keskellä väkeä, 
hyvän rahvahan raossa, 
ei ole varsin eellimäisnä 
eikä aivan jälkimäisnä. 
”Pois, pojat, ulos, urohot, 
pihalle, pitimmät miehet, 
rinnuksia riistamahan, 
rahkehia raastamahan, 
aisoja alentamahan, 
tuomahan vävy tupahan!” 
Juoksevi vävyn oronen, 
kirjokorja kiiättävi 
pitkin appelan pihoa. 
Sanoi Pohjolan emäntä: 
”Oi sie orja, palkkalainen, 
kylän kaunoinen kasakka! 
Ottaos vävyn oronen, 
lasketellos laukkiotsa 
vaskisista valjahista, 
tinaisista rinnuksista, 
rahaisista rahkehista, 
vesaisista vempelistä! 
Viekösi vävyn oronen, 
talutellos taitavasti 
sulkkuisista suitsiloista, 
päitsistä hopeapäistä 

piehtaroille pehmeille, 
tasaiselle tanterelle, 
vienolle vitilumelle, 
maalle maionkarvaiselle! 
”Juottaos vävyni varsa 
lähisestä lähtehestä, 
joka seisovi sulana, 
heraisena herhettävi 
alla kullan kuusen juuren, 
alla pensivän petäjän! 
”Apata vävyni varsa 
koropasta kultaisesta, 
vaskisesta vakkasesta 
pestyin ohrin, lestyin leivin, 
keitetyin kesäisin vehnin, 
survotuin suvirukihin! 
”Vie siitä vävyn oronen 
soimelle sopimmaiselle, 
ylimäiselle sijalle, 
ta'impahan tanhuahan! 
Sito'os vävyn oronen 
kultaisista koltsasista 
rautaisehen renkaisehen, 
patvisehen patsaisehen! 
Pankosi vävyn orolle 
kappa kauroja etehen, 
toinen heinän helpehiä, 


kolmas ruumenen muryuja! 
”Sukios vävyn oronen 

mursunluisella sualla, 

jottei karva katkeaisi, 

110 sorajouhi sorkahtaisi! 
Kattaos vävyn oronen 
loimella hope'isella, 
kuomikolla kultaisella, 
vanumalla vaskisella! 

115 ”Kylän poiat, kyyhkyläiset! 
Viekätte vävy tupahan, 
hivuksin hatuttomana, 
käen kintahattomana! 

”Vuotas katselen vävyä, 

120 jos sopii vävy tupahan 
ilman uksen ottamatta, 
pihtipuolen purkamatta, 
kamanan korottamatta, 
kynnyksen alentamatta, 

125 soppiseinän sortamatta, 
multahirren muuttamatta! 

”Ei mahu vävy tupahan, 
hyvä lahja laipiohon 
ilman uksen ottamatta, 
13 

pihtipuolen purkamatta, 
kamanan korottamatta, 
kynnyksen alentamatta, 

soppiseinän sortamatta, 
multahirren muuttamatta: 
vävy on päätänsä pitempi, 
korvallista korkeampi. 
”Kamanat kohottukohot 
lakin päästä laskematta, 
kynnykset alentukohot 
kengän kannan koskematta, 
pihtipuolet välttyköhöt, 
ovet ilman auetkohot 
tullessa vävyn tupahan, 
astuessa aimo miehen! 
”Kiitos kaunoisen Jumalan, 
jo saapi vävy sisähän! 
Vuotas katsahan tupoa, 
silmeän tuvan sisähän, 
onko täällä pöyät pesty, 
lavitsat vesin valeltu, 
siivottu sileät sillat, 
lautalattiat la'aistu! 
”Katselen tätä tupoa 
- enkä tuota tunnekana, 
mistä puist' on pirtti tehty, 
mistä suoja tänne saatu, 
kusta seinät seisotettu 
sekä lattiat laottu. 
”Sivuseinä on siilin luista, 

periseinä peuran luista, 
oviseinä osman luista, 
kamana karitsan luista. 

”Orret on omenapuista, 
patsas puista patviloista, 
luaslauat lumpehista, 
laki lahnan suomuksista. 

”Rahi on rauasta rakettu, 
lautsat Saksan laahkoloista, 
pöytä kullan kirjoiteltu, 
silta silkillä silattu. 

”Uuni vaskesta valettu, 
pankko paasista hyvistä, 
kiukoa meren kivistä, 
karsina Kalevan puista.” 

Sulho tungeikse tupahan, 
alle kattojen ajaikse. 
Sanan virkkoi, noin nimesi: 
”Terve tänneki, Jumala, 
alle kuulun kurkihirren, 
alle kaunihin katoksen!” 

Sanoi Pohjolan emäntä: 
”Terve, terve tultuasi 
tänne pienehen tupahan, 
matalaisehen majahan, 
honkaisehen huonehesen, 
petäjäisehen pesähän! 

”Ohoh orjapiikaseni, 
kylän pantu palkkalainen! 
Tuopa tulta tuohen päässä, 
temmo tervaksen nenässä 
katsellakseni vävyä, 
nähäkseni sulhon silmät, 
sinisetkö vai punaiset 
vaiko vaatevalkeuiset!” 

Orjapiika pikkarainen, 
kylän pantu palkkalainen, 
toip' on tulta tuohosessa, 
tempoi tulta tervaksessa. 

”Tuli on tuohinen rämäkkä, 
savu musta tervaksinen, 
vävyn silmät saastuttaisi, 
mustuttais' ihanan muo'on: 
tuopa tulta tuohuksella, 
vahasella valkeaista!” 

Orjapiika pikkarainen, 
kylän pantu palkkalainen, 
toip' on tulta tuohuksella, 
vahasella valkeaista. 

Valkea savu vahainen, 
tuli kirkas tuohuksinen, 
valotti vävyltä silmät, 
kirkasti vävyltä kasvot. 

”Jo näen vävyni silmät: 


ei siniset, ei punaiset 
215 eikä vaatevalkeuiset; 
meren on vaahen valkeuiset, 
meren ruo'on ruskeuiset, 
meren kaislan kauneuiset. 
”Kylän poiat, kyyhkyläiset! 
20 

Viekätte tätä vävyä 
isoimmille istuimille, 
ylimäisille sijoille, 
selin seineä sinistä, 
pä'in pöyteä punaista, 

kohin kutsuvierahia, 
rinnoin rahvahan remua!” 

Siitä Pohjolan emäntä 
syötti, juotti vierahia, 
syötti suin sulassa voissa, 
230 kourin kuorekokkaroissa 
noita kutsuvierahia, 
vävyänsä liiatenki. 

Olipa lohta luotasilla, 


sivulla sianlihoa, 

kupit kukkuraisillansa, 

va'it varpelaitehilla 

syöä kutsuvierahien 

ja vävysen liiatenki. 
Sanoi Pohjolan emäntä: 

240 ”Oj sie piika pikkarainen! 

Tuop' on tuopilla olutta, 
kanna kaksikorvaisella 
noille kutsuvierahille, 
vävylleni liiatenki!” 

Tuop’ on piika pikkarainen, 
raataja rahan-alainen, 
antoi tuopin totta tehä, 
viisivantehen vikoa, 
huuhtoa humalan parrat, 
vaahen parrat valkoella 
noilta kutsuvierahilta 
ja vävyltä liiatenki. 

Mitä nyt olut osasi, 
virkki viisivantehinen, 
kun oli luona laulajansa, 
kunnollinen kukkujansa? 
Olipa vanha Väinämöinen, 
virren ponsi polvu'inen, 
laaullisna laulajana, 
parahana taitajana. 

Ensin ottavi olutta, 
siitä tuon sanoiksi virkki: 
”Olukkainen, juomukkainen! 
Elä miestä jouten juota! 
Laita miehet laulamahan, 
kultasuut on kukkumahan! 
Isännät imehtelevät, 

emännät ajattelevat: 
joko on laulut lauennehet, 
ilokielet kirvonnehet, 
vai panin pahan oluen, 
juoksuttelin juoman kehnon, 
kun ei laula laulajamme, 
hyreksi hyvät runomme, 
kuku kultavierahamme, 
iloitse ilokäkemme? 
”Kukas tässä kukkunevi, 
kenpä kielin laulanevi 
näissä Pohjolan pioissa, 
Sariolan juomingissa? 
Eipä tässä lautsat laula, 
kun ei lautsan istujaiset, 
lattiat ei lausahtele, 
kun ei lattian kävijät; 
eikä ikkunat iloitse, 
kun ei ikkunan isännät, 
eikä pöykä pöyän ääret, 
kun ei pöyän äärelliset, 
ei ne reppänät remuile, 
kun eireppänän alaiset.” 
Oli lapsi lattialla, 
maitoparta pankon päässä. 
Lausui lapsi lattialta, 
poika pankolta pakisi: 

”En ole iso iältä, 
vahva varren kasvannolta, 
vaan kuitenki kaikitenki, 
jos ei muut lihavat laula, 
miehet paksummat pajaha, 
verevämmät vierettele, 
niin mä laulan, laiha poika, 
poika kuiva, kuikuttelen; 
laulan laihoilta lihoilta, 
kupehilta kuuttomilta 
tämän iltamme iloksi, 
päivän kuulun kunniaksi.” 
Olipa ukko uunin päällä. 
Tuopa tuon sanoiksi virkki: 
”Ei ole lasten laululoista, 
kurjien kujerteloista: 
valehia lasten laulut, 
tyhjiä tytärten virret! 
Anna virsi viisahalle, 
laulu lautsan istujalle!” 
Silloin vanha Väinämöinen 
itse tuon sanoiksi virkki: 
”Onko tässä nuorisossa, 
koko suuressa su'ussa, 
ken panisi käen kätehen, 
ha'an toisehen hakahan 
ja saisi sanelemahan, 

laikahtaisi laulamahan 
päivän päätyvän iloksi, 
illan kuulun kunniaksi?” 
Sanoi ukko uunin päältä: 
”Ei ole tässä ennen kuultu, 
ei ole kuultu eikä nähty 
sinä ilmoisna ikänä 
parempata laulajata, 
tarkempata taitajata, 
kuin mitä minä kujerrin, 
lauleskelin lapsempana, 
laulelin lahen vesillä, 
kajahtelin kankahilla, 
kukkuelin kuusikoilla, 
sanelin salometsillä. 
”Ääni oli suuri ja sorea, 
säveleni sangen kaunis: 
se silloin jokena juoksi, 
vesivirtana vilisi, 
kulki kuin lyly lumella, 
purjelaiva lainehilla. 
Vaan en nyt sanoa saata, 
tuot’ en tarkoin tunnekana, 
mikä sorti suuren äänen, 
äänen armahan alenti: 
ei se nyt jokena juokse, 
lainehina lailattele, 

on kuin karhi kannostossa, 
hangella havupetäjä, 
rekirannan hiekkasilla, 
vene kuivilla kivillä.” 
Silloin vanha Väinämöinen 
itse tuon sanoiksi virkki: 
”Kun ei toista tullekana 
kerallani laulamahan, 
yksin lähtenen runoille, 
laikahtanen laulamahan: 
kun olen luotu laulajaksi, 
sattunut sanelijaksi, 
en kysy kylästä tietä, 
päätä virren vierahalta.” 
Siitä vanha Väinämöinen, 
virren ponsi polvu'inen, 
istuihen ilon teolle, 
laulutyölle työntelihe, 
ilovirret vieressänsä, 
saatavillansa sanaset. 
Lauloi vanha Väinämöinen, 
sekä lauloi jotta taitoi: 
ei sanat sanoihin puutu, 
virret veisaten vähene; 
ennen kalliot kiviä, 
umpilammit lumpehia. 
Siinä lauloi Väinämöinen, 

pitkin iltoa iloitsi. 

Naiset kaikki naurusuulla, 
miehet mielellä hyvällä 
kuuntelivat, kummeksivat 
Väinämöisen väännätystä, 
kun oli kumma kuulijanki, 
ime ilmankin olijan. 

Sanoi vanha Väinämöinen, 
virkki virtensä lopulla: 
”Mitäpä minusta onpi 
laulajaksi, taitajaksi! 

En minä mitänä saata, 
en kuhunkana kykene. 
Oisi Luoja laulamassa, 
suin sulin sanelemassa! 
Luoja laulun lauleleisi, 
lauleleisi, taiteleisi. 

”Laulaisi meret mesiksi, 
meren hiekat hernehiksi, 
meren mullat maltahiksi, 
suoloiksi meren someret, 
lehot laajat leipämaiksi, 
ahovieret vehnämaiksi, 
mäet mämmikakkaroiksi, 
kalliot kananmuniksi. 

”Lauleleisi, taiteleisi, 
saneleisi, saatteleisi, 

laulaisi tähän talohon 
läävät täysi lähtemiä, 
kujat täysi kukkapäitä, 
ahot maion antajia, 
sata sarven kantajata, 
tuhat tuojoa utaren. 
”Lauleleisi, taiteleisi, 
saneleisi, saatteleisi 
isännille ilvesturkit, 
emännille verkaviitat, 
tyttärille ummiskengät, 
pojille punaiset paiat. 
”Annap' ainaki, Jumala, 
toisteki, totinen Luoja, 
näin näissä elettäväksi, 
toiste toimieltavaksi 
näissä Pohjolan pioissa, 
Sariolan juomingissa, 
oloset jokena juosta, 
me'et virtana vilata 
näissä Pohjolan tuvissa, 
Sariolan salvoksissa, 


425 jotta päivin lauleltaisi, 


illoin tehtäisi iloa 

iällä tämän isännän, 

elinajalla emännän! 
”Pankohon Jumala palkan, 


430 Luoja koston kostakohon 
isännälle pöyän päähän, 
emännällen aittahansa, 
pojillen apajaveelle, 
kangaspuihin tyttärille, 

435 jottei konsana katuisi, 
vuonna toisna voikahtaisi 
näitä pitkiä pitoja, 
suuren joukon juominkia!” 


22. RUNO 


Morsian hunnutetaan, valmistellaan lähtöön ja itketetään. 

Kun oli kyllin häitä juotu, 
pi'etty pitoja noita, 
häitä Pohjolan tuvilla, 
pitoja Pimentolassa, 
sanoi Pohjolan emäntä 
Ilmariselle, vävylle: 
”Mit' istut, isosukuinen, 
maan valio, valvattelet? 
Istutko ison hyvyyttä 
vai emonko armautta 
vaiko pirtin valkeutta, 
naimakansan kauneutta? 
”Et istu ison hyvyyttä, 
et emosen armautta 
etkä pirtin puhtautta, 
naimakansan kauneutta: 
istut impesi hyvyyttä, 
neien nuoren armautta, 
valvattisi valkeutta, 
kassapääsi kauneutta. 
”Sulho, viljon veljyeni! 
Vuotit viikon, vuota vielä! 
Ei ole valmis valvattisi, 
suorinut ikisopusi: 

puol" on päätä palmikolla, 
puoli palmikoitsematta. 
”Sulho, viljon veljyeni! 
Vuotit viikon, vuota vielä! 
Ei ole valmis valvattisi, 
suorinut ikisopusi: 
yks' on hiema hiemoitettu, 
toinen hiemoiteltavana. 
”Sulho, viljon veljyeni! 
Viikon vuotit, vuota vielä! 
Ei ole valmis valvattisi, 
suorinut ikisopusi: 
vast' on jalka kengitetty, 
toinen kengiteltävänä. 
”Sulho, viljon veljyeni! 
Viikon vuotit, vuota vielä! 
Ei ole valmis valvattisi, 
suorinut ikisopusi: 
käsi on toinen kinnastettu, 
toinen kinnasteltavana. 
”Sulho, viljon veljyeni! 
Viikon vuotit, et väsynyt: 
valmis on nyt valvattisi, 
suoriunut sorsasesi. 
”Mene jo myöten, myöty neiti, 
kanssa, kaupattu kananen! 
Jo nyt on liittosi likellä, 

kovin läsnä lähtöaika, 
kun on viejä vieressäsi, 
ottajaisesi ovilla: 
oro suitsia purevi, 
reki neittä vuottelevi. 
”Oltua rakas rahoihin, 
käpäs kättä antamahan, 
kiivas kihlan ottelohon, 
sormuksen sovittelohon, 
ole nyt rakas rekehen, 
kiivas kirjokorjasehen, 
käpäs käymähän kylähän 
sekä sievä lähtemähän! 
”Etpä äijän, nuori neiti, 
kahen puolesi katsellut, 
yli pääsi ymmärrellyt, 
jos te'it ka'utun kaupan, 
iän kaiken itkemisen, 
vuoet voikerrehtamisen, 
kun läksit isosi koista, 
siirryit syntymäsijoilta, 
luota ehtoisen emosi, 
kantajasi kartanoilta. 
”Mi oli sinun eleä 
näillä taattosi tiloilla! 
Kasvoit kukkana kujilla, 
ahomailla mansikkana. 

Nousit voille vuotehelta, 
maioille makoamasta, 
venymästä vehnäsille, 
pettäjäisille pehusta. 
Kun et voinut voita syöä, 
silpaisit sianlihoa. 

”Ei ollut huolta ollenkana, 
ajatusta aioinkana: 
annoit huolla honkasien, 
ajatella aiaksien, 
surra suolla suopetäjän, 
kangaskoivun kankahalla. 
Itse liehuit lehtyisenä, 
perhosena pyörähtelit, 
marjana emosi mailla, 
vaapukkana vainiolla. 

”Lähet nyt talosta tästä, 
menet toisehen talohon, 
toisehen emon alahan, 
perehesen vierahasen. 
Toisin siellä, toisin täällä, 
toisin toisessa talossa! 
Toisin siellä torvet soivat, 
toisin ukset ulvaisevat, 
toisin vierevät veräjät, 
sanovat saranarauat. 

”Et osaa ovissa käyä, 

veräjissä vieretellä 

talon tyttären tavalla; 

et tunne puhua tulta 

etkä liettä lämmitteä 

talon miehen mieltä myöten. 
”Niinkö luulit, neito nuori, 

niinkö tiesit jotta luulit, 

luulit yöksi lähteväsi, 

päivällä paloavasi? 

Etpä yöksi lähtenynnä, 

etkä yöksi, et kaheksi: 

jopa jou'uit viikommaksi, 

kuuksi päiväksi katosit, 

iäksi ison majoilta, 

elinajaksi emosi. 

Askelt' on piha pitempi, 

kynnys hirttä korkeampi 

sinun toiste tullessasi, 

kerran kertaellessasi.” 
Neito parka huokaeli, 

huokaeli, henkäeli; 

suru syämelle panihe, 

vesi silmille vetihe. 

Itse tuon sanoiksi saatti: 

”Noinpa tiesin, noinpa luulin, 

noinpa arvelin ikäni, 

sanoin kaiken kasvinaian: 

et sä, neiti, neiti olle 
oman vanhemman varassa, 
oman taaton tanterilla, 
vanhan maammosi majoilla. 
Äskenpä olisit neiti 
miehelähän mennessäsi, 
kuin oisi jalka kynnyksellä, 
toinen korjassa kosijan: 
oisit päätäsi pitempi, 
korvallista korkeampi. 
”Tuota toivoin tuon ikäni, 
katsoin kaiken kasvinaian 
- vuotin kuin hyveä vuotta, 
katsoin kuin kesän tuloa. 
Jo nyt on toivoni toeksi, 
lähtöni lähemmä saanut; 
jop' on jalka kynnyksellä, 
toinen korjassa kosijan. 
Enkä tuota tunnekana, 
mikä muutti multa mielen: 
en lähe ilolla mielin 
enkä riemulla eriä 
tästä kullasta ko'ista, 
jän nuoren istumasta, 
näiltä kasvinkartanoilta, 
ison saamilta eloilta; 
lähen, hoikka, huolissani, 

ikävissäni eriän, 
kuin syksyisen yön sylihin, 
kevä'isen kierän päälle, 
jälen jäällä tuntumatta, 
jalan iskun iljangolla. 
”Miten lieki mieli muien, 
mieli muien morsianten? 
Tok’ ei muut muretta tunne, 
kanna kaihoista syäntä, 
kuin kannan minä katala, 
kannan mustoa muretta, 
syäntä syen näköistä, 
huolta hiilenkarvallista. 
”Niin on mieli miekkoisien, 
autuaallisten ajatus, 
kuin keväinen päivännousu, 
kevätaamun aurinkoinen. 
Mitenpä minunki mieli, 
minun synkeä sisuni? 
On kuin laaka lammin ranta, 
kuin pimeä pilven ranta, 
kuin syksyinen yö pimeä, 
talvinen on päivä musta; 
viel' on mustempi sitäki, 
synkeämpi syksy-yötä.” 
Olipa akka, askarvaimo, 
talon ainoinen asuja. 

Hänpä tuon sanoiksi virkki: 

”Kutti, kutti, neiti nuori! 

Etkö muista, kuin sanelin, 

sanelin saoinki kerroin: 

elä sulho'on ihastu, 

elä sulhon suumalohon, 

luota silmänluontehesen, 

katso jalkoihin jaloihin! 

Sulovasti suun pitävi, 

silmät luopi luopuisasti, 

vaikka lempo leukaluissa, 

surma suussansa asuisi. 
”Noinpa aina neittä neuvoin, 

orpanaistani opastin: 

kun tulevi suuret sulhot, 

suuret sulhot, maan kosijat, 

sinä vastahan sanele 

ja puhele puoleltasi, 

sanele sanalla tuolla, 

lausu tuolla lausehella: 

'Ei minusta ollekana, 

ollekana, lienekänä 

miniäksi vietävätä, 

orjaksi otettavata. 

Fi neiti minun näköinen 

osaa orjana eleä, 

muista ei mukihin mennä, 

olla aina alla kynsin. 
Toinen kun sanan sanoisi, 
minä kaksi vastoaisin; 
kun tulisi tukkahani, 
hairahtaisi hapsihini, 
tukastani tuivertaisin, 
hapsistani haivertaisin.' 
”Et sinä sitä totellut, 
et kuullut minun sanoa. 
Käeten kävit tulehen, 
tieten tervan keittehesen; 
riensihit revon rekehen, 
läksit karhun kantasille, 
revon reessänsä veteä, 
karhun kauas kannatella, 
ikiorjaksi isännän, 
aikaorjaksi anopin. 
”Läksit kouluhun kotoa, 
piinahan ison pihoilta. 
Kova on koulu käyäksesi, 
piina pitkä ollaksesi: 
siell' on ohjat ostettuna, 
varustettu vankirauat, 
ei ketänä muuta vasten, 
vasten on vaivaista sinua. 
”Kohta saat kokea, koito, 
kokea, kovaosainen, 

apen luista leukaluuta, 
anopin kivistä kieltä, 
ky'yn kylmiä sanoja, 
naon niskan-nakkeloita. 

”Kuules, neiti, kuin sanelen, 
kuin sanelen, kuin puhelen! 
Olit kukkana kotona, 
ilona ison pihoilla: 
iso kutsui kuutamaksi, 
emo päivänpaisteheksi, 
veikkosi vesivaloksi, 
siskosi siniveraksi. 

Menet toisehen talohon, 
vierahan emän alahan: 

ei vieras emosen verta, 
vaimo toinen tuojan verta! 
Harvoin vieras siivoin sinkui, 
harvoin oike'in opetti: 

appi haukkuvi havuiksi, 
anoppisi ahkioksi, 

kyty kynnysportahiksi, 

nato naisien pahoiksi. 

” Äsken sie hyvä olisit, 
äsken kerta kelpoaisit: 
utuna ulos menisit, 
savuna pihalle saisit, 
lehtisenä lenteleisit, 

kipunoina kiiättäisit. 

”Et ole lintu lentäjäksi 
etkä lehti liehujaksi, 
et kipuna kiitäjäksi, 
savu saajaksi pihalle. 

”Voi neiti, sisarueni! 
Jo nyt vaihoit, minkä vaihoit! 
Vaihoit armahan isosi 
appehen ani paha'an, 
vaihoit ehtoisen emosi 
anoppihin ankarahan! 
Vaihoit viljon veljyesi 
kyyttäniskahan kytyhyn, 
vaihoit siskosi siveän 
naljasilmähän natohon! 
Vaihoit liinavuotehesi 
nokisihin nuotioihin, 
vaihoit valkeat vetesi 
likaisihin lietehisin, 
vaihoit hiekkarantasesi 
mustihin muraperihin! 
Vaihoit armahat ahosi 
kanervikkokankahisin, 
vaihoit marjaiset mäkesi 
kaskikantoihin kovihin! 
”Niinkö luulit, neito nuori, 
niinkö, kasvava kananen: 

huolet loppui, työt väheni 
tämän illan istumilla, 
maata sinne vietäväsi, 
unille otettavasi? 

”Eip' on maata vieäkänä, 
unille otetakana: 
vasta valvoa pitävi, 
vasta huolta hoivatahan, 
ajatusta annetahan, 
pannahan pahoa mieltä. 

”Kunis huiskit hunnutoinna, 
sinis huiskit huoletoinna: 
kunis liikuit liinatoinna, 
liikuit liioitta suruvitta. 
Äsken huntu huolta tuopi, 
palttina pahoa mieltä, 
liina liikoja suruja, 
pellava perättömiä. 

”Mikäs neitosen kotona! 
Niin neito ison kotona, 
kuin kuningas linnassansa, 
yhtä miekkoa vajoa. 
Toisin tuon miniä raukan! 
Niin miniä miehelässä, 
kuin vanki Venäehellä, 
yhtä vahtia vajoa. 

”Teki työtä työn ajalla, 

väänti hartian väellä, 
hipiä hi'en väessä, 
otsa vaahen valkeassa. 
Kun tulevi toinen aika, 
niin tulehen tuomitahan, 
ajetahan ahjoksehen, 
sen kätehen käsketähän. 
”Piteä hänen pitäisi, 
piteä, piloisen piian, 
lohen mieli, kiiskin kieli, 
lammin ahvenen ajatus, 
suu sären, salakan vatsa, 
meriteiren tieto saa'a. 
”Eipä tieä yksikänä, 
ymmärrä yheksänkänä 
emon tuomista tytöistä, 
vanhempansa vaalimista, 
mistä syöjä syntynevi, 
kaluaja kasvanevi, 
lihan syöjä, luun purija, 
tukan tuulelle jakaja, 
hapsien hajottelija, 
ahavalle anneksija. 
”Itke, itke, neiti nuori! 
Kun itket, hyvinkin itke! 
Itke kourin kyynelesi, 
kahmaloin haluvetesi, 

pisaret ison pihoille, 
lammit taaton lattioille, 
itke tulville tupanen, 
siltalauat lainehille! 
Kun et itke itkettäissä, 
itket toiste tullessasi, 
kun tulet ison kotihin, 
kun löyät isosi vanhan 
saunahan savuttunehen 
kuiva vasta kainalossa. 
”Itke, itke, neiti nuori! 
Kun itket, hyvinkin itke! 
Kun et itke itkettäissä, 
itket toiste tullessasi, 
kun tulet emon kotihin, 
kun löyät emosi vanhan 
läävähän läkähtynehen, 
kuollehen kupo sylihin. 
”Itke, itke, neiti nuori! 
Kun itket, hyvinkin itke! 
Kun et itke itkettäissä, 
itket toiste tullessasi, 
kun tulet tähän kotihin, 
löyät veikkosi verevän 
kujahan kukistunehen, 
kartanolle kaatunehen. 
”Itke, itke, neiti nuori! 

Kun itket, hyvinkin itke! 
Kun et itke itkettäissä, 
itket toiste tullessasi, 
kun tulet tähän talohon, 
löyät siskosi siveän 
sotkutielle sortunehen 
vanha karttu kainalossa.” 
Neito parka huokaeli, 
huokaeli, henkäeli. 
Itse loihen itkemähän, 
vierähti vetistämähän. 
Itki kourin kyyneleitä, 
kahmaloin haluvesiä 
ison pestyille pihoille, 
lammit taaton lattialle. 
Siitä tuon sanoiksi virkki, 
itse lausui ja pakisi: 
”Hoi sisaret, sirkkuseni, 
entiset ikätoverit, 
kaikki kasvinkumppalini! 
Kuulkottenpa, kuin sanelen! 
En nyt tuota tunnekana, 
mikä lienehe minulle 
iskennä tämän ikävän, 
tämän huolen hoivannunna, 
tämän kaihon kantanunna, 
murehen mukaellunna. 

”Toisin tiesin, toisin luulin, 
toisin toivotin ikäni: 
käkesin käkenä käyä, 
kukahella kukkuroilla 
näille päivin päästyäni, 
näille tuumin tultuani. 
Enpä nyt käkenä käyne, 
kukahelle kukkuroilla: 
olen kuin alli aallokossa, 
tavi laajalla lahella 
uiessa vilua vettä, 
vettä jäistä järkyttäissä. 

”Voi isoni, voi emoni, 
voi on valtavanhempani! 
Minnekä minua loitte, 
kunne kannoitte katalan 
nämät itkut itkemähän, 
nämät kaihot kantamahan, 
nämät huolet huolimahan 
ja surut sureksimahan? 

”Mahoit ennen, maammo rukka, 
mahoit, kaunis kantajani, 
armas maion-antajani, 
ihana imettäjäni, 
kapaloia kantosia, 
pestä pieniä kiviä, 
kuin pesit tätä tytärtä, 

kapalojit kaunoistasi 
näille suurille suruille, 
ape'ille miel'aloille! 
”Moni muualla sanovi, 
usea ajattelevi: 
ei ole huolta hurnakolla, 
ajatusta aioinkana. 
Elkätte, hyvät imeiset, 
elkätte sitä sanoko! 
Enemp' on minulla huolta, 
kuin on koskessa kiviä, 
pajuja pahalla maalla, 
kanervia kankahalla. 
Hepo ei jaksaisi veteä, 
rautakisko kingotella 
ilman luokin lekkumatta, 
vempelen värisemättä 
noita, hoikan, huoliani, 
mustia mure'itani.” 
Lauloi lapsi lattialta, 
kasvavainen karsinasta: 
”Mitä neien itkemistä, 
suuresti sureksimista! 
Anna huolia hevosen, 
murehtia mustan ruunan, 
rautasuisen surkutella, 
suuripäisen päivitellä! 

Hevosell' on pää parempi, 
pää parempi, luu lujempi, 
kaulan kaari kantavampi, 
koko ruumis runsahampi. 
”Ei ole itettäviä, 
suuresti surettavia. 
Ei sinua suolle vieä, 
ojavarrellen oteta: 
vievät viljamättähältä, 
vievät vielä viljemmälle; 
ottavat oluttuvilta, 
ottavat oluemmille. 
”Kun katsot kupehellesi, 
oikealle puolellesi, 
onpa sulho suojassasi, 
mies verevä vieressäsi! 
Hyvä mies, hyvä hevonen, 
talon kanta kaikenlainen; 
pyyhyet pyräjämässä, 
vempelellä vieremässä, 
rastahat iloitsemassa, 
rahkehilla laulamassa; 
kuusi kullaista käkeä 
änkilöillä lekkumassa, 
seitsemän siniotusta 
reen kokalla kukkumassa. 
”Ellös olko milläkänä, 

emon tuoma, tuollakana! 
Et panna pahenemahan, 
pannahan paranemahan, 
miehen kyntäjän kylelle, 
vakoajan vaipan alle, 
leivän saajan leuan alle, 
kalan saajan kainalohon, 
hirven hiihtäjän hikehen, 
karhun saajan saunasehen. 
”Miehen sait mitä jaloimman, 
urohia uhke'imman: 
ei sen jouset jouten olle, 
viinet vaarnoilla venyne; 
koirat ei ne koissa maanne, 
pennut pehkuilla levänne. 
”Kolmasti tänä keväinä 
aivan aika-huomenessa 
nousi nuotiotulelta, 
havasi havusijalta; 
kolmasti tänä keväinä 
kaste on silmille karisnut, 
havut päänsä harjaellut, 
varvat vartalon sukinut. 
”Mies on joukon jou 'uttaja, 
uros karjan kasvattaja. 
Onpa tällä sulhollamme 
korvet koivin kulkevia, 


särkät säärin juoksevia, 
noropohjan noutavia: 
sata on sarven kantajata, 
tuhat tuojoa utaren; 

515 aumoja joka aholla, 
purnuja joka purolla, 
lepikköiset leipämaina, 
ojavieret ohramaina, 
karivieret kauramaina, 

520 vesivieret vehnämaina, 
kaikki rauniot rahoina, 
kivet pienet penninkinä.” 

Morsianta neuvotaan naidun naisen elämään ja miehelän 
töihin. 

Nyt on neiti neuvominen, 
morsian opastaminen. 
Kenpä neien neuvojaksi, 
impyen opastajaksi? 
Osmotar, oleva vaimo, 
Kalevatar, kaunis impi, 
hänpä neittä neuvomahan, 
orpoa opastamahan, 
miten olla mielevänä, 
kuten kuuluna asua, 
mielevänä miehelässä, 
kuuluna anoppelassa. 
Saneli sanoilla noilla, 
lausui noilla lausehilla: 
”Morsian, sisarueni, 
kapulehti, lempyeni! 
Kuules, kuin minä sanelen, 
kielin toisin kertoelen! 
”Lähet jo, kukka, kulkemahan, 
mansikka, matelemahan, 
verannukka, vieremähän, 
sametti, samoamahan 
tästä kuulusta ko'ista, 

kaunihista kartanosta; 
tulet toisehen talohon, 
perehesen vierahasen. 
Toisin toisessa talossa, 
muiten muissa vierahissa: 
ajatellen astuminen, 
tuumitellen toimiminen; 
ei kuin taaton tanterella, 
oman maammon manterella, 
laksoloissa laulaminen, 
kujilla kukahtaminen. 

”Kun lähet talosta tästä, 
muista kaikki muut kalusi, 
ne kolme kotihin heitä: 
päivän-päälliset unoset, 
emon armahan sanaset, 
joka kirnun pettäjäiset! 

”Kaikki muista muuttelosi 
- unikonttisi unoha 
kotoisille tyttärille, 
kotiuunin korvaselle! 
Laulut heitä lautsan päähän, 
ilovirret ikkunoille, 
tyttöys tyvelle vastan, 
huimuus hurstin hulpiloille, 
pankolle pahat tapasi, 
laiskuutesi lattialle! 

Tahikka kaasolle taritse, 
työnnä kaason kainalohon, 
kaason vieä vitsikkohon, 
kantoa kanervikkohon! 
”Tapa on uusi ottaminen, 
entinen unohtaminen: 
taattoarmo heittäminen, 
appiarmo ottaminen, 
alemma kumartaminen, 
hyvä lause lahjominen. 
”Tapa on uusi ottaminen, 
entinen unohtaminen: 
maammoarmo heittäminen, 
anopp'armo ottaminen, 
alemma kumartaminen, 
hyvä lause lahjominen. 
”Tapa on uusi ottaminen, 
entinen unohtaminen: 
veliarmo heittäminen, 
kytyarmo ottaminen, 
alemma kumartaminen, 
hyvä lause lahjominen. 
”Tapa on uusi ottaminen, 
entinen unohtaminen: 
sisararmo heittäminen, 
natoarmo ottaminen, 
alemma kumartaminen, 


80 


55 


90 


g5 


hyvä lause lahjominen. 
”Ellöspä sinä ikänä, 
kuuna kullan valkeana 
tavatoin talohon menkö, 
miehuetoin miehelähän! 
Tapoja talo kysyvi, 
tapoja talo hyväki, 
mies on mieltä koittelevi, 
mies mieltä ani paraski; 
äsken tarkka tarvitahan, 
jos talo epätapainen, 
ja vakainen vaaitahan, 
jos on mies epäpätöinen. 
”Jos ukko susi supussa, 
akka karhu karsinassa, 
kyty kyinä kynnyksellä, 
nato nauloina pihalla, 
sama on arvo antaminen: 
alemma kumartaminen, 
kuin ennen emosi luona, 
oman taattosi tuvilla 
taattoa kumartaminen, 
maammoasi arvominen. 
”Piteä sinun pitävi 
pää tarkka, tanea mieli, 
aina ankara ajatus, 
ymmärrys yhentasainen, 

iltasella silmät virkut 
valkeata vaalimahan, 
aamusella korvat tarkat 
kukon ääntä kuulemahan. 
Konsa kukko kerran lauloi, 
viel' ei toista virkkanunna, 
silloin nuorten nousuaika, 
vanhojen lepu'uaika. 

”Kun ei kukko laulakana, 
ei äännä isännän lintu, 
piä kuuta kukkonasi, 
otavaista oppinasi! 
Käyös ulkona use'in, 
käyös kuuta katsomassa, 
otavaista oppimassa, 
tähtiä tähyämässä! 

”Konsa oike'in otava, 
sarvet suorahan suvehen, 
pursto perin pohjasehen, 
silloin aikasi sinulla 
nousta luota nuoren sulhon, 
saa'a viereltä verevän, 
saa'a tulta tuhkasista, 
valkeata vakkasesta, 
tuli puikkohon puhua 
lienosti levittämättä. 

”Kun ei tulta tuhkasissa, 

valkeata vakkasessa, 
kutkuttele kullaltasi, 
katkuttele kaunoltasi: 
'Anna tulta, armaiseni, 
valkeata, marjaseni!' 

”Saat sa piitä pikkaraisen, 
tauloa taki vähäisen: 
iske tuli tuikahuta, 
päre pihtihin viritä, 
lähe läävä läänimähän, 
raavahat ravitsemahan! 
Ammovi anopin lehmä, 
hirnuvi apen hevonen, 
ky'yn lehmä kytkäisevi, 
naukuvi naon vasikka 
heinän hienon heittäjäistä, 
apilan ojentajaista. 

”Käy kujaset kuurullasi, 
läävät länkämöisilläsi, 
syötä lehmät leyhkeästi, 
lammaskarja lauhkeasti! 
Olet lehmille ojenna, 
juomat vaivaisten vasoille, 
varsoille valitut korret, 
karitsoille hienot heinät! 
Eläkä sioille singu, 
elä potki porsahia: 

kanna kaukalo sioille, 
purtilonsa porsahille! 

”Elä läävässä lepeä, 
lamo lammaskarsinassa! 
Kun olet läävän lääninynnä, 
katsonunna karjan kaiken, 


165 jo jou'u takaisin tuolta, 

tule tuiskuna tupahan! 
Siell' on lapsi itkemässä, 
pieni peitetten sisässä, 
eikä lausu lapsi rukka, 
saata kieletöin sanoa, 
onko vilu taikka nälkä 
tahi muu tapahtumainen, 
ennenkuin tulevi tuttu, 
kuulevi emonsa äänen. 
”Vaan tupahan tullessasi 
tule neljänä tupahan: 
vesikappanen käessä, 
lehtiluuta kainalossa, 
tulitikku hampahiss 
- itse ollet neljäntenä. 
”Ala sillat siivoella, 
lautalattiat la'aista: 
visko vettä lattialle, 
elä visko lapsen päälle! 
Nähnet lapsen lattialla, 

jos kohta kälynki lapsi: 
nosta lapsi lautsaselle, 
pese silmät, pää silitä, 
anna leipeä kätehen, 
vuole voita leivän päälle! 
Kun ei leipeä talossa, 
anna lastunen kätehen! 
”Kun saat pöytien pesohon 
viikon päästä viimeistäki, 
pese pöyät, laiat muista, 
jalkoja elä unoha! 
Lautsaset vesin valele, 
seinät siivin siivoele, 
lautsat kaikki laitoinensa, 
seinät pitkin juomuinensa! 
”Mi on pöyällä pölyä, 
mi tomua ikkunoilla, 
nepä siivellä sipaise, 
vetäise vesitukolla, 
etteipä tomu tomaha, 
pöly kattohon pölähä! 
”Karista katosta karstat, 
noet nuoho kiukahasta, 
piä patsas muistossasi 
eläkä orsia unoha, 
että tuntuisi tuvaksi, 
asunnoksi arvattaisi! 

”Kuules, neiti, kuin sanelen, 
kuin sanelen, kuin puhelen! 
Elä suihki sutsunatta 
eläkä räämi rätsinättä, 
elä liiku liinasetta, 
elä kengättä kehaja! 
Tuosta sulho suuttuneisi, 
mies nuori nuristuneisi. 

”Noita sie kovin varaja 
pihlajaisia pihalla! 

Pyhät on pihlajat pihalla, 
pyhät oksat pihlajissa, 

pyhät lehvät oksasilla, 
marjaset sitäi pyhemmät, 
joilla neittä neuvotahan, 

orpoa opetetahan 

nuoren miehen mieltä myöten, 
sulhosen syäntä myöten. 

”Piä herkät hiiren korvat, 
terävät jalat jäniksen! 
Niska nuori notkuttele, 
kaula kaunis kaarruttele 
kuni kasvava kataja 
tahi tuore tuomen latva! 

”Valvoa sinun pitävi, 
aina valvoa, varoa, 
ettet pyri pyllyllesi, 


240 pankon päähän pitkällesi 

etkä vaivu vaattehille, 
veteleite vuotehelle! 
”Kyty kynnöltä tulevi, 
appi aitojen panolta, 
urohosi ulkotöiltä, 
kaunosi kasen ajolta: 
vieminen vesiropehut, 
käsipyyhe kantaminen, 
alaha kumartaminen, 
mielilause lausuminen. 
”Anopp' aitasta tulevi 
jauhovakka kainalossa: 
juokse vastahan pihalle, 
alaha kumarteleite, 
pyyä vakka kainalosta 
tuo tupahan vieäksesi! 
”Kun et arvata osanne, 
itsestäsi ymmärrellä, 
kulle työlle työntyminen, 
toimelle rupeaminen, 
niin taho akalta tietä: 
'Oi armas anoppiseni! 
Kuinka tässä työt tehä'än, 
askarehet arvatahan?!' 
”Akka varsin vastoavi, 
anoppi sanan sanovi: 

'Noinpa tässä työt tehä'än, 
askarehet arvatahan: 
survotahan, jauhetahan, 
kivenpuussa kiikutahan, 
vielä vettä kannetahan, 
taikinat alustetahan, 
halot tuoahan tupahan 
pätsin lämmitä-panoksi; 
siitä leivät leivotahan, 
kakut paksut paistetahan, 
astiat virutetahan, 
hulikkaiset huuhotahan.' 
”Kun kuulit akalta työsi, 
anopilta askarehet, 
ota kuivehet kiveltä, 
kiirehi kivitupahan! 
Sitte sinne saatuasi, 
tultua kivitupahan 
elä kuku kulkullasi, 
kalju kaulavarrellasi: 
kukkuos kiven kamulla, 
lapattaisen laulamalla! 
Eläkä ähkeä isosti, 
kivenpuussa puhkaele, 
ettei appi arveleisi, 
anoppi ajatteleisi 
ä'issäsi ähkeävän, 

syämissäsi sysivän! 
”Seulo jauhot siepottele, 
kanna kannella tupahan! 
Leivo leivät leppeästi, 
vastoa ani visusti, 
jottei paikoin jauhot jäisi, 
toisin selkeät seokset! 
”Näet korvon kallellansa: 
ota korvonen olalle, 
vesikappa kainalohon, 
ala astua ve'elle; 
kanna korvo kaunihisti, 
kuleta korennon päässä! 
Tule tuulena takaisin, 
astuos ahavan lailla, 
viikon veellä viipymättä, 
kaivolle katoamatta, 
ettei appi arveleisi, 
anoppi ajatteleisi 
kuvoasi katselevan, 
itseäs' ihastelevan, 
verevyyttäsi vetehen, 
kauneutta kaivosehen! 
”Menet pitkälle pinolle, 
halkosien suollantahan: 
elä halkoa hyleksi, 
ota halko haapainenki! 

Heitä halko hiljallensa, 
kovasti kolajamatta, 
taikka appi arveleisi, 
anoppi ajatteleisi 
vihoissasi viskelevän, 
kiukuissa kolistelevan. 
”Kun sa astut aittasehen, 
lähet jauhon nouantahan, 
elä aittahan asetu, 
viivy viikon aittatiellä, 
taikka appi arvelevi, 
anoppi ajattelevi 
jauhoja jakelevasi, 
antavan kylän akoille. 
”Lähet astian pesohon, 
hulikkojen huuhtelohon: 
pese kannut korvinensa, 
tuopit uurtehuisinensa! 
Maljat huuho - muista laiat, 
lusikkaiset - muista varret! 
”Lusikat piä lu'ussa, 
astiasi arvelussa, 
ettei koirat kollottele, 
kasit noita kannattele, 
linnut liioin liikuttele, 
lapset laittele levälle! 
Kyll' on lapsia kylässä, 


paljo päitä pienoisia, 
jotka kannut kanteleisi, 
350 lusikat levitteleisi. 
”Iltasaunan saapuessa 
veet vetele, vastat kanna, 
hauo vastat valmihiksi 
saunahan savuttomahan 
355 ilman viikon viipymättä, 
saunahan katoamatta, 
taikka appi arveleisi, 
anoppi ajatteleisi 


saunan lauoilla lamovan, 

penkin päässä piehtaroivan. 
”Kun tulet tupahan tuolta, 

käske appi kylpemähän: 

'Oi on armas appiseni! 


Jo on sauna joutununna, 

veet ve'etty, vastat saatu, 
kaikki lautaset la'aistu; 
mene, kylve kyllältäsi, 
valeleite vallaltasi! 

Itse lienen löylyn lyöjä, 
37 

alla lautojen asunen.’ 

”Kun tulevi kehruuaika, 
kankahan ku'onta-aika, 
käy elä kynsiä kylästä, 
oppia ojan takoa, 

tointa toisesta talosta, 
pirran piitä vierahalta! 
”Itse langat kehräele, 
omin hyppysin kutehet, 
langat laita lievempäiset, 
rihmat aina kierempäiset! 
Keri kiinteä keränen, 
viipsinpuulle viskaele, 
suvakolle suorittele, 
kani siitä kangaspuille! 
Iske pirta piukkeasti, 
nosta niiet notkeasti, 
ku'o sarkakauhtanaiset, 
hanki villaiset hamoset 
yhen villan kylkyestä, 
talvilampahan takuista, 
karvoista kevätkaritsan, 
kesäuuhen untuvista! 
”Kuules siitä, kuin sanelen, 
vielä kerran kertoelen! 
Keitä ohraiset oluet, 
makujuomat maltahiset 
yhen ohrasen jyvästä, 
puolen puun on poltakselta! 
”Kun sa ohria imellät, 
ma'ustelet maltahia, 
elä koukulla kohenna, 

kärryksellä käännyttele: 
aina kourilla kohenna, 
kämmenillä käännyttele! 
Käypä saunassa use'in, 
elä anna iun paheta, 
kissan istua ituja, 
kasin maata maltahia! 
Eläkä sure susia, 
pelkeä metsän petoja 
saunahan samotessasi, 
kesken yötä käyessäsi! 
”Kun konsa tulevi vieras, 
ellös vierasta vihatko! 
Ainapa hyvä talonen 
piti vierahan varoja, 
liikoja lihamuruja, 
kaunihia kakkaroita. 
”Käske vieras istumahan, 
lausuttele laaskavasti: 
syötä vierasta sanoilla, 
kunnes keitto kerkeävi! 
”Taas kun lähtevi talosta, 
jäähyväiset jättelevi, 
ellös viekö vierastasi 
ulkopuolelle ovea: 
tuosta sulho suuttuneisi, 
kaunosi kamaltuneisi. 

”Kun kerran halu tulevi 
käyä itsesi kylässä, 
kysytellen käy kylässä, 
lausutellen vierahissa! 
Sitte siellä ollessasi 
piä taitavat tarinat; 
elä sie kotia moiti, 
alenna anoppiasi! 

”Kysyvät kylän miniät 
tahi muut kyläiset naiset: 
'Antoiko anoppi voita 
kuin ennen emo kotona?’ 
Ellös konsana sanoko: 
'Ei anna anoppi voita.’ 
Sano aina annettavan, 
kapustalla kannettavan, 


440 jos kerran kesässä saanet, 

senki toisentalvellista! 
”Kuules vielä, kuin sanelen, 

kerran toisen kertoelen! 

Kun menet talosta tästä, 

tulet toisehen talohon, 

emoa elä unoha, 

masentele maammoasi! 

Emopa sinun elätti, 

imetti ihanat rinnat 

ihanasta itsestänsä, 


455 


460 


465 


470 


475 


valkeasta varrestansa; 
monet yöt unetta vietti, 
monet atriat unohti 
tuuitellessa sinua, 
vaaliessa pienoistansa. 
”Ken emon unohtanevi, 
maammonsa masentanevi, 
elköhön Manalle menkö, 
hyvän tunnon Tuonelahan! 
Manalassa on makso tuhma, 
kova kosto Tuonelassa 
emonsa unohtajalle, 
maammonsa masentajalle. 
Tuonen tyttäret toruvat, 
Manan neiet riitelevät: 
'Kuinka sie emon unohit, 
oman maammosi masensit? 
Emo on nähnyt suuren vaivan, 
kantaja kovan kokenut 
saunamaassa maatessansa, 
olkiloilla ollessansa, 
synnytellessä sinua, 
katalaista kantaessa.” 
Olipa akka lattialla, 
akka vanha, vaippa päällä, 
kylän kynnysten kävijä, 
mieron teien tietelijä. 

Hänpä tuon sanoiksi virkki, 
itse lausui ja lateli: 
”Kukko lauloi kullallensa, 
kanan lapsi kaunollensa, 
varis lauloi vaahtokuulla, 
kevätkuulla keikutteli. 
Minun lauloa pitäisi, 
heiän olla laulamatta: 
heill' on kultansa kotona, 
aina luona armahansa; 
minä kullatoin, ko'itoin, 
ajan kaiken armahatoin. 
”Kuules, sisko, kuin sanelen! 
Kun menetki miehelähän, 
elä noua miehen mieltä, 
kuin minä poloinen nouin 
miehen mieltä, kiurun kieltä, 
suuren sulhoni syäntä! 
”Olin kukka ollessani, 
kasvaessani kanerva, 
vesa nuori noustessani, 
ympynen yletessäni, 
mesimarja mainittaissa, 
kulta kuiskuteltaessa, 
tavi taattoni pihoilla, 
lakla maammon lattioilla, 
vesilintu veikon luona, 


910 sirkkunen sisaren luona. 
Kävin kukkana kujilla, 
vaapukkana vainiolla, 
hersuin hiekkarantasilla, 
keikuin kukkakunnahilla; 


515 Jaulelin jokaisen lakson, 


ON 


joka kummun kukkuelin, 
lehot leikkiä pitelin, 
ahot ainoista iloa. 


”Suu veti revon ritahan, 

kieli kärpän lautasehen, 
mieli neien miehelähän, 
tapa toisehen talohon. 
Niinpä neiti luotunaki, 
tytär tuuiteltunaki 
925 — miniäksi miehelähän, 
orjaksi anoppelahan. 
”Jou'uin, marja, muille maille, 
tuomi, toisille vesille, 
jou'uin, puola, purtavaksi, 
530 mansikka, manattavaksi. 
Joka puu puri minua, 
joka leppä leikkaeli, 
joka koivu koiskaeli, 
joka haapa haukkaeli. 
935 ”Naitihin ma miehelähän, 
vietihin anoppelahan. 

Sanottihin siell olevan, 
neittä sinne naitaessa, 
kuusi kuusista tupoa, 
kaksin kerroin kammaria, 
ahovieret aittamaina, 
kujavieret kukkamaina, 
ojavieret ohramaina, 
kangasvieret kauramaina, 
purnut puitua eloa, 
toiset purnut puitavia, 
sata saatuja rahoja, 
sata toinen saatavia. 

”Sainpa, tuhma, tulleheksi, 
kälkö, kättä lyöneheksi: 
tupa oli kuuella tuella, 
seitsemällä seipähällä, 
ahot täynnä armotuutta, 
lehot täynnä lemmetyyttä, 
kujat, kurjan, huoliani, 
metsät mieliä pahoja, 
purnut puitua vihoa, 
toiset purnut puimatointa, 
sata saatuja sanoja, 
sata toinen saatavia. 

”En mä tuostana totellut, 
ko'in kuuluna asua. 
Tuolla toivoin kunniata, 

tuolla lempeä tavoitin, 
tulen tuomalla tupahan, 
pään päretten poimennalla 
- pieksin otsani ovehen, 
pääni pihtipuolisehen: 
oven suuss' on ouot silmät, 
kaihat silmät karsinassa, 
kierot keskilattialla, 
perässä perivihaiset; 
tuli suusta tuikahuvi, 
kekälehet kielen alta, 
ilkeän isännän suusta, 
alta kielen armottoman. 
”En mä tuostana totellut, 
ko'in kuitenkin eleä, 
olla aina alla armon 
sekä nöyrä neuvottava; 
hyppäsin jänön jaloilla, 
kävin kärpän kämmenillä, 
panin turkan myöhän maata, 
nousin vaivaisen varahin. 
Saanut en, kurja, kunniata, 
leino, lempeä tavannut, 
vaikka vuoret vierettäisin, 
kalliot kaha panisin. 
”Suotta survoin suuret jauhot, 
kiusan karkeat karistin 

syöä ankaran anopin, 
tulikulkun kuiskaella 
päässä pitkän pintapöyän 
kultalaiasta kupista. 
Itse söin, miniä raukka, 
apoin jauhoja kiveltä, 
liesipankko pöytänäni, 
kapusta lusikkanani. 
”Use'in minä utuinen 
miniänä miehelässä 
kannoin suolta sammalia, 
noita leivoin leiväkseni, 
vettä kaivosta kapalla, 
tuota ryypin ryypykseni. 
Sini söin kaloja, kalki, 
sini, koito, kuorehia, 
kuni notkuin nuottapuilla, 
keikuin keskellä venettä; 
en saanut sitä kaloa 
anoppini antamasta, 
joka päiväksi päteisi, 
kerraksensa kelpoaisi. 
”Kesät kontuja keräsin, 
talvet väännin taikon vartta, 
niinkuin muinenki kasakka 
eli orja, palkkalainen. 
Ainapa anoppelassa 

tuo minulle työnnettihin 
riihestä rive'in riusa, 
saunasta jyke'in loukku, 
rannalta rave'in karttu, 
suurin taikko tanhuasta. 
Fi uskottu uupuvani, 
ei varattu vaipuvani, 
vaikka uupuivat urohot, 
vaipuivat hevosen varsat. 
”Niin minä, piloinen piika, 
te'in työtä työn ajalla, 
väännin hartion väellä. 
Annas tulla toisen aian: 
jo tulehen tuomittihin, 
sen kätehen käskettihin. 
”Suotta soimat nostettihin, 
kiusan kielet kannettihin 
päälle mun hyvän tapani, 
päälle kuulun kunniani; 
sanat päälleni satoivat, 
puhe'et putoelivat 
kuin tuimat tulikipunat 
tahi rautaiset rakehet. 
”En mä tuostana epäillyt, 
oisin eeskipäin elellyt 
akan ankaran apuna, 
tulikulkun kumppalina; 

vaan sepä paha panihe, 
sepä suurenti suruni, 
kun sulho sueksi muuttui, 
kauno karhuksi rupesi, 
kylin söi, selin makasi, 
selin työnsä toimitteli. 
”Tuota itkin itsekseni, 
ajattelin aitassani. 
Muistin muita päiviäni, 
entistä elantoani 
ison pitkillä pihoilla, 
emon kaunon kartanolla. 
”Sain tuosta sanelemahan, 
itse virkin, vierettelin: 
"Osasi minun emoni, 
osasi omenan saa'a, 
taisi taimen kasvatella, 
ei osannut istutella: 
istutti ihanan taimen 
ilke'ille istumille, 
pani paikoille pahoille, 
koivun juurille koville, 
iäksensä itkemähän, 
kuuksensa kujertamahan. 
'Oisipa minussa ollut 
paikoille paremmillenki, 
pitemmillenki pihoille, 

laajemmille lattioille, 
paremmanki varren vasta, 
verevämmän miehen verta. 
Puutuin tuohon pulluksehen, 
tartuin tuohon talluksehen: 
varikselt' on varren saanut, 
korpilta nenän kopannut, 
suunsa syövältä suelta, 
koko muo'on kontiolta. 
'Oisinpa mokoman saanut 
mäellenki mentyäni: 
saanut tieltä tervaskannon, 
leppäpökkelön lehosta, 
pannut turvan turpehesta, 
parran naavoista pahoista, 
suun kivestä, pään savesta, 
silmät kuumista sysistä, 
koivun pahkat korviksensa, 
raian haarukan jaloiksi. 
”Senpä lauloin laitoissani, 
huokaelin huolissani. 
Sattui kauno kuulemahan, 
seinuksella seisomahan! 
Niin kun tuo tulevi tuolta, 
astui aitan portahalle, 
jo ma tuon tulosta tunsin, 
astunnasta arvaelin: 


tukka tuiski tuulettaki, 

700 hivus viskoi viimattaki; 
ikenet oli irvellänsä, 
silmät kiljan kaljallansa, 
väätty pihlaja piossa, 
käätty karttu kainalossa, 

705 jolla lyöä lykkeävi, 
kohti päätä kolkkoavi. 

”Annas siitä illan tulla! 
Kun meni makoamahan, 
otti vitsan vierehensä, 

710 nahkaruoskan naulaltansa, 
ei ketänä muuta vasten, 
vasten vaivaista minua. 

”Meninpä minäki itse 
illalla makoamahan, 

715 sulhon vierehen venähyin; 
laski sulho vierehensä 
- antoi kyllin kyynäspäätä, 
viljalta vihaista kättä, 
paljo paksuja pajuja, 

mursunluista ruoskan vartta. 
”Nousin kylmältä kyleltä, 

viluiselta vuotehelta. 

Sulho suorihe jälestä, 

ulos uksesta uhitti! 

725 Käsi käypi tukkahani, 

haparoivi hapsihini, 
tukat tuulelle jakeli, 
ahavalle anneksivi... 

”Mikäs neuvoksi minulle, 
mikä neuvon antajaksi? 
Teräksestä kengät teetin, 
paulat vaskesta panetin, 
joilla seisoin seinävieret, 
kuuntelin kujan perukset, 
kunnes viihtyisi vihainen, 
asettuisi ankarainen. 

Eikä viihy viimeinkänä, 
ei asetu aioinkana! 

”Vilu viimeinki tulevi 
vihattuna vierressäni, 
seinävieret seistessäni, 
ollessa oven takana. 
Arvelin, ajattelime: 
ei minusta lienekänä 
viikoista vihanpitoa, 
kaukaista ylenkatsetta 
tässä lemmon leisiossa, 
pirujen pesäsijassa. 

”Heitin hempeät tupaset, 
armahat asuinmajani, 
läksin, vieno, vieremähän. 
Vierin soita, vierin maita, 

vierin ventoja vesiä; 
vierin veikon pellon päähän 
siinä kukkui kuivat kuuset, 
lauloi lakkapäät petäjät, 
kaikki vaakkuivat varikset, 
harakat hakahtelivat: 
'Ei täällä sinun kotisi 
eikä synnyntäsijasi!' 
”En mä tuotana totellut, 
vierin veikkoni piha'an. 
Jo mulle veräjät virkki, 
kaikki vainiot valitti: 
"Mitäpä tulet kotihin, 
kuta, kurja, kuulemahan? 
Jo ammoin isosi kuoli, 
kaatui kaunis kantajasi; 
veikko sull' on ventovieras, 
veikon nainen kuin venakko.' 
”En mä tuotana totellut, 
menin mie toki tupahan. 
Annoin kättä kääkäselle: 
kylmä kääkä kättä vasten. 
”Tultua tupahan tuosta 
oven suuhun seisotaime. 
Korea kotoinen nainen: 
ei tule likistämähän, 
käy ei kättä antamahan,; 

korea minä itseki: 
en mene likistämähän, 
käy en kättä antamahan. 
Pistän kättä kiukahalle: 
kivet kylmät kiukahassa; 
käännän kättä hiilokselle: 
hiilet kylmät hiiloksessa. 
”Veikko lautsalla lamovi, 
päässä pankon pöllöttävi, 
syli syttä hartioilla, 
vaaksa muulla vartalolla, 
kyynärä kyventä päässä, 
kortteli kovaa nokea. 
”Kysyi veikko vierahalta, 
tutkaeli tullehelta: 
"Mistä vieras veen takoa?’ 
Minä vainen vastaelin: 
'Etkö tunne siskoasi, 
entistä emosi lasta? 
Me yhen emosen lapset, 
yhen linnun liekuttamat, 
yhen hanhen hautelemat, 
yhen pyyn pesästä saamat!" 
Tuosta veikko itkemähän, 
silmät vettä vieremähän.... 
”Virkkoi veikko naisellensa, 
kuiskaeli kullallensa: 


'Hanki syöä siskolleni!' 
Veikon nainen naljasilmä 
kantoi kaalia koasta, 

810 jost’ oli rakki rasvan syönyt, 
koira suolan koitellunna, 
Musti murkinan pitännä. 

”Virkkoi veikko naisellensa, 
kuiskaeli kullallensa: 

815 ”Tuo olutta vierahalle!' 
Veikon nainen naljasilmä 
toip' on vettä vierahalle, 
ei sitänä siivon vettä: 
sisaresten silmivettä, 

kälysten käenpesintä. 
”Vierin jälle veikon luota, 

siirryin synnyntäsijalta. 

Jou'uin, kurja, kulkemahan, 

sain, kurja, samoamahan, 

825 raukka, rannat kiertämähän, 

vaivainen, vaeltamahan 

aina ouoillen oville, 

veräjille vierahille, 


lapset raukan rannikolle, 

vaivaiset kylän varahan... 
”Moni nyt minulla onpi, 

usea olettelevi 

virkkaja vihaisen äänen, 


äänen tuiman tuikuttaja; 

835 ei ole minulla monta 
sanan armon antajata, 
suin sulin puhelijata, 
kiukahalle käskijätä 
satehesta saatuani, 

840 kylmästä kyhättyäni 
hallassa hamehen helmat, 
turkin helmat tuppurissa. 

”Enpä ennen nuorempana, 
en mä uskonut olisi, 

845 jos oisi sata sanonut, 
tuhat kieltä kertaellut 
näille juonin joutuvani, 
näille päivin pääseväni, 
jotk' on päivät päälle pääsnyt, 

850 juonet joutunna kätehen.” 


24. RUNO 


Sulhasta neuvotaan kohtelemaan morsianta hyvin, 
opettamaan talon tavoille ja kurittamaan varovasti. Morsian 
laulaa lähtövirren ja hääpari lähtee. 

Jo nyt on neiti neuvottuna, 

morsian opastettuna. 

Vielä virkin veijolleni, 

sulholleni suin puhelen: 

5 ”Sulho, viljon veikkoseni, 
vielä veikkoa parempi, 
emon lasta armahampi, 
ison lasta lauhkeampi! 
Kuulesta, ma kuin sanelen, 

10 kuin sanelen, kuin puhelen 
tästä liinalinnustasi, 
saamaisestasi kanasta! 

”Kiitä, sulho, onneasi 
hyvän saaman saamastasi! 

15 Kun kiität, hyvinki kiitä! 

Hyvän sait, hyvän tapasit, 
hyvän Luojasi lupasi, 
hyvän antoi armollinen. 
Lue kiitokset isolle, 

20 emoselle viel' enemmin, 
ku tuuti tytön mokoman, 
niin mokoman morsiamen! 

”Puhas on neiti puolellasi, 
neiti kirkas kihloissasi, 
valkeainen vallassasi, 
soreainen suojassasi, 
tytär riski rinnallasi, 
vereväinen vieressäsi, 
tytär riski, riihenpuija, 
hempulainen heinänlyöjä, 
pulski poukkujen pesijä, 
varski vaatevalkaisija, 
kensti rihman kehreäjä, 
karski kankahan kutoja. 

”Niin sen piukki pirran ääni, 
kuin käki mäellä kukkui; 
niin sen suihki sukkulainen, 
kuin on portimo pinossa; 
niin sen käämi käännähteli, 
kuin käpy oravan suussa. 
Ei kylä sike'in maannut, 
linnakunta uinaellut 
neien pirran pirkeheltä, 
sukkulan surinehelta. 

”Sulhokainen, nuorukainen, 
miehen kanta kaunokainen! 
Tao viikate terävä, 
vaali vartehen hyvähän, 
veistele veräjän suussa, 

kannon päässä kalkuttele! 
Kun tulevi päiväpaiste, 
viepä neiti nurmen päälle: 
näet, kuin heinä herskähtävi, 
kova heinä korskahtavi, 
vihviläinen viuskahtavi, 
suolaheinä suiskahtavi, 
mätäs myötähän menevi, 
vesan kanta katkeavi. 
”Kun tulevi toinen päivä, 
hanki suora sukkulainen, 
pirran-päällinen pätevä, 
käärinlauta laaullinen, 
vuoli suksekset soreat, 
hanki kaikki kangasneuvot! 
Laita neiti kangaspuille, 
pirran-päällinen piohon: 
äsken pirta piukkoavi, 
kangaspuut kamahtelevi, 
kuuluvi kylähän kalske, 
pirran pirske loitommalle. 
Akat tuosta arvelevat, 
kysyvät kyläiset naiset: 
'Kuka kangasta kutovi?’ 
Sinun vastata sopivi: 
'Oma kultani kutovi, 
herttaiseni helskyttävi. 

Laskiko lapoja kangas, 
päästi pirta piitämiä?' 
'Ei laske lapoja kangas, 
päästä ei pirta piitämiä: 
on kuin Kuuttaren kutoma, 
Päivättären kehreämä, 
Otavattaren osaama, 
Tähettären täyttelemä.' 
”Sulhokainen, nuorukainen, 
miehen kanta kaunokainen! 
Kun nyt lähet kulkemahan, 
saat tästä ajelemahan 
kera nuoren neitosesi, 
kanssa kaunihin kanasi, 
ellös vainen varpuistasi, 
tätä liinalinnuistasi, 
ellös vieruhun ve'elkö, 
aian kolkkihin ajelko, 
kaa'atelko kannon päähän, 
kivilöihin kiskotelko! 
Fi ennen ison ko'issa, 
emon kaunon kartanoilla 
neittä vieruihin ve'elty, 


100 ajan kolkkihin ajeltu, 


kaa'ateltu kannon päähän, 
kivilöihin kiskoteltu. 


”Sulhokainen, nuorukainen, 

miehen kanta kaunokainen! 
Ellös viekö neioistasi, 
kuletelko kullaistasi 
nurkkihin nuhajamahan, 
soppihin sohajamahan! 
Ei neiti ison kotona, 
emon entisen tuvilla 
eip’ on nurkissa nuhannut, 
ei sohannut soppiloissa: 
aina istui ikkunoissa, 
keikkui keskilattioilla, 
illat taattonsa ilona, 
aamut äitin armahana. 
”Ellös vainen, sulho rukka, 
ellös sie tätä kanaista 
viekö vehkahuhmarelle, 
panko parkin survontahan, 
olkileivän leivontahan, 
petäjäisen pieksäntähän! 
Fi neittä ison kotona, 
emon kaunon kartanossa 
viety vehkahuhmarelle, 
pantu parkin survontahan, 
olkileivän leivontahan, 
petäjäisen pieksäntähän. 
”Vieös sä tätä kanoa, 
vieös viljamättähälle, 


ru'ispurnun purkajaksi, 
ohrapurnun ottajaksi, 
leivän paksun paistajaksi, 
oluen osoajaksi, 
135 vehnäleivän leipojaksi, 
taikinan taputtajaksi! 
”Sulho, viljon veljyeni! 
Ellös sie tätä kanoa, 
ellös meiän hanhoistamme 
ikävillä itketelkö! 
Tulisiko tuhma tunti, 

saisi neiollen ikävä, 
pistä puuru puikkoloihin 
tahi valkko valjahisin, 

145 tuo neittä ison kotihin, 
emon tuttavan tuville! 

”Ellös sie tätä kanaista, 
ellös liinalinnuistamme 
oletelko orjanasi, 

150 palkanpiikana pi'elkö, 
elä kiellä kellarista 
eläkä aitasta epeä! 

Ei neittä ison kotona, 
emon kaunon kartanossa 

155 oleteltu orjan arvon, 
palkanpiikana pi'elty, 
ei kielletty kellarista 

eikä aitasta evätty: 

aina viilti vehnäsiä, 

katseli kananmunia 

maitotiinun tienohilla, 

olutpuolikon povella, 

aamut aittoja avellen, 

illat luhtia lukiten. 
”Sulhokainen, nuorukainen, 

miehen kanta kaunokainen! 

Kun neittä hyvin pitelet, 

niin hyväksi tunnetahan: 

kun tulet apen kotihin, 

luoksi ainoan anopin, 

itseäsi syötetähän, 

syötetähän, juotetahan, 

hevosesi riisutahan, 

tallihin talutetahan, 

syötetähän, juotetahan, 

kauravakka kannetahan. 
”Ellös vainen neioistamme, 

tätä liinalinnuistamme 

sanoko su'uttomaksi, 

laatiko lajittomaksi! 

Onpa tällä neiollamme 

suku suuri, laji laaja: 

kappa ois kylveä papuja, 

jyvä kullenki tulisi, 


185 


190 


195 


200 


205 


210 


kappa panna pellavaista, 
kuitu kullenki tulisi. 
”Ellös vainen, sulho rukka, 
neioista pahoin pi'elkö, 
opastelko orjan ruoskin, 
nahkaruoskin nau'utelko, 
vitsoin viisin vingutelko, 
vajan päässä vangutelko! 
Eipä neittä ennenkänä, 
ei ennen ison kotona 
opasteltu orjan ruoskin, 
nahkaruoskin nau'uteltu, 
vitsoin viisin vinguteltu, 
vajan päässä vanguteltu. 
”Seiso seinänä e'essä, 
pysy pihtipuolisena: 
elä anna anopin lyöä 
eläkä apen torua, 
elä vierahan vihata, 
talon toisen soimaella! 
Pere käski pieksämähän, 
muu väki mukittamahan: 
ethän raahi raukaistasi 
etkä henno hertaistasi, 
vuosin kolmin kuultuasi, 
ainoisin aneltuasi! 
”Neuvo, sulho, neitoasi, 

opeta omenoasi, 
neuvo neittä vuotehella, 
opeta oven takana, 
vuosikausi kummassaki, 
yksi vuosi suusanalla, 
toinen silmän iskennällä, 
kolmas on jalan polulla! 
”Kun ei sitte siitä huoli 
eikä tuostana totelle, 
ota ruoko ruo'ostosta, 
karvakorte kankahalta! 
Sillä neuvo neitoasi, 
neuvo neittä neljäs vuosi, 
korahuta korttehella, 
saran syrjällä syseä; 
viel' elä siimalla sivalla, 
neittä raipalla rapoa! 
”Vaan jos sitte siit' ei huoli, 
viel' ei tuostana totelle, 
veä vitsa viiakosta, 
koivu korpinotkelmosta 
- tuopa turkin helman alla, 
talon toisen tietämättä - : 
sitä näytä neiollesi, 
hepäise, elä sivalla! 
”Kun ei vielä siitä huoli, 
ota tuostana totella, 

neuvo neittä vitsasella, 
koivun oksalla opasta! 
Neuvo nelisnurkkaisessa, 
sano sammalhuonehessa, 
elä nurmella nukita, 
pieksä pellon pientarella: 
kuuluisi kumu kylähän, 
tora toisehen talohon, 
naisen itku naapurihin, 
metsähän iso meteli. 
”Aina havo hartioita, 
pehmitä perälihoja, 
elä silmiä sivele 
eläkä korvia koseta: 
kuppi kulmalle tulisi, 
sinimarja silmän päälle. 
Tuostapa kyty kysyisi, 
tuosta appi arveleisi, 
kylän kyntäjät näkisi, 
nauraisi kyläiset naiset: 
'Onko tuo soassa ollut, 
talununna tappelossa, 
vai onko suen repimä, 
metsän karhun kaapaisema, 
vai susiko sulhasena, 
karhu kanssakumppalina?”” 
Olipa ukko uunin päällä, 

mieronkierto kiukahalla. 
Lausui ukko uunin päältä, 
mieronkierto kiukahalta: 
”Ellös vainen, sulho rukka, 
nouatelko naisen mieltä, 
naisen mieltä, kiurun kieltä, 
kuin minä, poloinen poika! 
Lihat ostin, leivät ostin, 
voit ostin, oluet ostin, 
kalat ostin kaikenlaiset, 
särpimet monensukuiset, 
oluet omilta mailta, 
vehnät mailta vierahilta. 
”En sillä hyveä saanut 
enkä siistiä tavannut. 
Nainen kun tuli tupahan, 
tuli kuin tukan repijä, 
muotoansa mullistellen, 
silmiänsä väännitellen; 
aina äyhki ähmissänsä, 
vihoissansa virkkaeli, 
kutsui kuppeloperäksi, 
haukkui halkohakkuriksi. 
”Jopa muistin uuen mutkan, 
toki toisen tien osasin: 
kun kolotin koivun oksan, 


jo likisti linnuksensa; 


kun karsin katajan latvan, 
jo kumarsi kullaksensa; 

295 kun vielä panin pajuilla, 
jo kapusi kaulahani.” 

Neito parka huokaiseikse, 
huokaiseikse, henkäiseikse, 
itse itkulle hyräytyi. 

Sanan virkkoi, noin nimesi: 
”Lässäp' on nyt muien lähtö, 
liki saanut muien liitto, 
minun lähtöni lähemmä, 
minun liittoni likemmä, 
305 vaikk' on läyli lähteäki, 
erota tukala tunti 
tästä kuulusta kylästä, 
kaunihista kartanosta, 
jossa kasvoin kaunihisti, 
310 ylenin ylen ehosti 
kaiken kasvantoikäni, 
lapsipuolen polveani. 
”Enkä tuota ennen luullut 


enkä uskonut ikänä, 

en mä luullut luopuvani, 
uskonut eroavani 

tämän linnan liepeheltä, 
tämän harjun hartiolta. 

Jo nyt luulen, jotta luovun, 


320 jopa uskon ja eroan: 

ero- on tuopit tyhjettynä, 
ero- juotuna oluet, 
kohta korjat käännettynä 
päin ulos, perin tupahan, 
lappe'in ison latohon, 
kalten karjahuonehesen. 
”Millä nyt erotessani, 
lähtiessäni, katala, 
millä maksan maammon maion 
sekä taattoni hyvyyen, 
millä veikon armauen, 
mielisiivot siskoseni? 
”Kiitän mä, iso, sinua 
entisistäni eloista, 
murkinoista muinaisista, 
parahimmista paloista. 
”Kiitän mä, emo, sinua 
nuorna tuuiteltuasi, 
pienoisna pi'eltyäsi, 
rinnoin ruokkieltuasi. 
”Vielä kiitän veikkoseni, 
veikkoseni, siskoseni, 
kostelen koko perehen, 
kaikki kasvinkumppalini, 


345 joien joukossa elelin, 


kasvoin kanssa kasvinaian. 

”Ellös nyt, hyvä isoni, 
ellös, ehtoinen emoni, 
tahi muu sukuni suuri, 
heimokuntani heleä, 
tuosta huolelle ruvetko, 
saako suurelle surulle, 
jos menenki muille maille, 
kulkenen johonkuhunki! 
Paistanevi Luojan päivä, 
kuu Luojan kumottanevi, 
tähet taivon välkynevi, 
otavat ojentunevi 
ilmassa etempänäki, 
maailmassa muuallaki, 
ei yksin ison pihoilla, 
näillä kasvinkartanoilla. 
”Lähen nyt tästä kuin lähenki, 
tästä kullasta ko'ista, 
ison saamasta salista, 
äitin kestikellarista. 
Heitän suoni, heitän maani, 
heitän heinikkopihani, 
heitän valkeat veteni, 
heitän hiekkarantaseni 
kylpeä kylän akoille, 
pasikoia paimenille. 
”Heitän suot sorehtijoille, 

maat heitän maleksijoille, 
lepiköt lepeäjille, 
kanervikot kaahlajille, 
aitavieret astujille, 
kujavarret kulkijoille, 
pihat pitkin juoksijoille, 
seinävieret seisojille, 
siltalauat siivojille, 
lattiat lakasijoille. 
Pellot heitän peuran juosta, 
salot ilveksen samota, 
ahot hanhien asua, 
lehot lintujen levätä. 
”Lähen tästä kuin lähenki 
toisen lähtijän keralla 
sykysyisen yön sylihin, 
kevä'isen kierän päälle, 
jottei jälki jäällä tunnu, 
jalan isku iljangolla, 
hangella hamosen toimi, 
helman hiepsintä lumella. 
”Sitte toiste tultuani, 
kotihini käytyäni 
eipä äiti ääntä kuulle, 
iso ei itkua tajunne, 
jos ma kulmilla kujerran, 
päälaella laulattelen: 

jo on nousnut nuori nurmi, 
kasvanut katajapehko 
iholle imettäjäni, 
kasvopäille kantajani. 
”Minun toiste tullessani 
näille pitkille pihoille 
muut ei tuntene minua 
kuin ne kaksi kappaletta: 
alimainen aian vitsa, 
perimäinen pellon seiväs, 
nuo on piennä pistämäni, 
neitona vitsastamani. 
”Emoni mahova lehmä, 
minun nuorna juottamani, 
vasikkana vaalimani, 
ammoa rikottelevi 
pitkillä piharikoilla, 
talvisilla tanterilla: 
tuo minua tuntenevi 
kotoiseksi tyttäreksi. 
”Isoni ikioronen, 
minun piennä syöttämäni, 
neitona apattamani, 
hirnua rikottelevi 
pitkillä piharikoilla, 
talvisilla tanterilla: 
tuntenevi tuo minua 

kotoiseksi tyttäreksi. 
”Veikkoni ikuinen koira, 
minun lasna syöttämäni, 
neitona opastamani, 
haukkua rikottelevi 
pitkillä piharikoilla, 
talvisilla tanterilla: 
tuo minua tuntenevi 
kotoiseksi tyttäreksi. 
”Muut ne ei minua tunne 
kotihini tultuani, 
vaikk' on vanhat valkamani, 
entiset elosijani, 
sijoillansa siikasalmet, 
asemillansa apajat... 
”Jää nyt, pirtti, terveheksi, 
pirtti lautakattoinesi! 
Hyvä on toiste tullakseni, 
kaunis kaaputellakseni. 
”Jää nyt, sintsi, terveheksi, 
sintsi lautasiltoinesi! 
Hyvä on toiste tullakseni, 
kaunis kaaputellakseni. 
”Jääpä, piha, terveheksi, 
piha pihlajaisinesi! 
Hyvä on toiste tullakseni, 
kaunis kaaputellakseni. 


455 ”Jätän kaikki terveheksi: 
maat ja metsät marjoinensa, 
kujavieret kukkinensa, 
kankahat kanervinensa, 
järvet saoin saarinensa, 

460 syvät salmet siikoinensa, 
hyvät kummut kuusinensa, 
korpinotkot koivuinensa.” 

Silloin seppo Ilmarinen 


koppoi neien korjahansa, 

iski virkkua vitsalla, 

sanan virkkoi, noin nimesi: 
”Jää hyvästi, järven rannat, 
järven rannat, pellon penkat, 


kaikki mäntyset mäellä, 

puut pitkät petäjikössä, 

tuomikko tuvan takana, 

katajikko kaivotiellä, 

kaikki maassa marjan varret, 

marjan varret, heinän korret, 

475 pajupehkot, kuusen juuret, 

lepän lehvät, koivun kuoret!” 
Siinä seppo Ilmarinen 

läksi Pohjolan pihoilta. 


Jäivät lapset laulamahan; 

lapset lauloi jotta lausui: 
”Lenti tänne musta lintu, 


läpi korven koikutteli, 
suostutteli meiltä sorsan, 
maanitteli meiltä marjan, 
485 otti tuo omenan meiltä, 
vietteli ve'en kalasen, 
petti pienillä rahoilla, 
hope'illa houkutteli. 


Ken nyt vie ve'elle meitä, 

ken joelle juohattavi? 
Saapi saavit seistäksensä, 
kolataksensa korennot, 
olla sillat siivomatta, 


lattiat lakaisematta, 

pinttyä pikarin laiat, 

tuopin korvat tummentua.” 
Itse seppo Ilmarinen 

nuoren neitonsa keralla 


ajoa kahuttelevi 

noita Pohjan rannikoita, 
simasalmien sivutse, 
hietaharjun hartioitse. 
Somer soitti, hiekka helkki, 
reki vieri, tie vilisi, 

905 rahe rautainen ramasi, 
jalas koivuinen kolasi, 
kapla patvinen pasasi, 
vemmel tuominen tutasi, 


vinkui vitsaiset saverkot, 

510 vapoi vaskirenkahaiset 
juostessa hyvän hevosen, 
hyvän laukin laukatessa. 

Ajoi päivän, tuosta toisen, 
ajoi kohta kolmannenki, 

915 käsi ohjassa orosen, 
toinen neien kainalossa, 
jalka laialla rekosen, 
jalka toinen viltin alla. 

Virkku juoksi, matka joutui, 

920 päivä vieri, tie lyheni. 
Päivänäpä kolmantena 
aletessa aurinkoisen 
jo sepon koti näkyvi, 
tuvat Ilman tuulottavi. 

525 Noki nousi nuoraisena, 
savu paksuna pakeni, 
tuprusi savu tuvasta, 
ylös pilvihin kohosi. 


25. RUNO 


Hääpari ja saattoväki otetaan vastaan sulhasen kotona, 
missä juhlat jatkuvat. Väinämöinen käy uudestaan 
Tuonelassa korjatakseen rikkoutuneen rekensä. 
Jopa viikon vuoteltihin, 
vuoteltihin, katseltihin 
neion nuotehet tulevan 
seppo Ilmarin kotihin: 
> silmät vanhoilta valuvi 
ikkunoissa istuessa, 
polvet nuorilta nojuvi 
veräjillä vuottaessa, 
lasten jalkoja paleli 
10 seinuksilla seisoessa, 
kului kengät kesk*-iältä 
rantasilla raittaessa. 
Niin huomenna muutamana, 
päivänä moniahana 
15 kumu kuuluvi salolta, 
reen kapina kankahalta. 
Lokka, luopuisa emäntä, 
Kalevatar, kaunis vaimo, 
sanan virkkoi, noin nimesi: 
20 ”Se on poikani rekonen! 
Jo tulevi Pohjolasta 
nuoren neitonsa keralla! 

”Lähes nyt kohti näitä maita, 
kohin näitä kartanoita, 
ison saamille tuville, 
vanhemman varustamille!” 

Se on seppo Ilmarinen 
jo kohta kotihin saapi, 
ison saamille pihoille, 
vanhemman varustamille. 
Pyyhyet vihertelevät 
vesaisilla vempelillä, 
käkyet kukahtelevat 
korjan kirjavan kokalla, 
oravat samoelevat 
päällä aisan vaahterisen. 

Lokka, luopuisa emäntä, 
Kalevatar, vaimo kaunis, 
tuossa tuon sanoiksi virkki, 
itse lausui, noin nimesi: 
”Kylä vuotti uutta kuuta, 
nuoret päivän nousentoa, 
lapset maata mansikkaista, 
vesi tervaista venettä; 
mie en kuuta puolinkana, 
päiveä mokominkana: 
minä vuotin veijoani, 
veijoani, minjoani. 

Katsoin aamun, katsoin illan, 

en tiennyt, mihin katosi, 
tokko pientä kasvatteli 
vaiko laihoa lihoitti, 
kun ei tullut kuitenkana, 
vaikka varsinki lupasi 
tulla jälen tuntuessa, 
saa'a jälen jäähtymättä. 
”Aina katsoin aamusilla, 
päivät päässäni pitelin, 
kun ei vieri veijon saani, 
ei kolaja veijon korja, 
näille pienille pihoille, 
kape'ille kartanoille. 
Oisko olkinen oronen, 
reki kaksikaplahinen, 
senki saaniksi sanoisin, 
korjaksi korotteleisin, 
jos se veijoni vetäisi, 
toisi kaunoni kotihin. 
”Niinpä toivoin tuon ikäni, 
katsoin kaiken päiväkauen; 
pääni katsoin kallellehen, 
sykeröni syrjällehen, 
silmät suorat suikulaksi: 
toivoin veijoni tulevan 
näille pienille pihoille, 
kape'ille kartanoille. 

Jo tuo viimeinki tulevi, 
toki kerran kerkiävi, 
vierellä verevä 
muoto, punaposki puolellansa! 
”Sulho, viljon veljyeni! 
Lasketapa laukkiotsa, 
vietätä hyvä hevonen 
entisille heinillensä, 
taanoisille kauroillensa! 
Laai meille terveyttä, 
laai meille, laai muille, 
laai kaikelle kylälle! 
”Tehtyäsi tervehyiset 
sanele tarinojasi: 
matkasitko mainehitta, 
kävit tiesi tervehenä, 
kun läksit anopin luoksi, 
apen ainoan kotihin? 
Saitko neien, voitit vallan, 
sorritko sotiveräjän, 
levititkö neien linnan, 
pirotitko pystyn seinän, 
astuitko anopin sillan, 
istuitko isännän lautsan? 
”Jo tuon näen kyselemättä, 
arvoan anelematta: 
kävipä tiensä tervehenä, 

matkansa imantehena; 
toip’ on hanhen, voitti vallan, 
sortipa sotiveräjän, 
langettipa lautalinnan, 
levitteli lehmusseinän 
käyessä anopin luona, 
apen ainoan ko'issa. 
Onp' on sotka suojassansa, 
kana kainaloisessansa, 
puhas neiti puolellansa, 
valkeainen valloissansa. 
”Kenpä toi tämän valehen, 
ken pani pahan sanoman, 
sulhon tyhjin tulleheksi, 
oron jouten juosneheksi? 
Eipä sulho tyhjin tullut, 
ei oronen jouten juosnut: 
on mitä oron veteä, 
liinaharjan liikutella! 
Hiessäpä hyvä hevonen, 
vaahessa valittu varsa 
tuvun tänne tuotuansa, 
verevän ve'ettyänsä. 
”Nouse nyt korjasta, korea, 
hyvä lahja, laitiosta! 
Nouse ilman nostamatta, 
ylene ylentämättä, 

jos on nuori nostajasi, 
ylpeä ylentäjäsi! 
”Korjasta kohottuasi, 
reen perästä päästyäsi 
astu tietä temminkäistä, 
maata maksankarvallista, 
sikojen silittämäistä, 
porsahien polkemaista, 
lampahan latsottamaista, 
hevon harjan hieromaista! 
”Astu hanhen askelilla, 
taputa tavin jaloilla 
näitä pestyjä 
pihoja, tasaisia tanteria, 
apen saamia pihoja, 
anopin asettamia, 
veljen veistopenkeriä, 
sisaren siniketoja! 
Pole jalka portahalle, 
siirrä sintsin siltaselle, 
astu sintsiä simaista; 
siitä siirräite sisähän, 
alle kuulun kurkihirren, 
alle kaunihin katoksen! 
”Jo täällä tämänki talven, 
jopa mennehen kesosen 
silta soitti sorsanluinen 

sillallista seisojaista, 
laki kultainen kumisi 
laen alla astujaista, 
ikkunat iloittelihe 
ikkunaisten istujaista. 

”Jo täällä tämänki talven, 
jopa mennehen kesosen 
kääkäset käkertelihe 
sormuskättä sulkijaista, 
kynnykset kykertelihe 
hienohelman hempujaista, 
ovet aina aukieli 
ovellista aukojaista. 

”Jo täällä tämänki talven, 
jopa mennehen kesosen 
perin pirtti pyörähteli 
pirtillistä pyyhkijäistä, 
sintsinen sijoittelihe 
sintsillistä siivojaista, 
vajaset vasertelihe 
vajallista vastakättä. 

”Jo täällä tämänki talven, 


180 jopa mennehen kesosen 


piha piilten kääntelihe 
lastun pitkän poimijaista, 
aittaset alentelihe 
aitallista astujaista, 


185 orret notkui, parret painui 
nuoren vaimon vaattehia. 
”Jo täällä tämänki talven, 
jopa mennehen kesosen 
kujaset kukertelihe 
190 kujallista kulkijaista, 
lääväset lähentelihe 
läävällistä läänijäistä, 
tanhuaiset taantelihe 
tanhuallista tavia. 
195 ”Jo täällä tämänki päivän, 
jopa päivän eilisenki 
aioin ammoi aikalehmä 
aamuvihkon antajaista, 
hevoisvarsa hirnakoitsi 
200 heinävihkon heittäjäistä, 
kaikerti kevätkaritsa 
palasen parantajaista. 
”Jo täällä tämänki päivän, 
jopa päivän eilisenki 
205 vanhat istui ikkunoissa, 
lapset raittoi rantasilla, 
naiset seisoi seinuksilla, 
pojat porstuan ovilla 
nuoren vaimon varronnassa, 
210 morsiamen vuotannassa. 
”Terve nyt, piha täysinesi, 

ulkoinen urohinesi, 
terve, vaja täysinesi, 
vaja vierahaisinesi, 
terve, sintsi täysinesi, 
tuohikatto kansoinesi, 
terve, pirtti täysinesi, 
satalauta lapsinesi, 
terve, kuu, terve, kuningas, 
terve nuori nuoekansa! 
Ei ole tässä ennen ollut, 
eipä ennen eikä eilen 
tämän joukon juoleutta, 
tämän kansan kauneutta. 
”Sulho, viljon veljyeni! 
Pura pois punaiset paikat, 
sivalluta silkkiverhot! 
Näytä tuota näätäistäsi, 
viisin vuosin käytyäsi, 
kaheksin katseltuasi! 
”Tokko toit, kenen käkesit? 
Käkesit käkösen tuoa, 
maalta valkean valita, 
vesiltä verevän saa'a. 
”Jo tuon näen kyselemättä, 
arvoan anelematta: 
toit käkösen tullessasi, 
sinisotkan suojassasi, 

vihannimman virven latvan 

vihannasta virviköstä, 

tuorehimman tuomen lehvän 

tuorehesta tuomikosta.” 
Olipa lapsi lattialla. 

Lausui lapsi lattialta: 

”Voi veikko, mitä vetelet! 

Tervaskannon kauneutta, 

tervapuolikon pituutta, 

kerinkannan korkeutta! 
”Kutti, kutti, sulho rukka! 

Tuota toivotit ikäsi, 

sanoit saavasi sataisen, 

tuovasi tuhannen neien. 

Jo saitki hyvän sataisen: 

- tuon tuhannen tuppeloisen! 

Sait kuin suolta suovariksen, 

aialta ajoharakan, 

pellolta pelotuslinnun, 

mustan linnun mullokselta! 
”Mitä lie ikänsä tehnyt, 

kuta mennehen kesosen, 

kun ei kinnasta kutonut, 

saanut sukkoa su'unki? 

Tyhjänä tuli tupahan, 

annitoinna appelahan: 

hiiret kopsassa kopasi, 

hörppäkorvat lippahassa 

Lokka, luopuisa emäntä, 
Kalevatar, vaimo kaunis, 
kuuli kummaisen tarinan. 
Sanan virkkoi, noin nimesi: 
”Mitä lausuit, lapsi kurja, 
kuta, kunnotoin, latelit? 
Muista kummat kuulukohon, 
häväistykset häälyköhön, 
eipä tästä neitosesta, 
ei tämän talon väestä! 

”Jo sanoit pahan sanasen, 
sanan kehnon kertaelit 
suusta yötisen vasikan, 
päästä pennun päiväkunnan! 
Hyvän on sulho neien saanut, 
tuonut maalta maan parahan: 
on kuin puola puolikypsi, 
kuin on mansikka mäellä, 
tahi kuin käkönen puussa, 
pieni lintu pihlajassa, 
koivussa koreasulka, 
valorinta vaahteressa. 

”Oisi ei saanut Saksastana, 
tavannut Viron takoa 
tämän neitosen soreutta, 
tämän allin armautta, 


295 


tämän kasvon kauneutta, 

tämän muo'on muhkeutta, 

käsivarren valkeutta, 

kaulan hoikan kaarevuutta. 
”Eikä neiti tyhjin tullut: 

oli turkit tuotavana, 

vaipat vasta saatavana 


300 ja verat ve'ettävänä. 

”Paljo on tällä neitosella 
oman värttinän väkeä, 
oman kehrän kiertämätä, 
oman hyppisen hyveä, 
vaattehia valkehia, 
talvisotkun suorimia, 
kevätpäivän valkomia, 
kesäkuien kuivomia: 
hyvät hurstit huilahukset, 
päänalaiset pällähykset, 
sivallukset silkkihuivit, 
vilahukset villavaipat. 

”Hyvä mutso, kaunis mutso, 
mutso valkeanverevä! 
Hyvinpä ko'issa kuuluit, 
tyttönä ison ko'issa; 
hyvin kuulu kuun ikäsi 
miniänä miehelässä! 

”Elä huolelle rupea, 

elä huoli huolehtia! 

Ei sinua suolle viety, 
ojavarrelle otettu: 

viety on viljamättähältä, 
viety vielä viljemmälle, 
otettu oluttuvilta, 
oluemmille otettu. 

”Hyvä neito, kaunis mutso! 
Tuotapa kysyn sinulta: 
näitkö tänne tullessasi 
kekoja keräperiä, 
näsäpäitä närttehiä? 

Ne kaikki tämän talosen, 
tämän sulhon kyntämiä, 
kyntämiä, kylvämiä. 

”Neitokainen, nuorukainen! 
Tuota nyt sanon sinulle: 
kun tunsit talohon tulla, 
niin tunne talossa olla! 
Hyvä tääll' on mutson olla, 
kaunis kasvoa miniän, 
piossasi piimäpytty, 
voivatinen vallassasi. 

”Hyvä täss' on neien olla, 
kaunis kasvoa kanasen. 
Täss' on laajat saunan lauat 
ja leveät pirtin lautsat, 

isännät isosi verrat, 

emännät emosi verrat, 

pojat onpi veikon verrat, 

tyttäret sisaren verrat. 
”Kun sinun himo tulevi, 

noita mielesi tekevi 

ison saamia kaloja, 

veljen pyitä pyytämiä, 

niin elä kysy ky'yltä 

eläkä ano apelta! 

Kysy suorin sulholtasi, 

toimittele tuojaltasi! 

Ei ole sitä metsässä 


360 jalan neljän juoksijata 

eikä ilman lintusia, 

kahen siiven siukovia, 

ei vielä ve'essäkänä 

kalaparvea parasta, 

kuta sinun ei saaja saane, 

saaja saane, tuoja tuone. 
”Hyvä täss' on neien olla, 

kaunis kasvoa kanasen. 

Ei ole kiirettä kivelle 

eikä huolta huhmarelle: 

vesi tässä vehnät jauhoi, 

koski kuohutti rukihit, 

aalto astiat pesevi, 


meren vaahti valkaisevi. 
375 ”Ohoh kullaista kyläistä, 
maan parasta paikaistani! 
Nurmet alla, pellot päällä, 
keskellä kylä välillä; 
kylän alla armasranta, 
380 rannassa rakas vetonen: 
se sopivi sorsan uia, 
vesilinnun vieretellä.” 
Siitä joukko juotettihin, 
syötettihin, juotettihin 
38 

liioilla lihamuruilla, 

kaunihilla kakkaroilla, 

olu'illa ohraisilla, 

viertehillä vehnäisillä. 

Olipa kystä kyllin syöä, 

390 kyllin syöä, kyllin juoa 
punaisissa purtiloissa, 
kaunoisissa kaukaloissa: 
pirotella piirahia, 
murotella voimuruja, 

sirotella siikasia, 
lohkota lohikaloja 
veitsellä hope'isella, 
kuraksella kultaisella. 
Olut juoksi ostamatoin, 
400 mesi markoin maksamatoin, 

oluoinen orren päästä, 
sima vaarnojen sisästä, 
olut huulten huuhtimeksi, 
mesi mielten kääntimeksi. 
Kukapa tuossa kukkujaksi, 
lailliseksi laulajaksi? 
Vaka vanha Väinämöinen, 
laulaja iän-ikuinen, 
itse laululle rupesi, 
töille virtten työntelihe. 
Sanovi sanalla tuolla, 
lausui tuolla lausehella: 
”Veli kullat, veitoseni, 
suulliset sanalliseni, 
kielelliset kumppalini! 
Kuulkottenpa, kuin sanelen! 
Harvoin on hanhet suutasusten, 
sisarukset silmätysten, 
harvoin veikot vieretysten, 
emon lapset laiatusten 
näillä raukoilla rajoilla, 
poloisilla Pohjan mailla. 
”Niin joko laululle lähemme, 
töille virtten työnteleimme? 
Laulanta runoilla töitä, 
kukunta kevätkäellä, 
painanta sinettärillä, 

kuonta kankahattarilla. 
”Laulavat Lapinki lapset, 
heinäkengät heittelevät 
hirven harvoilta lihoilta, 
peuran pienen pallehilta; 
niin miks' en minäki laula, 
miks' ei laula meiän lapset 
ruoalta rukihiselta, 
suulta suurukselliselta? 
”Laulavat Lapinki lapset, 
heläjävät heinäkengät 
vesimaljan juotuansa, 
petäjäisen purtuansa; 
niin miks' en minäki laula, 
miks' ei laula meiän lapset 
juomilta jyvällisiltä, 
olu'ilta ohraisilta? 
”Laulavat Lapinki lapset, 
heläjävät heinäkengät 
nokisilta nuotioilta, 
hiilisiltä hiertimiltä; 
niin miks' en minäki laula, 
miks' ei laula meiän lapset 
alta kuulun kurkihirren, 
alta kaunihin katoksen? 
”Hyväpä täss' on miesten olla, 
armas naistenki asua 


455 olutpuolikon povella, 
mesitiinun tienohilla, 
sivullamme siikasalmet, 
luonamme lohiapajat, 
joist’ ei syöen syömät puutu, 

460 juoen juomiset vähene. 

”Hyväpä täss' on miesten olla, 
armas naistenki elellä. 
Ei tässä surulla syöä, 
ei eletä huolen kanssa; 

465 tässä syöähän surutta, 
eletähän huoletoinna 
iällä tämän isännän, 
elinajalla emännän. 

”Kumman tässä ensin kiitän, 

470 isännänkö vai emännän? 
Ainap' entiset urohot 
ensin kiittivät isännän, 
ku on suolta suojan saanut, 
ko'in korvesta kokenut: 

475 tyvin tuonut tyyskät männyt, 
latvoin lansatut petäjät, 
pannut paikalle hyvälle, 
asettanut ankaralle 


suuriksi sukutuviksi, 

kaunihiksi kartanoiksi; 
salvannut salosta seinät, 

hirret hirmulta mäeltä, 
ruotehet rome'ikolta, 
malat marjakankahalta, 
tuohet tuomivaaran päältä, 
sammalet sulilta soilta. 

”Tupa on tehty tesmällensä, 
suoja pantu paikallensa. 
Sata oli miestä salvaimella, 
tuhat oli tuvan katolla 
tehessä tätä tupoa, 
laaittaissa lattiata. 

”Jopa vaan tämän isännän 
saaessa tätä tupoa 
mont' on tukka tuulta nähnyt, 
hivus säätä hirveätä. 
Use'in hyvän isännän 
jäänyt on kinnasta kivelle, 
hattua havun selälle, 
suohon sukkoa vajonnut. 

”Use'in hyvä isäntä 
aivan aika-huomenessa 
ennen muien nousematta, 
kyläkunnan kuulematta 
nousnut on nuvotiotulelta, 
havannut havumajoilta, 
havu päänsä harjaellut, 
kaste pesnyt sirkut silmät. 

”Siitäpä hyvä isäntä 
saapi tuttua tupahan, 
lautsantäyen laulajoita, 
ikkunat iloitsijoita, 
siltalauat lausujoita, 
karsinat karehtijoita, 
seinävieret seisojia, 
aitovieret astujia, 
pihat pitkin kulkijoita, 
maat ristin matelijoita. 

”Isännän esinnä kiitin, 
siitä ehtoisen emännän 
ruokien rakentamasta, 
pitkän pöyän täyttämästä. 

”Hänpä leipoi leivät paksut, 
suuret talkkunat taputti 
käpe'illä kämmenillä, 
kyperillä kymmenillä; 
nosti leivät leppeästi, 
syötti vierahat välehen 
liioilla sianlihoilla, 
kohokuori-kokkaroilla 
- terät vieri veitsistämme, 
päät putosi puukoistamme 
lohen päitä lohkoessa, 
hauin päitä halkoessa. 

”Use'in hyvä emäntä, 

tuo tarkka taloinen vaimo, 
kuullut on kukotta nousta, 
kanan lapsetta karata 
näitä häitä hankittaissa, 
teoksia tehtäessä, 

hiivoja rakettaessa, 

olosia pantaessa. 

”Hyvin on hyvä emäntä, 
tuo tarkka taloinen vaimo, 
osannut oluet panna, 
makujuoman juoksutella 
luista imeltyneistä, 
make'ista maltahista, 
joit' ei puulla puuhaellut, 
korennolla koukkaellut, 
vaanpa kourilla kohenti, 
käsivarsin käännytteli 
saunassa savuttomassa, 
la'aistuilla lautehilla. 

”Eipä tuo hyvä emäntä, 
tuo tarkka taloinen vaimo, 
laske iskulle ituja, 
päästä maalle maltahia; 
käypi saunassa use'in 
syänyöllä yksinänsä, 
ei huoli susia surra, 
pelätä metsän petoja. 

”Jopa nyt emännän kiitin; 
vuotas kiitän patvaskani! 
Ken on pantu patvaskaksi, 
ken otettu oppahaksi? 
Kylän paras patvaskana, 
kylän onni oppahana. 

”Onpa meiän patvaskalla 
päällä haahen haljakkainen; 
se on kaita kainalosta, 
soma suolien kohasta. 

”Onpa meiän patvaskalla, 
onpa kauhtana kapoinen: 
helmat hietoa vetävi, 
takapuolet tanteria. 

”Vähän paitoa näkyvi, 
pikkaraisen pilkottavi: 
on kuin Kuuttaren kutoma, 
tinarinnan riukuttama. 

”Onpa meiän patvaskalla 
vyöllä ussakka utuinen, 
päivän tyttären kutoma, 
kirjokynnen kirjoittama 
ajalla tulettomalla, 
tulen tietämättömällä. 

”Onpa meiän patvaskalla 
silkkiset sukat jalassa, 
silkkiset sukan sitehet, 


990 säteriset säärinauhat, 
jotk' on kullalla ku'ottu, 
hopealla huoliteltu. 

”Onpa meiän patvaskalla 
Saksan kengät kelvolliset, 

995 kuni joutsenet joella, 
vesiteiret vieremillä 
tahi hanhuet havulla, 
muuttolinnut murrikolla. 

”Onpa meiän patvaskalla 

600 kutrit kullansuortuvaiset, 
parta kullanpalmikkoinen; 
päässä pystyinen kypäri, 
puhki pilvien puhuja, 
läpi metsän läiköttäjä, 

605 jot' ei saatane sataisin, 
tuotane tuhansin markoin. 

”Jo nyt kiitin patvaskani; 
vuotas kiitän saajanaisen! 
Mist' on saatu saajanainen, 

610 kust' otettu onnellinen? 

”Tuolt' on saatu saajanainen, 
tuolt’ otettu onnellinen 
takoa Tanikan linnan, 
uuen linnan ulkopuolta. 

615 ”Fipä vielä sieltäkänä, 
ei perän pereäkänä! 

Tuolt' on saatu saajanainen, 
tuolt’ otettu onnellinen 
Vienan pääliltä vesiltä, 
ulapoilta auke'ilta. 
”Eipä vielä sieltäkänä, 
ei perän pereäkänä! 
Kasvoi maalla mansimarja, 
punapuola kankahalla, 
pellolla heleä heinä, 
kukka kultainen aholla: 
siit’ on saatu saajanainen, 
siit’ otettu onnellinen. 
”Saajanaisen suu somainen 
kuni Suomen sukkulainen; 
saajanaisen sirkut silmät 
kuni tähet taivahalla; 
saajanaisen kuulut kulmat 
kuni kuu meren-ylinen. 
”Onpa meiän saajanaisen 
kaula kullankiehkuroissa, 
pää kullanvipalehissa, 
käet kullankäärilöissä, 
sormet kullansormuksissa, 
korvat kullanhelmilöissä, 
kulmat kullansolmuloissa, 
silmäripset simpsukoissa. 
”Luulin kuun kumottavaksi, 

kuu kumotti kultasolki; 
luulin päivän paistavaksi, 
kun sen paistoi paian kaulus; 
luulin laivan läikkyväksi, 
kun sen läikkyi lakki päässä. 
”Jopa kiitin saajanaisen; 
annas katson kaiken kansan, 
onko kansa kaunihina, 
väki vanha vänkeänä 
sekä nuoriso somana, 
koko joukko juoleana! 
”Jopa katsoin kaiken kansan, 
ehkä tiesin ennoltaki: 
eip' ole tässä ennen ollut 
eikä varsin vasta liene 
tämän joukon juoleutta, 
tämän kansan kauneutta, 
väen vanhan vänkeyttä, 
väen nuorison somuutta. 
Kaikk' on kansa haljakassa 
kuni metsä huutehessa: 
alta on kuin aamurusko, 
päältä on kuin päivänkoite. 
”Huokeat oli hopeat, 
löyhät kullat kutsuloilla, 
rahataskut tanterilla, 
rahakukkarot kujilla 

näillä kutsuvierahilla 
kutsuloille kunniaksi.” 

Vaka vanha Väinämöinen, 
virren ponsi polvu'inen, 
siitä siirtihe rekehen, 
lähtevi kohin kotia; 
laulelevi virsissänsä, 
laulelevi, taitelevi. 

Lauloi virren, lauloi toisen 

- virrelläpä kolmannella 
kilahti jalas kivehen, 

tarttui kapla kannon päähän: 
rikkoihe reki runolta, 

jalas taittui laulajalta, 

kapla poikki paukahutti, 

laiat irti loskahutti. 

Sanoi vanha Väinämöinen, 
itse virkkoi, noin nimesi: 
”Onko tässä nuorisossa, 
kansassa kasuavassa, 
vaiko tässä vanhalassa, 
väessä vähenevässä, 
kenpä Tuonelle kävisi, 
lähtisi Manan majoille, 
toisi Tuonelta orasen, 
vääntiän Manan väeltä 
reki uusi laatiani, 


korjanen kohentoani?” 
Sekä nuoremmat sanovi, 


700 jotta vanhat vastoavi: 


”Ei ole tässä nuorisossa 
eikä varsin vanhastossa, 
koko suuressa su'ussa 
niin urosta urheata, 


705 jotta Tuonelle menisi, 

lähtisi Manan majoille, 
toisi Tuonelta orasen, 
vääntiän Manan majoilta 
reki uusi laatiasi, 
korjanen kohentoasi.” 
Silloin vanha Väinämöinen, 
laulaja iän-ikuinen, 
läksi toiste Tuonelahan, 
matkasi Manan majoille. 
Toi orasen Tuonelasta, 
vääntiän Manan majoilta. 
Siitä vanha Väinämöinen 
laulavi salon sinisen, 
salohon tasaisen tammen 
sekä pihlajan pätevän; 
ne kohenti korjaksensa, 
painalti jalaksiksensa, 
niistä katsoi kaplaksia 
sekä väänti vempeleitä: 

sai korjan kohennetuksi, 
re'en uuen laaituksi. 
Pisti varsan valjahisin, 
ruskean re'en etehen, 
itse istuihe rekehen, 
laskettihe laitiohon. 
Vitsattaki virkku juoksi, 
helmin lyömättä hevonen 
entisille appehille, 
taanoisille suuruksille; 
saattoi vanhan Väinämöisen, 
laulajan iän-ikuisen, 
oman uksen aukomille, 
oman kynnyksen etehen. 


26. RUNO 


Kutsumaton Lemminkäinen lähtee äidin varoituksista 
piittaamatta Pohjolan pitoihin ja selviää noidankykyjensä 
ansiosta matkan haasteista. 

Ahti oli saarella asuva, 

Kaukoniemen kainalossa. 

Oli pellon kynnännässä, 

vainion vakoannassa. 

5 Korvalta ylen korea, 
kovin tarkka kuulennalta. 

Kuulevi jumun kylältä, 
järyn järvien takoa, 
jalan iskun iljeneltä, 

10 reen kapinan kankahalta. 
Juohtui juoni mielehensä, 
tuuma aivohon osasi: 
häitä Pohjola pitävi, 
salajoukko juominkia! 

15 Murti suuta, väänti päätä, 
murti mustoa haventa; 
veret vierähti pahaksi 
poloisilta poskipäiltä. 

Heti heitti kynnöksensä, 

20 vaon keskivainiolle; 
nousi maasta ratsahille, 
lähtevi kohin kotia 

luoksi armahan emonsa, 
tykö valtavanhempansa. 
Sanoi tuonne saatuansa, 
toimitteli tultuansa: 
”Oi emoni, vaimo vanha! 
Pane ruoka ruttoisesti 
syöä miehen nälkähisen, 
haukata halun-alaisen! 
Lämmitä samassa sauna, 
pian pirtti riu'uttele, 
missä mies puhasteleikse, 
sueiksen urosten sulho!” 
Tuop' on äiti Lemminkäisen 
pani ruoan ruttoisesti 
syöä miehen nälkähisen, 
haukata halun-alaisen 
yhen kylyn joutuessa, 
yhen saunan saapuessa. 
Siitä lieto Lemminkäinen 
otti ruokoa rutosti; 
meni saunahan samassa, 
kävi kylpyhuonehesen. 
Siellä peiponen peseikse, 
pulmonen puhasteleikse, 
päänsä pellavaspioksi, 
kaulanvarren valkeaksi. 
Tuli saunasta tupahan. 

Sanan virkkoi, 
noin nimesi: 
”Oi emoni, vaimo vanha! 
Astu aittahan mäelle, 
tuo sieltä somat sopani, 
kanna vaattehet vakaiset, 
jotka päälleni pukisin, 
varustaisin varrelleni!” 

Emo ennätti kysyä, 
vaimo vanha tutkaella: 
”Kunne lähet, poikueni? 
Lähetkö ilveksen ajohon 
vaiko hirven hiihäntähän 
vai oravan ammuntahan?” 

Virkkoi lieto Lemminkäinen, 
sanoi kaunis Kaukomieli: 
”Oi emoni, kantajani! 
Lähe en ilveksen ajohon 
enkä hirven hiihäntähän, 
en oravan ammuntahan; 
lähen Pohjolan pitoihin, 
salajoukon juominkihin. 
Tuo mulle somat sopani, 
vaka'iset vaatteheni, 
häissä häilyteltäväni, 
pioissa pi'eltäväni!” 

Emo kielti poikoansa, 

nainen miestänsä epäsi; 
epäsi kavetta kaksi, 

kielti kolme luonnotarta 
lähtemästä Lemminkäistä 
hyvän Pohjolan pitoihin. 

Noin sanoi emo pojalle, 
lausui vanhin lapsellensa: 
”Ellös menkö, poikueni, 
poikueni, Kaukueni, 
noihin Pohjolan pitoihin, 
suuren joukon juominkihin! 
Ei sua kutsuttu sinne, 
ei tarkoin tahotakana.” 

Tuop' on lieto Lemminkäinen 
sanan virkkoi, noin nimesi: 
”Kurjat kutsuen menevi, 
hyvä ilman hyppeleikse! 
Tuoss' on kutsut kuun-ikuiset, 
airuhut alinomaiset 
miekassa tuliterässä, 
säilässä säkenevässä.” 

Tuop' on äiti Lemminkäisen 
yhä kielteä käkesi: 

”Ellös vainen, poikueni, 
menkö Pohjolan pitoihin! 
Monet on kummat matkallasi, 
isot tielläsi imehet, 

kolme surmoa kovinta, 
kolme miehen kuolemata.” 
Virkkoi lieto Lemminkäinen, 
sanoi kaunis Kaukomieli: 
” Ain’ on surmia akoilla, 
kaikin paikoin kuolemia; 
ei uros hätäile noita, 
ei varsin varannekana. 
Vaan kuitenki kaikitenki 
sano korvin kuullakseni: 
mi on surma ensimäinen, 
ensimäinen, viimeinenki?” 
Virkkoi äiti Lemminkäisen, 
vaimo vanha vastaeli: 
”Sanon surmat syytä myöten 
enkä miehen mieltä myöten. 
Sanon surman ensimäisen. 
Se on surma ensi surma: 
menet matkoa vähäisen, 
pääset tietä päiväyksen: 
tulevi joki tulinen 
poikkipuolin vastahasi. 
Joessa tulinen koski, 
koskessa tulinen luoto, 
luo'olla tulinen korko, 
korolla tulinen kokko: 
yöt se hammasta hiovi, 

päivät kynttä kitkuttavi 
tulijalle vierahalle, 
saavalle käkeävälle.” 

Virkkoi lieto Lemminkäinen, 
sanoi kaunis Kaukomieli: 
”Se on surma naisen surma, 
ei ole kuolema urohon. 
Kyllä mä siihen keinon keksin, 
arvoan hyvän asian: 
laulan leppäisen hevosen, 
laulan leppäisen urohon 
sivutseni siirtymähän, 
eestäni vaeltamahan; 
itse sorsana sukellan, 
allina alenteleime 
kouritse kokon kynimen, 
vaakalinnun varpahitse. 
Oi emoni, kantajani! 
Sano surma keskimäinen!” 

Sanoi äiti Lemminkäisen: 
”Se on surma toinen surma: 
menet matkoa vähäisen, 
toki toisen päiväyksen: 
tulevi tulinen kuoppa, 
se on poikkipuolin tietä, 
itähän iäti pitkä, 
luotehesen loppumatoin, 

täynnä kuumia kiviä, 

palavia paateroita. 

Sinne on satoja saanut, 

tuhansia tukkueltu, 

sa'an miestä miekallista, 

tuhat rautaista oritta.” 
Virkkoi lieto Lemminkäinen, 

sanoi kaunis Kaukomieli: 

”Ei ole siinä miehen surma 

eikä kuolema urohon. 

Kyllä mä siihen mutkan muistan, 

mutkan muistan, keinon keksin: 

laulan ma lumesta miehen, 

uron hangesta hotaisen, 

sen tungen tulen väkehen, 

vaivaelen valkeahan, 

kylpijäksi kuuman saunan 

vastan vaskisen keralla; 

itse siirräime sivutse, 

tungeime tulen lävitse, 

ettei partana palane, 

hivuskutri kurvettune. 

Oi emoni, kantajani! 

Sano surma jälkimäinen!” 
Sanoi äiti Lemminkäisen: 

”Se on surma kolmas surma: 

menet vieläki vähäisen, 

pääset siitä päiväyksen, 
Pohjolan veräjän suulle, 
ahtahimpahan alahan: 
susi päälle suimistaikse, 
karhu toisna kaimistaikse 
suulla Pohjolan veräjän, 
kape'immassa kujassa. 
Syönyt on sa'anki miestä, 
tuhonnut tuhat urosta, 
niin miks' ei sinua söisi, 
tuhoaisi turvatointa?” 
Virkkoi lieto Lemminkäinen, 
sanoi kaunis Kaukomieli: 
”Uuhi uunna syötäköhön, 
rieskana revittäköhön, 
vaan ei mies pahempikana, 
uros untelompikana! 
Minua on vyötty miehen vyöllä, 
pantu miehen palkimella, 
solmittu uron solilla, 


205 jotten vielä jouakana 


suuhun Untamon susien, 

kitahan kirokavetten. 
”Muistan ma suelle mutkan, 

keksin keinon karhullenki: 


210 suet laulan suitsi-suuhun, 


karhut rautakahlehisin, 


tahi rutjon ruumeniksi, 
seulaisen sepalehiksi. 
Sillä siitä selvitäime, 

215 pääsen matkani perille.” 

Sanoi äiti Lemminkäisen: 

”Et vielä perille pääsnyt! 
Ne oli sinne mennessäsi 
matkalla isot imehet, 

220 kolme kummoa kovoa, 
kolme miehen kuolemata; 
viel' on sinne saatuasi 
paikalla pahimmat kummat. 


Kulet tietä pikkaraisen, 

tulet Pohjolan pihalle: 
aita on rautainen rakettu, 
terästarha teeksennelty 
maasta asti taivosehen, 
taivosesta maahan asti, 
230 keihä'illä seivästetty, 
maan maoilla aiastettu, 
käärmehillä vitsastettu, 
sisiliskoilla si'elty; 
heitty hännät häilymähän, 
235 pääkurikat kuilumahan, 
pääkehät kähäjämähän, 
päät ulos, sisähän hännät. 
”Maass' on toisia matoja, 

rata kyitä, käärmehiä 

ylös kielin kiehumassa, 

alas hännin häilymässä. 

Yks' on muita kauheampi 

eessä portin poikkipuolin, 

pitelämpi pirtin hirttä, 

paksumpi kujapatsasta, 

ylös kielin kiehumassa, 

suin ylös suhahtamassa, 

ei ketänä muuta vasten, 

vasten vaivaista sinua.” 
Virkkoi lieto Lemminkäinen, 

sanoi kaunis Kaukomieli: 

”Seki on surma lapsen surma, 

ei ole kuolema urohon. 

Tunnen ma tulen lumoa, 

valkeaisen vaivutella, 

ja tunnen maot manata, 

käärmehyiset käännytellä. 

Äsken päänä eilisenä 

kynnin maata kyyn-alaista, 

käännin maata käärmehistä 

aivan paljahin kätösin. 

Kyyt pitelin kynsissäni, 

käsissäni käärmehyiset; 

tapoin kyitä kymmenkunnan, 

270 


275 


28 


(< 


290 


viel' on kynnet kyyn veressä, 

käet käärmehen talissa. 

Sill' en taia tullakana, 

viel' en varsin jouakana 

maon suuren suupalaksi, 

käärmehen käsialaksi: 

itse konnat kouristelen, 

ilkeät iki puserran, 

kyyt on laulan laiemmalle, 

maot muutan tien mukahan, 

astun Pohjolan pihalta, 

tungeime tuvan sisähän.” 
Sanoi äiti Lemminkäisen: 

”Ellös vainen, poikueni, 

menkö Pohjolan tupahan, 

Sariolan salvoksihin! 

Siell' on miehet miekka vyöllä, 

urohot sota-aseissa, 

humalassa hullut miehet, 

pahat paljo juotuansa. 

Laulavat sinun poloisen 

miekkahan tuliterähän; 

jo on laulettu paremmat, 

jalommatki jaksettuna.” 
Virkkoi lieto Lemminkäinen, 

sanoi kaunis Kaukomieli: 

”Jo olen ennenkin elellyt 

noilla Pohjolan tuvilla. 
Fi minua laula lappi 
eikä tunge turjalainen; 
itse laulan lappalaisen 
sekä tungen turjalaisen: 
laulan halki hartionsa, 
puhki leukansa puhelen, 
paian kauluksen kaheksi, 
rikki rintalastasensa.” 
Sanoi äiti Lemminkäisen: 
”Ohoh poikani poloinen! 
Vielä muistat muinaistasi, 
kerskut ennen käynnistäsi! 
Jo olet ennenkin elellyt 
noilla Pohjolan tuvilla: 
uinut kaikki umpilammit, 
koirankieliset kokenut, 
käynyt koskia kolisten, 
myötävirtoja vilisten, 
Tuonen kosket tunnustellut, 
mitannut Manalan virrat! 
Siell' oisit tänäki päänä 
ilman äitittä pahatta. 
”Muistapa, mitä sanelen! 
Tulet Pohjolan tuville: 
mäki on täynnä seipähiä, 
piha täynnä pylvähiä, 

ne on täynnä miehen päitä; 
yks’ on seiväs päätöin seiväs 
- senpä seipähän nenähän 
sinun pääsi leikatahan!” 

Virkkoi lieto Lemminkäinen, 
sanoi kaunis Kaukomieli: 
”Hurja noita huolinevi, 
epäkelpo keksinevi, 
viittä, kuutta vainovuotta, 
seitsentä sotakeseä! 

Ei noita uro totelle, 
vääjänne väheäkänä. 
Tuo mulle sotisopani, 
vanhat vainovaatteheni! 
Itse käyn isoni miekan, 
katson kalvan taattoseni; 
viikon on vilussa ollut, 
kauan kaihossa sijassa, 
itkenyt ikänsä siellä, 
kantajata kaipaellut.” 

Sai siitä sotisopansa, 
vanhat vainovaattehensa, 
isonsa ikuisen miekan, 
tuon taaton sotatoverin. 
Senpä siltahan sysäsi, 
terin työnti lattiahan: 
miekkanen käessä kääntyi 

kuni tuore tuomen latva 
tahi kasvava kataja. 
Sanoi lieto Lemminkäinen: 
”Tuskin on Pohjolan tuvissa, 
Sariolan salvoksissa 
tämän miekan miettijäistä, 
tämän kalvan katsojaista.” 
Jousen seinältä sivalti, 
kaaren vahvan vaarnaselta. 
Sanovi sanalla tuolla, 
lausui tuolla lausehella: 
”Sen mä mieheksi sanoisin, 
urohoksi arveleisin, 


360 joka jouseni vetäisi, 

kiveräni kiinnittäisi 
noilla Pohjolan tuvilla, 
Sariolan salvoksilla.” 

Siitä lieto Lemminkäinen, 
tuo on kaunis Kaukomieli, 
suorihe sotisopihin, 
puki vainovaattehisin. 

Itse lausui orjallensa, 
sanan virkkoi, noin nimesi: 
”Oi on osto-orjaseni, 
rahan saatu raatajani! 
Jou'uta sotaoriini, 
valjastele vainovarsa 

lähteäkseni pitoihin, 
lemmon joukon juominkihin!” 
Orja nöyrä, neuvottava, 
pian pistihe pihalle, 
työnti varsan valjahisin, 
puikkoihin tulipunaisen. 
Sanoi tuolta tultuansa: 
”Jo olen tehnyt tehtäväni, 
suorittanut tuon orosi, 
varsan viljon valjastanut.” 
Siitä lieto Lemminkäisen 
luku lähteä tulevi. 
Käsi käski, toinen kielti, 
sormet suoniset pakotti. 
Toki läksi, kuin käkesi, 
varsin läksi, ei varannut. 
Emo neuvoi poikoansa, 
vanhin lastansa varoitti 
oven suusta, orren alta, 
kattilan katasijoilta: 
”Poikueni, ainueni, 
lapseni, vakauteni! 
Jos sa jou'ut juominkihin, 
tapahut mihin tahansa, 
juopa puoli tuoppiasi, 
keskimaihin maljasesi; 
anna toisen toinen puoli, 


pahemman pahempi puoli: 
mato maljassa venyvi, 
toukka tuopin pohjukassa.” 


Vielä neuvoi poikoansa, 

varsin lastansa vakusti 
perimäisen pellon päästä, 
veräjältä viimeiseltä: 

”Jos sa jou'ut juominkihin, 
tapahut mihin tahansa, 

41 


O 


istu puolella sijoa, 

astu puoliaskelella, 

anna toisen toinen puoli, 
pahemman pahempi puoli, 


niin sinusta mies tulevi, 

uros selvä selkiävi, 
läpi käymähän keräjät, 
jutut julki polkemahan 
urohoisessa väessä, 
miehisessä joukkiossa.” 
420 Siitä läksi Lemminkäinen 
istuen oron re'essä; 
iski virkkua vitsalla, 
heitti helmiruoskasella. 
Läksi virkku vieremähän, 
425 hevonen helettämähän. 
Ajoi aikoa vähäisen, 
hyvän hetken hetkutteli: 


43 


(> 


43 


ON 


44 


O 


445 


450 


näki tiellä teirikarjan. 
Teiret lentohon lehahti, 
lintukarja kapsahutti 
eestä juoksevan hevosen. 

Jäi hitusen höyheniä, 
tielle teiren sulkasia. 
Ne kokosi Lemminkäinen, 
tapaeli taskuhunsa: 
ei tieä, mikä tulisi, 
tapahtuisi taipalella; 
kaikki on tarpehen talossa, 
hyväksi hätävarana. 

Ajoi eellehen vähäisen, 
kulki tietä pikkuruisen; 
jo hepo hörösteleikse, 
luppakorva luonteleikse. 

Se on lieto Lemminkäinen, 
itse kaunis Kaukomieli, 
kuorustihe korjastansa, 
kaarastihe katsomahan: 
niin on, kuin sanoi emonsa, 
oma vanhempi vakasi! 
Aivin on joki tulinen 
poikitse hevon e'essä. 
Joess' on tulinen koski, 
koskessa tulinen luoto, 
luo'olla tulinen korko, 


455 


460 


465 


470 


47 


ON 


480 


korolla tulinen kokko: 
sillä kulkku tulta kuohui, 
suu valeli valkeata, 
höyhenet tulena tuiski, 
säkeninä säihkäeli. 

Kaukon kaukoa näkevi, 
loitompata Lemminkäisen: 
”Minnepä menevi Kauko, 
kunne läksit, Lemmin poika?” 

Virkkoi lieto Lemminkäinen, 
sanoi kaunis Kaukomieli: 
”Läksin Pohjolan pitoihin, 
salajoukon juominkihin. 
Välty syrjähän vähäisen, 
poikellaite tieltä poies, 
laske eelle matkamiestä, 
Lemminkäistä liiatenki, 
sivutsesi siirtymähän, 
vieretse vaeltamahan!” 

Kokko saatteli sanoa, 
tulikulkku kuiskahella: 
”Lasken eelle matkamiehen, 
Lemminkäisen liiatenki 
- suun kautta samoamahan, 
kautta kulkun kulkemahan: 
siitä sulle tie menevi 
mennä tuosta tuon hyväksi 

noihin pitkihin pitoihin, 
iän kaiken istumihin.” 
Mitä huoli Lemminkäinen! 
Ei tuossa kovin hätäillyt. 
Tapasip' on taskuhunsa, 
löihe kukkaroisehensa, 
otti teiren sulkasia; 
hieroa hitustelevi 
kahen kämmenen välissä, 
sormen kymmenen sovussa: 
siitä syntyi teirikarja, 
koko parvi koppeloita. 
Syöksi ne kokolle suuhun, 
antoi appajan kitahan, 
kulkkuhun kokon tulisen, 
ikenihin iskulinnun. 
Sillä siitä selvittihe, 
pääsi päivän ensimäisen. 
Iski virkkua vitsalla, 
helähytti helmisellä. 
Läks' oronen oikomahan, 
hepo helkehyttämähän. 
Ajoi matkoa palasen, 
piirrätteli pikkuruisen; 
jo oronen ouostuvi, 
hevonen hörähtelevi. 
Kohottihe korjastansa, 

kaahistihe katsomahan: 
niin on, kuin sanoi emonsa, 
oma vanhempi vakitti! 
On eessä tulinen kuoppa, 
se on poikkipuolin tietä, 
itähän iäti pitkä, 
luotehesen loppumatoin, 
täynnä kuumoa kiveä, 
palavata paateroa. 
Mitä huoli Lemminkäinen! 
Ukkoa rukoelevi: 
”Oi Ukko, ylijumala, 
tahi taatto taivahinen! 
Nosta lonka luotehelta, 
toinen lännestä lähetä, 
kolmas istuta iästä, 
kohottele koillisesta, 
syrjin yhtehen syseä, 
lomatusten loukahuta! 
Sa'a lunta sauvan varsi, 
kiehittele keihäsvarsi 
noille kuumille kiville, 
palaville paateroille!” 
Tuo Ukko, ylijumala, 
taatto vanha taivahinen, 
nosti longan luotehelta, 
toisen lännestä lähetti, 


540 


545 


590 


359 


560 


iätti iästä pilven, 
kohotteli koilta ilman, 
nepä yhtehen yhytti, 
lomakkohon loukahutti. 
Satoi lunta sauvan varren, 
kiehitteli keihäsvarren 
noille kuumille kiville, 
palaville paateroille: 
tulipa luminen lampi, 
hyinen järvi muo'ostihe. 
Siitä lieto Lemminkäinen 
lauloi tuohon jäisen sillan 
poikitse lumisen lammin, 
äyrähästä äyrähäsen. 
Sillä sen rovin vaelti, 
pääsi toisen päiväyksen. 
Laski virkkua vitsalla, 
helähytti helmisvyöllä. 
Sai virkku vilettämähän, 
hepo hötkelyttämähän. 
Virkku juoksi virstan, toisen, 
maan paras palan pakeni; 
siitä seisahtui äkisti, 
ei pakene paikaltansa. 
Itse lieto Lemminkäinen 
kavahtihe katsomahan: 
on susi veräjän suulla, 


565 


570 


ST D 


580 


585 


karhu vastassa kujalla, 
suulla Pohjolan veräjän, 
päässä pitkien kujien. 
Silloin lieto Lemminkäinen, 
itse kaunis Kaukomieli, 
tavoitteli taskuhunsa, 
kulki kukkaroisehensa; 
otti uuhen villasia, 
hieroa utustelevi 
kahen kämmenen kesessä, 
sormen kymmenen sovussa. 
Puhui kerran kämmenelle: 
uuhet juoksuhun uhahti, 
koko lauma lampahia, 
karitsoita aika karja. 
Suet sinne ryömäisihe, 
karhut kanssa kaimasihe. 
Itse lieto Lemminkäinen 
ajoi eelle matkoansa. 
Kulki tietä pikkaraisen, 
tuli Pohjolan pihalle. 
Aita oli rautainen rakettu, 
teräksinen tarha tehty, 
sata syltä maaemähän, 
tuhat syltä taivosehen, 
keihä'illä seivästetty, 
maan maoilla aiastettu, 


590 käärmehillä kiinnitetty, 
sisiliskoilla si'elty: 
heitty hännät häilymähän, 
pääkurikat kuilumahan, 
päät vankat vapajamahan, 
595 päät ulos, sisähän hännät. 
Se on lieto Lemminkäinen 
jo tuossa ajattelevi: 
”Niin on, kuin sanoi emoni, 


kantajani kaikeroitti: 

on tuossa mokoma aita 
pantu maasta taivosehen! 
Alahatse kyy matavi, 
alemmaksi aita pantu, 
ylähätse lintu lenti, 
605 ylemmäksi aita pantu.” 

Tok’ ei tuossa Lemminkäinen 
huolinut kovin hätäillä. 
Veti veitsen huotrastansa, 


tupestansa tuiman rauan, 

sillä aitoa sivalti, 

katkoi aiakset kaheksi; 
aian rautaisen avasi, 
käänti tarhan käärmehisen 
viieltä vitsasväliltä, 

615 seitsemältä seipähältä. 
Itse eellehen ajavi 

portin Pohjolan etehen. 
Käärme tiellä käänteleikse 
eessä portin poikkipuolin, 
pitelämpi pirtin hirttä, 
paksumpi patsasta portin. 
Sata silmeä maolla, 
tuhat kieltä käärmehellä, 
silmät seulan suuruhiset, 
kielet pitkät keihovartta, 
hampahat haravan varren, 
selkä seitsemän venettä. 
Siinä lieto Lemminkäinen 
ei tohi käsiksi käyä 
satasilmälle maolle, 
tuhatkieli-käärmehelle. 
Virkkoi lieto Lemminkäinen, 
sanoi kaunis Kaukomieli: 
”Mato musta, maanalainen, 
toukka Tuonen-karvallinen, 
kulkija kulon-alainen, 
lehen lemmon juurehinen, 
läpi mättähän menijä, 
puun juuren pyjottelija! 
Kuka sun kulosta nosti, 
heinän juuresta herätti 
maan päälle matelemahan, 
tielle teukkalehtamahan? 

Kuka nosti nokkoasi, 
kuka käski, ken kehoitti 
päätä pystössä piteä, 
kaulan vartta kankeata? 
Isosiko vai emosi 
vaiko vanhin veljiäsi 
vai nuorin sisariasi 
vaiko muu sukusi suuri? 
”Sule nyt suusi, peitä pääsi, 
kätke kielesi käpeä, 
sykerräite sykkyrähän, 
käperräite käppyrähän, 
anna tietä, puolen tietä, 
sivu mennä matkamiehen! 
Tahi siirry tieltä poies, 
kule, kurja, kursikkohon, 
kaaloa kanervikkohon, 
sala'aite sammalehen, 
veäite villakuontalona, 
haavan halkona kuleksi, 
tunge pääsi turpehesen, 
mätä mättähän sisähän 
- turpehessa sun tupasi, 
alla mättähän majasi - : 
jospa tuolta pääsi nostat, 
Ukko pääsi särkenevi 
neuloilla teräsnenillä, 

rakehilla rautaisilla.” 
Senpä lausui Lemminkäinen. 
Ei sitä mato totellut; 
ain’ yhä kähäelevi, 
ylös kielin kiehahtavi, 
suin ylös suhahtelevi 
pään varalle Lemminkäisen. 
Siitä lieto Lemminkäinen 
muisti vanhoja sanoja, 
ennen eukon neuvomia, 
äitinsä opettamia. 
Sanoi lieto Lemminkäinen, 
virkki kaunis Kaukomieli: 
”Kun et tuostana totelle 
etkä vääjänne vähällä, 
vielä turvut tuskihisi, 
paisut pakkopäivihisi, 
halkeat, paha, kaheksi, 
konna, kolmeksi muruksi, 
kun ma etsinen emosi, 
haen valtavanhempasi. 
Tieän, sykkä, synnyntäsi, 
maan kamala, kasvantasi: 
Syöjätär sinun emosi, 
Vetehinen vanhempasi. 
”Sylki Syöjätär vesille, 
laski kuolan lainehille. 

Tuota tuuli tuuitteli, 
ve'en henki heilutteli, 
tuuitteli vuotta kuusi, 
senki seitsemän keseä 
selvällä meren selällä, 
lapovilla lainehilla. 
Vesi sen pitkäksi venytti, 
päivä paistoi pehmeäksi, 
ve'en tyrsky maalle työnti, 
aalto rannallen ajeli. 
”Kulki kolme luonnotarta 
rannalla meren rapean, 
meren pauhun partahalla. 
Ne tuon rannalla näkivät; 
sanoivat sanalla tuolla: 
'Mipä tuostaki tulisi, 
kunpa Luoja hengen loisi, 
tuolle silmät siunoaisi?' 
”Päätyi Luoja kuulemassa; 
sanan virkkoi, noin nimesi: 
'Pahasta paha tulisi, 
konna konnan oksennosta, 


720 jos ma tuolle hengen loisin, 


silmät päähän siunoaisin.' 

”Saipa Hiisi kuulemahan, 
mies häjy tähyämähän. 
Itse luojaksi rupesi; 

antoi Hiisi hengen tuolle 

konnan ilkeän kinalle, 

Syöjättären sylkemälle: 

siitä kääntyi käärmeheksi, 

muuttui mustaksi maoksi. 
”Mist' on tuolle henki saatu? 

Henki Hiien hiiloksesta. 

Mist on syyetty syäntä? 

Syöjättäreltä syäntä. 

Mist on aivot ankeloisen? 


735 Virran vankan vaaluvista. 

Mistä tunto turmiolla? 
Kuohusta tulisen kosken. 
Mist' on pää pahalle pantu? 
Pää pahan pavun jyvästä. 
”Mist' on siihen silmät luotu? 
Lemmon liinan siemenistä. 
Mist' on korvat konnan päässä? 
Lemmon koivun lehtosista. 
Mist’ on suuta suunnitettu? 
Suu solesta Syöjättären. 
Mist' on kieli kehnon suussa? 
Keitolaisen keihä'ästä. 
Mist' on hampahat häjyllä? 
Okahista Tuonen ohran. 
Mist' on ilkeän ikenet? 
Ikenistä Kalman immen. 

”Mist' on selkä seisotettu? 
Hiien hiiliseipähästä. 

Mistä häntä häälättynä? 
Pahalaisen palmikosta. 
Mistä suolet solmittuna? 
Suolet surman vyöllisestä. 

”Siin' oli sinun sukusi, 
siinä kuulu kunniasi! 

”Mato musta, maanalainen, 
toukka Tuonen-karvallinen, 
maan karva, kanervan karva, 
kaiken ilmankaaren karva! 
Lähe nyt tieltä matkamiehen, 
eestä kulkijan urohon! 

Anna mennä matkamiehen, 
Lemminkäisen leyhytellä 
noihin Pohjolan pitoihin, 
hyvän synnyn syöminkihin!” 

Jo mato kuvattelihe, 
satasilmä siirtelihe, 
kääntelihe käärme paksu, 
muuttelihe tien mukahan; 
antoi mennä matkamiehen, 
Lemminkäisen leyhytellä 
noihin Pohjolan pitoihin, 
salajoukon juominkihin. 


27. RUNO 


Lemminkäinen vaatii kestitystä Pohjolassa, saa 
käärmetuopin ja suututtaa isännän. Kilpaloitsinnan 
päätteeksi Lemminkäinen lyö isännältä pään poikki. 

Jo nyt Kaukoni kuletin, 

saatoin Ahti Saarelaisen 

monen surman suun ohitse, 

Kalman kielen kantimetse 

noille Pohjolan pihoille, 

salakansan kartanoille. 

Nyt onpi saneltavana, 

kielin kertoeltavana, 

miten lieto Lemminkäinen, 

tuo on kaunis Kaukomieli, 

tuli Pohjolan tupihin, 

Sariolan salvoksihin, 

ilman kutsutta pitoihin, 

airuhitta juominkihin. 
Tuop' on lieto Lemminkäinen, 

poika, veitikkä verevä, 

heti kun tuli tupahan, 

astui keskilattialle: 

silta liekkui lehmuksinen, 

tupa kuusinen kumahti. 
Sanoi lieto Lemminkäinen, 

itse virkki, noin nimesi: 

”Terve tänne tultuani, 
terve tervehyttäjälle! 
Kuules, Pohjolan isäntä! 
Oisiko talossa tässä 
ohria orosen purra, 
olutta urohon juoa?” 
Itse Pohjolan isäntä 
istui pitkän pöyän päässä. 
Tuop' on tuolta vastoavi, 
sanan virkkoi, noin nimesi: 
”Ollevi talossa tässä 
tannerta orosen olla. 
Eikä kielletä sinua, 
jos olet siivolla tuvassa, 
oven suussa seisomasta, 
oven suussa, orren alla, 
kahen kattilan välissä, 
kolmen koukun koskevilla.” 
Siinä lieto Lemminkäinen 
murti mustoa haventa, 
kattilaisen-karvallista. 
Sanan virkkoi, noin nimesi: 
”Lempo tänne lähteköhön 
oven suuhun seisomahan, 
nokianne nuohomahan, 
karstoja karistamahan! 
Eip’ ennen minun isoni 

eikä valtavanhempani 
seisonut sijalla sillä, 
oven suussa, orren alla. 
Olipa sijoa silloin: 
tanhua orihin olla, 
tupa pesty miesten tulla, 
sopet luoa sormikasta, 
vaarnat miesten vanttuhia, 
seinät miekkoja laella. 
Miksip' ei ole minulle 
kuin ennen minun isolle?” 
Siitä siirtihen ylemmä, 
pyörähtihe pöyän päähän; 
istuihe rahin nenähän, 
petäjäisen penkin päähän: 
rahi vastahan rasahti, 
petäjäinen penkki notkui. 
Sanoi lieto Lemminkäinen: 
”Enpäs liene lempivieras, 
kun ei tuotane olutta 
tulevalle vierahalle.” 
Ilpotar, hyvä emäntä, 
sanan virkkoi, noin nimesi: 
”Ohoh poika Lemminkäisen! 
Mi sinusta vierahasta! 
Tulit pääni polkemahan, 
aivoni alentamahan! 

Ohrina oluet meillä, 
makujuomat maltahina, 
leipomatta vehnäleivät, 
lihakeitot keittämättä. 
Oisit yötä ennen tullut 
taikka päiveä jälestä.” 

Siinä lieto Lemminkäinen 
murti suuta, väänti päätä, 
murti mustoa haventa. 

Itse tuon sanoiksi virkki: 
”Jop' on täällä syömät syöty, 
häät juotu, piot pi'etty, 
oluet osin jaeltu, 

me'et miehin mittaeltu, 
kannut kannettu kokohon, 
tuopit roukkoihin rovittu! 

”Oi sie Pohjolan emäntä, 
Pimentolan pitkähammas! 
Pi'it häät häjyn tavalla, 
kutsut koiran kunnialla. 
Leipoelit leivät suuret, 
panit ohraiset oluet, 
laitoit kutsut kuusianne, 
anojat yheksiänne: 
kutsuit kurjat, kutsuit köyhät, 
kutsuit ruojat, kutsuit roistot, 
kaikki hoikat huonemiehet, 

kaitakauhtanat kasakat; 
muun on kutsuit kaiken kansan 
- minun heitit kutsumatta! 

”Mintähen tämä minulle 
omistani ohristani? 

Muut ne kantoi kauhasilla, 
muut ne tiiskinä tiputti, 
minä määrin mätkäelin, 
puolikkoisin putkaelin 
omiani ohriani, 

kylvämiäni jyviä. 

”En nyt liene Lemminkäinen, 
en vieras hyvän-niminen, 
kun ei tuotane olutta, 
pantane pata tulelle, 
keittoa pa'an sisähän, 
leiviskä sianlihoa, 
syöäkseni, juoakseni 
päähän matkan päästyäni.” 

Ilpotar, hyvä emäntä, 
hänpä tuon sanoiksi virkki: 
”Ohoh piika pikkarainen, 
orjani alinomainen! 

Pane keittoa patahan, 
tuo olutta vierahalle!” 

Tyttö pieni, tyhjä lapsi, 
pahin astian pesijä, 

lusikkojen luutustaja, 
kapustojen kaapustaja 
pani keittoa patahan: 

luut lihoista, päät kaloista, 
vanhat naatit naurihista, 
kuoret leivistä kovista. 

Toi siitä olutta tuopin, 
kannun kaljoa pahinta 
juoa lieto Lemminkäisen, 
appoa halun-alaisen. 

Itse tuon sanoiksi virkki: 
”Tokko lie sinussa miestä, 
juojoa tämän oluen, 
tämän kannun kaatajata?” 

Lemminkäinen, lieto poika, 
katsoi tuosta tuoppihinsa: 
toukka on tuopin pohjukassa, 
käärmehiä keskimailla; 
äärillä maot mateli, 
sisiliskot liuahteli. 

Sanoi lieto Lemminkäinen, 
kauahutti Kaukomieli: 
”Tuopin tuojat Tuonelahan, 
kannun kantajat Manalle 


155 ennen kuun ylenemistä, 


tämän päivän päätymistä!” 
Siitä tuon sanoiksi virkki: 

”Oh sinä olut katala! 
Jo nyt jou'uit joutavihin, 
jou'uit joutavan jälille! 
Olut suuhun juotanehe, 
ruhkat maahan luotanehe 
sormella nimettömällä, 
vasemmalla peukalolla!” 
Tapasip' on taskuhunsa, 
kulki kukkaroisehensa. 
Otti ongen taskustansa, 
väkärauan väskystänsä, 
tuonp' on tunki tuoppihinsa, 
alkoi onkia olutta: 
maot puuttui onkehensa, 
väkähänsä kyyt vihaiset. 
Sa'an nosti sammakoita, 
tuhat mustia matoja, 
loi ne maahan maan hyviksi, 
kaikki laski lattialle; 
veti veitsensä terävän, 
tuon on tuiman tuppirauan, 
sillä silpoi päät maoilta, 
katkoi kaulat käärmehiltä 
- joi oluen onneksensa, 
me'en mustan mieliksensä. 
Sanan virkkoi, noin nimesi: 
”En mä liene lempivieras, 

kun ei tuotane olutta, 
parempata juotavata 
varavammalla käellä, 
suuremmalla astialla, 
tahi ei oinasta isetä, 
suurta sonnia tapeta, 
härkeä tupahan tuoa, 
sorkkasäärtä huonehesen.” 
Itse Pohjolan isäntä 
sanan virkkoi, noin nimesi: 
”Mitä sie tulitki tänne, 
ken sinua koolle kutsui?” 
Virkkoi lieto Lemminkäinen, 
sanoi kaunis Kaukomieli: 
”Korea kutsuttu vieras, 
koreampi kutsumatoin. 
Kuules, poika pohjolaisen, 
itse Pohjolan isäntä! 
Anna ostoa olutta, 
juomoa rahan-alaista!” 
Tuopa Pohjolan isäntä 
tuosta suuttui ja syäntyi, 
kovin suuttui ja vihastui. 
Lauloi lammin lattialle 
Lemminkäisellen etehen. 
Sanan virkkoi, noin nimesi: 
”Tuoss' on joki juoaksesi, 

lampi laikutellaksesi.” 

Mitä huoli Lemminkäinen! 
Sanan virkkoi, noin nimesi: 
”En ole vaimojen vasikka 
enkä härkä hännällinen 
juomahan jokivesiä, 
lampivettä lakkimahan.” 

Itse loihe loitsimahan, 
laikahtihe laulamahan. 
Lauloi sonnin lattialle, 
härän suuren, kultasarven: 
sepä lammin laikkaeli, 
joi jokosen onneksensa. 

Pohjolainen, pitkä poika, 
suen suustansa sukesi; 
senpä lauloi lattialle 
surmaksi lihavan sonnin. 

Lemminkäinen, lieto poika, 
lauloi valkean jäniksen 
lattialle hyppimähän 
sen sutosen suun e'essä. 

Pohjolainen, pitkä poika, 
lauloi koiran koukkuleuan 
tuon jäniksen tappamahan, 
kierosilmän kiskomahan. 

Lemminkäinen, lieto poika, 
lauloi orrellen oravan, 

orsilla kapahumahan, 

koiran tuota haukkumahan. 
Pohjolainen, pitkä poika, 

lauloi nää'än kultarinnan: 

näätä näppäsi oravan 

orren päässä istumasta. 
Lemminkäinen, lieto poika, 

lauloi ruskean reposen: 

se söi nää'än kultarinnan, 

karvan kaunihin kaotti. 
Pohjolainen, pitkä poika, 

kanan suustansa sukesi 

sillalla sipoamahan 

tuon reposen suun e'essä. 
Lemminkäinen, lieto poika, 

haukan suustansa sukesi, 

kieleltä käpeäkynnen: 

sepä kiskalti kanasen. 
Sanoi Pohjolan isäntä, 

itse lausui, noin nimesi: 

”Ei tässä piot paranne, 

kun ei vierahat vähenne; 

talo työlle, vieras tielle 

hyvistäki juomingista! 

Lähe tästä, hiien heitto, 

luota kaiken ihmiskansan! 

Kotihisi, konna, koita, 

paha, maahasi pakene 
Virkkoi lieto Lemminkäinen, 
sanoi kaunis Kaukomieli: 
”Ei miestä manaten saa'a, 
ei miestä pahempatana 
sijaltansa siirtymähän, 
paikalta pakenemahan.” 
Silloin Pohjolan isäntä 
miekan seinältä sivalti, 
tempasi tuliteränsä. 
Sanan virkkoi, noin nimesi: 
”Oi sie Ahti Saarelainen 
tahi kaunis Kaukomieli! 
Mitelkämme miekkojamme, 
katselkamme kalpojamme, 
minunko parempi miekka 
vainko Ahti Saarelaisen!” 
Sanoi lieto Lemminkäinen: 
”Mitä minun on miekastani, 
kun on luissa lohkiellut, 
pääkasuissa katkiellut! 
Vaan kuitenki kaikitenki, 
kun ei nuo piot paranne, 
mitelkämme, katselkamme, 
kumman miekka mieluhumpi! 
Eip’ ennen minun isoni 
miekkamittoja varannut: 

pojastako polvi muuttui, 
lapsesta laji väheni!” 

Otti miekan, riisui rauan, 
tempasi tuliteräisen 
huotrasta huveksisesta, 
vyöstä vennon-selkäisestä. 
Mittelivät, katselivat 
noien miekkojen pituutta: 
olipa pikkuista pitempi 
miekka Pohjolan isännän, 
yhtä kynnen mustukaista, 
puolta sormuen niveltä. 

Sanoi Ahti Saarelainen, 
virkkoi kaunis Kaukomieli: 
”Sinunpa pitempi miekka: 
sinun eellä iskeminen.” 

Siitä Pohjolan isäntä 
sivalteli, sieppaeli, 
tavoitteli, ei tavannut, 
Lemminkäistä päälakehen. 
Kerran ortehen osasi, 
kamanahan kapsahutti: 
orsi poikki otskahutti, 
kamana kaheksi lenti. 

Sanoi Ahti Saarelainen, 
virkkoi kaunis Kaukomieli: 
”Min teki pahoa orret, 


320 kamana tihua työtä, 
jotta orsia osoitat, 
kamanata kapsuttelet? 

”Kuule, poika pohjolaisen, 

itse Pohjolan isäntä! 

325 Tukela tora tuvassa, 
seikat akkojen seassa: 
tuvan uuen turmelemme, 
lattiat verin panemme. 


Käykämme ulos pihalle, 

ulos pellolle torahan, 
tanterelle tappelohon! 
Pihalla veret paremmat, 
kaunihimmat kartanolla, 
luontevaisemmat lumella.” 
3355 Mentihin ulos pihalle. 
Tavattihin lehmän talja, 
levitettihin pihalle 
senp' on päällä seistäksensä. 
Sanoi Ahti Saarelainen: 
340 ”Kuulesta, sa Pohjan poika! 
Sinunpa pitempi miekka, 
sinun kalpa kauheampi 
- ehkä tuon on tarvinnetki, 


ennenkuin ero tulevi 
34 


ON 


tahi kaula katkeavi - : 
iske päältä, Pohjan poika!” 

Iski päältä Pohjan poika. 
Iski kerran, iski toisen, 
kohta kolmasti rapasi; 
eipä oike’in osoita, 
lipaise lihoakana, 
ota ei orvaskettuana. 

Sanoi Ahti Saarelainen, 
virkkoi kaunis Kaukomieli: 
”Annapas minäki koitan, 
jo se on vuoroni minunki!” 

Tuopa Pohjolan isäntä 
ei tuosta totella ollut: 
yhä iski, ei epäillyt, 
tarkoitteli, ei tavannut. 

Tulta tuiski tuima rauta, 
terä varsin valkeata 
käessä lieto Lemminkäisen; 
läksi loiste loitommaksi, 
vasten kauloa valahti 
tuon on pojan pohjolaisen. 

Sanoi kaunis Kaukomieli: 
”Ohoh Pohjolan isäntä! 
Niinp' on kaulasi, katalan, 
kuni koite ruskeana!” 

Tuopa poika pohjolaisen, 
itse Pohjolan isäntä, 
sinne siirti silmiänsä 

pä'in kauloa omoa. 

Tuop' on lieto Lemminkäinen 
siinä lyöä silpahutti, 

iski miestä miekallansa, 
kavahutti kalvallansa. 

Löip' on kerran luimahutti: 
laski pään on päältä olka, 
kallon kaulalta sivalti; 
vei kuin naatin naurihista 
tahikka tähkän olesta, 
evän kaikesta kalasta. 
Päähyt pyörähti pihalle, 
miehen kallo kartanolle, 
kuni nuolen noutaessa 
puusta koppelo putosi. 

Sata oli seivästä mäellä, 
tuhat pystössä pihalla, 
saoin päitä seipähissä. 

Yks' on seiväs ilman päättä: 
tuop' on lieto Lemminkäinen 
otti pään pojan pätöisen, 
kantoi kallon kartanolta 
senki seipähän nenähän. 

Siitä Ahti Saarelainen, 
tuo on kaunis Kaukomieli, 
tupahan palattuansa 
sanan virkkoi, noin nimesi: 

”Tuo vettä, vihainen piika, 
käsiäni pestäkseni 
veristä pahan isännän, 
häjyn miehen hurmehista!” 
Pohjan akka syännyksenti, 
syännyksenti, suutuksenti. 
Lauloi miestä miekallista, 
asehellista urosta, 
saa miestä miekallista, 
tuhat kalvan kantajata 
pään varalle Lemminkäisen, 
Kaukomielen kaulan päälle. 
Jo aika tosin tulevi, 
päivä liitolle lipuvi, 
toki käypi tuskemmaksi, 
läylemmäksi lankeavi 
asuskella Ahti poian, 
Lemminkäisen leyhytellä 
noissa Pohjolan pioissa, 
salajoukon juomingissa. 


28. RUNO 


Lemminkäinen pakenee Pohjolasta äitinsä luo. Äiti neuvoo 
piilopaikan. 

Jo nyt Ahti Saarelainen, 
itse lieto Lemminkäinen, 
pistäiksen on piilemähän, 
painaikse pakenemahan 
pimeästä Pohjolasta, 
sangasta Saran talosta. 
Läksi tuiskuna tuvasta, 
savuna pihalle saapi 
pakohon pahoja töitä, 
pillojansa piilemähän. 
Niin pihalle tultuansa 
katseleikse, käänteleikse, 
etsi entistä oritta. 
Näe ei entistä oroa: 
näki paaen pellon päässä, 
pajupehkon pientarella. 
Mikäs neuvoksi tulevi, 
mikä neuvon antajaksi, 
ettei pää pahoin menisi, 
tukka turhi'in tulisi, 
hivus hieno lankeaisi 
näillä Pohjolan pihoilla? 
Jo kumu kylästä kuului, 

tomu toisista taloista, 
välkytys kylän väliltä, 
silmän isku ikkunoilta. 
Tuossa lieto Lemminkäisen, 
tuon on Ahti Saarelaisen, 
täytyi toisiksi ruveta, 
piti muiksi muutellaita. 
Kokkona ylös kohosi, 
tahtoi nousta taivahalle: 
päivä poltti poskipäitä, 
kuuhut kulmia valaisi. 
Siinä lieto Lemminkäinen 
Ukkoa rukoelevi: 
”Oi Ukko, hyvä Jumala, 
mies on tarkka taivahinen, 
jymypilvien pitäjä, 
hattarojen hallitsija! 
Laaipa utuinen ilma, 
luopa pilvi pikkarainen, 
jonka suojassa menisin, 
kotihini koitteleisin 
luoksi ehtoisen emoni, 
tykö valtavanhempani!” 
Lenteä lekuttelevi, 
katsoi kerran jälkehensä: 
keksi harmoan havukan 
- sen silmät paloi tulena 

kuni pojan pohjolaisen, 
Pohjan entisen isännän. 

Sanoi harmoa havukka: 
”Ohoh Ahti veikkoseni! 
Muistatko muinaista sotoa, 
tasapäätä tappeloa?” 

Sanoi Ahti Saarelainen, 
virkkoi kaunis Kaukomieli: 
”Havukkani, lintuseni! 
Käännäite kohin kotia! 
Sano tuonne tultuasi 
pimeähän Pohjolahan: 
'Kova on kokko kourin saa'a, 
kynälintu kynsin syöä.”” 

Jo kohta kotihin joutui 
luoksi ehtoisen emonsa 
suulla surkeannäöllä, 
syämellä synkeällä. 

Emo vastahan tulevi 
kulkiessansa kujoa, 
aitoviertä astuessa. 
Ennätti emo kysyä: 
”Poikueni, nuorempani, 
lapseni, vakavampani! 
Mit' olet pahoilla mielin 
Pohjolasta tullessasi? 
Onko sarkoin vaarrettuna 

noissa Pohjolan pioissa? 
Jos on sarkoin vaarrettuna, 
saat sinä paremman sarkan, 
taattosi soasta saaman, 
tavoittaman tappelosta.” 
Sanoi lieto Lemminkäinen: 
”Oi emoni, kantajani! 
Ken mun sarkoin vaarteleisi! 
Itse vaartaisin isännät, 
vaartaisin sata urosta, 
tuhat miestä tunnustaisin.” 
Sanoi äiti Lemminkäisen: 
”Mit' olet pahoilla mielin? 
Oletko voitettu orihin, 
herjattu hevosen varsoin? 
Jos olet voitettu orihin, 
ostaos ori parempi 
ison saamilla eloilla, 
vanhemman varustamilla!” 
Sanoi lieto Lemminkäinen: 
”Oi emoni, kantajani! 
Ken mun herjaisi hevosin 
eli varsoin voitteleisi! 
Itse herjaisin isännät, 
voittaisin oron ajajat, 
miehet vankat varsoinensa, 
urohot orihinensa.” 

Sanoi äiti Lemminkäisen: 
”Mit' olet pahoilla mielin, 
kuta synke'in syämin 
Pohjolasta tultuasi? 

Oletko naisin naurettuna 
eli piioin pilkattuna? 

Jos olet naisin naurettuna 
eli piioin pilkattuna, 
toiset toiste pilkatahan, 
naiset vasta nauretahan.” 

Sanoi lieto Lemminkäinen: 
”Oi emoni, kantajani! 

Ken mun naisin naurattaisi 
eli piioin pilkkoaisi! 

Itse nauraisin isännät, 
kaikki piiat pilkkoaisin, 
nauraisin sataki naista, 
tuhat muuta morsianta.” 

Sanoi äiti Lemminkäisen: 
”Mi sinulla, poikueni? 
On sulle satunen saanut 
Pohjolassa käyessäsi, 
vainko liioin syötyäsi, 
syötyäsi, juotuasi 
olet öisillä sijoilla 
nähnyt outoja unia?” 

Silloin lieto Lemminkäinen 

sai tuossa sanoneheksi: 
”Akat noita arvelkohot 
Öisiä unennäköjä! 
Muistan yölliset uneni, 
sen paremmin päivälliset. 
Oi emoni, vanha vaimo! 
Sääli säkkihin evästä, 
pane jauhot palttinahan, 
suolat riepuhun sovita! 
Pois tuli pojalle lähtö, 
matka maasta ottaminen, 
tästä kullasta ko'ista, 
kaunihista kartanosta: 
miehet miekkoja hiovat, 
kärestävät keihä'itä.” 
Emo ennätti kysyä, 
vaivan nähnyt vaaitella: 
”Miksi miekkoja hiovat, 
kärestävät keihä'itä?” 
Virkkoi lieto Lemminkäinen, 
sanoi kaunis Kaukomieli: 
”Siksi miekkoja hiovat, 
kärestävät keihä'itä: 
mun poloisen pään varalle, 
vasten kauloa katalan. 
Tuli työ, tapahtui seikka 
noilla Pohjolan pihoilla: 

tapoin pojan pohjolaisen, 
itsen Pohjolan isännän. 
Nousi Pohjola sotahan, 
takaturma tappelohon 
vasten vaivaista minua, 
yksinäisen ympärille.” 

Emo tuon sanoiksi virkki, 
lausui vanhin lapsellensa: 
”Jo sanoin minä sinulle, 
jo vainen varoittelinki, 
yhä kielteä käkesin 
lähtemästä Pohjolahan. 
Mahoit olla oikeassa, 
eleä emon tuvilla, 
oman vanhemman varassa, 
kantajasi kartanossa, 
ei oisi sotoa saanut, 
tapahtunut tappeloa. 

”Kunne nyt, poikani poloinen, 
kunne, kannettu katala, 
lähet pillan piilentähän, 
työn pahan pakenentahan, 
ettei pää pahoin menisi, 
kaula kaunis katkeaisi, 
tukka turhi'in tulisi, 
hivus hieno lankeaisi?” 

Sanoi lieto Lemminkäinen: 


”En tieä sitä sijoa, 
kunne painuisin pakohon 
pillojani piilemähän. 
Oi emoni, kantajani! 
190 Kunne käsket piilemähän?” 
Sanoi äiti Lemminkäisen, 
itse lausui, noin nimesi: 
”En mä tieä, kunne käsken, 
kunne käsken ja kehoitan. 
195 Menet männyksi mäelle, 
katajaksi kankahalle, 
tuho sielläki tulevi, 
kova onni kohtoavi: 
use'in mäkinen mänty 
200 pärepuiksi leikatahan, 
usei'in kataja kangas 
seipähiksi karsitahan. 
”Nouset koivuksi norolle 
tahikka lehtohon lepäksi, 
205 tuho sielläki tulisi, 
kova onni kohti saisi: 
use'in noroinen koivu 
pinopuiksi pilkotahan, 
use'in lepikkölehto 
210 hakatahan halmeheksi. 
”Menet marjaksi mäelle, 
puolukaksi kankahalle, 


näille maille mansikoiksi, 
mustikoiksi muille maille, 
215 tuho sielläki tulisi, 
kova onni kohtoaisi: 
noppisivat nuoret neiet, 
tinarinnat riipisivät. 
”Mene hauiksi merehen, 
220 siiaksi silajokehen, 
tuho sielläki tulisi, 
kova loppu loukahtaisi: 
mies nuori, noentolainen, 
veisi verkkonsa vesille, 
225 nuoret nuotalla vetäisi, 
vanhat saisi verkollansa. 
”Menet metsähän sueksi, 
korpimaille kontioksi, 
tuho sielläki tulisi, 
230 kova onni kohtoaisi: 
mies nuori, noen näköinen, 
kärestäisi keihä'änsä 
surmataksensa sutoset, 
metsän karhut kaataksensa.” 
235 Silloin lieto Lemminkäinen 
sanan virkkoi, noin nimesi: 
”Itse tieän ilke'immät, 
paikat arvoan pahimmat, 
kussa surma suin pitäisi, 

kova loppu loukahtaisi. 
Oi emo, elättäjäni, 
maammo, maion-antajani! 
Kunne käsket piilemähän, 
kunne käsket ja kehoitat? 
Aivan on surma suun e'essä, 
paha päivä parran päällä, 
yksi päivä miehen päätä, 
tuskin täytehen sitänä.” 
Silloin äiti Lemminkäisen 
itse virkki, noin nimesi: 
”Sanon ma hyvänki paikan, 
ani armahan nimitän, 
missä piillä pillomuksen, 
paeta pahan-alaisen: 
muistan maata pikkuruisen, 
tieän paikkoa palasen, 
syömätöintä, lyömätöintä, 
miekan miehen käymätöintä. 
Sie vanno valat ikuiset, 
valehettomat, vakaiset, 
kuunna, kymmennä kesänä 
et sotia käyäksesi 
hopeankana halulla 
tahi kullan tarpehella!” 
Sanoi lieto Lemminkäinen: 
”Vannon mie valat vakaiset, 

en kesänä ensimäisnä, 
tok’ en vielä toisnakana 
saa'a suurihin sotihin, 
noihin miekan melskehisin. 
Viel' on haavat hartioissa, 
syvät reiät ryntähissä 
entisistäkin iloista, 
mennehistä melskehistä 
suurilla sotamä'illä, 
miesten tappotanterilla.” 
Silloin äiti Lemminkäisen 
sanan virkkoi, noin nimesi: 
”Otapa isosi pursi, 
lähe tuonne piilemähän 
ylitse meren yheksän, 
meri-puolen kymmenettä, 
saarehen selällisehen, 
luotohon merellisehen! 
Siell' ennen isosi piili, 
sekä piili jotta säilyi 
suurina sotakesinä, 
vainovuosina kovina; 
hyvä oli siellä ollaksensa, 
armas aikaellaksensa. 
Siellä piile vuosi, toinen, 
käy kotihin kolmannella 
tutuille ison tuville, 

vanhempasi valkamoille 


29. RUNO 


Lemminkäinen pakenee Saareen ja laulaa neidot 
ihastuksiin. Saaren miehet ja koti-ikävä ajavat 
Lemminkäisen pois. Koti löytyy tuhottuna, äiti elää 
piilopirtissä. 

Lemminkäinen, lieto poika, 
itse kaunis Kaukomieli, 
saapi säkkihin evästä, 
kesävoita vakkahansa, 
vuoeksensa voita syöä, 
toiseksi sianlihoa. 
Siitä läksi piilemähän, 
sekä läksi jotta joutui. 
Sanan virkkoi, noin nimesi: 
”Jo lähenki, jo pakenen 
koko kolmeksi kesäksi, 
viitiseksi vuotoseksi. 
Heitän maat matojen syöä, 
lehot ilvesten levätä, 
pellot peuran piehtaroia, 
ahot hanhien asua. 
”Hyvästi, hyvä emoni! 
Kun tulevi Pohjan kansa, 
Pimentolan pitkä joukko 
päätäni kyselemähän, 
sanopa samonneheksi, 

minun täältä menneheksi 

saman kasken kaattuani, 

joka jo on leikattuna!” 
Vetäisi venon vesille, 

laski laivan lainehille 

teräksisiltä teloilta, 

vaskisilta valkamoilta. 

Veti puuhun purjehia, 

vaattehia varpapuuhun; 

itse istuvi perähän, 

laaittihe laskemahan 

kokan koivuisen nojahan, 

melan vartevan varahan. 
Sanan virkkoi, noin nimesi, 

itse lausui ja pakisi: 

”Puhu, tuuli, purjehesen, 

ahava, aja alusta! 

Anna juosta puisen purren, 

mennä mäntyisen venehen 

saarelle sanattomalle, 

niemelle nimettömälle!” 
Tuuli tuuitti venoista, 

meren tyrsky työnnytteli 

selviä selän vesiä, 

ulapoita auke'ita; 

tuuitteli kuuta kaksi, 

kuun on kohta kolmannenki. 

Tuossa istui niemen neiet 
rannalla meren sinisen; 
katselevat, käänteleivät, 
silmät päin sinistä merta. 
Kenpä vuotti veljeänsä, 
toivoi taattonsa tulevan; 
sepä vasta varsin vuotti, 
joka vuotti sulhoansa. 

Kaukoa näkyvi Kauko, 
Kaukon laiva loitompata: 
on kuin pieni pilven lonka 
veen ja taivahan välillä. 

Niemen neiet arvelevat, 
saaren impyet sanovat: 
”Mipä tuo merellä outo, 
kupa kumma lainehilla? 
Kun ollet omainen laiva, 
saaren pursi purjeniekka, 
niin kohin kotia käänny, 
vasten saaren valkamoita: 
saisimme sanomat kuulla, 
viestit mailta vierahilta, 
rauhassako rantakansat 
vainko vainossa elävät.” 

Tuuli purjetta punovi, 
aalto laivoa ajeli. 

Pian lieto Lemminkäinen 

luotti purren luotoselle, 
laski laivan saaren päähän, 
saaren niemyen nenähän. 
Sanoi tuonne saatuansa, 
tutkaeli tultuansa: 
”Onko saarella sijoa, 
maata saaren manterella 
veteä venettä maalle, 
purtta kuivalle kumota?” 
Saaren impyet sanovat, 
niemen neiet vastoavat: 
”Onpa saarella sijoa, 
maata saaren manterella 
veteä venettä maalle, 
purtta kuivalle kumota: 
tääll' on valkamat varavat, 
rannat täynnänsä teloja, 
jos saisit saoin venehin, 
tulisit tuhansin pursin.” 
Siitä lieto Lemminkäinen 
veälti venehen maalle, 
purren puisille teloille. 
Itse tuon sanoiksi virkki: 
”Onko saarella tiloa, 


100 maata saaren manterella 


piillä miehen pienekkäisen, 
paeta vähäväkisen 

suurista sotajymyistä, 
terän miekan melskehistä?” 
Saaren impyet sanovat, 
niemen neiet vastoavat: 
”Onpa saarella tiloa, 
maata saaren manterella 
piillä miehen pienekkäisen, 
paeta vähäväkisen: 
liiat meill' on linnat täällä, 
kalhot kartanot asua, 
jos saisi sa'an urosta, 
tulisi tuhannen miestä.” 
Siitä lieto Lemminkäinen 
sanan virkki, noin nimesi: 
”Onko saarella tiloa, 
maata saaren manterella, 
pieni kolkka koivikkoa 
ja murunen muuta maata 
minun kaski kaatakseni, 
hyvä huuhta raatakseni?” 
Saaren impyet sanovat, 
niemen neiet vastoavat: 
”Ei ole saarella tiloa, 
maata saaren manterella 
yhtä selkäsi sijoa, 
maata karpion aloa 
sinun kaski kaataksesi, 


130 hyvä huuhta raataksesi: 
saaren maat saroin jaettu, 
pellot pirstoin mittaeltu, 
aholoista arpa lyöty, 
nurmista keräjät käyty.” 

135 Virkkoi lieto Lemminkäinen, 
kysyi kaunis Kaukomieli: 
”Onko saarella sijoa, 
maata saaren manterella 
minun laulut laulellani, 

140 pitkät virret vieretellä? 
Sanat suussani sulavat, 
ikenilläni itävät.” 

Saaren impyet sanovat, 
niemen neiet vastoavat: 

145 ”Onpa saarella sijoa, 
maata saaren manterella 
sinun laulut laulellasi, 
hyvät virret vieretellä, 
lehot leikki lyöäksesi, 

150 tanner tanhuellaksesi.” 

Siitä lieto Lemminkäinen 
jopa loihe laulamahan. 
Lauloi pihlajat pihoille, 
tammet keskitanhu'ille, 

155 tammelle tasaiset oksat, 
joka oksallen omenan, 

omenalle kultapyörän, 
kultapyörälle käkösen: 
kun käki kukahtelevi, 
kulta suusta kuohahtavi, 
vaski leuoilta valuvi, 
hopea hohahtelevi 
kultaiselle kunnahalle, 
hope'iselle mäelle. 

Vielä lauloi Lemminkäinen, 
vielä lauloi ja saneli, 
lauloi hiekat helmilöiksi, 
kivet kaikki kiiltäviksi, 
puut kaikki punertaviksi, 
kukat kullankarvaisiksi. 
Siitä lauloi Lemminkäinen, 
lauloi kaivon kartanolle, 
kultakannen kaivon päälle, 
kultakapan kannen päälle, 


175 josta veikot vettä juovat, 

siskot silmiä pesevät. 
Lauloi lammin tanterelle, 
lampihin siniset sorsat, 
kulmat kulta, pää hopea, 
kaikki varpahat vasesta. 
Imehtivät immet saaren, 
niemen neiet kummeksivat 
Lemminkäisen laulantoa, 


urohon osoantoa. 

185 Virkkoi lieto Lemminkäinen, 
sanoi kaunis Kaukomieli: 
”Laulaisin hyvänki virren, 
kaunihinki kaikuttaisin, 


kun oisin katoksen alla, 

päässä pitkän pintapöyän. 
Kun ei täytyne tupoa, 
lainattane lattiata, 
jo puran sanat salolle, 
kaa'an virret viiakkohon.” 
195 Saaren impyet sanovat, 
niemen neiet arvelevat: 
”On meillä tupia tulla, 
kalhot kartanot asua, 
vieä virtesi vilusta, 
200 sanat saa'a ulkoisesta.” 
Siitä lieto Lemminkäinen 
heti tultua tupahan 
lauloi tuopit tuonnempata 
päähän pitkän pintapöyän, 
20 


ON 


tuopit täytehen olutta, 
kannut kaunihit simoa, 
va'it varpelaitehille, 

kupit kukkurakuvulle: 
olipa olutta tuopit, 

210 mettä kannut kannettuna, 

voita pantuna varalle 
ja siihen sianlihoa 
syöä lieto Lemminkäisen, 
Kaukomielen mielitellä. 
Kovin on korea Kauko: 
eipä syömähän rupea 
veitsettä hopeapäättä, 
kuraksetta kultaisetta. 
Sai veitsen hopeapäisen, 
lauloi kultaisen kuraksen; 
siitä syöpi kylliksensä, 
joi olutta onneksensa. 
Siitä lieto Lemminkäinen 
käveli kyliä myöten 
saaren impien ilossa, 
kassapäien kauneussa. 
Kunnepäin on päätä käänti, 
siinä suuta suihkatahan, 
kunne kättänsä ojenti, 
siinä kättä käpsätähän. 
Kävi öillä öitsimässä, 
pime'illä pilkkoisilla. 
Fi ollut sitä kyleä, 
kuss' ei kymmenen taloa, 
eik’ ollut sitä taloa, 
kuss' ei kymmenen tytärtä, 
eikäpä sitä tytärtä, 

ei sitä emosen lasta, 
kunk' ei vierehen venynyt, 
käsivartta vaivutellut. 
Tuhat tunsi morsianta, 
sa'an leskiä lepäsi. 
Kaht' ei ollut kymmenessä, 
kolmea koko sa'assa 
piikoa pitämätöintä, 
leskeä lepäämätöintä. 
Niinpä lieto Lemminkäinen 
eleä nutustelevi 
koko kolmisen keseä 
saaren suurissa kylissä; 
ihastutti saaren immet, 
kaikki lesketki lepytti. 
Jäi yksi lepyttämättä, 
yksi vanha impi rukka. 
Se on päässä pitkän niemen, 
kymmenennessä kylässä. 
Jo oli matka mielessänsä 
lähteä omille maille. 
Tuli vanha impi rukka, 
itse noin sanoiksi virkki: 
”Kauko rukka, miesi kaunis! 
Kun et muistane minua, 
annan täältä mennessäsi 
juosta purtesi kivehen.” 

Ei kuullut kukotta nousta, 

kanan lapsetta karata 

senki impyen ilohon, 

naisen raukan naurantahan. 
Niin päivänä muutamana, 

iltana moniahana 

laati liiton noustaksensa 

ennen kuuta, kukkoaki. 
Nousi ennen liittoansa, 

ennen ehtoaikoansa. 

Läksi kohta kulkemahan, 

kylitse vaeltamahan 

senki impyen ilohon, 

naisen raukan naurantahan. 
Yöllä yksin käyessänsä, 

kulkiessansa kylitse 

tuonne niemen pitkän päähän, 

kymmenentehen kylähän, 

ei nähnyt sitä taloa, 

kuss' ei kolmea kotoa, 

ei nähnyt sitä kotoa, 

kuss' ei kolmea urosta, 

ei nähnyt sitä urosta, 

ku ei miekkoa hionut, 

tapparata tahkaellut 

pään varalle Lemminkäisen. 
Silloin lieto Lemminkäinen 

sanan virkkoi, noin nimesi: 
”Voi, päivyinen päivä nousi, 
armas aurinko kohosi 
mun, pojan poloisen, päälle, 
päälle kaulani katalan! 
Lempoko yhen urohon 
sovissansa suojelevi, 
vaipoissansa varjelevi, 
kaavuissansa kaitselevi 
päälle saaessa satojen, 
tuhansien tunkiessa!” 

Jäi neiet syliämättä, 
sylityt haloamatta. 


305 Jo vieri veneteloille 

luoksi purtensa poloinen: 
purs’ on poltettu poroksi, 
kypeniksi kyyetelty! 

Jo tunsi tuhon tulevan, 
hätäpäivän päälle saavan. 
Alkoi veisteä venettä, 
uutta purtta puuhaella. 
Puita puuttui purren seppä, 
lautoja venon tekijä. 
Saapi puuta pikkuruisen, 
lautoa ani vähäisen: 
viisi värttinän murua, 
kuusi tainnan taittumoa. 

Siitä veistävi venosen, 
uuen purren puuhoavi. 
Teki tieolla venettä, 
tietoisilla tehtahilla; 
iski kerran: läksi laita, 
iski toisen: syntyi toinen, 
iski kerran kolmannenki: 
siitä sai koko venonen. 

Jo työnti venon vesille, 
laski laivan lainehille. 
Sanan virkki, noin nimesi, 
itse lausui ja pakisi: 
”Kupliksi, veno, vesille, 
lumpehiksi lainehille! 
Kokko, kolme sulkoasi, 
kokko, kolme, kaarne, kaksi 
varaksi vähän venehen, 
pahan purren parraspuuksi!” 

Astaiksen aluksehensa, 
vierähti venon perähän, 
alla päin, pahoilla mielin, 
kaiken kallella kypärin, 
kun ei saanut öitä olla 
eikä päiviä elellä 
saaren impien iloissa, 
kassapäien karkeloissa. 

Virkkoi lieto Lemminkäinen, 

sanoi kaunis Kaukomieli: 
”Pois tuli pojalle lähtö, 
matkansa majoilta näiltä, 
näistä impien iloista, 
kaunokaisten karkeloista. 
Vaan toki lähettyäni, 
minun täältä mentyäni 
eipä impyet iloinne, 
kassapäät ei kalketelle 
näillä tuhmilla tuvilla, 
kataloilla kartanoilla.” 

Jopa itki saaren immet, 
niemen neiet vaikeroitsi: 
”Mitä läksit, Lemminkäinen, 
urkenit, urosten sulho? 
Läksitkö piikojen pyhyyttä 
vainko vaimojen vähyyttä?” 

Virkkoi lieto Lemminkäinen, 
sanoi kaunis Kaukomieli: 
”Lähe en piikojen pyhyyttä 
enkä vaimojen vähyyttä: 
saisin jos sataki naista, 
tuhat piikoa pi'ellä. 

Sitä läksin, Lemminkäinen, 
urkenin, urosten sulho, 
kun tuli kova ikävä, 

ikävä omia maita, 

oman maani mansikoita, 
oman vaaran vaapukoita, 
oman niemen neitosia, 
oman kartanon kanoja.” 
Siitä lieto Lemminkäinen 
laski laivansa ulomma. 
Tuli tuuli, tuon puhalti, 
tuli aalto, tuon ajeli 
selälle meren sinisen, 
ulapalle aukealle. 
Jäivät raukat rannikolle, 
vienoiset vesikivelle, 
saaren immet itkemähän, 
kultaiset kujertamahan. 
Sini itki saaren immet, 
niemen neiet voikerrehti, 
kuni purjepuu näkyvi, 
rautahankki haimentavi. 
Ei he itke purjepuuta, 
rautahankkia haloa: 
itki purjepuun alaista, 
hankkinuoran haltijata. 
Itse itki Lemminkäinen, 
sini itki ja sureksi, 
kuni saaren maat näkyvi, 
saaren harjut haimentavi. 
Fi hän itke saaren maita, 


400 saaren harjuja haloa: 
itki saaren impy'itä, 
noita harjun hanhosia. 

Siitä lieto Lemminkäinen 
laskevi sinistä merta. 

405 Laski päivän, laski toisen. 
Päivälläpä kolmannella 
nousi tuuli tuulemahan, 
ilman ranta riehkumahan, 


suuri tuuli luotehinen, 
41 

kova tuuli koillistuuli: 
otti laian, otti toisen, 
vikelti koko venehen. 

Siitä lieto Lemminkäinen 
kääntihe käsin vetehen, 
415 Jäksi sormin soutamahan, 

jaloilla meloamahan. 
Uituansa yön ja päivän, 
melke'in melattuansa 
näki pilven pikkuruisen, 
42 


O 


pilven longan luotehessa. 

Sepä maaksi muuttelihe, 

niemeksi panettelihe. 
Nousi niemelle talohon. 


Löyti emännän leipomassa, 

tyttäret taputtamassa: 
”Oi on ehtoinen emäntä! 

Kunpa nälkäni näkisit, 
asiani arvoaisit, 
juosten aittahan menisit, 
tuiskuna oluttupahan; 
toisit tuoppisen olutta, 
sirusen sianlihoa, 
sen panisit paistumahan, 
vuolaisisit voita päälle 
syöä miehen uupunehen, 
juoa uinehen urohon. 
Jo olen uinut yöt ja päivät 
meren aavan aaltoloita, 
joka tuuli turvanani, 
meren aallot armonani.” 

Tuopa ehtoinen emäntä 
meni aittahan mäelle, 
vuoli voita aittasesta, 
sirusen sianlihoa; 
sen panevi paistumahan 
syöä miehen nälkähisen, 
tuopi tuopilla olutta 
juoa uinehen urohon. 
Antoi siitä uuen purren, 
varsin valmihin venehen, 
mennä miehen muille maille, 
kulkea kotiperille. 

Siitä lieto Lemminkäinen, 


päästyä kotiperille, 

455 tunsi maat on, tunsi rannat, 
sekä saaret jotta salmet, 
tunsi vanhat valkamansa, 
entiset elosijansa; 
mäet tunsi mäntyinensä, 

460 kummut kaikki kuusinensa 
- ei tunne tuvan aloa, 
seinän seisontasijoa: 
jo tuossa tuvan sijalla 
nuori tuomikko tohisi, 

465 männikkö tupamaäellä, 
katajikko kaivotiellä! 

Virkkoi lieto Lemminkäinen, 
sanoi kaunis Kaukomieli: 
”Tuoss' on lehto, jossa liikuin, 

470 kivet tuossa, joilla kiikuin, 
tuossa nurmet nukkeroimat, 
pientarehet piehtaroimat. 
Mikä vei tutut tupani, 
kuka kaunihit katokset? 


475 Tupa on poltettu poroksi, 


ON 


tuuli tuhkat korjannunna!” 
Loihe siitä itkemähän; 
itki päivän, itki toisen. 
Ei hän itkenyt tupoa 
480 eikä aittoa halannut: 

itki tuttua tuvassa, 
aitallista armastansa. 

Linnun lentävän näkevi, 
kokkolinnun liitelevän. 
Sai tuolta kyselemähän: 
”Oi sie kokko, lintuseni! 
Etkö saattaisi sanoa, 
miss' on entinen emoni, 
missä kaunis kantajani, 
ihana imettäjäni?” 

Ei kokko mitänä muista 
eikä tunne tuhma lintu: 
kokko tiesi kuolleheksi 
ja kaarne kaonneheksi, 
miekalla menetetyksi, 
tapetuksi tapparalla. 

Virkkoi lieto Lemminkäinen, 
sanoi kaunis Kaukomieli: 
”Ohoh kaunis kantajani, 
ihana imettäjäni! 

Jo olet kuollut, kantajani, 
mennyt, ehtoinen emoni, 
liha mullaksi lahonnut, 
kuuset päälle kasvanehet, 
katajaiset kantapäihin, 
pajut sormien nenähän! 

”Kostohon minäki koito, 

kostoksi, kovaosainen, 
mittaelin miekkoani, 
kannoin kaunista asetta 
noilla Pohjolan pihoilla, 
Pimentolan pientarilla 

- surmaksi oman sukuni, 
kateheksi kantajani!” 

Katseleikse, käänteleikse: 
näki jälkeä hitusen, 
ruohossa rutistunutta, 
kanervassa katkennutta. 
Läksi tietä tietämähän, 
ojelvoista oppimahan. 
Tiehyt metsähän vetävi, 
ojelvoinen ottelevi. 

Vieri siitä virstan, toisen, 
pakeni palasen maata 
salon synkimmän sisähän, 
korven kolkan kainalohon. 
Näkevi salaisen saunan, 
piilopirtin pikkaraisen 
kahen kallion lomassa, 
kolmen kuusen kulman alla 
- siellä ehtoisen emonsa, 
tuon on valtavanhempansa. 

Siinä lieto Lemminkäinen 
ihastui ikihyväksi. 

Sanovi sanalla tuolla, 
lausui tuolla lausehella: 
”Ohoh äiti armahani, 
oi emo, elättäjäni! 
Viel' olet, emo, elossa, 
vanhempani, valvehella, 
kun jo luulin kuolleheksi, 
kaiketi kaonneheksi, 
miekalla menetetyksi, 
keihä'ällä keksityksi! 
Itkin pois ihanat silmät, 
kasvon kaunihin kaotin.” 
Sanoi äiti Lemminkäisen: 
”Viel' olen toki elossa, 
vaikkapa piti paeta, 
pistäitäni piilosalle 
tänne synkkähän salohon, 
korven kolkan kainalohon. 
Suori Pohjola sotoa, 
takajoukko tappeloa 
vasten vaivaista sinua 
ja kohti kovaosaista: 
poltti huonehet poroksi, 
kaikki kaatoi kartanomme.” 
Sanoi lieto Lemminkäinen: 


560 ”Oj emoni, kantajani! 


Ellös olko milläkänä, 

milläkänä, tuollakana! 
Tuvat uuet tehtänehe, 
paremmat osattanehe, 
Pohjola so'ittanehe, 
Lemmon kansa kaattanehe.” 
Siitä äiti Lemminkäisen 
itse tuon sanoiksi virkki: 
”Viikon viivyit, poikueni, 
kauan, Kaukoni, elelit 
noilla mailla vierahilla, 
aina ouoilla ovilla, 
niemellä nimettömällä, 
saarella sanattomalla.” 
Virkkoi lieto Lemminkäinen, 
sanoi kaunis Kaukomieli: 
”Hyvä oli siellä ollakseni, 
lempi liehaellakseni. 
Puut siellä punalle paistoi, 
puut punalle, maat sinelle, 
hopealle hongan oksat, 
kullalle kukat kanervan. 
Siell' oli mäet simaiset, 
kalliot kananmunaiset; 
mettä vuoti kuivat kuuset, 
maitoa mahot petäjät, 
aian nurkat voita lypsi, 
seipähät valoi olutta. 


”Hyvä oli siellä ollakseni, 

590 armas aikaellakseni. 
Siitä oli paha elämä, 
siitä outo ollakseni: 
pelkäsivät piikojansa, 
luulivat lutuksiansa, 

995 noita kehnon kellukoita, 
paholaisen pallukoita 
pahasti piteleväni, 
ylimäärin öitsiväni. 
Minä piilin piikasia, 

600 varoin vaimon tyttäriä, 
kuin susi sikoja piili, 
havukat kylän kanoja.” 


30. RUNO 


Lemminkäinen lähtee sotaretkelle Pohjolaan Tieran kanssa. 
Noiduttu pakkanen haittaa matkantekoa, ja eksyneet soturit 
palaavat kotiin. 

Ahti poika, aino poika, 
lieto poika Lemminkäinen 
aamulla ani varahin, 
aivan aika-huomenessa 
astuihen alusmajoille, 
läksi laivavalkamoille. 
Siinä itki puinen pursi, 
hanka rauta haikeroitsi: 
”Mi minusta laatimasta, 
kurjasta kuvoamasta! 
Ei Ahti sotia soua 
kuunna, kymmennä kesänä 
hopeankana halulla, 
kullankana tarpehella.” 
Se on lieto Lemminkäinen 
iski purtta vanttuhulla, 
kirjasuulla kintahalla. 
Itse tuon sanoiksi virkki: 
”Elä huoli, hongan pinta, 
varpelaitainen, valita! 
Vielä saat sotia käyä, 
tappeloita tallustella: 

lienet täynnä soutajia 
päivän huomenen perästä.” 

Astuvi emonsa luoksi, 
itse tuon sanoiksi virkki: 
”Et nyt itkene, emoni, 
valittane, vanhempani, 
jos menen johonkuhunki, 
suorime sotatiloille. 
Juohtui juoni mieleheni, 
tuuma aivohon osasi 
kaatakseni Pohjan kansa, 
kostoakseni katalat.” 

Emo estellä käkesi, 
varoitteli vaimo vanha: 
”Ellös menkö, poikaseni, 
noihin Pohjolan sotihin! 
Siellä surmasi tulevi, 
kuolemasi kohtoavi.” 

Mitä huoli Lemminkäinen! 
Toki mietti mennäksensä, 
lähteäksensä lupasi. 
Sanan virkkoi, noin nimesi: 
”Mistä saisin miehen toisen, 
sekä miehen jotta miekan 
Ahille soan avuksi, 
liioin voivalle lisäksi? 

”Onpa Tiera tieossani, 

Kuura kuulemaisissani! 

Siitä saanen miehen toisen, 

sekä miehen jotta miekan 

Ahille soan avuksi, 

liioin voivalle lisäksi.” 
Kulkevi kylitse tuonne, 

teitse Tieran kartanohon. 

Sanoi sinne saatuansa, 

toimitteli tultuansa: 

”Tieraseni, tiettyiseni, 

armaiseni, ainoiseni! 

Tokko muistat muinaistamme, 

entistä elämätämme, 

kun ennen kahen kävimme 

suurilla sotatiloilla? 

Ei ollut sitä kyleä, 

kuss' ei kymmenen taloa; 

ei ollut sitä taloa, 

kuss' ei kymmenen urosta; 

ei ollut sitä urosta 

eikä miestä melkeätä, 

kuta emme kaatanehet 

ja kahen kapistanehet.” 
Iso päätyi ikkunassa 

keihäsvartta vuolemassa, 

emo aitan kynnyksellä 

kirnua kolistamassa, 

veljekset veräjän suussa 
laitioita laatimassa, 
sisarekset sillan päässä 
vaippoja vanuttamassa. 
Virkkoi iso ikkunasta, 
emo aitan kynnykseltä, 
veljekset veräjän suusta, 
sisarekset sillan päästä: 
”Ei Tiera sotahan joua, 
Tieran tuura tappelohon! 
Tiera on tehnyt kuulun kaupan, 
ikikaupan iskenynnä: 
vast' on nainut naisen nuoren, 
ottanut oman emännän; 
viel' on nännit näppimättä, 
rinnat riuahuttamatta.” 
Tiera päätyi kiukahalla, 
Kuura uunin korvasella: 
jalan kenki kiukahalla, 
toisen pankon partahalla, 
veräjällä vyöteleikse, 
ulkona kävysteleikse. 
Tempoi Tiera keihä'änsä; 
ei ole keiho suuren suuri 
eikä keiho pienen pieni, 
keiho keskikertahinen: 
heponen sulalla seisoi, 


varsa vaapui lappealla, 
105 susi ulvoi suoverolla, 
karhu karjui naulan tiessä. 
Sylkytteli keihoansa, 
sylkytteli, nyrskytteli: 
sylen syöksi keihäsvartta 
110 peltohon saviperähän, 
nurmehen nukattomahan, 
maahan mättähättömähän. 
Työnti Tiera keihä'änsä 
Ahin keihojen keselle, 
115 sekä läksi jotta joutui 
Ahille soan avuksi. 
Siitä Ahti Saarelainen 
lykkäsi venon vesille 
kuni kyyn kulon-alaisen 
120 eli käärmehen elävän. 
Läksi luoen luotehesen 
tuolle Pohjolan merelle. 
Silloin Pohjolan emäntä 


Pakkasen pahan lähetti 

tuolle Pohjolan merelle, 
ulapalle aukealle. 

Itse tuon sanoiksi virkki, 
sekä käski jotta lausui: 
”Pakko poika pienokainen, 
130 oma kaunis kasvattini! 

Lähe tuonne, kunne käsken, 
kunne käsken ja kehoitan! 
Kylmä veitikän venonen, 
pursi lieto Lemminkäisen 
selvälle meren selälle, 
ulapalle aukealle! 
Kylmä itseki isäntä, 
jää'ä veitikkä vesille, 
jottei pääse päivinänsä, 
selviä sinä ikänä, 
kun en pääsne päästämähän, 
kerinne kehittämähän!” 
Pakkanen pahansukuinen 
ja poika pahantapainen 
läksi merta kylmämähän, 
aaltoja asettamahan. 
Jopa tuonne mennessänsä, 
maata matkaellessansa 
puut puri lehettömäksi, 
heinät helpehettömäksi. 
Sitte sinne saatuansa 
meren Pohjan partahalle, 
äärettömän äyrähälle, 
heti yönä ensimäisnä 
lahet kylmi, lammet kylmi, 
meren rannat rapsutteli; 
viel' ei merta kylmänynnä, 

aaltoja asettanunna. 
Pieni on peiponen selällä, 
västäräkki lainehilla: 
senki on kynnet kylmämättä, 
pää pieni palelematta. 
Äsken tuosta toisna yönä 
jopa suureksi sukeutui, 
heittihe hävyttömäksi, 
kovin kasvoi kauheaksi. 
Kylmi silloin täyen kylmän, 
väki pakkasen paleli: 
kylmi jäätä kyynäsvarren, 
satoi lunta sauvan varren, 
kylmi veitikän venehen, 
Ahin laivan lainehille. 
Aikoi kylmeä Ahinki, 
jääteä jalon urohon; 
jopa kynsiä kyseli, 
anoi alta varpahia. 
Siitä suuttui Lemminkäinen, 
siitä suuttui ja pahastui; 
tunki Pakkasen tulehen, 
työnti rautarauniohon. 
Käsin Pakkasen piteli, 
kovan ilman kouristeli. 
Sanovi sanalla tuolla, 
lausui tuolla lausehella: 

”Pakkanen, Puhurin poika, 
talven poika hyyelmöinen! 
Elä kylmä kynsiäni, 
vaai varpahuisiani 
eläkä koske korviani, 
elä päätäni palele! 
”Kyll' on sulla kylmämistä, 
paljoki palelemista 
ilman ihmisen ihotta, 
emon tuoman ruumihitta: 
kylmä soita, kylmä maita, 
kylmä kylmiä kiviä, 
palele vesipajuja, 
pane haavan pahkuroita, 
koivun kuoria kolota, 
närehiä näykkäele, 
elä ihmisen ihoa, 
karvoja kavon tekemän! 
”Kun et tuosta kyllin saane, 
kylmä muita kummempia! 
Kylmä kuumia kiviä, 
palavoita paateroita, 
rautaisia kallioita, 
vuoria teräksisiä, 
Vuoksen koskea kovoa, 


210 Jmatrata ilkeätä, 


kurimuksen kulkun suuta, 

kinahmia kauheata! 

”Joko nyt sanon sukusi, 
kuuluttelen kunniasi? 
Tieänpä sinun sukusi, 
tieän kaiken kasvantasi: 
Pakkanen pajuilla syntyi, 
kova ilma koivikolla 
Pohjolan koan perässä, 
Pimentolan pirtin päässä 
ikiturmasta isosta, 
emosta epattomasta. 

”Kukas Pakkasen imetti, 
kovan ilman kostutteli, 
kun oli maammo maiotoinna, 
emonen utaretoinna? 

”Kyyhyt Pakkasen imetti, 
kyy imetti, käärme syötti 
nännillä nenättömillä, 
utarella uuttomalla; 
pohjaistuuli tuuitteli, 
vilu ilma viihytteli 
pahoilla pajupuroilla, 
here'illä hettehillä. 

”Sai poika pahantapainen, 
tuli turmion-alainen. 

Fi ollut nimeä vielä 
pojalla epäpäöllä. 

Pantihin nimi pahalle: 
pantihinpa Pakkaseksi. 
”Siitä aioilla ajeli, 
risukoissa ripsutteli; 
kesät heilui hettehissä, 
suurimmilla suon selillä; 
talvet mäiski männiköissä, 
pelmusi petäjiköissä, 
kolkkaeli koivikoissa, 
lepiköissä leyhkäeli. 
Kylmi puita ja pehuja, 
tasoitteli tanteria, 
puri puut lehettömäksi, 
kanervat kukittomaksi, 
pilvat hongista piristi, 
laski lastut mäntylöistä. 
”Joko nyt suureksi sukesit, 
ylenit ylen ehoksi, 
aioit kylmeä minua, 
kohotella korviani, 
alta jalkoja anella, 
päältä kynsiä kysellä? 
”Etp' on kylmäne minua, 
et pahoin palellekana! 
Tulen tungen sukkahani, 
kekälehet kenkähäni, 
hienot hiilet helmoihini, 

panun alle paulojeni, 
Pakkasen palelematta, 
kovan ilman koskematta. 

”Tuonne ma sinun manoan 
Pohjan pitkähän perähän. 
Sitte sinne tultuasi, 
kotihisi käytyäsi 
kylmä kattilat tulelle, 
hiilet uunin lietoselle, 
käet naisen taikinahan, 
poika neitosen povehen, 
utarihin uuhen maito, 
vatsahan hevosen varsa! 

”Et sinä sitä totelle, 
niin tuonne sinun manoan 
Hiien hiilien sekahan, 
Lemmon liesikiukahille. 
Siellä tungeite tulehen, 
asetu alasimelle 
sepän panna paljallansa, 
vasaralla valkkaella, 
panna paljalla lujasti, 
vasaralla vaikeasti! 

”Et totelle tuotakana, 
vääjänne väheäkänä, 
vielä muistan muunkin paikan, 
arvoan yhen aluen: 

vien suusi suven sijahan, 
kielesi kesän kotihin, 
jost' et pääse päivinäsi, 
selviä sinä ikänä, 
kun en tulle päästämähän 
ja käyne kerittämähän.” 
Pakkanen, Puhurin poika, 
jo tunsi tuhon tulevan; 
alkoi armoa anella. 
Sanan virkkoi, noin nimesi: 
”Tehkämme sula sovinto 
toinen ei toistansa viata 
sinä ilmoisna ikänä, 
kuuna kullan valkeana! 
”Jos mun kuulet kylmäväksi, 
toiste tuhmin liikkuvaksi, 
niin tunge tulisijahan, 
vaivuttele valkeahan, 
sepän hiilien sekahan, 
alle ahjon Ilmarisen! 
Tahi vie suvehen suuni, 
kieleni kesän kotihin, 
etten pääse päivinäni, 
selviä sinä ikänä!” 
Siitä lieto Lemminkäinen 
jätti laivan jäätehesen, 
sotapurren puutoksehen, 

itse eellehen menevi. 
Tiera tuossa toisna miesnä 
väänti veitikän jälessä. 
Tallasi tasaista jäätä, 
sileätä siuotteli. 
Astui päivän, tuosta toisen; 
päivänäpä kolmantena 
jo näkyvi Nälkäniemi, 
kylä kurja kuumottavi. 
Astui alle niemen linnan. 
Sanan virkkoi, noin nimesi: 
”Onko linnassa lihoa 
ja kalaista kartanossa 
urohille uupuneille, 
miehille väsynehille?” 
Ollut ei linnassa lihoa, 
ei kalaista kartanossa. 
Virkkoi lieto Lemminkäinen, 
sanoi kaunis Kaukomieli: 
”Tuli, polta tuhma linna, 
vesi vieköhön mokoman!” 
Itse eistyvi etemmä, 
ylös korpehen kohosi, 
matkoille majattomille, 
teille tietämättömille. 
Siitä lieto Lemminkäinen, 
tuo on kaunis Kaukomieli, 

keritsi kiveltä villat, 
katkoi karvat kalliolta, 
suoritteli sukkasiksi, 
kiirehteli kintahiksi 
vilun suurihin sijoihin, 
Pakkasen palelemihin. 
Läksi tietä tietämähän, 
ojelvoista oppimahan: 
tiehyt metsähän vetävi, 
ojelvoinen ottelevi. 
Virkkoi lieto Lemminkäinen, 
sanoi kaunis Kaukomieli: 
”Ohoh Tiera veikkoseni! 


360 Jo nyt jou'uimme johonki, 

kuuksi päiväksi kululle, 
ilman rannallen iäksi!” 
Tiera tuon sanoiksi virkki, 
itse lausui, noin nimesi: 
”Kostohonpa, koito raukat, 
kostohon, kovaosaiset, 
saimme suurehen sotahan 
pimeähän Pohjolahan 
- oman hengen heitteheksi, 
itsemme ikimenoksi 
näillä paikoilla pahoilla, 
teillä tietämättömillä. 
”Emme tuota tunnekana, 


375 


380 


385 


390 


395 


emme tunne, emme tieä, 
mikä tie vetävi meiät, 

kuka juoni juohattavi 
kuolemahan korven päähän, 
kaatumahan kankahalle, 
korppien kotisijoille, 
variksien vainioille. 

”Siinä korpit siirtelevät, 
linnut liiat kantelevat: 
saavat lintuset lihoa, 
varikset varia verta, 
korpit noukan kostuketta 
meiän, raukan, raaoistamme; 
luumme luovat rauniolle, 
kantavat kivikarille. 

”Ei tieä emo poloinen 
eikä kantaja katala, 
missä liikkuvi lihansa, 
vierevi oma verensä, 
onko suuressa soassa, 
tasapäässä tappelossa, 
vaiko suurella selällä, 
lakehilla lainehilla, 
vai käypi käpymäkeä, 
vaelsi varvikkosaloa. 

”Ei emo mitänä tieä 

emo tiesi kuolleheksi, 
kantaja kaonneheksi. 
Noinpa itkevi emoni, 
valittavi vanhempani: 
”Tuoll' on poikani, poloisen, 
tuolla, vaivaisen, varani 
Tuonen toukojen panossa, 
Kalman maien karhinnassa. 
Saapi nyt minun pojalta, 
minun, laiton, lapseltani, 
saapi jouset jouten olla, 
jalot kaaret kuivaella, 
lintuset hyvin lihota, 
pyyt lehossa pyrhistellä; 
kontiot kovin elellä, 
peurat pellon piehtaroia.”” 
Virkkoi lieto Lemminkäinen, 
sanoi kaunis Kaukomieli: 
”Niin on, niin, emo poloinen, 
niinpä, kantaja katala! 
Kasvatit kanoja parven, 
koko joukon joutsenia: 
tuli tuuli, niin hajotti, 
tuli lempo, niin levitti, 
yhet sinne, toiset tänne, 
jonnekunne kolmannetki. 
”Kyllä muistan muinaisenki, 

arvoan ajan paremman, 
kun kulimme kukkasina, 
marjoina omilla mailla: 
moni katsoi muotohomme, 
vartehemme valkotteli. 

Ei kuin nyt tätä nykyä, 
tällä inhalla iällä: 

yks' on tuuli tuttujamme, 
päivä ennen nähtyjämme; 
senki pilvet peittelevät, 
satehet salaelevat. 

”Vaan en huoli huolimahan, 
suuresti sureksimahan, 
jos immet hyvin eläisi, 
kassapäiset kalkettaisi, 
naiset kaikki naurusuulla, 
mesimielin morsiamet, 
ikävissä itkemättä, 
huolihin häviämättä. 

”Viel' ei meitä noiat noiu, 
noiat noiu, näe näkijät 
näille teille kuolevaksi, 
matkoille masenevaksi, 
nuorena nukahtavaksi, 
verevänä viereväksi. 

”Minkä noiat noitunevat, 
kunka nähnevät näkijät, 

kotihinsa koitukohon, 
majahansa maatukohon! 
Noitukohot itsiänsä, 
laulakohot lapsiansa, 
sukuansa surmatkohot, 
heimoansa herjatkohot! 
”Ei ennen minun isoni 
eikä valtavanhempani 
nouatellut noian mieltä, 
lahjoitellut lappalaista. 
Noin sanoi minun isoni, 
noin sanon minä itseki: 
varjele, vakainen Luoja, 
kaitse, kaunoinen Jumala, 
auta armokourallasi, 
väkevällä vallallasi 
miesten mielijuohtehista, 
akkojen ajatuksista, 
pakinoista partasuien, 
pakinoist' on parratointen! 
Ole ainaisna apuna, 
vakaisena vartijana, 
ettei poika pois tulisi, 
emon tuoma erkaneisi 
Luojan luomalta la'ulta, 

Siitä lieto Lemminkäinen, 

itse kaunis Kaukomieli, 
laati huolista hevoset, 
murehista mustat ruunat, 
päitset päivistä pahoista, 
satulat salavihoista. 
Hyppäsi hyvän selälle, 
hyvän laukin lautasille; 
ajoa ramuttelevi 
Tieran tuttavan keralla. 
Ajoi rannat raskutellen, 
hiekkarannat herskytellen 
luoksi ehtoisen emonsa, 
tykö valtavanhempansa. 
Siihen Kaukoni kaotan 
virrestäni viikommaksi, 
Tieran tielle toimittelen 
kotihinsa kulkemahan. 
Itse virren vierähytän, 
panen toiselle tolalle. 

Veljesvihan päätteeksi Untamo surmaa Kalervon ja lähes 
koko talonväen. Kalervon poika Kullervo varttuu 
Untamolassa ja hautoo kostoa. Untamo yrittää saada hänet 
hengiltä ja laittaa orjan töihin. 

Kasvatti emo kanoja, 

suuren joukon joutsenia. 

Kanat aialle asetti, 

joutsenet joelle saattoi. 
> Tuli kokko, niin kohotti, 

tuli haukka, niin hajotti, 

siipilintu, niin sirotti: 

yhen kantoi Karjalahan, 

toisen vei Venäjän maalle, 
10 kolmannen kotihin heitti. 

Minkä vei Venäehelle, 

siitä kasvoi kaupanmiesi; 

minkä kantoi Karjalahan, 

siitä se Kalervo kasvoi; 
15 kunkapa kotihin heitti, 

se sikesi Untamoinen 

ison päiviksi pahoiksi, 

emon mielimurtehiksi. 

Untamoinen verkot laski 

20 Kalervon kalavetehen; 

Kalervoinen verkot katsoi, 

kalat konttihin kokosi. 
Untamo, utala miesi, 
sepä suuttui ja vihastui. 
Teki soan sormistansa, 
kämmenpäistänsä keräjät, 
toran nosti totkusilta, 
artin ahvenmaimasilta. 
Torelivat, tappelivat, 
eikä voita toinen toista: 
minkä toistansa tokaisi, 
sen sai itse vastahansa. 
Jopa tuosta toisen kerran, 
kahen, kolmen päivän päästä 
Kalervoinen kauran kylvi 
Untamon tuvan ta'aksi. 
Untamolan uljas uuhi 
söi Kalervon kaurakylvön. 
Kalervoisen kärtsä koira 
repi uuhen Untamolta. 
Untamo uhittelevi 
Kalervolle veljellensä, 
surmata su'un Kalervon, 
lyöä suuret, lyöä pienet, 
koko kansan kolhaella, 
tuvat polttoa poroksi. 
Laittoi miehet miekka vyölle, 
urohot ase kätehen, 

pojat pienet piikki vyölle, 
kaunot kassara olalle; 
läksi suurehen sotahan 
vasten veljeä omoa. 

Kalervoisen kaunis minjä 
istui ikkunan lähellä. 
Katsoi ulos ikkunasta, 
sanan virkkoi, noin nimesi: 
”Onko tuo savu sakea 
vai onpi pimeä pilvi 
noien peltojen perillä, 
kujan uuen ulkopäässä?” 

Fi ollut ume umakka 
eikäpä savu sakea: 
ne oli Untamon urohot, 
tulla suorivat sotahan. 

Tuli Untamon urohot, 
saivat miehet miekka vyöllä. 
Kaatoivat Kalervon joukon, 
su'un suuren surmasivat, 
talon polttivat poroksi, 
tasoittivat tantereksi. 

Jäi yksi Kalervon impi 
kera vatsan vaivaloisen. 
Senpä Untamon urohot 
veivät kanssansa kotihin 
pirtin pienen pyyhkijäksi, 

lattian lakaisijaksi. 

Oli aikoa vähäisen; 
syntyi pieni poikalapsi 
emollen osattomalle. 
Miksi tuo nimitetähän? 
Emo kutsui Kullervoksi, 
Untamo sotijaloksi. 

Pantihinpa poika pieni, 
orpolapsi laitettihin 
tuutuhun tutajamahan, 
kätkyehen liekkumahan. 
Liekkui lapsi kätkyessä, 
lapsi liekkui, tukka löyhki. 
Liekkui päivän, liekkui toisen; 
jopa kohta kolmantena, 
kun tuo poika potkaisihe, 
potkaisihe, ponnistihe, 
katkaisi kapalovyönsä, 
pääsi päälle peittehensä, 
särki liekun lehmuksisen, 
kaikki riepunsa revitti. 

Nähtihin hyvä tulevan, 
keksittihin kelpoavan. 
Untamola vuottelevi 
tätä tästä kasvavaksi, 
mieltyväksi, miestyväksi, 
oike'in urostuvaksi, 

saavaksi sataisen orjan, 
tuhantisen turpuvaksi. 
Kasvoi kuuta kaksi, kolme. 
Jopa kuuna kolmantena 
poika polven korkeuisna 
alkoi itse arvaella: 
”Kunpa saisin suuremmaksi, 
vahvistuisin varreltani, 
kostaisin isoni kohlut, 
maksaisin emoni mahlat!” 
Saipa kuulla Untamoinen. 
Itse tuon sanoiksi virkki: 
”Tästä saa sukuni surma, 
tästä kasvavi Kalervo!” 
Urohot ajattelevat, 
akat kaikki arvelevat, 
minne poika pantanehe, 
kunne surma saatanehe. 
Pannahanpa puolikkohon, 
työnnetähän tynnyrihin; 
siitä vieähän vetehen, 
lasketahan lainehesen. 
Käyähänpä katsomahan 
kahen, kolmen yön perästä, 
joko on hukkunut vetehen, 
kuollut poika puolikkohon! 
Fi ole hukkunut vetehen, 

kuollut poika puolikkohon! 
Poika oli pääsnyt puolikosta 
- istui aaltojen selässä 
vapa vaskinen käessä, 
siima silkkinen perässä; 
onkivi meren kaloja, 
merivettä mittoavi: 
melke'in meressä vettä, 
kun on kaksi kauhallista; 
oisko oike'in mitata, 
osa kolmatta tulisi. 
Untamo ajattelevi: 
”Mihin poika pantanehe, 
kunne tuo tuhottanehe, 
kusta surma saatanehe?” 
Käski orjansa kerätä 
koivuja, kovia puita, 
honkia satahavuja, 
tiettäviä tervaksia 
yhen poian polttimeksi, 
Kullervon kaottimeksi. 
Koottihin, keräeltihin 
koivuja, kovia puita, 
honkia satahavuja, 
tiettäviä tervaksia, 
tuohia tuhat rekeä, 
sata syltä saarnipuita. 

Tuli puihin tuiskattihin, 
roviohon roiskattihin, 
siihen poika paiskattihin 
keskelle tulen palavan. 
Paloi päivän, tuosta toisen, 
paloi päivän kolmannenki. 
Käytihin katsastamahan: 
poik’ oli porossa polvin, 
kypenissä kyynäsvarsin, 
hiilikoukkunen käessä, 
millä tulta kiihottavi, 
hiiliä kokoelevi, 
katomatta karvankana, 
kutrisen kähertymättä! 
Untamo ä'itteleikse: 
”Mihin poika pantanehe, 
kunne tuo tuhottanehe, 
surma tuolle saatanehe?” 
Poika puuhun hirtetähän, 
tammehen ripustetahan. 
Kului yötä kaksi, kolme, 
saman verran päiviäki. 
Untamo ajattelevi: 
”Aik' on käyä katsomahan, 


joko Kullervo katosi, 


kuoli poika hirsipuuhun.” 
Laittoi orjan katsomahan. 

Orja toi sanan takaisin: 
”Ei ole Kullervo kaonnut, 
kuollut poika hirsipuuhun! 
Poika puuta kirjoittavi 
pieni piikkonen käessä. 
Koko puu kuvia täynnä, 
täynnä tammi kirjoitusta: 
siinä miehet, siinä miekat, 
siinä keihä'ät sivulla.” 
Mitäs autti Untamoisen 
tuon pojan katalan kanssa! 
Kuinka surmat suoritteli, 
kuinka kuolemat sukesi, 
poika ei puutu surman suuhun 
eikä kuole kuitenkana. 
Piti viimeinki väsyä 
suorimasta surmiansa, 
kasvatella Kullervoinen, 
orja poikana omana. 
Sanoi Untamo sanansa, 
itse virkki, noin nimesi: 
”Kun elänet kaunihisti, 
aina siivolla asunet, 
saat olla talossa tässä, 
orjan töitä toimitella. 
Palkka pannahan jälestä, 
ansiosta arvatahan: 

vyöhyt vyöllesi korea 
tahi korvalle kolahus.” 

Kun oli Kullervo kohonnut, 
saanut vartta vaaksan verran, 
tuopa työlle työnnetähän, 
raaolle rakennetahan, 
lapsen pienen katsontahan, 
sormi pienen souantahan: 
”Katso lasta kaunihisti, 
syötä lasta, syö itseki! 
Rievut virrassa viruta, 
pese pienet vaattehuiset!” 

Katsoi lasta päivän, kaksi: 
käen katkoi, silmän kaivoi. 
Siitä kohta kolmannella 
lapsen tauilla tapatti, 
rievut viskoi virran vieä, 
kätkyen tulella poltti. 

Untamo ajattelevi: 

”Ei tämä tähän sopiva 

lapsen pienen katsontahan, 

sormi pienen souantahan! 

En tieä, kuhun panisin, 

kulle työlle työnteleisin. 

Panenko kasken kaa'antahan?” 

Pani kasken kaa'antahan. 
Kullervo, Kalervon poika, 

tuossa tuon sanoiksi virkki: 
” Äsken lienen mies minäki, 
kun saan kirvehen kätehen, 
paljo katsoa parempi, 
entistäni armahampi: 
lienen mies viien veroinen, 
uros kuuen-kummallinen.” 
Meni seppolan pajahan. 
Sanan virkkoi, noin nimesi: 
”Oi on seppo veikkoseni! 
Taos mulle tapparainen! 
Tao kirves miestä myöten; 
rauta raatajan mukahan! 
Lähen kasken kaa'antahan, 
solkikoivun sorrantahan.” 
Seppä tarpehen takovi, 
kirvehen kerittelevi. 
Saip' on kirves miestä myöten, 
rauta raatajan mukahan. 
Kullervo, Kalervon poika, 
hioi siitä kirvehensä; 
päivän kirvestä hiovi, 
illan vartta valmistavi. 
Suorihe kasken ajohon 
korkealle korpimaalle, 
parahasen parsikkohon, 
hirveähän hirsikköhön. 

Iski puuta kirvehellä, 
tempasi tasaterällä: 
kerralla hyvätki hirret, 
pahat puolella menevi. 

Vihoin kaatoi viisi puuta, 
kaiketi kaheksan puuta. 
Siitä tuon sanoiksi virkki, 
itse lausui, noin nimesi: 
”Lempo tuota raatakohon! 
Hiisi hirret kaatakohon!” 

Kavahutti kannon päähän, 
niin huhuta heiahutti, 
vihellytti, viuahutti. 

Sanan virkkoi, noin nimesi: 
”Sini kaski kaatukahan, 
koivu solki sortukahan, 
kuni ääni kuulunevi, 

kuni vierrevi vihellys! 

”Elköhön vesa venykö, 
elköhön koretko korsi 
sinä ilmoisna ikänä, 
kuuna kullan valkeana 
kaskessa Kalervon poian, 
otoksessa oivan miehen! 

”Ottaisiko maa orahan, 
nousisiko nuori laiho, 
sekä korsi korteuisi, 


jotta varsi varteuisi, 
elköhön tereä tehkö, 
varsi päätä valmistako!” 
295 Untamoinen, mies utala, 
kävi tuota katsomahan 
kaskea Kalervon poian, 
ajamoa uuen orjan: 


ei kaski kaselle tunnu, 
30 


O 


ajamaksi nuoren miehen. 
Untamo ajattelevi: 

”Ei tämä tähän sopiva! 

Hyvän hirsikön pilasi, 

kaatoi parsikon parahan! 

En tieä, kuhun panisin, 

kulle työlle työnteleisin. 

Panenko aitojen panohon?” 

Pani aitojen panohon. 

Kullervo, Kalervon poika, 

310 jopa aitoa panevi. 
Kohastansa kokkahongat 
aiaksiksi asettelevi, 
kokonansa korpikuuset 
seipähiksi pistelevi; 

veti vitsakset lujahan 
pisimmistä pihlajista; 
pani aian umpinaisen, 
veräjättömän kyhäsi. 

Siitä tuon sanoiksi virkki, 
itse lausui, noin nimesi: 
”Ku ei lintuna kohonne, 
kahen siiven siuotelle, 
elköhön ylitse pääskö 
aiasta Kalervon poian!” 

Untamo osaelevi 
tulla tuota katsomahan 
aitoa Kalervon poian, 
sotaorjan sortamoa. 

Näki aian aukottoman, 
raottoman, reiättömän, 
jok' oli pantu maaemästä, 
ylös pilvihin osattu. 

Sanan virkkoi, noin nimesi: 
”Ei tämä tähän sopiva! 
Pani aian aukottoman, 
veräjättömän kyhäsi, 
tuon on nosti taivosehen, 
ylös pilvihin kohotti: 
en tuosta ylitse pääse 
enkä reiästä sisälle! 

En tieä, mihin panisin, 

kulle työlle työnteleisin. 

Panenko puimahan rukihit?” 

Pani puimahan rukihit. 
Kullervo, Kalervon poika, 

jo oli puimassa rukihit: 
pui rukihit ruumeniksi, 
olet kaunaksi kaotti. 
Tulipa isäntä tuohon, 
kävi itse katsomahan 
puintoa Kalervon poian, 
Kullervoisen kolkintoa: 
rukihit on ruumenina, 
olet kaunoina kahisi! 
Untamo ä'itteleikse: 
”Ei ole tästä raatajasta! 
Kulle työlle työntänenki, 
työnsä tuhmin turmelevi. 
Joko vien Venäehelle 
tahi kaupin Karjalahan 
Ilmariselle sepolle, 
sepon paljan painajaksi?” 
Möi siitä Kalervon poian, 
pani kaupan Karjalahan 
Ilmariselle sepolle, 
takojalle taitavalle. 
Minpä seppo tuosta antoi? 
Äijän seppo tuosta antoi: 
kaksi kattilarania, 
kolme koukun puoliskoa, 
viisi viikatekulua, 
kuusi kuokan kuolioa 


miehestä mitättömästä, 
orjasta epäpäöstä. 


32. RUNO 


Ilmariselle orjaksi myyty Kullervo pannaan paimeneksi. 
Ilmarisen emäntä lähettää karjan laitumelle lukemalla 
suojaloitsut. 

Kullervo, Kalervon poika, 
sinisukka äijön poika, 
hivus keltainen, korea, 
kengän kauto kaunokainen, 
jo kohta sepon ko'issa 
kysyi työtä iltasella 
isännältä iltaseksi, 
emännältä aamuseksi: 
”Työt tässä nimettäköhön, 
nimi työlle pantakohon, 
kulle työlle työntyminen, 
raaolle rakentuminen!” 
Seppo Ilmarin emäntä, 
tuopa tuossa arvelevi, 
kulle työlle uusi orja, 
raaolle rahan-alainen. 
Pani orjan paimeneksi, 
karjan suuren kaitsijaksi. 
Tuopa ilkoinen emäntä, 
sepän akka irvihammas, 
leipoi leivän paimenelle, 
kakun paksun paistelevi: 

kauran alle, vehnän päälle, 
keskelle kiven kutovi. 

Kakun voiti voiheralla, 
kuoren rasvalla rakenti, 
pani orjalle osaksi, 
palaseksi paimenelle. 
Itse orjoa opasti, 
sanan virkkoi, noin nimesi: 
”Ellös tätä ennen syökö 
karjan mentyä metsälle!” 

Siitä Ilmarin emäntä 
laittoi karjan laitumelle. 
Sanovi sanalla tuolla, 
lausui tuolla lausehella: 
”Lasken lehmäni leholle, 
maion antajat aholle, 
hatasarvet haavikolle, 
kourusarvet koivikolle; 
työnnän kuuta ottamahan, 
talia tavottamahan 
ahomailta auke'ilta, 
leve'iltä lehtomailta, 
korke'ilta koivikoilta, 
mataloilta haavikoilta, 
kultaisilta kuusikoilta, 
hope'isilta saloilta. 

”Katso, kaunoinen Jumala, 

varjele, vakainen Luoja, 
varjele vahingon tieltä, 
kaitse kaikista pahoista, 
ettei tuskihin tulisi, 
häpe'ihin hämmentyisi! 
”Kuin katsoit katollisessa, 
alla varjon vartioitsit, 
niin katso katottomassa, 
vaali vartijattomassa, 
jotta karja kaunistuisi, 
eistyisi emännän vilja 
hyvänsuovan mieltä myöten, 
pahansuovan paitsi mieltä! 
”Kun lie kurjat paimeneni, 
ylen kainut karjapiiat, 
paju pannos paimeneksi, 
leppä lehmän katsojaksi, 
pihlaja pitelijäksi, 
tuomi tuojaksi kotihin 
emännäisen etsimättä, 
muun väen murehtimatta! 
”Kun ei paju paimentane, 
pihlaja hyvin pi'elle, 
leppä ei lehmiä ajane, 
tuomi ei kotihin tuone, 
niin pane parempiasi, 
työnnä luonnon tyttäriä 

minun viljan viitsijäksi, 
katsojaksi karjan kaiken! 
Paljo on piikoja sinulla, 
saoin käskyn kuulijoita, 
eläjiä ilman alla, 
luonnottaria hyviä. 
”Suvetar, valio vaimo, 
Etelätär, luonnon eukko, 
Hongatar, hyvä emäntä, 
Katajatar, kaunis neiti, 
Pihlajatar, piika pieni, 
Tuometar, tytär Tapion, 
Mielikki, metsän miniä, 
Tellervo, Tapion neiti! 
Katso'ote karjoani, 
viitsiöte viljoani 
kesä kaikki kaunihisti, 
lehen aika leppeästi, 
lehen puussa liehuessa, 
ruohon maassa roikatessa! 
”Suvetar, valio vaimo, 
Etelätär, luonnon eukko! 
Heitä hienot helmuksesi, 
esiliinasi levitä 
karjalleni katteheksi, 
pienilleni peitteheksi, 
vihoin tuulen tuulematta, 

vihoin saamatta satehen! 
”Kaitse karjani pahoista, 
varjele vahingon teiltä, 
noista soista soiluvista, 
lähtehistä läilyvistä, 
heiluvista hettehistä, 
pyöre'istä pyötiköistä, 
ettei tuskihin tulisi, 
häpe'ihin hämmentyisi, 
sorkka suohon sorkahtaisi, 
hettehesen herkähtäisi 
ylitse Jumalan tunnin, 
päitse aivon autuahan! 
”Tuo'os torvi tuonnempata, 
tuolta taivahan navalta, 
mesitorvi taivosesta, 
simatorvi maaemästä! 
Puhu tuohon torvehesi, 
kumahuta kuuluhusi: 
puhu kummut kukkahaksi, 
kangasvieret kaunihiksi, 
ahovieret armahaksi, 
lehtovieret leppeäksi, 
suovieret sulaksi meeksi, 
hetevieret vierteheksi! 
”Siitä syötä karjoani, 
raavahiani ravitse, 

syöttele metisin syömin, 
juottele metisin juomin! 
Syötä kullaista kuloa, 
hope'ista heinän päätä 
heraisista hettehistä, 
läikkyvistä lähtehistä, 
koskilta kohisevilta, 
jokiloilta juoksevilta, 
kultaisilta kunnahilta, 
hope'isilta ahoilta! 

”Kaivo kultainen kuvoa 
kahen puolen karjan maata, 
josta karja vettä joisi, 
simoa siretteleisi 
utarihin uhkuvihin, 
nisihin pakottavihin: 
saisi suonet soutamahan, 
maitojoet juoksemahan, 
maitopurot purkemahan, 
maitokosket kuohumahan, 
puhumahan maitoputket, 
maitohormit huokumahan, 
joka aika antamahan, 
joka vuoro vuotamahan 
ylitse vihanki suovan, 
pahansuovan sormiloitse, 
maion saamatta manalle, 

katehesen karjanannin! 

”Paljo on niitä ja pahoja, 
kut maion manalle vievät, 
katehesen karjanannin, 
lehmän tuoman toisialle; 
vähä on niitä ja hyviä, 
kut maion manalta saavat, 
piimänsä kylän piolta, 
tuorehensa toisialta. 

”Ei ennen minun emoni 
kysynyt kylästä mieltä, 
tointa toisesta talosta; 
sai se maitonsa manalta, 
piimänsä pitelijältä, 
tuorehensa toisialta. 
Antoi tulla tuonnempata, 
ehtiä etempätäki: 
tulla maion Tuonelasta, 
Manalasta, maankin alta, 
tulla yöllä yksinänsä, 
pimeällä piilokkali, 
kuulematta kunnottoman, 
kelvottoman keksimättä, 
vihansuovan sortamatta, 
katehen kaehtimatta. 

”Noin sanoi minun emoni, 
noin sanon minä itseki: 

minne viipyi lehmän vilja, 
kunne maitoni katosi? 
Onko viety vierahalle, 
kytketty kylän pihoille, 
mieron porttojen povehen, 
katehien kainalohon, 
vai on puihin puuttununna, 
metsihin menehtynynnä, 
levennynnä lehtomaille, 
kaonnunna kankahille? 
”Ei maito manalle joua, 
lehmän vilja vierahalle, 
mieron porttojen povehen, 
katehien kainalohon 
eikä puihin puuttumahan, 
metsihin menehtymähän, 
lehtoihin levenemähän, 
kaatumahan kankahalle. 
Maito koissa tarvitahan, 
ajan kaiken kaivatahan: 
koissa vuottavi emäntä 
katajainen rainta käessä. 
”Suvetar, valio vaimo, 
Etelätär, luonnon eukko! 
Käy nyt, syötä Syötikkini 
sekä juota Juotikkini, 
herustele Hermikkiä, 

tuorustele Tuorikkia, 
anna maito Mairikille, 
Omenalle uuet piimät 
hele'istä heinänpäistä, 
kaunihista kastikoista, 
mairehista maaemistä, 
metisistä mättähistä, 
nurmelta mesinukalta, 
maalta marjanvartiselta, 
kanervan-kukattarilta, 
heinän-helpehettäriltä, 
pilven piimätyttäriltä, 
taivahan-navattarilta, 
tuoa maitoiset maruet, 
aina uhkuvat utaret 
lypseä lyhyen vaimon, 
pienen piian piukutella! 
”Nouse, neitonen, norosta, 
hienohelma, hettehestä, 
neiti lämmin, lähtehestä, 
puhasmuotoinen, muasta! 
Ota vettä lähtehestä, 
jolla kastat karjoani, 
jotta karja kaunistuisi, 
eistyisi emännän vilja 
ennen käymistä emännän, 
katsomista karjapiian, 

emännän epäpätöisen, 
ylen kainun karjapiian. 

”Mielikki, metsän emäntä, 
lavekämmen karjan eukko! 
Työnnä pisin piikojasi, 
paras palkkalaisiasi, 
viitsimähän viljoani, 
katsomahan karjoani 
tänä suurena suvena, 
Luojan lämminnä kesänä, 
Jumalan suaitsemana, 
antamana armollisen! 

”Tellervo, Tapion neiti, 
metsän tyttö tylleröinen, 
utupaita, hienohelma, 
hivus keltainen, korea, 
jok' olet karjan kaitselija, 
viitsijä emännän viljan 
mieluisassa Metsolassa, 
tarkassa Tapiolassa! 

Kaitse karja kaunihisti, 
viitsi vilja virkeästi! 

”Kaitse kaunoisin kätösin, 
somin sormin suorittele, 
su'i ilveksen iholle, 
kampua kalan evälle, 
karvalle meren kapehen, 

metsän uuhen untuvalle! 
Illan tullen, yön pimeten, 
hämärien hämmetessä 
saata karjani kotihin, 
etehen hyvän emännän, 
hete heiluva selällä, 
maitolampi lautasilla! 
”Päivän mennessä majoille, 
iltalinnun laulellessa 
itse virki viljalleni, 
sano sarvijuonelleni: 
'Kotihinne, kourusarvet, 
maion antajat, majalle! 
Koissa on hyvä ollaksenne, 
maa imara maataksenne; 
korpi on kolkko käyäksenne, 
ranta raikutellaksenne. 
Kotihinne tullaksenne 
vaimot valkean tekevät 
nurmelle mesinukalle, 
maalle marjanvartiselle.' 
”Nyyrikki, Tapion poika, 
siniviitta viian poika! 
Tyvin pistä pitkät kuuset, 
latvoin lakkapäät petäjät 
sillaksi likasijoille, 
paikaksi pahoille maille, 

suosulihin, maasulihin, 
lätäkköihin läilyvihin! 
Anna käyä käyräsarven, 
haarasorkan sorkutella, 
joutua joka savulle 
viatoinna, vilpitöinnä, 
ilman suohon sortumatta, 
likahan litistymättä! 

”Kun ei karja tuosta huoli, 
yöksi ei kulkene kotihin, 
Pihlajatar, piika pieni, 
Katajatar, kaunis neiti, 
leikkoa lehosta koivu, 
ota vitsa viiakosta, 
käyös piiska pihlajainen, 
katajainen karjanruoska 
takoa Tapion linnan, 
tuolta puolen Tuomivaaran! 
Aja karja kartanolle, 
saunan lämmitä-panolle, 
kotihin kotoinen karja, 
metsän karja Metsolahan! 

”Otsonen, metsän omena, 
mesikämmen käyretyinen! 
Tehkämme sulat sovinnot, 
rajarauhat rapsakamme 
iäksemme, ilmaksemme, 

polveksemme, päiviksemme, 
ettet sorra sorkkasäärtä, 
kaa'a maion kantajata 
tänä suurena suvena, 
Luojan lämminnä kesänä! 
”Kun sa kuulet kellon äänen 
tahi torven toitotuksen, 
lyöte maata mättähälle, 
nurmelle nukahtamahan, 
tunge korvasi kulohon, 
paina pääsi mättähäsen! 
Tahi korpehen kokeos, 
saaos sammalhuonehesen, 
mene toisille mä'ille, 
muille kummuille kuvahu, 


335 jottei kuulu karjan kello 

eikä paimenen pakina! 
”Otsoseni, ainoiseni, 
mesikämmen, kaunoiseni! 
En sua kiellä kiertämästä 
enkä käymästä epeä; 
kiellän kielen koskemasta, 
suun ruman rupeamasta, 
hampahin hajottamasta, 
kämmenin käpyämästä. 
”Käyös kaarten karjamaita, 
piilten piimäkankahia, 

kierten kellojen remua, 
ääntä paimenen paeten! 
Konsa on karja kankahalla, 
sinä suolle soiverraite; 
kun karja solahti suolle, 
silloin korpehen kokeos! 
Karjan käyessä mäkeä 
astu sie mäen alatse; 
karjan käyessä alatse 
mene sie mäkeä myöten! 
Astuessansa aholla 
sinä viere viiakkoa; 
viiakkoa vierressänsä 
sinä astuos ahoa! 
Kule kullaisna käkenä, 
hope'isna kyyhkyläisnä, 
siirry siikana sivutse, 
veteleite veen kalana, 
viere villakuontalona, 
kule pellavaskupona, 
kätke kynnet karvoihisi, 
hampahat ikenihisi, 
jottei karja kammastuisi, 
pieni vilja pillastuisi! 
”Anna rauha raavahille, 
sorkkasäärille sovinto, 
käyä karjan kaunihisti, 

soreasti sorkutella 
poikki soista, poikki maista, 
halki korven kankahista, 
ettet koske konsakana, 
rupea rumanakana! 
”Muista muinainen valasi 
tuolla Tuonelan joella, 
kynsikoskella kovalla, 
Luojan polvien e'essä! 
Lupa sulle annettihin 
kolme kertoa kesässä 
käyä kellon kuuluvilla, 
tiukujen tirinämailla, 
vaan eipä sitä suattu 
eikä annettu lupoa 
ruveta rumille töille, 
häpeähän hämmentyä. 
”Jos sulle viha tulisi, 
hampahat halutteleisi, 
visko viitahan vihasi, 
honkihin pahat halusi! 
Hakkoa lahoa puuta, 
kaa'a koivunpökkelöitä, 
vääntele vesihakoja, 
määhki marjamättähiä! 
”Kun tulevi ruoan tarvis, 
syöä mielesi tekevi, 

syö'Ös sieniä metsästä, 
murra muurahaiskekoja, 
juuria punaisen putken, 
Metsolan mesipaloja 
ilman ruokaruohoittani, 
minun henkiheinittäni! 

”Metsolan metinen amme 
hapata hihittelevi 
kultaisella kunnahalla, 
hope'isella mäellä: 
siin' on syöä syölähänki, 
juoa miehen juolahanki, 
eikä syöen syömät puutu, 
juoen juomiset vähene. 

”Niin teemme ikisovinnot, 
ikirauhat ratkoamme 
eleäksemme ehosti, 
kesän kaiken kaunihisti: 
maat on meillä yhtehiset, 
evähät erinomaiset. 

”Vaan jos tahtonet tapella, 
eleä soan tavalla, 
tapelkamme talvikauet, 
lumiajat luskailkamme! 
Suven tullen, suon sulaen, 
lätäkköjen lämmitessä 
ellös tänne tulkokana 


karjan kullan kuuluville! 
”Josp' on tullet näille maille, 

430 sattunet saloille näille, 
täällä aina ammutahan. 
Kun ei ampujat kotona, 
on meillä osaavat vaimot, 
emännät alinomaiset, 

435 jotka tiesi turmelevi, 
matkasi pahoin panevi, 
ettet koske konsakana, 
rupea rumanakana 
ylitse tahon Jumalan, 

440 päitse auvon autuahan. 

”Oi Ukko, ylijumala! 
Kun kuulet toen tulevan, 
muuta muiksi lehmäseni, 
kamahuta karjaseni, 

445 kiviksi minun omani, 
kantoloiksi kaunoiseni, 
kumman maata kulkiessa, 
vantturan vaeltaessa! 

”Kun ma otsona olisin, 

450 mesikämmennä kävisin, 
en mä noissa noin asuisi 
aina akkojen jaloissa. 
Onpa maata muuallaki, 
tarhoa taempanaki 

juosta miehen joutilahan, 
virattoman viiletellä, 
käyä halki kämmenpääsi, 
poikki pohkealihasi, 
sinisen salon sisässä, 
korven kuulun kainalossa. 
”Käpy- on kangas käyäksesi, 
hiekka helkytelläksesi, 
tie on tehty mennäksesi, 
meren ranta juostaksesi 
Pohjan pitkähän perähän, 
Lapin maahan laakeahan. 
Siell' on onni ollaksesi, 
armas aikaellaksesi, 
käyä kengättä kesällä, 
sykysyllä syylingittä 
suurimmilla suon selillä, 
leve'illä liettehillä. 
”Kun et tuonne mennekänä 
etkä oike'in osanne, 
ota juoni juostaksesi, 
polku poimetellaksesi 
tuonne Tuonelan salolle 
tahi Kalman kankahalle! 
Siell' on suohut sorkutella, 
kanervikko kaalaella, 
siellä Kirjos, siellä Karjos, 


48 


ON 


490 


49 


ON 


50 


O 


505 


siellä muita mullukoita 
rautaisissa rahkehissa, 
kymmenissä kytky'issä. 
Siellä laihatki lihovat, 
lihaviksi luutki saavat. 

”Lepy, lehto, kostu, korpi, 
lempeä, salo sininen! 
Anna rauha raavahille, 
sorkkasäärille sovinto 
tänä suurena suvena, 
Herran hellennä kesänä! 

”Kuippana, metsän kuningas, 
metsän hippa halliparta! 
Korjaele koiriasi, 
raivaele rakkiasi! 

Pistä sieni sieramehen, 
toisehen omenamarja, 
jottei henki haisahtele, 
tuuhahtele karjan tuuhku! 
Silmät silkillä sitele, 
korvat kääri käärehellä, 
jottei kuule kulkevia, 

ei näe käveleviä! 

”Kun ei tuosta kyllin liene, 
ei vielä kovin varone, 
kiellä poies poikoasi, 
epeä äpärettäsi! 

Saattele saloilta näiltä, 
näiltä rannoilta rapoa, 
kape'ilta karjan mailta, 
leve'iltä liepehiltä! 
Kätke koirasi kolohon, 
rakkisi rapoa kiinni 
kultaisihin kytky'ihin, 
hihnoihin hope'isihin, 
jottei pilloa pitäisi, 
häpehiä hämmentäisi! 
”Kun ei tuosta kyllin liene, 
ei vielä sitä varone, 
Ukko, kultainen kuningas, 
hope'inen hallitsija, 
kuule kultaiset sanani, 
armahaiset lauseheni! 
Paina panta pihlajainen 
ympäri nenän nykerän! 
Kun ei pihlaja pitäne, 
niin sä vaskesta valata; 
jos ei vaski vahva liene, 
panta rautainen rakenna! 
Vaan jos rauan ratkaisnehe, 
vielä mennehe vioille, 
syökse kultainen korento 
leukaluusta leukaluuhun, 
päät on päättele lujasti, 


kotkoa kovasti kiinni, 
ettei liiku liiat leuat, 
harvat hampahat hajoa, 
kun ei rauoin ratkottane, 
540 teräksillä temmottane, 
veitsillä veristettäne, 
kirvehellä kiskottane!” 
Siitä Ilmarin emäntä, 
tuo takojan tarkka vaimo, 
545 lehmät läävästä lähetti, 
laski karjan laitumelle, 
pani paimenen perähän, 
orjan lehmien ajohon. 


33. RUNO 


Kullervo katkaisee perintöveitsensä leikatessaan Ilmarisen 
emännän leipomaa kivistä leipää. Hän ajaa karjan suohon ja 
noituu karhut ja sudet Ilmarisen emännän kimppuun. 
Kullervo, Kalervon poika, 
otti konttihin evästä, 
ajoi lehmät suota myöten, 
itse kangasta kapusi. 
5 Sanan virkki vierressänsä, 
kertoeli käyessänsä: 
”Voi minä poloinen poika, 
voi poika polon-alainen! 
Jo minä johonki jou 'uin, 
10 jou'uin joutavan jälille, 
härän hännän paimeneksi, 
vasikkojen vaalijaksi, 
joka suon on sotkijaksi, 
maan pahan matelijaksi!” 
15 Istui maahan mättähälle, 
päätyi päivän rintehesen. 
Siinä virkki virsissänsä, 
lauluissansa noin lateli: 
”Paistapa, Jumalan päivä, 
20 Herran kehrä, hellittele 
sepon karjan kaitsijalle, 
poloiselle paimenelle, 


25 


30 


JO 


40 


45 


elä Ilmarin tuville, 

emännällen ensinkänä! 

Emäntä hyvin elävi, 

vehnäsiä viiltelevi, 

piirosia pistelevi, 

voita päälle vuolaisevi. 

Paimen parka kuivan leivän, 

kuivan kuoren kurskuttavi, 

kauraisen kavertelevi, 

lemettisen leikkoavi, 

olkisen ojentelevi, 

petäjäisen peiputtavi, 

veen lipillä luikkoavi 

märän mättähän nenästä. 
”Mene, päivä, viere, vehnä, 

alene, Jumalan aika! 

Kule, päivä, kuusikolle, 

viere, vehnä, vitsikölle, 

karkoa katajikolle, 

lennä leppien tasalle! 

Päästä paimenta kotihin 

voivatia vuolemahan, 

rieskoa repäisemähän, 

kakkaroita kaivamahan!” 
Silloin Ilmarin emäntä, 

paimenen pajattaessa, 

Kullervoisen kukkuessa, 

jo oli vuollut voivatinsa, 

itse rieskansa reväisnyt, 
kakkaransa kaivaellut; 
keittänyt vetisen vellin, 
kylmän kaalin Kullervolle, 
jos' oli rakki rasvan syönyt, 
Musti murkinan pitänyt, 
Merkki syönyt mielin määrin, 
Halli haukannut halunsa. 

Lintunen lehosta lauloi, 
pieni lintu pensahasta: 

”Jos oisi aika orjan syöä, 
isottoman illastella.” 

Kullervo, Kalervon poika, 
katsoi pitkän päivän päälle. 
Itse tuon sanoiksi virkki: 
”Jo nyt on aika atrioia, 
aika ruoalle ruveta, 
evähiä etsiskellä.” 

Ajoi lehmänsä levolle, 
karjan maata kankahalle; 
itse istui mättähälle, 
vihannalle turpehelle. 
Laski laukkunsa selästä, 
otti leivän laukustansa, 
katselevi, kääntelevi. 
Tuosta tuon sanoiksi virkki: 

”Moni on kakku päältä kaunis, 
kuorelta kovin sileä, 
vaan on silkkoa sisässä, 
akanoita alla kuoren.” 
Veti veitsensä tupesta 
leivän leikkaellaksensa: 
veitsi vierähti kivehen, 
kasahutti kalliohon; 
terä vieri veitsosesta, 
katkesi kurauksuesta. 
Kullervo, Kalervon poika, 
katselevi veitsyttänsä, 
itse päätyi itkemähän. 
Sanan virkkoi, noin nimesi: 
”Yks' oli veitsi veikkoutta, 
yksi rauta rakkautta, 
isän saamoa eloa, 
vanhemman varustamata; 
senki katkaisin kivehen, 
karahutin kalliohon, 
leipähän pahan emännän, 
pahan vaimon paistamahan! 
”Millä nyt maksan naisen naurun, 
naisen naurun, piian pilkan, 
akan ilkeän evähät, 
pahan porton paistannaiset?” 
Varis vaakkui varvikosta, 

varis vaakkui, korppi koikkui: 
”Oi on kurja kullansolki, 
ainoa Kalervon poika! 
Mit’ olet mielellä pahalla, 
syämellä synkeällä? 
Ota vitsa viiakosta, 
koivu korven notkelmosta, 
aja suolle sontareiet, 
lehmät liejuhun levitä 
puolen suurille susille, 
toisen korven kontioille! 
”Kaikoa suet kokohon, 
karhut kaikki katrahasen! 
Suet pistä Pienikiksi, 
karhut Kyytäksi kyhäise, 
aja karjana kotihin, 
kirjavana kartanolle! 
Sillä maksat naisen naurun, 
pahan vaimon parjaukset.” 
Kullervo, Kalervon poika, 
itse tuon sanoiksi virkki: 
”Malta, malta, hiien huora! 
Jos itken isoni veistä, 
vielä itkenet itseki, 
itket lypsylehmiäsi.” 
Otti vitsan viiakosta, 


130 katajaisen karjanruoskan; 

sorti suohon lehmäkarjan, 
härät murtohon murenti 
puoliksi susien syöä, 
puolen korven kontioille. 
Suet lausui lehmäsiksi, 
karhut karjaksi rakenti, 
minkä pisti Pienikiksi, 
kunka Kyytäksi kyhäisi. 
Lonkui päivä lounahasen, 
kiertyi keski-illoillensa, 
kulki kuusikon tasalle, 
lenti lehmäslypsykselle. 
Tuo pahainen paimen raiska, 
Kullervo, Kalervon poika, 
ajoi kontiot kotihin, 
susikarjan kartanolle. 
Vielä neuvoi karhujansa, 
susillensa suin puheli: 
”Repäise emännän reisi, 
pure puoli pohkeata, 
kun tulevi katsomahan, 
lyykistäikse lypsämähän!” 
Teki luikun lehmän luista, 
härän sarvesta helinän, 
torven Tuomikin jalasta, 
pillin Kirjon kinterestä. 
Lujahutti luikullansa, 


160 


170 


175 


toitahutti torvellansa 
kolmasti kotimäellä, 
kuuesti kujosten suussa. 
Tuop' on Ilmarin emäntä, 
sepon akka, selvä nainen, 
viikon maiotta viruvi, 
kesävoitta kellettävi. 
Kuuli suolta soittamisen, 
kajahuksen kankahalta. 
Sanovi sanalla tuolla, 
lausui tuolla lausehella: 
”Ole kiitetty, Jumala! 
Torvi soipi, karja saapi! 
Mist' on orja sarven saanut, 
torven raataja tavannut, 
kun tuo soitelleen tulevi, 
toitatellen torvettavi, 
puhki korvani puhuvi, 
läpi pääni läylentävi?” 
Kullervo, Kalervon poika, 
sanan virkkoi, noin nimesi: 
”Suolt' on orja sarven saanut, 
tuonut torven liettehestä. 
Jo nyt on karjasi kujalla, 
lehmät lääväpellon päässä; 
saaospa savun panohon, 
käyös lehmät lypsämähän!” 

Sepä Ilmarin emäntä 
käski muorin lypsämähän: 
”Käypä, muori, lypsämähän, 
raavahat rakentamahan! 
Enpä itse ennättäisi 
taikinan alustehelta.” 

Kullervo, Kalervon poika, 
sanan virkkoi, noin nimesi: 
”Ainapa hyvät emännät, 
taitavat taloiset vaimot 
itse ennen lehmät lypsi, 
itse raavahat rakenti.” 

Siitä Ilmarin emäntä 
sai itse savupanolle, 
tuosta lypsylle tulevi. 
Katsoi kerran karjoansa, 
silmäeli siivatoita; 
sanan virkkoi, noin nimesi: 
”Karja on kaunihin näköinen, 
siivatat sileäkarvat, 
kaikki ilveksen iholla, 
metsän uuhen untuvalla, 
tuntuvilla tummelilla, 
nännillä näpähyvillä.” 

Lyhmistihe lypsämähän, 
heittihe heruttamahan. 
Veti kerran, tuosta toisen, 

kohta kolmatta yritti: 

susi päälle suimastaikse, 

karhu päälle kuopaiseikse. 

Susi suun revittelevi, 

karhu kiskoi kinttusuonet, 

puri puolen pohkeata, 

katkoi kannan sääriluusta. 
Kullervo, Kalervon poika, 

sillä kosti piian pilkan, 

piian pilkan, naisen naurun, 

pahan vaimon palkan maksoi. 
Ilmarin iso emäntä 

itse loihe itkemähän, 

sanan virkkoi, noin nimesi: 

”Pahoin teit sä, paimo parka! 

Ajoit kontiot kotihin, 

suet suurille pihoille!” 
Kullervo, Kalervon poika, 

tuopa tuohon vastaeli: 

”Pahoin tein mä, paimen parka, 

et hyvin, emäntä parka! 

Leivoit sie kivisen leivän, 

kakun paistoit kallioisen: 

ve'in veitseni kivehen, 

karahutin kalliohon 

- ainoan isoni veitsen, 

sukukuntani kuraksen!” 


Sanoi Ilmarin emäntä: 

240 ”Oi sie paimo, armas paimo! 
Myöstytäpä miettehesi, 
perin lausu lausehesi, 
päästä suen suutehista, 


karhun kynnestä kavista! 
24 

Mie sun paioilla parannan, 
kaatioilla kaunistelen, 
syötän voilla, vehnäsillä, 
juotan rieskamaitosilla; 


vuoen syötän raatamatta, 

toisen työlle työntämättä. 
”Kun et jou'u päästämähän, 
käy pian kerittämähän, 
kohta kaaun kuolijaksi, 
muutun mullan muotoiseksi.” 
295 Kullervo, Kalervon poika, 
sanan virkkoi, noin nimesi: 
”Kun on kuollet, kuolkosipa, 
kaotkosi, kun kaonnet! 


Sija on maassa mennehillä, 

kalmassa kaonnehilla, 

maata mahtavaisimmanki, 

leve'immänki levätä.” 
Sanoi Ilmarin emäntä: 

”Oi Ukko, ylijumala! 

265 Jou'uttele jousi suuri, 

katso kaaresi parahin, 
pane vaskinen vasama 
tuon tulisen jousen päälle! 
Työnnytä tulinen nuoli, 
ammu vaskinen vasama, 
ammu kautta kainaloien, 
halki hartiolihojen: 
kaa’a tuo Kalervon poika, 
ammu kurja kuolijaksi 
nuolella teräsnenällä, 
vasamalla vaskisella!” 
Kullervo, Kalervon poika, 
itse tuon sanoiksi virkki: 
”Oi Ukko, ylijumala! 
Elä sie minua ammu! 
Ammu Ilmarin emäntä, 
kaota katala nainen 
siirtymättänsä sijalta, 
kulkematta kunnekana!” 
Siitä Ilmarin emäntä, 
tuo tarkan takojan nainen, 
vieri kohta kuolijaksi, 
kaatui kattilanoeksi 
oman pirttinsä pihalle, 
kape'ille kartanoille. 
Se oli meno nuoren naisen, 
kanssa kaunihin emännän, 


jot’ oli viikon valvateltu, 

vuosin kuusin kuulusteltu 
295 Ilmarin iki-iloksi, 

sepon kuulun kunniaksi. 


34. RUNO 


Kullervo pakenee Ilmarisen luota, harhailee kodittomana ja 
löytää äitinsä elossa. Aiti kertoo Kullervon sisaren 
kadonneen marjametsään. 


10 


15 


20 


Kullero, Kalervon poika, 
sinisukka äijön lapsi, 
hivus keltainen, korea, 
kengän kauto kaunokainen, 
itse läksi astumahan 
luota seppo Ilmarisen, 
ennenkuin isäntä saisi 
naisen kuolon korvihinsa, 
painuisi pahoille mielin, 
tapahtuisi tappelohon. 

Läksi soitellen seposta, 
ilon lyöen Ilman mailta, 
kullervoiten kankahalla, 
patakoitellen palolla: 
suo sorahti, maa järähti, 
kangas vastahan kajahti 
Kullervoisen soitantoa, 
ilkeän ilonpitoa. 

Kuului se sepon pajahan. 
Seppo seisottui pajassa, 
sai kujalle kuulemahan, 
kartanolle katsomahan, 

mikä soitanta salolla, 
kullervointa kankahalla. 
Jo näki toet totiset, 
valehettomat, vakaiset: 
näki naisen nukkunehen, 
kaunoisensa kaatunehen, 
kaatunehen kartanolle, 
kellistynehen keolle. 
Siihen seppo seisottihe 
syämellä synkeällä. 
Puuttui yöksi itkemähän, 
viikoksi vetistämähän. 
Mieli ei tervoa parempi, 
syän ei syttä valkeampi. 
Itse Kullervo käveli, 
astui eelle jonnekunne, 
päivän korpia kovia, 
hiien hirsikankahia. 
Illan tullen, yön pimeten 
päätyi maahan mättähälle. 
Siinä istuvi isotoin, 
armotoin ajattelevi: 
”Mikä lie minunki luonut, 
kuka kurjaisen kuvannut 
kuuksi päiväksi kululle, 
iäkseni ilman alle? 
”Kotihinsa muut menevät, 

majoillensa matkoavat: 
mull' on korvessa kotini, 
kankahalla kartanoni, 
tuulessa tulisijani, 
satehessa saunan löyly. 

”Ellöspä, hyvä Jumala, 
elkösi sinä ikänä 
luoko lasta luonnotointa 
eikä aivan armotointa, 
isotointa alle ilman, 
emotointa ensinkänä, 
niinkuin loit minun, Jumala, 
minun kurjaisen kuvasit, 
loit kuin lokkien sekahan, 
karille meren kajavan! 
Päivä pääskyille tulevi, 
varpusille valkenevi, 
ilo ilman lintusille; 
ei minulle milloinkana, 
tule ei päivä polvenensa, 
ei ilo sinä ikänä! 

”En tieä tekijätäni 
enkä tunne tuojoani. 
Liekö telkkä tielle tehnyt, 
sorsa suolle suorittanut, 
tavi rannalle takonut, 
koskelo kiven kolohon? 

”Piennä jäin minä isosta, 
matalana maammostani. 
Iso kuoli, äiti kuoli, 
kuoli muu sukuni suuri; 
jätti mulle jäiset kengät, 
sukat uhkuiset unohti; 
jätti jäisille jälille, 
pyöriville portahille, 
joka suohon sortumahan, 
likahan litistymähän... 

”Vaan en nyt iällä tällä, 
en mä vielä jouakana 
soille sotkuportahiksi, 
silloiksi likasijoille. 

Enkä sinnes suohon sorru, 
kunnes kannan kahta kättä, 
viittä sormea viritän, 

kynttä kymmentä ylennän.” 

Jopa juohtui mielehensä, 
puuttui aivohon ajatus 
käyä Untamon kylähän, 
kostoa isonsa kohlut, 
ison kohlut, maammon mahlat, 
itsensä pahoin-piännät. 

Sanan virkkoi, noin nimesi: 
”Vuota, vuota, Untamoinen, 
maltapa, sukuni surma! 

Kun tulen minä sotahan, 
tokko saan tuvat tuhaksi, 
kartanot kekälehiksi?” 

Tuli akka vastahansa, 
siniviitta viian eukko. 
Hänpä tuon sanoiksi virkki, 
itse lausui, noin nimesi: 
”Kunne läksit, Kullervoinen, 
kaaloat, Kalervon poika?” 

Kullervo, Kalervon poika, 
sanan virkkoi, noin nimesi: 
”Juohtui mielehen minulle, 
puuttui aivohon ajatus 
mennä tuonne toisialle, 
käyä Untamon kylähän, 
kostoa sukuni surma, 
ison kohlut, maammon mahlat, 
polttoa tuvat tuhaksi, 
kypeniksi kyyetellä.” 

Akka tuo sanoiksi virkki, 
itse lausui, noin nimesi: 

”Ei ole surmattu sukusi, 
viel' ei kaatunut Kalervo. 
On sulla iso elossa, 
maammo maille tervehenä.” 

”Oi on armas akkaseni! 
Sano, armas akkaseni: 

missäpä minun isoni, 
kussa kaunis kantajani?” 

”Tuollapa sinun isosi, 
tuolla kaunis kantajasi 
Lapin laajalla rajalla, 
kalalammin laitehella.” 

”Oi on armas akkaseni! 
Sano, armas akkaseni: 
mitenkä mä sinne pääsnen, 
kuten kulkea osannen?” 

”Hyvä on sinne päästäksesi, 
ouonkin osataksesi, 
korven kolkka käyäksesi, 
joen ranta juostaksesi. 

Astut päivän, tuosta toisen, 
astut kohta kolmannenki, 
kulet kohti luotehesen. 
Vaara vastahan tulevi: 

sie astu alatse vaaran, 

käy vaaran vasenta puolta! 
Tuostapa joki tulevi 

oikealle puolellesi: 

käy sitä joen sivua 

kolmen kosken kuohumitse! 
Tulet niemen tutkaimehen, 
pääyt päähän pitkän kaiskun; 
tupa on niemen tutkaimessa, 


kalasauna kaiskun päässä: 
siinäpä iso elävi, 

160 siinä kaunis kantajasi, 
siinäpä sisaresiki, 
kaksi kaunista tytärtä.” 

Kullervo, Kalervon poika, 
läksi tuosta astumahan. 

165 Astui päivän, tuosta toisen, 
astui kohta kolmannenki, 
kulki kohti luotehesen. 

Tuli vaara vastahansa: 
hän astui alaisin puolin, 

170 vaaran lievettä vasenta. 
Joutuvi joelle tuosta: 
astuvi joen sivua, 
jokivarrutta vasenta. 

Kulki kolmen kosken kautta, 

175 tuli niemen tutkaimehen, 
päätyi päähän pitkän niemen: 
tupa oli niemen tutkaimessa, 
kalasauna kaiskun päässä. 

Meni hän tupahan tuosta 

180 — eipä tunneta tuvassa: 
”Mistä vieras veen takoa, 
kusta kulkijain kotoisin?” 

”Etkö tunne poikoasi, 
tunne et lastasi omoa, 

jonka Untamon urohot 
veivät kanssansa kotihin 
ison vaaksan varrellisna, 
emon värttinän pituisna?” 
Emo ennätti sanoa, 
vaimo vanha lausuella: 
”Ohoh poikani poloinen, 
ohoh kurja kullansolki! 
Ettäpäs elävin silmin 
näitä maita matkaelet, 
kun jo itkin kuolleheksi, 
jo kauan kaonneheksi! 
”Kaks' oli poikoa minulla, 
kaksi kaunista tytärtä. 
Niist' oli osattomalta 
kaksi vanhinta kaonnut: 
poika suurehen sotahan, 
tyttö tietämättömihin. 
Poikani tuli takaisin, 
eipä tyttö tullekana.” 
Kullervo, Kalervon poika, 
itse ennätti kysyä: 
”Kunne tyttösi katosi, 
minne sai sisarueni?” 
Emo tuon sanoiksi virkki, 
itse lausui, noin nimesi: 
”Tuonne tyttöni katosi, 


215 


220 


tuonne sai sisaruesi: 
läksi marjahan metsälle, 
alle vaaran vaapukkahan; 
sinnepä kana katosi, 
lintu kuoli liian surman, 
surmahan sanattomahan, 
nimen tietämättömähän. 
”Kenen tyttöä ikävä? 
Kenen muun, kun ei emonsa! 
Emon etso eellimäisnä, 
emon etso, emon kaiho. 
Läksinpä, emo poloinen, 
etsimähän tyttöäni; 


225 juoksin korvet kontiona, 

salot saukkona samosin. 
Etsin päivän, tuosta toisen, 
etsin kohta kolmannenki. 
Päivän kolmannen perästä, 
viikon päästä viimeistäki 
nousin suurelle mäelle, 
korkealle kukkulalle. 
Huusin tuosta tyttöäni, 
kaonnutta kaihoelin: 
'Missä olet, tyttöseni? 
Tule jo, tyttöni, kotihin!' 
”Noinpa huusin tyttöäni, 
kaonnutta kaipaelin. 


Vaarat vastahan saneli, 
240 kankahat kajahtelivat: 
'Elä huua tyttöäsi, 
elä huua, hoilaele! 
Ei se saa sinä ikänä, 
ei paloa polvenansa 
245 emon entisen tiloille, 
taaton vanhan valkamoille.”” 


35. RUNO 


Kullervo epäonnistuu kotitöissä. Veromatkalla hän tapaa 
sisarensa, jota ei tunnista, ja viettelee tämän. Sisar 
hukuttautuu, Kullervo palaa kotiin ja suunnittelee kostoa 
Untamolle. 

Kullervo, Kalervon poika, 
sinisukka äijön lapsi, 
sai tuosta elelemähän 
alla varjon vanhempien; 
ei saanut älyämähän, 
miehen mieltä ottamahan, 
kun oli kaltoin kasvateltu, 
tuhmin lasna tuuiteltu 
luona kalton kasvattajan, 
tuon on tuhman tuuittajan. 
Poika työlle työnteleikse, 
raaolle rakenteleikse. 
Kaalasi kalastamahan, 
nuotan suuren souantahan. 
Itse tuossa noin sanovi, 
airo käessä arvelevi: 
”Veänkö väen mukahan, 
souan tarmoni takoa 
vai veän asun mukahan, 
souan tarpehen takoa?” 
Perimies perältä lausui, 

sanan virkkoi, noin nimesi: 
”Jos veät väen mukahan, 
souat tarmosi takoa, 
et vetäne purtta poikki 
etkä hankoja hajalle.” 
Kullervo, Kalervon poika, 
veälti väen mukahan, 
souti tarmonsa takoa: 
souti poikki puiset hangat, 
katajaiset kaaret katkoi, 
venon haapaisen hajotti. 
Sai Kalervo katsomahan. 
Sanan virkkoi, noin nimesi: 
”Ei sinusta soutajaksi! 
Souit poikki puiset hangat, 
katajaiset kaaret katkoit, 
koko haapion hajotit! 
Mene nuotan tarvontahan! 
Lienet tarpoja parempi.” 
Kullervo, Kalervon poika, 
meni nuotan tarvontahan. 
Itse tuossa tarpoimelta 
sanan virkkoi, noin nimesi: 
”Tarvonko olan takoa, 
panen miehuuen nojassa 
vai panen asun mukahan, 
tarvon tarpehen takoa?” 

Vetäjä sanansa virkki: 
”Mi on siitä tarpojasta, 
ku ei tarvo olan takoa, 
pane miehuuen nojassa!” 
Kullervo, Kalervon poika, 
tarpaisi olan takoa, 
pani miehuuen nojassa: 
ve'en velliksi seotti, 
tarpoi nuotan tappuroiksi, 
kalat liivaksi litsotti. 

Sai Kalervo katsomahan. 
Sanan virkkoi, noin nimesi: 
”Ei sinusta tarpojaksi! 
Tarvoit nuotan tappuroiksi, 
ruumeniksi pullot rouhit, 
selykset paloin paloitit! 
Lähe viemähän vetoja, 
maarahoja maksamahan! 
Lienet matkassa parempi, 
taipalella taitavampi.” 

Kullervo, Kalervon poika, 
sinisukka äijön lapsi, 
hivus keltainen, korea, 
kengän kauto kaunokainen, 
läksi viemähän vetoja, 
maajyviä maksamahan. 

Vietyä vetoperänsä, 

maajyväset maksettua 
rekehensä reutoaikse, 
kohennaikse korjahansa. 
Alkoi kulkea kotihin, 
matkata omille maille. 
Ajoa järyttelevi, 
matkoansa mittelevi 
noilla Väinön kankahilla, 
ammoin raatuilla ahoilla. 
Neiti vastahan tulevi, 
hivus kulta hiihtelevi 
noilla Väinön kankahilla, 
ammoin raatuilla ahoilla. 
Kullervo, Kalervon poika, 
jo tuossa piättelevi; 
alkoi neittä haastatella, 
haastatella, houkutella: 
”Nouse, neito, korjahani, 
taaksi maata taljoilleni!” 
Neiti suksilta sanovi, 
hiihtimiltä hiioavi: 
”Surma sulle korjahasi, 
tauti taaksi taljoillesi!” 
Kullervo, Kalervon poika, 
sinisukka äijön lapsi, 
iski virkkua vitsalla, 
helähytti helmivyöllä. 

Virkku juoksi, matka joutui, 
tie vieri, reki rasasi. 

Ajoa järyttelevi, 

matkoansa mittelevi 
selvällä meren selällä, 
ulapalla aukealla. 

Neiti vastahan tulevi, 
kautokenkä kaaloavi 
selvällä meren selällä, 
ulapalla aukealla. 

Kullervo, Kalervon poika, 
hevoista piättelevi, 
suutansa sovittelevi, 
sanojansa säätelevi: 

”Tule korjahan, korea, 
maan valio, matkoihini!” 

Neiti vastahan sanovi, 
kautokenkä kalkuttavi: 
”Tuoni sulle korjahasi, 
Manalainen matkoihisi!” 

Kullervo, Kalervon poika, 
sinisukka äijön lapsi, 
iski virkkua vitsalla, 
helähytti helmivyöllä. 
Virkku juoksi, matka joutui, 
reki vieri, tie lyheni. 

Ajavi karettelevi, 


130 matkoansa mittelevi 

noilla Pohjan kankahilla, 
Lapin laajoilla rajoilla. 
Neiti vastahan tulevi, 
tinarinta riioavi 
noilla Pohjan kankahilla, 
Lapin laajoilla rajoilla. 
Kullervo, Kalervon poika, 
hevoistansa hillitsevi, 
suutansa sovittelevi, 
sanojansa säätelevi: 
”Käy, neito, rekoseheni, 
armas, alle vilttieni, 
syömähän omeniani, 
puremahan päähkeniä!” 
Neiti vastahan sanovi, 
tinarinta riuskuttavi: 
”Sylen, kehno, kelkkahasi, 
retkale, rekosehesi! 
Vilu on olla viltin alla, 
kolkko korjassa eleä.” 
Kullervo, Kalervon poika, 
sinisukka äijön lapsi, 
koppoi neion korjahansa, 
reualti rekosehensa, 
asetteli taljoillensa, 
alle viltin vieretteli. 

Neiti tuossa noin sanovi, 
tinarinta riitelevi: 
”Päästä pois minua tästä, 
laske lasta vallallensa 
kunnotointa kuulemasta, 
pahalaista palvomasta, 
tahi potkin pohjan puhki, 
levittelen liistehesi, 
korjasi pilastehiksi, 
rämäksire'en retukan!” 
Kullervo, Kalervon poika, 
sinisukka äijön lapsi, 
aukaisi rahaisen arkun, 
kimahutti kirjakannen; 
näytteli hope'itansa, 
verkaliuskoja levitti, 
kultasuita sukkasia, 
vöitänsä hopeapäitä. 
Verat veivät neien mielen, 
raha muutti morsiamen, 
hopea hukuttelevi, 
kulta kuihauttelevi. 
Kullervo, Kalervon poika, 
sinisukka äijön lapsi, 
tuossa neittä mairotteli, 
kuihutteli, kutkutteli, 
käsi orosen ohjaksissa, 

toinen neitosen nisoissa. 

Siinä neitosen kisasi, 
tinarinnan riu'utteli 
alla vaipan vaskikirjan, 
päällä taljan taplikkaisen. 

Jo antoi Jumala aamun, 
toi Jumala toisen päivän. 
Niin neiti sanoiksi virkki, 
kysytteli, lausutteli: 

”Mist' olet sinä sukuisin, 
kusta, rohkea, rotuisin? 
Lienet suurtaki sukua, 
isoa isän aloa.” 

Kullervo, Kalervon poika, 
sanan virkkoi, noin nimesi: 
”En ole sukua suurta, 
enkä suurta enkä pientä, 
olen kerran keskimäistä: 
Kalervon katala poika, 
tuhma poika tuiretuinen, 
lapsi kehjo keiretyinen. 
Vaan sano oma sukusi, 
oma rohkea rotusi, 
jos olet sukua suurta, 
isoa isän aloa!” 

Neiti varsin vastoavi, 
sanan virkkoi, noin nimesi: 

”En ole sukua suurta, 
enkä suurta enkä pientä, 
olen kerran keskimäistä: 
Kalervon katala tyttö, 
tyhjä tyttö tuiretuinen, 
lapsi kehjo keiretyinen. 

”Ennen lasna ollessani 
emon ehtoisen eloilla 
läksin marjahan metsälle, 
alle vaaran vaapukkahan. 
Poimin maalta mansikoita, 
alta vaaran vaapukoita; 
poimin päivän, yön lepäsin. 
Poimin päivän, poimin toisen; 
päivälläpä kolmannella 
en tiennyt kotihin tietä: 
tiehyt metsähän veteli, 
ura saatteli salolle. 

”Siinä istuin jotta itkin. 
Itkin päivän jotta toisen; 
päivänäpä kolmantena 
nousin suurelle mäelle, 
korkealle kukkulalle. 
Tuossa huusin, hoilaelin. 
Salot vastahan saneli, 
kankahat kajahtelivat: 
'Elä huua, hullu tyttö, 

elä, mieletöin, melua! 
Fi se kuulu kumminkana, 
ei kuulu kotihin huuto.’ 
”Päivän päästä kolmen, neljän, 
viien, kuuen viimeistäki 
kohennihin kuolemahan, 
heitihin katoamahan. 
Enkä kuollut kuitenkana, 
en mä kalkinen kaonnut! 
”Oisin kuollut, kurja raukka, 
oisin katkennut, katala, 
äsken tuosta toisna vuonna, 
kohta kolmanna kesänä 
oisin heinänä helynnyt, 
kukoistellut kukkapäänä, 
maassa marjana hyvänä, 
punaisena puolukkana, 
nämät kummat kuulematta, 
haikeat havaitsematta.” 
Sai toki sanoneheksi, 
kerran kertoelleheksi: 
heti repsahtire'estä, 
siitä juoksihe jokehen, 
kosken kuohu'un kovahan, 
palavahan pyörtehesen. 
Siihen surmansa sukesi, 
kuolemansa kohtaeli; 

löyti turvan Tuonelassa, 
armon aaltojen seassa. 
Kullervo, Kalervon poika, 
pyyhältihe korjastansa, 
alkoi itkeä isosti, 
valitella vaikeasti: 
”Voi poloinen, päiviäni, 
voipa, kurja, kummiani, 
kun pi'in sisarueni, 
turmelin emoni tuoman! 
Voi isoni, voi emoni, 
voi on valtavanhempani! 
Minnekä minua loitte, 
kunne kannoitte katalan? 
Parempi olisin ollut 
syntymättä, kasvamatta, 
ilmahan sikeämättä, 
maalle tälle täytymättä. 
Eikä surma suorin tehnyt, 
tauti oike'in osannut, 
kun ei tappanut minua, 
kaottanut kaksiöisnä.” 
Veitsin länkensä levitti, 
rauoin rahnoi rahkehensa, 
hyppäsi hyvän selälle, 
hyvän laukin lautasille. 
Ajavi palasen maata, 

pikkaraisen piirrältävi, 
päätyvi ison pihoille, 
oman taaton tanterelle. 
Emo päätyvi pihalle: 
”Oi emoni, kantajani! 
Kun oisit, emo kuluni, 
synnyteltäissä minua 
pannut saunahan savua, 
lyönyt saunan salpa päälle, 
tukahuttanut savuhun, 
kaottanut kaksiöisnä, 
vienyt hurstilla vetehen, 
upotellut uutimella, 
luonut tuutusen tulehen, 
liekun lietehen sysännyt! 
”Oisiko kylä kysynyt: 
'Missä tuutunen tuvasta, 
mitä sauna salpa päällä?’ 
Sinä oisit vastannunna: 
”Tuutusen tulessa poltin, 
liekun liesivalkeassa. 
Saunassa te'in ituja, 
ma'ustelin maltahia.”” 
Emo ennätti kysyä, 
vanhempansa tutkaella: 
”Mi sinulla, poikaseni, 
mikä kumma kuulumassa? 

On kuin Tuonelta tulisit, 
Manalalta matkoaisit!” 

Kullervo, Kalervon poika, 
sanan virkkoi, noin nimesi: 
”Jo nyt on kummat kuulununna, 
turmiot tapahtununna, 
kun pi'in oman sisaren, 
turmelin emoni tuoman! 

”Tulin viennästä vetojen, 
maarahojen maksannasta. 
Päätyi neito vastahani; 
mie tuota kisauttelin: 
se oli sisarueni, 
se oman emoni lapsi! 

”Se jo surmansa sukesi, 
kuolemansa kohtaeli 
kosken kuohu'un kovahan, 
palavahan pyörtehesen. 
Itse en nyt tieäkänä, 
arvoa, älyäkänä, 
kunne surmani sukean, 
kunne, kurja, kuoletaime: 
suuhun ulvovan sutosen, 
karhun kiljuvan kitahan 
vainko vatsahan valahan, 
meren hauin hampahisin?” 

Emo tuon sanoiksi virkki: 

”Ellös menkö, poikaseni, 
suuhun ulvovan sutosen, 
karhun kiljuvan kitahan 
eläkä vatsahan valahan, 
hauin hirmun hampahisin! 
Onpa suurta Suomen nientä, 
sankoa Savon rajoa 
piillä miehen pillojansa, 
hävetä pahoja töitä, 
piillä vuotta viisi, kuusi, 
ynnähän yheksän vuotta, 
kunnes aika armon tuopi, 
vuoet huolen huojentavi.” 
Kullervo, Kalervon poika, 
sanan virkkoi, noin nimesi: 
”Enkä lähe piilemähän, 
en, paha, pakenemahan! 
Lähen surman suun esille, 
Kalman kartanon oville, 
suurille sotasijoille, 
miesten tappotanterille: 
viel' on Unto oikeana, 
mies katala kaatamatta, 
kostamatta taaton kohlut, 
maammon mahlat maksamatta, 
muistamatta muutki vaivat, 
itseni hyvin-piännät.” 


36. RUNO 


Kullervo hyvästelee omaisensa, tuhoaa koko Untamolan ja 
palaa kotiin, jossa elossa on enää koira. Osuttuaan sisarensa 
viettelypaikalle Kullervo tekee itsemurhan. 

Kullervo, Kalervon poika, 

sinisukka äijön lapsi, 

siitä suorikse sotahan, 

vainotielle valmistaikse. 
> Hioi hetken miekkoansa, 

toisen keihoa teroitti. 

Emo tuon sanoiksi virkki: 

”Ellös, poikani poloinen, 

saako suurehen sotahan, 
10 menkö miekan melskehesen! 

Ken suotta sotahan saapi, 

tahallansa tappelohon, 

se soassa surmatahan, 

tapetahan tappelossa, 
15 miekkoihin menetetähän, 

kalpoihinsa kaaetahan. 

”Lähet vuohella sotahan, 

kaurihilla tappelohon. 

Pian vuohi voitetahan, 
20 kauris kaatahan likahan: 

tulet koiralla kotihin, 


sammakolla saat piha'an.” 

Kullervo, Kalervon poika, 
sanan virkkoi, noin nimesi: 
”En mä silloin suohon sorru 
enkä kaau kankahalle, 
korppien kotisijoille, 
variksien vainioille, 
kun sorrun sotatiloille, 
vaivun vainotanterille. 
Somap' on sotahan kuolla, 
kaunis miekan kalskehesen! 
Sorea sotainen tauti: 
äkin poika pois tulevi, 
potematta pois menevi, 
laihtumatta lankeavi.” 

Tuon emo sanoiksi virkki: 
”Kun sinä sotahan kuolet, 
mitä jääpi taatollesi 
vanhan päivänsä varaksi?” 

Kullervo, Kalervon poika, 
sanan virkkoi, noin nimesi: 
”Kuolkohon kyjarikoille, 
kaatukohon kartanolle!” 

”Mitä jääpi maammollesi 
vanhan päivänsä varaksi?” 

”Kuolkohon kupo sylihin, 
läävähän läkähtyköhön!” 

”Mitä jääpi veikollesi 

päivän vastaisen varaksi?” 
”Metsähän menettyköhön, 
vainiolle vaipukohon!” 
”Mitä jääpi siskollesi 
päivän vastaisen varaksi?” 
”Kaivotielle kaatukohon, 
sotkutielle sortukohon!” 
Kullervo, Kalervon poika, 
kohta lähtevi ko'ista. 
Sanovi sanan isolle: 
”Hyvästi, hyvä isoni! 
Itketkö sinä minua, 
koskas kuulet kuolleheksi, 
kansasta kaonneheksi, 
sortuneheksi su'usta?” 
Tuon isä sanoiksi virkki: 
”En minä sinua itke, 
jospa kuulen kuolleheksi: 
poika toinen tehtänehe, 
poika paljoa parempi, 
äijeä älykkähämpi.” 
Kullervo, Kalervon poika, 
sanan virkkoi, noin nimesi: 
”Enkä itke mie sinua, 
kuulisinko kuolleheksi. 
Saan minä mokoman taaton: 
suun savesta, pään kivestä, 

silmät suolta karpaloista, 
parran kuivista kuloista, 
jalat raian haarukasta, 
muun lihan lahosta puusta.” 
Virkkoi siitä veikollensa: 
”Jää hyvästi, veikkoseni! 
Itketkö sinä minua, 
koskas kuulet kuolleheksi, 
kansasta kaonneheksi, 
sortuneheksi su'usta?” 
Veikko tuon sanoiksi virkki: 
”En itke minä sinua, 
josko kuulen kuolleheksi: 
veli toinen saatanehe, 
veli paljoa parempi, 
kahta mointa kaunihimpi.” 
Kullervo, Kalervon poika, 
sanan virkkoi, noin nimesi: 
”Enkä itke mie sinua, 
kuulisinko kuolleheksi. 
Saan minä mokoman veljen: 
pään kivestä, suun savesta, 
silmät suolta karpaloista, 
hiukset kuivista kuloista, 
jalat raian haarukasta, 
muun lihan lahosta puusta.” 
Sanoi siitä siskollensa: 


”Hyvästi, sisarueni! 

105 Itketkö sinä minua, 
koskas kuulet kuolleheksi, 
kansasta kaonneheksi, 
sortuneheksi su'usta?” 

Noin sisar sanoiksi virkki: 

110 ”En itke minä sinua, 
josko kuulen kuolleheksi: 
veli toinen saatanehe, 
veli paljoa parempi, 
äijeä älykkähämpi.” 

115 Kullervo, Kalervon poika, 
sanan virkkoi, noin nimesi: 
”Enkä itke mie sinua, 
kuulisinko kuolleheksi. 
Saan minä mokoman siskon: 

120 pään kivestä, suun savesta, 
silmät suolta karpaloista, 
hiukset kuivista kuloista, 
korvat lammin lumpehista, 


varren vaahteren vesasta.” 

Sanoi siitä äitillensä: 
”Äitiseni, armaiseni, 
minun kaunis kantajani, 
kultainen kulettajani! 
Itketkö sinä minua, 

130 koskas kuulet kuolleheksi, 

kansasta kaonneheksi, 
sortuneheksi su'usta?” 

Tuon emo sanoiksi virkki, 
itse lausui, noin nimesi: 
”Et älyä äitin mieltä, 
arvoa emon syäntä. 
Itkenpä minä sinua, 
kun sun kuulen kuolleheksi, 
väestä vähenneheksi, 
sortuneheksi su'usta: 
itken tulville tupamme, 
siltalauat lainehille, 
kujat kaikki kuurullani, 
läävät länkämöisilläni; 
lumet itken iljeniksi, 
iljenet suliksi maiksi, 
sulat maat vihottaviksi, 
vihottavat viereviksi. 

”Mit' en itkeä ilenne, 
kut' en voine voivotella, 
itkeä inehmisissä, 
itken saunassa saloa, 
yliset kulasvesille, 
saunan lauat lainehille.” 

Kullervo, Kalervon poika, 
sinisukka äijön lapsi, 
läksi soitellen sotahan, 

iloitellen tappelohon. 
Soitti suolla, soitti maalla, 
kajahutti kankahalla, 
rojahutti ruohokossa, 
kulahutteli kulossa. 
Vieri viestinen jälestä, 
sai sanoma korvihinsa: 
”Jo iso kotona kuoli, 
vaipui valtavanhempasi. 
Käypäs tuota katsomahan, 
kuten kuollut hauatahan!” 
Kullervo, Kalervon poika, 
hänpä varsin vastaeli: 
”Kun lie kuollut, kuolkahansa! 
On meillä kotona ruuna, 
millä maahan vietäkähän, 
kalmahan katettakahan!” 
Soitti suolla mennessänsä, 
patakoitteli palolla. 
Vieri viestinen jälestä, 
sai sanoma korvihinsa: 
”Jo veli kotona kuoli, 
vaipui lapsi vanhempasi. 
Käypäs tuota katsomahan, 
kuten kuollut hauatahan!” 
Kullervo, Kalervon poika, 
hänpä varsin vastaeli: 


185 ”Kun lie kuollut, kuolkahansa! 
On siellä ori kotona, 
millä maahan vietäkähän, 
kalmahan katettakahan!” 
Soitti suolla käyessänsä, 
190 kullervoitsi kuusikossa. 
Vieri viestinen jälestä, 
sai sanoma korvihinsa: 
”Jo sisar kotona kuoli, 
vaipui lapsi vanhempasi. 
195 Käypäs tuota katsomahan, 
kuten kuollut hauatahan!” 
Kullervo, Kalervon poika, 
hänpä varsin vastaeli: 


”Kun lie kuollut, kuolkahansa! 

On meillä kotona tamma, 
millä maahan vietäkähän, 
kalmahan katettakahan!” 
Kulaten kulossa astui, 


heläellen heinikossa. 

Vieri viestinen jälestä, 

sai sanoma korvihinsa: 
”Kuoli ehtoinen emosi, 
kaatui maire maammuesi. 
Käypäs tuota katsomahan, 
210 miten miero hautoavi!” 
Kullervo, Kalervon poika, 

sanan virkkoi, noin nimesi: 
”Voi minä poloinen poika, 
kun kuoli emo minulta, 
uupui uutimen tekijä, 
vaipui vaipan kirjoittaja, 
pitkän piustan kehreäjä, 
väkivärttinän vetäjä; 

enk’ ollut luona luopuessa, 
läsnä hengen lähtiessä! 
Lie kuollut kovin viluhun 
vainko leivän puuttehesen? 

”Kuollut koissa pestäköhön 
Saksan saippuavesillä, 
silkkihin si eltäköhön, 
palttinoihin pantakohon! 
Siitä maahan vietäköhön, 
kalmahan katettakohon, 
itkuvirsin vietäköhön, 
laulaen lasettakohon! 

En vielä kotihin joua: 
viel' on Unto kostamatta, 
mies katala kaatamatta, 
ilkeä hävittämättä.” 

Meni soitellen sotahan, 
ilon lyöen Untolahan. 
Sanan virkkoi, noin nimesi: 
”Oi Ukko, ylijumala! 


Jos nyt mulle miekan saisit 
240 sekä kalvan kaunihimman, 
joka joukolle pitäisi, 
saattaisi satalu'ulle!” 
Saip' on miekan mielehisen, 
kalvan kaikkien parahan, 
245 jolla kaatoi kaiken kansan, 
joukon Untamon hävitti. 
Tuvat poltteli poroksi, 
kypeniksi kyyetteli: 
kivet jätti kiukahista, 
250 pitkän pihlajan pihoista. 
Kullervo, Kalervon poika, 
jo tuosta kotihin kääntyi 
ison entisen tuville, 
vanhempansa vainioille: 
255 tupa on tyhjä tultuansa, 
autio avattuansa; 
ei tulla likistämähän, 
käyä kättä antamahan. 
Antoi kättä hiilokselle: 
260 hiilet kylmät hiiloksessa. 
Tuosta tunsi tultuansa: 
ei ole emo elossa. 
Pisti kättä kiukahalle: 
kivet kylmät kiukahassa. 
265 Tuosta tunsi tultuansa: 


21 


GC 


275 


28 


GS 


290 


ei ole iso elossa. 

Loi on silmät sillan päälle: 
silta kaikki siivomatta. 
Tuosta tunsi tultuansa: 
ei ole sisar elossa. 

Vieri valkamavesille: 
ei venettä valkamassa. 
Tuosta tunsi tultuansa: 
ei ole veli elossa. 

Loihe siitä itkemähän; 
itki päivän, itki toisen. 
Itse tuon sanoiksi virkki: 
”Oi on ehtoinen emoni! 
Mitäs mulle tänne heitit 
eläessä tällä maalla? 

”Et kuule, emo, minua, 
jos ma silmillä siherrän 
eli kulmilla kujerran, 
päälaella lausuelen!” 

Emo hauasta havasi, 
alta mullan muistuttavi: 
”Jäihän multa Musti koira 
käyäksesi metsämaille. 
Ota koirasi keralle, 
mene tuonne metsämaille, 
ylös korpehen kohoa 
metsän tyttöjen tyköhön, 


sinipiikojen pihalle, 
havulinnan liepehille, 
295 evähiä etsimähän, 
antia anelemahan!” 
Kullervo, Kalervon poika, 
otti koiransa keralle, 
läksi tietä telkkimähän, 
300 korpehen kohoamahan. 
Kävi matkoa vähäisen, 
astui tietä pikkaraisen; 
tuli tuolle saarekselle, 
tuolle paikalle tapahtui, 
305 kuss' oli piian pillannunna, 
turmellut emonsa tuoman. 
Siin’ itki ihana nurmi, 
aho armahin valitti, 


nuoret heinät hellitteli, 

kuikutti kukat kanervan 
tuota piian pillamusta, 
emon tuoman turmelusta: 
eikä nousnut nuori heinä, 
kasvanut kanervan kukka, 
315 ylennyt sijalla sillä, 
tuolla paikalla pahalla, 
kuss’ oli piian pillannunna, 
emon tuoman turmellunna. 
Kullervo, Kalervon poika, 


320 tempasi terävän miekan; 
katselevi, kääntelevi, 
kyselevi, tietelevi. 

Kysyi mieltä miekaltansa, 
tokko tuon tekisi mieli 

325 syöä syyllistä lihoa, 
viallista verta juoa. 

Miekka mietti miehen mielen, 
arvasi uron pakinan. 
Vastasi sanalla tuolla: 

330 ”Miks' en söisi mielelläni, 
söisi syyllistä lihoa, 
viallista verta joisi? 

Syön lihoa syyttömänki, 
juon verta viattomanki.” 

335 Kullervo, Kalervon poika, 
sinisukka äijön lapsi, 
pään on peltohon sysäsi, 
perän painoi kankahasen, 


kären käänti rintahansa, 

itse iskihe kärelle. 
Siihen surmansa sukesi, 
kuolemansa kohtaeli. 

Se oli surma nuoren miehen, 
kuolo Kullervo urohon, 
345 loppu ainakin urosta, 
kuolema kovaosaista. 


Silloin vanha Väinämöinen, 
kunpa kuuli kuolleheksi, 
Kullervon kaonneheksi, 

350 sanan virkkoi, noin nimesi: 
”Elkötte, etinen kansa, 
lasta kaltoin kasvatelko 
luona tuhman tuuittajan, 
vierahan väsyttelijän! 

355 Lapsi kaltoin kasvattama, 
poika tuhmin tuuittama 
ei tule älyämähän, 
miehen mieltä ottamahan, 
vaikka vanhaksi eläisi, 

360 varreltansa vahvistuisi.” 


37. RUNO 


Ilmarinen itkee kuollutta vaimoaan. Hän takoo kultaneidon 

mutta pettyy sen kylmyyteen. 
Se on seppo Ilmarinen 
naista itki illat kaiket, 
yöt itki unettomana, 
päivät einehettömänä; 

5 aamut aikaisin valitti, 
huomeniset huokaeli, 
kun oli kuollut nuori nainen, 
kaunis kalmahan katettu. 
Eipä kääntynyt käessä 

10 vaskinen vasaran varsi, 
kuulunut pajasta kalke 
yhen kuuhuen kululla. 

Sanoi seppo Ilmarinen: 
”En tieä, poloinen poika, 

15 miten olla, kuin eleä. 
Istun yön eli makoan, 
äijä on yötä, tunti tuhma, 
vaivoja, matala mahti. 

”Ikävät on iltaseni, 

20 apeat on aamuseni, 
äsken yöllä äitelämpi, 
havatessa haikeampi. 

Ei ole iltoja ikävä, 

ei apea aamyjani, 

mure muita aikojani: 
ihanaistani ikävä, 
apeainen armastani, 
mure mustakulmaistani. 

”Jo vainen iällä tällä 
use'in minun utuisen 
keskiöisissä unissa 
koura tyhjeä kokevi, 
käsi vaalivi valetta 
kupehelta kummaltaki.” 

Seppo naisetta elävi, 
puolisotta vanhenevi. 

Itki kuuta kaksi, kolme. 
Niinpä kuulla neljännellä 
poimi kultia mereltä, 
hope'ita lainehilta; 

keräsi kekosen puita, 
kolmekymmentä rekoista; 
puunsa poltti hiililöiksi, 
hiilet ahjohon ajeli. 

Otti noita kultiansa, 
valitsi hope'itansa 
sykysyisen uuhen verran, 
verran talvisen jäniksen. 
Työnti kullat kuumentohon, 
ajoi ahjohon hopeat, 

pani orjat lietsomahan, 
palkkalaiset painamahan. 

Orjat lietsoi löyhytteli, 
palkkalaiset painatteli 
kintahattomin kätösin, 
hatuttoman hartioisen. 
Itse seppo Ilmarinen 
ahjoa kohentelevi, 
pyyti kullaista kuvaista, 
hope'ista morsianta. 

Ei orjat hyvästi lietso 
eikä paina palkkalaiset. 
Se on seppo Ilmarinen 
itse löihe lietsomahan. 
Lietsahutti kerran, kaksi, 
niin kerralla kolmannella 
katsoi ahjonsa alusta, 
lietsehensä liepehiä, 
mitä ahjosta ajaikse, 
tungeikse tulisijasta. 

Uuhi ahjosta ajaikse, 
lähetäikse lietsehestä, 
karva kulta, toinen vaski, 
kolmas on hopeakarva. 
Muut tuota ihastelevi, 
ei ihastu Ilmarinen. 

Sanoi seppo Ilmarinen: 

”Se susi sinuista toivoi! 
Toivon kullaista sopua, 
hope'ista puolisoa.” 

Siitä seppo Ilmarinen 
uuhen työntävi tulehen. 
Liitti kultia lisäksi, 
hope'ita täytteheksi, 
pani orjat lietsomahan, 
palkkalaiset painamahan. 

Orjat lietsoi löyhytteli, 
palkkalaiset painatteli 
kintahattomin kätösin, 
hatuttoman hartioisen. 
Itse seppo Ilmarinen 
ahjoa kohentelevi, 
pyyti kullaista kuvoa, 
hope'ista morsianta. 

Ei orjat hyvästi lietso 
eikä paina palkkalaiset. 
Se on seppo Ilmarinen 
itse loihe lietsomahan. 
Lietsahutti kerran, kaksi, 
niin kerralla kolmannella 
katsoi ahjonsa alusta, 
lietsehensä liepehiä, 
mitä ahjosta ajaikse, 
lähetäikse lietsehestä. 

Varsa ahjosta ajaikse, 
lähetäikse lietsehestä, 
harja kulta, pää hopea, 
kaikki vaskesta kaviot. 
Muut tuota hyvin ihastui, 
ei ihastu Ilmarinen. 

Sanoi seppo Ilmarinen: 
”Se susi sinuista toivoi! 
Toivon kullaista sopua, 
hope'ista puolisoa.” 

Siitä seppo Ilmarinen 
varsan työntävi tulehen. 
Liitti kultia lisäksi, 
hope'ita täytteheksi, 
pani orjat lietsomahan, 
palkkalaiset painamahan. 

Orjat lietsoi löyhytteli, 
palkkalaiset painatteli 
kintahattomin kätösin, 
hatuttoman hartioisen. 
Itse seppo Ilmarinen 
ahjoa kohentelevi, 
pyyti kullaista kuvoa, 
hope'ista morsianta. 

Ei orjat hyvästi lietso 
eikä paina palkkalaiset. 
Se on seppo Ilmarinen 

itse loihe lietsomahan. 
Lietsahutti kerran, kaksi, 
niin kerralla kolmannella 
katsoi ahjonsa alusta, 
lietsehensä liepehiä, 
mitä ahjosta ajaikse, 
lähetäikse lietsehestä. 
Neiti ahjosta ajaikse, 
kultaletti lietsehestä, 
pää hopea, kassa kulta, 
varsi kaikki kaunokainen. 
Muut tuota pahoin pelästyi, 
ei pelästy Ilmarinen. 
Siitä seppo Ilmarinen 
takoi kullaista kuvoa, 
takoi yön levähtämättä, 
päivän pouahuttamatta. 
Jalat laati neitoselle, 


150 jalat laati, käet kuvasi: 

eipä jalka nousekana, 
käänny käet syleilemähän. 

Takoi korvat neiollensa: 
eipä korvat kuulekana. 
Niin sovitti suun sorean, 
suun sorean, sirkut silmät. 
Saanut ei sanoa suuhun 
eikä silmähän suloa. 

Sanoi seppo Ilmarinen: 
”Oisi tuo sorea neito, 
kun oisi sanallisena, 
mielellisnä, kielellisnä.” 

Saattoi siitä neitosensa 
utuisehen uutimehen, 
pehme'ille pääaloille, 
sulkkuisille vuotehille. 

Siitä seppo Ilmarinen 
lämmitti kylyn utuisen, 
laati saunan saipuaisen; 
vastat varpaiset varusti, 
vettä kolme korvollista, 
jolla peiponen peseikse, 
pulmunen puhasteleikse 
noista kullan kuonasista. 

Kylpi seppo kyllitellen, 
valelihe vallotellen. 
Neien vierehen venähti 
utuisehen uutimehen, 
teltahan teräksisehen, 
rankisehen rautaisehen. 

Siinä seppo Ilmarinen 
heti yönä ensimäisnä 
kyllä peitettä kysyvi, 
vaippoja varustelevi, 
kahet, kolmet karhuntaljat, 

viiet, kuuet villavaipat, 
maata kera puolisonsa, 
tuon on kultaisen kuvansa. 

Se oli kylki kyllä lämmin, 
ku oli vasten vaippojansa; 
ku oli nuorta neittä vasten, 
vasten kullaista kuvoa, 
se oli kylki kylmimässä, 
oli hyyksi hyytymässä, 
meren jääksi jäätymässä, 
kiveksi kovoamassa. 

Sanoi seppo Ilmarinen: 
”Ei tämä hyvä minulle! 
Vienen neien Väinölähän 
Väinämöiselle varaksi, 
polviseksi puolisoksi, 
kainaloiseksi kanaksi.” 

Viepi neien Väinölähän. 
Sitte sinne tultuansa 
sanan virkkoi, noin nimesi: 
”Oi sie vanha Väinämöinen! 
Tuossa on sinulle tyttö, 
neiti kaunis katsannolta, 
eik' ole suuri suun piolta, 
kovin leuoilta leveä.” 

Vaka vanha Väinämöinen 
katsahti kuvoa tuota, 

luopi silmät kullan päälle. 
Sanan virkkoi, noin nimesi: 
”Miksi toit minulle tuota, 
tuota kullan kummitusta?” 

Sanoi seppo Ilmarinen: 
”Miksi muuksi kuin hyväksi! 
Polviseksi puolisoksi, 
kainaloiseksi kanaksi.” 

Sanoi vanha Väinämöinen: 
”Oi on seppo veikkoseni! 
Tunge neitosi tulehen, 
tao kaikiksi kaluiksi, 
tahi vie Venäehelle, 
saata Saksahan kuvasi 
rikkahien riian naia, 
suurien soan kosia! 

Ei sovi minun su'ulle, 
ei minullen itselleni 
naista kullaista kosia, 
hope'ista huolitella.” 

Siitä kielti Väinämöinen, 
epäsi suvannon sulho, 
kielti kansan kasvavaisen, 
epäsi yleneväisen 
kullalle kumartamasta, 
hopealle horjumasta. 
Sanovi sanalla tuolla, 


240 lausui tuolla lausehella: 
”Elkätte, pojat poloiset, 
vasta kasvavat urohot, 
ollette elonkeraiset 
elikkä elottomatki, 


245 sinä ilmoisna ikänä, 


ON 


kuuna kullan valkeana 
naista kullaista kosiko, 
hope'ista huolitelko! 
Kylmän kulta kuumottavi, 
290 vilun huohtavi hopea.” 


38. RUNO 


Ilmarisen toinen kosioretki Pohjolaan johtaa 

morsiamenryöstöön. Ilmarinen laulaa vastahakoisen 

morsiamen lokiksi kivelle. 
Tuop' on seppo Ilmarinen, 
takoja iän-ikuinen, 
heitti kultaisen kuvansa, 
hope'isen neitosensa. 

5 — Pisti varsan valjahisin, 
ruskean re'en etehen, 
itse istuvi rekehen, 
kohennaikse korjahansa. 
Lähteäksensä lupasi 

10 sekä mietti mennäksensä 
pyytämähän Pohjolasta 
toista Pohjolan tytärtä. 

Sai päivän ajaneheksi, 

tuosta toisen vierneheksi; 

15 päivälläpä kolmannella 
tuli Pohjolan pihalle. 

Louhi, Pohjolan emäntä, 

itse päätyvi pihalle. 
Sai tuossa sanelemahan, 

20 kääntihe kyselemähän 
oman lapsensa oloa, 
asuntoa armahansa 


25 


30 


35 


40 


45 


miniänä miehelässä, 
naisena anoppelassa. 

Se on seppo Ilmarinen 
alla päin, pahoilla mielin, 
kaiken kallella kypärin 
sanan virkkoi, noin nimesi: 
”Ellös nyt, anoppiseni, 
ellös sie kyselkö tuota, 
elämiä tyttäresi, 
asuntoa armahasi! 

Jo sen on surma suin pi'ellyt, 
kova loppu loukahtanut. 
Maassa on jo marjaseni, 
kankahassa kaunoiseni, 
mustakulmani kulossa, 
hopeani heinikossa. 
Läksin toista tyttöäsi, 
nuorempata neitoasi. 
Annapa, anoppiseni, 
työnnä toinen tyttäresi 
naisen entisen eloille, 
sijalle sisaruensa!” 

Louhi, Pohjolan emäntä, 
sanan virkkoi, noin nimesi: 
”Pahoin tein minä poloinen, 
pahoinpa, polon-alainen, 
kun ma lapseni lupasin, 

työnsin sulle toisenkana 
nuorena nukahtamahan, 
verevänä vieremähän: 
annoin kuin sutosen suuhun, 
karhun kiljuvan kitahan. 
”En nyt toista annakana, 
en mä työnnä tyttöäni 
nokiesi nuohojaksi, 
karstojesi kaapijaksi. 
Ennen työnnän tyttäreni, 
laitan lapseni vakavan 
koskehen kohisevahan, 
palavahan pyörtehesen, 
Manalan matikan suuhun, 
Tuonen hauin hampahisin.” 
Siitä seppo Ilmarinen 
murti suuta, väänti päätä, 
murti mustoa haventa, 
käänti päätä käiväräistä. 
Itse tunkihe tupahan, 
alle kattojen ajoihe. 
Sanan virkkoi, noin nimesi: 
”Tulepa minulle, tyttö, 
sijalle sisaruesi, 
naisen entisen eloille 
mesileivän leipojaksi, 
oluen osoajaksi!” 

Lauloi lapsi lattialta, 
sekä lauloi jotta lausui: 
”Pois on, liika, linnastamme, 
mies outo, ovilta näiltä! 
Tukon linnoa tuhosit, 
palan linnoa pahensit 
kerran ennen käytyäsi, 
ovillen osattuasi. 

”Neitonen, sinä sisari! 
Elä sulho'on ihastu, 
elä sulhon suun pitohon 
eläkä jalkoihin jaloihin! 
Sulholl' on suen ikenet, 
revon koukut kormanossa, 
karhun kynnet kainalossa, 
veren juojan veitsi vyöllä, 
jolla päätä piirtelevi, 
selkeä sirettelevi.” 

Neiti itse noin saneli 
Ilmariselle sepolle: 
”En lähe minä sinulle 
enkä huoli huitukoille! 
Tapoit naisen ennen naiun, 
surmasit sisarueni: 
vielä tappaisit minunki, 
surmoaisit itseniki. 
Onpa tässä neitosessa 

paremmanki miehen verta, 
kaunihimman varren kauppa, 
koreamman korjan täysi, 
paikoille paremmillenki, 
isommille istuimille, 
ei sepon sysisijoille, 
miehen tuhmaisen tulille.” 
Se on seppo Ilmarinen, 
takoja iän-ikuinen, 
murti suuta, väänti päätä, 
murti mustoa haventa. 
Saautti tytön samassa, 
käärälti käpälihinsä, 
läksi tuiskuna tuvasta, 
riepsahti rekensä luoksi; 
työnnälti tytön rekehen, 
koksahutti korjahansa. 
Läksi kohta kulkemahan, 
valmistui vaeltamahan, 
käsi ohjassa orosen, 
toinen neien nännisillä. 
Neiti itki ja urisi, 
sanan virkkoi, noin nimesi: 
”Sain nyt suolle karpalohon, 
vehkahan vesiperille; 
tuonne ma kana katoan, 
kuolen, lintu, liian surman! 

”Kuule, seppo Ilmarinen! 
Kun et laskene minua, 
potkin korjasi paloiksi, 
sären reen repalehiksi, 
potkin poikki polvillani, 
sären säärivarsillani.” 

Se on seppo Ilmarinen 
itse tuon sanoiksi virkki: 
”Sentähen sepon rekosen 
laiat rautahan rakettu, 
jotta potkia pitävi, 
hyvän immen heiskaroia.” 

Neitonen kujertelevi, 
vyö vaski valittelevi, 
sormiansa murtelevi, 
katkovi kätösiänsä. 

Sanan virkkoi, noin nimesi: 
”Kun et laskene minua, 
laulaime meren kalaksi, 
syvän aallon siikaseksi.” 

Se on seppo Ilmarinen 
itse tuon sanoiksi virkki: 
”Etpä sinä sinne pääse: 
minä haukina jälessä.” 

Neitonen kujertelevi, 
vyö vaski valittelevi, 
sormiansa murtelevi, 

katkovi kätösiänsä. 
Sanan virkkoi, noin nimesi: 
”Kun et laskene minua, 
metsähän menetteleime, 
kärpäksi kiven kolohon.” 
Se on seppo Ilmarinen 
itse tuon sanoiksi virkki: 
”Etpä sinä sinne pääse: 
minä saukkona jälessä.” 
Neitonen kujertelevi, 
vyö vaski valittelevi, 
sormiansa murtelevi, 
katkovi kätösiänsä. 
Sanan virkkoi, noin nimesi: 
”Kun et laskene minua, 
kiuruna kiverteleime 
taaksi pilven piilemähän.” 
Se on seppo Ilmarinen 
itse tuon sanoiksi virkki: 
”Etpä sinä sinne pääse: 
minä kokkona jälessä.” 
Kulki matkoa palasen, 
ajoi tietä pikkuruisen. 
Jo hepo höryeleikse, 
luppakorva luonteleikse. 
Neiti päätänsä kohotti, 
näki jälkiä lumessa. 

Kysytteli, lausutteli: 
”Mi on tästä poikki juosnut?” 
Sanoi seppo Ilmarinen: 
”Jänö on juosnut siitä poikki.” 
Neiti parka huokaiseikse, 
huokaiseikse, henkäiseikse. 
Sanan virkkoi, noin nimesi: 
”Voi minua, kurja raukka! 
Parempi minun olisi, 
parempi oletteleisi 
jänön juoksevan jälillä, 
koukkupolven polkemilla, 
kuin tämän kosijan reessä, 
viirunaaman viltin alla. 
Jänön on karvat kaunihimmat, 
jänön suumalo somempi.” 
Se on seppo Ilmarinen 
puri huulta, väänti päätä; 
ajoa kahattelevi. 
Ajoi matkoa palasen: 
taas hepo höryeleikse, 
luppakorva luonteleikse. 
Neiti päätänsä kohotti, 
näki jälkiä lumessa. 
Kysytteli, lausutteli: 


210 ”Mi on tästä poikki juosnut?” 


Sanoi seppo Ilmarinen: 

”Repo on juosnut siitä poikki.” 
Neiti parka huokaiseikse, 
huokaiseikse, henkäiseikse. 
Sanan virkkoi, noin nimesi: 
”Voi minua, kurja raukka! 
Parempi minun olisi, 
parempi oletteleisi 
revon reyhkävän re'essä, 
aina käyvän ahkiossa, 
kuin tämän kosijan reessä, 
viirunaaman viltin alla. 
Revon on karvat kaunihimmat, 
revon suumalo somempi.” 
Se on seppo Ilmarinen 
puri huulta, väänti päätä; 
ajoa kahattelevi. 
Ajoi matkoa palasen: 
taas hepo höryeleikse, 
luppakorva luonteleikse. 
Neiti päätänsä kohotti, 
näki jälkiä lumessa. 
Kysytteli, lausutteli: 
”Mi on tästä poikki juosnut?” 
Sanoi seppo Ilmarinen: 
”Hukka on juosnut siitä poikki.” 
Neiti parka huokaiseikse, 
huokaiseikse, henkäiseikse. 

Sanan virkkoi, noin nimesi: 
”Voi minua, kurja raukka! 
Parempi minun olisi, 
parempi oletteleisi 
hukan hurskavan jälillä, 
alakärsän askelilla, 
kuin tämän kosijan reessä, 
viirunaaman viltin alla. 
Hukan on karva kaunihimpi, 
hukan suumalo somempi.” 
Se on seppo Ilmarinen 
puri huulta, väänti päätä. 
Ajoa kahattelevi 
yöksi uutehen kylähän. 
Matkalta väsynehenä 
seppo nukkuvi sike'in 
- toinen naista naurattavi 
mieheltä unekkahalta. 
Siitä seppo Ilmarinen 
aamulla havattuansa 
murti suuta, väänti päätä, 
murti mustoa haventa. 
Sanoi seppo Ilmarinen, 
itse mietti, noin nimesi: 
”Joko luome laulamahan, 
laulan moisen morsiamen 
metsähän metsän omaksi 

vai vetehen veen omaksi? 

”En laula metsän omaksi: 
metsä kaikki kaihostuisi; 
enkäpä ve'en omaksi: 
vieroaisi veen kalaset. 
Ennen kaa'an kalvallani, 
menettelen miekallani.” 

Miekka mietti miehen kielen, 
arvasi uron pakinan. 
Sanan virkkoi, noin nimesi: 
”Ei liene minua luotu 
naisia menettämähän, 
kataloita kaatamahan.” 

Se on seppo Ilmarinen 


280 jopa loihe laulamahan, 

syäntyi sanelemahan. 
Lauloi naisensa lokiksi 
luo'olle lekottamahan, 
veen karille kaikkumahan, 
nenät nienten niukumahan, 
vastatuulet vaapumahan. 
Siitä seppo Ilmarinen 
rekehensä reutoaikse. 
Ajoa kahattelevi 
alla päin, pahoilla mielin; 
matkasi omille maille, 
tuli maille tuttaville. 


295 


300 


305 


310 


JAD 


Vaka vanha Väinämöinen 
tiellä vastahan tulevi. 
Sai tuosta sanelemahan: 
”Veli, seppo Ilmarinen! 
Mit' olet pahoilla mielin, 
kahta kallella kypärin 
Pohjolasta tullessasi? 
Miten Pohjola elävi?” 
Sanoi seppo Ilmarinen: 
”Mi on Pohjolan eleä! 
Siell' on Sampo jauhamassa, 
kirjokansi kallumassa: 
päivän jauhoi syötäviä, 
päivän toisen myötäviä, 
kolmannen kotipitoja. 
”Jotta sanon kuin sanonki, 
vielä kerran kertaelen: 
mi on Pohjolan eleä, 
kun on Sampo Pohjolassa! 
Siin’ on kyntö, siinä kylvö, 
siinä kasvo kaikenlainen, 
siinäpä ikuinen onni.” 
Sanoi vanha Väinämöinen: 
”Veli, seppo Ilmarinen! 
Minne heitit naisen nuoren, 
kunne kuulun morsiamen, 
kun sa tyhjänä tuletki, 


320 aina naisetta ajelet?” 

Se on seppo Ilmarinen 
sanan virkkoi, noin nimesi: 
”Lauloin ma mokoman naisen 
meren luo'olle lokiksi. 

325 Nyt se lokkina lojuvi, 
kajavana kaakahtavi, 
kiljuvi vesikivillä, 
kariloilla kaljahuvi.” 


39. RUNO 


Väinämöinen ja Ilmarinen lähtevät ryöstämään Sampoa 
Pohjolasta. Väinämöinen puhuttelee itkevää purtta ja soutu 
alkaa. Lemminkäinen liittyy mukaan. 
Vaka vanha Väinämöinen 
itse tuon sanoiksi virkki: 
”Ohoh seppo Ilmarinen! 
Lähtekämme Pohjolahan 
> hyvän Sammon saa'antahan, 
kirjokannen katsantahan!” 
Se on seppo Ilmarinen 
sanan virkkoi, noin nimesi: 
”Ei ole Sampo saatavana, 
10 kirjokansi tuotavana 
pimeästä Pohjolasta, 
summasta Sariolasta! 
Siell' on Sampo saatettuna, 
kirjokansi kannettuna 
15 Pohjolan kivimäkehen, 
vaaran vaskisen sisähän 
yheksän lukon ta'aksi; 
siihen juuret juurruteltu 
yheksän sylen syvähän, 
20 yksi juuri maaemähän, 
toinen vesiviertehesen, 
kolmas on kotimäkehen.” 

Sanoi vanha Väinämöinen: 
”Veli seppo, veikkoseni! 
Lähtekämme Pohjolahan 
tuon on Sammon saa'antahan! 
Laatikamme laiva suuri, 
johon Sampo saatetahan, 
kirjokansi kannetahan 
Pohjolan kivimäestä, 
vaaran vaskisen sisästä, 
yheksän lukon takoa!” 

Sanoi seppo Ilmarinen: 
”Vakavampi maisin matka. 
Lempo menköhön merelle, 
surma suurelle selälle! 
Siellä tuuli turjuttaisi, 
siellä viskaisi vihuri, 
saisi sormet soutimeksi, 
kämmenet käsimeloiksi.” 

Sanoi vanha Väinämöinen: 
”Vakavampi maisin matka, 
vakavampi, vaikeampi, 
vielä muuten mutkaisempi. 
Lysti on venon vesillä, 
purren juosta jolkutella, 
ve'et väljät välkytellä, 
selät selvät seurustella: 
tuuli purtta tuuittavi, 

aalto laivoa ajavi, 
länsituuli läikyttävi, 
etelä e'elle viepi. 
Vaan kuitenki kaikitenki, 
kun et mieline merisin, 
niin on maisin matkatkamme, 
rantaisin ratustelkamme! 
”Tao nyt mulle uusi miekka, 
tee miekka tuliteräinen, 
jolla hurttia hutelen, 
Pohjan kansan kaikottelen 
saaessa otolle Sammon 
tuonne kylmähän kylähän, 
pimeähän Pohjolahan, 
summahan Sariolahan!” 
Tuo on seppo Ilmarinen, 
takoja iän-ikuinen, 
tunki rautoja tulehen, 
teräksiä hiiloksehen, 
kultia koko piosen, 
hope'ita kourallisen. 
laittoi orjat lietsomahan, 
palkkalaiset painamahan. 
Orjat lietsoi löyhytteli, 
hyvin painoi palkkalaiset: 
rauta vellinä venyvi, 
teräs taipui tahtahana, 

hopea vetenä välkkyi, 
kulta läikkyi lainehena. 

Siitä seppo Ilmarinen, 
takoja iän-ikuinen, 
katsoi alle ahjoksensa, 
lietsimensä liepehelle: 
näki miekan syntyväksi, 
pää kullan kuvauvaksi. 

Otti ainehet tulesta, 
tempasi hyvät takehet 
ahjosta alasimelle, 
vasarille, valkkamille. 

Takoi miekan mieltä myöten, 
kalvan kaikkien parahan, 
jonka kullalla kuvasi, 
hopealla huolitteli. 

Vaka vanha Väinämöinen 
tuli tuota katsomahan. 

Sai miekan tuliteräisen 
kätehensä oikeahan. 
Katselevi, kääntelevi; 

sanan virkkoi, noin nimesi: 
”Onko miekka miestä myöten, 
kalpa kantajan mukahan?” 

Olipa miekka miestä myöten, 
kalpa kantajan mukahan, 
jonka kuu kärestä paistoi, 


päivä paistoi lappeasta, 

105 tähet västistä välötti, 
hevonen terällä hirnui, 
kasi naukui naulan päässä, 
penu putkessa puhusi. 

Sylkytteli miekkoansa 

110 vuoren rautaisen raossa. 
Itse tuon sanoiksi virkki: 
”Jo minä terällä tällä 
vaikka vuoret poikki löisin, 
kalliot kaha jakaisin!” 

115 Itse seppo Ilmarinen 
sanan virkkoi, noin nimesi: 
”Milläpä minä poloinen, 
millä, tuima, turveleime, 


hyöteleime, vyöteleime 
12 


(CD 


maan varalle, veen varalle? 
Joko luustoihin lueime, 
rautapaitoihin paneime, 
teräsvöihin telkitäime? 


Mies on luustossa lujempi, 
1 


ON 


rautapaiassa parempi, 

teräsvyössä tenhoisampi.” 
Lähteä luku tulevi, 

liitto käyä kerkiävi. 

Yks' on vanha Väinämöinen, 

130 toinen seppo Ilmarinen 

läksivät hevon hakuhun, 
kuloharjan kuuntelohon, 
suvikunnan suitset vyöllä, 
varsan valjahat olalla. 
Kahen etsivät hevoista, 
päätä puitse katselevat, 
tarkasti tähystelevät 
ympäri salon sinisen: 
löytivät hevon lehosta, 
kuloharjan kuusikosta. 

Vaka vanha Väinämöinen, 
toinen seppo Ilmarinen 
painoi päähän kullan päitset, 
suvikunnan suitset suuhun. 
Ajoa ratustelevat 
kahen miehen rantamaata: 
kuului rannalta kujerrus, 
valitanta valkamalta. 

Vaka vanha Väinämöinen 
sanan virkkoi, noin nimesi: 
”Siell' on impi itkemässä, 
kana kaikerrehtamassa! 
Joko käymme katsomahan, 
likeltä tähystämähän?” 

Itse astuvi likemmä, 
meni luota katsomahan. 
Eipä impi itkekänä 

eikä kaikerra kananen: 
oli pursi itkemässä, 
venonen valittamassa. 
Virkki vanha Väinämöinen 
luoksi purren päästyänsä: 
”Mitä itket, puinen pursi, 
vene hankava, valitat? 
Itketkö sä puisuuttasi, 
hankavuuttasi haveksit?” 
Pursi puinen vastoavi, 
vene hankava sanovi: 
”Vesille venosen mieli 
tervaisiltaki teloilta, 
mieli neien miehelähän 
korkeastaki ko'ista. 
Sitä itken, pursi raukka, 
vene vaivainen, valitan: 
itken viejäistä vesille, 
laskijaista lainehille. 
”Sanottihin tehtäessä, 
laulettihin laitettaissa 
saatavan sotivenettä, 
vainopurtta puuhattavan, 
tuovan täyteni eloa, 
alustani aartehia: 
ei ole sotahan saatu, 
eloteillen ensinkänä! 

”Muut purret, pahatki purret, 
ne aina sotia käyvät, 
tappeloita tallustavat; 
kolme kertoa kesässä 
tuovat täytensä rahoja, 
alustansa aartehia. 

Minä, veistämä venonen, 
satalauta laaittama, 
tässä lahon lastuillani, 
venyn veistännäisilläni. 
Pahimmatki maan matoset 
alla kaarien asuvat, 
linnut ilman ilke'immät 
pesän pielessä pitävät, 
kaikki korven konnikatki 
kokillani koksentavat. 
Oisi kahta kaunihimpi, 
kahta, kolmea parempi 
olla mäntynä mäellä, 
petäjänä kankahalla, 
oksilla oravan juosta, 
penun alla pyörähellä.” 

Vaka vanha Väinämöinen 
tuossa tuon sanoiksi virkki: 
”Elä itke, puinen pursi, 
vene hankava, havise! 
Kohta saat sotia käyä, 

tappeloita tallustella. 
”Lienet pursi Luojan luoma, 
Luojan luoma, tuojan tuoma, 
syrjin syökseite vetehen, 
laion aalloillen ajaite, 
ilman kouran koskematta, 
käen päälle käyttämättä, 
olkapään ojentamatta, 
käsivarren vaalimatta!” 
Pursi puinen vastoavi, 
vene hankava sanovi: 
”Eipä muu sukuni suuri 
eikä veljeni, venoset, 
lähe työnnyttä vesille, 
laskematta lainehille, 
kun ei kourin koskettane, 
käsivarsin käännettäne.” 
Sanoi vanha Väinämöinen: 
”Jos ma sun vesille työnnän, 
joko juokset soutamatta, 
airoilla avittamatta, 
huoparilla huopimatta, 
puhumatta purjehesen?” 
Pursi puinen vastoavi, 
vene hankava sanovi: 
”Eipä muu sukuni suuri 
eikä toinen joukkioni 


juokse sormin soutamatta, 
240 airoilla avittamatta, 
huoparilla huopimatta, 
puhumatta purjehesen.” 
Vaka vanha Väinämöinen 
tuosta tuon sanoiksi virkki: 
245 ”Joko juokset soutamalla, 
airoilla avittamalla, 
huoparilla huopimalla, 
puhumalla purjehesen?” 
Pursi puinen vastoavi, 
250 vene hankava sanovi: 
”Jo vainen sukuni muuki, 
kaikki veljeni, venoset, 
juoksi sormin soutamalla, 
airoilla avittamalla, 
255 huoparilla huopimalla, 
puhumalla purjehesen.” 
Siitä vanha Väinämöinen 
heitti hiekalle hevosen, 


painoi puuhun marhaminnan, 
26 

ohjat oksalle ojenti, 
lykkäsi venon vesille, 
lauloi purren lainehille. 
Kysytteli puista purtta, 
sanan virkkoi, noin nimesi: 
265 ”Oi sie kaareva venonen, 


pursi puinen, hankaniekka! 

Ootko kaunis kannannalta, 

kuin oot kaunis katsonnalta?” 
Pursi puinen vastoavi, 


270 vene hankava sanovi: 


275 

”Oonpa kaunis kannannalta 
sekä pohjalta sijava: 
soutoa sa'an urohon, 
ilman istua tuhannen.” 

Siitä vanha Väinämöinen 
lauloa hyrähtelevi. 
Lauloi ensin laitapuolen 
sukapäitä sulhosia, 
sukapäitä, piipioja, 
saapasjalkoja jaloja. 
Lauloi toisen laitapuolen 
tinapäitä tyttäriä, 
tinapäitä, vaskivöitä, 
kultasormia somia. 

Lauloi vielä Väinämöinen 
teljot täytehen väkeä, 
ne on vanhoa väkeä, 
iän kaiken istunutta, 
kuss' oli vähän sijoa 
nuorukaisilta esinnä. 

Itse istuvi perähän, 
kokan koivuisen kuvulle, 

lasketteli laivoansa. 

Sanan virkkoi, noin nimesi: 
”Juokse, pursi, puittomia, 
vene, väljiä vesiä! 

Kule kuplina merellä, 
lumpehina lainehilla!” 

Pani sulhot soutamahan, 
neiet ilman istumahan. 
Sulhot souti, airot notkui: 
eipä matka eistykänä. 

Pani neiet soutamahan, 
sulhot ilman istumahan. 
Neiet souti, sormet notkui: 
eipä matka eistykänä. 

Muutti vanhat soutamahan, 
nuoret päältä katsomahan. 
Vanhat souti, päät vapisi: 
eipä vielä matka eisty. 

Siitä seppo Ilmarinen 
itse istui soutamahan: 
jopa juoksi puinen pursi, 
pursi juoksi, matka joutui. 
Loitos kuului airon loiske, 
kauas hankojen hamina. 

Soutavi sorehtelevi: 
teljot rytkyi, laiat notkui, 
airot piukki pihlajaiset, 

airon pyörät pyinä vinkui, 
terät teirinä kukerti, 
nenä joikui joutsenena, 
perä kaarskui kaarnehena, 
hangat hanhina havisi. 
Itse vanha Väinämöinen 
laskea karehtelevi 
perässä punaisen purren, 
melan vartevan varassa. 
Niemi matkalla näkyvi, 
kylä kurja kuumottavi. 
Ahti niemellä asuvi, 
Kauko niemen kainalossa. 
Kalatuutta Kauko itki, 
leivätyyttä Lemminkäinen, 
Ahti aitan pieneyttä, 
veitikkä osan vähyyttä. 
Veisti laitoja venehen, 
uuen purren pohjapuuta 
päässä pitkän nälkäniemen, 
paltalla kylän katalan. 
Se oli korvalta korea, 
silmältä sitäi parempi. 
Loi silmänsä luotehelle, 
käänti päätä päivän alle: 


345 kaaren kaukoa näkevi, 


pilven longan loitompata. 

Eipä kaari ollutkana 
eikä pieni pilven lonka: 
oli pursi kulkemassa, 
venonen vaeltamassa 
selvällä meren selällä, 
ulapalla aukealla; 
mies puhas perässä purren, 
mies sorea soutimilla. 
Sanoi lieto Lemminkäinen: 
”En mä tunne tuota purtta, 
keksi kelvoista venettä; 
souten Suomesta tulevi, 
airon iske'in iästä, 
melan luoen luotehesen.” 
Jo huhuta huikahutti, 
mäjellytti, mäikähytti, 
huuti mies nenästä niemen, 
verevä vesien poikki: 
”Kenen on veno vesillä, 
kenen laiva lainehilla?” 
Miehet purresta puhuvat 
sekä vaimot vastoavat: 
”Mi olet mies metsän asuja, 
uros korven kolkuttaja, 
kun et tunne tuota purtta, 
keksi Väinölän venettä, 
et tunne peräurosta 

etkä miestä airollista?” 
Sanoi lieto Lemminkäinen: 
”Jo tunnen peränpitäjän 
ja älyän airollisen: 
vaka vanha Väinämöinen 
itse on perän piossa, 
Ilmarinen airollisna. 
Minnekkä menette, miehet, 
kunne läksitte, urohot?” 
Sanoi vanha Väinämöinen: 
”Kohti pohjaista kulemme, 
kohti kuohuja kovia, 
lakkipäitä lainehia: 
Sampoa tapoamahan, 
kirjokantta katsomahan 
Pohjolan kivimäestä, 
vaaran vaskisen sisästä.” 
Sanoi lieto Lemminkäinen: 
”Ohoh vanha Väinämöinen! 
Otapa minua, miestä, 
urohoksi kolmanneksi, 
kun saat Sammon nostantahan, 
kirjokannen kannantahan! 
Vielä mieki miesnä maksan, 
jos saisi tapella tarve: 
annan käskyn kämmenille, 
olkapäilleni opaston.” 

Vaka vanha Väinämöinen 
otti miehen matkoihinsa, 
veitikän venosehensa. 

Se on lieto Lemminkäinen 
jo tulla tuhuttelevi, 

käyä luikerrehtelevi. 
Tuopi laian tullessansa 
venehesen Väinämöisen. 

Sanoi vanha Väinämöinen: 
”Oisi puuta purressani, 
laitoa venehessäni, 
parahiksi painoaki. 

Miksi laitat laitoasi, 
puuta purtehen liseät?” 

Sanoi lieto Lemminkäinen: 
”Ei vara venettä kaa'a, 
tuki suovoa tuhoa. 

Use'in merellä Pohjan 
tuuli laitoa kysyvi, 
vastatuuli varppehia.” 

Sanoi vanha Väinämöinen: 
”Sentähen sotavenosen 
rinta rautahan rakettu 
ja tehty teräsnenähän, 
jottei tuulen tuiki vieä 
eikä viskoa vihurin.” 


40. RUNO 


Vene karahtaa hauen hartioille. Hauki paloitellaan ja 
Väinämöinen valmistaa siitä kanteleen. 

Vaka vanha Väinämöinen 

laskea karehtelevi 

tuon on pitkän niemen päästä, 

kylän kurjan kuuluvilta. 
5 Laski laulellen vesiä, 

ilon lyöen lainehia. 

Neiet niemien nenissä 
katselevat, kuuntelevat: 
”Mi lienee ilo merellä, 

10 mikä laulu lainehilla, 
ilo entistä parempi, 
laulu muita laatuisampi?” 

Laski vanha Väinämöinen, 
laski päivän maavesiä, 

15 päivän toisen suovesia, 
kolmannen kosen vesiä. 

Siinä lieto Lemminkäinen 
muisti muutaman sanansa 
korvalla tulisen kosken, 

20 pyhän virran pyörtehessä. 
Sanovi sanalla tuolla, 
lausui tuolla lausehella: 
”Heitä, koski, kuohuminen, 

vesi vankka, vellominen! 
Kosken tyttö, kuohuneiti! 
Istuite kihokivelle, 
kihopaaelle paneite! 

Sylin aaltoja aseta, 

käsin kääri käppyröitä, 
kourin kuohuja kohenna, 
jottei riusko rinnoillemme 
eikä päällemme päräjä! 

”Akka aaltojen-alainen, 
vaimo kuohun-korvallinen! 
Nouse kourin kuohun päälle, 
yskin aallollen ylene 
kuohuja kokoamahan, 
vaahtipäitä vaalimahan, 
jottei syytöintä syseä, 
viatointa vierettele! 

”Kivet keskellä jokea, 
paaet kuohun kukkuralla 
otsansa alentakohon, 
päälakensa painakohon 
matkalta punaisen purren, 
tieltä tervaisen venehen! 

”Kun ei tuosta kyllin liene, 
Kivi-Kimmo, Kammon poika, 
väännä reikä vääntimellä, 
puhkaise purasimella 

keskelle kosen kiveä, 
pahan paaen palleahan, 
juosta purren puuttumatta, 
venehen vikaumatta! 

”Kun ei tuosta kyllin liene, 
veen isäntä, vuon alio, 
kivet saata sammaliksi, 
hauin vuoluksi venonen 
kuohuja kulettaessa, 
mäkipäitä mentäessä! 

”Neiti kosken-korvallinen, 
impi virran-vierellinen! 
Kehreäs utuinen lanka 
utuisesta kuontalosta! 

Veä lankasi ve'elle, 
sinerväsi lainehelle, 

jota pitkin purren juosta, 
tervarinnan teuotella, 
mennä miehen melkeänki, 
äkkiouonkin osata! 

”Melatar on, mielivaimo! 
Ota mieluisa melasi, 
jollapa piät pereä, 
noitivirrat viilettelet 
katehen koan e'etse, 
noian ikkunan alatse! 

”Kun ei tuosta kyllin liene, 

Ukko, taivahan jumala, 

piä miekalla pereä, 

tuijota tupettomalla, 

jotta juosta puisen purren, 
mennä mäntyisen venehen!” 

Itse vanha Väinämöinen 
laskea karehtelevi. 

Laski louhien lomitse 
noita kuohuja kovia; 
eikä puutu puinen pursi, 
vene tietäjän takellu. 

Äsken tuonne tultuansa 
noille väljille vesille 
puuttui pursi juoksemasta, 
venonen pakenemasta. 
Pursi puuttuvi lujahan, 
vene vieremättömäksi. 

Se on seppo Ilmarinen, 
toinen lieto Lemminkäinen 
pistivät melan merehen, 
lastun kuusen lainehesen; 
päästeä nytystelevät 
tuota purtta puutoksesta: 
ei ota venonen juosta 
eikä pääse puinen pursi. 

Vaka vanha Väinämöinen 
sanan virkkoi, noin nimesi: 


105 ”Oi sie lieto Lemmin poika! 
Kallistaite katsomahan, 
miss' on pursi puuttumassa, 
venonen takistumassa 
näillä väljillä vesillä, 

110 vienolla alantehella, 
kivelläkö vai haolla 
vaiko muulla vastuksella!” 

Se on lieto Lemminkäinen 
pyörähtihe katsomahan. 

115 Katsovi venosen alle, 
sanan virkkoi, noin nimesi: 
”Ei ole veno kivellä, 
ei kivellä, ei haolla: 
vene on hauin hartioilla, 

120 ve'en koiran konkkaluilla!” 

Vaka vanha Väinämöinen 
sanan virkkoi, noin nimesi: 
”Jotaki joessa onpi, 
hakojaki, haukiaki. 

125 Kun lie hauin hartioilla, 
ve'en koiran konkkaluilla, 
veä miekalla vetehen, 
katkaise kala kaheksi!” 

Se on lieto Lemminkäinen, 

130 poika, veitikkä verevä, 
miekan vyöltänsä vetävi, 

luunpurijan puoleltansa. 
Veti miekalla meryttä, 
alta laian laskettavi: 
itse vierähti vetehen, 
kourin aaltohon kohahti. 
Siitä seppo Ilmarinen 
tarttui tukkahan urosta, 
nostalti merestä miehen. 
Itse tuon sanoiksi virkki: 
”Kaikki on mieheksi kyhätty, 
pantu parran kantajaksi, 
lisäksi satalu'ulle, 
tuhannelle täytteheksi!” 
Miekan vyöltänsä vetävi, 
tupestansa tuiman rauan, 
jolla kalhaisi kaloa, 
alta laian läimähytti: 
miekka murskaksi mureni, 
eipä hauki tiennytkänä. 
Vaka vanha Väinämöinen 
tuossa tuon sanoiksi virkki: 
”Ei ole teissä puolta miestä, 
ei urosta kolmannesta! 
Kun konsa tulevi tarve, 
miehen mieltä vaaitahan, 
silloin mieli melkeässä, 
kaikki toimi toisialla.” 

Itse miekkansa veälti, 
tempasi terävän rauan. 
Työnti miekkansa merehen, 
alle laian langetteli 
kalahauin hartioihin, 
ve'en koiran konkkaluihin. 

Miekka luottihe lujahan, 
kitasihin kiinnittihe. 

Siitä vanha Väinämöinen 
nostalti kaloa tuota, 

veti haukia ve'estä: 
hauki katkesi kaheksi; 
pursto pohjahan putosi, 
pää kavahti karpahasen. 

Jo otti venonen juosta, 
pääsi pursi puutoksesta. 
Vaka vanha Väinämöinen 
luotti purren luotoselle, 
ravahutti rantasehen. 
Katselevi, kääntelevi 
tuota hauin pääpaloa. 

Itse tuon sanoiksi virkki: 
”Ken on vanhin sulholoista, 
sepä hauki halkomahan, 
kala viploin viiltämähän, 
pää paloiksi pahkomahan!” 
Miehet purresta puhuvat, 


vaimot lausui laitasilta: 

”Saajanpa käet sulimmat, 

sormet pyytäjän pyhimmät.” 
Vaka vanha Väinämöinen 

190 veti veitsen huotrastansa, 
kyleltänsä kylmän rauan, 
jolla hauin halkaisevi, 
pahkovi kalan paloiksi. 
Itse tuon sanoiksi virkki: 

195 ”Ken on nuorin neitosista, 
sepä hauki keittämähän 
murkinaisiksi muruiksi, 
kalaisiksi lounahiksi!” 

Kävi neiet keittämähän 

200 — kävi kilvan kymmenenki. 
Siitä hauki keitetähän, 
murkinoiahan muruina. 
Jäipä luita luotoselle, 
kalanluita kalliolle. 

205 Vaka vanha Väinämöinen 
noita tuossa katselevi, 
katselevi, kääntelevi. 
Sanan virkkoi, noin nimesi: 
”Mikä tuostaki tulisi, 

210 noista hauin hampahista, 
leveästä leukaluusta, 
jos oisi sepon pajassa, 

luona taitavan takojan, 
miehen mahtavan käsissä?” 
Sanoi seppo Ilmarinen: 
”Ei tule tyhjästä mitänä, 
kalan ruotasta kalua, 
ei seponkana pajassa, 
luona taitavan takojan, 
miehen mahtavan käsissä.” 
Vaka vanha Väinämöinen 
itse tuon sanoiksi virkki: 
”Näistäpä toki tulisi 
kalanluinen kanteloinen, 
kun oisi osoajata, 
soiton luisen laatijata.” 
Kun ei toista tullutkana, 
ei ollut osoajata, 
soiton luisen laatijata, 


230 vaka vanha Väinämöinen 


itse loihe laatijaksi, 
tekijäksi teentelihe. 
Laati soiton hauinluisen, 
suoritti ilon ikuisen. 

Kust' on koppa kanteletta? 
Hauin suuren leukaluusta. 
Kust' on naulat kanteletta? 
Ne on hauin hampahista. 
Kusta kielet kanteletta? 

Hivuksista Hiien ruunan. 

Jo oli soitto suorittuna, 
valmihina kanteloinen, 
soitto suuri hauinluinen, 
kantelo kalaneväinen. 

Tuli tuohon nuoret miehet, 
tuli nainehet urohot, 

tuli pojat puol'-ikäiset 

sekä pienet piikalapset, 
tytöt nuoret, vaimot vanhat, 
naiset keskikertaisetki, 
kanteletta katsomahan, 
soittoa tähyämähän. 

Vaka vanha Väinämöinen 
käski nuoren, käski vanhan, 
käski keskikertaisenki 
soittamahan sormillansa 
tuota ruotaista romua, 
kalanluista kanteletta. 

Soitti nuoret, soitti vanhat, 
soitti keskikertaisetki. 
Nuoret soitti, sormet notkui, 
vanhat väänti, pää vapisi: 
ei ilo ilolle nousnut, 
soitto soitolle ylennyt. 

Sanoi lieto Lemminkäinen: 
”Oi te pojat puol'älyiset, 

teki tyttäret typerät 

sekä muu katala kansa! 

Ei ole teissä soittajata, 

oike'in osoajata! 

Tuokatte minulle soitto, 
kantakatte kanteloinen 
kahen polven pystyn päähän, 
kynnen kymmenen nenähän!” 

Siitä lieto Lemminkäinen 
saip' on kantelon käsille, 
ilon itsensä likemmä, 
soiton alle sormiensa. 
Soittoa sovittelevi, 
kanteletta kääntelevi: 
eipä soitto soitakana, 
ei ilo iloakana. 

Sanoi vanha Väinämöinen: 

”Ei ole tässä nuorisossa, 
kansassa kasuavassa 
eikä vanhassa väessä 
tuon on soiton soittajaista, 
tuon ilon iloajaista. 
Joko Pohjola paremmin 
saisi soiton soittamahan, 
tuon ilon iloamahan, 
jospa laitan Pohjolahan?” 

Laittoi soiton Pohjolahan, 


300 


30 


ON 


31 


O 


315 


saatatti Sariolahan. 
Soitti pojat Pohjolassa, 
soitti pojat jotta piiat, 
soitti miehet naisekkahat 
sekä naiset miehekkähät. 
Itsekin emäntä soitti, 
tuota käänti, tuota väänti, 
tuota sormin suoritteli, 
kynsin kymmenin piteli. 
Soitti pojat Pohjolassa, 
soitti kansa kaikenlainen. 
Fi ilo ilolle tunnu 
eikä soitto soitannalle: 
kielet kierohon kävivät, 
jouhet parkuivat pahasti, 
ääni kaikkui karkeasti, 
soitto julmasti sorisi. 
Sokea sopessa nukkui, 
ukko vanha uunin päällä. 
Ukko uunilta havannut, 
kiukahalta kirsahtanut 
urahti unisijalta, 
nurahutti nurkastansa: 
”Heretkätte, heittäkätte, 
luokatte, lopettakatte! 
Puhki korvani puhuvi, 


320 läpi pääni läylentävi, 

kaikki käypi karvoilleni, 
viepi viikoksi uneni! 
”Jos ei soitto Suomen kansan 
vasta vaikuta ilolle 
eli uuvuta unehen, 
maku'usen maanittele, 
niin vetehen visko'otte, 
aaltoihin upottaotte, 
tahi viekötte takaisin, 
soitto tuonne saattaotte 
miehen tehnehen käsille, 
sormille sovittelijan!” 
Soitto kielin kerkiävi, 
kantelo sanoin kajahui: 
”En vielä vetehen joua, 
alle aaltojen asetu! 
Ennen soitan soittajalla, 
vangun vaivan nähnehellä.” 
Jopa vietihin visusti, 
kannettihin kaunihisti 
miehen laatijan kätehen, 
pyytänehen polvuksille. 


41. RUNO 


Väinämöinen soittaa kannelta. Eläimet, luonnonhenget, 
haltiat, nuoret ja vanhat saapuvat kuulolle. Väinämöisen 
kyyneleistä syntyy helmiä. 

Vaka vanha Väinämöinen, 
laulaja iän-ikuinen, 
sormiansa suorittavi, 
peukaloitansa pesevi. 
Istuiksen ilokivelle, 
laulupaaelle paneikse 
hope'iselle mäelle, 
kultaiselle kunnahalle. 
Otti soiton sormillensa, 
käänti käyrän polvillensa, 
kantelen kätensä alle. 
Sanan virkkoi, noin nimesi: 
”Tulkohonpa kuulemahan, 
ku ei liene ennen kuullut 
iloa ikirunojen, 
kajahusta kanteloisen!” 
Siitä vanha Väinämöinen 
alkoi soittoa somasti 
hauinruotaista romua, 
kalanluista kanteletta. 
Sormet nousi notkeasti, 
peukalo ylös keveni. 

Jo kävi ilo ilolle, 
riemu riemulle remahti, 
tuntui soitto soitannalle, 
laulu laululle tehosi. 
Helähteli hauin hammas, 
kalan pursto purkaeli, 
ulvosi upehen jouhet, 
jouhet ratsun raikkahuivat. 

Soitti vanha Väinämöinen. 
Ei ollut sitä metsässä 
jalan neljän juoksevata, 
koivin koikkelehtavata, 
ku ei tullut kuulemahan, 
iloa imehtimähän. 

Oravat ojentelihe 
lehväseltä lehväselle; 
tuohon kärpät kääntelihe, 
aioillen asettelihe. 

Hirvet hyppi kankahilla, 
ilvekset piti iloa. 

Heräsi susiki suolta, 
nousi karhu kankahalta 
petäjäisestä pesästä, 
kutiskosta kuusisesta. 
Susi juoksi suuret matkat, 
karhu kankahat samosi; 
viimein aiallen asettui, 

veräjälle vieretäikse: 
aita kaatui kalliolle, 
veräjä aholle vieri. 
Siitä kuusehen kuvahti, 
petäjähän pyörähytti 
soitantoa kuulemahan, 
iloa imehtimähän. 

Tapiolan tarkka ukko, 
itse Metsolan isäntä, 
ja kaikki Tapion kansa, 
sekä piiat jotta poiat, 
kulki vuoren kukkulalle 
soittoa tajuamahan. 
Itseki metsän emäntä, 
Tapiolan tarkka vaimo, 
sinisukkahan siroikse, 
punapaulahan paneikse; 
loihe koivun konkelolle, 
lepän lengolle levahti 
kanteloista kuulemahan, 
soittoa tajuamahan. 

Mi oli ilman lintujaki, 
kahen siiven sirkovia, 
ne tulivat tuiskutellen, 
kiiätellen kiirehtivät 
kunnioa kuulemahan, 
iloa imehtimähän. 

Kokko kun kotona kuuli 
sen sorean Suomen soiton, 
heitti pentunsa pesähän; 
itse loihe lentämähän 
soittohon sulan urohon, 
Väinämöisen vääntelöhön. 

Korkealta kokko lenti, 
halki pilvien havukka, 
allit aalloilta syviltä, 
joutsenet sulilta soilta. 
Pieniäki peiposia, 
lintuja livertäviä, 
sirkkuja satalukuisin, 
leivoja liki tuhatta 
ilmassa ihastelivat, 
hartioilla haastelivat, 
tehessä isän iloa, 
soitellessa Väinämöisen. 

Itse ilman luonnottaret, 
ilman impyet ihanat, 
iloa imehtelivät, 
kanteloista kuuntelivat; 
mikä ilman vempelellä, 
taivon kaarella kajotti, 
mikä pienen pilven päällä, 
rusoreunalla rehotti. 

Tuo Kuutar, korea impi, 


neiti Päivätär pätevä 
105 pitelivät pirtojansa, 
niisiänsä nostelivat, 
kultakangasta kutoivat, 
hope'ista helskyttivät 
äärellä punaisen pilven, 
110 pitkän kaaren kannikalla. 
Kunpa saivat kuullaksensa 
tuon sorean soiton äänen, 
jo pääsi piosta pirta, 
suistui sukkula käestä, 
katkesihe kultarihmat, 
helkähti hopeaniiet. 

Ei sitä oloista ollut, 
ei ollut ve'essäkänä 
evän kuuen kulkevata, 
120 kalaparvea parasta, 
ku ei tullut kuulemahan, 
iloa imehtimähän. 
Uipi hauit hangotellen, 


ve'en koirat vengotellen, 

lohet luo'oilta samosi, 
siikaset syväntehiltä. 
Säret pienet, ahvenetki, 
mujehetki, muut kalatki 
rinnoin ruokohon ajaikse, 
130 rantahan rakenteleikse 

virttä Väinön kuulemahan, 
soittoa tajuamahan. 

Ahto, aaltojen kuningas, 
ve'en ukko ruohoparta, 
ve'en kalvolle veäikse, 
luikahaikse lumpehelle; 
siinä kuunteli iloa. 

Itse tuon sanoiksi virkki: 

”En ole mointa ennen kuullut 
sinä ilmoisna ikänä, 

soitantoa Väinämöisen, 

iloa ikirunojan!” 

Sisarekset sotkottaret, 
rannan ruokoiset kälykset, 
hiipoivat hivuksiansa, 
hapsiansa harjasivat 
harjalla hopeapäällä, 
sukimella kultaisella. 
Saivat kuulla äänen ouon, 
tuon on soitannan sorean: 
sulkahti suka vetehen, 
haihtui harja lainehesen. 
Jäi hivukset hiipomatta, 
tukat kesken suorimatta. 

Itseki ve'en emäntä, 
ve'en eukko ruokorinta, 
jopa nousevi merestä 

ja lapaikse lainehesta; 
ruokorintahan rivahti, 
väännäikse vesikarille 
tuota ääntä kuulemahan, 
soitantoa Väinämöisen, 
kun oli ääni kummanlainen, 
soitanto ylen sorea. 
Se siihen sike'in nukkui, 
vaipui maata vatsallehen 
kirjavan kiven selälle, 
paaen paksun pallealle. 
Siinä vanha Väinämöinen 
soitti päivän, soitti toisen. 
Ei ollut sitä urosta 
eikä miestä urheata, 
ollut ei miestä eikä naista 
eikä kassan kantajata, 
kellen ei itkuksi käynyt, 
kenen syäntä ei sulannut. 
Itki nuoret, itki vanhat, 
itki miehet naimattomat, 
itki nainehet urohot, 
itki pojat puol”-ikäiset, 
sekä pojat jotta neiet, 
jotta pienet piikasetki, 
kun oli ääni kummanlainen, 
ukon soitanto suloinen. 


185 Itsensäki Väinämöisen 
kyynel vieri kyykähteli. 
Tippui tilkat silmistänsä, 
vierivät vesipisarat, 
karkeammat karpaloita, 

190 herkeämmät hernehiä, 
pyöreämmät pyyn munia, 
päreämmät päitä pääskyn. 

Ve'et vieri silmästänsä, 
toiset toisesta noruvi. 

195 Putosivat poskipäille, 
kaunihille kasvoillensa, 
kaunihilta kasvoiltansa 
leve'ille leuoillensa, 


leve'iltä leuoiltansa 

rehe'ille rinnoillensa, 
rehe'iltä rinnoiltansa 
päteville polvillensa, 
päteviltä polviltansa 
jalkapöyille jaloille, 
20 

jalkapöyiltä jaloilta 
maahan alle jalkojensa 
läpi viien villavaipan, 
kautta kuuen kultavyönsä, 
seitsemän sinihamosen, 
210 sarkakauhtanan kaheksan. 
Vierivät vesipisarat 

luota vanhan Väinämöisen 
rannalle meren sinisen, 
rannalta meren sinisen 
alle selvien vesien, 

päälle mustien murien. 

Siitä vanha Väinämöinen 
itse tuon sanoiksi virkki: 
”Onko tässä nuorisossa, 
nuorisossa kaunoisessa, 
tässä suuressa su'ussa, 
isossa isän alassa 
kyyneleni poimijata 
alta selvien vesien?” 

Nuoret tuossa noin sanovi 
sekä vanhat vastoavi: 

”Ei ole tässä nuorisossa, 
nuorisossa kaunoisessa, 
tässä suuressa su'ussa, 
isossa isän alassa 
kyynelesi poimijata 

alta selvien vesien.” 

Sanoi vanha Väinämöinen, 
itse virkki, noin nimesi: 
”Kenpä toisi kyyneleni, 
poimisi vesipisarat 
alta selvien vesien, 
saisi multa sulkaturkin.” 

Tuli korppi koikotellen. 
Sanoi vanha Väinämöinen: 
”Käyös, korppi, kyyneleni 
alta selvien vesien! 

Annan sulle sulkaturkin.” 
Eipä korppi saanutkana. 

Kuuli tuon sininen sotka, 
niin tuli sininen sotka. 
Sanoi vanha Väinämöinen: 
”Use'in, sininen sotka, 
suullasi sukelteleihet, 
ve'essä vilotteleihet: 
käypä, poimi kyyneleni 
alta selvien vesien! 

Saat sinä parahan palkan: 
annan sulle sulkaturkin.” 

Kävi sotka poimimahan 
Väinämöisen kyyneleitä 
alta selvien vesien, 
päältä mustien murien. 
Poimi kyynelet merestä, 
kantoi Väinölle kätehen: 
jo oli muiksi muuttunehet, 
kasvanehet kaunoisiksi, 
helmiksi heristynehet, 
simpsukoiksi siintynehet, 
kuningasten kunnioiksi, 


valtojen iki-iloiksi. 


42. RUNO 


Sammon ryöstö: Väinämöinen loitsii soitollaan Pohjolan väen 
uneen, Sampo revitään juuriltaan ja soudetaan pois. 
Raivostunut Louhi nostattaa sumun, Iku-Turson ja myrskyn. 

Vaka vanha Väinämöinen, 
toinen seppo Ilmarinen, 
kolmas lieto Lemmin poika, 
tuo on kaunis Kaukomieli, 
läksi selvälle merelle, 
lake'ille lainehille 

tuonne kylmähän kylähän, 
pimeähän Pohjolahan, 
miehen syöjähän sijahan, 
urohon upottajahan. 

Kenpä tuossa soutajaksi? 
Yks' on seppo Ilmarinen. 
Sepä tuossa soutajaksi 
airoillen ylimäisille; 
toinen lieto Lemminkäinen 
airoillen alimaisille. 

Vaka vanha Väinämöinen 
itse istuihe perähän. 
Laskea karehtelevi; 
laski halki lainehien, 
noien kuohujen kovien, 
lakkipäien lainehien 

vasten Pohjan valkamoita, 
ennen tiettyjä teloja. 

Jopa tuonne tultuansa, 
matkan päähän päästyänsä 
vetivät venosen maalle, 
tempasivat tervarinnan 
teloille teräksisille, 
valkamoille vaskisille. 

Tulivat tuville tuosta, 
pian pistihe sisälle. 

Kysyi Pohjolan emäntä, 
tutkaeli tullehilta: 
”Mipä miehillä sanoma, 
urohilla uusi tieto?” 

Vaka vanha Väinämöinen, 
tuopa tuohon vastoavi: 
”Sammosta sanomat miesten, 
kirjokannesta urosten: 
saimme Sampuen jaolle, 
kirjokannen katselulle.” 

Itse Pohjolan emäntä 
sanan virkkoi, noin nimesi: 
”Ei pyyssä kahen jakoa, 
oravassa miehen kolmen. 
Hyvä on Sampuen hyrätä, 
kirjokannen kahnatella 
Pohjolan kivimäessä, 

vaaran vaskisen sisässä. 

Hyvä olla itseniki 

Sammon suuren haltijana.” 
Vaka vanha Väinämöinen 

sanan virkkoi, noin nimesi: 

”Kun et antane osoa, 

tuota Sammon toista puolta, 

niin on kaiken kantanemme, 

vienemme venehesemme.” 
Louhi, Pohjolan emäntä, 

tuo tuosta pahoin pahastui. 

Kutsui Pohjolan kokohon, 

nuoret miehet miekkoinensa, 

urohot asehinensa 

pään varalle Väinämöisen. 
Vaka vanha Väinämöinen 

kävi kanteloisehensa, 

itse istui soittamahan, 

alkoi soittoa somasti. 

Tuota kaikki kuulemahan, 

iloa imehtimähän, 

miehet mielellä hyvällä, 

naiset suulla nauravalla, 

urohot vesissä silmin, 

pojat maassa polvillansa. 
Väkeä väsyttelevi, 

rahvahaista raukaisevi: 

kaikki nukkui kuuntelijat 

sekä vaipui katselijat; 

nukkui nuoret, nukkui vanhat 

Väinämöisen soitantohon. 
Siitä viisas Väinämöinen, 

tietäjä iän-ikuinen, 

tapasi on taskuhunsa, 

kulki kukkaroisehensa. 

Ottavi uniset neulat, 

voiteli unella silmät, 

ripset ristihin panevi, 

painoi luomet lukkosehen 

väeltä väsyneheltä, 

urohilta uinuvilta: 

pani pitkähän unehen, 

viikommaksi nukkumahan 

koko Pohjolan perehen 

ja kaiken kyläisen kansan. 
Meni Sammon saa'antahan, 

kirjokannen katsontahan 

Pohjolan kivimäestä, 

vaaran vaskisen sisästä, 

yheksän lukon takoa, 

takasalvan kymmenennen. 
Tuossa vanha Väinämöinen 

lauloa hyrähtelevi 

vaaran vaskisen ovilla, 

kivilinnan liepehillä: 
jopa liikkui linnan portit, 
järkkyi rautaiset saranat. 

Itse seppo Ilmarinen, 
tuopa tuossa toisna miesnä. 
Voilla voiti lukkoloita, 
saranoita rasvasilla, 
jottei ukset ulvahuisi 
eikä naukuisi saranat. 
Lukot sormin luksutteli, 
salvat kuokalla kohotti: 
jo lukot lusuna vieri, 
ovet vahvat aukieli. 

Siitä vanha Väinämöinen 
itse tuon sanoiksi virkki: 
”Oi sie lieto Lemmin poika, 
ylimäinen ystäväni! 

Mene Sampo ottamahan, 
kirjokansi kiskomahan!” 

Tuopa lieto Lemminkäinen 
tahi kaunis Kaukomieli, 
kyllä kärkäs käskemättä, 
kehumattaki kepeä, 
meni Sammon saa'antahan, 
kirjokannen kiskontahan. 
Sanoi tuonne mennessänsä, 
kerskaeli käyessänsä: 

”Mi lienee minussa miestä, 
urosta Ukon pojassa, 
senpä Sampo siirtyköhön, 
kirjokansi kääntyköhön 
jalan oikean avulla, 
takakannan koskemalla!” 
Siirrytteli Lemminkäinen, 
siirrytteli, käännytteli, 
sylin Sampoa syleili, 
polvin maassa puuhaeli: 
eipä Sampo liikukana, 
kirjokansi kallukana; 
sen oli juuret juurruteltu 
yheksän sylen syvähän. 
Hyvä on härkä Pohjolassa, 
jok' on vahva vartalolta, 
ylen sitkeä sivulta, 
suonilta kovin sorea; 
sen on syltä sarvet pitkät, 
puolentoista turpa paksu. 
Otti härän heinikosta, 
auran pellon pientarelta; 
sillä kynti Sammon juuret, 
kirjokannen kiinnittimet: 
saipa Sampo liikkumahan, 
kirjokansi kallumahan. 
Siitä vanha Väinämöinen, 

toinen seppo Ilmarinen, 
kolmas lieto Lemminkäinen 
saattelivat Sammon suuren 
Pohjolan kivimäestä, 
vaaran vaskisen sisästä. 
Veivät sen venosehensa, 
latjasivat laivahansa. 

Saivat Sammon purtehensa, 
kirjokannen kaarillensa; 
työntivät venon vesille, 
satalauan lainehille. 
Tyrskähti veno vetehen, 
läksi laioin lainehesen. 

Kysyi seppo Ilmarinen, 
sanan virkkoi, noin nimesi: 
”Minne Sampo saatetahan, 
kunnepa kuletetahan 
näiltä paikoilta pahoilta, 
poloisesta Pohjolasta?” 

Vaka vanha Väinämöinen 
itse virkki, noin nimesi: 
”Tuonne Sampo saatetahan, 
kirjokansi kaimatahan 
nenähän utuisen niemen, 
päähän saaren terhenisen, 
siellä onnen ollaksensa, 
ainian asuaksensa. 


185 On siellä vähän sijoa, 
toki paikkoa palanen, 
syömätöintä, lyömätöintä, 
miekan miehen käymätöintä.' 

Siitä vanha Väinämöinen 

190 läksi poies Pohjolasta, 
läksi mielellä hyvällä, 
iloten omille maille. 

Itse tuossa noin saneli: 
”Käänny, pursi, Pohjolasta, 

195 käännäite kohen kotia, 

perin maille vierahille! 
”Tuuittele, tuuli, purtta, 

soutele, vesi, venettä, 

anna airoillen apua, 

200 huoparille huoitusta 
noilla väljillä vesillä, 
ulapoilla auke'illa! 

”Oisiko airot pikkaraiset, 
soutajat vähäväkiset, 

205 pienoiset peränpitäjät, 
lapset laivan hallitsijat, 
anna, Ahto, airojasi, 
venettäsi, veen isäntä, 
airot uuet ja paremmat, 

210 mela toinen ja lujempi, 
itse airoillen asetu, 

sovitaite soutamahan! 
Anna juosta puisen purren, 
rautahangan hakkaella 
halki kuohujen kovien, 
lakkipäien lainehien!” 

Siitä vanha Väinämöinen 
laskea karehtelevi. 

Itse seppo Ilmarinen, 
toinen lieto Lemminkäinen, 
nepä tuossa soutelevat, 
soutelevat, joutelevat 
selviä selän vesiä, 

lake'ita lainehia. 

Sanoi lieto Lemminkäinen: 
”Olipa ennen aikoinani, 
oli vettä soutajalla 
sekä virttä laulajalla. 

Vaan ei nyt, nykyisin aioin 
tuota kuulla kulloinkana 
venehessä vierentätä, 
lainehilla laulantata.” 

Vaka vanha Väinämöinen 
sanan virkkoi, noin nimesi: 
”Ei vesillä vieremistä, 
lainehilla laulamista! 

Laulu laiskana pitävi, 
virret sou'un viivyttävi. 


240 


245 


250 


260 


265 


Päivä kultainen kuluisi, 
yöhyt kesken yllättäisi 
näillä väljillä vesillä, 
lake'illa lainehilla.” 

Se on lieto Lemminkäinen 
sanan virkkoi, noin nimesi: 
”Aika kuitenki kuluvi, 
päivä kaunis karkelevi, 
yö tulla tuhuttelevi, 
hämärä häkyttelevi, 
jos et laula polvenasi, 
hyrehi sinä ikänä.” 

Laski vanha Väinämöinen 
selkeä meren sinisen, 
laski päivän, laski toisen. 
Päivänäpä kolmantena 
tuo on lieto Lemminkäinen 
kerran toisen kertaeli: 
”Miks' et laula, Väinämöinen, 
hyrehi, hyväntöläinen, 
hyvän Sammon saatuasi, 
tien oikein osattuasi?” 

Vaka vanha Väinämöinen, 
hänpä varman vastoavi: 
”Varahainen laulannaksi, 
aikainen ilonpioksi. 

Äsken laulanta sopisi, 

ilon teentä kelpoaisi, 
kun omat ovet näkyisi, 
omat ukset ulvahtaisi.” 

Sanoi lieto Lemminkäinen: 
”Oisinko itse perässä, 
lauleleisin voiessani, 
kukkuisin kyetessäni; 
ehk' ei toiste voiakana, 
ei kyllin kyetäkänä. 

Kun et lauloa luvanne, 
itse laululle rupean.” 

Siinä lieto Lemminkäinen, 
tuo on kaunis Kaukomieli, 
suutansa sovittelevi, 
säveltänsä säätelevi. 

Sai itse hyräilemähän, 
loihe, kurja, kukkumahan 
äreällä äänellänsä, 
käreällä kulkullansa. 

Lauloi lieto Lemminkäinen, 
karjahteli Kaukomieli; 
suu liikkui, järisi parta, 
leukapielet lonkaeli. 

Laulu kuului loitommalle, 


290 vierähys vesien poikki, 


kuului kuutehen kylähän, 
seitsemän selän ylitse. 


Kurki istui kannon päässä, 
märän mättähän nenässä, 
295 sormiluitansa lukevi, 
jalkojansa nostelevi. 
Sepä säikähti kovasti 
Lemminkäisen laulantata. 
Päästi kurki kumman kulkun, 
300 säikähti pahan sävelen; 
heti loihe lentämähän, 
lenti poikki Pohjolahan. 
Sitte tuonne tultuansa, 
Pohjan suolle saatuansa 
305 vielä parkaisi pahasti, 
äkeästi ärjähteli: 
sillä Pohjolan herätti, 
pahan vallan valveutti. 
Nousi Pohjolan emäntä 
310 unen pitkän maattuansa. 
Kävi karjakartanohon, 
juoksi riistariihen luoksi; 
katselevi karjoansa, 
elojansa arvelevi: 
315 ei ollut karjoa kaonnut, 
riistettynä riistojansa. 
Jo kävi kivimäelle, 
vaaran vaskisen ovelle. 
Sanoi tuonne tultuansa: 


320 ”Voi, poloinen, päiviäni! 
Jop' on täällä vieras käynyt, 
kaikki lukot lonkaellut, 
liikutellut linnan portit, 


särkenyt saranarauat! 
32 

Oisko täältä Sampo saatu, 
otettu omin lupinsa?” 

Jo oli sieltä Sampo saatu, 
anastettu kirjokansi 


Pohjolan kivimäestä, 
33 

vaaran vaskisen sisästä, 

yheksän lukon takoa, 

takasalvan kymmenennen. 
Louhi, Pohjolan emäntä, 


tuo tuosta pahoin pahastui, 
33 

katsoi valtansa vajuvan, 
alenevan arvionsa. 
Uutarta rukoelevi: 
”Ututyttö, terhenneiti! 


Seulo seulalla utua, 
34 

terhenistä tepsuttele, 
laske talma taivahalta, 
auer ilmasta alenna 
selvälle meren selälle, 
ulapalle aukealle, 

345 jottei päästä Väinämöisen, 
osata uvantolaisen! 

”Kun ei tuosta kyllin tulle, 
Iku-Turso, Äijön poika, 
nosta päätäsi merestä, 
lakkoasi lainehesta! 
Kaataos Kalevan miehet, 
upota uvantolaiset, 
hävitä häjyt urohot 
alle aaltojen syvien! 

Saata Sampo Pohjolahan 
venehestä vierimättä! 

”Kun ei tuosta kyllin tulle, 
oi Ukko, ylijumala, 
ilman kultainen kuningas, 
hope'inen hallitsija, 
rakenna rajuinen ilma, 
nosta suuri säien voima! 
Luo tuuli, lähetä aalto 
aivan vastahan venettä, 


365 jottei päästä Väinämöisen, 


370 


kulkea uvantolaisen!” 
Ututyttö, neiti terhen, 
u'un huokuvi merelle, 
sumun ilmahan sukesi; 
piti vanhan Väinämöisen 
kokonaista kolme yötä 
sisässä meren sinisen 
pääsemättänsä perille, 

kulkematta kunnekana. 

Yön kolmen levättyänsä 
sisässä meren sinisen 
virkki vanha Väinämöinen, 
itse lausui, noin nimesi: 
”Ei ole mies pahempikana, 
uros untelompikana 
u'ulla upottaminen, 
terhenellä voittaminen.” 

Veti vettä kalvallansa, 
merta miekalla sivalti. 
Sima siukui kalvan tiestä, 
mesi miekan roiskehesta: 
nousi talma taivahalle, 
utu ilmoillen yleni. 
Selvisi meri sumusta, 
meren aalto auteresta; 
meri suureksi sukeutui, 
maailma isoksi täytyi. 

Oli aikoa vähäinen, 
pirahteli pikkarainen. 


395 Jo kuului kova kohina 


400 


viereltä veno punaisen; 
nousi kuohu korkeaksi 
vasten purtta Väinämöisen. 

Siinä seppo Ilmarinen 
toki säikähti kovasti: 

veret vieri kasvoiltansa, 
puna poskilta putosi. 
Veti viltin päänsä päälle, 
yli korvien kohenti, 
peitti kasvot kaunihisti, 
silmänsä sitäi paremmin. 
Itse vanha Väinämöinen 
katsoi vierellä vesiä, 
loi silmät sivulle purren. 
Näki kummoa vähäisen: 
Iku-Turso, Äijön poika, 
vieressä veno punaisen 
nosti päätänsä merestä, 
lakkoansa lainehesta. 
Vaka vanha Väinämöinen 
saipa korvat kourihinsa. 
Korvista kohottelevi, 
kysytteli, lausutteli, 
sanan virkkoi, noin nimesi: 
”Iku-Turso, Äijön poika! 
Miksi sie merestä nousit, 
kuksi aallosta ylenit 
etehen imehnisille, 
saanikka Kalevan poian?” 
Iku-Turso, Äijön poika, 
eikä tuo ihastu tuosta 
eikä tuo kovin pelästy 

eikä varsin vastaele. 

Vaka vanha Väinämöinen 
tarkoin toiste tutkaeli, 
kolmasti kovin kysyvi: 
”Iku-Turso, Äijön poika! 
Miksi sie merestä nousit, 
kuksi aallosta ylenit?” 

Iku-Turso, Äijön poika, 
jo kerralla kolmannella 
sanan vastaten sanovi: 
”Siksi mie merestä nousin, 
siksi aallosta ylenin: 
oli mielessä minulla 
surmata suku Kalevan, 
saa'a Sampo Pohjolahan. 
Kun nyt lasket lainehisin, 
heität vielä herjan hengen, 
enpä toiste tullekana 
etehen imehnisille.” 

Silloin vanha Väinämöinen 
heitti herjan lainehisin. 
Itse tuon sanoiksi virkki: 
”Iku-Turso, Äijön poika! 
Ellös sie merestä nousko, 
ellös aallosta yletkö 
etehen imehnisille 
tämän päivyen perästä!” 

Senpä päivyen perästä 
ei Turso merestä nouse 
etehen imehnisille, 
kuni kuuta, aurinkoa, 
kuni päiveä hyveä, 
ilmoa ihailtavata. 

Siitä vanha Väinämöinen 
laski eelle laivoansa. 

Oli aikoa vähäinen, 
pirahteli pikkarainen. 


465 Jo Ukko, ylijumala, 

itse ilmojen isäntä, 
virkki tuulet tuulemahan, 
säät rajut rajuamahan. 
Nousi tuulet tuulemahan, 
säät rajut rajuamahan. 
Kovin läikkyi länsituuli, 
luoetuuli tuikutteli; 
enemmän etelä tuuli, 
itä inkui ilkeästi; 
kauheasti kaakko karjui, 
pohjonen kovin porasi. 
Tuuli puut lehettömäksi, 
havupuut havuttomaksi, 
kanervat kukattomaksi, 
heinät helpehettömäksi. 
Nosti mustia muria 

päälle selvien vesien. 
Kovin silloin tuulet tuuli, 
aallot hakkasi alusta. 
Veivät harpun hauinluisen, 
kantelon kalaneväisen 
väen Vellamon hyväksi, 
Ahtolan iki-iloksi. 
Ahto aalloilta havainnut, 
Ahon lapset lainehilta; 
ottivat sorean soiton, 
kotihinsa korjasivat. 
Siinä vanhan Väinämöisen 
ve'et silmihin vetihe. 
Itse tuon sanoiksi virkki: 
”Sinne sattui saalahani, 
meni mielisoittimeni, 
katosi iki-iloni! 
En tuota enämpi saane 
sinä ilmoisna ikänä 
hauin hampahan iloa, 
kalanluista luikutusta.” 
Itse seppo Ilmarinen, 
tuopa tuiki tuskautui. 
Sanan virkkoi, noin nimesi: 
”Voi, poloinen, päiviäni, 
kun läksin selille näille, 
ulapoille auke'ille, 


polin puulle pyörivälle, 


510 varvalle vapisevalle! 

Jo on tukka tuulta nähnyt, 
hivus säätä hirveätä, 
parta päiviä pahoja, 
nähnyt näilläki vesillä; 
harvoin on havaita tainnut 
tuulta ennen tuon näöistä, 
noita kuohuja kovia, 
lakkipäitä lainehia. 
Jo nyt on tuuli turvanani, 
meren aalto armonani!” 
Vaka vanha Väinämöinen, 
tuopa tuossa arvelevi: 
”Ei venossa vieremistä, 
purressa parahtamista! 
Itku ei hä'ästä päästä, 
parku päivistä pahoista.” 
Siitä tuon sanoiksi virkki, 
itse lausui, noin nimesi: 
”Vesi, kiellä poikoasi, 
laine, lastasi epeä, 
Ahto, aaltoja aseta, 
Vellamo, ve'en väkeä, 
ettei parsku parraspuille, 
pääse päälle kaarieni! 
”Nouse, tuuli, taivahalle, 

ylös pilvihin ajaite, 
sukuhusi, syntyhysi, 
heimohon, perehesesi! 
Elä kaa'a puista purtta, 
vierrä hongaista venettä! 
Ennen kaa'a puut palolla, 
kuuset kummuilla kumoa!” 
Se on lieto Lemminkäinen, 
itse kaunis Kaukomieli, 
sanan virkkoi, noin nimesi: 
”Tule, kokko turjalainen! 
Tuopa kolme sulkoasi, 
kokko, kolme, kaarne, kaksi 
varaksi vähän venehen, 
pahan purren parraspuuksi!” 
Itse laitoa lisäsi, 
varppehia valmisteli; 
liitti tuohon liikalaiat, 
koko sylen korkeuiset, 
aallon käymättä ylitse, 
partahille parskumatta. 
Jo oli kyllin laitoaki, 
venehessä varppehia 
tuulen tuiman tuikutella, 
aallon ankaran lykätä, 
kuohuja kulettaessa, 
mäkipäitä mentäessä. 


43. RUNO 


Taistelu Sammosta: Pohjolan sotajoukko ajaa ryöstäjiä 
takaa, syntyy taistelu, Sampo hajoaa ja palaset putoavat 
mereen. 

Louhi, Pohjolan emäntä, 
kutsui Pohjolan kokohon. 
Pani joukon jousihinsa, 
laittoi miehet miekkoihinsa; 
rakenteli Pohjan purren, 
suoritti sotavenosen. 
Latoi miehet laivahansa, 
suoritti sotaurohot, 
kuni sotka poikasensa, 
tavi lapsensa latovi: 
sata miestä miekallista, 
tuhat jousella urosta. 
Kohenteli purjepuita, 
vaatevarpoja varasi; 
nosti puuhun purjehia, 
vaattehia varpapuihin, 
kuin on pitkän pilven longan, 
pilven tönkän taivahalla. 
Siitä läksi laskemahan, 
sekä läksi jotta joutui 
Sampoa tapoamahan 
venehestä Väinämöisen. 

Vaka vanha Väinämöinen 
laskevi sinistä merta. 
Itse tuon sanoiksi virkki, 
puhui purtensa perästä: 
”Oi sie lieto Lemmin poika, 
ylimäinen ystäväni! 
Nouse purjepuun nenähän, 
vaatevarpahan ravaha! 
Katsaise etinen ilma, 
tarkkoa takainen taivas, 
onko selvät ilman rannat, 
onko selvät vai sekavat!” 
Tuopa lieto Lemminkäinen, 
poika, veitikkä verevä, 
hyvin kärkäs käskemättä, 
kehumattaki kepeä, 
nousi purjepuun nenähän, 
vaatevarpahan ravahti. 
Katsoi iät, katsoi lännet, 
katsoi luotehet, etelät, 
katsoi poikki Pohjan rannan. 
Siitä tuon sanoiksi virkki: 
”Selvänä etinen ilma, 
taakea takainen taivas: 
pieni on pilvi pohjosessa, 
pilven lonka luotehessa.” 
Sanoi vanha Väinämöinen: 

”Jo vainen valehtelitki! 

Ei se pilvi ollekana, 

pilven lonka lienekänä: 

se on pursi purjehinen. 

Katso toiste tarkemmasti!” 
Katsoi toiste, katsoi tarkoin. 

Sanovi sanalla tuolla: 

”Saari kaukoa näkyvi, 

etähältä haamottavi; 

havukoita haavat täynnä, 

koivut kirjokoppeloita.” 
Sanoi vanha Väinämöinen: 

”Jo vainen valehtelitki! 

Havukoita ei ne olle 

eikä kirjokoppeloita: 

ne on Pohjan poikasia. 

Katso tarkoin kolmannesti!” 
Se on lieto Lemminkäinen 

katsoi kerran kolmannenki. 

Sanovi sanalla tuolla, 

lausui tuolla lausehella: 

”Jo tulevi Pohjan pursi, 

satahanka hakkoavi! 

Sata on miestä soutimilla, 

tuhat ilman istumassa!” 
Silloin vanha Väinämöinen 

jo tunsi toet totiset. 

Sanan virkkoi, noin nimesi: 
”Soua, seppo Ilmarinen, 
soua, lieto Lemminkäinen, 
soutakatte, kaikki kansa, 
jotta juoksisi venonen, 
pursi eestä ennättäisi!” 
Souti seppo Ilmarinen, 
souti lieto Lemminkäinen, 
souti kansa kaikenlainen. 
Lyllyivät melat lylyiset, 
hangat piukki pihlajaiset, 
vene honkainen vapisi; 
nenä hyrski hylkehenä, 
perä koskena kohisi, 
vesi kiehui kelloloissa, 
vaahti palloissa pakeni. 
Kilvan kiskoivat urohot, 
miehet veikaten vetivät: 
eipä matka eistykänä, 
ei pakene puinen pursi 
eestä purren purjehisen, 
tuon on Pohjolan venehen. 
Silloin vanha Väinämöinen 
jo tunsi tuhon tulevan, 
hätäpäivän päälle saavan. 
Arvelee, ajattelevi, 
miten olla, kuin eleä. 


Itse tuon sanoiksi virkki: 
105 ”Vielä mä tuohon mutkan muistan, 
keksin kummoa vähäisen.” 
Tavoittihe tauloihinsa, 
tunkihe tuluksihinsa. 
Otti piitä pikkuruisen, 
11 


(e) 


tauloa taki vähäisen; 
ne merehen mestoavi 
yli olkansa vasemman. 
Sanovi sanalla tuolla, 


lausui tuolla lausehella: 
ti 

”Tuosta tulkohon karinen, 
salasaari kasvakohon, 

johon juosta Pohjan purren, 
satahangan halkiella 

meren myrskyn hiertimessä, 
120 lainehen rapa'imessa!” 

Se siitä kariksi kasvoi, 
loihe luo'oksi merehen, 
itähän pitemmin puolin, 
poikkipuolin pohjosehen. 

Tulla puikki Pohjan pursi, 
halki aallon hakkoavi: 
jopa joutuvi karille, 
puuttui luotohon lujasti. 
Lenti poikki puinen pursi, 
130 satakaari katkieli; 

mastot maiskahti merehen, 
purjehet putoelivat 

noiksi tuulen vietäviksi, 
ahavan ajeltaviksi. 

Louhi, Pohjolan emäntä, 
jaloin juoksevi vetehen, 
läksi purtta nostamahan, 
laivoa kohottamahan. 

Ei ota vene yletä 

eikä pursi liikahella: 

kaikk' oli kaaret katkennunna, 
kaikki hangatki hajalla. 

Arvelee, ajattelevi. 

Itse tuon sanoiksi virkki: 
”Mikäs neuvoksi tulevi, 
kukas pannahan etehen?” 

Jopa muiksi muutaltihe, 
tohti toisiksi ruveta. 

Otti viisi viikatetta, 

kuusi kuokan kuolioa: 
nepä kynsiksi kyhäsi, 
kohenteli kouriksensa; 
puolen purtta särkynyttä: 
senpä allensa asetti; 

laiat siiviksi sivalti, 
peräpuikon purstoksensa; 
sata miestä siiven alle, 

tuhat purston tutkaimehen, 
sata miestä miekallista, 
tuhat ampujaurosta. 
Levitäikse lentämähän, 
kokkona kohotteleikse. 
Lenteä lekuttelevi 
tavoitellen Väinämöistä: 
siipi pilviä sipaisi, 
toinen vettä vieprahteli. 
Veen emonen, vaimo kaunis, 
hänpä tuon sanoiksi virkki: 
”Oi on vanha Väinämöinen! 
Käännä päätä päivän alta, 
luo'os silmät luotehesen, 
katso taaksesi vähäisen!” 
Vaka vanha Väinämöinen 
käänti päätä päivän alta, 
luopi silmät luotehesen, 
katsoi taaksensa vähäisen: 
jo tulevi Pohjan eukko, 
lintu kumma liitelevi, 
harte'ista kuin havukka, 
vaakalintu vartalolta! 
Yllättävi Väinämöisen. 
Lenti purjepuun nenähän, 
vaatevarpahan rapasi, 
päähän pielen seisotaikse: 


185 oli pursi päin pu'ota, 
laiva laioin kallistua. 
Siinä seppo Ilmarinen 
heitäikse Jumalahansa, 
Luojahansa luotteleikse. 
190 Sanovi sanalla tuolla: 
”Varjele, vakainen Luoja, 
kaitse, kaunoinen Jumala, 
ettei poika pois tulisi, 
emon lapsi lankeaisi 
195 Luojan luomalta lu'ulta, 
Jumalan sukeamalta! 
”Ukko, julkinen jumala, 
itse taatto taivahinen! 
Tuo mulle tulinen turkki, 
200 päälleni panuinen paita, 
jonka suojasta sotisin 
ja takoa tappeleisin, 
ettei pää pahoin menisi, 


tukka turhi'in tulisi 

rauan kirkkahan kisassa, 
terän tuiman tutkaimessa!” 
Itse vanha Väinämöinen 
sanan virkkoi, noin nimesi: 
”Ohoh Pohjolan emäntä! 
210 Joko saat jaolle Sammon 
nenähän utuisen niemen, 


215 


220 


225 


230 


235 


päähän saaren terhenisen?” 

Sanoi Pohjolan emäntä: 
”En lähe jakohon Sammon 
sinun kanssasi, katala, 
kerallasi, Väinämöinen!” 
Itse Sampoa tavoitti 
venehestä Väinämöisen. 

Siinä lieto Lemminkäinen 
miekan vyöltänsä vetäisi, 
tempasi terävän rauan 
vasemmalta puoleltansa; 
kokon kourille kokevi, 
räpylöille räimilöivi. 

Iski lieto Lemminkäinen, 
sekä iski jotta lausui: 
”Maahan miehet, maahan miekat, 
maahan untelot urohot, 
sa'at miehet siiven alta, 
kymmenet kynän nenästä!” 

Virkki tuossa Pohjan eukko, 
puhui purjepuun nenästä: 
”Oi sie lieto, Lemmin poika, 
Kauko rukka, mies katala! 
Pettelit oman emosi, 
valehtelit vanhempasi: 
sanoit et käyväsi sotoa 
kuunna, kymmennä kesänä 


240 


kullankana tarpehella, 

hopeankana halulla!” 
Vaka vanha Väinämöinen, 

tietäjä iän-ikuinen, 

arvasi ajan olevan, 

tunsi hetken tulleheksi. 


245 Jo veti melan merestä, 


tammen lastun lainehesta; 
sillä kalhaisi kavetta, 

iski kynsiä kokolta: 

muut kynnet meni muruiksi, 


250 jäi yksi sakarisormi. 

Pojat siiviltä putosi, 
melskahti merehen miehet, 
sata miestä siiven alta, 
tuhat purstolta urosta. 
Itse kokko kopsahtihe, 
kapsahutti kaaripuille, 
kuni puusta koppeloinen, 
kuusen oksalta orava. 

Siitä Sampoa tavoitti 
sormella nimettömällä. 
Sammon vuoalti vetehen, 
kaatoi kaiken kirjokannen 
punapurren laitimelta 
keskelle meren sinisen: 
siinä sai muruiksi Sampo, 

kirjokansi kappaleiksi. 
Niin meni muruja noita, 
Sammon suuria paloja 
alle vienojen vesien, 
päälle mustien murien; 
ne jäivät ve'en varaksi, 
ahtolaisten aartehiksi. 
Siitäp' ei sinä ikänä, 
kuuna kullan valkeana 
vesi puuttune varoja, 
ve'en Ahto aartehia. 
Jäipä toisia muruja, 
pienempäisiä paloja 
selälle meren sinisen, 
meren laajan lainehille, 
tuulen tuuiteltavaksi, 
aaltojen ajeltavaksi. 
Niitä tuuli tuuitteli, 
meren läikkä läikytteli 
selällä meren sinisen, 
meren laajan lainehilla. 
Tuuli maalle työnnytteli, 
aalto rannallen ajeli. 
Vaka vanha Väinämöinen 
näki tyrskyn työntelevän, 
hyrskyn maalle hylkeävän, 
aallon rannallen ajavan 

noita Sampuen muruja, 
kirjokannen kappaleita. 
Hän tuosta toki ihastui. 
Sanan virkkoi, noin nimesi: 
”Tuost' on siemenen sikiö, 
alku onnen ainiaisen, 
tuosta kyntö, tuosta kylvö, 
tuosta kasvu kaikenlainen! 
Tuosta kuu kumottamahan, 
onnen päivä paistamahan 
Suomen suurille tiloille, 
Suomen maille mairehille!” 
Louhi, Pohjolan emäntä, 
sanan virkkoi, noin nimesi: 
”Vielä mä tuohon mutkan muistan, 
mutkan muistan, keinon keksin 
kynnöllesi, kylvöllesi, 
karjoillesi, kasvuillesi, 
kuillesi kumottaville, 
päivillesi paistaville: 
tungen kuuhuen kivehen, 
päivän kätken kalliohon; 
annan pakkasen palella, 
vilun ilman viivytellä 
kyntöjäsi, kylvöjäsi, 
elojasi, toukojasi; 
saatan rautaisen rakehen, 

teräksisen tellittelen 
halmehillesi hyville, 
parahille pelloillesi. 
”Nostan karhun kankahalta, 
harvahampahan havuilta 
ruuniasi ruhtomahan, 
tammojasi tappamahan, 
karjojasi kaatamahan, 
lehmiä levittämähän. 
Kansan tauilla tapatan, 
surmoan sukusi kaiken, 
ettei kuulla kuun ikänä 
maailmassa mainittavan.” 
Silloin vanha Väinämöinen 
itse tuon sanoiksi virkki: 
”Ei minua laula lappi 
eikä tunge turjalainen! 
Jumalall' on ilman viitta, 
Luojalla avaimet onnen, 
ei katehen kainalossa, 
vihansuovan sormen päässä. 
”Kun ma luome Luojahani, 
turvoan Jumalahani, 
saa se toukat touvoistani, 
viholliset viljastani, 
tonkimasta toukojani, 
kasvujani kaatamasta, 

orahia ottamasta, 
viljoa vihoamasta. 

”Sinä, Pohjolan emäntä, 
tunge turmiot kivehen, 
pahat paina kalliohon, 
vaivat vuorehen valitse, 
elä kuuta kulloinkana, 
aurinkoa milloinkana! 

”Anna pakkasen palella, 
vilun ilman viivytellä 
omia orahiasi, 
kylvämiäsi jyviä! 

Sa'a rauaista raetta, 
teräksistä telkyttele 
oman auran kääntämille, 
Pohjan peltojen perille! 

”Nosta karhu kankahalta, 
viiasta vihainen kissa, 
korvesta koverakoura, 
havun alta harvahammas 
Pohjolan kujan perille, 
Pohjan karjan käytäville!” 

Siitä Pohjolan emäntä 
sanan virkkoi, noin nimesi: 
”Jo minulta valta vaipui, 
jo aleni arvioni: 
eloni meni merehen, 

Sampo särkyi lainehisin 
Läksi itkien kotihin, 
polotellen pohjosehen. 
Ei saanut sanottavata 
koko Sammosta kotihin; 
veipä kuitenki vähäisen 
sormella nimettömällä: 
kantoi kannen Pohjolahan, 
sai rivan Sariolahan. 
Siit’ on polo Pohjolassa, 
elo leivätöin Lapissa. 
Vaka vanha Väinämöinen 
itse maalle mentyänsä 
löyti Sampuen muryja, 
kirjokannen kappaleita 
rannalta merelliseltä, 
hienoiselta hietiköltä. 
Saattoi Sampuen muruset, 
kirjokannen kappalehet 
nenähän utuisen niemen, 
päähän saaren terhenisen, 
kasvamahan, karttumahan, 
saamahan, satoamahan 
olu'iksi ohraisiksi, 
leiviksi rukihisiksi. 
Siinä vanha Väinämöinen 
itse tuon sanoiksi virkki: 

”Anna, Luoja, suo, Jumala, 
anna onni ollaksemme, 
hyvin ain' eleäksemme, 
kunnialla kuollaksemme 
suloisessa Suomenmaassa, 
kaunihissa Karjalassa! 
”Varjele, vakainen Luoja, 
kaitse, kaunoinen Jumala, 
miesten mielijuohtehista, 
akkojen ajatuksista! 
Kaa'a maalliset katehet, 
ve'elliset velhot voita! 
”Ole puolla poikiesi, 
aina lastesi apuna, 
aina yöllisnä tukena, 
päivällisnä vartijana, 
vihoin päivän paistamatta, 
vihoin kuun kumottamatta, 
vihoin tuulen tuulematta, 
vihoin saamatta satehen, 
pakkasen palelematta, 
kovan ilman koskematta! 
”Aita rautainen rakenna, 
kivilinna liitättele 
ympäri minun eloni, 
kahen puolen kansoani, 
maasta saaen taivosehen, 


taivosesta maahan asti, 
asukseni, ainokseni, 

430 tuekseni, turvakseni, 
jottei liika liioin söisi, 
vastus viljalta vitaisi 
sinä ilmoisna ikänä, 
kuuna kullan valkeana!” 


44. RUNO 


Mereen kadonnutta kanteletta etsitään ja uusi rakennetaan 
surujaan valittavasta puusta, käen kukkumista 
kultanauloista ja laulavan neidon hiuksista. Luonto iloitsee 
soitosta. 

Vaka vanha Väinämöinen 
arvelevi aivossansa: 
”Nytpä soitanto sopisi, 
ilon teentä kelpoaisi 
näillä uusilla oloilla, 
kaunihilla kartanoilla! 
Vaan on kantele kaonnut, 
iloni iäti mennyt 
kalaisehen kartanohon, 
lohisehen louhikkohon, 
meren hauan haltijoille, 
Vellamon ikiväelle. 

Eikä tuota tuonekana, 
Ahto antane takaisin. 

”Oi on seppo Ilmarinen! 

Taoit ennen, taoit eilen, 
taopa tänäki päänä! 
Tao rautainen harava, 
haravahan piit tiheät, 
piit tiheät, varsi pitkä, 
jolla lainehet haroan, 

laposille aallot lasken, 
meren ruoikot ru'olle, 
rannat kaikki karhikoille, 
soitto jälle saa'akseni, 
kantelo tavatakseni 
kalaisesta kaartehesta, 
lohisesta louhikosta!” 

Se on seppo Ilmarinen, 
takoja iän-ikuinen, 
takoi rautaisen haravan 
varren vaskisen keralla. 

Piit takoi satoa syltä, 
varren viittä valmisteli. 

Siitä vanha Väinämöinen 
otti rautaisen haravan. 
Astui tietä pikkaraisen, 
kulki matkoa palasen 
teloille teräksisille, 
vaskisille valkamoille. 

Tuoss' oli purtta, kaksi purtta, 
kaksi valmista venettä 
teloilla teräksisillä, 
vaskisilla valkamoilla: 
yksi pursi uusi pursi, 
toinen pursi vanha pursi. 

Sanoi vanha Väinämöinen, 
virkki uuelle venolle: 

”Lähepä, veno, vesille, 
pursi, aalloillen ajaite 
käsivarren kääntämättä, 
peukalon pitelemättä!” 
Läksipä veno vesille, 
pursi aalloillen ajoihe. 
Vaka vanha Väinämöinen 
itse istuihe perähän; 
läksi merta luutimahan, 
lainetta lakaisemahan. 
Luopi lumpehet kokohon, 
haravoipi rannan raiskat, 
ruoposteli ruo'on ruutut, 
ruo'on ruutut, kaislan kaitut, 
joka hauanki harasi, 
karit kaikki karhieli: 
eipä saanut, ei tavannut 
hauinluista soittoansa, 
ikimennyttä iloa, 
kaonnutta kanteloa. 
Vaka vanha Väinämöinen 
astuvi kohen kotia 
alla päin, pahoilla mielin, 
kaiken kallella kypärin. 
Itse tuon sanoiksi kertoi: 
”Ei tuota enämpi olle 
hauin hampahan iloa, 

kalanluista luikutusta 
Astuessansa ahoa, 
saloviertä vierressänsä 
kuuli koivun itkeväksi, 
puun visan vetistäväksi. 
Jopa luoksi luontelihe, 
lähemmäksi laittelihe. 
Kysytteli, lausutteli: 
”Mitť’ itket, ihana koivu, 
puu vihanta, vierettelet, 
vyöhyt valkea, valitat? 
Ei sua sotahan vieä, 
ei tahota tappelohon.” 
Koivu taiten vastaeli, 
itse virkki puu vihanta: 
”Niinpä muutamat sanovi, 
moniahat arvelevi 
elävän minun ilossa, 
riemussa remuelevan: 
minä hoikka huolissani, 
ikävissäni iloitsen, 
panen pakkopäivissäni, 
murehissa murmattelen. 
”Typeryyttä, tyhjä, itken, 
vajauttani valitan, 
kun olen osatoin, raukka, 
tuiki, vaivainen, varatoin 

näillä paikoilla pahoilla, 
lake'illa laitumilla. 
”Osalliset, onnelliset 
tuota toivovat alati 
kesän kaunihin tulevan, 
suven suuren lämpiävän. 
Toisinpa minä typerä, 
minä vaivainen varoan 
- kuoreni kolottavaksi, 
lehtivarvat vietäväksi! 
”Useinpa minun utuisen, 
use'in, utuisen raukan, 
lapset kerkeän keväimen 
luokseni lähenteleikse, 
veitsin viisin viiltelevät 
halki mahlaisen mahani. 
Paimenet pahat kesällä 
vievät vyöni valkeaisen, 
ken lipiksi, ken tupeksi, 
kenpä marjatuohiseksi. 
”Use'in minun utuisen, 
use'in, utuisen raukan, 
tytöt allani asuvat, 
vierelläni viehkuroivat, 
lehvät päältä leikkelevät, 
varvat vastoiksi sitovat. 
”Use'in minä utuinen, 

use'in, utuinen raukka, 
kaaetahan kaskipuiksi, 
pinopuiksi pilkotahan. 
Kolmasti tänäi kesänä, 
tānä suurena suvena 
miehet allani asuivat, 
kirvestänsä kitkuttivat 
mun poloisen pään menoksi, 
heikon henkeni lähöksi. 
”Se oli ilo kesästä, 
riemu suuresta suvesta. 
Ei ole talvi sen parempi, 
lumen aika armahampi. 
”Jopa aina aikaisehen 
mure muo'on muuttelevi, 
pääni painuvi pahaksi, 
kasvot käypi kalveaksi 
muistellessa mustat päivät, 
pahat ajat arvellessa. 
”Siitä tuuli tuskat tuopi, 
halla huolet haike'immat: 
tuuli vie vihannan turkin, 
halla kaunihin hamehen. 
Niin minä vähävarainen, 
minä, koito koivu raukka, 

vilussa värisemähän, 
pakkasessa parkumahan.” 
Sanoi vanha Väinämöinen: 
”Elä itke, puu vihanta, 
vesa lehti, vierettele, 
vyöhyt valkea, valita! 
Saat sinä olevan onnen, 
elon uuen armahamman; 
kohta itkenet ilosta, 
riemusta remahutellet.” 
Siitä vanha Väinämöinen 
koivun soitoksi kuvasi. 
Veisteli kesäisen päivän, 
kalkutteli kanteletta 
nenässä utuisen niemen, 
päässä saaren terhenisen. 
Veisti kopan kanteletta, 
emäpuun iloa uutta, 
kopan koivusta lujasta, 
emäpuun visaperästä. 
Sanoi vanha Väinämöinen, 
itse lausui, noin nimesi: 
”Tuoss' on koppa kanteletta, 
emäpuu iki-iloa. 
Mistä naulat saatanehe, 
vääntimet perittänehe?” 
Kasvoi tammi tanhualla, 

puu pitkä pihan perällä, 
tammessa tasaiset oksat, 
joka oksalla omena, 
omenalla kultapyörä, 
kultapyörällä käkönen. 
Kun käki kukahtelevi, 
sanoin viisin virkkelevi, 
kulta suusta kumpuavi, 
hopea valahtelevi 
kultaiselle kunnahalle, 
hope'iselle mäelle: 
siitä naulat kantelehen, 
vääntimet visaperähän! 
Sanoi vanha Väinämöinen, 
itse virkki, noin nimesi: 
”Sain ma naulat kantelehen, 
vääntimet visaperähän. 
Vielä uupuvi vähäisen, 
viittä kieltä kanteloinen. 
Mistä tuohon kielet saisin, 
äänöset asetteleisin?” 
Läksi kieltä etsimähän. 
Astuvi ahoa myöten: 
istui immikkö aholla, 
nuori neitonen norolla. 
Ei se impi itkenynnä, 
ei varsin ilonnutkana; 

ilman lauloi itseksensä: 
lauloi iltansa kuluksi, 
sulhon toivossa tulevan, 
armahansa aikehessa. 

Vaka vanha Väinämöinen 
tuonne kengättä kepitti, 
ilman hampsi hattaratta. 
Sitte sinne tultuansa 
alkoi hapsia anella. 

Itse tuon sanoiksi virkki: 
”Anna, impi, hapsiasi, 
hieprukka, hivuksiasi 
kanteloisen kielosiksi, 
ääniksi ilon ikuisen!” 

Antoi impi hapsiansa, 
hienoja hivuksiansa; 
antoi hasta viisi, kuusi 
sekä seitsemän hivusta: 
siit’ on kielet kantelessa, 
ääntimet iki-ilossa. 

Saip' on soitto valmihiksi. 
Siitä vanha Väinämöinen 
istuiksen alakivelle, 
paatiselle portahalle. 
Otti kantelon käsille, 
ilon itsensä lähemmä. 
Kären käänti taivahalle, 

ponnen polville tukesi: 
ääniä asettelevi, 
säveliä sääntelevi. 

Sai äänet asetetuksi, 
soittonsa sovitetuksi, 
niin käänti alakäsille, 
poikkipuolin polvillensa. 
Laski kynttä kymmenkunnan, 
viisi sormea viritti 
kielille kapahumahan, 
sävelille hyppimähän. 

Siinä vanha Väinämöinen 
kun on soitti kanteletta 
käsin pienin, hoikin sormin, 
peukaloin ulos kiverin, 
jopa virkki puu visainen, 
vesa lehti vieretteli, 
kukahti käkösen kulta, 
hivus impyen ilosi. 

Sormin soitti Väinämöinen, 
kielin kantelo kajasi: 
vuoret loukkui, paaet paukkui, 
kaikki kalliot tärähti, 
kivet laikkui lainehilla, 
somerot vesillä souti, 
petäjät piti iloa, 
kannot hyppi kankahilla. 

Kälykset Kalevan naiset, 
kesken kirjan neulomisen 
ne tuohon jokena juoksi, 
kaikki virtana vilisi, 
nuoret naiset naurusuulla, 
emännät ilolla mielin 
soitteloa kuulemahan, 
iloa imehtimähän. 

Mi oli miehiä lähellä, 
ne kaikki lakit käessä; 

mi oli akkoja lähellä, 

ne kaikki käsi posella. 
Tyttäret vesissä silmin, 
pojat maassa polvillansa 
kanteloista kuuntelivat, 
iloa imehtelivät. 

Sanoivat samalla suulla, 
yhen kielen kerkesivät: 
”Ei ole tuota ennen kuultu 
noin suloista soitantoa, 
sinä ilmoisna ikänä, 
kuuna kullan valkeana!” 

Kuuluvi sorea soitto, 
kuului kuutehen kylähän. 
Eik' ollut sitä otusta, 
ku ei tullut kuulemahan 
tuota soittoa suloista, 

kajahusta kanteloisen. 

Mi oli metsän eläintä, 
kyykistyivät kynsillehen 
kanteloista kuulemahan, 
iloa imehtimähän. 

Ilman linnut lentäväiset 
varvuille varustelihe, 

veen kalaset kaikenlaiset 
rantahan rakentelihe. 
Matosetki maanalaiset 
päälle mullan muuttelihe 

- käänteleivät, kuuntelevat 
tuota soittoa suloista, 
kantelen iki-iloa, 
Väinämöisen väännätystä. 

Siinä vanha Väinämöinen 
kyllä soitteli somasti, 
kajahutti kaunihisti. 

Soitti päivän, soitti toisen 
yhtehen rupeamahan, 
yhen aamun atriahan, 
yhen vyönsä vyötäntähän, 
yhen paitansa panohon. 

Kun hän soitteli kotona, 
huonehessa honkaisessa, 
niin katot kajahtelivat, 
permannot pemahtelivat; 


laet lauloi, ukset ulvoi, 

kiukoa kivinen liikkui, 
patsas patvinen pajahti. 
Kun hän kulki kuusikossa, 
vaelti petäjikössä, 
kuusoset kumartelihe, 
männyt mäellä kääntelihe, 
käpöset keolle vieri, 
havut juurelle hajosi. 
Kun hän liikahti lehossa 
tahi astahti aholla, 
lehot leikkiä pitivät, 
ahot ainoista iloa, 
kukat kulkivat kutuhun, 
vesat nuoret notkahteli. 


45. RUNO 


Louhi lähettää tauteja Kalevalaan, Väinämöinen parantaa 
ne loitsimalla. 

Louhi, Pohjolan emäntä, 
sai sanoman korvihinsa 
Väinölän eleleväksi, 
Kalevalan kasvavaksi 
Sammon saauilla muruilla, 
kirjokannen kappaleilla. 
Tuo tuota kovin kaehti. 
Itse aina arvelevi, 
minkä surman suorittaisi, 
kunka kuoleman kokisi 
tuolle Väinölän väelle, 
kansalle kalevalaisten. 
Ukkoa rukoelevi, 
Pauannetta palvoavi: 
”Oi Ukko, ylijumala! 
Kaataos Kalevan kansa 
rakehilla rautaisilla, 
neuloilla teräsnenillä! 
Tahikka tauilla tapata, 
surmoa suku katala, 
miehet pitkille pihoille, 
naiset läävän lattioille!” 
Tyttö oli Tuonelan sokea, 

Loviatar, vaimo vanha, 
pahin Tuonen tyttäriä, 
ilke'in manattaria, 
alku kaikille pahoille, 
tuhansille turmioille. 
Sill’ oli muoto mustanlainen, 
iho inhon-karvallinen. 
Tuopa musta Tuonen tyttö, 
ulappalan umpisilmä, 
teki tielle vuotehensa, 
pahnansa pahalle maalle. 
Selin tuulehen makasi, 
kaltoin säähän karkeahan, 
perin viimahan viluhun, 
kohin päivänkoittehesen. 
Tuli suuri tuulen puuska, 
iästä iso vihuri, 
tuuli tuhman raskahaksi, 
kostutti kohulliseksi 
aholla vesattomalla, 
maalla mättähättömällä. 
Kantoi kohtua kovoa, 
vatsantäyttä vaikeata; 
kantoi kuuta kaksi, kolme, 
neljännenki, viiennenki, 
kuuta seitsemän, kaheksan, 
ympäri yheksän kuuta, 

vaimon vanha'an lukuhun 
kuuta puolen kymmenettä. 

Yheksännen kuun lopulla, 
kuun alulla kymmenennen 
kohtu kääntyvi kovaksi, 
painuvi pakolliseksi; 
eikä synny syntyminen, 
luovu luomaiset sikiöt. 

Siirrälti sijan aloa, 
paneutti toisen paikan. 
Meni portto poikimahan, 
tulen lautta lapsimahan 
kahen kallion välihin, 
viien vuoren viukelohon: 
eipä tuolla synty synny, 
luovu luomainen sikiö. 

Etsi synnytössijoa, 
vatsansa vajennusmaata 
heiluvilla hettehillä, 
läikkyvillä lähtehillä: 
ei siellä sijoa saanut, 
vajennusta vatsallensa. 

Synnytteli poikiansa, 
vajenteli vatsoansa 
kuohussa tulisen kosken, 
ve'en vankan vääntehessä, 
alla kolmen kosken koprun, 

alla äyrähän yheksän; 
vaan ei vielä synty synny, 
kehnon kohtu ei kevene. 
Alkoi itkeä iletys, 
parkua paha kuvatus. 
Ei tieä, mihin menisi, 
kunne kulkea pitäisi 
vatsansa vajentamahan, 
poikiansa poikimahan. 
Puhui pilvestä Jumala, 
lausui Luoja taivahalta: 
”Tuoll' on suolla kolmisoppi 
rannalla meryttä vasten, 
pimeässä Pohjolassa, 
sangassa Sariolassa. 
Mene sinne poikimahan, 
kohtusi keventämähän! 
Siellä silma tarvitahan, 
väkeäsi vuotetahan.” 
Tuopa musta Tuonen tyttö, 
ilkeä Manalan impi, 
tuli Pohjolan tuville, 
Sariolan saunan maille 
latomahan lapsiansa, 
saamahan sikiöitänsä. 
Louhi, Pohjolan emäntä, 
Pohjan akka harvahammas, 

vei tuon saunahan saloa, 

kylin kylpyhuonehesen, 

kyläkunnan kuulematta, 
sanan saamatta kylähän. 
Lämmitti saloa saunan, 

110 rikenehen riuahutti; 
oluella ukset voiti, 
kasti kaljalla saranat, 
jottei ukset ulvonunna, 
saranat narahtanunna. 

115 Siitä tuon sanoiksi virkki, 
itse lausui, noin nimesi: 
”Kave eukko, luonnon tyttö, 
kave kultainen, korea, 
jok' olet vanhin vaimoloita, 

120 ensin emä itselöitä! 

Juokse polvesta merehen, 

vyö lapasta lainehesen, 

ota kiiskiltä kinoa, 

jolla voiat luun lomia, 
sivelet sivuja myöten, 
päästät piian pintehistä, 
vaimon vatsanvääntehistä, 
tästä tuskasta kovasta, 

130 vatsantyöstä vaikeasta! 
”Kun ei tuosta kyllin liene, 

oi Ukko, ylijumala, 
tule tänne tarvittaissa, 
käy tänne kutsuttaessa! 
Tääll' on piika pintehessä, 
vaimo vatsanvääntehessä 
saunassa savun seassa, 
kylän kylpyhuonehessa. 
”Ota kultainen kurikka 
kätehesi oikeahan! 
Sillä haittoja hajota, 
pihtipuoliset porota, 
lukot Luojan lonkahuta, 
takasalvat poikki taita 
mennä suuren, mennä pienen, 
kulkea vähäväkisen!” 
Siinä tuo paha pahennus, 
Tuonen tyttö umpisilmä 
jopa vatsansa vajenti, 
latoi lapsensa vihaiset 
alla vaipan vaskikirjan, 
alla uutimen utuisen. 
Teki poikoa yheksän 
yhtenä kesäisnä yönä, 
yhen löylyn lyötävillä, 
yhen saunan saatavilla, 
yhestä vatsan väestä, 
kohuntäyestä kovasta. 

Nimitteli poikiansa, 
laaitteli lapsiansa, 
kuin kuki tekemiänsä, 
itse ilmi luomiansa: 
minkä pisti pistokseksi, 
kunka änkäsi ähyksi, 
minkä laati luuvaloksi, 
kunka riieksi risasi; 
minkä painoi paiseheksi, 
kunka ruohutti ruveksi, 
minkä syöjäksi sysäsi, 
kunka ruhtosi rutoksi. 

Jäi yksi nimittämättä, 
poika pahnan-pohjimmainen. 
Senpä sitte käski tuonne, 
työnti velhoiksi vesille, 
noi'iksi noroperille, 
katehiksi kaikin paikoin. 

Louhi, Pohjolan emäntä, 
muut on käski käyä tuonne 
nenähän utuisen niemen, 
päähän saaren terhenisen. 
Ärrytti äkäiset luomat, 
tavattomat tauit työnti 
vasten Väinölän väkeä, 
surmaksi su'un Kalevan. 

Pojat Väinölän potevi, 

läsivi Kalevan kansa 
tautia tavattomia, 
nimen tietämättömiä: 
alta lattiat lahovi, 
päältä peite märkänevi. 
Silloin vanha Väinämöinen, 
tietäjä iän-ikuinen, 
läksi päitä päästämähän, 
henkiä lunastamahan, 
läksi Tuonelle sotahan, 
kera tauin tappelohon. 
Saattoi saunan lämpimäksi, 
kivet löylyn lyötäväksi 
puuhu'illa puhtahilla, 
ve'en tuomilla haloilla. 
Vei on vettä verhossansa, 
kantoi vastat varjossansa, 
hauteli haluiset vastat, 
satalatvat lauhutteli. 
Löi siitä simaisen löylyn, 
mesilöylyn löyhäytti 
läpi kuumien kivien, 
palavojen paaterojen. 
Sanovi sanalla tuolla, 
lausui tuolla lausehella: 
”Tule nyt löylyhyn, Jumala, 
iso ilman, lämpimähän 


215 


22 


O 


225 


23 


O 


tekemähän terveyttä, 
rauhoa rakentamahan! 
Pyyhi pois pyhät kipunat, 
pyhät saastat sammuttele, 
lyötä maahan liika löyly, 
paha löyly pois lähetä, 
ettei polta poikiasi, 
turmele tekemiäsi! 

”Minkä vettä viskaelen 
noille kuumille kiville, 
se me'eksi muuttukohon, 
simaksi sirahtakohon! 
Juoskohon joki metinen, 
simalampi laikkukohon 
läpi kiukahan kivisen, 
läpi saunan sammalisen! 

”Ei nyt meitä syyttä syöä 
eikä tauitta tapeta, 
ei luvatta suuren Luojan, 
ilman surmatta Jumalan. 
Kenpä meitä syyttä söisi, 
suuhunsa omat sanansa, 
päähänsä pahat panonsa, 
ajatukset itsehensä! 

”Jos ei minussa miestä liene, 
urosta Ukon pojassa 
rikkehistä riisumahan, 

päättehistä päästämähän, 
onp' on itsessä Ukossa, 
joka pilviä pitävi, 
poutapilvessä asuvi, 
hattaroissa hallitsevi. 

”Oi Ukko, ylijumala, 
pilven-päällinen jumala! 
Tule tänne tarvittaissa, 
ajaite anottaessa 
nämä tuskat tuntemahan, 
hätäpäivät häätämähän, 
rikonnaiset riisumahan, 
puutunnaiset purkamahan! 

”Tuo mulle tulinen miekka, 
säkehinen säilä kanna, 
jolla ma pahat pitelen, 
ilkeät iki asetan, 
tuskat tuulen teitä myöten, 
kivut aavoillen ahoille! 

”Tuonne ma kipuja kiistän, 
tuonne tuskia manoan 
kivisihin kellarihin, 
rautaisihin raunioihin, 
kiviä kivistämähän, 
paasia pakottamahan. 

Ei kivi kipuja itke, 
paasi ei vaivoja valita, 

vaikka paljo pantahisi, 
määrättä mätettähisi. 

”Kiputyttö, Tuonen neiti, 
joka istut kipukivellä 
joen kolmen juoksevassa, 
veen kolmen jaka'imessa 
jauhaen kipukiveä, 
Kipuvuorta väännätellen! 
Käy kivut kereämähän 
kitahan kiven sinisen, 
tahi vieretä vetehen, 
syytäise meren syvähän, 
tuulen tuntumattomahan, 
päivän paistamattomahan! 

”Kun ei tuosta kyllin liene, 
Kivutar, hyvä emäntä, 
Vammatar, valio vaimo, 
tule kanssa, käy keralla 
tekemähän terveyttä, 
rauhoa rakentamahan! 
Tee kivut kivuttomaksi, 
vammat värjymättömäksi, 
jotta saisi sairas maata, 
huono huoletta levätä, 
tuskahinen tunnin olla, 
vikahinen vieretellä! 

”Ota kivut kippasehen, 


300 


vaivat vaskivakkasehen, 
kivut tuonne vieäksesi, 
vammat vaivutellaksesi 
keskelle Kipumäkeä, 
Kipuvuoren kukkulata! 
Siellä keittäös kipuja 
pikkuisessa kattilassa, 
yhen sormen mentävässä, 
peukalon mahuttavassa! 
”Kivi on keskellä mäkeä, 
reikä keskellä kiveä, 


305 jok' on väätty vääntiällä, 

puhkaistu purasimella: 
siihen kivut kiskotahan, 
pahat vammat vallatahan, 
tuskat tuimat tungetahan, 
pakkopäivät painetahan 
Öin yrittämättömiksi, 
päivin pääsemättömiksi.” 
Siitä vanha Väinämöinen, 
tietäjä iän-ikuinen, 
vielä voiteli vikoja, 
noita vammoja valeli 
yheksillä voitehilla, 
kaheksilla katsehilla. 
Sanovi sanalla tuolla, 
lausui tuolla lausehella: 

”Oi Ukko, ylijumala, 
mies on vanha taivahinen! 
Iätä iästä pilvi, 
nosta lonka luotehesta, 
länkä lännestä lähetä! 
Sa'a mettä, sa'a vettä 
kipehille voitehiksi, 
vammoille valantehiksi! 
”En minä mitänä voine, 
kun ei Luojani luvanne. 
Avun Luoja antakohon, 
avun tuokohon Jumala 
minun silmin nähtyäni, 
käsin päällä käytyäni, 
suin sulin puheltuani, 
hengin henkäeltyäni! 
”Kuhun ei käteni käyne, 
käyköhön käet Jumalan; 
kuhun ei sormeni sopine, 
sopikohon Luojan sormet! 
Luojan on somemmat sormet, 
Luojan kämmenet käpeät. 
”Tule nyt, Luoja, loitsimahan, 
Jumala, puhelemahan, 
kaikkivalta, katsomahan! 
Tehkös yöllä terveheksi, 
päivällä imanteheksi, 


jottei tuska päällä tunnu, 
kipu keskeä kivistä, 

350 pakko ei syämehen paneite, 
jottei tunnu pikkuistana, 
vaivoa vähäistäkänä 
sinä ilmoisna ikänä, 
kuuna kullan valkeana!” 

355 Vaka vanha Väinämöinen, 
tietäjä iän-ikuinen, 
sillä riisui rikkehiä, 
purkaeli puuttehia. 

Poies poisti poikenluomat, 

360 paranti pahat panoset, 
päästi kansan kuolemasta, 
Kalevan katoamasta. 


46. RUNO 


Louhi nostaa karhun Kalevalan karjan päälle, Väinämöinen 
käy karhunkaatoon. Pidetään karhunpeijaiset. Väinämöinen 
kuvailee karhun synnyn ja palauttaa saaliin takaisin 
metsään. 

Sai sanoma Pohjolahan, 
tieto kylmähän kylähän 
Väinölän vironneheksi, 
Kalevalan pääsneheksi 
noista nostamavioista, 
tauista tavattomista. 
Louhi, Pohjolan emäntä, 
Pohjan akka harvahammas, 
tuo tuosta kovin pahastui. 
Sanan virkkoi, noin nimesi: 
”Vielä muistan muunki keinon, 
toki toisen tien osoan: 
nostan karhun kankahalta, 
korvesta koverakouran 
päälle Väinölän elojen, 
Kalevalan karjan päälle.” 
Nosti karhun kankahalta, 
kontion kovilta mailta 
noille Väinölän ahoille, 
Kalevalan karjamaille. 
Vaka vanha Väinämöinen 

itse tuon sanoiksi virkki: 
”Veli, seppo Ilmarinen! 
Taos mulle uusi keihäs, 
tao keiho kolmisulka 
varren vaskisen keralla! 
Ois' otso otettavana, 
rahakarva kaattavana 
ruuniani ruhtomasta, 
tammojani tahtomasta, 
kaatamasta karjoani, 
lehmiä levittämästä.” 
Seppo keihyen takovi, 
eikä pitkän, ei lyhyen, 
takoi keskilaaullisen: 
sen susi sulalla seisoi, 
kontio terän kohalla, 
hirvi hiihti suoverossa, 
varsa varrella samosi, 
peura potki ponnen päässä. 
Satoi siitä uutta lunta, 
hiukan hienoista vitiä, 
sykysyisen uuhen verran, 
verran talvisen jäniksen. 
Sanoi vanha Väinämöinen, 
itse virkki, noin nimesi: 
”Mieleni minun tekevi, 
mieli käyä Metsolassa 

metsän tyttöjen tykönä, 
sinipiikojen pihoilla. 
”Lähen miehistä metsälle, 
urohista ulkotöille. 
Ota, metsä, miehiksesi, 
urohiksesi, Tapio! 
Auta onni ottamahan, 
metsän kaunis kaatamahan! 
”Mielikki, metsän emäntä, 
Tellervo, Tapion vaimo! 
Kytke kiinni koiroasi, 
rakentele rakkiasi 
kuusamisehen kujahan, 
talahasen tammisehen! 
”Otsonen, metsän omena, 
mesikämmen källeröinen! 
Kun kuulet minun tulevan, 
miehen aimo astelevan, 
kytke kynnet karvoihisi, 
hampahat ikenihisi, 
ettei koske konsakana, 
liikuta lipeänänä! 
”Otsoseni, ainoiseni, 
mesikämmen, kaunoiseni! 
Lyöte maata mättähälle, 
kaunihille kalliolle, 


hongat päällä huojumassa, 


80 


85 


90 


95 


10 


(> 


kuuset päällä kuulumassa! 
Siinä, otso, pyörteleite, 
mesikämmen, käänteleite, 
kuni pyy pesänsä päällä, 
hanhi hautomaisillansa!” 
Siinä vanha Väinämöinen 
kuuli koiran haukkuvaksi, 
penun julki juttavaksi 
pikkusilmäisen pihalla, 
tasakärsän tanhu'illa. 
Sanan virkkoi, noin nimesi: 
”Luulin kukkuvan käkösen, 
lempilinnun laulelevan; 
ei käki kukahakana, 
lempilintu laulakana: 
tääll' on koirani komehin, 
otukseni oivallisin 
otsosen tuvan ovella, 
miehen kaunon kartanolla!” 
Vaka vanha Väinämöinen 
siinä otsosen tapasi; 
säteriset sängyt kaati, 
sijat kultaiset kumosi. 
Sanovi sanalla tuolla, 
lausui tuolla lausehella: 
”Ole kiitetty, Jumala, 
ylistetty, Luoja yksin, 

kun annoit otson osaksi, 
salon kullan saalihiksi!” 
Katselevi kultoansa. 
Sanan virkkoi, noin nimesi: 
”Otsoseni, ainoiseni, 
mesikämmen, kaunoiseni! 
Elä suutu suottakana! 
En minä sinua kaannut: 
itse vierit vempeleltä, 
hairahit havun selältä, 
puhki puiset kaatiosi, 
halki haljakan havuisen. 
Sykysyiset säät lipeät, 
päivät pilviset pimeät. 
”Metsän kultainen käkönen, 
kaunis karva röyhetyinen! 
Heitä nyt kylmille kotosi, 
asuinmaasi autiaksi, 
koivunoksainen kotosi, 
vasunvarpainen majasi! 
Lähe, kuulu, kulkemahan, 
metsän auvo, astumahan, 
käymähän, käpeäkenkä, 
sinisukka, sipsomahan 
näiltä pieniltä pihoilta, 
kape'ilta käytäviltä 
urohoisehen väkehen, 


130 miehisehen joukkiohon! 
Ei siellä pahoin pi'etä, 
ei eletä kehnon lailla: 
sima siellä syötetähän, 


mesi nuori juotetahan 

tulevalle vierahalle, 
saavalle käkeävälle. 
”Lähe nyt tästä kuin lähetki, 
tästä pienestä pesästä 
alle kuulun kurkihirren, 
140 alle kaunihin katoksen! 
Niin sä luikkaos lumella, 
kuni lumme lammin päällä, 
niin sä haihaos havulla, 


kuni oksalla orava!” 

Siitä vanha Väinämöinen, 
laulaja iän-ikuinen, 
astui soitellen ahoja, 
kajahellen kankahia 
kera kuulun vierahansa, 
150 kanssa karvalallusensa. 

Jo soitto tupahan kuului, 
alle kattojen kajahus. 
Virkahti väki tuvassa, 
kansa kaunis vieretteli: 
155 ”Kuulkottes tätä kumua, 
salon soittajan sanoja, 

käpylinnun kälkytystä, 
metsän piian pillin ääntä!” 
Vaka vanha Väinämöinen 
itse ennätti pihalle. 
Vierähti väki tuvasta, 
kansa kaunis lausutteli: 
”Joko on kulta kulkemassa, 
hopea vaeltamassa, 
rahan armas astumassa, 
tenka tietä poimimassa? 
Mesijänkö metsä antoi, 
ilveksen salon isäntä, 
koska laulaen tulette, 
hyreksien hiihtelette?” 
Vaka vanha Väinämöinen 
tuossa tuon sanoiksi virkki: 
”Sanomiks' on saukko saatu, 
virsiksi Jumalan vilja; 
sillä laulaen tulemme, 
hyreksien hiihtelemme. 
”Eikä saukko ollekana, 
eikä saukko eikä ilves: 
itse on kuulu kulkemassa, 
salon auvo astumassa, 
mies vanha vaeltamassa, 
verkanuttu vieremässä. 
Kun lie suotu vierahamme, 


ovet auki paiskatkatte, 


185 vaan kun lie vihattu vieras, 

kiinni lyökätte lujahan!” 

Väki vastaten sanovi, 
kansa kaunis vieretteli: 
”Terve, otso, tultuasi, 
mesikämmen, käytyäsi 
näille pestyille pihoille, 
kaunoisille kartanoille! 

”Tuota toivoin tuon ikäni, 
katsoin kaiken kasvinaian 
soivaksi Tapion torven, 
metsän pillin piukovaksi, 
kulkevaksi metsän kullan, 
saavaksi salon hopean 
näille pienille pihoille, 
kape'ille käytäville. 

”Toivoin kuin hyveä vuotta, 
katsoin kuin kesän tuloa, 
niinkuin suksi uutta lunta, 
lyly liukasta lipua, 
neiti nuorta sulhokaista, 
punaposki puolisoa. 

”Illat istuin ikkunoissa, 
aamut aitan portahilla, 
veräjillä viikkokauet, 
kuukauet kujaisten suussa, 


talvikauet tanhu'illa. 
Lumet seisoin tanteriksi, 
tanteret suliksi maiksi, 
sulat maat somerikoiksi, 

215 somerikot hiesukoiksi, 
hiesukot vihottaviksi. 
Ajattelin aamut kaiket, 
päivät päässäni pitelin, 
missä viikon otso viipyi, 

220 salon armas aikaeli, 
oisiko Virohon viernyt, 
maasta Suomen sorkehtinut.” 

Siitä vanha Väinämöinen 
itse tuon sanoiksi virkki: 

225 ”Minne vienen vierahani, 
kulettanen kultaiseni? 
Tokko laittanen latohon, 
pannen pahnahuonehesen?” 

Väki vastaten sanovi, 

230 kansa kaunis vieretteli: 
”Tuonne vienet vierahamme, 
kulettanet kultaisemme 
alle kuulun kurkihirren, 
alle kaunihin katoksen. 

235 Siell’ on syömät suoriteltu, 
juomaneuvot jou'uteltu, 
kaikki sillat siivottuna, 

lakaistuna lattiaiset; 
kaikki vaimot vaatehtinna 
pukemihin puhtahisin, 
sore'ihin pääsomihin, 
valke'ihin vaattehisin.” 
Siitä vanha Väinämöinen 
itse virkki, noin nimesi: 
”Otsoseni, lintuseni, 
mesikämmen, kääröseni! 
Viel' on maata käyäksesi, 
kangasta kavutaksesi. 
”Lähes nyt, kulta, kulkemahan, 
armas, maata astumahan, 
mustasukka, muikumahan, 
verkahousu, vieremähän, 
käymähän tiaisen teitä, 
varpusen vaeltamia 
alle viien viilohirren, 
alle kuuen kurkiaisen! 
”Varo'otte, vaimo raukat, 
ettei karja kammastuisi, 
pieni vilja pillastuisi, 
vikoisi emännän vilja 
tullessa otson tuville, 
karvaturvan tunkeitessa! 
”Pois on, pojat, porstuasta, 
piiat, pihtipuolisista 

uron tullessa tupahan, 
astuessa aimo miehen! 

”Metsän otsonen, omena, 
metsän kaunis källeröinen! 
Ellös piikoja pelätkö, 
kassapäitä kammastelko 
eläkä vaimoja varoa, 
sure sylttysukkaisia! 

Mi on akkoja tuvassa, 

ne on kaikki karsinahan 
miehen tullessa tupahan, 
astuessa aika poian!” 

Sanoi vanha Väinämöinen: 
”Terve tänneki, Jumala, 
alle kuulun kurkiaisen, 
alle kaunihin katoksen! 
Mihin nyt heitän hempuseni, 
lasken karvalalluseni?” 

Väki vastahan sanovi: 
”Terve, terve tultuasi! 
Tuohon liitä lintusesi, 
kulettele kultaisesi 
petäjäisen pienan päähän, 
rautaisen rahin nenähän 
turkin tunnusteltavaksi, 
karvojen katseltavaksi! 
”Elä, otso, tuosta huoli 


eläkä pane pahaksi, 
jos tulevi turkin tunti, 
karvojen katsanto-aika! 

295 Ei tuhota turkkiasi, 
karvojasi ei katsota 
herjojen hetalehiksi, 
vaivaisien vaattehiksi.” 

Siitä vanha Väinämöinen 

300 otatti otsolta turkin, 
pani aitan parven päähän; 
lihat liitti kattilahan, 
kuparihin kullattuhun, 
vaskipohjahan patahan. 

305 Jo oli pa'at tulella, 
vaskilaiat valkealla, 
täpittynä, täytettynä 
liioilla lihamuruilla; 
suolat saatettu sekahan, 

310 jotk' oli tuotu tuonnempata, 
saatu suolat Saksanmaalta, 
Vienan pääliltä vesiltä, 
souttu Suolasalmen kautta, 
laivan päältä laskettuna. 

315 Kun oli keitto keitettynä, 
saatu kattilat tulelta, 
jopa saalis saatettihin, 
käpylintu käytettihin 

päähän pitkän pintapöyän 
kultaisihin kuppiloihin 
simoa sirettämähän, 
olosia ottamahan. 
Petäjäst' oli pöytä tehty, 
va'it vaskesta valettu, 
lusikkaiset hopeasta, 
veitset kullasta kuvattu. 
Kupit kaikki kukkusilla, 
va'it varpelaitasilla 
metsän mieliantehia, 
salon kullan saalihia. 
Siinä vanha Väinämöinen 
itse tuon sanoiksi virkki: 
”Kummun ukko kultarinta, 
Tapion talon isäntä, 
Metsolan metinen vaimo, 
metsän ehtoisa emäntä, 
mies puhas, Tapion poika, 
mies puhas, punakypärä, 
Tellervo, Tapion neiti, 
kanssa muu Tapion kansa! 
Tule nyt häihin härkösesi, 
pitkävillasi pitoihin! 
Nyt on kyllin kystä syöä, 
kyllin syöä, kyllin juoa, 
kyllin itsensä piteä, 

kyllin antoa kylälle.” 

Väki tuossa noin sanovi, 
kansa kaunis vieretteli: 
”Miss' on otso syntynynnä, 
rahankarva kasvanunna? 
Tokko tuo olilla syntyi, 
kasvoi saunan karsinassa?” 

Silloin vanha Väinämöinen 
itse tuon sanoiksi virkki: 
”Ei otso olilla synny 
eikä riihiruumenilla! 

Tuoll' on otso synnytelty, 
mesikämmen käännytelty 
luona kuun, malossa päivän, 
otavaisen olkapäillä, 

ilman impien tykönä, 

luona luonnon tyttärien. 

”Astui impi ilman äärtä, 
neiti taivahan napoa, 
kävi pilven piirtä myöten, 
taivahan rajoa myöten 
sukassa sinertävässä, 
kirjavassa kaplukassa, 
villavakkanen käessä, 
karvakoppa kainalossa. 
Viskoi villan pään vesille, 
laski karvan lainehille. 

Tuota tuuli tuuitteli, 
ilma lieto liikutteli, 
ve'en henki heilutteli, 
aalto rannalle ajeli, 
rannalle salon simaisen, 
nenähän metisen niemen. 
”Mielikki, metsän emäntä, 
Tapiolan tarkka vaimo, 
koppoi kuontalon vesiltä, 
villat hienot lainehilta. 
”Siitä liitti liukkahasti, 
kapaloitsi kaunihisti 
vaahterisehen vasuhun, 
kaunoisehen kätkyehen. 
Nostatti kapalonuorat, 
vitjat kultaiset kuletti 
oksalle olovimmalle, 
lehvälle leve'immälle. 
”Tuuitteli tuttuansa, 
liekutteli lempeänsä 
alla kuusen kukkalatvan, 
alla penseän petäjän. 
Siinä otsosen sukesi, 
jalokarvan kasvatteli 
vieressä metisen viian, 
simaisen salon sisässä. 
”Kasvoi otso kaunihiksi, 


400 


405 


410 


415 


420 


yleni ylen ehoksi: 
lyhyt jalka, lysmä polvi, 
tasakärsä talleroinen, 
pää levyt, nenä nykerä, 
karva kaunis röyhetyinen. 
Fi ollut vielä hampahia 
eikä kynsiä kyhätty. 
”Mielikki, metsän emäntä, 
itse tuon sanoiksi virkki: 
*Kyheäisin kynnet tuolle, 
kanssa hampahat hakisin, 
kun tuo ei vioille saisi, 
painuisi pahoille töille.” 
”Niin otso valansa vannoi 
polvilla metsän emännän, 
eessä julkisen Jumalan, 
alla kasvon kaikkivallan, 
ei tehäksensä pahoa, 
ruveta rumille töille. 
”Mielikki, metsän emäntä, 
Tapiolan tarkka vaimo, 
läksi hammasta hakuhun, 
kynsiä kyselemähän 
pihlajilta piuke'ilta, 
katajilta karke'ilta, 


425 jukaisilta juurikoilta, 


kesunkannoilta kovilta: 

eipä sieltä kynttä saanut 
eikä hammasta tavannut. 
”Honka kasvoi kankahalla, 
kuusi kummulla yleni, 
hongassa hopeaoksa, 
kultaoksa kuusosessa: 
ne kapo käsin tavoitti, 
niistä kynsiä kyhäsi, 
niitä liitti leukaluuhun, 
ikenihin istutteli. 
”Siitä laski lallokkinsa, 
ulos lempensä lähetti; 
pani suota soutamahan, 


140 viitoa vitaisemahan, 

ahoviertä astumahan, 
kangasta kapuamahan. 
Käski käyä kaunihisti, 
soreasti sorkutella, 
elellä ajat iloiset, 
kulutella kuulut päivät 
suon selillä, maan navoilla, 
kisakangasten perillä, 
käyä kengättä kesällä, 
sykysyllä syylingittä; 
asua ajat pahemmat, 
talvikylmät kyhmästellä 
tuomisen tuvan sisässä, 

havulinnan liepehellä, 
kengällä korean kuusen, 
katajikon kainalossa, 
alla viien villavaipan, 
alla kaapuan kaheksan. 

”Sieltä sain nyt saalihini, 
ehätin tämän eräni.” 

Väki nuori noin sanovi, 
väki vanha virkkelevi: 
”Mitä tehen metsä mieltyi, 
metsä mieltyi, korpi kostui, 
ihastui salon isäntä, 
taipui ainoinen Tapio, 
jotta antoi ainokkinsa, 
menetti mesikkisensä? 
Oliko keihon keksimistä 
eli nuolen noutamista?” 

Vaka vanha Väinämöinen 
itse tuon sanoiksi virkki: 
”Hyvin meihin metsä mieltyi, 
metsä mieltyi, korpi kostui, 
ihastui salon isäntä, 
taipui ainoinen Tapio. 

”Mielikki, metsän emäntä, 
Tellervo, Tapion neiti, 
metsän neiti muoto kaunis, 
metsän piika pikkarainen, 

läksi tietä neuvomahan, 
rastia rakentamahan, 
tien vieriä viittomahan, 
matkoa opastamahan. 
Veisti pilkat pitkin puita, 
rastit vaaroihin rakenti 
jalon otsosen oville, 
rahasaaren rantehille. 
”Sitte sinne tultuani, 
perillen osattuani 
ei ollut keihon keksimistä, 
ampuen ajelemista: 
itse vieri vempeleltä, 
horjahti havun selältä; 
risut rikkoi rintapäänsä, 
varvut vatsansa hajotti.” 
Siitä tuon sanoiksi virkki, 
itse lausui, noin nimesi: 
”Otsoseni, ainoiseni, 
lintuseni, lempiseni! 
Päästä nyt tänne pääripasi, 
pujota puraisimesi, 
heitä harvat hampahasi, 
liitä leukasi leveät! 
Fläkä pane pahaksi, 
jos meille mikä tulisi, 
luien luske, päien pauke, 

kova hammasten kolina! 
”Jo otan nenän otsolta 

nenän entisen avuksi; 

en ota osattomaksi 

enkä aivan ainoaksi. 
”Otan ma otsolta korvan 

korvan entisen avuksi; 

en ota osattomaksi 

enkä aivan ainoaksi. 
”Otan ma otsolta silmän 

silmän entisen avuksi; 

en ota osattomaksi 

enkä aivan ainoaksi. 
”Otan ma otsan otsolta 

otsan entisen avuksi; 

en ota osattomaksi 

enkä aivan ainoaksi. 
”Otan ma otsolta turvan 

turvan entisen avuksi; 

en ota osattomaksi 

enkä aivan ainoaksi. 
”Otan ma otsolta kielen 

kielen entisen avuksi; 

en ota osattomaksi 

enkä aivan ainoaksi. 
”Sen nyt mieheksi sanoisin, 

urohoksi arvoaisin, 

joka umpiluut lukisi, 
saisi sarjahampahuiset 
leuasta teräksisestä 
rusamilla rautaisilla.” 
Eipä toista tullutkana, 
ei ollut urosta tuota. 
Itse umpiluut lukevi, 
sarjahampahat sanovi 
alla luisten polviensa, 
rautaisten rusamiensa. 
Otti hampahat otsolta. 
Sanan virkkoi, noin nimesi: 
”Metsän otsonen, omena, 
metsän kaunis källeröinen! 
Nyt on matka käyäksesi, 
retki reiahellaksesi 
tästä pienestä pesästä, 
matalaisesta majasta 
korkeampahan kotihin, 
avarampahan asuhun. 
”Lähe nyt, kulta, kulkemahan, 
rahan armas, astumahan, 
sivutse sikojen teistä, 
poikki porsasten poluista 
vasten varvikkomäkeä, 
kohti vuorta korkeata 
petäjähän penseähän, 

honkahan havusatahan! 
Hyvä siin' on ollaksesi, 
armas aikaellaksesi 
- kuuluvilla karjan kellon, 
luona tiukujen tirinän.” 
Vaka vanha Väinämöinen 
jo tuli kotihin tuolta. 
Väki nuori noin sanovi, 
kansa kaunis lausutteli: 
”Minne saatit saalihisi, 
kunne ennätit eräsi? 
Lienet jäälle jättänynnä, 
uhkuhun upottanunna, 
suomutihin sortanunna, 
kaivanunna kankahasen.” 
Vaka vanha Väinämöinen 
sanan virkkoi, noin nimesi: 
”Enpä jäälle jättänynnä, 
uhkuhun upottanunna: 
siinä koirat siirteleisi, 
linnut liiat peitteleisi; 
enkä suohon sortanunna, 
kaivanunna kankahasen: 
siinä toukat turmeleisi, 
söisi mustat muurahaiset. 
”Tuonne saatin saalihini, 
ehätin erän vähäni 


kultakunnahan kukulle, 
590 vaskiharjun hartioille. 
Panin puuhun puhtahasen, 
honkahan havusatahan, 
oksalle olovimmalle, 


lehvälle leve'immälle 

iloksi inehmisille, 
kunnioiksi kulkijoille. 
”Ikenin panin itähän, 
silmin loin on luotehesen. 
Enkä aivan latvasehen: 
600 oisin luonut latvasehen, 
siinä tuuli turmeleisi, 
ahava pahoin panisi; 
enkä pannut maavarahan: 
oisin pannut maavarahan, 
605 siat siinä siirteleisi, 
alakärsät käänteleisi.” 
Siitä vanha Väinämöinen 
laikahtihe laulamahan 
illan kuulun kunniaksi, 
610 päivän päätyvän iloksi. 
Sanoi vanha Väinämöinen, 
itse lausui, noin nimesi: 
”Piä nyt, pihti, valkeata, 
jotta lauloa näkisin! 
615 Lauloa luku tulevi, 

suuni soia tahtelevi.” 
Siinä lauloi jotta soitti, 
pitkin iltoa iloitsi. 
Lausui laulunsa lopulla, 
itse virkki viimeiseksi: 
”Anna toisteki, Jumala, 
vastaki, vakainen Luoja, 
näin näissä ilottavaksi, 
toiste toimiteltavaksi, 
näissä häissä pyylypoian, 
pitkävillaisen pioissa! 
”Anna ainaki, Jumala, 
toisteki, totinen Luoja, 
rastia rakettaviksi, 
puita pilkoteltaviksi 
urohoisessa väessä, 
miehisessä joukkiossa! 
”Anna ainaki, Jumala, 
toisteki, totinen Luoja, 
soivaksi Tapion torven, 
metsän pillin piukovaksi 
näillä pienillä pihoilla, 
kape'illa kartanoilla! 
”Päivät soisin soitettavan, 
illat tehtävän iloa 
näillä mailla, mantereilla, 
Suomen suurilla tiloilla, 


nuorisossa nousevassa, 
kansassa kasuavassa.” 


47. RUNO 


Väinämöisen soitto houkuttelee taivaanvalot alas, Louhi 
kätkee ne ja tulen. Ukko iskee uuden tulen, kipinä 
singahtaa veteen ja siika nielee sen. Siian syö toinen kala, 
joka edelleen päätyy kolmannen sisuksiin. 

Vaka vanha Väinämöinen 

kauan soitti kanteletta, 

sekä soitti jotta lauloi, 

jotta ilmankin iloitsi. 
5 Soitto kuului kuun tupihin, 

ilo päivän ikkunoille. 

Kuu tuvastahan tulevi, 

astui koivun konkelolle, 

päivä päätyi linnastansa, 
10 Joihe latvahan petäjän 

kanteletta kuulemahan, 

iloa imehtimähän. 

Louhi, Pohjolan emäntä, 

Pohjan akka harvahammas, 
15 siitä päivän kiinni saapi, 

kuuhuen käsin tavoitti, 

kuun on koivun konkelolta, 

päivän latvasta petäjän. 

Ne kohta kotihin saattoi, 
20 pimeähän Pohjolahan. 

Kätki kuun kumottamasta 

kirjarintahan kivehen, 
lauloi päivän paistamasta 
vuorehen teräksisehen. 
Itse tuossa noin saneli: 
”Ellös täältä ilman pääskö, 
nousko, kuu, kumottamahan, 
pääskö, päivä, paistamahan, 
kun en käyne päästämähän, 
itse tulle noutamahan 
yheksän orihin kanssa, 
yhen tamman kantamalla!” 
Kun oli kuun kulettanunna 
sekä päivän saattanunna 
Pohjolan kivimäkehen, 
rautaisehen kalliohon, 
jopa valkean varasti, 
tulen Väinölän tuvilta: 
sai tuvat tulettomaksi, 
pirtit valkeattomaksi. 
Jo oli yö alinomainen, 
pitkä, pilkkoisen pimeä. 
Oli yö Kalevalassa, 
noilla Väinölän tuvilla 
sekä tuolla taivahassa, 
Ukon ilman istuimilla. 
Tukela on tuletta olla, 
vaiva suuri valkeatta, 

ikävä inehmisien, 
ikävä itsen Ukonki. 

Tuo Ukko, ylijumala, 
itse ilman suuri luoja, 
alkoi tuota ouostella. 
Arvelee, ajattelevi, 
mikä kumma kuun e'essä, 
mikä terhen päivän tiessä, 
kun ei kuu kumotakana 
eikä päivä paistakana. 

Astui pilven äärtä myöten, 
taivahan rajoa myöten 
sukassa sinertävässä, 
kirjavassa kaplukassa; 
kävi kuuta etsimähän, 
päiveä tapoamahan: 
eipä kuuta löyäkänä, 
päiveä tapoakana. 

Tulta iski ilman Ukko, 
valahutti valkeata 
miekalla tuliterällä, 
säilällä säkenevällä; 
iski tulta kyntehensä, 
järskytti jäsenehensä 
ylähällä taivosessa, 
tähtitarhojen tasalla. 

Saipa tulta iskemällä. 

Kätkevi tulikipunan 
kultaisehen kukkarohon, 
hope'isehen kehä'än. 
Antoi neien tuuitella, 
ilman immen vaapotella 
kuun uuen kuvoamaksi, 
uuen auringon aluksi. 
Neiti pitkän pilven päällä, 
impi ilman partahalla 
tuota tulta tuuitteli, 
valkeaista vaapotteli 
kultaisessa kätkyessä, 
hihnoissa hope'isissa. 
Hope'iset orret notkui, 
kätkyt kultainen kulisi, 
pilvet liikkui, taivot naukui, 
taivon kannet kallistihe 
tulta tuuiteltaessa, 
valkeaista vaapottaissa. 
Impi tulta tuuitteli, 
vaapotteli valkeaista, 
tulta sormilla somitti, 
käsin vaali valkeaista: 
tuli tuhmalta putosi, 
valkea varattomalta, 
kätösiltä kääntelijän, 
sormilta somittelijan. 

Taivas reikihin repesi, 
ilma kaikki ikkunoihin. 
Kirposi tulikipuna, 
suikahti punasoronen, 
läpi läikkyi taivosista, 
puhki pilvistä pirisi, 
läpi taivahan yheksän, 
halki kuuen kirjokannen. 

Sanoi vanha Väinämöinen: 
”Veli, seppo Ilmarinen! 
Lähtekämme katsomahan, 
saakamme opastumahan, 
mikä tuo tuli tulonen, 
outo valkea valahti 
yläisistä taivosista 
alaisihin maaemihin, 
jos olisi kuun kehänen 
eli päivän pyöryläinen!” 

Läksivät urosta kaksi. 
Astuivat, ajattelivat, 
miten tuonne tullaksensa 
ja kuten osataksensa 
tulen siirtymäsijoille, 
valkean valantomaille. 

Joki joutuvi etehen, 
melkeän meren tapainen. 
Siinä vanha Väinämöinen 

alkoi veisteä venettä, 
alla korven kolkutella. 
Toinen seppo Ilmarinen 
laati kuusesta meloja, 
petäjästä järkäleitä. 

Sai venonen valmihiksi 
hankoinensa, airoinensa; 
niin veivät venon vesille. 
Soutelevat, joutelevat 
ympäri Nevan jokea, 
Nevan nientä kiertelevät. 

Ilmatar, ihana impi, 
vanhin luonnon tyttäristä, 
tuopa vastahan tulevi 
puhutellen, lausutellen: 
”Mitä miehiä olette, 
kuinka teitä kutsutahan?” 

Sanoi vanha Väinämöinen: 
”Merimiehiä olemme, 
minä vanha Väinämöinen, 
toinen seppo Ilmarinen. 
Vaan sano oma sukusi, 
kuin sinua kutsutahan!” 

Vaimo tuon sanoiksi virkki: 
”Minä olen vanhin vaimoksia, 
vanhin ilman impilöitä, 
ensin emä itselöitä, 

joll' on vihki viien vaimon, 
muoto kuuen morsiamen. 
Minne te menette, miehet, 
kunne läksitte, urohot?” 
Sanoi vanha Väinämöinen, 
itse virkki, noin nimesi: 
”Tukehtui tulonen meiltä, 
vaipui meiltä valkeainen. 
Viikon on tuletta oltu, 
pime'issä piileskelty. 
Nyt on meillä mielessämme 
mennä tulta tietämähän, 
jok’ on tullut taivahasta, 
päältä pilvien pu'onnut.” 
Vaimo tuon sanoiksi virkki, 
itse lausui, noin nimesi: 
”Tuli on tuima tie'ettävä, 
valkeainen vaaittava. 
Jo teki tuli tekoset, 
valkea vahingot laati! 
Tuikahti tulikipuna, 
putosi punakeränen 
Luojan luomilta tiloilta, 
Ukon ilman iskemiltä 
läpi taivahan tasaisen, 
halki tuon ihalan ilman, 
puhki reppänän retuisen, 


kautta kuivan kurkihirren 
185 Tuurin uutehen tupahan, 
Palvoisen laettomahan. 
”Sitte sinne tultuansa 
Tuurin uutehen tupahan 


panihe pahoille töille, 

löihe töille törke'ille: 
rikkoi rinnat tyttäriltä, 
neitosilta nännit näppi, 
turmeli pojalta polvet, 


isännältä parran poltti. 

”Äiti lastansa imetti 
kätkyessä vaivaisessa. 
Tuohon tultua tulonen 
jo teki pahinta työtä: 
poltti lapsen kätkyestä, 
200 poltti paarmahat emolta. 
Se lapsi meni Manalle, 
toki poika Tuonelahan, 
ku oli luotu kuolemahan, 


katsottu katoamahan 

tuskissa tulen punaisen, 
vaike'issa valkeaisen. 

”Niin emo enemmän tiesi, 
ei emo Manalle mennyt; 
se tunsi tulen manata, 
210 valkeaisen vaivutella 

läpi pienen neulansilmän, 
halki kirvehen hamaran, 
puhki kuuman tuuran putken, 
pitkin pellon pientaretta.” 
Vaka vanha Väinämöinen 
itse ennätti kysyä: 
”Kunne tulet tuosta läksi, 
kunne kiiähti kipunat 
Tuurin pellon pientarelta? 
Metsällenkö vai merelle?” 
Vaimo vastaten sanovi, 
itse virkki, noin nimesi: 
”Tuli tuosta mennessänsä, 
valkeainen vierressänsä 
ensin poltti paljo maita, 
paljo maita, paljo soita; 
viimein vierähti vetehen, 
aaltoihin Aluen järven: 
se oli syttyä tulehen, 
säkehinä säihkyellä. 
”Kolmasti kesäisnä yönä, 
yheksästi syksy-yönä, 
kuohui kuusien tasalle, 
ärjyi päälle äyrähien 
tuon tuiman tulen käsissä, 
varin valkean väessä. 
”Kuohui kuiville kalansa, 

arinoille ahvenensa. 
Kalat tuossa katselevat, 
ahvenet ajattelevat, 
miten olla, kuin eleä: 
ahven itki aittojansa, 
kalat kartanoisiansa, 
kiiski linnoa kivistä. 

”Läksi ahven kyrmyniska, 
tavoitti tulisoroista: 
eipä ahven saanutkana. 
Niin meni sinervä siika: 
se nieli tulisorosen, 
vajotteli valkeaisen. 

”Jo vettyi Aluen järvi, 
pääsi päältä äyrästensä 
sijallensa entiselle 
yhtenä kesäisnä yönä. 

”Oli aikoa vähäisen: 
tuli tuska nielijälle, 
vaikea vajottajalle, 
pakko paljo syönehelle. 

”Uiskenteli, kuiskenteli. 
Uipi päivän, uipi toisen 
siikasaarien sivuja, 
lohiluotojen lomia, 
tuhannen nenätse niemen, 
sa'an saaren kainalotse. 

Joka niemi neuvon pisti, 
joka saari sai sanoman: 
'Ei ole vienossa ve'essä, 
Aluessa ankehessa 
kalan kurjan nielijätä, 
katalan kaottajata 
näissä tuskissa tulosen, 
vaivannoissa valkeaisen.' 
”Niin kuuli kulea kuuja, 
nieli tuon sinervän siian. 
Oli aikoa vähäisen: 
tuli tuska nielijälle, 
vaikea vajottajalle, 
pakko paljo syönehelle. 
”Uiskenteli, kuiskenteli. 
Uipi päivän, uipi toisen 
lohiluotojen lomia, 
kalahauin kartanoita, 
tuhannen nenitse niemen, 
sa'an saaren kainaloitse. 
Joka niemi neuvon pisti, 
joka saari sai sanoman: 
'Ei ole vienossa ve'essä, 
Aluessa ankehessa 
kalan kurjan appajata, 
katalan kaottajata 
tuskissa tulen palavan, 

vaivannoissa valkeaisen.' 
”Niin tuli halea hauki, 
nieli tuon kulean kuujan. 
Oli aikoa vähäisen: 
tuli tuska nielijälle, 
vaikea vajottajalle, 
pakko paljo syönehelle. 
”Uiskenteli, kuiskenteli. 
Uipi päivän, uipi toisen 
lokkiluotojen lomitse, 
kajavan kivikaritse, 
tuhannen nenätse niemen, 
sa'an saaren kainalotse. 
Joka niemi neuvon pisti, 
joka saari sai sanoman: 
'Ei ole vienossa ve'essä, 
Aluessa ankehessa 
kalan kurjan nielijätä, 
katalan kaottajata 
tuskissa tulen palavan, 
vaivannoissa valkeaisen.'” 
Vaka vanha Väinämöinen, 
toinen seppo Ilmarinen 
nuotan niinisen kutovi, 
katajaisen kaikuttavi; 
sen painoi pajuvesillä, 
raian kuorilla rakenti. 

Vaka vanha Väinämöinen 
työnti naiset nuottaselle. 
Läksi naiset nuottaselle, 
sisarekset silpomahan. 
Soutelevat, luitelevat 
niemi nientä, saari saarta, 
lohiluotojen lomatse, 
siikasaarien sivutse 
ruskeahan ruoikkohon, 
kaunihisen kaislikkohon. 

Pyritähän, pyyetähän, 
ve'etähän, vellotahan 
- nurin nuotta potketahan, 
väärin veetähän apaja: 
ei saa'a sitä kaloa, 
kuta kilvoin pyyetähän. 

Veljekset vesille läksi, 
miehet nuotalle menevät. 
Pohetahan, potketahan, 
ve'etähän, vennotahan 
lahen suita, luo'on päitä, 
Kalevan kivikaria: 
ei saa'a kaloa tuota, 
mitä tarkoin tarvittihin. 
Tullut ei halea hauki 
vienoilta lahen vesiltä 
eikä suurelta selältä: 

kalat pienet, verkot harvat. 
Jo tuossa kalat valitti, 
hauki hauille sanovi, 
kysyi siika säynähältä, 
lohi toiselta lohelta: 
”Joko kuoli kuulut miehet, 
katosi Kalevan poiat, 
liinanuotan nuikuttajat, 
lankapaulan laaittajat, 
suuren tarpoimen talujat, 
pitkän varren vaikuttajat?” 
Kuuli vanha Väinämöinen. 
Itse tuon sanoiksi virkki: 
”Ei ole kuollehet urohot, 
kaatunut Kalevan kansa. 
Yksi kuoli, kaksi syntyi, 
joill' on tarpoimet paremmat, 
varret vaaksoa pitemmät, 
nuotat kahta kauheammat.” 


48. RUNO 


Pellava kylvetään ja siitä valmistetaan nuotta, jolla 
pyydetään kipinän niellyt kala. Tuli pääsee irti ja polttaa 
metsää, kunnes se vangitaan Kalevalan tupiin. Ilmarinen 
parantaa palovammojaan loitsuin. 

Vaka vanha Väinämöinen, 

tietäjä iän-ikuinen, 

tuosta tuumille tulevi, 

ajeleiksen arveloille 
5 nuotan liinaisen kutoa, 

satahisen saautella. 

Jopa tuon sanoiksi virkki, 

itse lausui, noin nimesi: 

”Onko liinan kylväjätä, 
10 kylväjätä, kyntäjätä, 

verkko valmistellakseni, 

satasilmä saa'akseni 

kalan kurjan tappajaksi, 

katalan kaottajaksi?” 
15 Löytähän vähäisen maata, 

paikkoa palamatointa 

suurimmalla suon selällä, 

kahen kantosen lomassa. 

Kannon juuri kaivetahan: 

20 sieltä löytyi liinan siemen 

Tuonen toukan kätköksestä, 

maan maon varustamista. 
Olipa tuhkia läjänen, 
koko kuivia poroja 
purren puisen polttamilta, 
venehen kyettämiltä. 
Siihen liina kylvettihin, 
kypenihin kynnettihin, 
rannallen Aluen järven, 
peltohon saviperähän. 
Siitä silloin taimi nousi, 
pensi pellavas peritöin, 
liina liitotoin yleni 
yhtenä kesäisnä yönä. 
Yöllä liina kylvettihin, 
kuutamella kynnettihin, 
perattihin, koirittihin, 
nyhettihin, riivittihin, 
terävästi temmottihin, 
rotevasti rohkittihin. 
Vietihin likohon liina; 
sai pian lionneheksi. 
Nopeasti nostettihin, 
kiirehesti kuivattihin. 
Kohta tuotihin kotihin, 
pian luista luistettihin, 
loteasti loukuttihin, 
lipeästi lipsuttihin. 

Hapeasti harjattihin, 
hämysillä häpsittihin, 
joutui kohta kuontalolle, 
välehemmin värttinälle, 
yhtenä kesäisnä yönä, 
kahen päivyen kesellä. 

Sen sisaret kehreävät, 
kälykset kävylle lyövät, 
veljet verkoksi kutovat, 
apet ainoille panevat. 

Siinäkö käpynen kääntyi, 
palautui painopalko, 
kun sai nuotta valmihiksi, 
lankapaula laaituksi 
yhtenä kesäisnä yönä, 
vielä puolessa sitäki! 

Saipa nuotta valmihiksi, 
lankapaula laaituksi, 
perältä satoa syltä, 
siulat seitsentä satoa. 
Sen kivestivät somasti, 
lau'ustivat laatuisasti. 

Nuoret nuotalle menevät, 
vanhat koissa arvelevat: 
tokko tuota saatanehe, 
mitä mielin pyyetähän? 

Ve'etähän, vennotahan, 

pyyetähän, pynnetähän: 
ve'etähän pitkin vettä, 
pohetahan poiken vettä. 
Saa'ahan vähän kaloja: 
kiiskiä kirokaloja, 
ahvenia ruotaisia, 
särkiä sapikkahia; 
ei saatu sitä kaloa, 
kuta vasten nuotta tehty. 
Sanoi vanha Väinämöinen: 
”Oi on seppo Ilmarinen! 
Lähtekämme itse tuonne, 
kera verkkojen vesille!” 
Läksivät urosta kaksi, 
veivät verkkonsa vesille. 
Yksi siula heitettihin 
saarehen selällisehen, 
siula toinen heitettihin 
niittykannan niemeksehen; 
nostin tuonne laaitahan 
vanhan Väinön valkamahan. 
Pohetahan, potketahan, 
ve'etähän, vennätähän. 
Saa'ahan kaloja kyllin: 


100 jhveniä, ahvenia, 


tuimenia, taimenia, 
lahnoja, lohikaloja, 

kaikkia ve'en kaloja; 
ei saa'a kaloa tuota, 
kuta vasten nuotta tehty, 
lankapaula laaittuna. 
Silloin vanha Väinämöinen 
vielä verkkoja lisäsi; 
jatkoi siuloja sivulta 
viiellä sylisa'alla, 
köyttä saalla seitsemällä. 
Sanan virkkoi, noin nimesi: 
”Viekämme syville verkot, 
etemmä ehättäkämme, 
vetäkämme vettä vielä 
toki toinenkin apajas!” 
Verkot vietihin syville, 
ennätettihin etemmä; 
ve'ettihin vettä vielä 
toki toinenkin apajas. 
Siinä vanha Väinämöinen 
itse tuon sanoiksi virkki: 
”Vellamo, ve'en emäntä, 
ve'en eukko ruokorinta! 
Tules paian muuttelohon, 
vaattehen vajehtelohon! 
Sinull' on rytinen paita, 
merenvaahtivaippa päällä, 
tuulen tyttären tekemä, 


130 


1955 


140 


14 


ON 


150 


155 


Aallottaren antelema: 
minä annan liinapaian, 
panen aivan aivinaisen; 
se on Kuuttaren kutoma, 
Päivättären kehreämä. 
”Ahto, aaltojen isäntä, 
satahauan hallitsija! 
Ota virpi viittä syltä, 
salko seitsentä tapoa, 
jolla selät seuruelet, 
meren pohjat meuruelet, 
nostat ruotaisen romuen, 
kaiotat kalaisen karjan 
tämän nuotan nostimille, 
satalauan laskimille, 
kalaisista kaartehista, 
lohisista loukeroista, 
suurilta selän navoilta, 
synkiltä syväntehiltä, 
päivän paistamattomilta, 
hiekan hieromattomilta!” 
Pikku mies merestä nousi, 
uros aalloista yleni; 
seisovi meren selällä. 
Siitä tuon sanoiksi virkki: 
”Onko tarve tarpojata, 
puun pitkän pitelijätä?” 

Vaka vanha Väinämöinen 
itse tuon sanoiksi virkki: 
”Onpa tarve tarpojata, 
puun pitkän pitelijätä.” 

Mies pieni, uros vähäinen, 
hongan rannalta hotaisi, 
puun pitkän petäjiköstä, 
paaen painoi tarpoimeksi. 
Kyselevi, lauselevi: 
”Tarvonko väen mukahan, 
oike'in olan takoa, 
vai tarvon asun mukahan?” 

Vanha viisas Väinämöinen 
sanan virkkoi, noin nimesi: 
”Jos tarvot asun mukahan, 
äijä on siinä tarpomista.” 

Mies pieni, uros vähäinen, 
jo nyt tuossa tarpaisevi, 
tarpovi asun mukahan; 
kaiotti kaloja paljon 
tuon on nuotan nostimille, 
satalauan laskimille. 

Seppo airoilla asuvi; 
vaka vanha Väinämöinen 
itse on nuotan nostajana, 
lankapaulan lappajana. 
Sanoi vanha Väinämöinen: 


”Jo nyt on kalainen karja 
185 tämän nuotan nostimilla, 
satalauan laskimilla.” 

Siitä nuotta nostetahan, 
puretahan, puistetahan 
venehesen Väinämöisen: 

190 saa'ahan kalainen karhi, 
kut’ oli vasten nuotta tehty, 
lankapaula laaittuna. 

Vaka vanha Väinämöinen 
viiletti venehen maalle 

195 sivuhun sinisen sillan, 
päähän portahan punaisen. 
Siivosi kalaisen karhin, 
purki ruotaisen romuen: 
sai sieltä halean hauin, 

200 kut' oli viikon pyyettynä. 

Silloin vanha Väinämöinen 
itse tuossa arvelevi: 

”Ruohinko käsin ruveta 

ilman rautarukkasitta, 
kivisittä kintahitta, 
vaskisitta vanttuhitta?” 

Senpä kuuli Päivän poika. 
Sanan virkkoi, noin nimesi: 
”Minä hauin halkoaisin, 

210 tohtisin käsiksi käyä, 

kun oisi isoni puukko, 
veitsi valtavanhempani.” 
Vieri veitsi taivosesta, 
puukko pilvistä putosi, 
pää kulta, terä hopea, 
vieri vyölle Päivän poian. 
Niin pätevä Päivän poika 
tuon veitsen käsin tavoitti; 
sillä hauin halkaisevi, 
suu levän levittelevi. 
Vatsassa halean hauin 
löytähän kulea kuuja; 
vatsassa kulean kuujan, 
siell' oli sileä siika. 
Halkaisi sileän siian: 
sai sieltä sinikeräsen 
siian suolen soukerosta, 
kolmannesta koukerosta. 
Kehitti sinikeräsen: 
sisältä sinikeräsen 
putosi punakeränen. 
Purki tuon punakeräsen: 
keskeltä punakeräsen 
tapasi tulisorosen, 


235 jok' oli tullut taivosesta, 


puhki pilvien pu'onnut, 
päältä taivosen kaheksan, 

ilmalta yheksänneltä. 

Väinämöisen arvellessa, 
millä tuota vietänehe 
tupihin tulettomihin, 
pime'ihin pirttilöihin, 
jopa tuikahti tulonen, 
pääsi käestä Päivän poian. 
Poltti parran Väinämöisen; 
sepolta sitäi pahemmin 
tuli poltti poskipäitä, 
käsiänsä kärventeli. 

Meni siinä mennessänsä 
aalloitse Aluen järven. 
Karkasi katajikolle, 
niin paloi katajakangas; 
kohautti kuusikkohon: 
poltti kuusikon komean. 
Vieri vieläkin etemmä, 
poltti puolen Pohjan maata, 
sakaran Savon rajoa, 
kahen puolen Karjalata. 

Vaka vanha Väinämöinen 
itse läksi astumahan, 
ylös korpehen kohosi 
tuon tuiman tulen jälille. 
Tapasi tulosen tuolta 
kahen kannon juuren alta, 


265 leppäpökkelön sisästä, 

lahokannon kainalosta. 
Siinä vanha Väinämöinen 

itse tuon sanoiksi virkki: 

”Tulonen, Jumalan luoma, 

270 luoma Luojan, valkeainen! 
Syyttäpä menit syville, 
asiatta aivan kauas! 

Teet paremmin, kun paloat 
kivisehen kiukahasen, 

275 kytkeihet kypenihisi, 
himmennäihet hiilihisi, 
päivällä pi'eltäväksi 
kotapuissa koivuisissa, 
yöllä piileteltäväksi 

280 kehän kultaisen kuvussa.” 

Tempasi tulikipunan 
palavoihin pakkuloihin, 
koivun kääpihin kovihin, 
vaskisehen kattilahan. 

285 Kantoi tulta kattilassa, 
koivun kuorella kuletti 
nenähän utuisen niemen, 
päähän saaren terhenisen: 
sai tuvat tulelliseksi, 

290 pirtit valkealliseksi. 

Itse seppo Ilmarinen 

syrjin syöstihe merehen, 
veäikse vesikivelle, 
rantapaaelle paneikse 
tuskissa tulen palavan, 
vaike'issa valkeaisen. 

Siinä tulta tummenteli, 
valkeaista varventeli. 
Sanovi sanalla tuolla, 
lausui tuolla lausehella: 
”Tulonen, Jumalan luoma, 
panu, poika Aurinkoisen! 
Mikä sun pani pahaksi, 
jotta poltit poskiani, 
kuumotit kupehiani, 
ääriäni ärjöttelit? 

”Millä nyt tulta tummentelen, 
valkeaista varventelen, 
teen tulen tehottomaksi, 
valkean varattomaksi, 
ettei viikkoa vihoisi, 
kovin kauan karvastaisi? 

”Tule, tytti, Turjan maalta, 
neiti, laskeite Lapista 
hyyssä sukka, jäässä kenkä, 
hallassa hamehen helmat, 
hyinen kattila käessä, 
jäinen kauha kattilassa! 


Viskoa vilua vettä, 

320 riittehistä ripsuttele 
paikoille palanehille, 
tulen tuhmille vihoille! 

”Kun ei tuosta kyllin liene, 
tule, poika, Pohjolasta, 

325 lapsi, täyestä Lapista, 
mies pitkä, Pimentolasta, 
korpikuusien kokoinen, 
suopetäjän suuruhinen, 
hyiset kintahat käessä, 

330 hyiset saappahat jalassa, 
hyinen lakki päälaella, 
hyinen vyöhyt vyölle vyötty! 

”Tuo'os hyytä Pohjolasta, 
jäätä kylmästä kylästä! 

335 Paljo on hyytä Pohjolassa, 
jäätä kylmässä kylässä: 
hyyss' on virrat, jäässä järvet, 
ilmat kaikki iljenessä; 
hyiset hyppivät jänikset, 

340 jäiset karhut karkelevat 
keskellä lumimäkeä, 
lumivaaran liepehellä; 
hyiset joutsenet joluvat, 
jäiset sorsat soutelevat 

345 keskellä lumijokea, 

jäisen kosken korvaksella. 
”Hyytä kelkalla vetäös, 
jäätä reellä reutoellos 
tuiman tunturin laelta, 
vaaran vankan liepeheltä! 
Sillä hyyllä hyy'yttele, 
jäävilulla jäähyttele 
tulen viemiä vikoja, 
panun tuiki paahtamia! 
”Kun ei tuosta kyllin liene, 
oi Ukko ylijumala, 
Ukko, pilvien pitäjä, 
hattarojen hallitsija, 
iätä iästä pilvi, 
jänkä lännestä lähetä, 
syrjin yhtehen syseä, 
lomatusten loukahuta! 
Sa'a hyytä, sa'a jäätä, 
sa'a voietta hyveä 
paikoille palanehille, 
vian tuiki tullehille!” 
Sillä seppo Ilmarinen 
tuota tulta tummenteli, 
valkeata vaimenteli. 
Sai seppo paranneheksi, 
entisellehen ehoksi 
tuimista tulen vioista. 


49. RUNO 


Ilmarinen takoo kuun ja auringon, mutta ne eivät valaise. 
Taivaanvalot uhataan vapauttaa Pohjolasta väkisin, mutta 
Louhi päästää ne irti. Väinämöinen tervehtii kuuta ja 
aurinkoa. 

Ain' on päivä paistamatta, 
kuu kulta kumottamatta 
noilla Väinölän tuvilla, 
Kalevalan kankahilla. 
Vilu viljalle tulevi, 
karjoille olo kamala, 
outo ilman lintusille, 
ikävä imehnoisille, 
kun ei konsa päivyt paista 
eikä kuuhuet kumota. 
Hauki tiesi hauan pohjat, 
kokko lintujen kulennan, 
tuuli haahen päiväyksen; 
ei tieä imehnon lapset, 
milloin aamu alkanevi, 
milloin yö yrittänevi 
nenässä utuisen niemen, 
päässä saaren terhenisen. 
Nuoret neuvoa pitävät, 
ikäpuolet arvelevat, 
kuinka kuutta lietänehe, 

päivättä elettänehe 
noilla raukoilla rajoilla, 
poloisilla Pohjan mailla. 
Neiet neuvoa pitävät, 
orpanat osaelevat. 
Päätyvät sepon pajahan. 
Sanovat sanalla tuolla: 
”Nouse, seppo, seinän alta, 
takoja, kiven takoa 
takomahan uutta kuuta, 
uutta auringon keheä! 
Pah' on kuun kumottamatta, 
outo päivän paistamatta.” 
Nousi seppo seinän alta, 
takoja kiven takoa 
takomahan uutta kuuta, 
uutta auringon kehäistä. 
Kuun on kullasta kuvasi, 
hopeasta päivän laati. 
Tuli vanha Väinämöinen, 
ovelle asetteleikse. 
Sanan virkkoi, noin nimesi: 
”Oi on seppo veikkoseni! 
Mitä paukutat pajassa, 
ajan kaiken kalkuttelet?” 
Se on seppo Ilmarinen 
sanan virkkoi, noin nimesi: 

”Kuuta kullaista kuvoan, 
hope'ista aurinkoa 
tuonne taivahan laelle, 
päälle kuuen kirjokannen.” 
Silloin vanha Väinämöinen 
itse tuon sanoiksi virkki: 
”Ohoh seppo Ilmarinen! 
Jo nyt laait joutavia! 
Ei kumota kulta kuuna, 
paista päivänä hopea.” 
Seppo kuuhuen kuvasi, 
takoi päivän valmihiksi. 
Noita nosteli halulla, 
kaunihisti kannatteli, 
kuun on kuusen latvasehen, 
päivän pitkän männyn päähän. 
Hiki vieri viejän päästä, 
kaste kantajan otsasta 
työssä tuiki työlähässä, 
nostannassa vaikeassa. 
Saipa kuun kohotetuksi, 
auringon asetetuksi, 
kuun on kuusen kukkuralle, 
päivyen petäjän päähän: 
eipä kuu kumotakana 
eikä päivyt paistakana. 
Silloin vanha Väinämöinen 


80 


85 


90 


95 


10 


(= 


itse tuon sanoiksi virkki: 
”Nyt on aika arvan käyä, 
miehen merkkiä kysyä, 
minne meiltä päivä päätyi, 
kunne meiltä kuu katosi.” 
Itse vanha Väinämöinen, 
tietäjä iän-ikuinen, 
leikkasi lepästä lastut, 
laittoi lastut laaullensa, 
kävi arvat kääntämähän, 
sormin arvat suortamahan. 
Sanovi sanalla tuolla, 
lausui tuolla lausehella: 
”Kysyn Luojalta lupoa, 
vaain varsin vastinetta. 
Sano totta, Luojan merkki, 
juttele, Jumalan arpa: 
minne meiltä päivä päätyi, 
kunne meiltä kuu katosi, 
kun ei ilmoisna ikänä 
nähä noita taivahalla? 
”Sano, arpa, syytä myöten, 
elä miehen mieltä myöten, 
tuo tänne toet sanomat, 
varmat liitot liikahuta! 
Jos arpa valehteleisi, 
niin arvo alennetahan: 

arpa luoahan tulehen, 
merkki miesten poltetahan.” 
Toi arpa toet sanomat, 
merkki miesten vastoavi: 
sanoi päivän saaneheksi, 
kuun tuonne kaonneheksi 
Pohjolan kivimäkehen, 
vaaran vaskisen sisähän. 
Vaka vanha Väinämöinen 
siitä tuon sanoiksi virkki: 
”Jos ma nyt lähen Pohjolahan, 
Pohjan poikien poluille, 
saan ma kuun kumottamahan, 
päivä kullan paistamahan.” 
Jopa läksi jotta joutui 
pimeähän Pohjolahan. 
Astui päivän, astui toisen: 
päivänäpä kolmantena 
jo näkyvi Pohjan portti, 
kivikummut kuumottavi. 
Ensin huuti huikahutti 
tuolla Pohjolan joella: 
”Tuokatte venettä tänne 
joen poikki päästäkseni!” 
Kun ei huuto kuulununna 
eikä tuotuna venettä, 
keräsi kekosen puita, 

kuivan kuusen lehväsiä; 
teki tulen rantaselle, 
saavutti savun sakean. 
Tuli nousi taivahalle, 
savu ilmahan sakeni. 

Louhi, Pohjolan emäntä, 
itse päätyi ikkunahan. 
Katsoi tuonne salmen suuhun, 
sanan virkkoi, noin nimesi: 
”Mi tuolla tuli palavi, 
tuolla saaren salmen suulla? 
Pieni on sotatuliksi, 
suuri nuottavalke'iksi.” 

Itse poika pohjolaisen 
pian pistihe pihalle 
katsomahan, kuulemahan, 
tarkasti tähyämähän: 

”On tuolla joen takana 
mies kempi kävelemässä.” 

Siinä vanha Väinämöinen 


150 jo huhusi toisen kerran: 

”Tuo venettä, Pohjan poika, 

Väinämöiselle venettä!” 
Niin sanovi Pohjan poika, 

itse lausui, vastaeli: 

”Ei täältä venehet joua. 


Tule sormin soutimina, 

kämmenin käsimeloina 
poikki Pohjolan joesta!” 
Siinä vanha Väinämöinen 
arvelee, ajattelevi: 
”Sep' ei miesi lienekänä, 
ku on tieltä myösteleikse.” 
Meni haukina merehen, 
siikana silajoelle, 
pian uipi salmen poikki, 
välehen välin samosi. 
Astui jalan, astui toisen, 
Pohjan rannalle rapasi. 
Niin sanovi Pohjan poiat, 
paha parvi pauhoavi: 
”Käypä Pohjolan pihalle!” 
Meni Pohjolan pihalle. 
Pohjan poikaset sanovat, 
paha parvi pauhoavi: 
”Tules Pohjolan tupahan!” 
Meni Pohjolan tupahan; 
jalan polki porstuahan, 
laski kääkähän kätensä, 
siitä tunkihe tupahan, 
ajoihe katoksen alle. 
Siellä miehet mettä juovat, 
simoa sirettelevät, 
miehet kaikki miekka vyöllä, 

urohot sota-aseissa 
pään varalle Väinämöisen, 
surmaksi suvantolaisen. 

Nuo kysyivät tullehelta, 
sanoivat sanalla tuolla: 

”Ku sanoma kurjan miehen, 
tuuma uinehen urohon?” 

Vaka vanha Väinämöinen 
sanan virkkoi, noin nimesi: 
”Kuusta on sanomat kummat, 
päivästä iki-imehet. 

Minnes meiltä päivä päätyi, 
kunnes meiltä kuu katosi?” 

Pohjan poikaset sanovi, 
paha parvi lausueli: 
”Tuonne teiltä päivä päätyi, 
päivä päätyi, kuu katosi 
kirjarintahan kivehen, 
rautaisehen kalliohon. 
Sielt' ei pääse päästämättä, 
selviä selittämättä.” 

Silloin vanha Väinämöinen 
itse tuon sanoiksi virkki: 
”Kun ei kuu kivestä pääsne, 
pääsne päivä kalliosta, 
käykämme käsirysyhyn, 

ruvetkamme miekkasille 


215 


220 


225 


235 


Veti miekan, riisti rauan, 
tempasi tupesta tuiman, 
jonka kuu kärestä paistoi, 
päivä västistä välähyi, 
hepo seisovi selällä, 
kasi naukui naulan tiessä. 
Mittelivät miekkojansa, 
koittelivat korttiansa: 
olipa pikkuista pitempi 
miekka vanhan Väinämöisen, 
yhtä ohrasen jyveä, 
olen kortta korkeampi. 

Mentihin ulos pihalle, 
tasarinnan tanterelle. 
Siitä vanha Väinämöinen 
löip' on kerran leimahutti, 
löipä kerran, löipä toisen: 
listi kuin naurihin napoja, 
lippasi kuin liinan päitä 
päitä Pohjan poikasien. 

Siitä vanha Väinämöinen 
kävi kuuta katsomahan, 
päiveä kerittämähän 
kirjarinnasta kivestä, 
vuoresta teräksisestä, 
rautaisesta kalliosta. 

Astui tietä pikkuruisen, 

kulki matkoa vähäisen, 
niin näki vihannan saaren. 
Saarell' on komea koivu, 
koivun alla paasi paksu, 
alla paaen kallioinen, 
yheksin ovia eessä, 
saoin salpoja ovilla. 

Keksi piirtämän kivessä, 
valeviivan kalliossa. 
Veti miekkansa tupesta, 
kirjoitti kivehen kirjan 
miekalla tuliterällä, 
säilällä säkenevällä: 
katkesi kivi kaheksi, 
paasi kolmeksi pakahtui. 

Vaka vanha Väinämöinen 
katsovi kiven rakohon: 
siellä kyyt olutta juovat, 
maot vierrettä vetävät 
kirjavan kiven sisässä, 
maksankarvaisen malossa. 

Sanoi vanha Väinämöinen, 
itse lausui, noin nimesi: 
”Sentähen emäntä raukat 
vähemmin olutta saavat, 
kunp' on kyyt oluen juovat, 
maot viertehen vetävät.” 

Leikkasip' on pään maolta, 
katkoi kaulan käärmeheltä. 
Sanovi sanalla tuolla, 
lausui tuolla lausehella: 
”Elköhön sinä ikänä, 
tämän päivyen perästä 
kyyt juoko olosiamme, 
maot mallasjuomiamme!” 

Siitä vanha Väinämöinen, 
tietäjä iän-ikuinen, 
kourin koitteli ovia, 
salpoja sanan väellä: 
ei ovet käsin avau, 
salvat ei sanoista huoli. 

Silloin vanha Väinämöinen 
itse tuon sanoiksi virkki: 
”Akka mies asehitoinna, 
konna kirves-kuokatoinna.” 
Kohta lähtevi kotia, 
alla päin, pahoilla mielin, 
kun ei vielä kuuta saanut 
eikä päiveä tavannut. 

Sanoi lieto Lemminkäinen: 
”Ohoh vanha Väinämöinen! 
Miks'et ottanut minua 
kanssasi karehtijaksi? 

Oisi lukot luikahtanna, 

takasalvat taittununna, 

pääsnyt kuu kumottamahan, 

nousnut päivä paistamahan.” 
Vaka vanha Väinämöinen 

itse tuon sanoiksi virkki: 

”Ei salvat sanoilla taitu, 

lukot loihulla murene 

eikä kourin koskemalla, 

käsivarsin vääntämällä.” 
Meni sepponsa pajahan. 

Sanan virkkoi, noin nimesi: 

”Ohoh seppo Ilmarinen! 

Taos kuokka kolmihaara, 

tao tuuria tusina, 

avaimia aika kimppu, 


jolla kuun kivestä päästän, 


päivän päästän kalliosta!” 
Se on seppo Ilmarinen, 
takoja iän-ikuinen, 
takoi miehen tarpehia; 
takoi tuuria tusinan, 
avaimia aika kimpun, 
kelpo kimpun keihä'itä, 
eikä suurta eikä pientä, 
takoi kerran keskoisia. 
Louhi, Pohjolan emäntä, 
Pohjan akka harvahammas, 

siitti siivet sulkinensa, 
levahutti lentämähän. 
Lenteli liki kotia, 

tuosta loihe loitommaksi, 
poikki Pohjolan merestä 
sepon Ilmarin pajalle. 

Aukoi seppo ikkunansa, 
katsoi, kuin tulisi tuuli: 
ei ollut tulento tuulen, 
oli harmoa havukka. 

Se on seppo Ilmarinen 
sanan virkkoi, noin nimesi: 
”Mit' olet, otus, hakeva, 
istut alla ikkunani?” 

Lintu kielelle paneikse, 
havukkainen haastelevi: 
”Ohoh seppo Ilmarinen, 
takoja alinomainen, 
kuin olet kovin osaava, 
varsin taitava takoja!” 

Sanoi seppo Ilmarinen, 
itse lausui, noin nimesi: 
”Ei tuo kumma ollekana, 
jos olen takoja tarkka, 
kun olen taivoa takonut, 
ilman kantta kalkutellut.” 

Lintu kielelle paneikse, 

havukkainen haastelevi: 
”Mitä, seppo, siitä laait, 
kuta, rautio, rakennat?” 
Se on seppo Ilmarinen 
sanan vastaten sanovi: 
”Taon kaularenkahaista 
tuolle Pohjolan akalle, 
jolla kiinni kytketähän 
vaaran vankan liepehesen.” 
Louhi, Pohjolan emäntä, 
Pohjan akka harvahammas, 
jo tunsi tuhon tulevan, 
hätäpäivän päälle saavan. 
Heti loihe lentämähän, 
pääsi poies Pohjolahan. 
Laski kuun kivestä irti, 
päästi päivän kalliosta. 
Itse muuksi muutaltihe, 
kyhäisihe kyyhkyseksi; 
lenteä lekuttelevi 
sepon Ilmarin pajahan. 
Lenti lintuna ovelle, 
kyyhkysenä kynnykselle. 
Se on seppo Ilmarinen 
sanan virkkoi, noin nimesi: 
”Mitä, lintu, tänne lennit, 
tulit, kyyhky, kynnykselle?” 


Vastasi otus ovelta, 
virkkoi kyyhky kynnykseltä: 
375 ”Tuota lienen kynnyksellä 
sanomata saattamassa: 
jopa kuu kivestä nousi, 
päivä pääsi kalliosta.” 
Se on seppo Ilmarinen 

kävi itse katsomahan. 
Astuvi pajan ovelle, 
katsoi tarkan taivahalle: 
katsoi kuun kumottavaksi, 
näki päivän paistavaksi. 
385 Meniluoksi Väinämöisen, 
sanan virkkoi, noin nimesi: 
”Ohoh vanha Väinämöinen, 
laulaja iän-ikuinen! 
Käypä kuuta katsomahan, 
39 

päiveä tähyämähän! 
Jo ovat tarkoin taivahalla, 
sijoillansa muinaisilla.” 
Vaka vanha Väinämöinen 
itse pistihe pihalle, 
395 varsin päätänsä kohotti, 
katsahtavi taivahalle: 
kuu oli nousnut, päivä pääsnyt, 
taivon aurinko tavannut. 
Silloin vanha Väinämöinen 

sai itse sanelemahan. 
Sanovi sanalla tuolla, 
lausui tuolla lausehella: 
”Terve, kuu, kumottamasta, 
kaunis, kasvot näyttämästä, 
päivä kulta, koittamasta, 
aurinko, ylenemästä! 

”Kuu kulta, kivestä pääsit, 
päivä kaunis, kalliosta, 
nousit kullaisna käkenä, 
hope'isna kyyhkyläisnä 
elollesi entiselle, 
matkoillesi muinaisille. 

”Nouse aina aamusilla 
tämän päivänki perästä! 
Teepä meille terveyttä, 
siirrä saama saatavihin, 
pyytö päähän peukalomme, 
onni onkemme nenähän! 

”Käy nyt tiesi tervehenä, 
matkasi imantehena, 
päätä kaari kaunihisti, 

pääse illalla ilohon 

Marjatta tulee raskaaksi puolukasta ja synnyttää pojan. 
Väinämöinen tuomitsee lapsen kuolemaan, mutta poika 
ristitään Karjalan kuninkaaksi ja Väinämöinen lähtee. 
Laulun lopetus. 

Marjatta, korea kuopus, 
se kauan kotona kasvoi, 
korkean ison kotona, 
emon tuttavan tuvilla. 
Piti viiet vitjat poikki, 
kuuet renkahat kulutti 
isonsa ava'imilla, 
helmassa helottavilla. 
Puolen kynnystä kulutti 
helevillä helmoillansa, 
puolen hirttä päänsä päältä 
sile'illä silkillänsä, 
puolet pihtipuolisia 
hienoilla hiansa suilla, 
siltalaahkon lattiata 
kautokengän-kannoillansa. 
Marjatta, korea kuopus, 
tuo on piika pikkarainen, 
piti viikoista pyhyyttä, 
ajan kaiken kainoutta. 
Syöpi kaunista kaloa, 

petäjätä pehmeätä, 

ei syönyt kananmunia, 
kukerikun riehkatuita, 
eikä lampahan lihoa, 
ku oli ollut oinahilla. 

Emo käski lypsämähän: 
eipä mennyt lypsämähän. 
Itse tuon sanoiksi virkki: 
”Ei neiti minun näköinen 
koske sen lehmän nisähän, 
jok' on häilynyt härillä, 
kun ei hiehoista herune, 
vasikkaisista valune.” 

Iso käski orin rekehen: 
ei istu orin rekehen. 
Veikko vei emähevosen: 
neiti tuon sanoiksi virkki: 
”En istu hevon rekehen, 
joka lie orilla ollut, 
kun ei varsaset vetäne, 
kuletelle kuutiaiset.” 

Marjatta, korea kuopus, 
aina piikoina elävä, 
neitosena niekottava, 
kassapäänä kainustava, 
päätyi karjanpaimeneksi, 
läksi lammasten keralle. 

Lampahat meni mäkeä, 
vuonat vuoren kukkulata; 
neiti asteli ahoa, 
lepikköä leyhytteli 
käen kullan kukkuessa, 
hope'isen hoilatessa. 

Marjatta, korea kuopus, 
katselevi, kuuntelevi. 
Istui marjamättähälle, 
vaipui vaaran rintehelle. 
Tuossa tuon sanoiksi virkki, 
itse lausui, noin nimesi: 
”Kuku, kultainen käkönen, 
hope'inen, hoilattele, 
tinarinta, riukuttele, 
Saksan mansikka, sanele, 
käynkö viikon villapäänä, 
kauan karjanpaimenena 
näillä aavoilla ahoilla, 
leve'illä lehtomailla! 
Kesosenko, kaksosenko, 
viitosenko, kuutosenko, 
vainko kymmenen keseä 
tahi ei täytehen tätänä?” 

Marjatta, korea kuopus, 
viikon viipyi paimenessa. 
Paha on olla paimenessa, 

tyttölapsen liiatenki: 
mato heinässä matavi, 
sisiliskot sivottavi. 

Ei mato maellutkana, 
sisilisko siuotellut. 
Kirkui marjanen mäeltä, 
puolukkainen kankahalta: 
”Tule, neiti, noppimahan, 
punaposki, poimimahan, 
tinarinta, riipimähän, 
vyö vaski, valitsemahan, 
ennenkuin etana syöpi, 
mato musta muikkoavi! 
Sata on saanut katsomahan, 
tuhat ilman istumahan, 
sata neittä, tuhat naista, 
lapsia epälukuisin, 
ei ken koskisi minuhun, 
poimisi minun poloisen.” 

Marjatta, korea kuopus, 
meni matkoa vähäisen, 
meni marjan katsantahan, 
punapuolan poimintahan 
hyppysillähän hyvillä, 


100 kätösillä kaunihilla. 


Keksi marjasen mäeltä, 
punapuolan kankahalta: 

on marja näkemiänsä, 
puola ilmoin luomiansa, 
ylähähkö maasta syöä, 
alahahko puuhun nousta! 

Tempoi kartun kankahalta, 
jolla marjan maahan sorti. 
Niinpä marja maasta nousi 
kaunoisille kautoloille, 
kaunoisilta kautoloilta 
puhtahille polviloille, 
puhtahilta polviloilta 
heleville helmasille. 

Nousi siitä vyörivoille, 
vyörivoilta rinnoillensa, 
rinnoiltansa levoillensa, 
leuoiltansa huulillensa; 
siitä suuhun suikahutti, 
keikahutti kielellensä, 
kieleltä keruksisihin, 
siitä vatsahan valahti. 

Marjatta, korea kuopus, 
tuosta tyytyi, tuosta täytyi, 
tuosta paksuksi panihe, 
lihavaksi liittelihe. 

Alkoi pauloitta asua, 
ilman vyöttä völlehtiä, 
käyä saunassa saloa, 

pime'issä pistelläitä. 
Emo aina arvelevi, 
äitinsä ajattelevi: 
”Mi on meiän Marjatalla, 
ku meiän kotikanalla, 
kun se pauloitta asuvi, 
aina vyöttä völlehtivi, 
käypi saunassa saloa, 
pime'issä pisteleikse?” 
Lapsi saattavi sanoa, 
lapsi pieni lausuella: 
”Se on meiän Marjatalla, 
sepä Kurjetta rukalla, 
kun oli paljon paimenessa, 
kauan karjassa käveli.” 
Kantoi kohtua kovoa, 
vatsantäyttä vaikeata 
kuuta seitsemän, kaheksan, 
ynnähän yheksän kuuta, 
vaimon vanha'an lukuhun 
kuuta puolen kymmenettä. 
Niin kuulla kymmenennellä 
impi tuskalle tulevi: 
kohtu kääntyvi kovaksi, 
painuvi pakolliseksi. 
Kysyi kylpyä emolta: 
”Oi, emoni, armahani! 

Laita suojoa sijoa, 
lämpymyttä huonehutta 
piian pieniksi pyhiksi, 
vaimon vaivahuoneheksi!” 
Emo saattavi sanoa, 
oma vanhin vastaella: 
”Voi sinua, hiien huora! 
Kenen oot makaelema? 
Ootko miehen naimattoman 
eli nainehen urohon?” 
Marjatta, korea kuopus, 
tuop' on tuohon vastoavi: 
”En ole miehen naimattoman 
enkä nainehen urohon. 
Menin marjahan mäelle, 
punapuolan poimentahan, 
otin marjan mielelläni, 
toisen kerran kielelläni. 
Se kävi kerustimille, 
siitä vatsahan valahti: 
tuosta tyy'yin, tuosta täy'yin, 
tuosta sain kohulliseksi.” 
Kysyi kylpyä isolta: 
”Oi isoni, armahani! 
Anna suojoa sijoa, 
lämpymyttä huonehutta, 
jossa huono hoivan saisi, 

piika piinansa pitäisi!” 

Iso saattavi sanoa, 
taatto taisi vastaella: 
”Mene, portto, poikemmaksi, 
tulen lautta, tuonnemmaksi, 
kontion kivikoloihin, 
karhun louhikammioihin, 
sinne, portto, poikimahan, 
tulen lautta, lapsimahan!” 

Marjatta, korea kuopus, 
tuop' on taiten vastaeli: 
”En mä portto ollekana, 
tulen lautta lienekänä. 
Olen miehen suuren saava, 
jalon synnyn synnyttävä, 
joll' on valta vallallenki, 
väki Väinämöisellenki.” 

Jo on piika pintehissä, 
minne mennä, kunne käyä, 
kusta kylpyä kysellä. 
Sanan virkkoi, noin nimesi: 
”Piltti, pienin piikojani, 
paras palkkalaisiani! 
Käypä kylpyä kylästä, 
saunoa Saraojalta, 
jossa huono hoivan saisi, 
piika piinansa pitäisi! 


215 


220 


225 


235 


Käy pian, välehen jou'u, 
välehemmin tarvitahan!” 

Piltti, piika pikkarainen, 
sanan virkkoi, noin nimesi: 
”Keltä mä kysyn kylyä, 
keltä aihelen apua?” 

Sanoi meiän Marjattainen, 
itse virkki, noin nimesi: 
”Kysy Ruotuksen kylyä, 
saunoa Sarajan-suista!” 

Piltti, piika pikkarainen, 
tuo oli nöyrä neuvottava, 
kärkäs ilman käskemättä, 
kehumattaki kepeä, 
utuna ulos menevi, 
savuna pihalle saapi. 
Kourin helmansa kokosi, 
käsin kääri vaattehensa, 
sekä juoksi jotta joutui 
kohin Ruotuksen kotia. 
Mäet mätkyi mennessänsä, 
vaarat notkui noustessansa, 
kävyt hyppi kankahalla, 
someret hajosi suolla. 

Tuli Ruotuksen tupahan, 
sai sisälle salvoksehen. 

Ruma Ruotus paitulainen 

syöpi, juopi suurten lailla 
päässä pöyän paioillansa, 
aivan aivinaisillansa. 
Lausui Ruotus ruoaltansa, 
tiuskui tiskinsä nojalta: 
”Mitä sie sanot, katala? 
Kuta, kurja, juoksentelet?” 
Piltti, piika pikkarainen, 
sanan virkkoi, noin nimesi: 
”Läksin kylpyä kylästä, 
saunoa Saraojalta, 
jossa huono hoivan saisi: 
avun ange tarvitseisi.” 
Ruma Ruotuksen emäntä 
käet puuskassa käveli, 
liehoi sillan liitoksella, 
laahoi keskilattialla. 
Itse ennätti kysyä, 
sanan virkkoi, noin nimesi: 
”Kellen kylpyä kyselet, 
kellen aihelet apua?” 
Sanoi Piltti, pieni piika: 
”Kysyn meiän Marjatalle.” 
Ruma Ruotuksen emäntä 
itse tuon sanoiksi virkki: 
”Ei kylyt kylähän joua, 
ei saunat Sarajan suulta. 

On kyly kytömäellä, 
hepohuone hongikossa 
tuliporton poiat saa'a, 
lautan lapsensa latoa: 
kun hevonen hengännevi, 
niinp' on siinä kylpeötte!” 
Piltti, piika pikkarainen, 
pian pistihe takaisin, 
sekä juoksi jotta joutui. 
Sanoi tultua ta'atse: 
”Ei ole kylpyä kylässä, 
saunoa Saraojalla. 
Ruma Ruotuksen emäntä 
sanan virkkoi, noin nimesi: 
'Ei kylyt kylähän joua, 
ei saunat Sarajan suulta. 
On kyly kytömäellä, 
hepohuone hongikossa 
tuliporton poiat saa'a, 
lautan lapsensa latoa: 
kun hevonen hengännevi, 
niin on siinä kylpeköhön!' 
Niinp' on, niin sanoi mokomin, 
niinpä vainen vastaeli.” 
Marjatta, matala neiti, 
tuosta täytyi itkemähän. 
Itse tuon sanoiksi virkki: 

”Lähteä minun tulevi 
niinkuin muinenki kasakan 
eli orjan palkollisen 
- lähteä kytömäelle, 
käyä hongikkokeolle!” 
Käsin kääri vaattehensa, 
kourin helmansa kokosi; 
otti vastan varjoksensa, 
lehen lempi suojaksensa. 
Astua taputtelevi 
vatsanvaivoissa kovissa 
huonehesen hongikkohon, 
tallihin Tapiomäelle. 
Sanovi sanalla tuolla, 
lausui tuolla lausehella: 
”Tule, Luoja, turvakseni, 
avukseni, armollinen, 
näissä töissä työlähissä, 
ajoissa ani kovissa! 
Päästä piika pintehestä, 
vaimo vatsanvääntehestä, 
ettei vaivoihin vajoisi, 
tuskihinsa tummeneisi!” 
Niin perille päästyänsä 
itse tuon sanoiksi virkki: 
”Henkeäs, hyvä hevonen, 
huokoas, vetäjä varsa, 


kylylöyly löyhäytä, 

320 sauna lämpöinen lähetä, 
jotta, huono, hoivan saisin! 
Avun, ange, tarvitseisin.” 

Henkäsi hyvä hevonen, 
huokasi vetäjä varsa 

325 vatsan kautta vaivaloisen: 
min hevonen hengähtävi, 
on kuin löyly lyötäessä, 
viskattaessa vetonen. 

Marjatta, matala neiti, 

330 pyhä piika pikkarainen, 
kylpi kylyn kyllältänsä, 
vatsan löylyn vallaltansa. 
Teki tuonne pienen poian, 
latoi lapsensa vakaisen 

335 heinille hevosen luoksi, 
sorajouhen soimen päähän. 

Pesi pienen poikuensa, 
kääri kääreliinahansa; 
otti pojan polvillensa, 

340 laittoi lapsen helmahansa. 

Piiletteli poiuttansa, 
kasvatteli kaunoistansa, 
kullaista omenuttansa, 
hope'ista sauvoansa. 

345 Sylissänsä syöttelevi, 

käsissänsä kääntelevi. 
Laski pojan polvillensa, 
lapsen lantehuisillensa, 
alkoi päätänsä sukia, 
hapsiansa harjaella. 
Katoi poika polviltansa, 
lapsi lannepuoliltansa. 
Marjatta, matala neiti, 
tuosta tuskille tulevi. 
Rapasihe etsimähän. 
Etsi pientä poiuttansa, 
kullaista omenuttansa, 
hope'ista sauvoansa 
alta jauhavan kivosen, 
alta juoksevan jalaksen, 
alta seulan seulottavan, 
alta korvon kannettavan, 
puiten puut, jaellen ruohot, 
hajotellen hienot heinät. 
Viikon etsi poiuttansa, 
poiuttansa, pienuttansa. 
Etsi mäiltä, männiköiltä, 
kannoilta, kanervikoilta, 
katsoen joka kanervan, 


370 joka varvikon vatoen, 


kaivellen katajajuuret, 
ojennellen puien oksat. 

Astua ajattelevi, 
käyä kääperöittelevi: 
Tähti vastahan tulevi. 
Tähelle kumarteleikse: 
”Oi Tähti, Jumalan luoma! 
Etkö tieä poiuttani, 
miss' on pieni poikueni, 
kultainen omenueni?” 
Tähti taisi vastaella: 
”Tietäisinkö, en sanoisi. 
Hänpä on minunki luonut 
näille päiville pahoille, 
kylmillä kimaltamahan, 
pime'illä pilkkimähän.” 
Astua ajattelevi, 
käyä kääperöittelevi: 
Kuuhut vastahan tulevi. 
Niin Kuulle kumarteleikse: 
”Oi Kuuhut, Jumalan luoma! 
Etkö tieä poiuttani, 
miss' on pieni poikueni, 
kultainen omenueni?” 
Kuuhut taisi vastaella: 
”Tietäisinkö, en sanoisi. 
Hänpä on minunki luonut 
näille päiville pahoille, 
yksin öillä valvomahan, 


400 päivällä makoamahan.” 
Astua ajattelevi, 
käyä kääperöittelevi: 
päätyi Päivyt vastahansa. 


Päivälle kumarteleikse: 

”Oi Päivyt, Jumalan luoma! 

Etkö tieä poiuttani, 

miss' on pieni poikueni, 

kultainen omenueni?” 

Päivyt taiten vastaeli: 

410 ”Kyllä tieän poikuesi! 
Hänpä on minunki luonut 
näille päiville hyville, 
kullassa kulisemahan, 
hopeassa helkkimähän. 

415 ”Jopa tieän poikuesi! 

Voi, poloinen, poiuttasi! 

Tuoll' on pieni poikuesi, 

kultainen omenuesi, 

onp' on suossa suonivyöstä, 
420 kankahassa kainalosta.” 

Marjatta, matala neiti, 

etsi suolta poikoansa. 

Poika suolta löyettihin, 

tuolta tuotihin kotia. 

425 Siitä meiän Marjatalle 

kasvoi poika kaunokainen. 

Ei tietä nimeä tuolle, 
millä mainita nimellä. 
Emo kutsui kukkaseksi, 
vieras vennon joutioksi. 
Etsittihin ristijätä, 
katsottihin kastajata. 
Tuli ukko ristimähän, 
Virokannas kastamahan. 
Ukko tuon sanoiksi virkki, 
itse lausui, noin nimesi: 
”En mä risti riivattua, 
katalata kastakana, 
kun ei ensin tutkittane, 
tutkittane, tuomittane.” 
Kenpä tuohon tutkijaksi, 
tutkijaksi, tuomariksi? 
Vaka vanha Väinämöinen, 
tietäjä iän-ikuinen, 
sepä tuohon tutkijaksi, 
tutkijaksi, tuomariksi! 
Vaka vanha Väinämöinen 
tuop' on tuossa tuomitsevi: 
”Kun lie poika suolta saatu, 
maalta marjasta si'ennyt, 
poika maahan pantakohon, 
marjamättähän sivulle, 
tahi suolle vietäköhön, 

puulla päähän lyötäköhön 
Puhui poika puolikuinen, 
kaksiviikkoinen kajahui: 
”Ohoh sinua, ukko utra, 
ukko utra, unteloinen, 
kun olet tuhmin tuominnunna, 


460 väärin laskenna lakia! 

Eipä syistä suuremmista, 
töistä tuhmemmistakana 
itseäsi suolle viety 
eikä puulla päähän lyöty, 
kun sa miesnä nuorempana 
lainasit emosi lapsen 
oman pääsi päästimeksi, 
itsesi lunastimeksi. 
”Ei sinua silloinkana, 
eip' on vielä suolle viety, 
kun sa miesnä nuorempana 
menettelit neiet nuoret 
alle aaltojen syvien, 
päälle mustien mutien.” 
Ukko risti ripsahutti, 
kasti lapsen kapsahutti 
Karjalan kuninkahaksi, 
kaiken vallan vartijaksi. 
Siitä suuttui Väinämöinen, 


480 jopa suuttui ja häpesi. 

Itse läksi astumahan 
rannalle merelliselle. 
Tuossa loihe laulamahan, 
lauloi kerran viimeisensä: 
lauloi vaskisen venehen, 
kuparisen umpipurren. 

Itse istuvi perähän, 
läksi selvälle selälle. 
Virkki vielä mennessänsä, 
lausui lähtiellessänsä: 
”Annapas ajan kulua, 
päivän mennä, toisen tulla, 
taas minua tarvitahan, 
katsotahan, kaivatahan 
uuen Sammon saattajaksi, 
uuen soiton suorijaksi, 
uuen kuun kulettajaksi, 
uuen päivän päästäjäksi, 
kun ei kuuta, aurinkoa 
eikä ilmaista iloa.” 

Siitä vanha Väinämöinen 
laskea karehtelevi 
venehellä vaskisella, 
kuutilla kuparisella 
yläisihin maaemihin, 
alaisihin taivosihin. 

Sinne puuttui pursinensa, 

venehinensä väsähtyi. 
Jätti kantelon jälille, 
soiton Suomelle sorean, 
kansalle ilon ikuisen, 
laulut suuret lapsillensa. 


Suuni jo sulkea pitäisi, 
kiinni kieleni sitoa, 
laata virren laulannasta, 
heretä heläjännästä. 
Hevonenki hengähtävi 
matkan pitkän mentyänsä, 
rautanenki raukeavi 
kesäheinän lyötyänsä, 
vetonenki vierähtävi 
joen polvet juostuansa, 
tulonenki tuikahtavi 
yön pitkän palettuansa; 
niin miks’ ei runo väsyisi, 
virret vienot vierähtäisi 
illan pitkiltä iloilta, 
päivänlaskun laulannoilta? 

Noin kuulin saneltavaksi, 
toisin tutkaeltavaksi: 
”Eipä koski vuolaskana 

laske vettänsä loputen, 
eikä laulaja hyväinen 
laula tyynni taitoansa. 

Mieli on jäämähän parempi 
kuin on kesken katkemahan.” 
Niin luonen, lopettanenki, 

herennenki, heittänenki. 

Kerin virteni kerälle, 

sykkyrälle syylättelen, 

panen aitan parven päähän, 

luisten lukkojen sisälle, 

jost' ei pääse päivinänsä, 

selviä sinä ikänä 

ilman luien lonsumatta, 

leukojen leveämättä, 

hammasten hajoamatta, 

kielen keikkelehtämättä. 
Mitäs tuosta, jos ma laulan, 

jos ma paljoki pajahan, 

jos laulan jokaisen lakson, 

joka kuusikon kujerran! 

Ei ole emo elossa, 

oma vanhin valvehella 

eikä kulta kuulemassa, 

oma armas oppimassa: 

on mua kuuset kuulemassa, 

hongan oksat oppimassa, 


koivun lehvät lempimässä, 
560 pihlajat pitelemässä. 
Piennä jäin minä emosta, 
matalana maammostani. 
Jäin kuin kiuruksi kivelle, 
rastahaksi rauniolle, 

965 kiuruna kivertämähän, 
rastahana raikkumahan, 
vaimon vierahan varahan, 
ehtohon emintimäisen. 

Se mun karkotti, katalan, 

570 ajoi lapsen armottoman 
tuulipuolelle tupoa, 
pohjaispuolelle kotia, 
vieä tuulen turvatointa, 
ahavaisen armotointa. 

5975 Sainpa, kiuru, kiertämähän, 
lintu kurja, kulkemahan, 
vieno, maita vieremähän, 
vaivainen, vaeltamahan, 
joka tuulen tuntemahan, 

580 ärjynnän älyämähän, 
vilussa värisemähän, 
pakkasessa parkumahan. 

Moni nyt minulla onpi, 
usea olettelevi 

585 virkkaja vihaisen äänen, 


590 


äänen tuiman tuikuttaja. 
Ken se kieltäni kirosi, 
kenpä ääntä ärjähteli; 
soimasi sorisevani, 
lausui liioin laulavani, 
pahasti pajattavani, 
väärin virttä vääntäväni. 
Elkätte, hyvät imeiset, 
tuota ouoksi otelko, 


595 jos ma, lapsi, liioin lauloin, 


600 


605 


610 


pieni, pilpatin pahasti! 
En ole opissa ollut, 
käynyt mailla mahtimiesten, 
saanut ulkoa sanoja, 
loitompata lausehia. 
Muut kaikki oli opissa, 
mie en joutanut kotoa 
emon ainoan avusta, 
yksinäisen ympäriltä. 
Piti oppia kotona, 
oman aitan orren alla, 
oman äitin värttinöillä, 
veikon veistoslastusilla, 
senki piennä, pikkaraisna, 
paitaressuna pahaisna. 
Vaan kuitenki kaikitenki 
la'un hiihin laulajoille, 


la'un hiihin, latvan taitoin, 

oksat karsin, tien osoitin. 
615 Siitäpä nyt tie menevi, 

ura uusi urkenevi 

laajemmille laulajoille, 

runsahammille runoille, 

nuorisossa nousevassa, 
620 kansassa kasuavassa. 


Opas Kalevalan lukemiseen 


MIKÄ KALEVALA ON? 
USEIN KYSYTYT KYSYMYKSET 


MITEN KALEVALA SYNTYI? 


Kalevala pohjautuu suomalaiseen kansanperinteeseen eli 
kansan parissa laulettuihin runoihin, mutta juonellisen 
teoksen laati kansanrunojen pohjalta Elias Lönnrot (1802- 
1884). Lääkäriksi opiskeleva Lönnrot kiinnostui varhain 
suomalaisesta kansanrunoudesta ja ryhtyi keräämään sitä. 
Tätä helpotti se, että hänen perheensä oli suomenkielinen, 
kun taas useimpien 1800-luvun sivistyneistön jäsenten 
äidinkieli oli ruotsi. Kielitaitonsa ja kansan olojen 
tuntemuksensa ansiosta Lönnrot tuli hyvin toimeen köyhän 
ja kouluja käymättömän rahvaan kanssa. 

Kalevalan kannalta ratkaisevaa oli se, että Lönnrot sai 
Kajaanista piirilääkärin viran. Työ vei hänet syrjäisiin kyliin 
Vienan Karjalaan, jossa ikivanha runolaulu oli yhä elävää 
perinnettä. 

Mitä Lönnrot siis käytännössä teki? Hän käveli, hiihti, 
souti, ratsasti ja ajoi rekikyydillä talosta toiseen, soitti 
repussaan aina kulkenutta huilua ja sai ihmiset puhumaan. 
Hän kirjoitti heidän laulamansa laulut ja supattamansa 
taikasanat paperille. Muistiinpanonsa hän levitti 
työpöydälleen milloin virka-asunnossaan Kajaanissa, milloin 
yöpyessään matkoillaan talojen vieraskamareissa, ja 
sommitteli keräämistään runosäkeistä eepoksen, jonka sitoi 
yhtenäiseksi kokonaisuudeksi itse luomallaan 
juonirakenteella. Siinä missä kansanrunot ovat suullista 
perinnettä, Kalevala on siis Lönnrotin laatima 
kaunokirjallinen teos. 

Miksi Lönnrot halusi laatia yksittäisistä runoista 
yhtenäisen eepoksen? Syy oli ajan aatevirtauksissa: 


kansanrunous oli muotia, ja aivan erityisesti arvostettiin 
laajoja kertovia runoelmia eli eepoksia. Lönnrot laati 
runoista useitakin kokoelmia. Ensimmäisen Kalevalaksi 
nimetyn kokoelman, niin sanotun Vanhan Kalevalan 
käsikirjoituksen hän viimeisteli rokotusmatkalla Repolassa 
ja päiväsi esipuheensa 28. helmikuuta 1835. Tämän vuoksi 
vietämme Kalevalan päivää juuri tuolloin. Heti 
käsikirjoituksen luovuttamisen jälkeen Lönnrot kuitenkin 
suuntasi uudestaan Vienaan sekä yhä kauemmas 
pohjoiseen, itään ja etelään. Samalla myös monet muut 
Lönnrotin aikalaiset innostuivat keräämään kansanrunoja, 
joita kertyi suuria määriä. Näistä aineksista Lönnrot kokosi 
niin sanotun Uuden Kalevalan, joka on vanhaa paljon 
laajempi. Tämä meidän Kalevalana tuntemamme kirja 
julkaistiin vuonna 1849. 


MITÄ ON KANSANRUNOUS? 


Kansanrunous, jota Elias Lönnrot keräsi ja johon Kalevala 
perustuu, on ilman kirjoituksen tukea sepitettyä, ihmiseltä 
toiselle välittynyttä ja yleensä laulettua runoutta. Runoja 
lauloivat suku- ja kyläyhteisöissä miehet ja naiset, nuoret ja 
vanhat. Heitä kutsutaan runolaulajiksi. 

Kansanrunogja laulettiin eri aikoina, eri paikoissa ja eri 
tarkoituksiin. Runot voidaan jakaa lajeihin: Epiikka on 
kertovia runoja, joissa on juoni. Näitä runoja laulettiin 
töiden yhteydessä, ajanvietteeksi, yhteisöllisen 
arvomaailman vahvistamiseksi, sukutarinoina, 
sotamuistoina ja maailmankuvaa kannattelevina myytteinä. 
Lyriikka eli tunnelmarunous kuvaa jotain tunnetilaa, ja se 
palveli samaa tarvetta kuin nykyäänkin: pyrkimystä 
sanallistaa ilo, suru, pettymys ja hurmio. Loitsuja käytettiin 
manaamaan esimerkiksi sairaus pois, ja rituaalirunoja 
laulettiin juhlien ja rituaalien yhteydessä. 

Miten on mahdollista, että vanha kansa muisti pitkiä 
runoja ulkoa? Erityisen kuuluisaksi pitkistä runoistaan on 


tullut Arhippa Perttunen (1762-1841), Latvajärven kylässä 
Vienassa asunut vanhus, joka lauloi Lönnrotille muun 
muassa Sammosta kertovia runoja yli kahden päivän ajan. 
Koska tällaiset lukutaidottomat laulajat kasvoivat 
äänenvaraisessa kulttuurissa, heidän muistinsa oli toisella 
tavalla harjaantunut kuin meillä. Lisäksi runokieli on 
syntynyt nimenomaan tukemaan muistamista: apua on 
varsinkin kalevalamitasta eli tavurakenteesta, josta syntyy 
runojen rytmikäs poljento, sekä runojen ilmaisutavasta, 
jossa lähes kaikki toistetaan. Laulajat myös muuntelivat 
runoja jatkuvasti: jokainen runonkerääjän muistikirjaan 
ikuistettu runo on todellisuudessa yhdistelmä laulajan 
muististaan poimimia säkeitä, säkeiden ryhmiä ja teemoja 
sekä lauluhetkellä tapahtunutta improvisaatiota. 


MIKÄ ON EEPOS JA MIHIN SITÄ TARVITTIIN? 


Eepos merkitsee laajaa kertovaa runoa. 1800-luvun alussa, 
Kalevalan syntyaikoihin, eepoksista käytiin Euroopassa 
kiivasta keskustelua. Kansanrunous oli muodissa, ja sen 
aiheuttama ihastus oli synnyttänyt erityisen eeposteorian: 
ajateltiin, että jokaisella oikealla kansalla on 
muinaisuudessaan ollut eepos, joka kuvaa kansan 
menneisyyttä ja sankariaikaa. Tällaisen muinaisen eepoksen 
sirpaleiden ajateltiin säilyneen kansanrunoudessa. Eeposta 
pidettiin kansan identiteetin perustana ja sen ajateltiin jopa 
olevan kansan olemassaolon edellytys. 

On siis helppo ymmärtää, miksi 1800-luvun suomalainen 
sivistyneistö koki eepoksen maalleen tarpeelliseksi. Suomi 
oli tuolloin vastikään siirtynyt Ruotsin alaisuudesta Venäjän 
vallan alle, ja monia mietitytti, mihin joukkoon suomalaiset 
oikeastaan kuuluivat. Voitiinko enimmäkseen oppimatonta 
ja takapajuista rahvasta pitää Ruotsin kuninkaan tai 
Venäjän tsaarin alamaisista erillisenä joukkona, joka 
ansaitsee kansan arvonimen - ja oman, erillisen hallinnon? 
Kalevala pönkittikin kansallista itsetuntoa: oman eepoksen 


katsottiin todistavan, että Suomi on kansa, jolla on oma 
historia ja sankariaika. Kalevala oli kuin aikansa hartaasti 
toivottu ja odotettu lapsi. 

Nykyään ei enää ajatella, että kansanrunot olisivat 
sirpaleita aiemmasta eepoksesta. Tutkimus on osoittanut, 
että kansanrunot ovat erillisiä kokonaisuuksia, jotka ovat 
syntyneet eri aikoina ja eri tarkoituksiin. Niinpä 
Kalevalakaan ei ole muinainen eepos vaan Lönnrotin luoma 
uusi taide-eepos. Silti sen merkitys suomalaisten 
identiteetille on edelleen suuri. 


MIiKsIi KALEVALAA ON VAIKEA LUKEA? 


Kalevalan pohjana on laulettu kansanrunous, joka on 
syntynyt korvin kuultavaksi, ei kirjasta luettavaksi. 
Kansanrunojen ilmaisutapa on aivan erilainen kuin 
luettavaksi tarkoitetun tekstin, ja siksi runoja voi olla vaikea 
hahmottaa kirjoitetussa muodossa. Kalevalan runot ovat 
myös paljon pidempiä kuin karjalaisissa pirteissä lauletut 
runot. 

Lönnrot yhdisteli Kalevalaan runoja, jotka ovat syntyneet 
eri aikoina, eri paikoissa ja erilaisia tarkoituksia varten. 
Niinpä Kalevalassa on vieri vieressä keskenään hyvin 
erilaisia runoja, joista osa kertoo myyttisten sankarien 
seikkailuista, osa kuvailee erilaisia tunteita ja osa kertaa 
hääjuhlaan kuuluvia rituaaleja. Jos Kalevalasta etsii 
juonivetoista tarinaa, saattaakin pettyä, koska teoksen juoni 
on hajanainen eikä etene kovin nopeasti. 

Kalevalasta siis tekevät ”vaikean” nämä kaksi seikkaa - se, 
että Lönnrot muokkasi lauletun käyttörunouden kirjalliseksi 
taide-eepokseksi sekä se, että hän yhdisteli eri-ikäisiä ja 
erilaisia runoja juonelliseksi kokonaisuudeksi, kuten 
yhtenäisen eepoksen ihanne edellytti. 


MILLÄ TAVALLA KALEVALAA KANNATTAA LUKEA? 
Koska Kalevala koostuu niin monenlaisista aineksista, sitä 


kannattaa lukea osissa. Voit esimerkiksi valita yhden 
episodin ja uppoutua siihen. Episodit on esitelty 
juonikaaviossa kirjan loppuaukeamalla. Yhtä hyvin voit 
valita jonkin yksittäisen loitsun tai vaikka häärunon - nämä 
kaikki löydät tämän kirjan Loitsujen ja rituaalirunojen 
hakemistosta (katso s. 359-360). 

Kannattaa myös muistaa, että yksittäisten kansanrunojen 
lukeminen on usein helpompaa kuin Kalevalan lukeminen, 
erityisesti jos suomen kielen itäiset murteet ovat tuttuja. 
Lyhyitä kansanrunoja löytyy esimerkiksi Matti Kuusen 
toimittamasta teoksesta Kalevalaista kertomarunoutta. 

Koska Kalevalan pohjana ovat lauletut runot, sitä 
kannattaa lukemisen lisäksi nimenomaan laulaa. Koko 
Kalevala on mahdollista laulaa yhdellä yksinkertaisella 
sävelmällä, joka on monille tuttu ja jonka voi helposti löytää 
netin hakukoneilla. Laulaessa Kalevalan runokielen 
ilmaisuvoima pääsee edelleen parhaiten oikeuksiinsa. 
Laulaessa on myös helpompi hyväksyä luettuina ehkä 
oudoilta tuntuvat täytesanat (esimerkiksi ”Saip' on kirves 
miestä myöten, rauta raatajan mukahan”, 31: 255-256), 
lukuisat äänteelliseen leikittelyyn perustuvat ilmaukset 
(”Suihki sukkula piossa, käämi käessä kääperöitsi, niiet 
vaskiset vatisi”, 8: 11-13) ja konstikkaat sanajärjestykset, 
kuten säkeessä ”Ero- on tuopit tyhjettynä, ero- juotuna 
oluet” (24: 321-322), jossa tarkoitetaan, että erotuopit on 
tyhjennetty ja ero-oluet juotu. Vastaavalla tavalla, rytmin ja 
sävelen ehdoilla, kaikki laulurunous toimii yhä edelleen. 


MIKSI KAIKKI KALEVALASSA SANOTAAN KAHTEEN KERTAAN? 


Toisto on kirjoituksettomassa kulttuurissa syntyneen 
runokielen keskeinen keino: sen tehtävä on varmistaa, että 
sanottu menee perille ja jää mieleen. Kalevalamittaiselle 
runoudelle tyypillistä on, että toisto tapahtuu säkeittäin eli 
kahdessa tai useammassa peräkkäisessä säkeessä 
käsitellään samaa ajatusta. Toistoa on monenlaista: sama 


ajatus ja/tai käsite ilmaistaan seuraavassa säkeessä toisin 
sanoin (”Lässäp' on nyt muien lähtö, liki saanut muien 
liitto”, jossa lässäp' eli 'läsnäpä' merkitsee samaa kuin Jiki: 
avioliittoon lähtö on lähellä, 24: 301-302), sanottua 
täsmennetään (”Lintu lauleli lehossa, kyntörastas 
raksutteli”, 8: 57-58), ajatusta jatketaan vähän eteenpäin 
(”Kylvi maita kyyhätteli, kylvi maita, kylvi soita”, 2: 17-18) 
tai ajatusta täydennetään toisesta näkökulmasta (”Soitti 
vanha Väinämöinen. Ei ollut sitä metsässä jalan neljän 
juoksevata, koivin koikkelehtivata, ku ei tullut kuulemahan, 
iloa imehtimähän”, 41: 31-36). 

Jos jokin sana siis tuntuu hämärältä tai säe vaikealta 
ymmärtää, kannattaa lukea rauhassa seuraava tai edellinen 
säe: merkitys yleensä hahmottuu kahden säkeen 
kokonaisuuksina. 


MIiKsiI KALEVALA ON NIIN TÄRKEÄ? 


Suomalainen, pääosin ruotsinkielinen sivistyneistö otti 
Kalevalan avosylin vastaan heti sen ensimmäisestä, vuonna 
1835 ilmestyneestä versiosta lähtien. Valtaosa niistäkin, 
joiden kielitaito ei riittänyt teoksen lukemiseen alkukielellä, 
vaikuttaa nopeasti ymmärtäneen eepoksen merkityksen 
suomalaiselle kulttuurille. Kalevalan merkitys oli 
käänteentekevä jo siitä yksinkertaisesta syystä, että tuohon 
aikaan suomen kirjakieli ei vielä ollut vakiintunut eikä 
suomenkielistä kirjallisuutta vielä ollut kovinkaan paljon. 
Jotkut ajattelivat, ettei suomeksi olisi edes mahdollista luoda 
korkeatasoista kirjallisuutta - mutta yhtäkkiä sivistyneistöllä 
olikin käsissään rahvaan kielellä kirjoitettu eepos, jonka 
runous oli ajan muuhun suomenkieliseen kirjallisuuteen 
verrattuna ylivoimaista. 

Vanhan Kalevalan ilmestyessä suomen kirjakielen 
järjestelmällinen kehitystyö oli jo alkanut, mutta tahtia 
hidasti suomenkielisen kirjallisuuden puute sekä se, että 
yleiskieltä oli yritetty rakentaa lähes yksinomaan 


länsimurteiden varaan. Kalevalan myötä yleiskieleen 
hyväksyttiin liuta itämurteisia muotoja, ja niin sanottu 
murteiden taistelu alkoi laantua. 

Suomen kieli oli yksi monilahjaisen Elias Lönnrotin suuria 
intohimoja, ja se oli myös yksi hänen alkuperäisistä syistään 
julkaista kansanrunoja. Myöhemmin Lönnrot osallistui 
suomen kirjakielen kehittämiseen myös sanakirjojen 
laatijana ja suomen kielen professorina. Hänen panoksensa 
suomen sanaston kehitykseen oli valtava: siihen kuului sekä 
Kalevalan tunnetuksi tekemiä murremuotoja että hänen 
itsensä luomia käsitteitä. Onkin paljolti Lönnrotin 
elämäntyön tulosta, että suomesta tuli kieli, jolla voi 
opiskella lääkäriksi ja lakimieheksi tai tutkia kasvikuntaa, 
tehdä tiedettä ja kirjoittaa romaaneja. 

Kalevala on vaikuttanut ratkaisevasti myös suomalaiseen 
tieteeseen ja taiteeseen. Sen myötä saivat alkunsa niin 
sanotut kansalliset tieteet eli Suomen historian, 
kansanperinteen ja vanhan, esikristillisen uskonnon 
tutkimus. Vaikka Kalevalan ei siis enää katsotakaan suoraan 
kuvaavan suomalaisten menneisyyttä, sen merkitys 
historialle on suuri: kansallisten tieteiden kautta Kalevala 
on vaikuttanut suomalaisten käsitykseen omasta 
historiastaan enemmän kuin yksikään toinen teos. Samasta 
syystä Kalevala vaikutti olennaisesti kansallisen identiteetin 
vahvistumiseen 1800-luvun lopulla. Se yhdisti suomalaisia 
sortokausien aikana ja loi pohjan ajatukselle itsenäisestä 
Suomen valtiosta. 

Ilman Kalevalaa on myös vaikea kuvitella Suomen taiteen 
kultakautta 1800- ja 1900-lukujen vaihteessa. Tuolloin 
syntyi suuri osa nykyään klassikon aseman saavuttaneista 
taideteoksista niin kuvataiteessa, kirjallisuudessa kuin 
musiikissakin. Monissa niistä - Akseli Gallen-Kallelan Aino- 
maalauksessa, Fino Leinon Helkavirsiä-runokokoelmissa tai 
Jean Sibeliuksen Kullervo-sävelrunossa - aihe tai inspiraatio 
on peräisin Kalevalasta. 


MIKSI KALEVALA ON KÄÄNNETYIN SUOMALAINEN KIRJA? 


Kalevala on käännetty yli 60 kielelle. Ensimmäinen käännös, 
ruotsinnos, ilmestyi jo Vanhan Kalevalan pohjalta vuonna 
1841. Ensimmäinen Uuden Kalevalan eli nykyisen 
Kalevalamme kokonaiskäännös ilmestyi saksaksi vuonna 
1852. Kalevala kiinnostaa kääntäjiä, runoilijoita ja 
ulkomaisia kustantajia yhä edelleen: viimeisen 
parinkymmenen vuoden aikana on valmistunut 
runomuotoisia kokonaiskäännöksiä mitä erilaisimmilla 
kielillä, esimerkiksi arabiaksi, katalaaniksi, kroatiaksi, 
portugaliksi, puolaksi, persiaksi, sloveeniksi, tSekiksi ja 
urduksi. 

Mikä Kalevalassa viehättää lukijoita, joilla ei välttämättä 
ole mitään kosketusta Suomeen, suomalaiseen kulttuuriin 
tai suomen kieleen? Yksi selitys voi olla se, että kun Kalevala 
riisutaan kaikista sen painoksi kasaantuneista suomalaiseen 
identiteettiin ja poliittiseen historiaan liittyvistä 
merkityksistä, jäljelle jää oudon kaunis runoelma, 
ainutlaatuinen ja samalla monenlaisia ihmisiä puhutteleva 
taideteos. Kauempaa näkee joskus tarkemmin: Kalevala on 
kielten ja kulttuurien rajat läpäisevä eepos, 
maailmankirjallisuutta. 

Toinen selitys löytyy Kalevalan runojen pohjalla kuultavan 
myyttiperinteen kansainvälisyydestä. Monet Kalevalan 
myytit eivät ole yksin suomalaisia vaan laajalle levinneitä 
mytologisia aiheita, joissa erilaisista kulttuuritaustoista 
kotoisin olevat ihmiset tunnistavat jotakin tuttua. Tällaisia 
ovat esimerkiksi maailmansyntymyytti (runossa 1), 
taivaanvalot pimentävä suunnattoman suuri puu (runossa 
2), ilmoja hallitseva jumala (jonka piirteitä on Kalevalan 
Ilmarisessa), villiä luontoa hallitseva(t) jumala(t) 
(Kalevalassa esimerkiksi metsän emäntä ja isäntä, Mielikki 
ja Tapio), suuri tulva (Väinämöisen polvenhaava runossa 8), 
elävien vierailut Tuonelassa eli manalassa (runoissa 16 ja 
25) sekä neitseellinen raskaus ja kadonneen jumallapsen 


etsintä (runossa 50). Kalevalan jatkuva lumo piilee juuri 
tässä: sen runoissa kohtaavat yleisinhimillinen, 
kansainvälinen myyttiperinne sekä meille suomalaisille tuttu 
mutta monille muille eksoottinen paikalliskulttuuri. 


MIKÄ ON KALEVALAN SAMPO? 


Yksi Kalevalan pohdituimmista yksityiskohdista on Sampo, 
seppä Ilmarisen takoma salaperäinen koje, joka jauhaa 
omistajalleen ruokaa, vaurautta ja onnea. Sammolla on 
juuret kuin puulla ja kantena jotakin tähtitaivaan kaltaista. 
Sammon murusista saa alkunsa meren loputon rikkaus. 
Sampoa on tulkittu mitä moninaisimmin tavoin: on arveltu, 
että se olisi myyttinen ihmemylly, unelma rajattomasta 
vauraudesta, taivasta kannatteleva maailmanpatsas, 
palvontaesine, koko inhimillisen kulttuurin tai salaisen 
tiedon vertauskuva, idäntietä kulkevien viikinkien 
ryöstösaalis Bysantista ja niin edelleen. Mikä tai mitä 
Sampo siis todellisuudessa on? 

Vanhan suomalaisen maailmankuvan mukaan synnyn 
tunteminen on avain todelliseen tietoon. Synnyn 
tunteminen merkitsi sitä, että kulloinkin kyseessä olevan 
ilmiön, esineen tai henkilön tausta sekä siihen vaikuttavat 
voimat tunnettiin ja muistettiin läpikotaisin. Synty olikin 
tietäjän peruskäsite: sen uskottiin antavan hänelle maagista 
valtaa kohteensa yli. Siksi Kalevalassa on lukuisia kohtia, 
joissa ongelmasta selvitään ottamalla se haltuun ongelman 
syntyä koskevan tiedon avulla. Esimerkiksi rautaesineen 
aiheuttama verenvuoto tukitaan raudan syntyloitsun avulla 
(9: 27-266). Palovamman voi parantaa, jos tuntee tulen 
synnyn lisäksi jään alkuperän ja saa siten jään voimat 
avukseen (48: 301-366). Myös uhkaava eläin on mahdollista 
tehdä vaarattomaksi syntysanojen avulla (esim. käärme 26: 
672-758). Nykyään käytämme toisenlaisia sanoja, mutta 
tiedon logiikka on pohjimmiltaan sama: mitä tarkemmin 
ymmärtää asioiden syy- ja seuraussuhteet, sitä 


tehokkaammin niiden kulkuun voi itse vaikuttaa. 

Vastaus kysymykseen Mikä on Kalevalan Sampo? löytyy siis 
Kalevalan 10. runon säkeistä 251-432, joissa Sammon synty 
kuvataan yksityiskohtaisesti. 


MIiKsI KALEVALA KANNATTAA LUKEA? 


”Moni kakku päältä kaunis, vaan on silkkoa sisässä” - näin 
tuumii Kullervo-orja käsissään talon emännän leipoma eväs, 
hetkeä ennen kuin rikkoo perintöveitsensä leivän sisällä 
olevaan kiveen (runo 33: 77-80). Kuulostaako sanonta 
tutulta? Kalevalasta löytyy runsaasti kaikille 
suomenkielisille tuttuja sananparsia, jotka ovat yhä 
jokapäiväisessä käytössä. Esimerkiksi ”väki vähenee, pidot 
paranee”, ”ei vara venettä kaada” ja ”vesi vanhin 
voitehista” ovat kaikki peräisin Kalevalasta. Kalevala onkin 
kuin Kullervon kivisen leivän vastakohta: päältä ehkä pölyn 
peitossa mutta sisältä herkullinen, yltäkylläinen ja 
ylenpalttisen ravitseva. 

Kalevalassa on vanhojen totuuksien lisäksi myös paljon 
nykynäkökulmasta kiinnostavia teemoja. Esimerkiksi 
sukupuolten välinen suhde näyttäytyy eepoksessa väliin 
riemastuttavan modernina, vuoroin kauhistuttavan 
väkivaltaisena. Yksipuolinen rakkaus ja hylätyksi tulemisen 
tunteet tulevat lukijalle tutuiksi, sillä eepoksen lukuisista 
kosinnoista vain pieni murto-osa onnistuu. Muutenkin 
perhesuhteet ovat Kalevalassa keskeisellä sijalla. Kullervoa 
voi pitää syrjäytyneen ja yhteisön tukea vaille jääneen 
nuoren koskettavana tarinana. Mukana on myös lukuisia 
tärkeitä äitihahmoja, monet yksinhuoltajia, heistä 
tunnetuimpana uhkarohkean Lemminkäisen äiti, joka 
pelastaa poikansa kuolleista asti. Tunne-elämän kuvaus, 
ihmisen ilo ja suru, on Kalevalassa erityisen vaikuttavaa. 
Unohtaa ei sovi myöskään juhlimista ja päihteiden käyttöä. 
Musiikin kosmista mahtia Kalevalassa kuvataan koko 
maailmankirjallisuuden mittakaavassa unohtumattomalla 


tavalla. Väinämöisen soittaessa kannelta sen lumous ylittää 
niin lajien kuin maailmojen rajat ja ulottuu veden väestä 
metsän eläimiin ja aina taivaan tähtiin asti. 

Ekologisen kriisin riivaamassa nykyajassa Kalevalan 
luontokäsitys on yhtä aikaa lohdullinen ja pysäyttävä: 
Kullervon rikospaikalla nurmi itkee ja kuihtuu, Marjatan 
synnytyssaunan lämmittää hevonen henkäyksellään, Ainon 
katuvan äidin kyynelistä syntyy keväinen tulvamaisema ja 
käkiä, joiden kukunta saa kipeän sydämen sykähtelemään. 
Kalevalassa kaikki elää - kasvit, kivet, taivaankappaleet, 
veneet, miekat ja myös ne, jotka Tuoni eli kuolema on jo 
vienyt. Ihminen on kasvokkain elävän maailmankaikkeuden 
kanssa eikä voi paeta tekojensa seurauksia, koska maailma 
reagoi niihin välittömästi. Toisaalta myös Kalevalassa 
ihminen pyrkii hallitsemaan niin ympäristöä kuin omaa 
terveyttä tiedon ja teknologioiden avulla. Tässä suhteessa 
erityisen kiinnostava on usko sanan voimaan: Kalevalassa 
muutkin kuin mahtinoidat tekevät sanalla asioita, 
vaikuttavat omaan ja muiden elämään, muuttavat 
maailmaa. 

Kalevala kertookin paljon myös suomalaisten vanhasta 
uskonnosta, perinnäistavoista ja maailmankuvasta - siitä, 
miten esihistoriallinen suomenkielinen ihminen eli ja mihin 
hän uskoi. Tätä etäisten esivanhempiemme sielunmaisemaa 
valaisevat monin tavoin Kalevalan kuvaukset esimerkiksi 
maailman syntyvaiheista, noitien yhteenotoista ja Tuonelan- 
matkoista, loitsimalla parantamisesta, metsästäjien 
vaihtokaupoista saaliinhaltioiden kanssa sekä häihin 
kuuluvista kosintarituaaleista. 

Kalevala on tuottanut valtavasti taidetta ja innoittanut 
monenlaista tutkimusta. Monitulkintaisuutensa tähden 
Kalevala on myös kiistakapula: kaikki siitä sanottu ei 
välttämättä ole totta. Lopulta vain Kalevalan lukija voi 
todella tietää, mistä Kalevalassa on kyse. Antoisia 
lukuhetkiä! 


KALEVALAN HENKILÖHAKEMISTO 


Hakemistoon on koottu Kalevalassa esiintyvät 
henkilöhahmot, joilla on erisnimi ja/tai puherooli. 


AALLOTAR vedessä elävä olento runossa 48 


AHTI SAARELAINEN Lemminkäisen toinen nimi erityisesti 
runoissa 11-12 


AHTO aaltojen kuningas, veden valtakunnan hallitsija 
runoissa 41-44 ja 48; tutumpi vedenhaltian nimi, Ahti, on 
käytössä kansanrunoissa ja vielä nykyperinteessäkin; 
Lönnrot on halunnut kirjoitusmuodolla erottaa vedenhaltian 
Ahti Saarelaisesta 


AINO Joukahaisen sisar, jonka tämä lupaa morsiameksi 
Väinämöiselle hävittyään kilpalaulannan; hukuttautuu 
välttyäkseen joutumasta Väinämöisen vaimoksi ja muuttuu 
Vellamon neidoksi (runot 3-5) 


AINON JA JOUKAHAISEN ÄITI ilahtuu mahdollisuudesta saada 
Väinämöinen vävypojaksi ja käskee tytärtään tämän 
vaimoksi; Ainon hukuttauduttua suree katkerasti; yrittää 
kieltää poikaansa ampumasta Väinämöistä (runot 3-5) 

AKKA AALTOJEN ALAINEN koskenhaltia, jota Lemminkäinen 
AKKA MANTEREN-ALAINEN ks. Mannun eukko 

AINIKKI Lemminkäisen sisar runossa 12 

ANNIKKI Ilmarisen sisar, joka rannalla pyykätessään näkee 
Väinämöisen kosiomatkalla Pohjolaan, kertoo havainnostaan 
Pohjan neidin kihlanneelle veljelleen ja valmistaa Ilmarisen 
kilpakosintamatkalle (runo 18) 

ANTERO VIPUNEN manalle mennyt mahtitietäjä, jolta 
Väinämöinen vaatii veneenrakennuksessa tarvittavia tiedon 
sanoja (runo 17) 


ETELÄTÄR Suvettaren toinen nimi 

HERMIKKI Ilmarisen emännän lehmä runossa 32 

HIIDEN HEVONEN, HIIDEN RUUNA loitsuissa esiintyvä hahmo 
HIIDEN HIRVI myyttinen hirvi, jonka ajoon Pohjolan emäntä 
usuttaa Lemminkäisen ehtona tyttärensä kihlaamisesta 
(runot 13-14) 

HIIDEN HURTTA loitsuissa esiintyvä (pahantahtoinen) nimittely 
HIISI myyttinen, tuonpuoleinen olento, Hiiden hallitsija; 
Jumalan toinen nimi runossa 14; nimeä voidaan käyttää 
myös monikossa sekä synonyyminä 'pahalle' ja 'vaivalle' 
(esim. ”Mist' olet hiisi hingannunna” 17: 169), ks. myös 
paikkahakemiston Hiisi 

HONGATAR haltiaolento runossa 32 

HUMALA henkilöity humalaköynnös runossa 20 

IKU-TURSo Louhen merestä nostattama olento, joka uhkailee 
Sammon ryöstäjiä näiden pakomatkalla Pohjolasta; 
Väinämöinen taltuttaa sen puhuttelulla (runo 42) 

ILMAN IMPI ks. Ilmatar 

ILMARINEN Kalevalan seppä, joka takoo Sammon ja nai 
Pohjolan tyttären; Ilmarisen sepäntaidon näytteitä ovat 
myös kultaneito (runo 37) ja taivaanvalot, jotka eivät 
kuitenkaan valaise riittävästi (runo 49) 

ILMATAR vanhin luonnottarista; Väinämöisen äiti runossa 1 ja 
tulikipunan tuudittaja runossa 47 

ILPOTAR Pohjolan emännän nimi runossa 27 

JOUKAHAINEN laiha poika lappalainen, joka haastaa 
Väinämöisen kilpalaulantaan ja hävittyään lupaa tälle 
sisarensa; sisaren kuoleman jälkeen yrittää surmata 
Väinämöisen (runot 3-6) 

JOUKAHAISEN SISAR ks. Aino 

JOUKO Joukahaisen sukuun liittyvä nimi, Lapin 
rinnakkaisnimi runossa 5 


JUMALA jumalolento ja tietäjän apulainen; myös Ukon toinen 
nimi; ks. myös paikkahakemiston Jumalat 


JUUTAS, JUUTTAAT Hiiden / Hiisien toinen nimi 
KALERVO Kullervon isä ja Untamon veli (runot 31-36) 


KALERVON IMPI Kullervon äiti, joka raskaana ollessaan säästyy 
Kalervolan tuhosta (runot 31-36) 


KALEVA Kalevalan väen myyttinen esi-isä, vrt. Osmo 


KALEVAN POIKA Lemminkäisen toinen nimi runoissa 13 ja 15; 
Väinämöisen toinen nimi runossa 6 


KALEVAINEN Väinämöisen toinen nimi runossa 4, vrt. 
Osmoinen 


KALEVATAR Kapo kaljojen tekijän apulainen Oluensynty- 
runossa (20: 167-424); Ilmarisen äidin Lokan toinen nimi 
runossa 25 


KALMA henkilöity kuolema, vrt. Surma; lisäksi Hiiden 
rinnakkaisnimi runossa 13 


KATAJATAR haltiaolento runossa 32 

KAUKO Lemminkäisen toinen nimi 
KAUKOLAINEN Lemminkäisen toinen nimi 
KAUKOMIELI Lemminkäisen toinen nimi 
KAUPPI Lyylikin toinen nimi 

KAPO KALJOJEN TEKIJÄ Osmottaren toinen nimi 


KAVE EUKKO loitsuissa esiintyvä luonnonhaltia ja myyttinen 
kätilö, runot 17 ja 45; vrt. Kave Luonnotar 


KAVE LUONNOTAR ks. Ilmatar 


KIMMO lehmä 1. runon aloittavassa ”kehyskertomuksessa”, 
laulun aloitussanoissa 


KIPUTYTTÖ parantamisloitsuissa esiintyvä olento, runo 45 


KIRJOS JA KAR lassa rautakahleissa olevia mulleja; 
karjansuojaloitsussa karhua usutetaan näiden kimppuun, 
jotta se jättäisi elävät naudat rauhaan (32: 315-492) 


KIVI-KIMMO, KAMMON POIKA kosken kivien haltia, jota 
Lemminkäinen pyytää asettamaan kuohut veneilijöiden 
tieltä runossa 40 

KIVUTAR ks. Kiputyttö 

KOSKEN TYTTÖ, KUOHUNEITI koskenhaltia, jota Lemminkäinen 
KULLERVO traaginen päähenkilö runoissa 31-36: orjuudessa 
kasvanut nuorukainen, jolta tavalliset työt eivät luonnistu; 
viettelee tietämättään oman sisarensa, kostaa setänsä 
Untamon veljesvihan, menettää loputkin sukulaisensa ja 
päätyy itsemurhaan 

KUUHUT henkilöity kuu ja/tai myyttinen hahmo runoissa 11, 
15 ja 50 

KUURA Tieran toinen nimi 

KUUTAR hienon kankaan kudontaan ja kuunvaloon liittyvä 
olento, kutomisen haltia (runot 4, 24, 25, 41 ja 48) 

KYLLI ks. Kyllikki 

KYLLIKKI Saaren neito, jonka Lemminkäinen ryöstää 
vaimokseen runossa 11 

KYYTTÄ Ilmarisen emännän lehmä runossa 33 

LAPPI Lapin asukas (ks. myös paikkahakemiston Lappi) 
LEMMIN POIKA Lemminkäisen toinen nimi runossa 11 
LEMMINKÄINEN kiivas kosiomies, riitapukari, sodankävijä ja 
taitava noita, jolla on kiinteä suhde äitiinsä; päähenkilö 
runoissa 11-15 ja 26-30 

LEMMINKÄISEN ÄITI sotaisan naistenmiehen äiti ja parantaja, 
joka toistuvasti yrittää estää poikansa hullutukset ja 
onnistuu herättämään tämän kuolleista 

LEMPO yleensä Hiiteen ja/tai pahaan (kertaalleen myös 
Surmaan, 22: 197-198) yhdistyvä olento; käytetään usein 
herjaavissa toivotuksissa (esim. 13: 234-236, 27: 45-48 ja 
39: 35-36) 


LOKKA Ilmarisen äiti runossa 25 


LOUHI Pohjolaa hallitseva nainen, mahtinoita, Pohjolan 
emännän synonyymi 


LOVIATAR Tuonelassa asuva olento, joka synnyttää pahimmat 
taudit (runo 45) 


LUOJA Jumalan toinen nimi 


LUONNOTAR haltiaolento, yleensä monikossa: kolme 
luonnotarta liittyvät niin raudan (9: 27-66) kuin 
myrkkykäärmeen syntyyn (26: 707-714) ja neuvovat äidin 
tukena Lemminkäistä runossa 26; samaistuvat 
ilmanhaltioihin runossa 41; Väinämöisen äidin toinen nimi 
runoissa 1 ja 2 


LYYLIKKI suksenrakentaja, Kauppi Lappalaisen toinen nimi 
runossa 13 


MAIRIKKI Ilmarisen emännän lehmä runossa 32 
MANALAN RAKKI ks. Hiiden hurtta 


MANNUN EUKKO loitsuissa esiintyvä hahmo, maan emäntä, 
maan viljavuuden ja voiman haltiaolento (runot 2 ja 17) 


MANSIKKINEN Lemminkäisen lehmä runossa 11 


MARJATAN POIKA puolukasta syntyvä poika, joka pian 
syntymänsä jälkeen katoaa mutta löytyy äidin etsintäretken 
päätteeksi suolta; Väinämöinen tahtoo tuomita 
kaksiviikkoisen pojan kuolemaan, mutta tämä puhkeaa 
puhumaan ja paljastaa Väinämöisen menneisyyden synnit; 
poika kastetaan Karjalan kuninkaaksi (runo 50) 

MARJATTA siveä neiti, joka puolukan syötyään tulee raskaaksi 
ja hyljeksittynä synnyttää pojan hevosen hengityksen 
lämmittämässä saunassa; pojan kadottua Marjatta pyytää 
taivaanvaloilta apua ja löytää lapsen (runo 50) 

MELATAR soutamiseen liittyvä haltiaolento 

METSÄN PIIKA metsässä elävä haltiaolento, mahdollisesti 
Tapion tytär 


MIELIKKI metsän emäntä, joka hallitsee metsänväkeä ja 
suojelee karjaa metsälaitumilla 


MIMERKKI ks. Mielikki 


MUSTI koira, joka yksin on jäänyt eloon Kullervon kaikkien 
sukulaisten kuoltua (runo 36) 


MUURIKKI lehmä 1. runon aloittavassa 
”kehyskertomuksessa”, laulun aloitussanoissa 


MUURIKKINEN Lemminkäisen lehmä runossa 11 


MÄRKÄHATTU KARJAN PAIMEN Pohjolassa asuva sokea ukko, jota 
Lemminkäinen herjaa insestistä ja eläimiin sekaantumisesta 
ja joka surmaa Lemminkäisen Tuonelan joella 


NEITI KOSKEN-KORVALLINEN koskiin ja virtoihin liittyvä 
haltiaolento 


NYYRIKKI Tapion poika, jolta pyydetään suosiota karja- ja 
metsäloitsuissa 


OMENA Ilmarisen emännän lehmä runossa 32 
OsMo Kalevan toinen nimi 


OSMOINEN Väinämöisen toinen nimi runossa 4, vrt. Osmo, 
Kaleva, Kalevainen 


OSMOTAR oluen haltiaolento, ”oluen seppä” runossa 20; 
runossa 23 morsiamen neuvoja 


OTAVATAR kankaankudonnan haltian, Kuuttaren, 
rinnakkaishahmo 


OTSONEN metsän kuningas, karjansuoja- ja 
karhunpyyntiloitsujen päähenkilö (runot 32 ja 46) 


PELLERVOINEN ks. Sampsa Pellervoinen 

PIENIKKI Ilmarisen emännän lehmä runossa 33 
PIHLAJATAR haltiaolento runossa 32 

POHJAN AKKA Louhen toinen nimi 


POHJAN NEITI Kalevalan miesten kiinnostuksen ja 
kilpakosinnan kohde, seppä Ilmarisen morsian (runot 8, 10, 


13, 18-25) ja sittemmin vaimo, jolloin häntä kutsutaan 
Ilmarin emännäksi (runo 33); runossa 38 Ilmarinen ryöstää 
morsiamekseen kuolleen vaimonsa pikkusisaren, toisen 
Pohjolan tyttären 


POHJAN PIIKA Pohjolassa elävä piikatyttö 


POHJOLAN EMÄNTÄ Pohjolan hallitsija, Pohjan neidin äiti (ks. 
myös Louhi) 


POHJOLAN ISÄNTÄ Pohjan neidin isä, taitava loitsija, joka saa 
surmansa Lemminkäisen miekasta runossa 27 


POHJOLAN TYTÄR ks. Pohjan neiti 
PUOLUKKA Lemminkäisen lehmä runossa 11 
PÄIVYT ks. Päivä 


PÄIVÄ henkilöity luonnonvoima ja/tai myyttinen hahmo 
runoissa 11, 47 ja 50 

PÄIVÄN POIKA halkaisee tulikipunan nielleen hauen isältään 
(auringolta) saamallaan puukolla runossa 48 

PÄIVÄTÄR kankaankudontaan liittyvän haltiaolennon, 
Kuuttaren, rinnakkaishahmo 

REMUSEN POIKA ks. Humala 

RUOTUS JA RUOTUKSEN EMÄNTÄ talonväki, joiden luota 
Marjatalle etsitään synnytyssaunaa runossa 50; Ruotus- 
hahmo juontuu Raamatun Herodeksesta 

SAMPSA PELLERVOINEN peltoihin, viljelyyn ja puunkaatoon 
liittyvä myyttinen hahmo runoissa 2 ja 16 

SARAJAs Ruotuksen toinen nimi 

SINIVIITTA, VIIDAN EUKKO Kullervon tiellään kohtaama nainen, 
joka ilmoittaa tämän isän, äidin ja kahden sisaren olevan 
elossa ja neuvoo tien näiden luo (runo 34) 

SOTKOTTARET rantaruovikossa asuvia, vedenneitojen tapaisia 
olentoja, jotka runossa 41 ihmettelevät Väinämöisen 
kanteleensoittoa 


SUONETAR haavojen sitomiseen, murtumien korjaamiseen ja 


kirurgiaan liittyvä haltiaolento runossa 15 
SURMA toisinaan henkilöity kuolema 
SUVANTOLAINEN Väinämöisen toinen nimi 


SUVETAR kesäisen luonnon haltiaolento, liittyy erityisesti 
karjaloitsuihin 


SYÖJÄTÄR vesusen eli umpiputken ja käärmeen syntyyn 
liittyvä haltiaolento runoissa 15 ja 26 


TAPIO metsänhaltia 


TAPION NEITI metsässä asuva haltiaolento, esiintyy myös 
monikossa (ks. Tellervo) 


TELLERVO Tapion neiti, metsässä asuva haltiaolento, joka 
suojelee karjaa metsälaitumilla; runossa 46 tulkittavissa 
myös Tapion vaimoksi 


TERHENETÄR Utua ja sumua hallitseva luonnonhaltia 


TIERA Lemminkäisen toveri sotaretkellä Pohjolaan runossa 
30 


TUOMETAR haltiaolento runossa 32 


TUONEN AKKA, UKKO JA POIKA Tuonelassa asuvia hahmoja, jotka 
kutovat rautaisen verkon Tuonelan jokeen estääkseen 
Väinämöistä pääsemästä takaisin elävien pariin runossa 16 


TUONEN NEITI ks. Tuonen tytti 


TUONEN TYTTI Tuonelassa asuva myyttinen hahmo, joka pesee 
pyykkiä Tuonelan joessa; Kiputytön toinen nimi 


TUONETAR Tuonelan emäntä; myös Tuonen tytin toinen nimi 
TUONI henkilöity kuolema, tuonpuoleisen hallitsija 
TUORIKKI Ilmarisen emännän lehmä runossa 32 


TURSAS merestä nouseva uros, joka valmistaa ensimmäisen 
tammen juurtumiselle otollisen tuhkan runossa 2 


TUULIKKI haltiaolento, Tapion tytär runossa 14 


TÄHETÄR kankaankudontaan liittyvän haltian, Kuuttaren, 
rinnakkaishahmo 


TÄHTI henkilöity luonnonilmiö ja/tai myyttinen hahmo 
runoissa 11 ja 50 


UKKO ilmojen haltia, ylijumala 


UKKO UUNIN PÄÄLLÄ Pohjolan tuvassa asuva ukko, joka lausuu 
oluen synnyn runossa 20 ja osallistuu sulhasen neuvontaan 
runossa 24; runoissa 8-9 uuninpäällinen ukko auttaa 
Väinämöistä parantamaan polvenhaavan 

UNTAMO Kullervon isän Kalervon veli, joka veljesvihan 
päätteeksi ottaa orvoksi jääneen Kullervon kasvatikseen, 
yrittää saada tämän hengiltä (runo 31) ja joutuu lopulta 
Kullervon koston kohteeksi (runo 34-36); runossa 5 Untamo 
on Antero Vipusen tyyppinen maan povessa uinuva tietäjä, 
jolta Väinämöinen pyytää tietoja 

UNTO Untamon toinen nimi 

UUTAR, UDUTAR ks. Terhenetär 

UVANTOLAINEN Väinämöisen toinen nimi 

VAMMATAR ks. Kiputyttö 

VEDEN EMÄNTÄ veden valtakunnan emäntä, joka nukahtaa 
rantakivelle Väinämöisen soiton tuudittamana runossa 41 
VEEN EMONEN veteen laskeutunut Ilmatar, Väinämöisen äiti 
runossa 1; varoittaa Väinämöistä Pohjan akan takaa-ajosta 
runossa 43 

VEDEN ISÄNTÄ ks. Ahto 

VELLAMO vedenhaltia; runossa 48 samaistuu Veden 
emäntään, mutta voidaan käsittää myös veden valtakunnan 
nimenä 

VIPUNEN ks. Antero Vipunen 

VIROKANNAS ison härän runossa (20: 1-118) ”ukko 
ulkomainen”, joka yrittää saada härän hengiltä; runossa 50 
ukko, joka kutsutaan ristimään Marjatan poika 
VÄINÄMÖINEN vanha mahtilaulaja, ”tietäjä iänikuinen”, joka 
on mukana maailman luomisessa, käy Samaanimatkoilla 


tuonpuoleisessa ja keksii mm. kanteleen; Väinämöinen 
epäonnistuu niin Ainon kuin Pohjan neidin kosinnassa ja jää 
lopulta toiseksi myös Marjatan pojalle; Sammon ryöstökään 
ei onnistu, mutta soitollaan Väinämöinen lumoaa koko 
maailmankaikkeuden 


VÄINÖ ks. Väinämöinen 


KALEVALAN PAIKKAHAKEMISTO 


AHTOLA Ahdin ja Vellamon neitojen asuinsija, veden 
valtakunta 


ALUEN JÄRVI järvi, johon taivaasta karannut tulikipuna putoaa 
runossa 47 


HIISI myyttinen, tuonpuoleinen paikka, tuonpuoleisen 
voiman lähde, usein negatiivisesti värittynyt; runossa 12 
liittyy Lappiin; ks. myös henkilöhakemiston Hiisi 

HIITOLA Hiiteen liittyvä tuonpuoleinen paikka, vrt. Hiisi 
HORNAN KALLIO Pisan mäen rinnakkaisnimi 

HÄLLÄPYÖRÄ koski Hämeessä runossa 3 

HÄME kilpalaulannassa (runo 3) ja ison härän runossa (runo 
20) esiintyvä paikka 

IMATRA iso koski runoissa 3 ja 30 


INKERE Inkeri; Saaren Kyllikkiä käyvät kosimassa sulhot 
Inkereltä runossa 11 

JOUKOLA veden äärellä oleva paikka, joka toisaalta rinnastuu 
Lappiin, toisaalta myös Kalevalaan (runot 5 ja 7) 

JUMALAT tuonpuoleinen, jumalien asuttama paikka, Hiiden 
monikollinen toinen nimi esim. ilmaisussa ”[miekka] Hiiessä 
hiottu, Jumaloissa kuuraeltu” (12: 229-230); ks. myös 
henkilöhakemiston Jumala 

JUORTANIN JOKI loitsuissa esiintyvä paikka, juontuu 
Raamatusta: Jordanin joki 

KAATRAKOSKI Karjalassa oleva koski, jonka Joukahainen 
mainitsee kilpalaulannan tuoksinassa runossa 3 

KALEVALA Väinämöisen, Ilmarisen ja Lemminkäisen 
kotipaikka 


KARJALA maa Pohjolan ja Saaren lähellä; toisinaan sama kuin 


Kalevala (Kullervo myydään Karjalaan orjaksi Ilmariselle; 
Marjatan poika kruunataan Karjalan kuninkaaksi 
Väinämöisen sijaan), toisinaan toimii myös Suomen 
kertoilmauksena (esim. 43: 405-406); Kullervon isä Kalervo 
asuu Karjalassa 


KAUKONIEMI Ahti Saarelaisen, Lemminkäisen koti 

KEMIJOKI ison härän runossa (20) esiintyvä paikka 

KIPUMÄKI parannusloitsuissa tavattava paikka (runot 9 ja 45) 
KUUTOLA henkilöidyn Kuun asuinsija runossa 11 


LAPPI pohjoinen maa, toisinaan myös Pohjolan tai Pohjan 
maan toinen nimi 


LEMMENLAHTI paikka Pohjolassa tai sen lähellä runossa 18 
LUOTOLA Joukolan toinen nimi runossa 7 

MANA, MANALA kuolleiden valtakunta, Tuonelan toinen nimi 
METSOLA metsän valtakunta, Tapiolan toinen nimi 


NÄLKÄNIEMI kylä tai kartano, joka ei pysty ruokkimaan 
epäonnistuneelta sotaretkeltä palaavaa Lemminkäistä ja 
jonka tämä kiroaa runossa 30 

OSMOLA Kalevan kotipaikan toinen nimi runossa 7 

OSMON PELTO Kalevalaan liittyvä paikka, joka mainitaan 
runoissa 2, 10 ja 20 

PIMENTOLA Pohjolan toinen nimi 

PISAN MÄKI paikka, jossa kasvavista pitkistä puista 
Joukahainen kertoo kilpalaulannan tuoksinassa runossa 3 
POHJA, POHJAN MAA Pohjola runossa 5 ja 20, Hiiden toinen nimi 
runossa 13; joskus myös kalevalaisten näkökulmasta oma 
maa (”näillä raukoilla rajoilla, poloisilla Pohjan mailla” 25: 
421-422) 

POHJOLA Pohjolan emännän hallitsema paikka, jossa 
Kalevalan miehet käyvät kosimassa tyttäriä ja ryöstämässä 
sinne morsiamen lunnaiksi takomansa Sammon 


PÄIVÖLÄ henkilöidyn Päivän asuinsija runossa 11 


RUOTSI ison härän runossa (20: 1-118) paikka, josta muiden 
paikkojen ohella etsitään teurastajaa 


RUTJAN KOSKI Ruijaan viittaava paikannimi; mytologisena 
manausloitsuihin liittyvä paikka (runot 12 ja 17) 


SAARI Kyllikin ja muiden neitojen kotisaari, Lemminkäisen 
karkelo- ja pakopaikka (runot 11 ja 29) 


SAKSA kaukainen maa, josta saadaan ylellisyystuotteita 
SARAN TALO Sariolan toinen nimi 

SARAJA, SARAOJA Ruotuksen taloon liittyvä paikka runossa 50 
SARIOLA Pohjolan toinen nimi 


SAVO Suomen rinnakkaisnimi runossa 35, Pohjan maan 
rinnakkaisnimi runossa 48 


SIMASALO paikka Pohjolassa tai sen lähellä, runo 18 


SUOMELA Väinämöiseen ja Kalevalaan liittyvä paikka runossa 
18 


SUOMI Pohjolan näkökulmasta vieras maa, Pohjan neitiä 
kosivat ”Suomen sulhot” (19: 481); Karjalan toinen nimi 
runossa 20; samaistuu Kalevalaan runossa 39 


SUVANTOLA Väinämöisen kodin toinen nimi runoissa 6 ja 19 
UNTOLA Untamon koti runossa 36 

UVANTO, UVANTOLA Väinämöisen kotipaikan eräs nimi, runo 7 
TAPIOLA metsän valtakunta 

TUOMIVAARA Tapiolan toinen nimi (32: 310) 

TUONELA tuonpuoleinen paikka, kuoleman valtakunta 

TUONI KS. TUONELA 


TURJA mahtava pohjoinen maa, Lapin toinen nimi runoissa 
12 ja 20; palovamman parannusloitsussa (48: 313-366) 

Turjan tyttiä kutsutaan jäähdyttämään palaneita paikkoja 
TUURIN TUPA paikka, josta mehiläistä pyydetään hakemaan 
mettä voiteen luvussa runossa 15; karanneen tulikipunan 


polttama tupa runossa 47 
TYRJÄN KOSKI Tuonelan jokeen liittyvä koski runossa 9 


VENÄJÄ ison härän runossa (20: 1-118) paikka, josta muiden 
ohella etsitään teurastajaa; kaukainen maa; negatiivisesti 
värittynyt häärunossa (22: 318-319) 

VIRO maa, joka ei ole aivan lähellä Kalevalaa tai Pohjolaa; 
Saaren Kyllikkiä käyvät kosimassa sulhot Virosta runossa 11 
vuoksi mytologinen ja/tai todellinen suuri koski, joka 
mainitaan runoissa 3, 17 ja 30 


VÄINÖLÄ Kalevalan toinen nimi 


LOITSUJEN JA RITUAALIRUNOJEN 
HAKEMISTO 


ELÄIMIIN JA ELINKEINOIHIN LIITTYVÄT LOITSUT 
Kalanpyytäjän sanat 48: 123-150 
Karhunpyytäjän sanat 46: 47-144 

Karhun karkotus karjasta 32: 315-542 
Karhun synty 46: 355-458 

Karjan kotiinkutsusanat 32: 273-314 

Karjan luku laitumelle laskettaessa 32: 37-272 
Koiran lumous 12: 373-378 

Kylväjän sanat 2: 296-330 

Käärmeen karkotus 19: 78-90 ja 26: 633-768 
Käärmeen synty 26: 693-758 

Maidon herutus 32: 207-228 

Mehiläisen sanat 20: 345-360 

Metsänkävijän sanoja 14: 23-230, 253-264 
Sotamiehen sanat 43: 191-206 

Soutajan sanat 18: 29-40 ja 42: 197-216 
Vesillä liikkuvan sanat 18: 29-40 


HÄIHIN LIITTYVÄT LOITSUT 

Kihlavirsi (kädeniskuvirsi) 19: 359-498 
Kosintavirsi (kokkovirsi) 19: 359-463 

Morsiamen itketys 22: 49-124, 245-382 
Morsiamen itku ja lähtövirsi 22: 130-184, 301-462 
Morsiamen neuvominen 23: 15-478 

Morsiusparin vastaanotto sulhasen kotiin 25: 41-242, 281- 
382 

Patvaskan kiittäminen 25: 565-606 

Saajanaisen kiittäminen 25: 609-648 

Sulhasen neuvominen 24: 5-264 

Sulhasen odotuttaminen 22: 7-48 

Sulhasen vastaanotto häätaloon 21: 35-226 


Vävyn vastaanotto häätaloon 21: 35-226 


LUONNONILMIÖIHIN LIITTYVÄT LOITSUT 
Jään sanat 48: 313-354 
Kosken sanat 40: 23-82 
Oluen synty 20: 139-424 
Pakkasen sanat 30: 185-298 
Pakkasen synty 30: 217-240 
Pellavan synty 48: 9-40 
Raudan sanat 9: 271-342 
Raudan synty 9: 27-266 
Tulen sanat 48: 269-366 
Tulen synty 47: 67-110 
Vesikyyn synty 15: 591-602 


PARANTAMISEEN LIITTYVÄT LOITSUT 
Kipusanat 45: 259-312 

Kylpysanat 45: 211-228 

Löylyn sanat 45: 211-228 

Mehiläisen sanat 15: 393-534 

Nostetun taudin karkotus 17: 185-238 
Nostetun taudin synty 17: 189-238 
Palovamman parantaminen 48: 301-366 
Parantajan sanoja 49: 237-258, 321-354 
Pistoksen synty 2: 49-216 

Raudan sanat 9: 271-342 

Siteen sanat 9: 539-546 

Suonten sanat 15: 315-376 
Synnytysloitsu 45: 117-146 

Taudin alkuperän tiedustelu 17: 347-396 
Tautien synty 45: 24-170 
Verensulkusanat 9: 343-416 
Venähdyksen sanat 15: 315-376 

Voiteen sanoja 15: 387-554 


TIETÄJÄN TOIMINTAAN LIITTYVÄT LOITSUT 
Arvan sanat 49: 89-104 


Enteen katsominen (vieraan saapuminen) 18: 564-584 
Kostosanat 17: 317-346 

Kyydinantosanat 17: 447-474 

Manaussanoja 17: 157-256, 309-346, 397-504 

Tietäjän kerskaus 9: 507-516 ja 12: 144-184 

Tietäjän apuvoimien nostatus 12: 255-272; 17: 257-308; 
45: 237-258 

Tietäjän varautuminen 12: 279-296, 30: 453-460, 467-480 


SANASTO 


Sanastossa on selitetty Kalevalassa vastaantulevia sanoja, 
joiden merkitys saattaa nykylukijalle olla outo tai poikkeaa 
nykymerkityksestä. 

AHVENMAIMANEN ahvenen poikanen 

AIKALEHMÄ täysikasvuinen lehmä 

AILUT äkillinen kipu, pistos 


AISAN ALENTAJA vieraanvaraisuustapoihin liittyvä 
kiertoilmaus: myös tulijan hevosen kestitseminen, 
riisuminen valjaista ja hoitaminen, kuului 
vieraanvaraisuuteen 


AKKILOIA hoitaa, hallita 

ALATSE alapuolitse 

ALUS 1. pohja, perusta; 2. vene, kuten nykykielessä 
ALVE kalanpoikanen 

AMPUMIES noidan kiertoilmaus 

ANGERVOINEN kovaosainen 

ANI juuri, parahiksi 

ANNITOIN antia vaille jäänyt, saaliiton 

APPAA syödä tai juoda ahnaasti 

ARVIO arvo, arvovalta, arvossapito 

AUHTO hiekansekainen maa; alanko, notko, laaksonpohja 


EHÄTTÄÄ saattaa, kuljettaa 


ELI, ELIKKÄ useimmiten merkityksessä 'tai', toisinaan 
yleiskielen mukainen 


EMINTIMÄ äitipuoli 
EMO, EMÄ äiti 


EMÄPUU veneen pohjapuu, kanteleen koppa 
EPATOIN kelvoton 
ERÄ saalis 


HAAHTI laiva 

HAAMOTTAA, HAIMENTAA häämöttää 

HAIHATA liehua, liikkua ketterästi 
HAIVERTAA siepata 

HAKO maassa tai vedessä lahonnut puu 
HALATA haluta, toivoa, kaivata 

HALJAKKA 1. siniharmaa tai vihertävä väri; 2. verkakangas 
HAPATA käydä (oluesta puhuttaessa) 
HAVUKKA haukka 

HEITTÄÄ yleensä merkityksessä 'jättää' 
HELLITELLÄ olla alakuloinen tai hellä 

HELVE kukan suojuslehti 

HERHILÄINEN ampiainen 

HERJATA häväistä, turmella, raiskata 
HUOPARI veneen peräairo 

HUOPIA huovata, peruuttaa venettä airoilla 
HURAHTAA valahtaa 

HURSKAS viisas, hillitty 


HURSTI karkea lakana tai muu paksu kangas, jolla kannetaan 
lasta, halkoja, viljaa ym. 


HUVEKSINEN nahkainen, vuotainen 
HYPPINEN hyppynen, kämmenen kärki, sormenpäät 
HÄVÄSs hevosen tai naudan säkä 


IMANNE makea, suloinen, terve 
IMARA suloinen 


ISO isä 

JAKSAA 1. riisua, purkaa, irrottaa; vrt. juurta jaksain: 
alkumerkitys 'juurta irrottaen'; 2. kuten nykykielessä 
JAKSOITELLA irrotella 

JUKAINEN luja, kova, pahkainen 

JUOHTAA johtaa joku johonkin, saattaa 

JUONI juova, uurre, jono, ura, tie 


KAARNE korppi 

KAATIOT housut 

KALHU yleensä oikean jalan lyhyt potkusuksi, vrt. lyly 
KALMA hauta, haudanhaltia 


KALVIN tietynlainen pellavan käsittelyssä ja 
verkonsolminnassa käytetty puuveitsi 


KAPIO kavio 
KAPLUKKA korkokenkä 
KAPO nainen, tyttö 


KARHI kasken tai pellon pöyhimiseen käytetty haravamainen, 
risuista tehty työväline 


KARPIO mittayksikkö, 10 kappaa 
KASSA tukka, hiuspalmikko 


KASSAPÄÄ naimaton nuori tyttö, jonka hiukset ovat vielä 
peittämättä huivilla, vaimouden merkillä 


KAUTO kengän päällisnahka 

KERUKSISET, KERUSTIMET nielu, kurkku 

KERÄJÄT käräjät, neuvonpito, kokous 

KESUNKANTO pihkainen, lahoamaton hongan kanto 
KETTU nahka, kesi 

KINA kuola 

KINAHMI pyörre, pyörivä virtaus 


KIRJA pintakuvio, koriste 
KIRJO- koristeltu, kirjava (esim. kirjokansi, kirjokorja) 
KIRJOITTAA kirjoa, koristella merkein, piirtää 


KIRJOKANSI koristeltu kansi, yleensä kuvaannollisesti 
taivaankansi 


KIRJOKORJA koristeltu reki 


KISA 1. leikki, tanssi, hyppy; 2. yhteinen huvittelutilaisuus, 
tanssit jne. 


KISAKANGAS tanssimiseen ja huvitteluun sopiva avoin maasto 
KOI aamunkoin ilmansuunta, koillinen 


KOIRIA puhdistaa hamppu tai pellava erottamalla 
koiraspuoleiset kasvit 


KOKKO kotka 


KOLTSANEN, KOLTUSKA rengas (esimerkiksi kuolaimen), 
korvakoru 


KORJA reki 

KORMANO tasku 

KORTTELI pituusmitta, noin 15 cm 
KORTTI lyhyt miekka 

KOSKUT kuusen kuori 

KOSTAA 1.rangaista; 2. palkita 


KOSTO 1. kuten nykykielessä; 2. ansaittu palkka, myös 
positiivisessa merkityksessä 


KOSTUA suostua, muuttua suosiolliseksi 


KUIVEET liotetut ja arinalla kuivatut jyvät, joista valmistetaan 
talkkunajauhoja 


KUKKU kukkura, kukkulan huippu 
KULKKU kurkku 

KUMPPALI kumppani 

KUOMIKKO hevosen loimi 


KUONTALO kehräpuun lapaan kiinnitetty pellava- tai 
villatukku, joka kehrätään langaksi 


KUORE 1. maidon pinnalle nouseva kerma, joka kuorittiin ja 
kirnuttiin voiksi; 2. eräs kala 


KUPO suuri yhteen sidottu kimppu olkia 

KURAS Veitsi 

KURSO, KURSIKKO ryteikkö 

KUSSAKKAINEN pitkä, villasta kudottu vyö 

KUTOA 1. solmia verkkoa; 2. kutoa kangasta, palmikoida vöitä 
erilaisin tekniikoin, kutoa kinnasneulalla tai puikoin (lapasia 
ym.) 

KUU 1. taivaankappale, kuten nykykielessä; 2. rasva, tali 
KUUTIAINEN kuukauden vanha (esim. varsa), vrt. vuotias 
KUUTTI vene 


KUVAS 1. kalaverkon koho; 2. kuvaannollisesti esim. 
aallonharja 


KYNÄ linnunsulan ruoti tai erityisesti ruodin tyviosa 
KYTY aviomiehen veli vaimon näkökulmasta 


KYYÄTELLÄ polttaa, poltella; lehmän nimi Kyyttä viittaa 
vaaleaan, tuhkanväriseen selkäjuovaan, joka oli tyypillinen 
itäsuomalaiselle ja karjalaiselle maatiaiskarjalle 


KÄES pienten kalojen pyytämiseen tarkoitettu käsiverkko 
KÄLKÖ raukka, ajattelematon 

KÄPEÄ, KÄPÄS näppärä, vikkelä 

KÄSIKIVET jauhinkivet, joilla jyvät jauhettiin käsivoimin 
KÄÄKÄ oven kädensija 

LAAHKO lattiapalkki, leveän hirren puolisko, josta tehtiin 
myös penkkejä 

LAITIO pitkä, suorakulmainen reki 

LAKKA 1. katos (erityisesti kuistin); 2. päälaki 


LAKLA villihanhi 
LANSATA oksia, karsia 


LAPATTA jauhinkiviin liittyvä, katonrajaan kiinnitetty puuosa, 
jossa olevaan kuoppaan jauhinkivien käänninpuu asettuu ja 
pysyy siten yläpäästä paikoillaan 

LATJATA pinota 


LAUNIS vanhakantainen kalastusväline, molemmista päistään 
teroitettu puikko, johon sidottiin naru onkimista varten 


LEINO surullinen, onneton 
LEMETTINEN akanaisin jauhoin leivottu leipä 


LESTY akanaton; kuorituista jyvistä jauhetun jauhon ja siitä 
tehdyn leivän määre 


LIINA pellava tai hamppu; kasvi josta saadaan lankaa, 
kalaverkkoja, tekstiilejä 


LIIVA rantahiekka, pohjalieju 

LISTIÄ katkoa nauriin naatteja ja napoja 

LUOTANEN lautanen 

LUSKE ryske, jyske, nalkutus, (koiran) haukku 

LUSU pirstale, palanen 

LYLY yleensä vasemman jalan pitkä liukusuksi, vrt. kalhu 
LÄSIÄ maata sairaana 

LÄYLI tukala, raskas, vaikea 


MIERO maailma, kyläkokonaisuus, vieraat ihmiset 

MUOTO ulkonäkö, kasvot, olemus 

MURA muta 

MUROTTAA rusentaa 

MUTSO nuori vaimo; hellittelevä nimitys, jonka vastakohtana 
'akka' 


NASSAKKA tynnyrin tapainen astia juoman kuljetukseen 


NATO aviomiehen sisar vaimon näkökulmasta 


NEITI naimaton nuori nainen; diminutiivimuodot neito, 
neitonen, neitokainen, neiyt 


NIININEN lehmuksesta valmistettu 

NOUKKA nokka 

NUODE, NOUEKANSA morsiamen saattoväki häissä 
NURISTUA närkästyä 

NUURUA riutua, kuihtua, tuntea kipua 

NYPLÄ nappi 





NÄKÖPÄÄ kasvonpiirteet, naama 


OJELVOINEN polku, suunta (sanasta oja) 
OKSENNOS oksennus 
OLOINEN olento 


ORA, ORANEN reiäntekoväline, jossa piikkimäinen terä ja 
puinen varsi 


ORKO notko, laakso 

ORPANA, ORPANAINEN nuori neito 
ORVASKETTU ihon pintakerros, orvaskesi 
OSMA ahma 


PAARMAS, PARMAS ryntäät, povi 

PAATERE, PAATERO kivenjärkäle, lohkare 

PAKINA puhe 

PAKISTA puhua 

PAKKUA lohjeta, lähteä irti 

PALJA moukari 

PALKOHEINÄ herne, hernekasvi 

PALTSASILMÄ mulkosilmä 

PANU tuli 

PATVASKA häämenojen ohjaaja, sulhasen puhemies 


kosinnassa ja häissä, ”bestman” 

PENI koira 

PEREHTIÄ perustaa perhe 

PESO pesu 

PIELI pilari, pylväs, masto 

PIILI nuoli 

PIIPIO kovakourainen, rautakoura, vahvakätinen 


PIITÄMÄ kudontavirhe, jossa loimilanka jää kudoksen 
ulkopuolelle 


PILKE pirsta, särö 


PILKKA 1. tietä osoittava merkki esim. puun kyljessä; 2. iva, 
kuten nykykielessä 


PILKKIÄ tuikkia (tähdistä) 

PILLA turmio, pahanteko 

PILPA ohut männynkuori 

PIO kämmen, koura 

POHTAA puhdistaa, ravistaa 

POROTTAA puhaltaa voimakkaasti, ponnistaa väkisin, särkeä 
PORTIMO kärppä 

POTKEA työntää nuottaa veteen 

POTTI pieni pata 

PUHDE aamu- ja iltahämärän aika 

PUHUA 1. puhaltaa; 2. kuten nykykielessä 

PUHUTA puhista, läähättää 

PUKSUT housut 

PULLO verkon tai nuotan koho 

PURSTO pyrstö 

PUURU tumma rautias (hevonen) 

PUUTTUA 1. tarttua, takertua kiinni, seisahtua; 2. loppua, olla 


ilman 

PÄLÄS 1. suksen jalansija; 2. (edellisestä johdettu merkitys) 
hätä, ahdinko, vrt. päästä pälkähästä 

RAAVAS nautakarjaan kuuluva eläin; monikossa raavaat, 
raavahat: karja 


RAHE (rahje), rahkeet länkien vahva(t) vetohihna(t), jo(i)lla 
luokki ja aisat kiinnitettiin tiukasti länkiin 


RAINTA lypsyastia, kiulu 

RANKINEN vuoteen yläpuolelle ripustettu telttamainen 
hyttyssuoja 

RASTI tienviitta, tavallisesti puun kylkeen kiinnitetty irtorisu 
tai kivilatomus 

RAUTIO seppä 

REPPÄNÄ räppänä, katon savuaukko 


RIESKA 1. happamattomasta taikinasta valmistettu leipä; 2. 
tuore 


RIPFÄ uhkea, rehevä, heleä, hohtava 

RITA kolmiseinäinen ansapyydys 

RIUSA viljanpuintiväline 

RUHTOA rusentaa, tuhota, murskata 

RUMA ilkeä, julma, häijy, ahne 

RUPFEAMA kahden aterian välinen aika 

RUSAMA koura 

RYTINEN ruokoinen 

RÄTSINÄ naisten paita 

RÄPÄHÄT pyykit 

SAAJANAINEN häissä morsianta auttava sulhasen väkeen 
kuuluva naishenkilö, esim. sulhasen tai patvaskan sisar 
SAANI ajoreki 

SAARVA saukko 


SAPSO hevosen lavan alla oleva etujalan lihas 
SARKKA pikari, haarikka 

SEES, SEKEHET kirkkaat, selkeät yläilmakerrokset 
SIEPALE sirpale 

SIIVATTA kotieläin 

SILTA lattia 

SILTALAAHKO lattialauta 

SIMPSUKKA jokisimpukka 

SOMMELO (esim. lanka-) kerä, (tuohi-) käärö 
SORTAA kaataa, saattaa painuksiin 

SULKKU-, SULKKUINEN silkki-, silkkinen 

SUMMA pimeä, sumea, tumma, synkkä 
SUOVAKKO vanha nainen 


SUOVERO suksisauvan ja somman tai keihään terän ja varren 
liitoskohta (keihästä käytettiin myös sauvana, joten yhteinen 
merkitysjuuri) 

SUTSUNA Karjalassa naisten vaatekappale, 
paikkakunnasta/murteesta riippuen liivihame, lyhyt 
sarkatakki tai vaatteenriekale 


SYsi hiili 

SYYLINKI varreton paksu sukka 

SÄLKÖ varsa 

SÄRVIN leivän lisäksi syötävä oheisruoka 

SÄIKKYÄ säihkyä 

SÄÄLIÄ hankkia, laittaa, varustaa 

TAARI olut 

TAHDAS taikina 

TAIKEA taianomainen vamma, kohtaus; tukala, kankea 
TAIKKO talikko 


TAINA värttinä 


TALKKUNA paahdetuista tai keitetyistä ohra-, kaura- tai 
hernejauhoista veteen tai piimään valmistettu ruoka; 
toisinaan Kalevalassa myös leivän kertosana 


TALMA tahma, lima 

TAPLIKKAINEN täplikäs 

TAPPURA rohdin, pellavan tai hampun puhdistusjäte 
TEIRI teeri 


TELTA, TELTAMOINEN 1. uudin, telttamainen nukkumasuojus; 2. 
hyväosainen, onnellinen, myös sulhasen kiertoilmaus 


TERHEN, TERHENINEN utu, utuinen 
TERÄSKAPEA teräskavio, kengitetty kavio 
TEVANA hirvi tai peura 

TIISKI, TISKI juomakulho 


TINARINTA neidon määre, joka konkreettisesti juontuu 
(nuoren) naisen juhlavaatetuksesta, jossa rintamus on 
somistettu metallisin kolikoin tai koruin 


TUHMA nykymerkityksen ohella tyhmä, taitamaton 
TUMMELI utare 


TURMELLA 1. vahingoittaa, tärvellä, kuten nykykielessä; 2. 
raiskata 


TUURA jään särkemiseen käytetty keihäsmäinen työkalu 
TYYSKÄ paksu, tukeva, raskas 


UME SUMU, usva 


UMPIPUTKI Lemminkäisen tappamiseen käytetty taikakalu, 
mahdollisesti valmistettu vesiputkeksikin nimitetystä 
myrkkykeisosta 


USSAKKA pitkä, villasta kudottu vyö 
UTALA nopea, reipas 
UUPUA puuttua, olla vailla 


UVE ori 


VAAHER vaahtera 


VAAHTOKUU kansanomaisessa esikristillisessä kalenterissa 
suunnilleen maaliskuulle ajoittuva kuukausi 


VAARTAA tehdä vääryyttä esim. jakamalla pienempi osa tai 
jättämällä osattomaksi 


VEIKKA vedonlyönti 
VEKARA jalkajousen jännityshihnan koukku 


VEMMEL luokki, hevosen työvaljaiden osa, joka pitää aisat irti 
hevosen kupeista ja helpottaa vetämistä vaikeissa maasto- 
oloissa 


VIIHDYTELLÄ nukutella, tyynnytellä 

VIIHTYÄ tyyntyä 

VIIPSINPUU langan vyyhteämiseen käytetty väline 
VIITSIÄ vaalia, kaitsea, hoitaa 

VILJA luonnon ja peltojen anti, omaisuus, rikkaus 
VILJO oivallinen, erinomainen 

VIRSI kertova runo 

VUOTTAA odottaa 


VÄKI 1. ihmisjoukko, kuten nykykielessä; 2. myyttinen voima, 
esim. tietäjän mahti 


VÄSTI miekan kahva 


YRÖ mies, uros 

YSKÄ rinta 

YSTÄVÄ läheinen kumppani, alkumerkitys yskättävä: rintaa 
vasten syleiltävä 

ÄIJÄ paljon 

Ä1JÖ isoisä; Kalevalassa Kullervoa ja Iku-Tursoa määrittävä 


”äijön poika” voidaan ymmärtää merkityksessä 'suurta 
sukua' tms. 


ÄSKEN vasta sitten, heti kun 
ÄYHKIÄ äyskiä 


KIRJALLISUUTTA 


Anttila, Aarne: Elias Lönnrot. Elämä ja toiminta. SKS, 
Helsinki 1985. 
- Tarkistettu painos 1930-luvulla ilmestyneestä 
kaksiosaisesta elämäkerrasta, joka on edelleen laajin ja 
kattavin esitys Lönnrotin urasta. 


Anttonen, Pertti & Kuusi, Matti: Kalevalalipas. SKS, Helsinki 
1999. 
- Vuonna 1985 ilmestyneen teoksen uusittu painos, joka 
kokoaa yhteen Kalevalan syntyprosessia, 
rakennusaineksia ja vastaanottoa koskevan yleistiedon. 


Ilomäki, Henni: Loitsun mahti. SKS, Helsinki 2014. 
- Yleisteos suomalais-karjalaisesta loitsuperinteestä, joka 
on mittava osa myös Kalevalaa. 


Jussila, Raimo: Kalevalan sanakirja. Otava, Helsinki 2009. 
- Kattava teos Kalevalan sanastosta. 


Kaukonen, Väinö: Lönnrot ja Kalevala. SKS, Helsinki 1979. 
- Perinpohjainen tutkimus Lönnrotin työskentelymetodista 
ja Kalevalan kansanrunolähteistä säetasolla. 


Knuuttila, Seppo, Piela, Ulla & Tarkka, Lotte (toim.): 
Kalevalamittaisen runon tulkintoja. Kalevalaseuran 
vuosikirja 89. SKS, Helsinki 2010. 

- Kalevalan taustalla olevaa runoperinnettä monipuolisesti 
nykytutkimuksen eri näkökulmista tarkasteleva 
artikkelikokoelma 


Kuukka, Väinö, Majamaa, Raija & Vepsä, Hannu: Elias 
Lönnrot. Taitaja, tarkkailija, tiedemies. SKS, Helsinki 
2002. 

- Suppea esitys Lönnrotin vaiheista. 


Kuusi, Matti (toim.): Kalevalaista kertomarunoutta. SKS, 
Helsinki 1980. 
- Valikoima kalevalamittaisia kertovia runoja eli 
Kalevalasta tuttuja runoaiheita siinä muodossa, jossa 
runonkerääjät ovat ne kuulleet ja kirjoittaneet muistiin. 


Piela, Ulla, Knuuttila, Seppo & Kupiainen, Tarja: Kalevalan 
hyvät ja hävyttömät. SKS, Helsinki 1999. 
- Kalevalan henkilöhahmoja sekä niistä tehtyjä tieteellisiä, 
poliittisia ja taiteellisia tulkintoja esittelevä teos. 


Piela, Ulla, Knuuttila, Seppo & Laaksonen, Pekka: Kalevalan 
kulttuurihistoria. SKS, Helsinki 2008. 
- Eepoksen kulttuurihistoriallista taustaa sekä taiteellista, 
poliittista, kansallista ja tutkimuksellista jälkivaikutusta 
luotaava yleisteos, josta on toimitettu myös nettiversio. 


Siikala, Anna-Leena: Itämerensuomalaisten mytologia. SKS, 
Helsinki 2013. 
- Kalevalan taustalla vaikuttavan etnisen, esikristillisen 
suomalais-karjalais-virolaisen mytologian ja 
maailmankuvan yleisesitys. 


Siikala, Anna-Leena, Harvilahti, Lauri & Timonen Senni 

(toim.): Kalevala ja laulettu runo. SKS, Helsinki 2004. 

- Kalevalan ja sen taustalla olevan runoperinteen ja 
mytologian suhdetta, Lönnrotin työtä, Kalevalan 
vastaanottoa sekä sukulaiskansojen eepoksia tarkasteleva 
laaja artikkelikokoelma. 


INTERNETSIVUSTOJA 


Kalevalan kankahilla. Peruskoululaisille ja opettajille 
suunnattu interaktiivinen tieto- ja tehtäväpaketti Kalevalan 


tiimoilta. http://www.kalevalaseura.fi/kalevalankankahilla 


Kalevalan kulttuurihistoria. Samannimisen kirjan pohjalta 


toimitettu internetsivusto. http://www.kalevalaseura.fi/kaku 


Kalevalan oppimistehtävät. Lukiolaisille ja yläkoululaisille 
sekä opettajille suunnattu tehtäväpaketti. 


http://www.finlit.fi/fi/tietopaketit/kalevalan-oppimistehtavat 


SKS:n Elias Lönnrot -tietopaketti. Peruspaketti Lönnrotin 
elämästä, keruumatkoista, Kalevalan sommittelutyöstä ja 
muusta kirjallisesta tuotannosta. 


http://neba.finlit.fi/tietopalvelu/elias/index.htm 


SKS:n Kalevala-tietopaketti. Peruspaketti Kalevalan 
synnystä ja jälkivaikutuksesta. Sisältää myös Kalevalan 
tekstin kokonaisuudessaan. http://neba.finlit.fi/kalevala 


SKVR-tietokanta. Suomen Kansan Vanhat Runot, 34-osainen 
ja 89 250 runotekstiä käsittävä kansanrunokokoelma 
digitoituna. Ohessa runsaasti tietoa Kansanrunousarkiston 
runokokoelmista, runon keruusta ja runojen 
ominaispiirteistä. Erilaisia hakumahdollisuuksia. 


http://dbgw.finlit.fi/skvr 

KOSINTAYRITYS /VIETTELY 
MMM KONFLIKTI 


KALEVALAN HENKILÖT ESITELLÄÄN LAAJEMMIN 
HENKILÖHAKEMISTOSSA KIRJAN S. 352-356. 


MAAILMAN SYNTY 
VÄINÄMÖISEN SYNTY 


MAAN KYLVÖ JA ISON 
TAMMEN KAATO 


+ Maa, taivas, aurinko ja kuu 
syntyvät sotkan munasta 

+ Väinämöinen syntyy 
Ilmattaresta 

+ Maa kylvetään metsiksi, kaski 
poltetaan ja ohra kylvetään 


+ Iso tammi kaadetaan 


MARJATAN 
MAASTAA VÄIN; 


+ Marjatta tulee raskaaksi 
puolukasta ja synnyttää 
pojan 

+ Väinämöinen tuomitsee 
pojan kuolemaan, mutta 
poika ristitään Karjalan 
kuninkaaksi 

+ Väinämöinen lähtee 


VÄINÄMÖINEN LAULAA 
JOUKAHAISEN SUOHON 


AINO HUKUTTAUTUU 


KALEVALAISET KOSIVAT 
POHJAN NEITIÄ 


ILMARINEN TAKOO SAMMON 


+ Joukahainen häviää kilpalaulannan ja 
lupaa Ainon Väinämöiselle 


+ Äiti innostuu, mutta Aino 
hukuttautuu 


+ Louhi lupaa tyttärensä Sammon 
takojalle, ja Ilmarinen takoo Sammon 


+ Väinämöinen ja Ilmarinen kosivat 
Pohjan neitiä, turhaan 


ILMARINEN TAKOO VAIMON KULLASTA 
KALEVALAN VÄKI RYÖSTÄÄ 

SAMMON POHJOLASTA 

LOUHI KOSTAA SAMMON RYÖSTÖN 


+ Ilmarinen suree vaimoaan, takoo 
kultanaisen mutta pettyy. 

+ Ilmarinen ryöstää Pohjolasta morsiamen 

+ Väinämöinen, Ilmarinen ja Lemminkäinen 
ryöstävät Sammon Pohjolasta 

+ Pohjolan väki ajaa ryöstäjät kiinni, 
Sampo särkyy mereen 

+ Louhi lähettää kostoksi tauteja ja karhun, 
mutta Väinämöinen loitsii ne pois 

+ Väinämöisen kanteleensoitto houkuttelee 
auringon ja kuun taivaalta 

« Louhi sieppaa taivaanvalot mutta 
kalevalaisten uhkailtua palauttaa ne 

+ Louhi sieppaa tulen, uusi kipinä isketään 
mutta se karkaa ja tekee tuhoa 


alanjuoni 


LEMMINKÄINEN SEIKKAILEE 
NAISTEN PARISSA JA TEKEE 
UROTÖITÄ 


Lemminkäinen 

+ ryöstää Kyllikin Saaresta vaimokseen 

+ lähtee sotaan vastoin äitinsä ja 
vaimonsa tahtoa 

+ kosii Pohjan neitiä ja hänelle 
m: jän teht 

+ pyydystää loitsimalla Hiiden hirven 
mutta saa surmansa väijyessään 
Tuonelan joutsenta 


+ Lemminkäisen äiti loitsii poikansa 
eläväksi 


KULLERVO KOSTAA KOTINSA 
TUHON 


+ Untamo surmaa veljensä Kalervon 
väkineen 

+ Kalervon poika Kullervo on 
orjana Untamolla ja Ilmarisella 

+ Ilmarisen emäntä leipoo leipään 
kiven, johon Kullervo katkaisee 
veitsensä 


Kullervo 

+ noituu pedot surmaamaan 
emännän 

+ löytää äitinsä mutta ei sopeudu 
elämään kotona 

+ viettelee naisen, joka paljastuu 
hänen sisarekseen, sisar hukuttautuu 

+ hävittää Untamolan kostoksi ja 
surmaa itsensä 


VÄINÄMÖINEN KÄY 
KUOLEMAN MAILLA 
ILMARINEN SAA POHJAN 
NEIDIN JA HÄÄT VIETETÄÄN 


+ Väinämöinen etsii sanoja 
Tuonelasta ja Antero Vipusen 
luota 

+ Väinämöinen ja Ilmarinen 
kosivat Pohjan neitiä 

+ Ilmarinen onnistuu tehtävissä 
ja häät vietetään 


LEMMINKÄINEN HÄIRIKÖI 
POHJOLAN HÄISSÄ JA 
LÄHTEE SOTAAN 


Lemminkäinen 

+ lähtee kutsumattomana 
Ilmarisen ja Pohjan neidin 
häihin 

+ suututtaa Pohjolan isännän ja 
surmaa tämän 

+ pakenee Saareen, mutta hänet 
ajetaan pois 

+ löytää kotinsa tuhottuna ja 
äitinsä piilopirtistä 

+ Lemminkäinen lähtee 
sotaretkelle Pohjolaan, 
mutta pakkanen pakottaa 
hänet kotiin 





